
Sissejuhatus 


Pan Andrzej Kmicici ja preili Aleksandra Billewiczi pulmadele, mis peeti pärast Ungari 
sõda, pidi järgnema uus abielu, nimelt neiu Anna Borzobohata-Krasienska oma — mitte 
vähem kuulsa ja Poola riigi suhtes teeneka vanapoisi pan Jerzy Michal Wotodyjowskiga, 
Lauda horugvi polkovnikuga. 

Kuid suuremad takistused põhjustasid selle asja edasilükkamist ja pikalevenimist. Preili 
Borzobohata, kes oli vürstinna Wišniowiecka kasutütar, ei tahtnud mingil tingimusel nõustuda 
abiellumisega oma kasuemalt luba küsimata, ja nii pidi pan Michal äreva aja tõttu jätma neiu 
üksinda Wodoktysse, ise aga sõitma Zamošciesse abiellumiseks luba ja õnnistust saama. 

Kuid temale ei naeratanud õnn, sest Zamošciest ta vürstinnat ei leidnud, kuna see oli oma 
poja kasvatamise eesmärgil sõitnud Viini keisrikotta. Väsimatu rüütel järgnes talle ka Viini, 
kuigi see nõudis temalt hulga aega. Lahendanud seal õnnelikult oma abiellumisküsimuse, 
sõitis ta heas meeleolus jälle kodumaale. 

Kohale jõudnud, leidis ta ees segadusi; sõjaväes peeti salanõu, Ukrainas kestsid mässud, 
igal pool ei kadunud tulekuma. Koguti uusi sõjavägesid, et kuidagi kaitsta riigipiire. Ja enne 
kui pan Michal jõudis Varssavisse tagasi, sai ta sõjakuulutus-kirjad, mis Ruteenia vojevood 
oli tema nimele saatnud. Kuna tema arvates isamaa oli alati tähtsam eraasjust, loobus ta peatse 
abiellumise mõttest ja asus teele Ukrainasse. Mitu aastat sõdis ta seal, leides vaid harva 
võimalust saata kirjagi oma igatsetud neiule, elades ise sõjatules, ütlemata suurtes raskustes ja 
tÖÖS. 


Kord saadeti ta Krimmi; siis jälle puhkes õnnetu kodusõda pan Lubomirskiga, kus ta võitles 
tolle autu riigireetja vastu, kuninga poolt; siis läks ta pan Sobieski juhatuse all uuesti sõtta, 
nimelt Ukrainasse. 

Wotodyjowski kuulsus kasvas niivõrd, et teda hakati üldiselt pidama Poola riigi kõige 
kuulsamaks sõjameheks, kuid kurvalt möödusid tal aastad, ja tihti ohkas ta igatsusest. 
Viimaks jõudis kätte aasta 1668, millal ta pan kastellaani käsul puhkusele saadeti; ta sõitis 
suve alguses oma armsale neiule järele, tõi ta Wodoktyst ära ja hakkas Krakõwisse minema. 

Vürstinna Gryselda, kes oli juba keisririigist tagasi jõudnud, oli ta Sinna pulmi pidama 
kutsunud, soovides ise täita neiu ema aset. 

Kmicicid jäid Wodoktysse ega lootnudki niipea saada sõnumeid Woftodyjowskilt; nende 
mõtted koondusid hoopis uuele külalisele, kes tõotas Wodoktysse tulla. 

Seni oli saatus keeldunud andmast neile lapsi; nüüd aga pidi selles asjas toimuma nende 
igatsuste kohaselt rõõmus muudatus. 

Aasta oli haruldaselt viljarikas. Põllud andsid nii head saaki, et aitadesse ei suudetud seda 
ära mahutada, ja kogu maa kattus viljarõukudega. Sõjas rüüstatud maal oli kasvanud noor 
mets ühe kevadega nii märksalt, nagu see poleks tavalisel ajal olnud võimalik. Metsades oli 
külluses loomi ja seeni, vetes kalu, nagu oleks maa harukordne viljakus osaks saanud kõigile 
temal asuvaile olendeile. 

Wotodyjowski sõbrad leidsid sellest õnnelikke endeid ka tema abiellumise suhtes, ent saatus 
oli otsustanud teisiti. 


I 

ühel ilusal sügispäeval istus pan Andrzej Kmicic varjulises lehtlas, jõi oma 
pärastlõunamõdu ning vaatas läbi metshumala-väätidega kaetud võrestiku oma naist, kes 
lehtla ees kaunilt pühitud jalgteel jalutas. 

Naine oli haruldaselt ilus, heledajuukseline ja lahke ingli-näokesega. 

Ta kõndis aeglaselt ja ettevaatlikult, olles tulvil tõsidust ja õnnistust. 

Pan Andrzej vaatas teda äärmiselt armunud pilgul. Tema pilk järgnes naise igale liigutusele 
nii andunult, nagu koer oma isandat jälgib. Vahel aga naeratas ta, sest oma naist vaadates 
muutus tema meel rõõmsaks, ja ta keerutas oma vurruotsa ülespoole. 

Ja siis ilmus tema näole uus uljus. Oli näha, et ta oli sündinud lõbusaks sõjame-heks ja et oli 
poissmehena kindlasti nii mõnegi tembuga hakkama saanud. 

Aiavaikust katkestasid vaid puudelt kukkuvate viljade 

potsatused ja putukate sumin. Ilm oli püsivalt ilus. Oli septembri algus. Päike ei kõrvetanud 
enam üleliiga, kuid heitis veel ohtralt kuldseid heike. Ploomipuude oksad lausa paindusid 
näiliselt hallikate karvadega kaetud viljade raskusest. 

Esimesed puuokstel kleepuvad härmalõngad hõljusid õrnal tuulepuhangul, mis ei 
põhjustanud isegi lehtede kahinat. 

Võib-olla oli ka see ilus ilm Kmicici õnnejoovastuse põhjuseks, sest tema nägu säras üha 
rõõmsamalt. Viimaks rüüpas ta veidi mõdu ja ütles oma naisele: 

«Olenka, tule, noh, siia! Ma ütlen sulle midagi.» 

«Kuid ära ütle midagi niisugust, mida ma heameelega kuulda ei taha.» 

«Jumala eest, ei! Too siia oma kõrv!» 

Seda öelnud, pani ta käe ümber naise piha, surus vurrud tema heledatele juustele ja sosistas: 

«Kui ta on poiss, siis saagu temale nimeks Michal!» 

Naine aga pööras punastades näo kõrvale ja vastas omakorda sosinal: 

«Sa ju lubasid ometigi sellega päri olla, et ta nimi oleks Herakliusz?» 


«Vaata, Wotodyjowskile...» 

«Kas vanaisa mälestus pole mitte esikohal?» 

«Minu heategija oma . .. Hm! Tõsi küll! . Kuid teisele paneme nimeks Michal! Teisiti ei või 
see olla!» 

Nüüd katsus Olenka vabaneda Andrzej Kmicici käte vahelt, kuid viimane surus ta veel 
tugevamini oma rinnale ja hakkas teda suudlema huultele ja silmadele, korrates sealjuures: 

«Sa mu mutike, mu armsaim, sa minu kalleim aare!» 

Nende juttu segas jalgteele ilmunud poiss, kes kiirel sammul lähenes lehtlale. 

«Mis sa tahad?» küsis Kmicic ja laskis naise vabaks. 

«Pan Charlamp on siia tulnud ja ootab toas,» vastas poiss. 

«Seal ta ise ongi!» hüüdis Kmicic, lehtlale lähenevat meest nähes. «Jumala eest, kui halliks 
on muutunud tema vurrud! Ole tervitatud, kallis sõber! Ole tervitatud, vana kaaslane!» 

Nende sõnadega tõttas ta lehtlast pan Charlampile väljasirutatud kätega vastu. Kuid pan 
Charlamp tegi enne sügava kummarduse Olenka ees, keda ta oli kunagi näinud Kiejdanys, 
Wilno vürst-vojevoodi juures, surus tema käe oma hiiglavurru-dele ja siis alles langes ta 
Kmictcile kaissu ning puhkes valjusti nuuksuma. 

«Jumala eest! Mis teil on?» küsis peremees hämmastunult. 

«Ühele on Jumal õnne andnud ja teisele keelanud,» vastas Charlamp. «Oma kurvastusest 
aga võin ma Teie Heldusele rääkida vaid nelja silma all.» 

Ta heitis pilgu Andrzej abikaasale, kes, aru saades, et külaline ei taha tema juuresolekul 
rääkida, oma mehele sõnas: 

«Ma saadan härrastele siia mõdu ja jätan nad esialgu kahekesi ...» 

Kmicic tõmbas Charlampi lehtlasse, käskis pingile istuda ja hüüdis: 

«Mis sul viga on? Kas vajad abi? Minuga võid sa arvestada nii kindlalt nagu Zawiszaga.» 

«Minul pole midagi viga,» vastas vana sõjamees, «ega vaja ma mingisugust abi, niikaua kui 
see käsi ja mõõk veel minu käsku täidavad; aga ma ei tea, kas meie sõber, Poola riigi 
kuulsaim rüütel, on veel elus.» 

«Kristuse haavade nimel! Kas Wotodyjowskiga on midagi juhtunud?» 

«Just nii!» vastas Charlamp, valades uuesti ojana pisaraid. «Teadku Teie Heldus, et neiu 
Anna Borzobohata on sellest meie maailmast lahkunud.» 

«Surnud!» karjatas Kmicic, haarates pea käte vahele. 

«Nagu noolest tabatud lind.» 

Järgnes hetkeline vaikus. Ainult puudelt kukkuvad õunad pot-satasid siin-seal raskelt vastu 
maad; ainult pan Charlamp nohuses üha kuuldavamalt, võideldes nutuga. Kmicic aga ringutas 
käsi ja kordas pead noogutades: 

«Armas Jumal! Armas Jumal! Armas Jumal!» 

«Ärgu Teie Heldus imestagu minu pisarate üle,» ütles Charlamp viimaks, «sest kui juba 
paljast surmasõnunist teie süda tõmbub valusalt kokku talumata kurbuses, mida pean siis veel 
mina ütlema, kes ma tema surma ja tema ülemäära suurte valude pealtnägijaks olin!» 

Nüüd tuli teener suure pudeliga ja teise klaasiga kandikul ning tema järel proua Kmicic, kes 
ometigi polnud jagu saanud oma uudishimust. Heitnud pilgu oma mehe näole, märkas ta kohe 
seal peegelduvat suurt kurbust ja ütles: 

«Mis sõnumeid olete meile toonud, armuline isand? Kui see on võimalik, tahaksin teid 
lohutada, nutta ühes teiega, või anda mõnda head nõu.» 

«Ei leidu selle asja kohta nõu sinugi peas!» vastas pan Andrzej. «Kuid ma kardan, et kurbus 
võiks su tervisele halvasti mõjuda.» 

Selle peale kostis naine: 

«Mina suudan palju taluda. Hullem on elada teadmatuses.» 

«Anusia on surnud!» ütles Kmicic. 


Olenka kahvatas ja laskus raskesti pingile. Kmicic kartis, et ta minestusse langeb, aga 
kurbus oli tugevam kui üllatus ootamatust sõnumist ja naine puhkes nutma, mõlemad rüütlid 
ühes temaga. 

«Olenka!» ütles Kmicic viimaks, soovides oma naise mõtetele teist suunda anda. «Kas sa ei 
arva, et ta on nüüd paradiisis?» 

«Ma ei nuta tema pärast, vaid leinan teda ja tunnen kaasa pan Michali kaotusele, sest mis 
puutub tema igavesse õndsusse, siis igatseksin endalegi niisugust kindlat usku lunastusse, 
nagu mul tema suhtes on. Polnud ausamat ja õilsamat neiut kui tema, polnud kellelgi paremat 
südant! Oh mu Anulka, mu armas Anulka!...» 

«Nägin teda suremas,» ütles Charlamp. «Jumal hoidku niisuguse surma eest igaüht, kellel 
on vähem usku.» 

Nüüd järgnes vaikus, ja kui nutt leinajate südameid veidi oli kergendanud, tähendas Kmicic: 

«Jutustage ometigi, kuidas see kõik juhtus, armuline isand, ja kõige kurvematel kohtadel 
rüübake veidi mõdu peale.» 

«Tänan!» vastas Charlamp. «Vahetevahel joon jälle mõne lonksu, kui Teie Heldus enne 
klaasi tõstavad, sest valu ei pigista mitte ainult mu südant, vaid ka mu kurku nagu hunt, ja kui 
ta jälle mu kurgu kokku tõmbab, siis ei näi olevat enam mingit pääsu, muudkui et lämmatab 
su ära. Asi oli nii... Ma olen teel Czestochowast kodu poole, et oma vanaduspäevi rahulikult 
veeta ja oma mõisas elada. Olen tüdinud sõjast, sest olen sõdinud juba poisikesepõlvest peale, 
nüüd aga on mu juuksed meelekohtadel juba hallid. Võib-olla siis lähen ma veel lipu alla, kui 
kuidagi enam paigal püsida ei suuda; aga need isamaa kahjuks ja vaenlaste rõõmuks sõlmitud 
sõjaväelised kokkulepped ja need kodusõjad on mulle Bellona päris vastikuks teinud... Armas 
Jumal! Pelikan toidab oma lapsi oma verega, eks ole? Kuid sel meie isamaal hakkab isegi 
verest puudus kätte tulema. Swiderski oli suur sõjamees ... Mõistku Jumal ta üle kohut...» 

«Minu armsaim Anulka!» hüüdis proua Kmicic nuttes vahele. «Kui poleks olnud sind, mis 
oleks siis saanud meist kõigist? ... Sa olid mulle kaitseks ja peljupaigaks! Anulka, mu armas!» 

Seda kuuldes hakkas Charlamp uuesti nuuksuma, aga vaid lühikeseks ajaks, sest Kmicic 
segas teda selles, küsides: 

«Ja kas Teie Heldus on ka Wotodyjowskiga kuskil kokku juhtunud?» 

«Wotodyjowskit nägin ma samuti Czestochowas, kus nad mõlemad kavatsesid puhata, olles 
oma raskest teekonnast täiesti ära vaevatud. Ta ütles mulle kohe, et sõidab oma mõrsjaga teie 
kandist Krakowisse vürstinna Gryselda Wišniowiecka juurde, kelle loa ja õnnistuseta neiu 
polnud mingil tingimusel abielluda tahtnud. Ta oli siis veel täiesti terve ja Wotodyjowski 
lõbus nagu lind. «Vaata, kus Jumal mulle minu töö eest on alles tasu andnud!» Wotodyjowski 
oli väga uhke (lohutagu teda Jumal!) ja meenutas mulle sedagi, et me omal ajal tülitsesime 
selle neiu 

pärast ja pidime mõõkadega vastamisi minema. Kus ta, vaeseke, nüüd on!» 

Jälle nuuksatas Charlamp, kuid ainult mõne korra, sest Kmi-cic segas uuesti vahele: 

«Teie, auväärt isand, ütlesite, et ta oli terve? Kust tal siis nii äkki see haigus tuli?» 

«Äkki mis äkki! Ta elas proua Zamoyska juures, kes tookord ühes abikaasaga 
Czestochowas viibis. Wotodyjowski istus tookord päev otsa tema juures, nurises veidikese 
takistuste üle, et ei tea, kas nad aasta lõpuks Krakõwisse jõuavad, sest kõikjal peetakse neid 
teel kinni. Ja ega see ole mingi ime! Niisugust sõjameest, nagu on pan Wotodyjowski, 
kostitab igaüks heameelega, ja kes ta kord kätte saab, see peab teda kinni. Mind viis ta ka oma 
mõrsja juurde ja tähendas naljatades, et tapaks mu ära, kui ma peaksin neiut mõjutama, nõnda 
et see teda, Wolody-jowskit, armastamast lakkaks ... Kuid see neiu oleks tema eest andnud 
kogu maailma! Minul tükkis tõesti vahel süda haledaks minema, et inimene, kui ta vanaks 
jääb, on üksinda nagu mõni seina löödud nael. Kuid mis see tähendab! Lõpuks tuli 


Wotodyjowski ühel ööl minu juurde suures ärevuses: «Jumala eest! Kas sa ei tea siin mõnda 
arsti?» — «Mis on juhtunud?» — «Haige ei tunne enam mitte kedagi ära!» Mina küsima, et 
millal neiu siis haigeks jäi, tema vastu, et alles praegu oli proua Zamoyska talle sõna saatnud. 
Ja väljas oli pime öö! Kust otsida arsti, sest säilinud oli ainuüksi klooster, ning linnas oli 
rohkem ahervaremeid kui inimesi. Viimaks leidsin ma velskri, kuid see ei tahtnud minuga 
kaasa tulla, pidin teda kuni kohalejõudmiseni püssipäraga tagant hirmutama. Kuid siin oli 
juba preestrit rohkem vaja kui velskrit; leidsimegi seal eest auväärse vaimuliku, kes palvetega 
äratas neiu jälle meelemärkusele, nii et ta püha sakramendi suutis vastu võtta ja pan Michali 
õrnalt jumalaga jätta. Järgmisel päeval pärast lõunat polnud teda enam! Velsker ütles, et keegi 
pidi talle midagi külge tegema, aga see pole usutav, sest Czestochowas pole nõidusel mõju. 
Aga mis nüüd juhtus Wotodyjowskiga, mida kõike see mees küll suust välja ajas! Loodan, et 
Issand Jeesus ei pane talle seda arvesse, sest see mees sõnu ei vali, kui teda valdab 
südamevalu. .. Jah, auväärt isand ja emand,» (siin tasandas Charlamp häält), «ta teotas 
Jumalat oma meeletus valus!» 

«Jumal hoidku! Teotas Jumalat?» kordas Kmicic vaikselt. 

«Ta tormas surnu juurest eeskotta, siis kojast õue, vaarudes nagu joobnu. Siis tõstis ta 
rusikad taeva poole ja hakkas õudsel häälel karjuma: «Kas see siis ongi tasu minu haavade, 
minu vaevanägemise, minu vere ja minu andumuse eest isamaale, Issand, et sa ta minult 
võtsid? Relvis meest (ütles ta) võib tabada Jumala karistus, meest, kes raskelt sammub 
maapinnal, 

kuid süütut tuvikest kägistada suudab ka kass või kull... ja ...» 

«Issanda haavade nimel!» hüüdis proua Kmicic, «ärge korrake, auväärt isand, muidu tabab 
veel meiegi maja mõni õnnetus!» 

Charlamp lõi risti ette ja jätkas: 

«Vaene mees arvas, et oli endale palga teeninud, ja näe nüüd, kus tal tasu! Haa! Jumal teab 
kõige paremini, mis ta teeb, kuigi inimmõistusega on raske sellest aru saada, ja inimliku 
õigustundega seda tajuda. Kohe pärast seda jumalateotust tardus ta äkki ja kukkus maha, ning 
preester luges tema kohal palveid, et pahad vaimud ei asuks tema sisse, sest seda oleks võidud 
teha selle jumalateotuse peale.» 

«Kas ta tuli ruttu jälle meelemärkusele?» 

«Umbes tund aega lamas ta nagu surnu, kuid siis ärkas, läks oma korterisse tagasi ega 
tahtnud kedagi näha. Matuse ajal ütlesin talle: «Pan Michal, kanna Jumalat südames!» Ent 
tema ei teinud väljagi. Kolm päeva istusin veel Czestochowas, sest mul oli kahju teda maha 
jätta, kuid asjatult põrutasin ma tema uksele! Ta ei tahtnud mind näha! Murdsin pead, et mida 
küll teha, kas jääda veel uksele põrutama või ära sõita ... Kuidas sa jätad inimese maha nii 
ilma mingi lohutuseta? Kuigi ma teadsin, et see midagi ei aita, võtsin nõuks minna Skrzetuski 
juurde. See on ometigi tema väga hea sõber, ja Zagloba on teine samasugune; võib-olla 
leiavad nemad midagi, mis talle südamesse läheks, eriti pan Zagloba, kes taipab kiiresti ja 
teab hästi, kuidas kellegagi rääkida.» 

«Kas teie, auväärt isand, läksite Skrzetuskite juurde?» 

«Läksin küll, kuid siingi ei andnud Jumal õnne, sest mõlemad olid ühes pan Zaglobaga 
sõitnud Kaliszi maakonda, ritt-meister pan Stanislawi juurde. Keegi ei teadnud mulle vastata, 
millal nad tagasi tulevad. Siis mõtlesin endamisi: niikuinii pean ma minema Zmudzimaale, 
astun õige teile sisse, auväärt isand ja emand, ja räägin, mis on juhtunud.» 

«Ma teadsin ammugi, et olete väärikas rüütel,» ütles Kmicic. 

«Mis nüüd minust, siin on jutt Wotodyjowskist,» vastas Charlamp, «ja ma pean teile 
tunnistama, et olen tema pärast mures — viimati läheb tal veel mõistus segi.» 

«Jumal hoidku teda selle eest!» ütles proua Kmicic. 


«Kui Jumal teda selle eest hoiab, siis läheb ta kindlasti kloostrisse, sest ma ütlen teile, et 
niikaua kui ma elan, pole ma veel näinud, säärast südamevalu! ... Kahju sellest sõjamehest, 
kahju!» 

«Kuidas kahju? Siis vaid lisandub Jumalale au!» hüüdis proua jälle. 

Charlamp hakkas vurrusid liigutama ja laupa hõõruma. 

«See'p see ongi, armuline emand... Ei tea, kas nüüd seda au lisandub või mitte. Lugege vaid 
kord kokku, kui palju paganaid ja ketsereid Wotodyjowski on oma elus hävitanud, juba 
sellega on ta meie Õnnistegijat ja tema Ema kindlasti rohkem austanud kui nii mõnigi ksjonds 
jutlustega. Hm! See asi väärib mõtlemist! Igaüks teenigu Jumala auks, nagu ta seda kõige 
paremini oskab ... Näete, auväärt isand ja emand, jesuiitide seast leiate alati temast targemaid, 
kuid teist niisugust mõõka ei leia te kogu Poola riigis!» 

«Tõsi küll, Jumala eest!» tähendas Kmicic. «Ega teie, auväärt isand, ei tea, kas ta jäi 
Czestochowasse või sõitis ära?» 

«Kui mina ära tulin, oli ta alles seal. Mis ta pärast tegi, seda ma ei tea. Palun vaid ühte, et 
Jumal hoidku teda mõistuse kaotamise eest, hoidku Jumal teda haiguse eest, mis tihti käib 
meeleheitega käsikäes! Ta on üksi, ihuüksi, ilma abita, ilma sugu-lasteta, ilma sõbrata, ilma 
lohutuseta!» 

«Päästku sind Pühim Neitsi, mu ustav sõber!» hüüdis Kmicic äkki. «Sa oled minu heaks 
rohkem teinud, kui seda oleks võinud teha lihane vend!» 

Proua Kmicic vajus mõtteisse; kauakestnud vaikuse järel tõstis ta viimaks oma 
heledajuukselise pea ja ütles: 

«Kas mäletad, Jedrek, kui palju meiegi temale võlgneme?» 

«Kui ma selle oleksin unustanud, siis peaksin küll koeralt endale silmad laenama, sest oma 
silmadega ei julgeks ma siis ühelegi ausale inimesele enam otsa vaadata.» 

«Jedrek, sa ei tohi teda niiviisi jätta.» 

«Kuidas?» 

«Mine tema juurde!» 

«Näe, see on õilis naisesüda, see on auväärt emand!» hüüdis Charlamp, haaras proua 
Kmicici käe ja kattis selle suudlustega. 

Kmicicile aga ei olnud see nõu kuigi meeltmööda, seepärast raputas ta pead ja ütles: 

«Ma läheksin tema pärast kas või maailma otsa, kuid ... sa tead ju... Kui sina terve oleksid, 
siis ei lausuks ma sõnakestki ... kuid sa tead ju! Hoidku meid Jumal mingisuguse hirmu, 
mingisuguse kohkumise eest! ... Mu süda ei saaks üleüldse rahu ... Naine seisab parimast 
sõbrastki eespool... Pan Michalist on mul kahju, kuid ... sa tead ju ...» 

«Ma jään siia Lauda isade kaitse alla. Nüüd on siin kõik rahulik, ega ma kohkugi iga tühja 
asja pärast. Ilma Jumala tahtmiseta ei lange mul juuksekarvagi peast... Seal aga vajab pan 
Michal võib-olla päästjat! ...» 

«Oh jaa, seda ta vajab!» tähendas Charlamp. 

«Kas kuuled, Jedrek, mina olen terve! Keegi mulle häda ei tee... Ma tean küll, et sa siit 
praegu kuidagi meelsasti ära ei 

lähe. Aga kas siia jäädes ei tunne sa edaspidi meelekibedust iga kord, kui tuleb mõte: jätsin 
sõbra saatuse hoolde! Ja peale selle võib Issand Jumal õiglases vihas kergesti keelata sulle 
oma õnnistust!» 

«Sa lööd mulle kohe nagu nuiaga pähe! ütled, et võib mind kergesti ilma jätta õnnistusest? 
Seda ma just kardangi!» 

«Nõnda, sõber! Mis puutub pan Michalisse, siis on sinu püha kohus ta ära päästa!» 

«Ma ju armastan Michalit kõigest südamest. Pole midagi parata .. . Kui nõnda tuleb teha, 
siis tuleb teha kiiresti, sest iga tund on siin tähtis. Lähen kohe talli... Jumala eest, kas siis 


tõesti pole mõnda muud abinõu? Pagan käskis neid sinna Kaliszi maakonda sõita! Egas ma 
enese pärast karda, vaid ikka sinu pärast, armsaim mutike! Meelsamini kaotaksin kogu 
varanduse, selle asemel et päevagi sinust eemal olla. Kui keegi oleks mulle rääkinud, et jätan 
su maha muude huvide pärast kui üldsuse kasuks oma kohust täites, oleksin ma sellele pigem 
mõõga lõugade vahele tõuganud. Kohustus — ütled sa. Hästi! Alatu on see, kes veel tagasi 
vaatab ... Kui tegemist poleks Michaliga, vaid kellegi teisega, siis ei teeks ma seda ilmaski!» 

Siis pöördus ta Charlampi poole: 

«Auväärt isand, palun teid kaasa tulla talli juurde hobuseid vaatama! Ja sina, Olenka, käsi 
mulle asjad valmis pakkida. Valvaku mul mõni laudalane rehepeksu... Isand Charlamp, 
vähemalt kaheks nädalaks peate siia jääma. Hoolitsege minu naise eest! Võib-olla leidub siin 
ümbruses ka kuskil mõni mõis, mida võiks rentida. Võtke Lubicz! Mis te arvate? Tulge, 
armuline isand, talli juurde! Tunni aja pärast asun ma teele! Kui peab, siis peab, midagi pole 
parata! ...» 


II 


Tükk aega enne päikese loojenemist asus rüütel teele. Naine jättis teda pisarsilmil jumalaga 
ja õnnistas kuldristiga, sellesse olid paigutatud pinnud pühast ristist. Kuna aga pan Kmicic 
veel endistest aegadest oli harjunud ootamatute sõjakäikudega, siis kihutas ta, niipea kui oli 
kodunt välja saanud, nii suure kiirusega, nagu tuleks tal järele jõuda sõjasaagiga põgenenud 
tatarlastele. 

Wilnost kihutas ta Grodnosse, Bialystokisse, ja sealt Siedlecisse. Lukdwist mööda sõites sai 
ta teada, et Skrzetuskid olid ühes lastega ja pan Zaglobaga just eelmisel päeval Kaliszi 
maakonnast tagasi tulnud, mistõttu otsustas nende juurde minna, sest kellega olekski ta 
võinud paremate tagajärgedega nõu pidada Wotodyjowski päästmise asjus. 

[3 


Seal võeti ta vastu imestusega ja suure rõõmuga, mis aga kohe haledaks nutuks muutus, 
niipea kui tema sõidu põhjus avalikuks tuli. 

Pan Zagloba ei suutnud end päev otsa kokku võtta ja käis tiigi ääres ühtepuhku nii härdalt 
nutmas, et, nagu ta ise seletas, veepind hakkas kerkima ja tamm tuli avada. Kuid nutnud isu 
täis, võttis ta aru pähe ja tegi järgmise otsuse: 

«Jan sinna minna ei saa, sest ta valiti kohtunikuks ning protsesse on küll ja küll, kuna nii 
paljude sõdade järel pole puudust protsessijatest. Sellest, mida jutustab armuline pan Kmicic, 
on näha, et kured jäävad talveks Wodoktysse, kuna nad on seal arvatud tööliste hulka, kellel 
on omad ülesanded täita. Pole siis ime, et säärastes oludes polnud teil, auväärt isand, kuigi 
mõnus teele asuda, seda enam, et keegi ei oska öelda, kui kaua retk võib kesta. See, et olete 
kodust välja tulnud, annab tunnistust teie südame õilsusest, aga mina soovitaksin teile küll 
puhtast südamest: sõitke tagasi, sest seal vajatakse lähemat nõuandjat,, kes ei hooliks sellest 
midagi, kui teda kihutataks minema ega tahetaks näha. Seal on tarvis patientia't ja suuri 
kogemusi, teil aga, armuline isand, pole muud kui sõprus Michali vastu, millest käesoleval 
korral väheseks jääb. Ärge seepärast vihaseks saage, auväärt isand, sest te peate ka ise 
tunnistama, et meie Janiga oleme vanemad sõbrad ja kahekesi rohkem seiklusi läbi elanud. Sa 
armas Jumal! Kui tihti on tema mind ja mina teda kitsikusest päästnud!» 

«Kui mina loobuksin ka deputaadiametist?» segas Skrzetuski vahele. 

«Jah! See on avalik kohustus!» vastas Zagloba karmilt. 

«Jumal näeb,» ütles Skrzetuski kurvalt, «et mina oma onupoega Stanislawi armastan 
südamest vennaliku armastusega, kuid Michal on mulle vennast lähedasem.» 

«Minule on ta lähedasem isegi lihasest vennast, sest et mul niisugust pole kunagi olnud. 
Praegu pole aeg oma tunnete vaagimiseks! Vaata, Jan, kui see löök oleks Michalit alles äsja 


tabanud, siis võib-olla ütleksin koguni: «Viska metsa oma amet ja asu teele!» Kuid arvame 
järele, kui palju kulus aega, enne kui Charlamp jõudis Czestochowast Zmudzimaale ja pan 
Andrzej sealt meile! Nüüd ei piisa Michali juurde minekust, nüüd tuleb tema juurde ka jääda, 
mitte ainult nutta koos temaga, vaid ka juttu ajada, mitte ainult Ristilöödut talle eeskujuks 
näidata, vaid rõõmustada tema mõtteid ja südant lõbusate lookestega. Kas teate, kes peaks 
sinna minema? — Mina! Ja ma lähengi, selles aidaku mind Jumal! Kui ma ta leian 
Czestochowast, siis toon ma ta siia, kui ei, siis järgnen ma talle kas või maailma otsa ega 
lakka teda otsimast, niikaua kui veel suudan omal jõul näputäie tubakat oma nina alla tõsta.» 

Ära kuulanud selle mõtteavalduse, ruttasid mõlemad rüütlid pan Zaglobat embama ja 
Zagloba muutus üsna pehmeks, mõeldes niihästi pan Michali õnnetuse kui ka iseenda tulevase 
vaevanägemise peale. Seetõttu hakkasid tal pisarad silmadest veerema, ja lõpuks, olles 
kaisutustest tüdinud, ütles ta: 

«Ärge te mind Michali pärast tänage, sest ega teie ole talle lähemal kui mina!» 

Seepeale kostis Kmicic: 

«Ega me teid tänagi Wotodyjowski pärast, aga sel peaks küll kivisüda olema, kes ei tunneks 
liigutust teie valmisolekust ja sellest, et teie väsimusest ei hooli, kui on tarvis päästa sõpra, 
ega hooli oma vanadusest. Teised teieealised mõtlevad vaid soojale ahjunurgale, aga teie, 
aulik isand, räägite pikast teekonnast nõnda, nagu oleksite minu või pan Skrzetuski aastais.» 

Pan Zagloba ei salanud küll oma vanust, aga talle ei meeldinud, et tema juuresolekul räägiti 
vanadusest kui saamatuse ja hädisuse seltsilisest; seepärast heitis ta oma ikka veel pune- 
tavaist silmadest rahulolematu pilgu Kmicicile ja vastas: 

«Minu armuline isand! Kui ma alustasin oma seitsmekümne seitsmendat eluaastat, siis oli 
mu südames niisugune veider tunne, et nüüd ripuvad mu turjal kaks kirvest; kui aga sain 
kaheksakümmend aastat vanaks, siis asus minusse niisugune vaim, et mul tulid isegi veel 
naisevõtmise mõtted pähe. Ja eks me olekski näinud, kellel meie seast oleks siis esimesena 
põhjust olnud uhkustamiseks!» 

«Ei ma ennast kiidagi ega keelaks teilgi ohtrat kiitmist.» 

«Ja kindlasti oleksin ma teid, auväärt isand, segadusse viinud, nagu ma, segadusse ajasin 
kuninga juuresolekul hetman pan Potocki; ta oli mind kogu eluaja ikka nöökinud ja seepärast 
kutsusin ma tema välja: kes viskab kõige enam uperpalle? Ja mis siis ilmnes? Pan Rewera 
viskas kolm, ja haidukid pidid ta üles tõstma, kuna ta ise ei suutnud enam tõusta, mina aga 
lasksin tema ümber ringi, visates ligi kolmkümmend viis korda uperpalli. Küsi aga 
Skrzetuskilt, kes on seda oma silmaga näinud!» 

Skrzetuski teadis, et viimasel ajal on pan Zaglobal harjumuseks saanud teda igas asjas 
tunnistajaks kutsuda; seepärast ei pilgutanud ta silmagi, vaid hakkas uuesti Wotodyjowskist 
rääkima. Zagloba vajus sügavalt mõtteisse ega lausunud sõnagi; pärast õhtusööki, paranes 
lõpuks tema meeleolu ja ta ütles oma kaaslastele: 

«Räägin ,teile seda, mida igamehe pea ei võta. Nimelt on mul lootus Jumalale, et meie 
Michal toibub sellest haavast ennemini, kui see meile esialgu näis võimalik olevat.» 

«Annaks Jumal, aga kuidas teile, auväärt isand, see mõte tuli?» küsis Kmicic. 

«Hm! Selleks on vaja kiiret mõttelendu, mis on antud juba loomu poolest, ja suurt 
kogemust, mida teie oma aastates evida ei või, ning Michali head tundmist. Igaühel on 
isesugune iseloom. Ühte tabab õnnetus nii, et kui rääkida figuratiter — nagu oleks kivi vette 
visatud. Näiliselt voolab vesi peal rahulikult edasi, kuid ometigi lebab see kivi seal põhjas ja 
takistab vee loomulikku voolu, seda pooleks kiskudes, ja jääb sinna lebama ning lõhestab seda 
edasi, kuni kogu vesi ära Styxi voolab. Sind, Jan, võib arvata selliste meeste hulka; kuid 
niisugustel on raskem maailmas elada, sest nad peavad kõike meeles ja nende südamevalu ei 
haihtu. Teine inimene aga võtab õnnetuse eo modo vastu, nagu oleks ta saanud rusikahoobi 


kuklasse. Esialgu kaotab meelemärkuse, siis toibub, ja niipea kui sinine plekk on kadunud, on 
ka kõik unustusse vajunud. Oi jah! Niisuguse iseloomuga on kergem elada siin muutlikus 
maailmas!» 

Rüütlid kuulasid tähelepanelikult pan Zagloba tarku sõnu; tema aga nägi heameelel, et teda 
nii hoolega kuulati ning jätkas: 

«Mina olen Michalit läbi ja läbi tundma õppinud ja Jumal olgu mulle tunnistajaks, et ma ei 
taha temast siin tühja juttu teha, kuid mulle näib, et temal oli enam kahju naisevõtmisest üldse 
kui just sellest tüdrukust. See ei tähenda midagi, et temas korraga võimust võttis säärane 
hirmus meeleheide, sest see oligi tõesti väga suur õnnetus, iseäranis talle. Teie ei oska ette 
kujutada, kuidas see poiss naisevõttu igatses! Temas polnud põrmugi ihnust ega auahnust, ei 
mingit erahuvi. Ta jättis maha kõik, kaotas peaaegu kogu oma varanduse, ei nõudnud rohkem 
mingit sõduripalka; ning kogu oma töö, kõikide oma teenete eest ei igatsenud ta Jumala ja 
Poola riigi käest midagi muud, ainult naist. Ja ta oli sedagi oma hinge põhjas välja 
kalkuleerinud, et tal on niisuguse suutäie peale täielik õigus. Juba pidigi ta selle suhu pistma, 
kuid äkki nagu oleks keegi ta vurrude eest selle ära puhunud. Säh sulle nüüd, söö veel! Pole 
siis ime, et teda valdas meeleheide! Ega ma ütlegi, et tal tüdrukust kahju polnud, kuid Jumala 
eest, naisevõtmisest oli tal rohkem kahju, kuigi ta ise peaks vanduma vastupidist.» 

«Annaks Jumal!» lausus Skrzetuski. 

«Oodake! Las aga tõmbuvad kokku tema hinge haavad, ja kasvagu neile uus nahk peale! 
Vaatame siis, kas ei tule talle endine himu tagasi. Periculum on ainult selles, et ta meeleheites 
ei teeks või ei otsustaks midagi niisugust, mida ta pärast ise võiks hakata kahetsema. Kuid mis 
pidi tulema, see on tulnud, sest õnnetus ei viivita. Minu kannupoiss hakkab juba rõivaid 
kirstudest välja otsima ja pakkima, tähendab, ma ei ütle seda selleks, et sinna mitte minna, 
tahtsin vaid teid, auväärt isandaid, lohutada.» 

«Sinust, isa, saab Michalile jälle parim haavade parandaja!» ütles Skrzetuski. 

«Nagu olin seda sinulegi! Kas mäletad? Kui ma ta aga ruttu üles leiaksin, sest ma kardan, et 
ta on peitu pugenud kuhugi , kloostrisse või kaugeisse steppidesse, millega on maast mada- 
mi last harjunud. Teie, lugupeetud pan Kmicic, meenutasite mulle] mu vanadust, kuid 
mina ütlen teile, et kui ilmaski mõni käskjalg on kirjaga nii ruttu lipsanud, nagu mina mõtlen 
lipsata, siis võite mind mu tagasitulekul panna vanu siidlappe noppima ja herneid puhastama, 
või andke mulle kas või koonal kätte! Ei hirmuta mind ükski raskus ega suuda ära meelitada 
kellegi külalislahkus, ei pidurda mind kiirel sõidul söök ega jook. Te pole niisugust 
kihutamist veel läinudki! Praegugi ei suuda ma enam rahulikult istuda, just nagu torkaks mind 
keegi naaskliga laua alt; käskisin juba oma reisisärgi oinarasvaga kokkui määrida lohede ja 
paharettide eemalepeletamiseks.» 


HI 

Siiski ei jõudnud pan Zagloba edasi nii ruttu, nagu ta seda oli kujutlenud ja teistele 
tõotanud. Mida rohkem lähenes ta Varssavile, seda aeglasemaks muutus sõit. See oli aeg, mil 
kuningas, suur poliitikamees ja väejuht Jan Kazimierz, oli loobunud troonist pärast seda, kui 
oli kustutanud ümberringi möllavad tulekahjud ja päästnud Poola riigi nagu veeuputuse 
voogudest. Kõike oli ta kannatanud, kõike talunud, tema rind oli vastu võtnud kõik 
välisvaenlaselt tulevad löögid; kui ta aga hiljem sisemisi reforme ette võtta tahtis ja rahva 
"poolt toetuse asemel vaid vastuseismist ja tänamatust leidis, siis võttis ta oma pühitsetud 
peast ise ära krooni, mis oli talle talumatuks koormaks muutunud. 

Maakonnaseimid ja kindralid olid juba teele asunud, ja peapiiskop Pražmowski oli 
määranud konvokatsiooni * viiendaks novembriks. 


Suured olid juba aegsasti kõiksuguste kandidaatide püüded,, suured kõiksuguste parteide 
võistlused, ja kuigi alles valimistel pidi kõik otsustatama, sai igaüks konvokatsiooniseimi 
tähtsusest ometigi aru. Ja Varssavisse sõitis nüüd saadikuid küll tõllas, küll ratsa, 
teenijaskonnaga ja kannupoistega, sinna sõitsid ka senaatorid, ja igaühel oli kaasas tore 
saatjaskond. 

Teed muutusid kitsaks, võõrastemajades polnud kuskil enam ruumi ja öökorteri saamine oli 
alati seotud suurte raskustega. 

*Konvokatsiooniseim toimus enne kuninga valimist. Tõlkija märkus. 

Pan Zaglobale leiti küll alati peavarju, aga tema ajakaotuste põhjuseks oli tihti ta kuulsus. 

Kui ta peatus mõne kõrtsi ees, mis oli rahvast niivõrd täis kiilutud, et poleks tikulegi enam 
leidunud ruumi, siis juhtus ikka, et too tähtis isik, kes koos oma toreda saatjaskonnaga 
parajasti seal viibis, ruttas juurdetulijat uudishimulikult vaatama ning lausus, nähes auväärse 
vanamehe lumivalget habet: 

«Palun teid, armuline isand, ühes minuga süüa väärikas eine!» 

Pan Zagloba polnud ju mõni jõhkard ega öelnud kunagi ära, teades, et temaga tutvumine 
igaühele heameelt teeb. Kui peremees oli tal üle läve lasknud astuda ja küsis: «Kellega on mul 
au?», siis pani ta alati käed puusa ning olles järgnevale efektile kindel, ütles ainult kaks sõna: 

«Zagloba sum!» 

Ja kunagi ei juhtunud seda, et nendele sõnadele poleks järgnenud saatjate ja kaaskondlaste 
kärarikkaid kinnitusi: «Vaadake, see mees on eeskujuks kogu Poola riigi rüütelkonnale, gloria 
et decus!» Siis jooksid kõik pan Zaglobat imetlema, noored aga tulid suudlema tema 
reisižupaani palistust. Siis toodi vooridelt tunnikesed ja ankrud ning järgnes gaudium, mis 
kestis vahel mitu päeva. 

Kõikjal arvati, et ta sõidab saadikuna seimile, ja kui ta seda eitas, imestasid kõik. Tema aga 
seletas, et olevat oma mandaadi loovutanud pan Domaszewskile, et ka nooremad võiksid 
üldsuse asjadest osa võtta. Mõnele ütles ta ka, mis põhjusel teele oli asunud; teisi aga, kes 
temalt seda pärisid, tõrjus ta eemale järgmiste sõnadega: 

«Olen väikesest peale sõjaga harjunud, nüüd siis tuli tahtmine vanaduspäevil kord ometigi 
Doroszenkoga veidi lärmi lüüa.» 

Neid sõnu kuuldes imetleti teda veelgi rohkem. Mitte kellelegi ei tulnud mõttesse-gi teda 
selle pärast vähem hinnata, et ta saadik ei olnud, sest kõigil oli hästi teada, et ka arbiitrite — 
seimi istungil viibivate eraisikute — hulgas oli saadikutest tegusamaid mehi. Lõpuks võttis 
iga senaator, ka kõige kuulsam, arvesse seda, et mõne kuu pärast pidi toimuma kuninga 
valimine ja et siis on iga sõna niisuguse rüütelkonnas kuulsaks saanud isiku suust äärmiselt 
suure kaaluga. 

Pan Zaglobat emmati, ka kõige tähtsamad härrased viipa-sid talle mütsiga. Podlasie isand 
jootis teda kolm päeva; panid Pacid, keda ta kohtas Kaluszynis, kandsid teda lausa kätel. 

Nii mõnigi käskis talle salaja suuri kingitusi tõllakorvi pista, alates napsidest ja veinidest 
ning lõpetades hinnaliselt kaunistatud reisikottidega, mõõkadega ja püstolitega. 

Sellest oli hea elu ka Zagloba teenijaskonnal, tema ise aga, vastuoksa oma otsusele ja 
lubamistele, sõitis nii aeglaselt, et 

jõudis Minskisse alles kolmandal nädalal. 

Aga Minskis ta aega ei viitnud. Jõudnud turuplatsile, nägi ta seal üht nii toredat ja uhket 
saatjaskonda, millist polnud näinud kogu oma reisi kestel: eredavärvilistes rõivastes 
kaaskondlasi, ja kuigi jalaväge oli kõigest pool rügementi, sest konvo-katsiooniseimile ei 
mindud relvis, oli see nii tore, et ka Rootsi kuningal polnud uhkemat kaardiväge; oli isegi 
külluses kullast säravaid tõldasid põranda- ja seinavaipadega, millega kaunistati kõrtsitube, 
kui teel peatuti. Oli puhvetite ja toidutagavaradega vankreid; seejuures koosnes peaaegu kogu 


teenijaskond võõramaalastest, nii et ainult mõni üksik selles rahvasummas arusaadavat keelt 
rääkis. 

Viimaks silmas pan Zagloba üht poola rõivais kaaskondlast ja käskis peatuda, ning kindel 
olles, et saab siin hea vastuvõtu osaliseks, pistis juba ühe jala tõllast välja ja küsis samal ajal: 

«Kelle on siin see esinduslik saatjaskond, millest isegi kuninga oma ei saa esinduslikum 
olla?» 

«Kelle ta siis veel peab olema, kui mitte meie isanda, Leedu vürst-tallmeistri oma?» kostis 
kaaskondlane. 

«Kelle?» kordas Zagloba. 

«Kas teie, armuline isand, olete kurt või? Vürst Boguslaw Radziwitti oma, kes 
konvokatsioonile sõidab. Kui Jumal annab, saab ta pärast valimisi elektoriks.» 

Zagloba tõmbas jala ruttu tõlda tagasi. 

«Lase käia!» hüüdis ta kutsarile. «Meie oleme siin ülearused!» 

Ja ta jätkas vihast värisedes oma teekonda. 

«Suur Jumal!» ütles ta. «Sinu otsused on meile arusaamatud, ja kui sa sellele reetjale 
piksenoolega pähe ei põruta, siis on sinul küll mõni kavatsus, mida meie mõistus ei võta! 
Inimese seisukohast võttes kuluks niisugusele kuradile hea keretäis, aga nagu näha, on meie 
ausas riigis asjalood viletsad, kui säärased autud ja südametunnistuseta juudad karistamata 
jäävad, veel enam — kogunisti julgelt ja uhkelt ringi sõidavad! Haa, nad isegi täidavad oma, 
kodanikukohuseid! Paistab küll, et oleme hukkumas, sest kus seda mõnel teisel maal, mõnes 
teises riigis on kuuldud, et midagi niisugust oleks võimalik! Kuningas Joannes Casimirus oli 
hea inimene, aga ta andestas liiga palju ja õpetas neid kõige närusemaid julge olema ning oma 
karistamatusesse uskuma. Siiski pole see tema süü. Nagu näha, on kodaniku kohusetunne ja 
vooruslikkus ka rahva hulgas täiesti ära kadunud.'Ptüi! Ptüi! Või tema on saadik! Tema 
autuisse kätesse usaldavad kodanikud isamaa heaolu ja julgeoleku, nen-dessesamadesse 
kätesse, millega tema seda kõike on hävitanud ja rootslaste ikke alla andnud! Oleme 
hukkumas, teisiti see ei saagi olla! Panevad ta viimaks ette veel kuningaks! .. . Mis siis 

saab? Nähtavasti on niisuguse rahva puhul kõik võimalik. Või tema on saadik! Jumala eest! 
Seadus ütleb ometigi selgesti, et see ei või saadik olla, kes mõnes võõras riigis teenib, kuid 
tema on ju oma näruse onu juures vürstliku Preisimaa kuberneriks. Ahaa! Oota aga! Sa oled 
mul pihus! Aga milleks on siis seimist väljaheitmise õigus olemas? Kui ma seimisaali ei lähe 
ja selle asja siiapaika jätan, ei puuduta seda olgu või lihtsa arbiit-rina, siis saagu minust 
siinsamas oinas ja mu kutsarist lihunik! Küllap leidub saadikutegi hulgas neid, kes mind selles 
toetavad. Ma ei tea, kas ma sinust, reetja, jagu saan, kuna oled nii tähtis mees, ja kas ma 
suudan sind saadikute seast välja kihutada, kuid kindel on, et see ei tule sinu valimisele 
kasuks! Ja vaene Michal peab mind ootama jääma, sest see tegu oleks pro publico bono.» 

Nii mõtiskles pan Zagloba, tõotades selle mehe väljaheitmise eest hoolitseda ja saadikuid 
eraviisil selleks õhutada. Seetõttu siirdus ta Minskist juba kiiremini Varssavisse, kartes 
seimile hilineda. 

Ta jõudis siiski üsna aegsasti kohale. Saadikuid ja muud rahvast oli nii palju kokku tulnud, 
et ei leidunud enam kohta võõrastemajades ei Varssavis eneses, ei Pragas, isegi mitte agulites; 
kogunisti raske oli veel pääseda kellegi juurde korterisse, sest ühes toas oli juba niigi kolm- 
neli inimest koos. Esimese öö veetis pan Zagloba Fukieri kaupluses, ja see läks veel kuidagi, 
aga järgmisel päeval, oma tõllas kaineks saanud, ei teadnud ka tema enam, mida peale hakata. 

«Jumal! Jumal!» ütles ta pahas tujus ja vaatas ringi Krakowskie Przedmiešciel, mida mööda 
ta parajasti sõitis. «See siin on ju bernhardlaste klooster, need — Kazanowskite lossi 
varemed! Tänamatu linn! Oma vere ja vaevaga pidin ma ta vaenlase käest ära kiskuma, nüüd 
aga ei raatsi ta mulle anda üht nurgakestki, kuhu võiksin panna oma halli pea.» 


Linn oleks küll meeleldi andnud nurgakese tema halli pea tarvis, kuid seda nurgakest polnud 
kuskilt võtta! Aga pan Zag-lobale süttis õnnetäht, sest vaevalt oli ta jõudnud Koniecpols-kite 
lossini, kui keegi kutsarile hüüdis: 

«Peata kinni!» 

Kutsar peatas hobused ja kohe tuli üks tundmatu Šlahtitš ja ütles särasilmil: 

«Pan Zagloba! Kas teie, auväärt isand, mind ära ei tunnegi?» 

Zagloba nägi enda ees umbes kolmekümneaastast meest, peas ilvesenahkne sulekesega 
müts, mis oli kindel tunnusmärk tema kuuluvusest sõjaväkke, seljas moonpunane Župaan ja 
tumepunane kontušš, mida kullakarva vöö keskelt koos hoidis. Tundmatu nägu oli haruldaselt 
ilus. Ta oli kahvatu jumega, ainult sõjaväljal veidi tuulest kuldjaspruuniks põlenud, 
taevasiniseis 

silmis mingi sügav kurbus ja mõtiskelu, näojooned haruldaselt reeglipärased, mehe jaoks 
peaaegu liiga kaunid. Poolapärasele rõivastusele vaatamata olid tal pikad juuksed ja 
võõrapäraselt pöetud habe. Ta jäi sõiduki juurde seisma ja laotas käed laiali, pan Zagloba aga, 
kes küll ei suutnud teda korraga meelde tuletada, kummardus ettepoole ja võttis tal kaela 
ümbert kinni. 

Nad embasid teineteist südamlikult ja siis lükkas teine teist hetkeks veidi eemale, et 
paremini vaadata. Viimaks ütles Zagloba: 

«Andestage, aulik isand, kuid mulle ei meenu ikkagi veel...» 

«Hassling-Ketling!» 

«Jumala eest! Nägu paistis mulle tuttav, kuid rõivastus on teid, aulik isand, täiesti muutnud, 
sest varem olen ma teid näinud ikka ratsamehemundris. Nagu näha, käite juba poola moodi 
riides.» 

«Jah, sest selle riigi, mis minu, kodutu poisijõmpsika, enda juurde on võtnud ja minuga oma 
viimast leivaraasukest jaganud, olen ma oma emaks tunnistanud ega tahagi teist. Kas teie, 
auväärt isand, ei teagi, et olen pärast sõda siin saanud kodanikuõigused?» 

«Te räägite mulle rõõmustavat uudist! Selles on teil siis õnne olnud?» 

«Selles ja veel milleski muus ka, sest Kuramaal, üsna Zmudzi piiril, sattusin kokku mehega, 
kel on täpselt samasugune nimi nagu minul, ja see võttis mu endale kasupojaks ning andis 
mulle oma sugukonnavapi ja varanduse. Ta elab Swietas, Kuramaal, kuid siingi on tal Szkudy 
mõis, mille ta minule loovutas.» 

«Jumal õnnistagu teid! Siis olete sõdimisest loobunud?» 

«Niipea kui mõni sõda puhkeb, olen mina esimesena platsis. Seepärast olen ma oma 
mõisakese välja rentinud ja ootan siin vaid parajat juhust.» 

«See on alles rüütellik mõtlemine! Täpselt nagu mina, kui ma noor olin, ehk küll praegugi 
tunnen kontides veel küllalt rammu ... Mis te praegu siin Varssavis teete?» 

«Lähen saadikuna konvokatsioonile.» 

«Issanda haavad! Te olete siis ju läbi ja läbi, kõigi kontidega poolakas?» 

Noor rüütel naeratas. 

«Ka hingega, ja see tähendab rohkemat.» 

«Kas olete abielus?» Hassling-Ketling ohkas: 

«EL.» 

«Seda on teile veel tarvis, jah, ma usun! Kas te pole tänapäevani unustanud oma tundeid 
preili Billewiczi vastu?» 

«Et teil, auväärt isand, on teada, mida mina pidasin oma saladuseks, 

siis teadke, et pole minus tärganud kunagi tundeid mõne teise kui ainult tema vastu...» 


«Jätke ometigi! Varsti toob ta maailmale väikese Kmicici. Rahustuge! Mis mõte on õhata, 
kui keegi teine elab temaga juba parimas arusaamises? ütlen teile avameelselt, et see on isegi 
veider.» 

Ketling tõstis oma kurva pilgu ülespoole. 

«Ma ütlesin ainult, et minus pole ärganud kunagi samasuguseid tundeid ühegi teise vastu.» 

«Küll nad tulevad, ärge kartke! Leiame teile naise. Tean seda oma kogemustest, et üleliigne 
püsivus armuasjus asjatut südamevalu teeb. Seetõttu, et olin omal ajal armastuses püsiv nagu 
Troilus, olen asjatult lasknud enesest mööda minna hulga mõnusaid ja häid juhuseid, ning kui 
palju olen ma südamevalu kannatanud.» 

«Andku Jumal igaühele säärast joviaalset meeleolu, nagu teie, auväärt isand, olete 
säilitanud!» 

«See tuleb sellest, et olen alati elanud tagasihoidlikult, liiatigi ei valuta mul kondid. Kus teie 
elate? Kas leidsite võõrastemaja?» 

«Mul on Mokotowis mugav maja, mille ma kohe pärast sõda ehitasin.» 

«Õnnelik inimene! Ja mina tiirutan juba eilsest saadik asjatult kogu linnas ringi. 

«Jumal hoidku! Armuline isand, egas te mulle ära ütle, kui ma teid oma majas peatuda 
palun?» 

«Te olete mulle nagu taevast saadetud, Jumala eest!» 

Ketling istus tõlda ja nad sõitsid edasi. 

Teel jutustas Zagloba talle pan Wotodyjowskile osaks saanud õnnetusest ja Ketling oli 
sellest vapustatud, kuna ei teadnud sellest midagi. 

«Mind tabab see sõnum eriti valusalt,» ütles Ketling viimaks, «sest teie ei tea, kui suur oli 
meie sõprus viimasel ajal ... Kõikidel sõjaretkedel Preisimaal ja losside vallutamistel, kus oli 
veel vähegi rootslasi sees, olime üheskoos. Läksime Ukraina ja pan Lubomirski vastu, ning 
siis pärast Ruteenia vojevoodi surma jälle Ukraina vastu, kuningliku marssali Sobieski juha- 
tusel. Magades panime oma pead ühele sadulale ja sõime ühest kausist; meid hüüti Kastoriks 
ja Polluxiks. Ja alles siis, kui ta sõitis Zmudzimaale neiu Borzobohatale järele, tuli meile 
lahku-mishetk; kes oleks võinud arvata, et tema parimad lootused nii kähku luhtuvad, nagu 
nool läbistab õhu!» 

«Siin hädaorus pole midagi püsivat!» vastas Zagloba. 

«Peale ustava sõpruse ... Tuleb nõu pidada ja järele kuulata, kus ta praegu viibib. Võib-olla 
saame midagi teada kuningliku marssali käest, kes hoiab Wotodyjowskit nagu oma silmatera. 

Kui mitte, siis on siin ju saadikuid igast kandist. Ei tahaks uskuda, et ükski neist poleks 
niisugusest rüütlist midagi kuulnud! Niipalju kui see minu võimuses on, tahan ma teid, 
auväärt isand, aidata!» 

Nõnda vesteldes jõudsid nad viimaks Ketlingi majja, mis päris lossiks osutus. Seal oli kõik 
parimas korras ja oli palju hinnalisi esemeid, küll ostetuid, küll sõjasaagina kaasa tooduid. 
Eriti tore oli relvakogu. Pan Zagloba rõõmustas seda kõike nähes ja ütles: 

«Ohoo, auväärt isand, siia võiksite mahutada oma paarkümmend inimest. Mul oli õnne, et 
teid kohtasin. Oleksin võinud asuda pan Antoni Chrapowicki võõrastemajja, sest tema on mu 
hea sõber ja kaaslane. Ka kutsusid mind enda poole Pacid, kes otsivad partisane võitluseks 
Radziwilti vastu, kuid teie juurde jään ma kõige meelsamini.» 

«Kuulsin Leedu saadikute seas räägitavat, et kuna nüüd on leedulaste järjekord, siis tahavad 
nad tingimata valida pan Chrapowicki seimimarssaliks,» sõnas Ketling. 

«Ja seda täie õigusega! See on auväärt inimene ja poliitikas realist. Kõige rohkem armastab 
ta rahu. Aina otsib ta juhust, kus aga saaks jälle kedagi kellegagi ära lepitada .. . Kuid öelge 
nüüd avameelselt, mis mees on õieti see Boguslaw Radziwitt?» 

«Sest ajast peale, kui pan Kmicici tatarlased mind Varssavi all vangi võtsid, on ta mulle 
ümmargune null. Loobusin tollest teenistusest ega otsinud seda enam, sest see isand on küll 


rikas, kuid tige ja tujukas mees. Õppisin teda küllalt tundma, kui ta Taurogis püüdis tolle 
ebamaise olendi voorust solvata.» 

«Missuguse ebamaise olendi? Inimene, mis te räägite? Ta on ju päris savist tehtud ja võib 
kildudeks puruneda nagu esimene ettejuhtuv nõu. Kuid see pole tähtis!» 

Pan Zagloba hakkas vihast punetama ja ta silmad läksid punni. 

«Ja kujutage ette, see kelm on nüüd saadikuks!» 

«Kellest te räägite?» küsis Ketling hajameelselt, sest mõtteis viibis ta ikka veel Olerika 
juures. 

«Boguslaw Radziwittist! Aga väljaheitmise seadus, milleks see siis ikka on? Kuula! Sina 
oled saadik, võid puudutada seda küsimust, küll mina sulle rõdult kaasa karjun, ära karda! 
Meil »on õigus, ja kui neil peaks tekkima tahtmine seadust rikkuda, siis võiks ju arbiitrite 
hulgas nii kena märuli korraldada, et see ilma verevalamiseta ei mööduks.» 

«Ärge seda-tehke, auväärt isand. Jumala helduse nimel! Selle asja kannan ma ette, sest see 
on õiglane asi, kuid Jumal hoidku selle eest, et meie hakkaksime seimis segadust tekitama.» 

«Lähen ka Chrapowicki juurde, sest temast kui tulevasest seimimarssalist oleneb väga palju. 
Ässitan üles Pacid. Vähemalt 

tuletame inimestele meelde kõiki tema võtteid. Kuulsin siia sõites koguni, et too kelm püüab 
krooni enesele saada!» 

«Kui niisugused kuningad peaksid rahvast juhtima, siis vajub see küll täiesti põhja ega vääri 
enam elamisõigust,» vastas Ket-ling. «Kuid puhake nüüd ometi, auväärt isand, ja pärastpoole 
läkme siis ühel päeval kuningliku marssali juurde, et temalt midagi meie sõbra kohta teada 
saada.» 


IV 


Mõne päeva pärast avati konvokatsiooniseim, ja nagu Ketling ette oli näinud, valiti seda 
juhatama pan Chrapowicki, kes tollal oli Smolenski kammerhärra, pärast sai Vitebski 
vojevoodiks. Kuna seekord oli päevakorras vaid valimiste tähtpäeva-, ning kõrgema kohtu 
koosseisu kindlaksmääramine, siis võis loeta, et konvokatsiooniseim möödub üsna rahulikult. 
Ainult alguses tekkis väike elevus väljaheitmise seaduse asjus. Nimelt siis, kui Ketling 
avaldas kahtlust pan Bielski kirjutaja ja tema kaaslase, vürst Boguslaw Radziwüli valimise 
seaduspärasuses, hüüdis kohe üks võimas hääl arbiitrite hulgast: «Reetur! Välismaa käsilane!» 
Sellele häälele lisandus teisigi; nendega ühinesid ka mõned saadikud ja ootamatult jagunes 
seim kahte leeri, kusjuures üks oli selle poolt, et Bielski isandad tuleks välja heita, teine aga 
tahtis nende valimist tunnustada. Viimaks lepiti kokku, et asi antakse kohtule otsustada; kohus 
arutaski seda ja kuulutas valimise kehtivaks. 

Siiski oli see vürstist tallmeistrile raskeks hoobiks juba seetõttu, et võeti kaalumisele, kas ta 
on väärt seimi istungist osa võtma; samuti ka, et tuletati meelde coram publico kõiki tema 
rootsiaegseid reetmisi, mis heitis temale Poola riigi suhtes jälle varju ja õõnestas lõplikult 
kõiki tema auahneid kavatsusi. 

Ta nimelt oli seda arvestanud, et kui Kondeuszi, Neuburgi ja Lotringi parteid, kaasa 
arvamata teisi, väiksemaid, hakkavad üksteisele kaikaid kodaraisse pilduma, siis võib kergesti 
mõni kaasmaalane valitud saada. 

Tema iseteadvus ja tema meelitajad ütlesid talle aga, et kui see nõnda sünniks, siis ei oleks 
selleks kaasmaalaseks mitte keegi teine kui äärmiselt andekas, väga võimas ja kõige kuulsa- 
mast perekonnast pärit mees, teiste sõnadega — tema ise. 

Oma lootusi saladuses hoides oli ta esialgu Leedus võrgud välja heitnud; sedasama tegi ta 
nüüd ka siin, Varssavis, kuid' nägi äkki, et need kohe alguses puruks tehti ja et tekkinud auk 


oli nii suur, et selle kaudu võisid kõik kalad kergesti minema, lipsata. Kui kohut peeti, kiristas 
ta kogu aja hambaid, ja et ta Ketlingile kui saadikule kätte maksta ei saanud, siis lubas ta 

vaevatasu sellele oma kaaskondlasele, kes talle ütleb, missugune arbüter pärast Ketlingi 
ettepanekut esimesena oli hüüdnud: «Reetur!» 

Pan Zagloba oli selleks liiga tuntud, et tema nimi oleks võinud kaua saladusse jääda. Muide, 
ega ta ennast varjata püüdnudki. Ja vürst läks veel vihasemaks, aga hakkas ühtaegu hirmu 
tundma, kui kuulis, et tema vastaseks on nii populaarne mees, kellele kallale kippuda on üsna 
ohtlik. 

Oma võimu tunnetas ka pan Zagloba, sest kui algul kostis ähvardusi, tähendas ta kord ühel 
suuremal aadlikkude koosviibimisel: 

«Ei tea, kas see olekski mõnele nii ohutu, kui mul siin kas või juuksekarvake peast peaks 
maha langema. Valimised on tikse ees, aga kui sada tuhat vennalikku mõõka koos on, siis 
võib kergesti juhtuda, et mõni bigoseks 1 raiutakse ...» 

Need sõnad ulatusid vürsti kõrvu, kes surus ainult hambad risti ja naeratas üleolevalt, kuigi 
oma südames mõtles, et pan -Zagjobal võib õigus olla. 

Järgmisel päeval näiski ta muutnud olevat oma kavatsusi vana rüütli suhtes, sest kui 
pidusöömingu ajal vürst-keldri-ülema juures keegi temast rääkima hakkas, siis ütles 
Boguslaw: 

«Nagu ma kuulnud olen, on see aadlik väga minu vastu, kuid rnulle on rüütellikkus 
sedavõrd meelt mööda, et kuigi ta mulle edaspidi kahju võiks teha, armastaksin mina teda 
ikka endiselt.» 

Ja nädala pärast kordas ta sedasama pan Zaglobale lausa suu sisse, kui nad suurhetman pan 
Sobieski juures kohtusid. 

Kuigi Zagloba nägu jäi rahulikuks, hakkas tal süda ometi valjemini põksuma, kui ta vaatas 
seda vürsti, kes oli tohutult võimas mees ja keda kardeti nagu inimese-sööjat. See aga hüüdis 
talle üle kogu laua: 

«Auväärt pan Zagloba, minu kõrvu on juba jõudnud, et teie, lugupeetud isand, kes polegi 
saadik, tahtsite mind, süütut inimest, seimist välja heita, mina aga annan Teie Auväärsusele 
selle asja kristlikul viisil andeks ja kui te seda vajate, olen iga silmapilk valmis teid 
aukõrgenduse saamisel aitama.» 

«Mina lähtusin vaid meie põhiseaduse nõuetest,» vastas pan -Zagloba, «ja see on iga 
aadliku kohus: guod attinet protektsioonidesse, siis on mulle vist küll Jumala hooldus ja kaitse 
tarvilikum, sest varsti saan üheksakümmend aastat vanaks.» 

«Ilus vanus, kui elu on olnud niisama vooruslik kui pikk, milles ma aga üleüldse ei kahtle!» 

«Olen olnud isamaa ja oma isanda teenistuses ega ole otsinud võõraid jumalaid.» 

Vürst mossitas seepeale veidike. 

«Ja teie teenistus on mulle vastukarva olnud, auväärt isand, tean seda! Kuid valitsegu nüüd 
meie vahel rahu! Kõik on unustatud, isegi see, et õhutasite hoopis võõra inimese isiklikku 
kadedust contra me. Tolle tagakiusajaga on mul veel arved õiendada, teile aga, austatud isand, 
sirutan lepitust pakkudes oma käe.» 

«Olen ükspäinis vilets teener olnud, ja see au on mulle liiga suur. Peaksin ennast kangesti 
sirgeks ajama või õhku hüppama, et teie käeni küündida, aga minuvanusele mehele on see 
ülearu raske. Kui aga teie, Vürstlik Kõrgus, räägite arveteõiendamisest pan Kmiciciga, minu 
sõbraga, siis annan teile kõigest hingest nõu sellest aritmeetikast loobuda.» 

«Ja mispärast, kui küsida tohib?» uuris vürst. 


1Bigos— poola rahvustoit hakitud lihast ja kapsaist. Tõlkija märkus. 


«Aga et aritmeetikas on neli tehet. Vaadake, kuigi pan Kmicicil on kaunike varandus, on see 
teie omaga võrreldes ometigi õige väike, seepärast ei oleks pan Kmicic nõus seda kellegagi 
jagama; oma varanduse paisutamisega saab ta ise hakkama, ära võtta ei luba ta eneselt aga 
mitte kui midagi; võib-olla võiks ta teile miskit juurde anda, kuid ma kahtlen, kas teie, 
Vürstlik Kõrgus, oleksite selle peale maias.» 

Boguslaw oli sõnasõjas küll üpris vilunud, kuid nüüd hoidis ta keelt hammaste taga; mine 
tea, kas oli selle põhjuseks pan Zagloba järeldus või tema teravmeelsus. Need, kes veel puru- 
purjus ei olnud, naersid nõnda, et kõht vabises, pan Sobieski aga rõkatas naerma täiest kõrist 
ja ütles: 

«Näete, see on vana Zbaraži kangelane! Oskab jagada mõõgaga hoope ega jää 
sõnavahetuseski alla. Parem on ta rahule jätta!» 

Boguslaw, kes nägi, et Zagloba on lepitamatu, ei teinud enam katset tema poolehoidu võita, 
vaid alustas vestlust kellegi teisega ja heitis vanale rüütlile vahetevahel üle laua vihaseid 
pilke. 

Hetman Sobieski aga oli juba hoogu sattunud ja jätkas: 

«Olete meister, lugupeetud vend, päris meister kohe! Kas olete ka leidnud meie riigis 
kedagi, kes teiega võrdne oleks?» 

«Mis mõõgasse puutub, siis siin on Wotodyjowski mulle järele jõudnud. Ja Kmicic on tänu 
minu õpetusele samuti üsna kaugele jõudnud.» 

Seda öeldes kiikas Zagloba Boguslawi poole, kuid vürst teeskles, nagu oleks see jutt tal 
kõrvust mööda läinud, ja vestles elavalt naabriga. 

«Haa!» ütles hetman. «Wotodyjowskit olen ma palju kordi tööd tegemas näinud ja tema eest 
vastutaksin ma isegi siis, kui kaalul oleks kogu kristliku maailma saatus. Kahju, et niisugust 
rüütlit on nüüd tabanud õnnetus nagu välk selgest taevast.» 

«Mis on temaga siis juhtunud?» küsis Sarbiewski, Ciechanowieci mõõgakandja. 

26 

«Ta mõrsja suri teekonnal, Czestochowas,» vastas Zagloba, «Ja kõige hullem on see, et ma 
kuskilt teada ei saa, kus see mees praegu on.» 

«Jumala eest!» hüüdis seepeale pan Warszycki, Kraköwi kastellaan. «Varssavisse tulles ma 
ju kohtasin teda teel! Ta sõitis samuti siiapoole ja tunnistas mulle, et see maailm ja tema 
vanitates on teda ära tüüdanud ja tema sihiks olevat nüüd Mons regius, et lõpetada seal oma 
murelikud elupäevad palves ja mõtiskelus.» 

Zagloba haaras kinni oma viimasest juuksetutikesest. 

«Siis on ta läinud kloostrisse, hakanud kameduuliks. Jumala eest!» karjatas ta ääretus 
meeleheites. 

Kastellaani teade mõjus rängalt kõigile teistelegi. Pan Sobieski, kes sõjamehi armastas ja 
kõige paremini teadis, kui väga isamaa neid vajab, muutus väga kurvaks ja ütles viivu pärast: 

«Inimese vabale tahtele ja Jumala aule ei tohi küll vastu seista, kuid mul on siiski kahju, ja 
ma ei suuda seda härraste ees varjata. See oli vürst Jeremilt kooli saanud sõjamees, iga 
vaenlase vastu, hordi ja sõdurite ulaelu vastu võitlemises aga lausa asendamatu. Steppides on 
vähe niisuguseid jälitajaid nagu pan Piwo kasakate hulgas ja pan Ruszczyc regulaarväes; kuid 
needki jäävad pan Wotodyjowskist kaugele maha.» 

«Õnneks on ajad praegu veidi rahulikumad,» vastas Ciechanowieci moõgakandja, «ning 
paganad peavad ausalt kinni Podhajce lepingust, mille on saavutanud minu heategija võitmatu 
mõõk.» 

Ning moõgakandja tegi pan Sobieskile sügava kummarduse, see aga rõõmustas südamest 
selle avaliku kiituse üle ja ütles: 

«Kõigepealt oli see Jumala heldus, mis andis mulle võimaluse heita Poola riigi lävele ja 
vaenlast veidi hammustada, teiseks aga võimaldas seda heade sõjameeste alatine valmisolek. 
Et khaan on valmis lepingust kinni pidama, seda ma tean; kuid Krimmis on khaanile vastu 


hakatud ja Bialogrodi hord ei taha lia enam sugugi tema sõna kuulata. Praegu sain teada, et 
seal Moldaavia piiril koguneb äikesepilvi ja et võib kergesti tekkida kokkupõrkeid sisse 
tungida püüdvate jõukudega. Andsin käsu teeradu hoolega silmas pidada, aga mul on puudus 
sõjameestest. Kui ma mehi ühte kohta saadan, jääb teisale auk. Eriti suur puudus on hordi 
võtete tundjatest, ja seetõttu on mul Wotodyjowskist iseäranis kahju.» 

Seejärel vabastas Zagloba oma pea rusikate vahelt, millega ta seda oli surunud, ja hüüdis: 

«Aga temast ei saa siiski kameduuli, kuigi ehk mina peaksin Mons regius't ründama, ja 
tema sealt vägisi ära tooma. Jumala eest! Hommepäev lähen ma tema juurde, võib-olla võtab 
ta minu 

juttu siiski kuulda, ja kui mitte, siis lähen ma peapiiskopi ja kameduulide kindrali juurde! 
Kui mul ka Rooma tuleks minna, siis lähen ma sinnagi! Ei taha ma vähendada Jumala au, aga 
mis kameduul temast saab, kui tal ei kasva habemekarvugi rohkem, kui on karvu mu rusikal. 
Jumala eest! Ta ei oska missatki. laulda, ja kui ta laulma hakkab, siis põgenevad rotidki 
kloostrist, sest arvavad, et mõni kass seal pulmi pidades kräunub. Aulikud isandad, 
vabandage, et räägin, mida kurbus mulle suhu; toob! Oleks minul endal poeg, siis ei 
armastaks ma teda nõnda, nagu ma seda poissi olen armastanud. Jumal temaga! Jumal 
temaga! Oleks ta siis veel läinud bernhardlaseks, aga ta läks kameduuliks! Sellest ei saa 
midagi välja tulla — see on nii tõsi, nagu ma siin istun. Hommepäev koputan peapiiskopi 
uksele, et see mulle priori jaoks kirja annaks.» 

«Mungavannet ei ole ta ometigi veel vandunud,» ütles marssal vahele, «kuid ärge teda taga 
sundige, auväärt isand, et ta mitte jonni ajama ei hakkaks; arvesse tuleb võtta sedagi, kas tema 
kavatsuses pole mängus Jumala tahtmine.» 

«Jumala tahtmine? Jumala tahtmine ei sünni äkki, nagu vanasõnagi ütleb, et mis kähku, see 
kuradile! Kui see Jumala tahtmine oleks, siis oleksin ma temas seesugust kalduvust mär- 
ganud. Tema pole mingi ksjonds, vaid tragun! Oleks ta selle otsuse teinud täie aruga, 
rahulikult kaaludes, siis ma oma suud" ei pruugiks. Jumala tahtmine aga ei tungi inimesele 
kallale meeleheitmise silmapilgul nagu kull linnukesele. Ma ei hakka teda taga sundima. Enne 
minekut tahan hästi järele mõtelda, mida ma talle ütlen, et ta minu eest otsekohe rebase 
kombel putku ei pistaks. Aga loodame Jumala abile! See sõjamehike on minu taipu alati 
rohkem usaldanud kui enda oma; loodan, et see nüüdki teisiti ei lähe, kui ta pole täielikult 
muutunud.» 


V 


Järgmisel päeval, teinud koos Hasslingiga täpse plaani ja peapiiskopi kiri kaasas, tõmbas 
pan Zagloba Mons regius'e kloostri värava taga kella. Süda põksus tal kõvasti, kui ta sellele 
mõtles, mil moel pan Wotodyjowski teda vastu võtab. Ja kuigi ta ise oli kõik läbi mõtelnud, 
mida kavatses rääkida, tundis ta siiski, et palju oleneb sellest, kuidas sõber teda vastu võtab. 
Nõnda aru pidades tõmbas ta teist korda kella, ja kui võti lukus ragises ning värav natuke 
paokile läks, tungis ta kohe poolvägisi sealt praost sisse ning ütles hämmeldunud noorele 
mungale: 

«Ma tean, et siia sissepääsemiseks on tarvis erilist luba, kuid 

mul on peapiiskopi käest kiri kaasas, mille palun teid, carissime frater, edasi anda ksjonds 
priorile.» 

«Sündigu teie soovi kohaselt,» vastas väravahoidja ja kummardas, nähes peapiiskopi 
pitserit. 


Seda öelnud, haaras ta kellarihmast kinni ja tõmbas kaks korda, et kedagi juurde kutsuda, 
sest ise ta ei tohtinud väravast lahkuda. Selle kellatõmbamise peale ilmus teine munk, võttis 
kirja ja eemaldus sõnagi lausumata. Pan Zagloba aga pani oma kompsu pingile, võttis siis ka 
ise istet ja hakkas kõvasti nohisema. 

«.Frater,-» ütles ta viimaks, «kui kaua te juba kloostris olete?» 

«Viies aasta,» vastas väravahoidja. 

«Nii noor, aga juba viies aasta! Ja kui te ka tahaksite lahkuda, siis on juba hilja! Kindlasti 
aga olete nii mõnigi kord taas maailma igatsenud, sest vaadake, mu armas, üht meelitab 
näiteks sõda, teist meelitavad joomingud ja söömingud, kolmandat blondjuukselised ...» 

«Apage!» ütles munk, lüües risti ette. 

«Kuidas? Kas teil kunagi pole tulnud kiusatust siit lahkuda?» jätkas Zagloba. 

Noor munk aga vaatas nii imelikult kõnelevat peapiiskopi kullerit umbusklikult ja vastas: 

«Kelle selja taga see värav lukku vajub, ei see enam siit välja pääse.» 

«Seda me veel näeme! Kuidas pan Wotodyjowski käsi käib? Kas ta on terve?» 

«Siin pole ühtegi, kes kannaks seda nime.» 

«Vend Michal?» ütles Zagloba katseks. «Endine tragun .... polkovnik, kloostrisse tulnud 
alles hiljuti.» 

«Teda me nimetame vend Jerzyks, aga tema pole veel mungavannet andnud ega saagi seda 
anda enne tähtaega.» 

«Ja seda ta andma ei hakkagi, sest te ei kujuta ette, frater, kui kange mees ta oli! Teist 
niisugust, kes nõnda maias vooruslikkude tütarlaste peale, ei leiaks te kogu oma ordus ... 
tahtsin öelda, ühestki rügemendist kogu sõjaväes.» 

«Mul pole sünnis niisugust juttu kuulata!» vastas munk üha suureneva hämmastuse ja 
pahameelega. 

«Kuulge ometigi, frater! Ma ei tea, kus teil on kombeks külalisi vastu võtta, aga kui see 
peaks sündima siin, selle koha peal, siis ma annan teile nõu, et kui vend Jerzi siia tuleb, minge 
teie parem kaugemale, näete, sinna maja juurde, värava kõrvale, sest meie hakkame siin liiga 
ilmalikkudest asjadest rääkima.» 

«Ma läheksin juba praegugi parema meelega kaugemale!» vastas munk. 

Vahepeal oli sinna tulnud Wotodyjowski, õigemini vend Jerzy, 

kuid Zagloba ei tundnud teda ära, sest pan Michal oli väga muutunud. 

Kõigepealt tundus ta valges mungarüüs palju pikemana kui trangunimundris; teiseks olid 
tema vanasti ikka uljalt kikkis vurrukesed sorgus ja ta püüdis kasvatada habet, mis nüüd 
moodustas kaks kollast, kõige rohkem poole sõrme paksust harukest; samuti oli ta kõhnaks ja 
kahvatuks muutunud, ning tema silmad olid endise sära kaotanud. Aeglaselt lähenes ta 
Zaglobale, käed rüü all rinnal risti, pea langetatud. 

Zagloba, kes teda ära ei tundnud, pidas teda prioriks, tõusis pingilt ja alustas: 

«Laudetur...» 

Vaatas siis terasemalt, ajas käed laiali ja hüüdis: 

«Pan Michal, pan Michal!» 

Vend Jerzy laskis end kaisutada, midagi nuuksumise taolist raputas tema rinda, kuid silmad 
jäid kuivaks. Zagloba hoidis teda kaua aega oma embuses ja hakkas siis rääkima: 

«Ega sa üksinda nutnud ole oma õnnetuse pärast. Meie kõik nutsime, mina, Skrzetuskid ja 
Kmicicid. Jumala tahtmine! Lepi oma saatusega, Michal! Lohutagu sind armuline Issand ja 
tasugu sulle! ... Sa tegid hästi, et põgenesid tükiks ajaks nende müüride vahele. Õnnetuse 
korral pole palvest ja vagast mõtiskelust midagi ülemat. Las ma kaisutan sind veel! Pisarad 
segavad mind õigupoolest sind korralikult vaatamastki.» 

Ja pan Zagloba nuttis pan Wotodyjowskit vaadates tõesti liigutusest; lõpuks jätkas ta nõnda: 


«Andesta, et ma sinu mõtiskelu segasin, aga ma ei suutnud kuidagi teisiti talitada, ja sa näed 
ise, et mul on õigus, kui ma oma argumendid esitan. Ah! Michal! üheskoos oleme näinud 
palju häid ja halbu päevi. Kas sa oled nende võrede taga tõesti lohutust leidnud?» 

«Olen küll,» vastas pan Michal, «nendes sõnades, mida ma siin iga päev kuulen ja kordan, 
ja mida tahan korrata surmani: memento mori! Surmas leian ma lohutust.» 

«Hm! Lahinguväljal on palju kergem surma leida kui kloostris, kus elu käib nõnda, nagu 
harutaks keegi aegamööda keralt niiti.» 

«Siin polegi elu, sest pole maiseid toiminguid, ning enne kui liing kenast lahkub, elab ta 
juba ammugi nagu teises maailmas.» 

«Kui lugu nõnda on, siis ma ei räägigi sulle, et Bialogrodi hord valmistab suure väega 
sõjaretke meie riiki, sest mis see enam sinusse puutub!». 

Pan Michal liigutas äkki vurrukesi ja hakkas parema käega iahtmatult vasakul küljel 
kobama; kui ta sealt aga mõõka ei 

leidnud, peitis ta mõlemad käed mungarüü alla, langetas peaja lausus: 

«Memento mori!» 

«Tõsi küll, tõsi küll!» sõnas Zagloba ja pilgutas teatava kannatamatusega oma tervet silma. 
«Alles eile ütles hetman pan Sobieski: «Kui Wotodyjowski teeniks sõjaväes edasi veel selle 
ühe tormi ajal, pärast seda mingu ta ükskõik missugusesse kloostrisse; selle üle Jumal ei 
pahandaks, just vastupidi, niisugusel mungal oleks palju suuremad teened.» Aga ma ei imesta 
sugugi, et sa mõtled rohkem oma hingerahule kui isamaa õnnele, sest loomulikult: prima 
charitas ab ego.» 

Järgnes pikem vaikushetk, ainult pan Michali vurrud hakkasid kuidagi püsti tõusma ja 
kiirelt, ehk küll kergelt liikuma. 

«Sa pole ju veel mungatõotust andnud ja võid siit igal hetkel lahkuda?» küsis pan Zagloba. 

«Ma pole veel munk, sest olen oodanud Jumala armu ja seda, et kõik valusad maised mõtted 
mu hingest lahkuksid. Ja Jumal on mulle armuline olnud, mu hing hakkab jälle rahu saama, 
ma tohin välja minna, kuid ei taha seda teha, sest on liginemas see päev, mil ma puhta 
südametunnistusega ja maistest ihadest vabana saan oma vandetõotuse anda.» 

«Ma ei taha sind mõjutada, et sa sellest loobuksid. Just vastupidi, kiidan su otsuse heaks, 
kuigi mäletan, et kui Skrzetuski omal ajal mungaks hakata kavatses, siis lükkas ta selle asja 
ometi senikauaks edasi, kuni isamaa vaenlaste vägedest puhtaks saab. Sina muidugi talita 
nõnda, nagu sa ise heaks arvad. Tõesti, mina küll ei hakka sind siit ära meelitama, sest omal: 
ajal tundsin kord ka ise, et olen välja valitud mungaeluks. Viiskümmend aastat tagasi olin 
juba noviits; võllaroog olen, kui valetan! Noh! Jumal juhtis teisiti... Ainult seda ütlen ma 
sulle,. Michal, et nüüd pead sa küll minuga tulema, kas või paariks päevakski.» 

«Milleks pean ma siit lahkuma? Jätke mind rahule!» lausus Wotodyjowski. 

Zagloba tõstis oma rüü palistuse silmadele ja hakkas nuuksuma. 

«Ega ma palu enese päästmist,» ütles ta katkeval häälel,, «kuigi vürst Boguslaw RadziwiH 
mind oma kättemaksuga taga kiusab ning mulle mõrvareid kaela ässitab, ja mul, vanal mehel,, 
pole kedagi, kes mind kaitseks ja hoiaks... Mõtlesin, et. sina!... Aga,mis sellest enam... Mina 
ei lakka sind kunagi armastamast, "isegi siis mitte, kui sa minust midagi teada ei. tahaks... 
Aga palveta minu hinge eest, sest Boguslawi käest mul pääsu pole! Tulgu, mis tulema peab! 
Kuid sinu teine sõber, kes sinuga viimast leivaraasukestki jagas, on suremas, igatseb tingimata 
sind näha saada ega taha surra ilma sinuta, 

sest tahab sulle midagi tunnistada, millest oleneb tema hinge rahu.» 

Pan Michal, kes oli juba sügava liigutusega kuulanud, mis hädaoht Zaglobat ähvardab, 
elavnes äkki, haaras Zaglobal -õlast kinni ja küsis: 

«Skrzetuski?» 


«Ei, mitte Skrzetuski, vaid Ketling!» 

«Jumal hoidku! Mis tal viga on?» 

«Mind kaitstes sai ta vürst Boguslawi meestelt pihta ... Ei tea, kas ta veel ühe päeva elab ... 
Sinu pärast, Michal, sattusime mõlemad sellesse hädaohtu, sest tulime Varssavisse ainult 
selleks, et mingisugust lohutust leida. Tule vähemalt kaheks päevaks ja rõõmusta sellega 
surijat. Pärast tuled sa jälle tagasi ja saad mungaks ... Ma tõin priorile peapiiskopilt soovituse, 
et sulle takistusi ei tehtaks ... Kiirusta, sest iga hetk on kallis!» 

«Armas Jumal!» ütles Wotodyjowski. «Mida ma kuulen! Takistusi ei saa nad mulle teha, 
sest ma olen siin esialgu alles proovil. Armas Jumal! Surija soov on püha! Seda tuleb kuulda 
võtta, ei tohi keelduda!» 

«Keeldumine oleks lausa surmapatt!» hüüdis Zagloba. 

«Täiesti õige! See igavene reetur Boguslaw! ... Aga kui ma Ketlingi eest kätte maksta ei saa, 
siis pole mul siia tagasiteed ... Küll ma need aadlimeestest timukad üles leian ja nende pead 
lömmi löön ... Suur Jumal! Juba jälle ründavad mind patused mõtted! Memento moi... 
Oodake siin, aulik pan, kuni ma oma endised rõivad selga panen, sest mungarüüs ei tohi 
väljas maailmas liikuda .,.» 

«Rõivad on siin!» hüüdis Zagloba, haarates kätte seni pingil lebanud kompsu. «Nägin kõike 
ette, muretsesin kõik... Siin on saapad, nägus rapiir ja sadulatekk ...» 

«Auväärt isand, tulge mu kongi,» vastas väike rüütel rutuliselt. 

Sinna nad läksidki, ja kui nad uuesti välja ilmusid, ei sammunud pan Zagloba kõrval enam 
valge munk, vaid üle põlve ulatuvate kollaste saabastega ohvitser, rapiir vööl ja valge 
mõõgarihm üle õla. 

Zagloba pilgutas silma ning naeris habemesse, nähes, kui ilmse kurbusega väravahoidja 
vend neile mõlemale värava avas. 

Kloostri lähedal, natuke allpool, ootas pan Zagloba tõld ja selle juures kaks teenrit: üks istus 
pukis ja hoidis ohjes toredais rakmeis nelja hobust, keda pan Wotodyjowski kohe asjatundja 
pilguga vaatas; teine teener seisis tõlla juures, hallitus-korraga kaetud veinipudel ühes ja kaks 
peekrit teises käes ... 

«Mokotowi on tükk maad,» ütles Zagloba, «ja Ketlingi sängi ääres ootab meid suur 
meelehärm. Joo, Michal, et sul jõudu jätkuks kõike seda taluda, sest sa oled väga otsa 
jäänud!» 

Seda öeldes võttis Zagloba teenrilt pudeli ja täitis mõlemad 

peekrid ungari veiniga, mis oli vanadusest päris paksuks muutunud. 

«See on tore jook!» sõnas ta, pani pudeli maha ja võttis peekri kätte. «Ketlingi terviseks!» 

«Terviseks!» kordas Wotodyjowski. «Teeme kähku!» 

Ja nad tühjendasid peekrid ühe lonksuga. 

«Teeme kähku!» kordas Zagloba. «Kalla sisse, poiss! Skrzetuski terviseks!» 

Jälle jõid nad peekri ühe lonksuga tühjaks, sest neil oli sõiduga tõesti kiire. 

«Istume!» hüüdis Wotodyjowski. 

«Ja minu terviseks sa ei joogi?» küsis Zagloba kaeblikult. «Olgu, kuid ruttu!» 
kvarti; oma vurrusid kuivatamata hüüdis ta seejärel: 

«Oleksin ju täitsa karu, kui sinugi terviseks ei jooks! Kalla sisse, poiss!» 

«Tänan!» sõnas vend Jerzy. 

Pudeli põhi juba paistis. Zagloba haaras pudeli kaelast kinni ja lõi selle puruks, sest ta ei 
suutnud taluda enda ümbruses tühje nõusid. Siis võtsid nad oma sõidukis ruttu istet ja hak- 
kasid liikuma. 

Õilis jook täitis nende sooned mõnusa soojusega ja südamed imeliku rõõmuga. Vend Jerzy 
põsed kattusid kerge punaga ja tema pilk sai tagasi endise elavuse. 


Tahtmatult tõusis ta käsi ikka jälle vurrude juurde ja keerutas neid nõnda, et need lõpuks 
seisid püsti nagu naasklid ja nende otsad ulatusid üsna silmade alla. Sealjuures hakkas ta 
suure huviga vaatama ümbrust, nagu näeks seda esimest korda. 

Äkki lõi Zagloba üsna ootamatult kätega oma põlvedele ja hüüdis: 

«Hots, hots! Ma loodan, et niipea kui Ketling sind näeb, saab ta jälle terveks! Hots, hots!» 

Ta võttis Michali. kaela ümbert kinni ja embas teda kõigest jõust. 

Wotodyjowski ei tahtnud talle milleski võlgu jääda ja nõnda kaelustasid nad teineteist kõige 
südamlikumal viisil. 

Tüki aega sõitsid nad vaikides, kuid see oli mõnus vaikimine. Vahepeal hakkas ilmuma 
mõlemal pool teed juba eeslinna majakesi. 

Nende majade ees kihas elu. ühele ja teisele poole sõitis kodanikke, mitmevärvilistes 
rõivastes teenijaid, sõdureid ja aadlimehi, sageli väga nägusaid. 

«Konvokatsioonile on musttuhat aadlikku kokku tulnud,» ütles Zagloba, «sest kuigi neist 
paljud ei olegi saadikud, tahab 

igaüks ometigi vähemalt seal olla, kuulata ja näha. Kõik teeäärsed majad ja võõrastemajad 
on nii täis kiilutud, et raske on ühtainust tubagi saada. Ja kui palju aadlineiusid tänavail liigub, 
ma ütlen sulle, rohkem, kui sul on karvu habemes! ümmargused ja siledad on nad, paganad, 
nii et mehel tekib vahel himu patsutada nende puusi, vehkida tiibadega nagu gal-lus ja'laulma 
hakata! Vaata ometi, vaata seda mustajuukselist, kelle järel too haidukk rohelist kasukat 
kannab; kas tal pole toredaid ripsmed, mis?» 

Zagloba müksas Wotodyjowskile rusikaga külge ja see vaatas ning liigutas vurrusid; tema 
silmad välgatasid, kuid siis hakkas tal häbi, ta võttis ennast kokku, langetas pea, vaikis viivu 
ja ütles seejärel: 

«Memento mori!» 

Zagloba aga haaras jälle ta kaela ümbert kinni. 

«Kui sa mind armastad, per amicitiam nostram, kui sul on lugupidamist minu vastu: võta 
naine! Nii palju on õilsaid neiusid! Võta naine!» 

Vend Jerzy vaatas imestades oma sõpra. Pan Zagloba ei võinud purjus olla, sest vahel jõi ta 
kolm korda rohkem ja seda polnud märgatagi, nüüd rääkis ta nõnda vaid õrnusest. Kuid nüüd 
olid niisugused mõtted pan Michalist nii kaugel, et imestus esimesel hetkel pahameele ära 
võitis. 

Siis aga vaatas ta Zaglobale ikkagi karmilt silma ja küsis: 

«Te olete vist küll veidi nokastanud?» 

«Ütlen sulle puhtast südamest: abiellu!» 

Pan Woflodyjowski vaatas talle otsa veel karmima pilguga: 

«Memento mori!» 

Zagloba aga polnud argade killast. 

«Michal, kui sa mind armastad, tee seda minu pärast ja suudle koera koonu ühes oma 
memento'ga! Repeto, et sa muidugi teed, nagu ise tahad, kuid mina mõtlen niiviisi: teenigu 
igaüks Jumalat sellega, milleks ta loodud on; sind aga on Jumal loonud rapiiriga vehklejaks, 
ning tema tahtmine oli ilmsesti näha, kui ta lubas sind selles kunstis niisuguse täiuseni 
areneda. Kui ta oleks tahtnud näha sind vaimuliku mehena, siis oleks ta sulle andnud 
teistsuguse mõistuse ja su hingele suurema igatsuse raamatute ja ladina keele järele. Samuti 
pea meeles, et taevas ei osutata pühade sõjameeste vastu sugugi vähem lugupidamist kui 
pühade munkade vastu, ja nad võitlevad seal põrguvägedega ning saavad Jumala käest 
praemia, kui võidulippudega tagasi tulevad ... See on ometigi kõik õige, seda sa ju ei eita!» 

«Ma ei eita seda ja tean, et teie arutlustele on mul raske vastu seista. Kuid ega teie, auväärt 
isand, eita, et kurbusele leidub rohkem toitu kloostris kui maailmas.» 

«Haa! Kui rohkem, siis tuleb kloostreid seda enam vältida. Loll on mees, kes kurbust toidab, 
selle asemel et seda veidike näljas hoida, et see lojus võimalikult kiiresti kärvaks!» 

Pan Wotodyjowski ei leidnud kohe parajat vastust ja vaikis. Alles tüki aja pärast tähendas ta 
igatseva häälega: 

«Auväärt isand, ärge te mulle abiellumist mainige, sest niisugused meenutused äratavad 
minus uuesti mu kurbuse. Endist himu pole mul selleks ka enam, sest see on ühes pisaratega 
kadunud, ja liiatigi pole ma enam selles eas. Mu juuksed on juba üsna hõredad! Nelikümmend 
kaks aastat! Ja kakskümmend viis aastat sõjaraskusi, see pole naljaasi. See pole naljaasi!» 

«Jumal, ära karista teda sinu teotamise eest! Nelikümmend kaks aastat! Ptüi! Minu turjal on 
enam kui kaks korda nii palju, ja ometigi peab inimene end vahel taltsutama, et raputada kuu- 
must verest nagu tolmu rüüst. Austa ometigi tolle kalli kadunukese mälestust, Michal! 
Tähendab, temale sa kõlbasid, teistele oled aga liiga odav? Liiga vana?» 

«Jätke mind rahule, auväärt isand! Jätke mind rahule!» hüüdis Wotodyjowski valurikkal 
häälel. 

Ja pisarad hakkasid tal veerema vurrudesse. 

«Ma ei räägi enam mitte kui midagi!» ütles Zagloba. «Anna mulle ainult rüütlisõna, et sa 
kuuks ajaks meie juurde jääd, hoolimata sellest, missuguseks osutub Ketlingi tervis. Sa peak- 
sid ka Skrzetuskiga kokku saama! Kui sa pärast veel kloostrisse tagasi tahad minna, ei hakka 
keegi sind selles takistama.» 

«Annan teile sõna!» ütles pan Michal. 

Siis hakkasid nad rääkima hoopis teistest asjadest. Pan Zagloba jutustas 
konvokatsiooniseimist, kuidas ta vürst Boguslawi suhtes väljaheitmisõigusele tähelepanu oli 
juhtinud, ja Ketlingi avaldatud kahtlustest. Vahel jättis ta jutu pooleli ja vajus mõtteisse. Kuid 
need pidid rõõmsad mõtted olema, sest ta patsutas oma põlvedele ja kordas: 

«Hots, hots!» 

Mida lähemale nad aga Mokotowile jõudsid, seda selgemalt ilmus Zagloba näole teatav 
rahutus. Äkki pööras ta end Wotodyjowski poole ja ütles: 

«On sul ikka meeles, sa andsid mulle sõna, et vaatamata Ketlingi tervislikule seisukorrale 
jääd sa üheks kuuks meie juurde!» 

«Andsin sõna ja jään,» kostis Wotodyjowski. «See ongi Ketlingi maja!» selgitas Zagloba. 
«Elab päris toredasti!» 

Siis hüüdis ta kutsarile: 

«Anna nüüd piitsa! Täna on siin majas pidu!» 

Kostsid tugevad piitsaplaksud. Ei jõutud veel väravast sisse sõita, kui trepilt jooksis neile 
vastu mitu pan Michali tuttavat 

sõjameest, niihästi tema vanu kaaslasi Chmielnicki ajast kui ka noori sõpru hilisemaist 
aastaist; nende hulgas pan Wasilewski ja pan Nowowiejski, päris noorukesed alles, kuid siiski 
kuumaverelised rüütlid, kes poisikestena olid koolist põgenenud ning sõjast mitu aastat osa 
võtnud, teenides pan Wotodyjowski juhatuse all. Nemad olid väikesele rüütlile iseäranis 
meeltmööda olnud. 

Vanadest kaaslastest oli seal pan Orlik, vapilt Nowina, pealuu kullaga paigatud, sest kord oli 
rootslaste granaadi kild sellele prao sisse löönud, ja pan Ruszczyc, poolmetsik stepirüü-tel, 
võrratu jälitaja, keda kuulsuse poolest ületas ainult pan Wotodyjowski ise, ja veel mitu teist. 
Kui nähti, et sõidukis istub kaks meest, hakati karjuma: 

«Seal ta on! Seal ta on! Vicit Zagloba! Seal ta on!» 

Tormati ligi, võeti väike rüütel kätele ja kanti edasi, aina korrates: 

«Ole tervitatud! Ela koos meiega, kalleim kaaslane! Nüüd oled sa meil käes, ei me lase sind 
enam kuhugi! Vivat Wotodyjowski, meie kõige kuulsam rüütel, kogu sõjaväe au ja uhkusf 


Nüüd ühes meiega steppi, vennas! Laiale lagendikule! Küll tuul siis varsti su nukruse minema 
puhub!» 

Alles trepil lasti ta lahti. Ta teretas kõiki, olles sellisest vastuvõtust väga liigutatud, ja 
hakkas siis kohe pärima: 

«Kuidas Ketlingi tervis on? On ta veel elus?» 

«On küll, on küll!» vastati kooris ja vanade sõjameeste vurrud hakkasid eriskummalisest 
muhelusest liikuma. «Mine kohe tema juurde, muidu tõuseb ta üles, sest on sind nii kannata- 
matult oodanud.» 

«Ma näen, et surm tal sugugi suu ääres ei seisa, nagu pan Zagloba mulle seletas,» ütles 
väike rüütel. 

Selle ajaga olid nad eeskotta jõudnud ja sealt suurde tuppa. Keset tuba seisis kaetud 
pidulaud, toa nurgas aga oli valge hobusenahaga kaetud magamisase, kus lamas Ketling. 

«Sõber!» sõnas pan Wolodyjowski tema juurde tõtates. 

«Michal!» hüüdis Ketling, hüppas püsti, nagu oleks ta täiesti terve, ja haaras väikese rüütli 
oma embusse. 

Nad pigistasid teineteist nõnda, et Ketling tõstis õhku Wotodyjowski ja Wotodyjowski 
Ketlingi. 

«Nad käskisid mul haiget simuleerida,» lausus šotlane, «ja teeselda surnut, kuid sind nähes 
ei suutnud ma end enam pidada! Olen terve nagu kala vees, ega ole minuga juhtunud 
mingisugust õnnetust. Oli vaid tarvis sind kloostrist välja meelitada ... Anna andeks, Michal! 
... Selle rünnaku võtsime ette heast südamest!» 

«Nüüd ühes meiega Metsikutele Väljadele!» karjusid rüütlid 

ja hakkasid rusikatega põrutama mõõkadele, nii et tuba täitus ähvardavast kõlinast-klirinast. 

Pan Michal aga oli sellest kõigest jahmunud. Viivu ta vaikis, siis vaatas järjest igaüht, eriti 
muidugi pan Zaglobat, ja lausus lõpuks: 

«Oh teid reetureid! Ja mina mõtlesin, et Ketling on poolsurnuks raiutud!» 

«Kuidas, Michal?» hüüdis Zagloba. «Sa saad sellepärast vihaseks, et Ketling on terve? On 
sul kahju, et ta terve on, ja sa sooviksid temale surma? Kas on su süda nii kalgiks muutunud, 
et sa meeleldi näeksid surevat meid kõiki, Ketlingit, pan Orlikit ja pan Ruszczycit ja noid 
noormehi! Haa! Isegi Skrzetuskit ja mind, mind, kes sind armastab nagu oma poega!» 

Siis sulges Zagloba silmad ja hüüdis veel kaeblikumalt: 

«Mis väärtus on veel sel elul, isandad? Maailmas pole enam olemas tänulikkust, on ainult 
südamekalkus!» 

«Jumala eest!» vastas Wotodyjowski. «Ma ei soovi teile halba, kuid teie ei ole suhtunud 
austavalt minu leinasse!» 

«Temal on kahju, et me elus oleme!» kordas Zagloba. 

«Jätke ometigi, auväärt isand!» 

«Ta ütleb, et meie ei austa tema leina, ja missuguseid pisaraid me ometigi valasime tema 
õnnetusest kuuldes, mu isand! Tõsi küll! Jumal olgu meile tunnistajaks, et me sinu kurbuse 
oleksime meeleldi tahtnud mõõkadega purustada, sest sõbrad peavad nõnda talitama. Et sa 
aga sõna andsid üheks kuuks jääda veel meie keskele, siis armasta meid ometigi veel selle kuu 
jooksul, Michal!» 

«Surmani jääte mulle armsaks!» vastas Wotodyjowski. 

Nende jutu katkestas uue külalise tulek. Wotodyjowskit ümbritsevad sõjamehed'polnud 
tema saabumist kuulnudki ja märkasid alles nüüd, et ta ukselävel seisis. See oli toreda 
kehaehitusega hiiglasuur rühikas mees; tal oli Rooma keisri nägu, millest peegeldus võimu, 
kuid ühtlasi ka tõelist monarhlikku headust ja armulikkust. Ta oli kõigist noist sõjameestest 
kasvult palju suurem ja seisis nende hulgas, nagu seisaks kotkas, lindude kuningas, kullide 
keskel... 


«Pan suurhetman!» hüüdis Ketling ja ruttas peremehena talle vastu. 

«Pan Sobieski!» kordasid teised. 

Kõik pead langetati aupaklikuks tervituseks. 

Peale Wotodyjowski teadsid kõik, et hetman pidigi tulema, sest ta oli seda Ketlingile 
lubanud, siiski avaldas tema ilmumine .nii sügavat muljet, et tükk aega ei söandanud keegi 
esimesena suud avada. See oli ju haruldane au. Pan Sobieski aga armastas üle kõige oma 
sõjamehi, iseäranis neid, kes juba nii palju olid sõtkunud pealetungivate tatarlaste turjal; neid 
pidas 

ta oma pereks ja seepärast oli ta nõuks võtnud Wotodyjowskit tervitama tulla, teda lohutada 
ja esiletõstmisega talle oma erilist lugupidamist avaldada. 

Tervitanud Ketlingit, ulatas ta käe väikesele rüütlile, ning kui see talle lähenes ja tema põlve 
ümbert kinni haaras, surus hetman tema pea oma käte vahele. 

«Noh, vana sõjamees!» sõnas ta. «Jumala käsi painutas sind päris maha, kuid seesama käsi 
tõstab sind jälle üles ja lohutab ... Jumal olgu sinuga! Nüüd jääd sa ju meie juurde ...» 

Pan Michali rind rappus nuuksetest. 

«Jään!» sõnas ta läbi pisarate. 

«See on hea! Niisuguseid mehi oleks mul rohkemgi vaja! Nüüd aga, vana sõber, tuletame 
meelde neid aegu, mil me Ukraina stepis telkidesse kaetud pidulaudade ääres istusime! Mul 
on teie hulgas nii hea olla. Edasi, peremees, edasi!» 

«Vivat Joannes dux!» hüüdsid koik üksmeelselt. 

Algas kauakestev pidutsemine. 

Järgmisel päeval saatis pan hetman Wotodyjowskile kallihinnalise võigu täku. 


VI 


Ketling ja Wotodyjowski tõotasid esimesel võimalusel jälle teineteise kõrval ratsutada, ühe 
lõkke ääres istuda ja magades pead ühele sadulale panna. 

Kummatigi läksid nende teed ühe ettearvamatu juhtumi sunnil lahku juba nädal aega pärast 
seda, kui nad uuesti kokku olid saanud. Nimelt tuli Kuramaalt kuller teatega, et mainitud 
Hassling, kes noore šotlase oli adopteerinud ja talle varanduse kinkinud, oli äkki haigeks 
jäänud ja igatses oma kasupoega kiires korras näha saada. Viivitamatult istus noor rüütel 
sadulasse ja ratsutas minema. 

Enne teeleasumist palus ta pan Zaglobat ja Wotodyjowskit, et nad tunneksid endid tema 
majas nagu kodus ja elaksid siin nii kaua, kui tahavad. 

«Võib-olla tulevad Skrzetuskid siia,» ütles ta. «Valimisteks tuleb kindlasti vähemalt ta ise; 
aga kui ta ka kogu oma perekonnaga tuleks, ikka leidub siin ruumi kõigile. Mul pole ühtki 
sugulast, ja kuigi mul oleks vendi, ei seisaks need mu südamele lähemal kui teie!» 

Selle ettepaneku üle rõõmutses iseäranis Zagloba, sest tal oli väga mugav olla Ketlingi 
majas, kuid ka pan Michalil oli sellest väga hea meel. 

Skrzetuskid jäid tulemata, selle asemel aga teatas oma kohalejõudmisest Wotodyjowski õde, 
kes oli abielus pan Makowieckiga, 

38 


Latyczowi stolnikuga. Selle käskjalg tuli hetmani lossi küsima, kas keegi teab midagi 
väikesest rüütlist. Ja kohe juhatatigi ta Ketlingi majja. 

Wotodyjowski rõõmustas väga, sest aastaid oli möödunud sellest, kui ta viimast korda oli 
näinud pan Makowiecki abikaasat, ja teada saanud, et nad parema võõrastemaja puudumise 
tõttu olid peatunud Rybakil ühes viletsas majakeses, läks ta teda otsekohe paluma, et ta 
Ketlingi majja asuks. 


Kuigi oli juba videvik, tundis ta proua Makowiecka kohe ära, ehk küll toas viibis ühes 
temaga veel kaks naisterahvast, sest stolniku abikaasa oli väike nagu niidikera. 

Temagi tundis Wotodyjowski ära; südamlikult teineteist emmates ei suutnud nad tükil ajal 
sõnagi lausuda, tundsid vaid teineteise pisaraid voolamas oma näol; sel ajal seisid mainitud 
kaks naisterahvast nagu küünlad ja vaatasid kohtumist pealt. 

Proua Makowiecka sai esimesena kõnevõime tagasi ja hüüdis peenikesel ja üsna piuksuval 
häälel: 

«Kui palju aastaid! Kui palju aastaid! Jumal aidaku sind, kallis vend! Niipea kui tuli teade 
sinu õnnetusest, asusin ruttu teele ... Mees mind kinni ei pidanud, sest Budziaki poolt ähvar- 
dab torm... Räägitakse samuti Bialogrodi tatarlastest. Ja kindlasti ilmub neid peagi teedele 
musttuhat, sest linde tuleb suurtes parvedes, ja seda on alati nende rünnakute eel märgatud. 
Jumal lohutagu sind, armas vend! Kulla veli! Ka minu mees peab valimisteks siia tulema, 
niisiis ütles ta mulle: «Võta neiud kaasa ja sõida varem välja. Michalit (ütles ta) lohutad sa 
tema kurbuses, ning tatarlaste eest tuleb niikuinii varju otsida, sest varsti lööb meie maa 
leekima, nii saavutame kaks eesmärki korraga. Sõida nüüd (ütles ta) Varssavisse, otsi üks hea 
võõrastemaja, kuni pole veel hilja, et meil oleks koht, kuhu elama asuda.» Tema läheb esialgu 
teedele ühes luurajate salkadega, et olla seal valvel! Sõjaväge on kodumaal vähe! Meil on 
ikka nii. Sa mu kallis Michal! Tule nüüd akna juurde, las ma vaatan sülle teraselt näkku! Su 
nägu on kõhnaks jäänud, kuid suures kurbuses ei võigi see teisiti olla. Minu mehel oli kerge 
öelda seal Ruteenias: «Otsi võõrastemaja!» Siin aga pole ühtegi kuskilt saada! Oleme täitsa 
onnis. Hädavaevu saime endile magamiseks kolm kubu õlgi!» 

«Luba, õde! ...» ütles väike rüütel. 

Kuid õde ei tahtnud lubada, vaid vadistas edasi nagu harakas. 

«Siia me jäimegi peatuma, sest muud väljapääsu polnud. Pererahvas näib tige nagu 
hundikari. Võib-olla ongi halvad inimesed! Tõsi küll, meil on ju neli teenrit kaasas, kes on 
tublid poisid, ja ega meiegi ole just argade killast, sest meie kandis peab ka naistel rüütlisüda 
rinnas olema, teisiti ei saaks seal 

üldse eladagi. Mul on ka jahipüss kaasas ja Baškal kaks väikest püstolit. Ainult Krzysia ei 
armasta relvi... Et meile see linn võõras on, tahaksime küll meelsamini peatuda mõnes 
kindlamas võõrastemajas ....» 

«Luba, õde ...» kordas pan Wotodyjowski. 

«Ja kus sina elad, Michal? Sa pead meil aitama otsida uut võõrastemaja, sest sina oled tihti 
Varssavis käinud.» 

«Võõrastemaja on mul juba leitud,» torkas pan Michal viimaks tema jutu vahele, «ja nii 
tore, et seal võiks peatuda terve senaatori-saatjaskond. Elan oma sõbra majas ja võtan su kohe 
sinna kaasa ...» 

«Kuid pea meeles, et me oleme kolmekesi, ja peale selle on meil veel kaks teenijat ja neli 
teenrit kaasas. Aga noh, Jumala eest! Ma vist pole sind veel tutvustanud oma seltsilistega!» 

Ta pöördus kaaslaste poole: 

«Teie, lugupeetud neiud, teate, kes tema on, kuid tema ei tea, kes teie olete! Tutvuge siis 
vähemalt siin hämaruses! Isegi ahju pole meil seni köetud ... See siin on preili Krystyna 
Drohojowska ja see seal preili Barbara Jeziorkowska. Minu mees on nende eestkostja ning 
nende varanduse hooldaja, ja nad elavad meie juures, sest nad on vaeslapsed. Omaette 
elamine pole ju nii noortele neidudele sünnis.» 

Kuna stolniku abikaasa veel rääkis, tegi pan Wotodyjowski sõjameheliku kummarduse; 
neiud hoidsid oma kleite sõrmedega kinni ja tegid mõlemad reveransi, mille juures preili 
Jeziorkowska pead raputas nagu noor varss. 

«Istume tõlda ja sõidame sinna!» ütles Wotodyjowski. «Minuga ühes elab seal pan Zagloba, 
keda ma palusin õhtusöögi eest hoolitseda.» 


«Too kuulus pan Zagloba?» küsis preili Jeziorkowska äkki. 

«Baška, tasa!» ütles proua Makowiecka. «Ma kardan ainult, kas me seal tüli ei tekita ...» 

«Kui pan Zagloba õhtusöögi eest hoolitseb, siis võite üsna julge olla, et seal millestki puudu 
ei tule, isegi sel juhul mitte, kui inimesi kaks korda rohkem oleks. Käskige pakid välja viia, 
lugupeetud daamid! Tõin siia asjade jaoks kaasa ka vankri, ja Ketlingi tõld on küllalt 
ruumikas, me mahume sinna neljakesi vabalt sisse. Vaadake, mis mul praegu meelde tuleb: 
kui teie teenrid pole joodikud, siis jäägu nad homme hommikuni siia ühes hobuste ja suurte 
asjadega, meie aga võtame esialgu kaasa vaid hädatarvilikumat.» 

«Siia pole tarvis midagi jätta,» sõnas proua, «sest kõik on alles koormas. Peab ainult 
hobused ette rakendama, siis võime kohe teele asuda. Baška, mine ütle, et tehtaks kiiresti!» 

Neiu Jeziorkowska ruttas toast välja ja tuli mõne aja pärast tagasi, teatades, et kõik on 
valmis. 

«Noh, siis on meil aeg minna!» ütles Wotodyjowski. 

Nad võtsidki tõllas istet, et Mokotowisse sõita. Proua Makowiecka ja neiu Drohojowska 
istusid taha, väike rüütel aga istus ette neiu Jeziorkowska kõrvale. Oli juba päris pime, 
mistõttu ta nägusid ei näinud. 

«Kas te tunnete Varssavit, lugupeetud neiud?» küsis Wotodyjowski, kummardudes preili 
Drohojowska poole ja häält tõstes,, et see tõlla kolinast üle kostaks. 

«Ei,» vastas neiu madalal, kuid kõlaval häälel. «Oleme päris provintslannad, ei tunne me 
kuulsaid linnu ega kuulsaid mehi.» 

Seda öeldes langetas ta veidi pead, nagu annaks märku, et arvab viimaste hulka ka pan 
Wotodyjowski, kes selle kostmise tänuga vastu võttis. «On see neiu aga diplomaat!» mõtles ta 
kohe ja hakkas pead murdma, missuguste meelitustega võiks talle vastata. 

«Olgu see linn ka kümme korda suurem, kui ta seda tegelikult on,» ütles väike rüütel 
viimaks, «teie, lugupeetud daamid, oleksite temale ikkagi kõige väärikamaks ehteks!» 

«Kust teie seda teate? Praegu on ju pime!» küsis äkki preili Jeziorkowska. 

«Kus alles kits!» mõtles pan Wotodyjowski. 

Siiski jättis ta vastuse võlgu ja nõnda sõitsid nad tüki aega vaikides edasi. Siis küsis neiu 
Jeziorkowska jälle väikeselt rüütlilt: 

«Kas teie, lugupeetud isand, ei tea, on seal tallides küllalt ruumi? Sest meil on kümme 
hobust ja kaks varssa.» 

«Olgu neid või kolmkümmend! Küll neile ruumi leidub!» 

Ja neiu vastas seepeale: 

«Tohoo!» 

«Baška!» hüüdis stolniku abikaasa etteheitvalt. 

«Ahaa! Hea küll! Baška! Baška! Aga kelle hoole all olid siis hobused kogu teekonna 
kestel?» 

Niiviisi juttu puhudes jõudsid nad peagi Ketlingi maja ette. 

Kõik aknad särasid juba eredas valguses proua Makowiecka vastuvõtuks. Teenijad ruttasid 
neile vastu, aga kõige ees oli pan Zagloba, kes tõlla juurde astus, seal kolme daami silmas ja 
küsis: 

«Keda teie seast tohin ma teretada oma auväärse heategijana ja ühtlasi minu parima sõbra 
Michali õena?» 

«Mina see olen!» vastas stolniku abikaasa. 

Pan Zagloba haaras ta käe ja ruttas seda suudlema, korrates sealjuures: 

«Kummardan maani, kummardan maani!» Siis aitas ta proua Makowiecka tõllast välja ning 
saatis ta suure viisakusega ja kandu kokku lüües majja. 

«Lubage mind selle läve ees teid veel kord teretada!» ütles ta teel. 


Pan Michal aga hakkas neiusid abistama. Kuna toid oli kõrge ja pimedas oli raske kobamisi 
selle trepiastet leida, siis haaras ta preili Drohojowska piha ümbert kinni, tõstis neiu õhku ja 
pani ta siis enda ette maha. Viivuks leidis neiu rind nagu juhuslikult tuge pan Michali rinnalt 
ja neiu lausus: 

«Tänan teid, armuline isand!» 

Nüüd pöördus pan Wotodyjowski neiu Jeziorkowska poole, kuid see oli tõllast juba teiselt 
poolt maha karanud, ja nõnda ulatas väike rüütel nüüd käe preili Drohojowskale. 

Toas järgnes tutvustamine pan Zaglobaga, kes kaht noort neiut nähes ülevasse meeleollu 
sattus ja nad kohe õhtusöögile palus. Juba oligi laud auravaid vaagnaid täis, ja nagu pan 
Michal ette oli näinud, leidus siin kõike nii rikkalikult, et sellest oleks jätkunud kaks korda 
suuremale seltskonnale. 

Niisiis istuti lauda. Proua Makowiecka asus aukohale, tema paremale käele istus Zagloba ja 
Zagloba kõrvale neiu Jeziorkowska. Wotodyjowski istus neiu Drohojowska vasakul käel. 

Nüüd alles oli väikesel rüütlil võimalik neiusid silmitseda. Mõlemad olid ilusad, kuid 
kumbki oma laadi. Preili Drohojowska juuksed olid mustad nagu rongatiivad, tal olid sama- 
sugused kulmud, suured helesinised silmad ning tõmmu, kuid sealjuures kahvatu ja õrn 
näojume, nii et meelekohtadel paistsid tal helesinised soonekesed. Tema ülahuult katsid 
vaevumärgatavad tumedad udukarvad, tuues esile armsa, isuäratava suukese, mille huuled 
näisid juba suudluseks valmis seatuna. Ta oli leinarõivais, sest alles hiljuti oli ta surma läbi 
kaotanud oma isa, ja see tume riietus koos neiu õrna näojumega ja mustade juustega tegi ta 
kuidagi kurvaks ja karmiks. Esimesel hetkel tundus ta oma sõbrannast vanemana, ja alles teda 
tähelepanelikumalt vaadeldes nägi pan Michal, et ka siin voolas õrna naha all esimese nooruse 
veri. Mida kauemini ta vaatas, seda enam imetles ta neiu uhket rühti, tema luigekaela ning 
saledat keha, mis oli tulvil naiselikke võlusid. 

«See on suurilmadaam,» mõtles ta, «kellel peaks küll ka õilis hing olema. Aga see teine on 
päris poisike.» 

Võrdlus oli tõesti tabav. 

Preili Jeziorkowska oli preili Drohojowskast kasvult palju väiksem, aga mitte kõhn; ta oli 
heledapäine ja rõõsk nagu äsjapuhkenud roosiõis. Kuid juuksed olid tal nähtavasti mingi hai- 
guse pärast lühikeseks lõigatud ja kuldvõrguga kaetud. Aga lühikesedki juuksed ei tahtnud sel 
rahutul peakesel korras püsida, vaid pistsid oma otsad igalt poolt võrgusilmadest läbi; ja lauba 
kohal oli ta juuksepahmak korratu valge lakana alla vajunud ning ulatus kulmudeni nagu 
kasakatel, mis selle 

kelmika, elava ning vilkapilgulise roosa näokese muutis peiarlikuks; tundus, et see neiu aina 
mõnda vingerpussi plaanitseb. 

Ta oli nii kena ja priske, et lihtsalt ei saanud temalt pilku kõrvale pöörata. Tal oli ühtepuhku 
puhituvate sõõrmekestega ninake, mille ots veidi ülespoole suundus, ning lõbusa iseloomu 
tunnusmärgina lohukesed põskedes ja lõuas. 

Praegu aga istus ta tõsiselt ja sõi suure isuga, heitis ühtepuhku tuliseid pilke kord pan 
Zaglobale, kord pan Wotodyjowskile ja vaatas neid peaaegu lapseliku uudishimuga nagu 
mingisuguseid imeloomi. 

Wotodyjowski vaikis, sest kuigi ta tundis, et tema kohuseks oleks neiu Droho-jowskaga 
juttu ajada, ei teadnud ta ometigi, millest peale hakata. Üldse oli väike rüütel naistega 
suheldes väga saamatu, nüüd aga läks tal süda üha kurvemaks, sest need kaks neiut 
meenutasid talle oma juuresolekuga tema kadunud kallimat. 

Aga pan Zagloba muudkui lõbustas proua Makowieckat, jutustades talle pan Michali ja 
omaenda vägitegudest. Keset õhtusööki tuli talle meelde rääkida, kuidas nad kunagi neljakesi, 
koos vürst Kurcewiczi tütrega ja Rzedzianiga, vaenlaste suure salga eest olid põgenenud ja 


kuidas nad viimaks vürsti-tari päästmiseks ja jälitamisele lõpu tegemiseks tervele vaenlaste 
salgale kahekesi vastu olid hakanud. 

Preili Jeziorkowska katkestas söömisegi; lõug kätele toetatud, jäi ta kuulama, raputas 
ühtepuhku oma sasipead, pilgutas silmi, plaksutas käsi ja aina kordas: 

«Ahaa! Ahaa! Noh, ja siis? Noh, ja mis siis sai?» 

Ja kui jutustaja sinnamaani jõudis, kuidas ootamatult appi tulnud Kuszeli tragunid 
tatarlastele säru tegid ja neid pool miili taga ajasid, plaksutas preili Jeziorkowska kõigest jõust 
käsi ja hüüdis: 

«Seal ma oleksin tahtnud olla, tõesõna!» 

«Baška!» hüüdis kerataoline proua Makowiecka selge ruteeni aktsendiga. «Nüüd oled 
ometigi viisaka rahva hulgas, jäta kord juba oma «tõesõna»! Oh Jumal, varsti hakkad mul 
hüüdma ka veel oma: «Tabagu mind kuulid!»» 

Neiuke naeris helisevat, hõbeselget naeru ja plaksutas enesele äkki peopesadega põlvedele: 

«Noh, eks tabagu mind kuulid, kallis tädi!» 

«Oh Jumal! Kõrvadel hakkab valus ... Palu kogu seltskonnalt vabandust!» hüüdis proua 
Makowiecka. 

Nüüd tahtis Baška vabandamist alustada proua Makowieckast. Ta kargas toolilt püsti, kuid 
tõmbas noa ja lusika kogemata laua alla ning kükitas viimaks maha, et neid üles võtta. 

Ümmargune proua Makowiecka ei suutnud enam naeru 

pidada, aga ta naeris väga veidralt: esiteks hakkas ta rappuma ja tõmblema ning siis piiksus 
peenikesel häälel. Kõik muutusid lõbusaks. Zagloba oli päris vaimustatud. 

«Te vaadake, kui kimpus ma selle tüdrukuga olen!» hüüdis proua Makowiecka, võppudes 
naerust. 

«Vaimustav, Jumala eest!» lausus Zagloba. 

Vahepeal oli preili Basia laua alt välja ilmunud. Noa ja lusika oli ta kätte saanud, aga 
kaotanud oma juuksevõrgu ning juuksed valgusid tal üle näo. Tüdruk ajas end sirgu, puhitas 
sõõrmeid ja ütles: 

«Ahaa! Teie naerate minu kohmetust! Hea küll!» 

«Mitte keegi ei naera seda,» ütles Zagloba veenval toonil, «mitte keegi, mitte keegi! Aga me 
rõõmustame selle üle, et Issand Jumal on meile teie näol nii palju rõõmu saatnud, aulik 
preili.» 

Pärast õhtusööki mindi elutuppa. Preili Drohojowska nägi seinal lautot, võttis selle sealt 
maha ja puudutas selle keeli. Wotodyjowski palus, et ta lauto saatel midagi laulaks, ja neiu 
vastas lihtsalt ning südamlikult: 

«Hea meelega, kui suudan sellega peletada kurbust teie hingest!» 

«Ma tänan teid!» vastas väike rüütel, talle tänulikul pilgul otsa vaadates. 

Viivu pärast kostis laul: 

«Ei kaitse, rüütlid, 

teid pantsrid, kilbid! 

Nii nagu pehkind lauast 

läbi lööb rauast 

Cupido nool terav, 

te südameid tabav!» 

«Tõesti ei tea me enam, kuidas teid tänada!» ütles pan Zagloba, kes proua Makowieckaga 
natuke kaugemal istus ja ühtelugu stolniku abikaasa käsi suudles. «Kuidas teid tänada selle 
eest, et olete ise tulnud ja pealegi kaasa toonud nii kaunid neiud, et nende kõrval võiksid isegi 
graatsiad kahvatuda. Eriti meeldib mulle väike haidukk, sest see väike kurivaim oskab ju 
kurbust nii hästi eemale peletada, et isegi kass ei hirmuta hiiri paremini. Ja mis need kurvad 
mõttedki muud on kui hiired, kes meie südames peituvaid rõõmuivakesi närivad? Ma pean 


teile seda ütlema, auväärt proua, et meie endisele kuningale Joan-nes Casimirusele meeldisid 
nii väga minu comparationes, et ta ei saanud päevagi ilma nendeta läbi. Pidin tema jaoks välja 
mõtlema jutte ja tarku mõtteteri, mida ta laskis endale enne magamaminekut alati korrata ja 
millele tuginedes ta oma poliitikat juhtis. Kuid see on teine teema ... Loodan, et meie Michal 

unustab nii võluvaid kaunitare nähes jäädavalt oma kurvad elamused! Teie ei teagi, et mina 
ta alles nädal aega tagasi kiskusin välja kameduulide kloostrist, kus ta mõtles mungaks hakata. 
Aga mina läksin paavsti nuntsiuse juurde, kes kloostri priorile teatas, et saadab kogu kloostri 
mungad traguniks, kui prior Michalit jalamaid välja ei lase. Ja nõnda ta välja saigi!... Jumalale 
tänu! Jumalale tänu! Ma ju tunnen teda! Kui mitte täna, siis küllap homme hakkab üks neist 
kahest preilist niisuguseid sädemeid pilduma, et Michali süda võtab tuld nagu kuiv tael ...» 

Preili Drohojowska aga jätkas oma laulu: 

«Kui juba mehed, 
need isamaa ehted, 
ei pääse sest noolest, ena! 

Kuidas võib siis säästa 

ja ennast päästa neiuke õrn ja kena?» 

«Naised kardavad neid nooli nagu koer pekki,» sosistas Zagloba proua Makowieckale. 
«Kuid tunnistage nüüd avameelselt üles, et ega te neid punapaabukesi just ilma salajaste 
kavatsusteta siia kaasa toonudki! Toredad tüdrukud! Iseäranis see väike haidukk, andku Jumal 
talle tervist! Michalil on kaval õeke, eks?» 

Proua Makowiecka tegi tõesti väga kavala grimassi, mis muuseas tema lihtsameelsele, 
ausale näole kuidagi sobida ei tahtnud, ja vastas: 

«Sai mõeldud üht kui teist. Ega meil, naistel, kunagi kavalusest puudust ole. Minu mees 
tuleb valimisteks siia, mina aga võtan tüdrukud juba varem endaga kaasa, sest tatarlaste suhtes 
ei saa me seal ilmaski kindlad olla. Ja kui sellest peaks Michalile õnne tulema, siis olen ma 
valmis tänutäheks jalgsi mõne imettegeva pühakuju juurde minema.» 

«Sellest saab asja!» ütles Zagloba. 

«Mõlemad tüdrukud on suursugustest perekondadest, mõlemad jõukad, ja seegi tähendab 
praegusel raskel ajal midagi...» 

«Mulle pole tarvis seda kaks korda rääkida! Sõda on Michali varanduse hävita-nud, kuigi 
ma tean, et tal on mõned summad tähtsatele meestele laenatud. Me oleme nii mõnigi kord 
toredat sõjasaaki saanud, auväärt emand, ja kuigi see hetmani kätte anti, jaotati osa sellest 
ikkagi ära «mõõga pealt», nagu meil sõjamehed ütlevad. Michali osa oli tihti nii suur, et kui ta 
oleks kõik paigale pannud, siis oleks tal praegu kaunike varandus. Aga ta on ju sõjamees, kes 
homse päeva eest hoolt ei kanna ja täna muudkui lõbutseb. Michal oleks kõik läbi löönud, kui 
mina 

poleks teda alati tagasi hoidnud. Teie, auväärt emand, ütlesite, et need neiud on kõrgest 
soost?» 

«Preili Drohojowskas voolab senaatori verd. Tõsi küll, meie piiriäärsed aadlikud ei ole 
muidugi võrreldavad Krakõwi omadega, on niisuguseidki, keda riigis üldse vähe tuntakse, aga 
see, kes senaator on olnud, pärandab oma au ka järeltulijaile. Aga mis suguvõsasse puutub, 
siis on preili Jeziorkowska preili Drohojowskast peaaegu ees.» 

«Palun, palun! Mina pean ennast ühe masageetide kuninga järglaseks, seepärast meeldib 
mulle väga kuulata, kui suguvõsadest räägitakse.» 

«Nii kõrgest soost preili Jeziorkowska nüüd küll ei võrsu, aga kui see teid huvitab... Meie 
kandis on täpselt teada, kes kellega sugulane on... Tema on sugulane Potockitega, 
Jazlowieckitega ja Laszczidega. Vaadake, lugupeetud isand, see oli nõndaviisi...» 


Proua Makowiecka sättis oma kleidi volte ja võttis mugavamalt istet, et miski teda nii armsa 
teema käsitlusel ei häiriks; ta ajas ühe käe sõrmed kõik laiali ja oli valmis nende peal teise 
käega üles lugema kõiki esiisasid ja -emasid, ning alustas: 

«Pan Jakub Potocki tütar Elžbieta, tema teiselt naiselt Jazlowieckalt, abiellus pan Jan 
Smiotankoga, Podoolia horunžiga ...» 

«Pean meeles!» ütles Zagloba. 

«Sellest abielust sündis pan Mikolaj Smiotanko, samuti Podoolia horunži.» «Uhke tiitel!» 

«See oli esimest korda abielus Dorohostaga ... ei! Rožyriskaga ... ei! Woroniczaga ... 
Hoidku küll! Meelest on ära läinud!» 

«Olgu tal igavene rahu, mis ta nimi ka iganes oli,» sõnas Zagloba tõsiselt. 

«Ja teist korda abiellus ta Laszczi tütrega ...» 

«Seda ma ootasin. Milline oli selle abielu effectus?» 

«Nende pojad surid ...» 

«Ükski rõõm pole siin maailmas püsiv...» 

«Neljast tütrest aga läks kõige noorem, Anna, Jeziorkowskile, vapilt Rawiczile, kes oli 
Podoolia maade jaotamisel komissariks ja kes hiljem, kui ma ei eksi, ka Podoolia 
mõõgakandjaks sai.» 

«Nõnda see oli, mul on meeles!» ütles Zagloba veendunult. 

«Näete, auväärt isand, sellest abielust sündiski Basia.» 

«Ja veel näen ma, et seesama preili praegusel momendil sihib Ketlingi püssist.» 

Tõepoolest, preili Drohojowska ja väike rüütel olid süvenenud jutuajamisse, preili Basia aga 
sihtis ajaviiteks sõjapüssiga aknast välja. 

Seda nähes hakkas proua Makowiecka värisema ja kilkama. 

«Te lihtsalt ei suuda ette kujutada, kui hädas ma selle tüdrukuga olen! Tõeline haidamakk!» 

«Oleksid kõik haidamakid niisugused, siis läheksin kohe nende leeri üle.» 

«Tal on peas ükspäinis relvad, hobused ja sõda! Kord põgenes ta kodunt ja läks karabiiniga 
jahile, parte laskma. Seal kuskil tükkis ta pilliroosse; äkki vaatab: pilliroog paindub kahele 
poole, ja mida ta nägi? ... Läbi pilliroo külasse hiiliva tatarlase pead! ... Mõni teine tüdruk 
oleks hirmsasti ära kohkunud, tema aga pistis oma püssist põmmutama, ja tatarlane sulpsatas 
vette! Kujutage ette, auväärt isand, ta oli tatarlase surmanud! ... Ja millega ... Pardilaskmise 
haavlitega ...» 

Seda tatarlase lugu meelde tuletades hakkas proua Makowiecka jälle võbisema ja naeru 
kihistama, siis aga jätkas: 

«Jah, tõsi küll, ta päästis sellega meid kõiki, sest tulemas oli neid terve jõuk, tüdruk aga tuli 
koju ja hakkas lärmi lööma. Nõnda jäi meil veel aega teenijaskonnaga metsa põgeneda! 
Sääraseid asju juhtus meil ühtepuhku ...» 

Zagloba sattus nüüd niisugusesse vaimustusse, et sulges isegi viivuks oma ainsa silma; siis 
kargas püsti ning läks ja suudles Basia laupa, enne kui neiu asjast aru saada suutis. 

«See on sulle vana sõjamehe käest autasuks pilliroos tapetud tatarlase eest!» lausus ta. 

Neiuke raputas hoogsalt oma blondi sasipead. 

«Ah see? Ma sain talle pihta!» hüüdis ta oma reipal lapsehäälel, mis oli nii veidras vastuolus 
tema sõnade sisuga. 

«Oh sa mu kallis haidukk!» ütles Zagloba liigutatult. 

«Mida tähendab see üks tatarlane? Teie olete neid tapnud ju tuhandeid: küll rootslasi, küll 
sakslasi, küll Rakoczi ungarlasi. Mida tähendan mina teie kõrval, auväärt isandad, niisuguste 
rüütlite kõrval, missuguseid ei leidu rohkem tervel Poolamaal! Seda tean ma väga hästi! 
Ohoo!» 

«Küll me õpime ka mõõgakesega töötama, kui sa selle vastu niisugust huvi tunned! Mina 
olen selleks juba natuke kohmakas, aga Michal on vehklemises samuti meister!» 


«Seda ettepanekut kuuldes hüppas neiuke peaaegu laeni, suudles pan Zaglobat õlale, tegi 
väikesele rüütlile kniksu ja ütles: 

«Tänan teid lubaduse eest! Ma oskan ka juba natuke.» 

Wotodyjowski aga oli süvenenud kõnelusse Krzysia Drohojowskaga, seepärast vastas 
hajameelselt: «Mida aga käsite!» 

Zagloba võttis jälle särasilmil Latyczowi stolniku abikaasa kõrval istet. 

«Armuline emand!» ütles ta. «Kuidas see siis nõnda on läinud, et selle neiukese peale pole 
seni ükski hammas hakanud?» 

«Jumala eest! Niisuguseid pole vähe olnud, kes mõlemale oma poolehoidu on avaldanud. 
Baškat aga nimetame naljatades kolmekordseks leseks, sest üheaegselt hakkasid tema pärast 
võistlema kolm auväärt rüütlit: pan Swirski, pan Kondracki ja pan Cwilichowski. Kõik need 
on meie kandi aadlikud ja mõisaomanikud, ja ma võin teile isegi üksikasjalikult rääkida, 
kuidas me nendega kaudselt sugulased oleme.» 

Seda öeldes ajas stolniku abikaasa jälle oma vasaku käe sõrmed harali ja puudutas neid 
parema käe nimetissõrmega, aga Zagloba küsis nii ruttu kui võimalik: 

«Ja mis neist siis sai?» 

«Kõik kolm said sõjas surma, seepärast me Baškat leseks nimetamegi.» 

«Hm! Ja kuidas tema siis sellest üle sai?» 

«Näete, armuline isand, meil on see igapäevane nähtus, ja harva juhtub, et mõni mees elab 
vanaks ja sureb loomulikku surma. Meil räägitakse isegi nii, et aadlimehel ei sobigi teisiti 
surra kui langeda sõjaväljal. Kuidas Baška sellest üle sai? Nuttis, vaeseke, natuke, ja kõige 
enam hobusetallis, sest kui teda vaevab südamevalu, siis läheb ta otsekohe talli! Kord läksin 
tema järel ise ka sinna ja küsisin: «Keda sa siis õieti taga nutad?» Tema vastu: «Kõiki 
kolme!» Sellest vastusest taipasin ma kohe, et ta polnud õieti kellessegi armunud ... Ja mulle 
näib, et tema mõtted tegelevad hoopis muude asjadega; seepärast ei teagi ta veel, mida Jumal 
temaga ette võtta tahab; Krzysia ehk veel natuke, aga Baška vist mitte üks põrm! ...» 

«Küll ta sedagi tundma õpib, mu auväärt emand!» sõnas Zagloba. «Meie saame sellest 
asjast kõige paremini aru! Küll temagi seda tundma õpib! ...» 

«Eks niisugune ole juba meie saatus!» nõustus stolniku abikaasa. 

«Justament! Teie, auväärt emand, võtsite mul lausa sõnad suust!» 

Nende juttu segas nooremate tulek. 

Väike rüütel oli juba väga kodunenud neiu Krzysiaga, see aga näis heast südamest tema ja ta 
leina vastu huvi tundvat, nagu arst on oma patsiendi haigusest huvitatud. Ja võib-olla avaldas 
ta just seetõttu pan Wotodyjowskile enam heatahtlikku vastutulekut, kui see muidu nende nii 
lühiajalise tutvuse puhul sobiv oleks olnud. Kuna aga pan Michal oli stolniku abikaasa vend ja 
neiu stolniku sugulane, siis ei äratanud see kellegi imestust. Baška aga jäi hoopis varju, ainult 
pan Zagloba pidas teda kogu aja silmas. Muide, Baškal paistis täiesti ükskõik olevat, kas 
keegi teda silmas peab või mitte. Algul vahtis ta imetledes mõlemaid rüütleid, kuid niisama 
palju tähelepanu pööras ta Ketlingi toredatele relvadele, mis seinu kaunistasid. Siis 

tikkus ta haigutama, tema silmad muutusid järjest väiksemaks ja viimaks ütles ta: 

«Kui ma nüüd magama heidan, siis ärkan küll vist alles ülehomme! ...» 

Seejärel mindi laiali, sest daamid oli teekonnast väga väsinud ja ootasid seda, et neile 
magamisasemed valmis tehtaks. 

Kui pan Zagloba ja Wotodyjowski olid viimaks isekeskis, pilgutas pan Zagloba väikesele 
rüütlile tähendusrikkalt silma ja andis talle rusikatega paar kerget hoopi. 

«Michal! Noh, Michal, kuidas lood on, hee? Kuidas meeldivad sulle need marja-kesed, eks 
hästi? Kas mõtled ikkagi mungaks hakata, mis? Kas pole see preili Drohojowska üks maitsev 
pohlamarjake! Ja see roosa haidukike? Noh! Mida sa sellest arvad, Michal?» 


«Mida? Ei midagi!» vastas väike rüütel. 

«Aga see väike haidukike on küll tõesti hästi õnnestunud! Ma ütlen sulle, õhtusöögi ajal 
tema kõrval istudes tundsin tema poolt niisugust tuleleeki tulevat nagu ahjusuust kohe!» 

«See on ju alles päris kitsetall! Too teine on ikkagi palju tõsisem!» 

«Preili Drohojowska on ungari ploom, tõeline ungari ploomike. Too teine aga väike pähkel! 
... Jumala eest, kui mul oleks hambaid! ... tahtsin öelda, kui mul oleks niisugune tütar, siis 
annaksin tema ainult sulle naiseks. Mandlike, ütlen ma sulle, täitsa mandel!» 

Wotodyjowski muutus äkki süngeks, sest talle meenusid hüüdnimed, mida pan Zagloba 
Anusia Borzobohatale oli andnud, ja elavalt kerkis tema vaimusilma ette ta mõrsja, meenusid 
kallima pisike nägu ja tumedad patsid, tema lõbusus, tema sädistamine ja tema silmavaade. 
Siinsed neiud olid mõlemad Anusiast nooremad, kuid Anusia oli kõigist nooremaistki sada 
korda armsam. 

Väike rüütel lõi käed näo ette, tema kurbüsehoog oli — nagu alati — seda ägedam, mida 
ootamatum. 

Zagloba imestas väga, vaikis tükikese aega, vaatas seda rahutult pealt ja ütles siis: 

«Michal! Mis sul viga on? Räägi ometigi, Jumala eest!» 

Wotodyjowski lausus: 

«Nii palju on neid elus, nii palju liigub neid maailmas, ainult minu tallekest pole enam, 
ainult vieda ei saa ma kunagi enam näha!». 

Ta hääl murdus südamevalust; väike rüütel toetas oma pea pingikorjule ja pressis läbi 
kinnipigistatud huulte: «Oh Jumal! Jumal! Jumal!...» 

VII 


Preili Basia käis Wotodyjowskile ühtepuhku peale, et see teda vehklema õpetaks, ja väike 
rüütel ei tõrjunud vastu, sest kuigi neiu Drohojowska meeldis talle rohkem, sai ka Baška talle 
mõne päevaga väga armsaks; ning oli tõesti võimatu seda tüdrukut initte armastada. 

Ühel ilusal hommikul algaski esimene õppetund, mille põhjustas peamiselt Baška oma 
hooplemisega, sest ta väitis end seda kunsti juba päris hästi oskavat, nii et mitte keegi temast 
kergesti võitu ei saavat. 

«Mind on õpetanud vanad sõjamehed, kellest meil puudust pole,» ütles ta, «ja vaevalt saab 
keegi meie vehklejate vastu... See on veel suur küsimus, kas teie, armulised isandad, oleksite 
nendele väärikaiks vastasteks!» 

«Mis te nüüd räägite, lugupeetud neiu!» hüüdis Zagloba. «Terves ilmas pole teist säärast 
vehklejat!» 

«Ka mina tahaksin teietaoliseks saada! Ma ei looda seda, kuid sooviksin küll!» 

«Karabiinist laskmises prooviksin minagi oma võimeid,» ütles proua Makowiecka naerdes. 

«Jumala eest! Näib, nagu elaksid Latyczowi maakonnas ainult amatsoonid!» tähendas 
Zagloba. 

Siis pöördus ta preili Drohojowska poole: 

«Mis relva teie kõige paremini käsitsete, auväärt neiu?» 

«Ei ühtki!» vastas Krzysia. 

«Ahaa! Või ei ühtki!» hüüdis Baška. Ja hakkas Krzysiat pilgates laulma: 

«Ei kaitse, rüütlid, 

teid pantsrid, kilbid! 

Nii nagu pehkind lauast 

läbi lööb rauast 

Cupido nool terav, 

te südameid tabav! 


Seda relva ta käsitseb, ärge arvake!» ütles ta seejärel Wotodyjowskile ja Zaglobale. «Ega 
ole ta vehklemiseski nõrk!» 

«Tulge, auväärt neiu!» ütles pan Michal, püüdes varjata kerget kohmetust. 

«Oh Jumal! Peaks see täide minema, mida ma praegu mõtlen!» hüüdis Basia rõõmust 
punastades. 

Ta seadis end otsekohe positsiooni, hoides kerget poola mõõka paremas käes ja pannes 
vasaku käe selja taha; seistes rind ees ja pea püsti, huuled puhevil, oli ta nii ilus ja nii roosa, et 
Zagloba proua Makowieckale sosistas: 

«Ka ükski kas või saja-aastane pudel ei rõõmustaks mu pilku sedavõrd!» 

«Pange tähele, auväärt neiu!» lausus Wotodyjowski, «mina hakkan end nüüd ainult kaitsma 
ega tungi teile kallale ainsagi löögiga, teie aga rünnake mind nõnda, nagu see teile meeldib.» 

«Hea küll! Ja kui te tahate, et ma lõpetaksin, siis öelge üksainus sõna!» 

«Võitlus võiks selletagi lõppeda, kui ma vaid tahaksin.» 

«Kuidas nimelt?» 

«Noh, niisugusel väikesel vehklejal poleks ju raske mõõkagi käest lüüa!» 

«Eks me näe!» 

«Seda me näha ei saa, sest et ma seda põhimõtteliselt ei tee.» 

«Siin pole põhimõtteid tarvis. Tehke seda, kui aga suudate! Tean küll, et mul on vähem 
oskust kui teil, aga seda te ometi teha ei saa!» 

«Tähendab, te siis lubate?» 

«Luban küll!» 

«Jätke juba, jätke, mu magusaim haidukike!» ütles Zagloba. «Tema vastasteks on juba 
olnud ka suurimad vehklejad.» 

«Eks me näe!» kordas Basia. 

«Alustame!» ütles Wotodyjowski, natuke ärritatud tüdruku hooplemisest. Nad alustasid. 

Basia andis tublisti pihta, hüpeldes seejuures nagu stepihobune. 

Wotodyjowski aga seisis paigal ja tegi oma kombe kohaselt mõõgaga vaid väikesi liigutusi, 
rünnakule erilist tähelepanu pööramata. 

«Teie, auväärt isand, vehite nagu tülikat kärbest eemale peletades!» hüüdis Basia ärritatult. 

«Egas ma teiega jõudu katsu, vaid ma õpetan teid!» vastas väike rüütel. «Nii on hästi! 
Linalaka kohta pole see sugugi paha! Rahulikumalt kätt hoida!» 

«Linalaka kohta? Sähke, isand, selle «linalaka» eest! Sähke! Sähke!» 

Pan Michal aga ei saanud midagi, kuigi Basia järjest ägedamalt hoope jagas. Et näidata, kui 
vähe ta Basia hoopidest hoolib, ütles väike rüütel Zaglobale: 

«Auväärt isand, minge akna juurest eemale, sest neiul on pime! Kuigi mõõk on nõelast 
suurem, on aulikul neiul ometigi selle käsitsemises vähem vilumust kui nõelaga õmblemises.» 

Basia põsed läksid veel roosamaks ja hele juuksepahmak kattis täiesti tema säravad silmad. 

«Teie ei võta mind tõsiselt, auväärt isand?» küsis ta tugevasti hingeldades. 

«See ei käi teie kohta, Jumal hoidku!» 

«Ma ei salli teid, pan Michal!» 

«See on siis tänu õpetuse eest, koolmeister,» ütles väike rüütel vastu. 

Siis lausus ta jälle Zaglobale: «Jumala eest, lund hakkab sadama!» 

«Nüüd saate lund! Lund! Lund!» kordas Basia hoope jagades. 

«Baška, küllalt! Sul on juba hing kinni!» hüüdis stolniku abikaasa. 

«Noh, auväärt neiu, hoidke oma mõõka, muidu löön ma selle teil käest maha.» «Eks me 
näe!» 

«Nõndaviisi!» 

Ja väike mõ5k tõusis Basia käest nagu linnuke lendu ning kukkus siis klirinal ahju ette. 


«See läks mul endal kogemata! See pole teie tegu!» hüüdis neiu, pisarad kurgus, haaras oma 
väikese mõSga silmapilkselt jälle pihku ja andis uue hoobi. 

«Katsuge nüüd ...» 

«Nõndaviisi!» kordas pan Michal. 

Ja jälle lendas mõõgake ahju ette. 

Pan Michal aga ütles: 

«Tänaseks küllalt!» 

Stolniku abikaasa võbises ja piiksus naerda tavalisest valjemini. Basia aga seisis 
hämmeldunult ja kohmetult keset tuba, hingeldas kõvasti, näris huuli ja võitles vägisi siima 
tungivate pisaratega; ta teadis, et kui ta nutma puhkeb siis hakatakse teda veel rohkem 
naerma, ja püüdis nutust jagu saada; taibates, et pisarad võimust võtavad, tormas ta äkki toast 
välja. 

«Jumal hoidku! Nüüd pages ta muidugi jälle talli, ja ise nii higine!» hüüdis stolniku 
abikaasa. «Ta saab seal külma! Talle peab kohe järele minema! Krzysia, sina ära mine!» 

Seda öelnud, väljus ta toast, haaras eesküjast kaasa sooja seeliku ja jooksis talli, ning tema 
kannul kiirustas Zagloba, kes oli oma haidukikese pärast mures. 

Ka preili Drohojowska tahtis toast välja joosta, kuid väike rüütel haaras tema käest kinni. 

«Kas te keeldu ei kuulnud, auväärt neiu? Ei lase ma seda kätt vabaks, enne kui nad tagasi 
tulevad!» 

Ja ta ei lasknudki seda tõepoolest lahti. Käsi on aga pehme kui atlass; pan Michalile tundus, 
nagu voolaks mingi juga läbi nonde peenikeste sõrmede tema kontidesse, terades haruldast 
mõnutunnet; seepärast pigistas ta neiu kätt üha kõvemini. 

Krzysia tõmmule näole ilmus kerge puna. 

«Ma olen vangi sattunud nagu, näha!» lausus ta. 

«Mehel, kes enesele niisuguse vangi saaks, poleks põhjust 

kadestada sultanitki, sest sultan annaks selle eest meeleldi poole oma riigist.» 

«Kuid ega teie, mu isand, mind ometi paganaile maha ei müüks?» 

«Muidugi mitte, nagu ma oma hinge ei müüks kuradile.» 

Siis märkas pan Michal, et kiresööst teda liiga kaugele enesega kaasa kisub, ja ta parandas 
ennast: «Nagu ma ei müüks maha ka oma õde!» Preili Drohojowska aga vastas tõsiselt: 

«Seda olete õigesti tabanud. Tunnete poolest olen ma tõesti stolnikuproua õde ja tahan olla 
õeks teilegi.» 

«Tänan teid südamest, sest lohutust vajan ma väga,» ütles pan Michal ja suudles preili 
Drohojowska kätt. 

«Ma tean, ma tean!» kordas neiu. «Olen ise ka vaeslaps.» 

Nüüd veeres väike pisar tema silmast ja jäi peatuma ülahuule udukarvakestel. 

Wotodyjowski aga vaatas seda pisarat, vaatas õrnalt varjatud huuli ja ütles viimaks: 

«Teie olete nii hea, Jiagu taevaingel! Mul läkski süda juba 
kergemaks!» 

Krzysia naeratas armsalt: 

«Annaks teile seda Jumal!» 

«Olgu Jumal armuline!» 

Seejuures tundis väike rüütel, et kui ta seda kätt veel teist korda oleks suudelnud, siis oleks 
tema süda veel kergemaks läinud. 

Aga sel hetkel tuli proua Makowiecka tuppa tagasi. 

«Baška võttis küll seeliku vastu, kuid tal on nii piinlik, et ta mingi hinna eest ei taha enam 
siia tulla. Pan Zagloba ajab teda praegu tallis taga.» 


Zagloba ajas Basiat tõesti naljatades ja lõbusalt talli mööda joostes taga, kuni ta tema 
viimaks tõrjuski sealt õue, lootes, et tüdruk niiviisi sooja tuppa poeb. Basia aga lippas Zagloba 
eest ära ja kordas aina: «Aga ma ei lähe! Las ma külmetan ennast ära! Ei lähe! Mitte ei lähe .. 
» Viimaks silmas ta talli ühe posti najal redelit, ronis redelist nagu orav üles ja võttis katuse 
servale toetudes istet. Siis pöördus ta pan Zagloba poole ja hüüdis naerdes: 

«Hea küll, ma lähen, kui teie, auväärt isand, mulle siia järele ronite!» 

«Olen mina siis mõni kass, mu kallis haidukk, et ma teie järel mööda .katuseid ronima pean 
hakkama? Kas te tasute niiviisi mulle selle eest, et ma teid armastan?» 

«Mina armastan teid samuti, kuid kaudselt!» 

«Kumbki ajab oma joru! Kohe tuled maha!» 

«Ei tule!» 

53 

«See on ju lausa naeruväärne. Jumala eest! Kuidas võib säärast asja nii südamesse võtta! 
Mitte ainult sulle, sa kurvastatud tuhkruke, vaid isegi Kmicicile, meistrite meistrile, on 
Wotodyjowski sedasama teinud, ja mitte nalja pärast, vaid kahevõitluses. Temale pole 
suutnud vastu seista kuulsaimadki itaalia, saksa ja rootsi vehklejad kauem, kui ühe issameie 
lugemiseks aega kulub, ja nüüd seesugune väike tüdruk wõtab allajäämist nõnda südamesse! 
Vuih! Häbi! Tulge aga alla, tulge aga! Teie alles õpite!» 

«Kuid ma ei salli pan Michalit!» 

«Oh teid küll! Seepärast, et tema on exguislüsürnus selles, mida te ise tahaksite osata! Te 
peaksite ju teda seda enam armastama!» 

Pan Zaglobal oli õigus. Oma pahameelest hoolimata imetles Basia väikest rüütlit üha 
rohkem, aga ta vastas: 

«Armastagu teda Krzysia!» 

«Tulge alla, tulge alla!» 

«Ei tule!» 

«Hea küll, siis istuge seal! Ainult niipalju ütlen mia teile, et noorel neiul pole üldse sünnis 
redelipulgal istuda, sest see võib maailmale osutuda üpris lõbusaks vaatepildiks!» 

«Ei ole õigus!» ütles Basia, mõlema käega oma seelikut koos 
hoides. » 

«Mina olen vana mees, minu silmi see enam pimedaks ei löö, aga ma kutsun kohe kõik siia, 
las imetlevad!» 

«Juba ma roningi alla!» hüüdis Basia. 

Nüüd vaatas Zagloba elumaja poole. 

«Tõepoolest, keegi tulebki!» ütles ta. 

Ja maja nurga tagant ilmus nähtavale noor pan Nowowiejski,. kes oli tulnud ratsa ja köitnud 
hobuse tagavärava külge, ise aga sammus nüüd ümber maja, et peauksest sisse minna. 

Teda märganud, oli Basia redelilt kahe hüppega maas; paraku jäi ta ikkagi hiljaks. Pan 
Nowowiejski oli teda näinud redelilt alla hüppavat ja peatus nüüd kohmetult ning 
hämmeldunult,, näost punane nagu noor neiu; Basia seisis tema ees samasugusena. Äkki 
karjatas tüdruk: 

«Jälle uus piinlik olukord!» 

Pan Zagloba, kellele see asi nalja tegi, pilgutas tüki aega oma tervet silma ja lausus viimaks: 

«Pan Nowowiejski, meie Michali sõber ja käsualune, ja see on preili Drabinowska 2... ptüi! 
Tahtsin öelda: Jeziorkowska!» 

Nowowiejski toibus peagi, ja kuna ta oma noorusest hoolimata oli kiire taipamisega 
sõjamees, tegi kummarduse, vaatas seda imekaunist olendit ning ütles: 

2Poolakeelsest sõnast drabina — redel. Tõlkija märkus. 


«Jumala eest! Ketlingi aia lumel õitsevad roosid!» 

Basia tegi talle kniksu, aga pomises endamisi: 

«Kuid mitte sinu nina jaoks!» 

Seejärel sõnas ta väga kuuldavalt: 

«Palun tuppa!» 

Ise lipsas ette, tormas tuppa, kus istus pan Michal teiste seltsis, ja hüüdis, pan Nowowiejski 
punasele kuuele vihjates: «Punapaabu tuli!» 

Ning võttis kähku laua ääres istet, käed ristis ja suu kinni, nagu see sobib viisakale, 
hästikasvatatud neiule. 

Pan Michal tutvustas oma noort sõpra õele ja Krzysia Droho-jowskale, ja külaline, nähes 
teist neiut, kesoli küll esimesest erinev, kuid mitte vähem ilus, sattus uuesti segadusse; ta 
püüdis aga seda varjata kummardusega, ning endale vahvuse lisamiseks liikus ta käsi kiiresti 
vurrude poole, mida tal aga kahjuks üldse veel polnud. 

Siblides ülemise huule kohal siis sõrmedega, pöördus ta Wotodyjowski poole ja andis talle 
teada oma tuleku põhjuse. Nimelt oli hetman soovinud väikese rüütliga kiires korras kokku 
saada. Niipalju kui pan Nowowiejski sellest aru oli saanud, oli see mingisuguse sõjalise 
tegevusega seoses, sest hetman oli parajasti saanud mitu kirja, nimelt pan Wilczkowskilt, pan 
Sil-nicktlt, polkovnik Piwolt ja teistelt Ukrainas ning Podoolias laialipaisatud kindlustuste 
komandantidelt, ja teated Krimmi sündmustest ei tõotanud midagi head. 

«Khaan ise ja sultan Galga, kes meiega lepingu sõlmisid,» jätkas pan Nowowiejski, 
«tahavad sellest kinni pidada; kuid Budziak on juba nii rahutu nagu mesilased pereheitmisel; 
Bialogrodi hordis on samuti rahutusi, nemad ei taha kuulata ei khaani ega Galga sõna...» 

«Seda on pan Sobieski mulle juba usalduslikult kõnelnud ja nõu anda palunud,» sõnas 
Zagloba. «Mida seal nüüd kevadest kuulukse?» 

«Et niipea kui rohi tärkab, hakkavad pead tõstma ka need kahjulikud putukad, mis tuleb 
hävitada,» vastas pan Nowowiejski. 

Seda öeldes pidas ta ennast vist hirmsaks sõjajumalaks ja keerutas oma kujutletavaid 
vurrusid nii ägedalt, et tema ninaalune punetama lõi. 

Basia oli seda oma kiire pilguga kohe tähele pannud, taganes veidi, et pan Nowowiejski teda 
ei näeks, ja hakkas noort sõjameest matkides samuti vurrusid keerutama. 

Stolniku abikaasa heitis talle laitva pilgu, kuid samal ajal hakkas võbisema vägisi 
tagasihoitud naerust; ka pan Michal näris huuli, kuna preili Drohojowska langetas pilgu 
sedavõrd, et tema pikad ripsmed põskedele varju heitsid. 

«Teie, lugupeetud isand, olete küll noor, kuid juba kogenud sõjamees,» sõnas Zagloba. 

«Olen kakskümmend kaks aastat vana, neist seitse aga juba isamaad teeninud, sest 
põgenesin koolist lahinguisse viieteistkümnendal eluaastal,» vastas noormees. 

«Ja stepiga on ta harjunud ning oskab kõrges rohus edasi liikuda ja horde rünnata nagu kull 
kanu,» lisas pan Wolody-jowski. «Ta on tubli kütt! Ei suuda tatarlane end tema eest stepis 
varjata.» 

Pan Nowowiejski õhetas heameelest, et oli neidude juuresolekul nii kuulsa mehe kiituse 
osaliseks saanud. 

Sealjuures polnud ta mitte ainult stepis jahti pidav kull, vaid ühtlasi ka ilus, stepituules 
päevitunud poiss, üle näo, ninast kõrvani, oli tal arm, mis ühest otsast, sisseraiumise kohalt, 
oli laiem kui teiselt poolt. Tal oli kiire pilk, mis oli harjunud kaugusesse vaatama, ja tema 
süsimustad kulmud olid nina kohal ühte kasvanud, moodustades tatari vibu kujulise kaare. 
Tema paljaksaetud pea keskel lehvis must juuksesalk. Basiale meeldis ta nii oma kõne kui ka 
kuju poolest, aga sellele vaatamata ei lakanud ta teda jäljendamast. 

«Palun!» ütles Zagloba. «Minusugustel vanadel on armas vaadata, et kasvamas on meid 
vääriv järelsugu.» 


«Esialgu veel mittevääriv!» vastas Nowowiejski. 

«Kiidan ka tagasihoidlikkust! Peagi saame näha, kuidas teie juhatuse alla usaldatakse ka 
väiksemaid väesalku.» 

«Kuidas!» hüüdis pan Michal. «Ta ongi juba komandant olnud ja omal algatusel mehi 
rünnakule saatnud.» 

Pan Nowowiejski hakkas kujutletavaid vurrusid nii energiliselt keerutama, et peaaegu oleks 
huuled katki kiskunud. 

Basia aga vaatas teda lakkamatult, tõstis samuti mõlemad käed näo ligi ja jäljendas teda 
kõigiti. 

Arukas sõjamees taipas peagi, et kõikide tähelepanu on juhitud kõrvale, tema selja taha, kus 
seisis see neiu, keda ta oli näinud redelil istuvat, ja mõistis kohe, et neiu temale seal mingit 
vingerpussi mängib. 

Nagu poleks ta midagi märganud, jätkas noor sõjamees juttu ning keerutas endiselt oma 
vurrusid; siis aga tabas paraja momendi ja pööras nii kähku ringi, et Basia ei jõudnud pilku 
temalt kõrvale juhtida ega käsi näo juurest tagasi tõmmata. 

Ta läks tulipunaseks, ei osanud midagi peale hakata ja tõusis toolilt. Kõik olid pisut 
segaduses ja viivu valitses üldine vaikus. 

Äkki lõi Basia käega oma kleidile. 

«Kolmas piinlik olukord!» hüüdis ta oma hõbehäälekesega. 

«Kõrgesti austatud neiu!» lausus pan Nowowiejski ruttu. «Ma märkasin kohe, et minu selja 
taga midagi toimub. Pean 

avameelselt tunnistama, et igatsen väga vurrusid, ja kui ma ei peaks jõudma neid ära oodata, 
siis võib selle põhjuseks olla vaid see, et ohverdan oma elu isamaa eest; sel puhul arvan ma 
pigem teie nuttu kui teie naeru pälvivat.» 

Basia seisis langetatud pilgul; noore rüütli avameelsetest sõnadest hakkas tal häbi. 

«Te andke talle andeks!» ütles Zagloba. «Tüdruk on üleannetu, sest ta on noor, kuid ta on 
kuldse südamega.» 

Basia aga sosistas, nagu pan Zagloba sõnu kinnitades: 

«Palun vabandust, palun väga ...» 

Samal hetkel haaras pan Nowowiejski tema käe ja hakkas 
seda suudlema. 

«Jumala eest, ärge seda ometi nii südamesse võtke! Egas ma ole mingi barbarus. Peaksin ise 
teilt andestust paluma, et teie lõbu rikkusin! Meie, sõjamehed, armastame isegi tühja nalja! 
Mea culpa! Ma suudlen veel teie käekesi, ja kui tohin neid suudelda senikaua, kuni teie mulle 
andestate, siis parem ärge andestage kas või õhtuni!» 

«Oo! See on viisakas rüütel! Näed, Basia!» ütles proua Mako-wiecka. 

«Näen!» vastas Basia. 

«Noh, nüüd ongi kõik jälle hästi!» hüüdis pan Nowowiejski. 

Seda öeldes ajas ta end sirgu, ta käsi aga läks harjumusliku vahvusega jälle vurre keerutama. 
Noormees märkas seda kohe ka ise ja puhkes südamest naerma, Basia tema järel ja teised 
Basia järel samuti. Kõigil hakkas lõbus. Zagloba käskis kohe Ketlingi keldrist mõned pudelid 
üles tuua ja järgnes väga mõnus olemine. Pan Nowowiejski kõlistas kannuseid, sasis sõr- 
medega oma juuksesalku ja vaatas Basiale üha tulisemalt silma. Tüdruk meeldis talle väga. 
Noor rüütel muutus jutukaks, ühes hetmaniga sõdides oli ta laia maailma tundma õppinud, 
mistõttu tal jutuainest puudust ei tulnud. 

Ta pajatas konvokatsiooniseimist, selle lõpetamisest ja sellest, kuidas koosviibijate suureks 
lõbuks oli senaatorite ruumi ahi uudishimulikkude arbiitrite all kokku varisenud. Pärast lõunat 
lahkus ta viimaks, silmad ja süda Basiast tulvil. 


VIII 


Selsamal päeval läks väike rüütel hetmani jutule; hetman käskis teda otsõkohe sisse lasta ja 
ütles talle: 

«Ma pean Ruszczyci Krimmi saatma, et ta vaataks, mida sealt on oodata, ja et ta püüaks 
kindlustada khaani poolt lepingust kinnipidamist. Kas tahad uuesti teenistusse astuda ja temalt 
komando üle võtta? Sinul, Wilczkowskil, Silnickil ja Piwol tuleb 

hakata silmas pidama Doroszit ja tatarlasi, keda kunagi ei või täielikult usaldada.» 

Pan Wotodyjowski meel läks nukraks. Oma elu parimad aastad oli ta ju veetnud sõjaväes. 
Aastakümneid polnud ta rahulikku elu tunda saanud, oli alati olnud tules ja suitsus, raskustes, 
puhkuseta ja peavarjuta, põhupeotäis magamisasemeks. Jumal teab, mis rahvaste verega oli 
tema mõõk juba kokku saanud! Ei ta olnud korraldanud oma elu ega võtnud naist. Sada korda 
väiksemate teenetega sõjamehed elasid juba härrastena, olles mitmesugustes auametites. 
Sõjaväeteenistust alustades oli ta rikkam olnud kui käesoleval ajal. Ja jälle taheti teda hakata 
tarvitama puhastustööks nagu vana luuda! Tema hing oli justkui pooleks jagatud. Vaevalt olid 
pehmed sõbralikud käed hakanud siduma tema haavu, kui juba jälle kästi tal end lahti kiskuda 
ja hingetüdirnusest hoolimata tormata riigi piiril olevasse tühja steppi. Kui poleks olnud seda 
rahutut sõjaväeteenistust, siis oleks ta vähemalt aastagi saanud oma Anusiast rõõmu tunda. 
Selle kõige peale mõtlema hakates valdas teda tohutu meelekibedus. Aga teenistusest 
loobumine näis talle ebarüütellik, seepärast kostis ta lühidalt: 

«Ma lähen.» 

Siis sõnas hetman talle: 

«Sa pole praegu teenistuses, võid ära öelda! Sa tead ise kõige paremini, kas see ei tulnud sulle 
liiga ootamatult.» 

Wotodyjowski aga vastas: 

«Ega surmgi tuleks mulle liiga ootamatult.» 

Pan Sobieski sammus toas paar korda edasi-tagasi, peatus siis väikese rüütli juures ja pani 
talle sõbralikult käe õlale. 

«Kui sinu pisarad pole veel ära kuivanud, siis kuivatavad neid sul nüüd stepituuled. Sina, 
kallis sõjamees, oled orjanud kogu eluaja, orja siis natuke veel! Ja kui sulle peaks vahel 
mõttesse tulema, et oled ära unustatud ja tasuta jäetud, et sulle pole antud puhkust, et oled 
saanud oma teenistuse eest võisaiakeste asemel ainuüksi kuiva leiba, staarostkonna asemel 
haavu ning puhkuse asemel piina, siis suru aga hambad risti ja ütle: «Sinule, isamaa!» Teist 
lohutust ma sulle ei anna, sest mul pole seda; ma pole küll vaimulik, kuid seda võin minagi 
kinnitada, et nõnda teenides jõuad kulunud sadulal kaugemale kui teised avarates tõldades ja 
et leidub veel väravaid, mis sinu ees avanevad, aga teiste ees kinni langevad.» 

«Sinule, isamaa!» ütles pan "Wotodyjowski endamisi, imestades seejuures, et hetman oli nii 
ruttu suutnud tungida tema mõtteilma saladustesse. 

Pan Sobieski aga võttis tema vastas istet ja jätkas: «Ma ei taha sinuga rääkida nagu alluvaga, 
vaid nagu sõber 

sõbraga, enamgi, nagu isa pojaga. Juba sel ajal, kui olime koos lahingutules Podhajce all, ja 
veel varem, Ukrainas, kui me suure vaevaga võitlesime pealetungivate vaenlaste vastu, kuna 
siin, isamaa südames, kaitstult meie selgade taga, õiendasid halvad inimesed omavahelisi 
arveid, — juba siis tuli mul tihti mõttesse, et Poola riik peab hukkuma. Liiga palju on siin 
omavoli, liiga palju on üldsuse huvid pidanud alistuma erahuvidele ... Mitte kuskil ei leidu 
seda samal määral... Oh, kuidas vaevas mind see mõte küll päeval lahinguväljal ja öösel 
telgis, sest ma mõtlesin nii: «Meie, sõjamehed, oleme tules ... Hea küü ... See on meie kohus 
ja meie saatus! Kui me aga vähemalt sedagi näeksime, et koos meie haavadest nõretava 
verega tuleb ka pääs-mine!» Ei! Ka seda lohutust polnud ... Oh! Raskelt kannatasin ma 


tookord Podhajces, ehk küll näitasin teile rõõmsat nägu, et teie ei hakkaks arvama, et olen 
võidulootuse kaotanud ... «Pole inimesi,» mõtlesin endamisi, «pole inimesi, kes tõeliselt 
armastaksid seda oma isamaad.» Ja sealjuures oli mul tunne, nagu torkaks keegi noa mu 
südamesse. Kuni ükskord ... see oli viimasel päeval Podhajce laagris ... kui saatsin teid, kahte 
tuhandet, ründama kahtkümmend kuut tuhandet hordimeest, ja teie tormasite vastu silmaga 
nähtavale surmale, kindlasse veresauna niisuguse rõõmukisaga, nagu läheksite pulma, siis tuli 
mul äkki mõte: «Aga need minu sõjamehed?» Ja Jumal võttis sealsamas kivi mu südamelt ja 
mu silmad lõid särama. «Need siin lähevad surma puhtast armastusest oma ema vastu; need 
siin ei pea kindlasti salanõu ega lähe reetjate leeri üle; neist tahan ma luua püha vennaskonna, 
neist tahan ma luua kooli, kus noorem põlv võib õppida. Nende eeskuju ja nende keskel 
viibimine ei saa jääda mõjuta; nende läbi peab uuesti sündima see õnnetu rahvas, kes praegu 
on omakasupüüdmisest pime ja vägivallast, meeletu, ning ta tõuseb nagu lõvi, tundes oma liik- 
meis hirmsat jõudu, ja paneb maailma imestama! Niisuguse vennaskonna tahan ma oma 
sõjameestest luua!» 

Seda öeldes näis pan Sobieski süttivat, ta tõstis pea, mis Rooma keisri peaga sarnanes, sirutas 
käe välja ja hüüdis: 

«Issand! Ära kirjuta meie müüridele: «Mene, Tekel, Fares!» ja luba, et ma oma isamaa uueks 
loon!» 

Järgnes hetk vaikust. 

Väike rüütel istus langetatud päi ja tundis, et värinad läbistavad kogu tema keha. 

Hetman käis tüki ajsga kiirel sammul mööda tuba ja peatus siis väikese rüütli ees. 

«Meie vajame eeskujusid,» ütles ta, «meie vajame iga päev eeskujusid, mis torkaksid silma! 
Wotodyjowski, sind võtan ma esimesena sellesse vennaskonda! Kas tahad sellesse kuuluda?» 
Väike rüütel embas hetmani jalgu. 

«Teate, kuuldes, et ma jälle pean vaenuväljale minema, mõtlesin, e*: mulle tehakse ülekohut 
ja et mul oleks õigus vabalt oma leiinale anduda, kuid nüüd näen ma, et olen patustanud ja ... 
kahetsen seda mõtet ega suuda enam midagi muud öelda, sest muil on häbi...» lausus ta 
heldinult. 

Hetm:an surus ta vaikides oma rinnale. 

«Meicd on käputäis,» sõnas ta, «kuid teised võtavad meist eeskuju..» 

«Miilsai pean ma teele asuma?» küsis väike rüütel. «Võiksin ju sõitas Krimmigi, sest olen 
seal ka varemalt käinud.» 

«Ei!» ütles hetman. «Krimmi saadan ma Ruszczyci. Temal on seal suigulasi, isegi 
samanimelisi, nähtavasti onupoegi, kes maast rmadalast hordis kasvades on päris moslemiteks 
muutunud ja mende paganate juures nüüd au sees. Need tulevad talle igas asjas appi; sind aga 
läheb mul vaja lahinguväljal, sest võitluseks tatarlaste vastu pole mul teist sinusugust.» 
«Miil.ai pean ma teele asuma?» kordas väike rüütel. 

«Kõige hiljemalt kahe nädala pärast. Ma pean veel rääkima krooni alamkantsleriga ja 
varahoidjaga, valmistama Ruszczycile kirjad ja andma talje juhiseid. Ole igatahes valmis, sest 
ma teen kiiiresti.» 

«Homsest peale'olen valmis!» 

«Jum.al tasugu sulle see valmisolek, aga nii ruttu pole seda tarvis. ;Sa ei lähe ka mitte kauaks, 
sest valimiste ajal, kui on rahu, vajan ma sind ka Varssavis. Kas oled kuulnud midagi 
kandidaatidest? Mida aadlikud räägivad?» 

«Pääsesin alles hiljuti kloostrist välja, seal aga ei mõelda ilmalikkude asjade peale. Tean 
ainult seda, mida pan Zagloba mulle o»n kõnelnud.» 

«Tõesti! Minagi võin temalt informatsiooni saada. Temal on aadlikkmdele suur mõju. Kelle 
poolt sina hääletad?» 


«Ma ei tea veel, aga arvan, et meil oleks küll tarvis sõjamehest valitsejat.» 

«See on täitsa õige! Nõnda jah! Minagi mõtlen niisugusele . mehele, kes juba oma nimega 
peletaks vaenlasi eemale. Meile on tarvis sõjamehest valitsejat, nagu seda oli Stefan Batory. 
Noh, el,a hästi! Meie vajame sõjamehest valitsejat... Korda seda kõõigile ... Ela hästi! Jumal 
tasugu sulle su valmisoleku eest ...» 

Pan Michal jättis jumalaga ja väljus. 

Tagasiteel hakkas ta järele mõtlema, rõõmustades südamest, et tal am veel nädal või kaks 
aega, sest talle oli väga armsaks saanud see sõprus ja see lohutus, mida jagas temale Krzysia 
Drohojoowska. Ta tundis rõõmu ka sellest, et tuleb valimisteks Varssawisse tagasi, ja läks 
nüüd koju päris rahulikus meeleolus. Ka steppidel, mida ta alateadlikult igatses, oli oma võlu. 

Ta oli ju nii harjunud nende piiritute avarustega, kus sõjamees end pigem linnuna kui 
inimesena tunneb. 

«Noh, hea küll, ma ikkagi lähen suurde steppi, nonde muistsete haudade juurde, et jälle 
nautida endist elu, korraldada sõduritega retki ja valvata piire sookurgede viisil, ühes keva- 
dega mängima hakates, noh, ma lähen, ma lähen!» ütles ta enesele. 

Igatsedes juba kiirkapakut ja tuulekohinat kõrvades, ajas ta oma ratsu galopeerima. Ilm oli 
selge, kuiv ja külm. Lumi oli maas ja krudises tema tatari ratsu jalgade all. Kõvad lume-tükid 
lendasid kapjade alt hoogsalt üles. Pan Wotodyjowski kihutas nii, et kehvemal ratsul istuv 
kannupoiss temast kaugele maha jäi. 

Päike oli juba loojumas, eha oli taevakaare punaseks värvinud, mis muutis lumeväljad 
violetseks. Punetavale taevale ilmusid esimesed siravad tähed ja varsti hakkas seal paistma 
kuu hõbedane sirp. Tee oli tühi; vahetevahel möödus rüütel mõnest vankrist ja kihutas siis 
ikka edasi; alles Ketlingi maja silmates peatas ta ratsu, et kannupoiss talle järele jõuaks. Äkki 
nägi ta, et talle tuleb-vastu sihvakas naine. 

See oli Krzysia Drohojowska. 

Niipea kui pan Michal neiu ära tundis, hüppas ta sadulast maha, jättis ratsu kannupoisi hoolde, 
ise aga ruttas Krzysia juurde, olles teda nähes pisut imestunud, kuid seda rõõmsam. 

«Sõdurid räägivad,» lausus ta, «et eha paistel võib kohata üleloomulikke olendeid, kes vahel 
kuulutavad halba ja vahel head; minule aga ei saa paremat ettekuulutust üldse ollagi, kui on 
kokkusaamine teiega!» 

«Meile tuli külla pan Nowowiejski,» sõnas Krzysia. «Ta veedab aega Basia ja-stolniku 
abikaasa seltskonnas, mina aga jalutasin nimme teile vastu, sest olin rahutu selle pärast, mida 
hetman teile öelda võis.» 

Nende sõnade siirus liigutas väikest rüütlit. 

«Kas teie, auväärt neiu, olete tõesti nii suures mures minupärast?» küsis ta Krzysiale otsa 
vaadates. 

«Jah!» vastas Krzysia madalal häälel. 

Wotodyjowski ei suutnud pilku neiult ära pöörata, sest see näis talle enneolematult ilusana. 
Peas oli tal atlassmütsike ja valged luige udusuled ümbritsesid tema väikest kahvatut nägu,, 
millele langes kuupaiste, valgustades kauneid kulme, langetatud silmi, pikki" ripsmeid ja neid 
tumedaid, vaevumärgatavaid karvakesi ülemisel huulel. Selles näos peegeldusid mingi eriline 
rahu ja suur. headus. 

Sel hetkel tundus see nägu pan Michalile väga armsana ja sõbralikuna. 

Seepärast ütles ta: 

«Kui poleks mu kannupoissi, siis laskuksin siinsamas paigas tänumeeli lumele teie jalgade 
ette.» Neiu vastas: 

«Ärge rääkige niisuguseid asju, auväärt isand, sest ma ei vääri neid sõnu, tasuks aga öelge 
mulle parem, et jääte meie juurde ja et mul on pikemat aega võimalik teid lohutada.» 


«Aga ma ei jää,» vastas pan Wotodyjowski. 

Krzysia peatus äkki: 

«See pole võimalik!» 

«Harilik sõjameheteenistus! Sõidan Ruteeniasse, Metsikutele Väljadele.» 

«Harilik teenistus? ...» kordas Krzysia. 

Siis vaikis ta ja hakkas kärmel kõnnakul maja poole sammuma. Pan Michal käis veidi 
hämmeldunult tema kõrval. Süda oli tal raske ja ühtelugu oli tal veel mingi rumal tunne: ta 
tahtis midagi öelda, tahtis uuesti alustada juttu, kuid see ei võtnud vedu. Ja ometigi tundus 
talle, et temal on Krzysiale öelda tuhat -asja, ning et just nüüd, mil nad on isekeskis ja neid 
keegi ei sega, on selleks sobiv aeg. 

«Kui aga alguse kätte leiaks!» mõtles ta. «Pärast läheb kõik juba iseenesest.» 

Äkki küsis ta: » 

«Kas pan Nowowiejski tuli ammu?» 

«Alles nüüdsama,» vastas preili Drohojowska. 

Ning jutt katkes jälle. 

«See polnud õige tee!» mõtles Wotodyjowski. «Niimoodi alustades ei ütle ma mitte kui 
midagi ära ... Aga ma näen, et haledus on mul viimasegi aruraasukese peast võtnud.» 

Tüki aega läks ta vaikides edasi, ainult vurrud liikusid, tal üha elavamalt. 

Üsna maja ees jäi ta lõpuks seisma ja sõnas: 

«Vaadake, aulik neiu, kui ma oma õnne nii palju aastaid edasi lükkasin, et isamaad teenida, 
kuidas ei või ma siis nüüd edasi lükata rõõmu?» 

Wotodyjowskile näis, et nii lihtne põhjendus peaks Krzysiat ühekorraga veenma, ning viivu 
pärast vastaski neiu kurvalt ja lahkelt: 

«Mida enam pan Michalit tundma õpid, seda enam pead teda austama ja temast lugu pidama.» 
Nende sõnadega astusid nad majja. Juba eeskojas kostsid nende kõrvu Basia hüüded: «Allah! 
Allah!» Ja võõrastetuppa astudes nägid nad pan Nowowiejskit kinniseotud silmadega 
ettepoole kummardunult ja väljasirutatud kätega püüdmas Basiat, kes end ikka nurka peitis ja 
hüüdes: «Allah! Allah!» oma asupaigast märku andis. Stolniku abikaasa oli akna all 
süvenenud jutuajamisse pan Zaglobaga. 

Krzysia ja pan Wotodyjowski ilmumisega katkes mäng, Nowowiejski kiskus rätiku silmadelt 
ja jooksis teretama. Ka stolniku abikaasa, pan Zagloba ja hingeldav Basia tormasid neile 
vastu. 

«Mis seal oli? Mida pan hetman' ütles?» küsisid nad üksteise võidu. 

«Armas õde!» sõnas Wotodyjowski. «Kui tahad oma mehele kirja saata, siis on sul selleks 
nüüd paras juhus, sest ma lähen Ruteeniasse!» 

«Kas nad sind tõesti sinna saadavad? Elava Jumala nimel,, oota ometi natuke, ära mine!» 
hüüdis proua Makowiecka hädaldades. «Et sulle ka üldse aega ei anta!» 

«Kas sind on tõesti jälle ametisse pandud?» küsis Zagloba kurvalt. «Proual on õigus, et nad on 
sul nagu kootidega seljas ...» 

«Ruszczyc sõidab Krimmi ja mina võtan tema horugvi üle,, sest, nagu pan Nowowiejski 
meenutas, kevadeks on meie teedel jälle musttuhat. . .» 

«Kas meil siis pole muud teha kui riigi piiridelt kurjategijaid ära peletada, nagu oleksime 
õuekoerad!» hüüdis Zagloba. «Teised ei tea üldse, kust otsast püssi lastakse, meil aga pole 
kunagi rahu.» 

«Noh, tasa!» vastas Wotodyjowski. «Teenistus on teenistus! Andsin hetmanile sõna, et lähen. 
Kas varem või hiljem, see on ju ükskõik ...» 

Nüüd pani Wotodyjowski sõrme laubale ja kordas juba kord Krzysiale esitatud argumenti: 
«Vaadake, kui ma oma õnne nii palju aastaid edasi lükkasin, et isamaad teenida, kuidas 
söandaksin ma siis nüüd mitte loobuda sellest heameelest, millega viibin siin, teie keskel?» 


Sellele ei vastatud sõnakestki, ainult Basia tuli tusase näoga, huuled torru aetud nagu pahural 
lapsel, ja ütles: 

«Mul on pan Michalist kahju!» 

Wotodyjowski aga naeris lõbusalt. 

«Õnnistagu teid Jumal, aulik neiu! Eile alles ütlesite mind: niisama vähe sallivat nagu 
metsikut tatarlast!» 

«Kuidas, või nagu tatarlast!... Nõnda pole ma kunagi öelnud! Teie jääte seal tatarlaste juurde 
elama ja meil siin hakkab ilma teieta igav!» 

«Lohutage end sellega, haidukike (andestage, auväärt neiu, et ma teid niiviisi nimetan, kuid 
see sobib teile kangesti). Pan hetman teatas mulle, et ta mind kauaks ära ei saada. Nädala või 
paari pärast asun teele ja valimiste ajaks pean kindlasti olema Varssavis tagasi. Hetman ise 
soovib seda, ja nii peab see sündima ka siis, kui Ruszczyc sealt Krimmist maikuukski ei peaks 
tagasi jõudma.» 

«Oh, see on väga tore!» 

«Minagi lähen pan polkovnikuga kaasa, kindlasti lähen!» ütles Nowowiejski Basiale otsa 
vaadates. Basia aga lausus: 

«Teietaolistest pole seal puudust! Niisuguse ülemuse käske täita on üpris mõnus. Minge, 
isand, minge aga! Siis ei hakka pan Michalil igav.» 

Poiss ainult õhkas, silus endal peopesaga üle juuksesalgu ja ütles käsi välja sirutades, nagu 
mängiks ikka veel pimesikku. 

«Kuid enne pean ma veel neiu Barbara kinni püüdma! Jumala eest, ma püüan teid kinni!» 
«Allah! Allah!» hüüdis Basia taganedes. 

Varsti tuli preili Drohojowska Wotodyjowski juurde, säravad silmad tulvil salajast rõõmu. 
«Öi, 01, paha pan Michal, te olete Basia vastu palju parem kui minu vastu!» 

«Mina paha? Mina Basia vastu parem?» imestas väike rüütel. 

«Basiale ütlesite, et jõuate valimiste ajaks tagasi, ja kui mina seda teadnud oleksin, siis poleks 
ma teie lahkumist nii südamesse võtnud!» 

«Mu kuld...» hüüdis pan Michal äkki. 

Aga ta talitses ennast kohe ja sõnas: 

«Mu armas sõber! Oleksin teile peaaegu midagi öelnud, sest kaotasin pea!» 


IX 


Nüüd valmistus pan Michal aegamööda ärasõiduks, katkestamata tundide andmist Basiale, 
kes talle üha rohkem meeldima hakkas, ja üksildasi jalutuskäike Krzysia Drohojowskaga, kel- 
lest ta lohutust ja rõõmu otsis. Nagu näha, leidiski ta seda, sest tema meeleolu paranes iga 
päevaga, ning õhtuti võttis ta koguni vahel osa Basia ja Nowowiejski mängudest. 

Sellest noorest kavalerist oli saanud Ketlingi maja tänulik külaline. Ta tuli kohe hommikul või 
siis lõuna paiku ja istus seal õhtuni; seal armastasid teda kõik, ja tema tulemist nähti 
heameelega, nii et peagi hakati teda arvama lihtsalt perekonna hulka. Tema käis neidudega 
Varssavis, tegi neile sisseoste riideäridest, mängis õhtuti nendega vaimustatult pimesikku ja 
kordas ikka, et peab veel enne ärasõitu kättesaamatu Basia kinni püüdma. 

Basia lipsas küll alati käest ära, kuid pan Zagloba ütles talle: 

«Viimaks saab sind ikkagi keegi kätte, kui mitte see, siis mõni teine!» 

Ent ikka selgemini hakkas välja paistma, et just see kavaler tema kinni püüab ja ei mitte keegi 
muu. Isegi «haidukikesele» endale pidi see pähe tulema, sest ta jäi vahel nii mõtisklema, et 


juuksed talle täiesti silmade ette vajusid. Pan Zaglobal aga olid omad põhjused, miks see talle 
ei meeldinud, ühel õhtul, kui kõik laiali minema hakkasid, koputas ta väikese rüütli uksele. 
«Mul on nii kahju, et me teineteisest lahkuma peame,» ütles ta, «nii kahju, et ma tulin siia 
veel korra sulle otsa vaatama. Jumal teab, millal me jälle kokku saame!» 

«Valimisteks tulen kindlasti tagasi,» vastas pan Michal teda kaisutades, «ütlen teile ka, 
mispärast: hetman tahab, et tal oleks selleks ajaks siin võimalikult palju niisuguseid mehi, 
keda aadel armastab, et need võidaksid aadli poolehoiu tema kandidaadile. Kuna aga, 
Jumalale tänu, minu nimi on šlahtas küllalt suures lugupidamises, siis kutsub ta mind kindlasti 
siia. Teiegi peale loodab ta, auväärt isand!» 

«Haa! Ta püüab mind liiga suure võrguga! Kuigi ma üsna tüse olen, näib mulle, et ma ikkagi 
mõnest võrgusilmast läbi libisen. Ei hakka mina oma häält prantslastele andma!» 

«Miks mitte?» 

«Seepärast, et see oleks absolutum dominium.» 

«Kondeusz”* peaks lepingut vandega kinnitama nagu iga teinegi, kuid ta peab olema suur juht 
ja kuulus sõjamees.» 

«Jumalale tänu, meil pole vaja otsida juhte Prantsusmaalt. Ei jää pan Sobieski ka ise kindlasti 
Kondeuszist maha. Pane tähele, Michal, prantslased kannavad sukki samuti nagu roots- 
lasedki, ja kindlasti ei pea nemadki lepingust kinni. Karl Gustav oleks kas või iga tund olnud 
valmis sulle midagi tõotama! Neil käib see niisama lihtsalt kui pähkliplõksutamine. Mis abi 
on lepingutest, kui inimestel puudub ausus?» 

«Aga meie riik vajab kaitset! Oh, kui oleks veel elus vürst Jeremi Wišniowiecki! Unanimitate 
valiksime teda kuningaks.» 

«Elus on tema poeg, eks sel ole seesama veri!» 

«Kuid mitte seesama vaprus! Üsna hale on teda vaadata, ta on ju päris poisikese moodi, mitte 
aga kui kõrgest soost võrsunud vürst. Oleksid veel teised ajad! Meie päevil on aga isamaa hea 
käekäik kõige tähtsam asi. Sedasama ütleb sulle ka Skrzetuski. Mida pan hetman ette võtab, 
seda teen minagi, sest tema siirast isamaa-armastust usun ma niisama kindlalt nagu püha 
evangeeliumi.» , 

«Ongi ülim aeg selle peale mõtelda. Kahju, et peate nüüd ära sõitma!» «Ja mida teie mõtlete 
teha?» 

«Lähen tagasi Skrzetuskite juurde. Põngerjad tüütavad mind 

* Prantsuse prints Conde. Tõlkija märkus. 

seal küll, aga kui ma neid tükk aega pole näinud, hakkan nende järele igatsema.» 

«Kui pärast valimisi peaks sõda puhkema, siis läheb ka Skrzetuski sõtta. Kes teab, voib-olla 
on teilgi sõjatee varsti jälle jalge all! Võib-olla hakkame Ruteenias koos sõdima? Oleme seal 
ju nii palju läbi elanud, head ja halba!» 

«Tõsi küll, nagu ma Jumalat armastan! Seal möödusid meie parimad aastad. Tahaksin veel 
kord näha kõiki neid paiku, mis on meie sõduriau tunnistajaiks olnud.» 

«Tulge siis praegu minuga kaasa! Siis on meil lõbusam, ja viie kuu pärast oleme jälle Ketlingi 
juures tagasi. Siis on tema siin, ja Skrzetuskid ...» 

«Ei, Michal, praegu pole mul selleks aega, kuid ma tõotan sulle, et kui sa peaksid abielluma 
kellegi neiuga, kellel on Ruteenias mõis, siis tulen sind sinna saatma ja tahan teie pulmas 
olla.» 

Wotodyjowski hämmeldus veidi, kuid vastas otsekohe: 

«Kus minul nüüd aega on naisevõtmisele mõtelda! Kõige paremaks tõenduseks on teile see, et 
ma sõjaväkke lähen.» 


Prantsuse prints Conde. Tõlkija märkus 


«See mind kurvastabki, sest ma mõtlen: kui mitte üks, siis teine. Michal, mõtle Jumala pärast, 
kus ja millal leiad sa parema juhuse' sellest, mis sul praegusel silmapilgul on! Pea meeles, et 
kord tulevad aastad, mil sa enesele pead ütlema: igaühel on naine ja lapsed, mina aga olen 
üksipäini nagu moni põllul kasvanud pirnipuu. Siis on sul kahju ja hakkab igav. Vaata, kui sa 
oleksid kadunukesega abielus olnud ja kui sul oleks jäänud temast järglasi, noh, siis ma ei 
ütleks midagi! Siis oleks sul juba midagi hingelähedast ja mingi tulevikulootus. Nõnda aga, 
nagu asjalood praegu on, võib kord kätte jõuda tunnike, mil sa asjatult otsid oma 
ümbruskonnas lähedast hinge ja küsid eneselt: kas mina elan siis mõnel võõral maal?» 
Wotodyjowski vaikis, ja pan Zagloba jätkas, heites kiire pilgu väikese rüütli näkku: 

«Oma meeles ja südames olen ma mõtelnud, et see väike hai-dukike oleks sulle just paras, 
sest primo: see on lihtsalt kullatükk, aga mitte tüdruk, ja secundo: nii vapraid sõjamehi, milli- 
seid teie maailmale annaksite, pole vist küll veel nähtudki!» 

«See tüdruk on tuulepea. Pealegi on juba Nowowiejskil temaga omad kavatsused.» 

«See'p see asi ongi! Praegu tüdruk eelistaks kindlasti sind, sest ta on armunud sinu 
kuulsusesse: kui sina aga ära sõidad ja see mees siia jääb (ma tean kindlasti, et see kelm jääb 
siia), — kes teab, mis siis saab!» 

«Baška on tuulepea! Abiellugu temaga Nowowiejski! Soovin talle seda südamest, sest ta on 
tore poiss!» 

«Michal!» ütles Zagloba käsi kokku lüües. «Mõtle ometigi, missugused järglased teil 
oleksid!» 

Seepeale vastas väike rüütel üsna naiivselt: 

«Olen tundnud kaht meest, kelle ema oli neiupõlves Drohojowska, ja need olid samuti väga 
head sõjamehed.» 

«Haa! Seda ma ootasingi! Või sa vihjad sellele?» hüüdis Zagloba. 

Wotodyjowski läks omadega päris segi. Viivu ta ainult liigutas vurrukesi, püüdes sellega 
hämmeldust varjata. Lõpuks ütles: 

«Mis sa ometi räägid! Ma ei vihja mitte millelegi, aga kui ma mõtlesin Basia vaprusele, mis 
on peaaegu nagu rüütlil, siis meenus mulle samal hetkel Krzysia, kelles naiselikkus on üle- 
kaalus. Kui ühest räägitakse, siis meenub teinegi, sest nad on ju üheskoos.» 

«Hea küll, hea küll! õnnistagu Jumal sind Krzysiaga, kuid mina armuksin küll kõrvuni 
Basiasse, kui oleksin noor mees. On sul niisugune naine, poleks sul tarvis teda sõja puhkedes 
koju jätta, sa võiksid ta sõttagi kaasa võtta. Niisugune kuluks sulle sõjatelgiski ära! Ja kui 
jõuaks kätte tema raske tund, paugutaks ta sul ikka kas voi ühe käegagi edasi. Aga see on ju 
nii tore ja austust väärt! Hei, minu kallis haidukike, ei osata sind siin hinnata, ja tänamatus on 
sulle palgaks! Aga oleks mul mõnikümmend aastatki vähem turjal, küll ma siis teaksin, kus 
Zagloba endale järglasi peab saama!» 

«Ega ma Basiast vähe lugu pea!» 

«See pole tähtis, kas sa temast lugu pead; tähtis oleks, et sinust saaks tema mees! Kuid sina 
eelistad Krzysiat.» 

«Krzysia on mulle sõber.» 

«Sõber, mitte sõbratar? Võib-olla selle tõttu, et tal vurrud on? Sõbraks olen sulle mina, su 
sõbrad on Skrzetuski ja Ketling. Sulle on tarvis sõbratari, mitte sõpra! See tuleb sul enesele 
selgeks teha! Ära räägi enesele auku pähe! Michal, hoidu nais-sõbra, eest, kuigi tal on 
vurrukesed, sest emb-kumb, kas sina reedad tema või tema sinu. Kurat ei maga ja istub 
heameelega niisuguste vahel, exemplum: Aadam ja Eeva. Vaevalt olid nad sõbrustama 
hakanud, kui Aadamale nagu kont kurku kinni jäi!» 

«Ärge solvake Krzysiat, seda ma ei talu!» 

«Andku Jumal talle voorusi veel juurdegi! Kuid minu haiduki-kesele ei jõuaks küll mitte 
keegi ligilähedalegi... Krzysia on ju ka hea tüdruk! Ma ei taha teda sugugi alahinnata, ainult 


üht ütlen ma sulle, et kui sa tema kõrval istud, õhetavad su põsed, nagu oleks neid keegi 
näpistanud, ja su vurrukesed liiguvad ja juuksedki tõusevad sul peas püsti; sa nohised ja väri- 
sed ja trambid nagu pillimängija takti lüües, ja need on kõik 

iha tunnusmärgid. Teistele võid sa sõprusest rääkida, mina aga olen selleks juba liiga vana 
poiss!» 

«Nii vana, et näed sedagi, mida pole olemas!» 

«Annaks Jumal, et ma eksin! Annaks Jumal, et minu haidukike oleks see väljavalitu! Michal, 
head ööd! Võta haidukike! Haidukike on veel kenam. Võta haidukike, võta haidukike!...» 
Seda öelnud, tõusis pan Zagloba istmelt ja lahkus toast. 

Pan Michal viskles kogu öö oma asemel ega saanud silma kinni, sest rahutud mõtted piinasid 
teda öö otsa. Tema silmade ees seisis preili Drohojowska nägu, tema silmad pikkade ripsmete 
all ja udukarvakestega kaetud ülemine huul. Vahel suigatas ta hetkeks, aga see nägemus ei 
haihtunud. Suigatusest ärgates mõtles ta Zagloba sõnade üle järele ja tuletas meelde, kui harva 
see mees milleski oli eksinud. Mõnikord nägi ta pooleldi unes, pooleldi ilmsi Basia roosat 
näokest ja see rahustas teda; kuid siis kerkis Basia asemel jälle Krzysia tema vaimu- 

silma ette. Niipea kui vaene rüütel end seina poole pööras, nägi ta Krzysia silmi ja neis suurt 
unistust ja igatsust. Vahel vaatasid need silmad allapoole, nagu ütleks: «Sinu tahtmine 
sündigu!» Pan Michal ajas end koguni istukile ning lõi 

risti ette. 

Hommiku eel kadus tal uni täiesti. Süda oli raske, meel kurb. Tal hakkas hä*bi ja ta tegi 
endale kibedaid etteheiteid, et ei näinud vaimusilma ees oma kallist kadunukest, et mitte 
sellest ei olnud tulvil tema hing ja süda, et mitte Anusia ei kerkinud ta silmade ette, vaid need, 
elavad. Talle tundus, nagu oleks ta patustanud Anusia mälestuse vastu, ta raputas end ühe 
korra ja teise, kargas asemelt põrandale ning hakkas lugema hommikupalvet, issameiet, kuigi 
väljas oli alles pime. 

Palve lõpetanud, asetas ta sõrme laubale ja ütles: 

«Tuleb nii ruttu kui võimalik siit ära sõita — ja see sõprus unustada, sest pan Zaglobal võib 
õigus olla ...» 

Ta muutus rõõmsamaks ja rahulikumaks ning läks hommikueinele. Pärast hommikueinet 
vehkles ta Basiaga ja märkas, kindlasti esimest korda, et tüdruk lausa kütkestas ta pilku, nii 
kagnis oli ta oma puhevil sõõrmekestega ja hingeldava rinnaga. Ta püüdis eemale hoiduda 
Krzysiast, kes vaatas talle nüüd imestusest pärani silmil otsa, püüdis vältida neiu pilkugi; süda 
oli küll lõhkemas, kuid siiski pani ta vastu. 

Pärast lõunat läks ta Basiaga Ketlingi relvakogu vaatama, näitas tüdrukule igasuguseid relvi, 
seletas, kuida neid tarvitada, ning siis lasksid nad astrahani vibudest märki. 

Tüdruk oli õnnelik selle mängu üle ja muutus nii elavaks, et stolniku abikaasa pidi teda 
korrale kutsuma. 

Nii möödus teine päev. Kolmandal päeval sõitsid nad Zag-lobaga Varssavisse, Danilowiczi 
paleesse, et ärasõidupäeva 

kohta midagi teada saada; samal õhtul aga teatas pan Michal daamidele, et asub ühe nädala 
pärast kindlasti teele. 

Seda öeldes püüdis ta näida ükskõikne ja lõbus. Ei vaadanud Krzysia poolegi. 

* Rahutuks muutunud, püüdis neiu temalt üht ja teist küsida; pan Wotodyjowski vastas 
viisakalt ja sõbralikult, kuid pööras kogu tähelepanu ikkagi Basiale. 

Pidades seda oma nõuandmise tagajärjeks, hõõrus Zagloba rõõmu pärast käsi. Kuna aga tema 
silmade eest miski varju ei jäänud, märkas ta Krzysia kurvastust. 


«Tüdruk on hakanud kurvastama,» mõtles Zagloba. «Noh, mis see loeb, eks see ole tavaline 
naiste viis! Aga Michal on ka jalapealt ümber pöördunud, enne kui ma seda arvata oleksin 
osanud. Ta on alati olnud tore, keevavereline poiss, ja niisuguseks ta vist jääbki.» 

Pan Zaglobal aga oli tõesti hea süda ja tal hakkas Krzysiast kohe üpris hale. 

«Ega ma talle midagi erilist ütle, aga pean teda ikkagi lohutama.» 

Kasutades oma kõrge ea ja kulupea tõttu saadud eesõigusi, astus ta pärast õhtusööki Krzysia 
juurde ja silitas tema siidjaid musti juukseid. Neiu jäi vaikselt istuma ja heitis Zaglobale 
maheda pilgu, veidi imestunud niisuguste õrnuste üle, kuid siiski tänulik. 

Õhtul, seistes Wotodyjowskiga väikese rüütli magamistoa ukse juures, müksas Zagloba talle 
külge: 

«Noh, kuidas on? Ega vist keegi minu haidukikest ületa?» 

«Armas kitsetall!» vastas Wotodyjowski. «Ta teeb üksinda mürtsu nelja sõduri eest. Temast 
saaks hea trummilööja!» 

«Trummilööja? .Annaks Jumal, et teda peagi ümbritseksid sinu põngerjad.» 

«Head ööd!» 

«Head ööd! Naised on imelikud olendid! Kas sa märkasid Krzysia meelehärmi selle üle, et 
hakkasid nüüd Basiale natuke tähelepanu pöörama?» 

«Ei... märganud!» vastas väike rüütel. 

«Nagu oleks tal keegi jalad alt ära löönud!» 

«Head ööd, auväärt isand!» kordas Wotodyjowski ja läks ruttu oma tuppa. 

Kuna väikese rüütli meel oli muutlik, oli Zagloba siiski veidi eksinud ja üldse ettevaatamatult 
talitanud, rääkides talle Krzysia meelehäftnist, sest see liigutas pan Michalit kohe sedavõrd, et 
«talle tundus, nagu pigistaks keegi ta kurgu kinni. 

«Niiviisi tasun ma talle tema headuse eest, selle eest, et ta mind lohutas mu leinas nagu õde!» 
mõtles ta. «Haa, mida ma talle olen siis halba teinud? Olin temale kolm päeva seltsiliseks, 

nii et see ületas juba viisakuse piirid. Seltsisin selle armsa, kalli tüdrukuga, selle kalli olendiga 
... Selle eest, et ta tahtis mu vulnera ravida, tasusin talle tänamatusega ... Kui ma ometi 
oskaksin piiri pidada ja ohtlikku sõprust pidurdades sellele neiule haiget ei teeks! Kuid nagu 
näha pole mul selliseks viisakuseks küllalt taipu ...» 

Pan Michal oli enese peale vihane ja ühtlasi tärkas ta südames sügav kaastunne Krzysia vastu. 
Tahtmatult mõtles ta sellele neiule nagu armsale, solvatud olendile. Pahameel paisus temas 
iga hetkega üha enam. 

«.Barbarus olen ma, päris barbarus kohe!» kordas ta. 

Ja tema mõtteis nihkus Basia nüüd hoopis tagaplaanile. 

«Abiellugu kes tahes selle kitsega, selle veskirattaga, selle tuulepeaga!» mõtles ta. «Kas 
Nowowiejski või kurat ise, mul ükskõik!» 

Wotodyjowski sai nüüd ilmsüütu Basia peale oma südames väga vihaseks, ja seejuures ei 
tulnud talle üldse pähe, et ta Basiale selle vihaga suuremat ülekohut teeb kui Krzysiale tee- 
seldud ükskõiksusega. 

Krzysia taipas kohe oma naiseinstinktiga, et pan Michalis oli mingisugune muutus toimunud. 
Tal oli piinlik, et väike rüütel näis tema eest põgenevat, kuid ühtlasi sai ta aru, et miski on 
nende vahel tekkinud, ja et nende sõprus ei saa tulevikus enam endiselt edasi kesta, — emb- 
kumb, kas muutub- veel suuremaks või lõpeb täiesti. 

Krzysiat valdas rahutus, mida suurendas veel mõte pan Michali peatsest ärasõidust. Neiu 
südames polnud veel armu-mõtteid. Armumist polnud ta seni veel tundnud. Küll aga olid 
tema süda ja veri selleks valmis. 

Võib ka olla, et miski tema pea pööritama pani. Wolodyjowskit ümbritses ju Poola riigi 
kuulsaima sõjamehe aupaiste. Kõik tähtsad isikud kordasid ühtepuhku, et nad teda austavad. 


Õde kiitis ja ülistas teda; teda ümbritses võlu ja õnnetus ning pealegi oli neiu temaga ühise 
katuse all elades juba jõudnud harjuda ta iluga. 

Krzysiale oli iseloomulik, et talle meeldis olla armastatud, mistõttu tema enesearmastus 
rängalt kannatas, kui pan Michal nüüd, viimaseil päevil, tema vastu ükskõikseks oli 
muutunud; aga loomu poolest heasüdamlik neiu võttis nõuks talle mitte näidata vihast nägu 
ega pahurust, vaid võita teda lahkusega. 

See õnnestus tal seda paremini, et pan Michalil oli järgmisel päeval päris patukahetseja ilme; 
väike rüütel ei pööranud oma pilku enam Krzysiast kõrvale, vaid vaatas talle silma, nagu 
tahaks öelda: «Eile tegin ma sulle ülekohut, täna aga palun andeks!» 

Pan Wotodyjowski pilgud olid nii tähendusrikkad, et nende 

mõjul lõi neiule veri näkku ning tema rahutus kasvas veelgi; ta otsekui aimas, et peagi juhtub 
midagi tähtsat. Ja juhtuski. Pärast lõunat sõitis stolniku abikaasa ühes Basiaga külastama 
Basia sugulast, Lwöwi kammerhärra abikaasat, kes parajasti Varssavis viibis, Krzysia aga 
teeskles meelega peavalu, sest tahtis kangesti teada, millest nad pan Michaliga räägivad, kui 
kahekesi koju jäävad. 

Pan Zagloba ei olnud küll kammerhärra abikaasat külastama läinud, kuid tal oli harjumuseks 
pärast lõunat magada, vahel koguni mitu tundi, kuna see andvat talle mõttekergust ja tegevat 
tema mõistuse õhtuks selgeks. Ta oli veel umbes tund aega üleval, siis läks oma tuppa. 
Krzysia süda hakkas kohe ärevalt põksuma. 

Kuid milline pettumus! Pan Michal tõusis toolilt ja väljus ühes Zaglobaga. 

Krzysia võttis kätte ümmarguse tikkimisraami ja hakkas sellel tikkima kuldsäravat põhja 
mütsile, mida ta tahtis pan Michalile jumalagajätuks kinkida. 

Tema pilk aga rändas ühtepuhku Danzigi kellale, mis tähtsalt tiksus Ketlingi elutoa nurgas. 
Kuid möödus tund ja möödus teine, pan Michalit aga polnud kuskil näha. 

Neiu asetas tikkimisraami põlvedele, pani käed kokku ja ütles tasakesi: 

«Ta kardab, aga niikaua kui ta julgust kogub, võivad teised juba linnast tagasi tulla, ja meie ei 
saagi kõnelda! Või ärkab Zagloba vahepeal . ..» 

Sel hetkel näis talle, nagu oleks neil tõepoolest kõnelda mingitest tähtsatest asjadest, mis 
võivad nüüd pan Wotodyjowski süü läbi siiski rääkimata jääda. 

Viimaks kostsid kõrvaltoast ometigi tema sammud. 

«Ta liigub siin ringi,» ütles neiu ja hakkas hoolega uuesti tikkima. 

Wotodyjowski liikus tõesti ringi, sammus toas edasi-tagasi, kuid ei söandanud teise tuppa 
minna; päike aga punetas juba ja hakkas loojuma. 

«Pan Michal!» hüüdis Krzysia äkki. 

Wotodyjowski astus tuppa ja nägi teda tikkivat. 

«Kas teie hüüdsite mind, aulik preili?» 

«Tahtsin teada, ega seal ei käi keegi võõras... Olen juba kaks tundi üksinda olnud ...» 
Wotodyjowski pani tooli ligemale ja võttis selle serval istet. 

Möödus tükk aega: väike rüütel vaikis, kobistas ainult natuke jalgadega, lükates neid üha 
kaugemale laua alla, ja liigutas vurre. Krzysia katkestas tikkimise ja vaatas talle otsa. Nende 
pilgud kohtusid, ja siis lõid mõlemad äkki jälle silmad maha ... 

Kui Wotodyjowski uuesti pilgu tõstis, langesid Krzysia näole viimased päikesekiired, mis 
tegid ta veel kaunimaks. Neiu juuksed särasid kuldselt. 

«Te lahkute meist mõne päeva pärast?» ütles neiu nii tasa, et pan Michal seda vaevu kuulis. 
«Ei saa teisiti!» 

Jälle järgnes hetk vaikust, mille järel Krzysia uuesti alustas: 

«Ma mõtlesin viimaseil päevil, et olete minule pahane...» 


«Jumal hoidku!» hüüdis Wotodyjowski, «ma ei vääriks seda, «t teie mulle otsa vaatate, kui 
oleksin teile pahane olnud. Ei, ma polnud pahane.» 

«Aga mis siis juhtus?» küsis Krzysia ja vaatas talle uuesti otsa. 

«Ma tahan parem olla avameelne, sest arvan, et avameelsus on ikkagi enam väärt kui 
teesklemine ... Kuid ... seda ei suuda ma teile öelda, kui palju rõõmu olete teie mu südamesse 
toonud ja kui tänulik ma teile olen olnud ...» 

«Annaks Jumal, et see alati nõnda oleks!» vastas Krzysia ning pani käed tikkimisraamil 
kokku. 

Seepeale kostis pan Michal kurvalt: 

«Annaks JumaJ! ... Kuid pan Zagloba ütles mulle ... (ma räägin seda teile kui oma pihiisale) ... 
pan Zagloba ütles, et sõprus naistega on kardetav asi, sest nagu sädemed tuha all hõõguvad, 
nõnda võib selle sõpruse varjus tekkida mõni tulisem tunne. Ja mina mõtlesin, et pan Zaglobal 
võib õigus olla, ja — andestage, auväärt neiu, lihtsameelsele sõjamehele! — mõni teine oleks 
seda vahest poeetilisemalt osanud öelda, aga ... mul süda tilgub verd, et ma teid viimaseil 
päevil nõnda kõrvale olen jätnud ... isegi elu pole mulle enam armas ...» 

Seda öelnud, hakkas pan Michal nii kiiresti liigutama oma vurrukesi, et ükski katsesarvedega 
mardikas poleks seda suutnud talle järele teha. 

Krzysia langetas pea ja hetke pärast veeresid tal kaks pisarat mööda põski alla. 

«Kui aulikul härral niiviisi rahulikum elada on ja kui minu õelik tundmus on teile tähtsusetu, 
siis hakkan ma seda varjama ...» 

Teine ja kolmas pisaratepaar ilmusid neiu põskedele. 

Kui pan Michal seda nägi, oli tal süda lõhkemas; ta tormas Krzysia juurde ja haaras tema 
käed. Tikkimisraam veeres neiu> põlvedelt peaaegu toa keskele, rüütel aga ei hoolinud 
millestki, vaid surus need soojad, sametpehmed käed oma huultele ja kordas: 

«Ärge nutke, auväärt neiu! Jumala pärast, ärge nutke!» Ta ei lakanud suudlemast neid käsi ka 
siis, kui Krzysia asetas need endale pähe, nagu seda teevad inimesed meelt heites; 

vastupidi, ta suudles neid veel tulisemalt, ning juustelt ja laubalt hõõguv soojus joovastas teda 
nagu vein ja ajas ta meeled segi. 

Ta ei teadnud isegi, millal ja kuidas tema huuled neiu otsmikule olid libisenud, suudeldes veel 
tulisemalt; siis aga libisesid need neiu pisarais silmadele, ja nüüd näis väikesele rüütlile, et 
maailm käib täiesti ringi. Nüüd tundis ta neid õrnu karvakesi neiu ülemisel huulel; siis 
ühinesid nende huuled, liibudes pikalt ja kogu jõust teineteise vastu. Toas tekkis vaikus, ainult 
kell tiksus tõsiselt. 

Äkki kostsid eeskojast Basia sammukesed ja kõlas tema lapselik hääl: 

«Külmetab! Külmetab! Külmetab!». 

ühe hüppega oli Wotodyjowski Krzysiast kaugel nagu ohvri juurest eemale peletatud ilves, ja 
samal hetkel tormas Baška suure kisaga tuppa, korrates ühtesoodu: 

«Kütmetab! Külmetab! Külmetab!» 

Äkki puudutas tema jalg toa põrandal vedelevat tikkimis-raami. Ta jäi seisma, vaatas 
imestunult seda tikkimisraami ning siis Krzysiat ja väikest rüütlit ja lausus: 

«Mis siin lahti on? Kas põrkasite kokku nagu kahurikuulid?» 

«Kuhu tädi jäi?» küsis preili Drohojowska, püüdes oma lainetavast rinnast kuuldavale tuua 
võimalikult rahulikku ja loomulikku häält. 

«Tädi alles kobib saanist välja,» vastas Basia samuti muutunud häälel. 

Ja tema liikuvad sõõrmed tõmblesid paar korda. Ta heitis veel ühe pilgu Krzysiale ja teise pan 
Wotodyjowskile, kes vahepeal oli tikkimisraami üles tõstnud, ja väljus siis kiiresti toast. 

Kuid samal hetkel veeres tuppa proua Makowiecka, kärmesti tuli ka pan Zagloba ülakorruselt 
ning algas jutt Lwõwi kammerhärra abikaasast. 


«Ma ei teadnudki, et ta on pan Nowowiejski ristiema,» ütles proua Makowiecka, «kellele see 
noormees nähtavasti nii mõndagi on usaldanud, sest ta tüütas Basiat kangesti oma 
ristipojaga.» 

«Ja Basia?» küsis Zagloba. 

«Ah, Basiast ei maksa rääkidagi! Va tühipaljas plika! Ütles kammerhärra abikaasale: «Temal 
pole vurrusid, ja minul pole aru — ei tea, kumb meist esimesena selle oma kallisvara kätte 
leiab.»» 

«Ma teadsit,et ta sõnadega hätta ei jää, aga kes teda teab, mida ta õieti mõtleb! Naiste 
kavalus!» 

«Mis Basial meelel, see on tal ka keelel! Ma ju ütlesin teile, auväärt isand, et tema ei tunne 
üldse veel, mis on Jumala tahtmine; Krzysia ennemini.» 

«Tädi!» karjatas Krzysia. 

Nende jutt katkes, sest teener tuli teatama, et õhtusöök on laual. Kõik läksid nüüd söögituppa, 
ainult Basiat polnud. 

«Kus preili on?» küsis proua Makowiecka teenrilt. 

«Preili on tallis, ütlesin preilile, et õhtusöök on valmis, kuid tema vastas: «Hea küll!» ja läks 
talli.» 

«Kas tal siis on juhtunud mõni pahandus? Ta oli ju nii lõbus!» ütles proua Makowiecka, 
pöördudes Zagloba poole. 

Väike rüütel, kelle süda polnud puhas, lausus: 

«Ma lähen ja kutsun ta!» 

Ja läkski. Preilikese leidis ta talliukse tagant heinavirna otsast. Basia oli nii sügavaisse 
mõtteisse vajunud, et ei märganudki väikese rüütli tulekut. 

«Preili Barbara!» ütles väike rüütel tema juures peatudes. 

Basia võpatas, otsekui oleks unest ärganud, ja tõstis silmad, milles Wotodyjowski 
südamevärinal märkas kaht pärlitaolist pisarat. 

«Jumal hoidku! Mis teil viga on? Te nutate?» 

«Ma ei mõtlegi seda teha!» hüüdis Basia püsti karates. «Ei mõtlegi! See on lihtsalt niisama 
külmast!» 

Ta puhkes lõbusalt naerma, aga see naer oli ometi kuidagi teeseldud. Kiiresti osutas ta latrile, 
kus seisis ratsu, mille Wotodyjowski oli hetmanilt kingituseks saanud, ja lausus, tähelepanu 
eneselt kõrvale juhtides: 

«Te ütlesite, et selle täku juurde ei või minna? Eks me näe!» 

Enne veel, kui pan Michal teda takistada suutis, tormas Basia latrisse. Metsik täkk ajas end 
kohe tagumistele jalgadele püsti, trampis ja kikitas kõrvu. 

«Jumal hoidku! Ta lööb teid surnuks!» karjatas Wotodyjowski ja tormas Basiale järele. 
Basia aga patsutas juba hobuse kaela ja kordas: 

«Löögu! Löögu! Löögu! ...» 

Aga hobune pööras oma auravad sõõrmed tema poole ja hirnus tasakesi, nagu rõõmutseks 
õrnuse üle. 


X 


Mitte ükski pan Wotodyjowski seni üleelatud öödest polnud võrreldav selle ööga, mis järgnes 
äsja kirjeldatud vahejuhtumile. Nüüd oli ta Krzysia pärast reetnud oma kalli kadunukese 
mälestuse, mis talle ometi nõnda armas oli; ta oli usaldust petnud, oli sõprust kurjasti 
tarvitanud, oli enese mässinud kohustusse, oli talitanud nagu südametunnistuseta inimene. 
Mõni teine sõjamees poleks niisugusest suudlusest vahest väljagi teinud; pan Wotodyjowskil 
aga oli eriti Anusia surmast 

saadik väga hell sisetunne nagu kõigil, kelle süda on haige ja murtud. Mida nüüd veel ette 
võtta? Kuidas talitada? 

Tema ärasõiduni olid jäänud veel vaid mõned päevad, ja selle ärasõiduga võis kõigele lõpp 
tulla. Kuid kas sobis ära sõita Krzysiale sõnakestki lausumata ning jätta ta maha nõnda, nagu 
maha jäetakse toatüdruk, kellelt kunagi on röövitud väike suudlus. Rüütli mehine süda tajus 
selle mõtteni jõudes ahistust. Isegi niivõrd rahulolematuna, nagu Wotodyjowski end hetkel 
tundis olevat, täitis mõte Krzysiale tema südame kummalise soojusega, ja kui ta suudlemist 
meenutas, siis läbis tema keha õnnevärin. Ta sai iseenda peale vihaseks, kuid ometi ei suutnud 
sellele mõnusale tundele vastu panna. Lõpuks tunnistas ta ennast täiel määral süüdi. 

«Mina viisin Krzysia selleni,» kordas ta kurvalt ja meelekibedusega, «mina tegin seda, ja 
seepärast ei kõlba mul ka sõnagi lausumata siit lahkuda.» 

Mis nüüd? Kas teha abieluettepanek ja ära sõita Krzysia peigmehena? 

Kuid rüütli vaimusilma ette kerkis valgeis rõivais ja justkui valgest vahast voolitud Anusia 
Borzobohata niisugusena, nagu ta oli teda kirstu pannud. 

«Niipalju võlgned sa mulle ometigi,» ütles talle see kadunuke, «et sa mu surma kahetsema ja 
minu järele igatsema peaksid. Algul olid sa mungaks hakkamas, et mind eluaeg leinata, nüüd 
aga võtad teise, enne veel, kui mu hingeke taevaväravasse on jõudnud. Ah! Las ma lähen 
taevasse, oota senikaua, kui ma enam maa peale alla ei vaata ...» 

Ja rüütlile tundus, otsekui oleks ta mõni valevanduja selle heleda hingekese suhtes, kelle 
mälestust ta oli kohustatud austama ja kummardama nagu pühadust. Teda valdas määratu 
igatsus ja häbitunne ning põlgus enese vastu. Ta ihkas surma. 

«Anusia!» kordas ta põlvitades. «Ma tahan sind taga leinata surmani. Kuid mida pean tegema 
praegu?» 

Valge kuju ei kostnud selle peale midagi, vaid valgus laiali nagu kerge udupilt, asemele aga 
ilmusid rüütli vaimusilma ette Krzysia silmad ja tema udukarvakestega ääristatud suuke ning 
ühes sellega kiusatus, millest vaene sõjamees püüdis kõrvale hoida nagu tatarlaste nooltest. 
Nii kõikus rüütli süda kahevahel, rahutu, kurb ja äravaevatud. Vahel tuli talle mõttesse minna 
ja pihtida kõik pan Zaglobale, küsida nõu sellelt mehelt, kelle mõistus suutis igast raskusest 
jagu saada. Tema ju oli kõike ette näinud, oli kohe ütelnud, milleni sõprus neiudega viib ... 
Kuid just see mõte peatas väikese rüütli. Talle meenus, kui ägedalt ta oli pan Zaglobale 
hüüdnud: «Ärge solvake Krzysiat, auväärt isand!» Ja kes oli nüüd see Krzysia solvaja? Kes 
kahtles 

praegu, kas poleks parem teda maha jätta nagu mõnda toatüdrukut, sõites ise minema? 

«Kui poleks olnud toda vaesekest, siis ma ei kahtleks ainsatki hetke,» mõtles väike rüütel, 
«ega valutaks mu süda põrmugi, just vastupidi, ma oleksin südamest õnnelik selle üle, et olen 
saanud nautida midagi nii harukordset!» 

Viivu pärast ümises ta: 

«Heameelega tunneksin seda naudingut kas või sada korda!» 

Märgates aga, et kiusatused teda jälle ründavad, püüdis pan Michal neist kõigest jõust 
vabaneda ja hakkas niiviisi targutama: 

«Mis on sündinud, see on sündinud. Kui ma juba korra toimisin inimesena, kes ei igatse 
sõprust, vaid loodab endale Cupidolt rahuldust, siis pean seda teed jätkama ja homme 
Krzysiale ütlema, et tahan temaga abielluda.» 

Ta jäi veidi mõtlema ning jätkas siis oma arutelu: 

«... Selle avaldusega omandaks ka minu tänane intiimsus üsna viisaka iseloomu, ja homme 
võiksin enesele lubada uusi...» 

Siinkohal lõi ta enesele käega vastu suud. 


«Ptüi, ei tea, kas mu turjal istub tõesti terve hord kuradeid!» 

Kuid abieluettepaneku-mõttest ei loobunud ta siiski enam, öeldes enesele lihtsalt, et kui ta 
sellega peaks oma kadunukest solvama, siis võik's ta seda heaks teha missadega ja vagadu- 
sega, nõnda talle ühtlasi tõendades, et peab teda alati meeles ega lakka armastamast. 

Muide, kuigi inimesed võivad imestust avaldada ja teda naerda, et ta alles paar nädalat tagasi 
tahtis kurvastuse pärast mungaks hakata, nüüd aga teeb armunult abieluettepaneku teisele, siis 
satub muidugi häbisse ainult tema üksi, kuna vastasel korral tuleks süütul Krzysial temaga 
häbi ja süüd jagada. 

«Siis teen ma homme ettepaneku, teisiti ei saa!» ütles ta lõpuks. 

Seejärel rahunes ta märksa, luges Anusia eest innukalt issa-meiepalve ja uinus magama. 
Järgmisel hommikul ärgates kordas ta: 

«Täna teen ma temale ettepaneku!...» 

Kuid see polnudki nii lihtne; sest pan Michal ei tahtnud sellest esialgu kõigile teatada, vaid 
kavatses enne Krzysiaga rääkida ja siis juba talitada nõnda, nagu asjad kujunevad. Juba 
varahommikul aga tuli pan Nowowiejski ja oli igal pool tüliks ees. 

Krzysia käis kogu päeva ringi, nagu oleks mürki võtnud: ta oli kahvatu ja väsinud ning lõi 
ühtepuhku pilgu maha; vahel õhetas nii, et tal isegi kael punane oli, vahel tõmbles tal suu 
nagu nutu eel; siis jälle oli ta kuidagi unine ja tuim. 

Rüütlil oli raske temaga juttu alustada, eriti aga temaga pikemaks 

ajaks kahekesi jääda. Oli muidugi võimalik teda kaugemale jalutama kutsuda, sest ilm oli 
oivaline, ja varem oleks ta seda teinud ilma vähimagi kõhkluseta; nüüd aga polnud tal selleks 
julgust, sest talle näis, et kõik saavad kohe aru, mis mõtted tal on, ja kõik taipavad, et ta 
kavatseb abieluettepaneku teha. 

Õnneks päästis teda sellest kitsikusest pan Nowowiejski. See viis nimelt proua Makowiecka 
kuhugi kõrvale ning rääkis temaga pikemat aega; siis tulid mõlemad tagasi tuppa, kus istus 
väike rüütel koos kahe neiuga ja pan Zaglobaga, ning proua ütles: 

«Vaadake, noored, te võiksite ometigi minna paarikaupa saaniga sõitma, sest lumi afcia 
sädeleb!» 

Seepeale kummardus Wotodyjowski ruttu Krzysia kõrva juurde ja sõnas: 

«Ma palun teid jumalakeeli, et te istuksite minu saani!... Mul on teile väga palju kõnelda.» 
«Hea küll!» vastas preili Drohojowska. 

Siis ruttasid nad Nowowiejskiga mõlemad talli, ja peagi sõitis kaks saani ukse ette. 
Wotodyjowski Krzysiaga istus ühte, Nowowiejski haidukikesega teise saani ja minema sõideti 
ilma kutsarita. 

Nüüd pöördus proua Makowiecka pan Zagloba poole ja ütles 

«Pan Nowowiej.ski palus Basia kätt!» 

«Kuidas?» küsis pan Zagloba rahutult. 

«Lwöwi kammerhärra abikaasa, tema ristiema, tuleb homme siia, et minuga rääkida, pan 
Nowowiejski aga palus mind korraldada, et ta Basiaga kõnelda saaks, sest ta taipab ka ise, et 
kui ta Basiale meeltmööda pole, siis on kõik püüded ja vaevanägemine asjata.» 

«Ja seepärast saatsitegi nad saanisõitu tegema?» 

«Seepärast jah! Minu mees on selles mõttes väga ettevaatlik. Ta on mulle tihti öelnud: 
«Varandused võtan ma oma hoole alla, kuid mees valigu enesele igaüks ise! Olgu ainult aus 
mees" siis ei räägi ma vastu, missugune tema varanduslik seis ka oleks.» Lõpuks on mõlemad 
neiud juba küllalt vanad ja võivad oma äranägemise järgi talitada.» 

«Ja mida kavatsete Lwowi kammerhärra abikaasale vastata?» 

«Minu mees tuleb maikuus, jätan kõik tema hooleks; aga ma arvan, et otsustama peab Basia 
soov ja tahtmine!» 

«Nowowiejski'on ju alles nii nooruke!» 


«Kuid isegi Michal ütles, et ta on suurepärane sõjamees, kes on kangelastegudega juba 
kuulsaks saanud. Tal on kenake varandus ja tema suguvõsa tutvustas kammerhärra abikaasa 
mulle pikalt ja laialt. Vaadake, auväärt isand, see käib nii: 

tema esiisa, kelle emaks oli vürstinna Sieniuta, oli primo voto...» 

«Mis on minul tema suguvõsaga pistmist...» hüüdis Zagloba vahele, varjamata oma 
meelepaha, «pole ta mulle ei vend ega sõber, mina aga ütlen teile, et olen selle haidukikese 
Michalile määranud, sest kui üldse peaks olema neidude hulgas, kes maailmas kahel jalal 
ringi käivad, mõni veel parem ja ausam, siis hakaku ma sellest silmapilgust peale käima neljal 
käpal nagu ursus.» 

«Michal ei mõtle veel millestki, ja kui ta ka peaks mõtlema, siis on Krzysia talle enam silma 
nakanud. Jah, olgu otsustajaks Jumal ise, kelle teed on inimesele teadmata.» 

«Aga kui see piimahabe siin korvi saaks, siis jooksin ma end rõõmu pärast lausa purju!» 
tähendas Zagloba. 

Mõlemas saanis aga olid sel ajal kaalul rüütlite saatused. Pan Wotodyjowski ei leidnud oma 
jutule kaua aega parajat algust, ent viimaks ütles ta Krzysiale: 

«Ärge arvake, auväärt neiu, et ma kergemeelne või meelitaja olen, sest selleks olen juba liiga 
vana.» 

Krzysia ei kostnud sõnakestki. 

«Andke, auväärt, neiu, minu eilne teguviis mulle andeks, sest see juhtus nii erakordselt, 
suurest kiindumusest teisse, mida ma kuidagi ei suutrfud pidurdada ... Mu auväärt neiu, minu 
armas Krzysia, kaaluge järele, kes ma olen, sest ma olen ju harilik sõjamees, kes on veetnud 
kogu elu sõjas ... Mõni teine oleks enne esinenud ilukõnega ja siis alles lubanud enesele 
õrnusi, mina aga alustasin kohe õrnustega ... Mõtelge selle peale, et isegi hästi väljaõpetatud 
hobune hakkab vahel inimese käes lõhkuma, — ega siis inimenegi parata saa, kui teda 
kisuvad kaasa tunded, mis on ometigi tugevamad ja võimsamad kui hobune! Minu kallis 
Krzysia! Sa vääriksid lossiomanikke ja senaatoreid! Kui sa aga ei põlga ära sõjameest, kes on 
küll lihtsast seisusest, kuid isamaad teenides on ometigi pälvinud teatava kuulsuse, siis heidan 
ma su jalgade ette, suudlen su jalgu ja küsin sinult: kas sa tahad mind? Kas suudad mõtelda 
minule ilma jälestuseta?» 

«Pan Michal! ...» vastas Krzysia. 

Ning neiu varrukast väljailmunud käsi kadus rüütli pihku. «Sa oled nõus?» küsis 
Wotodyjowski. 

«Jah,» vastas Krzysia, «ja ma tean, et õilsamat meest ei leiaks ma kogu Poolamaalt.» 

«Jumal tasugu sulle! Jumal tasugu sulle, armas Krzysia!» ütles väike rüütel, kattes neiu käe 
suudlustega. «Suuremat õnne pole mul võimalik leida! Ütle' mulle ainult, et mu hing rahu 
saaks, et sa pole pahane minu eilsete õrnuste pärast.» 

Krzysia pilutas silmi. 

«Ma ei ole pahane!» lausus ta. 

«Kui kahju, et selles saanis on võimatu suudelda su jalgu!» hüüdis Wotodyjowski. 

Tükk aega sõideti vaikuses, ainult saanijalased libisesid vuhinal üle lume ja hobusekapjade alt 
lendas lumemiütsakute rahet. 

Siis ütles pan Wotodyjowski jälle: 

«Mul on päris imelik, et sa mind sallid!» 

«Veel imelikum on, et teie, auväärt isand, olete mind nii ruttu armastama hakanud!» vastas 
Krzysia. 

«Krzysia, võib-olla tundub sinulegi inetuna, et ma oma leinast vaevu toibunult armastan juba 
teist neiut. Ütlen sulle avameelselt, nagu pihtides, et olen omal ajal ka halb olnud. Nüüd aga 
on asjalugu hoopis teine. Ega ma seda kadunukest ole unustanud, ei unustagi teda eales; 


armastan teda ikkagi, ja kui sa teaksid, kui väga ma teda nüüd veel taga leinan, siis nutaksid 
sa ühes minuga ...» 

Väikesel rüütlil oli hääl liigutusest üsna vaikseks muutunud ja võib-olla selle maeleliigutuse 
tõttu ei märganudki ta, et tema sõnad Krzysiale ilmselt kuigi sügavat muljet ei avaldanud. 
Jälle järgnes vaikus, kuid seekord katkestas selle Krzysia. 

«Püüan teid lohutada, niipalju kui suudan!» 

Mispeale vastas väike rüütel: 

«Just seepärast saidki mulle nii ruttu armsaks, et püüdsid juba esimesel päeval mu 
südamehaavu ravida. Kes mina siis olin? Eikeegi! Sina aga hakkasid kohe sellega peale 
puhtast kaastundmusest õnnetu inimese vastu. Ah! Lõpmata palju võlgnen sulle tänu, lõpmata 
palju! Kes seda ei tea, see võib mind vahest hukka mõista, et novembris tahtsin ma jääda 
mungana kloostrisse, detsembris aga mõtlen jälle naisevõtmisele. Esimene mees, kes mind 
pilkab, on Zagloba, sest tal on alati hea meel, kui leiab pilkamiseks põhjust, aga pilgaku ta 
pealegi! Ma ei hooli sellest, seda enam et tema pilkelauaks ei saa sina, vaid ainuüksi mina .. .» 
Nüüd hakkas Krzysia mõtlikult taeva poole vahtima ja lõpuks lausus: 

«Kas me siis ilmtingimata peame inimestele rääkima oma kavatsusest?» 

«Kuidas muidu?» 

«Teie ju sõidate paari päeva pärast siit ära!» 

«Kuigi vastu tahtmist, pean ma seda paratamatult tegema.» 

«Mina kannan oma isa pärast praegu ka leinarõivaid. Milleks on teil -.vaja inimesi üllatada? 
Jäägu kihlus meie kahe vahele, teistel inimestel aga pole tarvis sellest midagi teada, enne kui 
te Ruteeniast tagasi olete. Hästi?» 

«Kas ma siis õele ei pea midagi ütlema?» 

«Räägin temaga ise, kuid alles pärast teie ärasõitu.» 

«Ja pan Zaglobale?» 

«Pan Zagloba ei peaks keelt hammaste taga. Ah, parem on temale mitte midagi rääkida! Basia 
hakkaks mind samuti pilkama, aga tema on viimasel ajal ka ise nii veider ja tujukas olnud 
nagu mitte kunagi varem. Ah, parem mitte rääkida!» Krzysia tõstis oma tumesinised silmad 
taeva poole: «Jumal on meile tunnistajaks, inimestel aga pole tarvis midagi teada.» 

«Ma näen, et olete niisama tark kui ilus! Hästi! Olgu siis Jumal meile tunnistajaks — aamen! 
Toeta minu vastu oma Õlake, sest kui on juba kokku lepitud, siis ära enam karda, et see 
sündsusetu oleks. Ära karda! Eilset tegu ei saa ma korrata, kuigi tahaksin, sest pean hobust 
juhtima!» 

Krzysia täitis rüütli soovi ja Wotodyjowski ütles jälle: 

«Alati, kui oleme isekeskis, hüüame teineteist nimepidi ja sinatame teineteist!» 

«Mulle on see kuidagi võõras,» vastas neiu naeratades. «Ma ei julge seda ilmaski!» 

«Aga mina juba julgesin!» 

«Teie, pan Michal, olete ju rüütel, olete vapper, olete sõjamees ...» 

«Krzysia! Sina, mu armas!» «Mich...» 

Kuid neiu ei'söandanud nime välja öelda ja varjas näo varrukaga. 

Tüki aja pärast pööras pan Michal saani kodu poole. Väike rüütel ei rääkinud enam midagi, 
ainult üsna värava juures küsis veel üks kord: 

«Aga eilse juhtumuse järel... tead ... kas olid sa väga kurb?» «Mul oli häbi ning ma olin ka 
kurb, kuid... imelikult!» lisas neiu vaikselt. 

Ja siis tegid nad mõlemad ükskõikse näo pähe, et teada ei saadaks, mis nende vahel on 
sündinud. 

Kuid see ettevaatusabinõu oli ülearune, sest niikuinii ei pandud neid tähele. 

Zagloba ja stolniku abikaasa ruttasid küll eeskotta mõlemale paarile vastu, kuid nende pilgud 
olid pööratud ainult Basia ja Nowowiejski poole. 


Basia oli tulipunane, ei tea, kas külmast või ärritusest, Nowowiejski aga tundus rusutud 
olevat. Sealsamas eeskojas jättis ta stolniku abikaasa jumalaga. Asjatult püüdis see teda kinni 
pidada, asjatult püüdis teda mõjustada õhtusöögile jääma ka pan Wotodyjowski, kes oli väga 
heas tujus; Nowowiejski vabandas end teenistuskohustustega ja sõitis kohe minema. Nüüd 
suudles stolniku abikaasa Basiat sõnagi lausumata otsmikule, 

Basia aga tormas sedamaid oma tuppa ega ilmunud sealt välja enne kui õhtusöögiks. 
Järgmisel päeval küsis Zagloba Basialt, olles temaga isekeskis: 

«Noh, haidukike, Nowowiejski paistis justkui välgust rabatud olevat!» 

«Seda küll!» noogutas Basia ja pilgutas silmi. «Räägi ometi, mis sa talle ütlesid!» 
«Küsimus oli kiire, sest tema on resoluutne, kuid niisama kiire oli ka vastus, sest minagi olen 
resoluutne: ei!» 

«Sa talitasid suurepäraselt! Las ma emban sind selle eest! Ja tema? Kas ta andis sulle ruttu 
järele?» 

«Ta küsis, kas ta tulevikus siiski võikk minult midagi paremat loota. Mul hakkas temast 
kahju, kuid ei, ei; sellest ei tule midagi välja!» 

Seda öeldes puhitas Basia sõõrmekesi ning raputas veidi kurvalt ja justkui mõtlikult oma 
sasipead. 

«Aga ütle, mis põhjusel?» küsis Zagloba. 

«Sedasama tahtis temagi teada saada, kuid asjatult; ei öelnud ma seda temale, ei ütle ka 
kellelegi teisele.» 

«Aga võib-olla,» sõnas Zagloba, «võib-olla on sul südames salajasi tundmusi kellegi teise 
vastu, mis?» 

«Ei, mitte midagi selletaolist!» hüüdis Basia. 

Ta hüppas püsti ja kordas kiiresti, otsekui püüaks oma segadust varjata: 

«Ma ei tahal pan Nowowiejskit, ma ei taha pan Nowowiejskit, ma ei taha mitte kedagi! Miks 
te mind rahule ei jäta, miks mind üldse rahule ei jäeta? ...» 

Ja siis äkki puhkes ta nutma. 

Pan Zagloba lohutas teda nii hästi, nagu oskas, kuid Basia oli kogu päeva kurb ja tujust ära. 
«Pan Michal,» "ütles Zagloba lõunasöögi ajal, «sina lähed minema, aga sinu asemele tuleb 
siia Ketling, see tubli ja tore mees! Ei tea, kuidas neiukesed temaga hakkama saavad, aga 
mina arvan küll, et tagasi tulles leiad sa nad mõlemad kõrvuni temasse armunud, olevat.» 
'«Väga kena!» vastas Wotodyjowski. «Preili Basia paneme siis kohe mehele!» 

Basia heitis talle terava pilgu nagu ilves ja lausus: 

«Mispärast te siis Krzysia eest nii palju hoolt ei kanna?» 

Nendest sõnadest sattus väike rüütel üpris hämmingusse ja kostis: 

«Aulik pröili ei ole veel tunda saanud Ketlingi võlu, aga küll te seda veel tundma õpite!» 
«Aga miks Krzysia ei pea seda tundma õppima? Ei olnud ju mina see, kes laulis: 

«Kuis võib siis säästa 

ja ennast päästa 

neiuke õrn ja kena?»» 

Nüüd oli Krzysia kord hämmelduda, aga väike kurivaim jätkas: 

«Lõpuks palun ma pan Nowowitejskilt tema kilpi endale laenuks, aga seda ma küll ei tea, 
auväärt isand, millega Krzysia ennast kaitsma hakkab, kui teie ära olete ja tema järjekord 
kätte jõuab.» 

Pan Wotodyjowski aga oli end juba koguda jõudnud ja vastas veidi karmilt: 

«Võib-olla leiab ka tema midagi, millega kaitseb end veel paremini kui teie!» «Kuidaviisi?» 
«Ta pole nii terava keelega, vaid on viisakam ja mõistlikum...» 


Pan Zagloba ja stolniku abikaasa mõtlesid, et sasipäine «hai-dukike» nüüd tuliselt vastu 
hakkab, kuid nende suureks imestuseks langetas Basia pea taldriku kohale ja vastas alles tüki 
aja pärast tasasel häälel: 

«Kui te minule pahane olete, siis palun ma teilt ja Krzysialt andeks ...» 


XI 


Pan Michal, kellele oli luba antud sõita sealtkaudu, kust ta ise soovib, läks kõigepealt 
Czestochowasse ja Anusia hauale. Nutnud tema haual viimased pisarad, jätkas ta oma 
teekonda, ja värskete mälestuste mõjul tuli talle mõte, et salajane kihlus Krzysiaga oli siiski 
enneaegne olnud. Talle tundus, et leinas ja kurvastuses on miskit püha, mida ei tohi häirida, 
kuni see ise udupilve kombel taevasse tõuseb ning mõõtmatutesse kaugustesse laiali valgub. 
Teised lesed olid küll juba kuu või kahe pärast uuesti abiellunud, aga need polnud vahepeal 
läinud kameduulide kloostrisse ja õnnetus polnud neid tabanud suure õnne lävel pärast 
kauaaegset ootamist. Ja lõpuks — kui leiduski tooreid mehi, kes leina ja kurbuse pühadust ei 
austanud, kas siis ikka temal oli sobinud neist eeskuju võtta! 

Niisiis sõitis pan Wotodyjowski Ruteeniasse, vaeveldes kogu teekonna kestel hingepiinade 
käes. Siiski oli ta nii aus ja õiglane, et võttis kogu süü enese peale ega veeretanud seda Krzy- 
siale. Muidugi lisandus äraarvamata suurele kahkvelolekule veel kartus, kas Krzysia toda 
kiirustamist talle südamepõhjas pahaks ei pane. 

82 


«Tema poleks kindlasti mitte niiviisi talitanud!» mõtles pan: Michal. «Kuid olles õilsameelne, 
nõuab ta õilsameelsust kindlasti teisteltki.» 

Ja ta hakkas kartma, et oli Krzysiale paistnud armetuna. 

Kuid see oli asjatu kartus. Krzysiale ei läinud pan Michali leinavalu üldse korda, jä kui väike 
rüütel talle muudkui sellest rääkis, siis ei äratanud ta sellega vähimatki kaastunnet, vaid 
hoopis vastuoksa — riivas koguni Krzysia enesearmastust. Kas siis tema, elus inimene, ei 
olnud niisama palju väärt kui too surnu? Või oli tema väärtus üldse nii väike, et Anusia- 
kadunuke temaga veel nüüdki võistelda sai? Kui pan Zagloba oleks olnud pühendatud nende 
saladusse, siis oleks ta Pan Michalile rahustuseks öelnud, et naistel pole kuigi palju kaastunnet 
üksteise vastu. 

Siiski pani Krzysia pärast pan Wotodyjowski lahkumist üpris imeks kõike, mis oli juhtunud, 
ja et ta oli oma otsuse nii kiiresti langetanud. 

Esmakordselt Varssavisse sõites oli ta kõike küll hoopis teisiti ette kujutanud! Arvanud, et 
konvokatsiooniseimi ja valimiste ajaks tulevad sinna piiskopid ja teised kõrged aukandjad 
oma kaaskondadega ning kuulsad rüütlid üle kogu riigi. Ja keset seda lõbustustemerd, lärmi ja 
uhkust ilmub äkki üks niisugune tundmatu rüütel, keda noored neiud vaid unes näha võivad; 
rüütli tunded löövad lõkkele, ta mängib akende all kannelt ja korraldab kavalkaade; aga ta 
peab kaua armastuselõõmas õhkama, kaua kandma oma armsaima lehvi sõjarüül, enne kui ta 
lugematute kannatuste ja takistuste järel viskub neiu jalgade ette ja leiab vastuarmastust. 

Kuid midagi sellist polnud sündinud. Veiklevates vikerkaarevärvides unistused hakkasid 
hajuma, aga rüütel ilmus tõesti, koguni mitte lihtne rüütel, vaid üle riigi esmajärgulise sõja- 
mehena tuntud inimene, suur kavaler, kuid ometi sootumaks erinev tollest unistuste rüütlist. 
Polnud mingisuguseid kavalkaade ega kanneldamist akende all, ei turniire, ei uhkustamist, 
relvavõistlust, rüütlilärmi ega üldse mitte midagi sellest kõigest, mis nagu maiunistus ja nagu 
veetlev muinasjutt kisub kaasa, millest hõõgub nägu, mis paneb südame kiiremini lööma ja 
keha värisema ... Oli vaid üks linnatagune lossike ja lossis pan Michal, siis järgnes too 
armuavaldus, ja see oligi kõik — muu oli haihtunud, kadunud, nagu kaob taevas pilve taha 
kuu ... Oleks pan Wotodyjowski ilmunud muinasloo lõpul, siis oleks ta võibolla olnud 
teretulnud ... Mõeldes tema kuulsusele, tema õilsusele ja tema mehisusele, mida ülistatakse 


kogu Poola riigis, ja mis kohutab kõiki vaenlasi, tundis Krzysia ometi, et ta Wotodyjowskit 
väga armastab, aga talle näis, nagu oleks ta millestki ilma jäänud, nagu oleks talle pisut 
ülekohut tehtud — 

osalt selle tundmatu «tema» süü läbi, kuid pigem ikkagi liiga suure kiirustamise tõttu. 

Nii oli neil mõlemal see kiirustamine südamesse jäänud nagu liivaterake, ja et nad nüüd 
teineteisest üha kaugenesid, siis hakkas see liivaterake neid pikapeale häirima. Tihti juhtub, et 
inimese südant torkab miski nagu pisike okas, ja vahel see torkehaav paraneb aegamööda, 
teinekord aga muutub valu üha pakitsevamaks, tuues ka kõige suuremasse armastusse valu ja 
hingepiina. Need kaks inimest aga olid sellest veel kaugel! Eriti pan Michalile mõjus Krzysia 
meenutamine rahustavalt ja rõõmustavalt ning käis temaga kaasas nagu tema enda vari. 

Pan Michal sai ühtlasi aru, et mida kaugemale ta jõuab, seda armsamaks muutub temale 
Krzysia, seda enam hakkab ta tema järele õhkama ja igatsema. Krzysial aga hakkas aeg 
kangesti venima, sest pärast väikese rüütli ärasõitu ei käinud Ketlingi majas külalisi ning 
päevad möödusid üksteise järel monotoonselt ja igavalt. 

Stolniku abikaasa aina luges valimisteni jäänud päevi, ootas oma meest ja rääkis vaid temast; 
Basia oli väga nukraks muutunud. Pan Zagloba oli talle öelnud, et küllap ta igatseb mine- 
maaetud Nowowiejskujärele. Basial oleks tõesti hea meel olnud, kui külla oleks tulnud kas 
või temagi, kuid Nowowiejski oli leidnud, et tal pole sealt midagi loota, ja varsti pan Wolody- 
jowskile järgnenud. 

Pan Zagloba kavatses samuti minna tagasi Skrzetuskite juurde, kuid oma pikaldase iseloomu 
tõttu lükkas seda sõitu päevast päeva edasi, Basiale seletades, et ta tema pärast südant valutab, 
on temasse armunud ja kavatseb temaga abielluda. 

Vahepeal aga, sellal kui proua Makowiecka Basiaga Lwöwi kammerhärra abikaasat külastas, 
oli Zagloba Krzysiale seltsiks. Krzysia ei läinud mitte kunagi ühes nendega sinna, sest vaa- 
tamata kogu oma õilsameelsusele ei sallinud kammerhärra abikaasa teda. Tihtipeale käis ka 
pan Zagloba Varssavis, kust ta, olles viisakas seltskonnas aega veetnud, tuli alles järgmisel 
hommikul joobnult koju, ja siis oli Krzysia täiesti üksi, mõtles üksinduses pan 
Wotodyjowskile, kuid ka sellele, mis võiks veel juhtuda, kui too otsus poleks juba igaveseks 
ajaks tehtud; ja tihti ilmus ikka veel tema silmade ette pan Michali tundmatu rivaal, too 
muinasjutuprints ... 

Kord istus ta akna all ja vaatas mõtiskledes toaust, millele langes loojuva päikese ere valgus, 
kui äkki teiselt poolt maja kostis aisakella helinat. Krzysiale turgatas pähe, et proua Mako- 
wiecka ja Basia on tagasi jõudnud, kuid see ei häirinud tema mõtiskelu; samuti ei pööranud ta 
pilku ukselt; järsku uks avanes ja pimeduse taustal ilmus neiu silmade ette keegi tundmatu 
mees. 

84 

Esimesel hetkel pidas Krzysia seda viirastuseks või et ta on magama jäänud ja näeb und: nii 
kummaliselt oli see kuju ta ette ilmunud... Tundmatu oli noor mees mustas rõivastuses, üle 
õlgade ulatuva valge pitskraega. Lapsena oli Krzysia kord näinud sääraselt rõivastatud 
kuninglikku kahurväekindralit pan Arciszewskit, kes oli talle selle riietusega ja samuti oma 
harukordse ilu tõttu kauaks meelde jäänud. Niisama rõivastatud oli nüüd see noormees, kuid 
ilu poolest jäi pan Arciszewski ja jäid ka kõik teised maailmas elavad mehed talle alla. Lauba 
kohal ühtlaselt pöetud juuksed ümbritsesid heledate kiharatena lausa toredasti ta nägu. 
Tumedad kulmud paistsid marmorvalgelt laubalt teravalt välja; tal oli mahedad, kurblikud 
silmad, heledad vurrud ja terav kikkhabe. Tegemist oli võrratu ingli- ja ühtlasi rüütlipeaga, 
milles olid ühendatud õilsus ja mehisus. Krzysial jäi hing kinni, sest ta ei tahtnud oma silmi 
uskuda ega taibanud ikka veel, kas tema ees seisab viirastus või tõeline inimene. See seisis 
viivu liikumatult, imestunult või teeseldes viisakuse pärast imestust Krzysia ilu üle; viimaks 
hakkas ta ukse juurest edasi liikuma, ja kübarat põranda ligidal hoides pühkis selle suletutiga 


põrandat. Krzysia tõusis püsti, kuid tema jalad värisesid; vaheldumisi kahvatudes ja 
punastudes sulges ta silmad. 

Siis kostis mehe madal, sametpehme hääl: 

«Olen Ketling of Elgin, pan Wotodyjowski sõber ja relvavend. Teenijad teatasid mulle juba, 
et mul on ärarääkimata õnn ja au näha oma külalistena minu sõbra õde ja sugulasi, kuid 
andestage minu hämming, sest teenijad ei rääkinud mulle seda, mida mu pilk praegu näeb, ega 
suuda mu silmad taludagi seda hiilgust...» 

Niisuguse komplimendiga tervitas rüütellik Ketling Krzysiat, kuid neiu jäi talle vastuse võlgu, 
sest ei leidnud kohast sõna. Aimas vaid, et oma tervitust lõpetades tegi rüütel talle teist korda 
sügava kummarduse, sest kuulis tema kübara maad mööda jooksvate sulgede sahinat. Krzysia 
tundis samuti, et peab ilmtingimata midagi vastama ja komplimendi eest komplimendiga 
tasuma, sest muidu võidaks teda kasvatamatuks pidada, kuid ta hing jäi kinni, veri peksles 
meelekohtades, rind tõusis ja vajus, nagu oleks ta kohutavalt väsinud. Krzysia avas silmad ... 
Jälle seisis tema ees veidi langetatud päi see noormees, kaunil näol imetlus ja austus. 
Värisevate kätega haaras Krzysia kinni oma kleidist, et kavalerile vähemalt reveranssi teha; 
õnneks kostis samal silmapilgul hüüe: «Ketling! Ketling!» ja hingeldades tormas tuppa 
Zagloba ning sirutas käed välja, et sõpra sülelda. 

Nad embasid teineteist, Krzysia aga püüdis selle aja sees toibuda ja vaatas ühtlasi mitu korda 
näkku noorele rüütlile, kes Zaglobat südamlikult kaelustas, kusjuures iga tema liigutus 

reetis suursugusust, mida ta oli kas sündides pärinud või toredais kuninglikes või magnaatide 
lossides omandanud. 

«Kuidas käsi käib?» küsis pan Zagloba. «Ma rõõmustan, nähes sind jälle sinu majas, nagu 
oleks see maja minu oma. Las ma nüüd vaatan sind! Haa, oled kõhnemaks jäänud! Kas tead, 
et Michal läks juba lipu alla? Noh, see on tõesti tore, et sa siia tulid! Michal ei mõtle enam 
kloostri peale. Siin viibib tema õde kahe preilikesega. Neiud nagu ladvaõunad! Uks on preili 
Jeziorkowska, teine preili Drohojowska. Jumal hoidku! Preili Krzysia ongi ju siin! Ma palun 
vabandust, auväärt neiu, kuid jooksku sellel silmad iseenesest peast välja, kes eitab teie ilu, 
mida see kavaler on kindlasti juba tähele pannud.» 

Ketling tegi kolmanda kummarduse ja ütles naeratades: 

«Jätsin oma maja maha laoruumina ja leian selle nüüd Olümposena, sest tuppa astudes nägin 
jumalannat.» 

«Kuidas käsi käib, Ketling?» küsis Zagtoba jälle, sest esimesest teretamisest polnud talle 
küllalt, ja haaras šotlase uuesti oma embusesse. «See pole veel midagi! Haidukikest pole sa ju 
veel näinudki! Uks on kaunis, kuid teine on lausa mesi! Kuidas käsi käib, Ketling? Andku 
Jumal sulle tervist! ütlen sulle sina, eks ole? Vanale mehele on. see kodusen ... Kas sul on 
külalistest hea meel, mis? ... Proua Makowiecka tuli siia elama, sest konvokatsiooni ajal oli 
raske korterit saada, praegu on juba märksa kergem, ja kindlasti lahkub ta nüüd õige pea, sest 
neidudega ei ole sünnis poissmehekorteris elada, sellele asjale hakatakse viltu vaatama ja võib 
tekkida tühje jutte.» 

«Jumal hoidku! Seda ma ei luba! Pole ma ju Wotodyjowskile mitte lihtsalt sõber, vaid lausa 
vend, mistõttu on mul õigus proua Makowieckat oma majas vastu võtta kui lihast õde. Teid 
aga, auväärt neiu, palun ma kõigepealt siia jääda, ja kui tarvis, tahan teilt seda põlvili anuda!» 
Seda öeldes laskus ta Krzysia ette ühele põlvele, haaras tema käe, suudles seda ja vaatas talle 
kurvalt ning ühtlasi paluvalt silma; Krzysia läks näost punaseks, eriti veel, kui pan Zagloba 
kohe selle peale hüüdis: 

«Vaevalt oled koju jõudnud ja juba põlvitadki tema ees! Jumal hoidku! Ma ütlen proua 
Makowieckale, et leidsin teid siit niiviisi!... Kibe, Ketling!... Krzysia! Õpi nüüd tundma 
õukonnakombeid!» 

«Õukonnakombeid ei tunne ma üldse!» sosistas Krzysia suurimas segaduses. 


«Kas tohin arvestada teie nõusolekut siia jääda?» küsis Ketling. 

«Tõuske ometigi, auväärt isand! ...» 

«Kas tohin arvestada seda, et peatute siin edasi? Mina olen 

pan Michali vend, ja seda maja tühjaks jättes teete te temale ülekohut!» 

«Minul pole siin midagi otsustada!» vastas Krzysia nüüd rahulikumalt. «Pean vaid tänulik 
olema teie lahkuse eest.» 

«Tänan!» vastas Ketling tema käele suud andes. 

«Haa! Väljas paugub pakane ja Cupido on alasti! Mina aga arvan, kui ta siia majja pääseks, 
siis poleks tal vist küll tarvis külmetada!» hüüdis Zagtoba. «Ma juba näen: ainult õhkamisest 
peaks tekkima sulailm, ainult õhkamisest...» 

«Jätke meid rahule, auväärt isand!» ütles Krzysia. 

«Jumalale tänu, et te olete säilitanud oma joviaalsuse, sest lõbus tuju on tervise tunnus!» 
sõnas Ketling. 

«Ja puhta südame tunnus, ja puhta südame tunnus!» kostis Zagtoba. «Issanda mõttetarkus 
ütleb: «See kratsib ennast, kellel sügeleb!», minul aga ei sügele miski, seepärast olengi lõbu- 
sas tujus. Ma ju olen sind vanasti näinud poola moodi rõivais, ilvesenahkne müts peas ja 
mõõk vööl, nüüd aga on sinust jälle saanud mingi inglane ja sa kõnnid ringi peenikestel 
jalgadel nagu mõni kurg!» 

«Ma viibisin pikemat aega Kuramaal, kus poola rõivastust ei tunta, nüüd aga olin kaks päeva 
Varssavis Inglise saadiku külaliseks.» 

«Sa tuled Kuramaalt?» 

«Jah! Minu kasuisa suri ära ja pärandas mulle seal teise mõisa.» 

«Jumal andku talle igavest rahu! Ta oli ju katoliiklane?» «Seda küll!» 

«Siis on sul vähemalt lohutust. Kuid ega sa meid selle Kuramaa mõisa pärast maha jäta?» 
«Siin tahan ma elada ja surra!» vastas Ketling Krzysia poole vaadates. 

Neiu langetas kohe oma pikad ripsmed. 

Proua Makowiecka jõudis tagasi, kui õues oli juba täielik pimedus, Ketling aga tõttas koguni 
majast välja temale vastu ja saatis ta tuppa niisuguse lugupidamisega, nagu oleks tal 
osastisvürstinnaga tegemist. Proua Makowiecka lubas, et otsib kohe järgmisel päeval teise 
korteri südalinnas, kuid see kavatsus jäi teostamata. Noor rüütel palus niikaua, rõhutas niikaua 
oma vendlust pan Wotodyjowskiga ja põlvitas niikaua, kuni proua Makowiecka nõustus tema 
majja edasi jääma. Lepiti vaid kokku, et ka Zagloba jääb tükiks ajaks sinna, et neid oma 
tõsidusega ja'auväärse vanadusega kaitsta kurjade keelte eest. Vana aadlik nõustus sellega 
meeleldi, sest «haidukike» oli temale kangesti armsaks saanud, ja pealegi oli ta hakanud 
sepitsema teatavaid plaane, mis tingimata tema kohalviibimist 

nõudsid. Mõlemal neiul oli tema paigalejäämisest hea meel ja Basia asus kohe avameelselt 
Ketlingit toetama: 

«Täna me niikuinii kolima ei hakka, hiljem on aga juba päris ükskõik, kas me jääme siia nüüd 
üheks ööpäevaks või kahekümneks!» ütles ta kõhklevale proua Makowieckale. 

Ketling meeldis temale niisama nagu Krzysialegi, nii nagu see noormees üldse igale naisele 
meeldis; polnud ju Basia seni näinud ühtegi välismaa kavaleri peale välismaa jalaväeohvitse- 
ride, kellel oli madalam aukraad ja kes seejuures olid üsna lihtsad mehed; seetõttu hakkas 
Basia nüüd oma sasipead raputades Ketlingit lapseliku uudishimuga igast kandist vahtima nii 
pealetükkivalt, et sai proua Makowieckalt koguni väikese märkuse. Kuid märkusest hoolimata 
ei lakanud ta teda silmadega jälgimast, nagu soovides hinnata tema sõjameheväärtust, ja 
viimaks hakkas ta pan Zaglobale tema kohta küsimusi esitama. 

«Kas ta on kuulus sõjamees?» päris ta vanalt aadlikult tasakesi. 


«Kuulsamat ei saa enam ollagi! Tal on suuri kogemusi, sest alates neljateistkümnendast 
eluaastast on ta võidelnud mässuliste inglaste vastu ja oma usus kindlaks jäänud. Ta on pärit 
kõrgest soost, mida võid otsekohe ka tema viisakusest järeldada.» 

«Kas olete teda lahingus näinud?» 

«Tuhat korda! Ta püsib seal silma pilgutamata; vahetevahel ainult patsutab oma hobust 
kaelale ja on valmis õrnemaist tundeist rääkima!» 

«Kas on siis moes lahingu ajal tundeist rääkida?» 

«Moodne on kõik, mida tehakse, et kuule mitte karta.» 

«Aga kas kahevõitluses on ta niisama vapper?» 

«Jajah, seda ta on, ei saa midagi öelda!» 

«Kas ta pan Michalile jõudis vastu panna?» 

«Aa! Pan Michalile ta küll vastu ei saanud!» 

«Haa!» hüüdis Basia rõõmsalt ja üleolevalt. «Seda ma juba teadsin, et ta temale vastu ei saa. 
Seda ma arvasin kohe, et ta seda ei suuda!» 

Ta plaksutas käsi. 

«Kas sa ka pan Michali kuuldes samuti rõõmu avaldaksid?» küsis Zagloba. 

Basia raputas vaikides oma sasipead; viivu pärast ohkas ta sügavalt: 

«Eh, mis seal siis ikka! Mul on hea meel, sest ta hoiab ju meie poole!» 

«Aga üht pane tähele ja pea meeles, haidukike,» ütles Zagloba, «et kui juba lahinguväljal on 
raske leida Ketlingist paremat sõjameest, siis on ta veel enam pericutosus daamidele, kes 

temasse armuvad tema ilusa välimuse tõttu. Armastuse asjus on temal suurepärased 
kogemused.» 

«Seda rääkige Krzysiale, auväärt isand, sest minul pole armuasjade vastu huvi,» ütles Basia, 
pöördus preili Drohojowska poole ja hüüdis: «Krzysia, Krzysia! Uks hetk!» 

«Siin ma olen!» ütles preili Drohojowska. 

«Pan Zagloba ütleb, et ükski tütarlaps ei saa Ketlingile otsa vaadata, ilma et ta temasse 
otsekohe armuks! Mina olen teda juba igast küljest vaadelnud ja minule ta justkui pgleks küll 
nõnda mõjunud, aga kas sina juba midagi ei tunne?» 

«Baška, Baška!» sõnas Krzysia etteheitvalt. 

«Kas ta meeldis kohe sulle, mis?» 

«Jäta mind rahule! Ära jända! Armas Basia, ära lobise nüüd ükskõik mida, sest sealt Ketling 
tulebki.» 

Krzysia ei jõudnud veel istudagi, kui Ketling tema juurde astus ja küsis: 

«Kas tohib teie seltsi tulla?» 

«Palume väga!» vastas preili Jeziorkowska. 

«Niisiis nüüd küsin ma juba julgemalt: millest te rääkisite?» 

«Armuasjadest!» pahvatas Basia mõtlematult. 

Ketling istus Krzysia lähedale. Viivu nad vaikisid, sest tavaliselt nii teadlik ja ennast valitsev 
Krzysia muutus kuidagi araks selle kavajeri juuresolekul; viimaks küsis Ketling esimesena: 
«Kas tõesti jutlesite nii kaunil teemal?» 

«Jah!» vastas preili Drohojowska tasa. 

«Mulle teeks suurt rõõmu teie arvamust kuulda.» 

«Andestage, auväärt isand, kuid minul puudub nii julgus kui ka teravmeelsus, seepärast 
oletan, et võiksin midagi uut kuulda hoopis teilt.» 

«Krzysial on õigus!» sekkus jutusse pan Zagloba. «Kuulakem!» 

«Küsige, auväärt neiu!» kostis Ketling. 

Ja tõstnud veidi oma pilgu, jäi ta viivuks mõtlema, siis aga lausus küsimust ära ootamata, 
otsekui iseendale: 


«Armastus on suur õnnetus, sest selle läbi muutub vaba inimene orjaks. Nagu noolest tabatud 
lind küti jalgade ette langeb, niisama pole armastusest tabatud inimesel enam jõudu armsama 
jalgade eest lahkuda ... 

Armastus ora; vigastus, sest armastusest pimestatud inimene ei näe siis kogu maailmas enam 
midagi... 

Armastus on kurbus, sest kas voolab kunagi rohkem pisaraid, kas pääseb kunagi rinnast enam 
ohkeid? Kes on armunud, ei see mõtle enam ehetele, tantsule ja jahilkäikudele; see on valmis 
oma põlvede ümbert kinni hoides aina istuma ja nii härdalt 

igatsust tundma nagu inimene, kes on kaotanud kellegi oma lähedastest... 

Armastus on haigus, sest armastades muutub inimesel nägu kahvatuks, silmad vajuvad auku, 
käed hakkavad värisema, sõrmed muutuvad kõhnaks ja inimene mõtleb surmale või käib nagu 
meeletu ringi, pea norus, räägib kuuga ning armastab kirjutada liivale oma kallima nime, ja 
kui tuul selle ära pühib, siis on ta valmis haledasti nutma ...» 

Ketling vaikis viivu; võis arvata, et ta on mõtteisse süüvinud. Krzysia oli tema juttu kuulanud 
kogu hingest nagu mõnda laulu. Tema huuled olid paokil ja pilk liikumatult rüütli valgel näol. 
Basial olid juuksed täiesti silmade ette vajunud, mistõttu oli võimatu aru saada, mida ta 
mõtleb, kuid temagi istus vaikselt. 

Siis haigutas pan Zagloba valjusti, hakkas nohisema, sirutas jalad välja ja lausus: 
«Niisugusest armastusest võid sa koerale lasta saapaid õmmelda!» 

«Kummatigi,» jätkas rüütel, «kui juba armastada, siis armastada kõigest hingest, sest kellel 
oleks küllalt toredusest, kuulsusest, rikkusest, fohnadest või aaretest, kui puudub armastus ... 
Kes ei ütleks oma armsamale: «Ihkan sind enam kui kuningriiki, kui valitsuskeppi, kui tervist, 
kui pikka eluiga! ...» Et aga igaüks annaks meeleldi oma elu armastuse eest, siis väärib 
armastus enamat kui elu ...» 

Ketling oli lõpetanud. 

Neiud istusid teineteisele nõjatudes, imetlesid kõneleja tu-neteküllust ja poola rüütlitele 
võõraid arutlusi armastusest. Pan Zagloba, kes oli vahepeal tukkuma jäänud, hakkas üles 
ärkama, vaatas silmi pilgutades kord ühele, kord teisele, kord kolmandale otsa ning lõpuks 
täiesti virgununa küsis valju häälega: 

«Mis te seal jutustate?» 

«ütleme teile head ööd!» hüüdis Basia. 

«Ahaa! Küll ma juba tean! Rääkisite armuasjadest! Millega see jutt siis lõppes?» 

«Vooder oli mantlist parem.» 

«Pole midagi öelda, see väsitas mu ära! Ikka: armumine, nutmine, õhkamine! — mina aga 
leidsin selle juurde veel ühe sobiliku sõna: magamine ... Ja see ongi nüüd öösel see kõige 
parem asi, sest aeg on tõesti hiline. Head ööd kogu seltskonnale, ja jätke juba need 
armujutud!... Minagi olin omal ajal täpselt samasugune nagu Ketling ja armastasin nii kõvasti, 
et oinas oleks võinud mind seljatagant poksida terve-tunni, enne kui ma seda oleksin 
märganud. Nüüd, vanaduses, eelistan siiski korralikku magamist, eriti veel siis, kui viisakas 
majaisand 

mitte ainult ei saada mind asemele, vaid seal ka veidi ühes minuga joob.» 

«Olen teie teenistuses!» ütles Ketling. 

«Tulge, tulge! Vaadake, kui kõrgelt kuu juba paistab! Homme on head ilma oodata, sest 
taevas on selgeks läinud ja väljas on valge nagu päeval. Ketling võib teile kas või öö otsa 
tundmustest rääkida, kuid pidage meeles, kitsetalled, et ta on sõidust väsinud.» 

«Ma pole põrmugi väsinud, sest olen kaks päeva linnas puhanud. Kardan ainult, et teie, 
auväärt neiud, pole harjunud öösel üleval olema.» 

«Teie juttu kuulates mööduks meil öö märkamatult!» vastas Krzysia. 


«Seal, kus paistab päike, polegi ööd!» vastas Ketling. 

Siis mindi laiali, sest aeg oli tõesti hiline. Neiud magasid ühes toas ja vestlesid enne 
magamajäämist tavaliselt kaua, kuid sel õhtul ei tahtnud Krzysial ja Basial jutt kuidagi sobida, 
sest ühel oli suur himu vadistada, teine aga oli sõnaaher. Mitu korda, kui Basia Ketlingist 
rääkides noormeest naerma ja järele aimama hakkas, kaelustas Krzysia teda õrnalt ja palus 
otsekohe jätta need rumalused. 

«Tema on siin peremees, Basia,» ütles ta, «meie elame tema majas ... Ja seda märkasin ma ka, 
et ta on sind otsekohe armastama hakanud.» 

«Kust sa seda tead?» küsis Basia. 

«Kes sind siis ei armastaks? Kõik armastavad sind ... mina ka ... väga!» 

Seda öeldes surus ta oma kauni näokese Basia põse vastu ja suudles tema silmi. 

Viimaks läks kumbki oma voodisse, kuid Krzysiale ei tulnud kaua und. Ta oli rahutu. Vahel 
põksus tal süda nii valjusti, et ta südamelöökide pidurdamiseks mõlemad käed vastu oma 
atlasspehmet rinda surus. Vahel jälle, eriti siis, kui ta püüdis silmi kinni pigistada, näis talle, 
nagu kummarduks kellegi muinasjutuliselt ilus pea tema voodi kohale ja nagu sosistaks tasane 
hääl talle kõrva: 

«Ihkan sind enam kui kuningriiki, enam kui valitsuskeppi, kui tervist, kui pikka iga ja enam 
kui elu!» 


XII 


Mõne päeva'pärast kirjutas pan Zagloba Skrzetuskile kirja, mille lõpetas järgmiselt: 

«Kui ma aga ei peaks enne valimisi koju tulema, siis ära pane seda imeks. Selle põhjuseks 
pole kindlasti lugupidamatus teie vastu, vaid see, et kurat ei maga, mina aga ei taha, 

et mulle jääks linnu asemel pihku midagi rüvedat. Pole kuigi hea, kui ma Michali 
tagasitulekul ei saa temale kohe öelda: «Too teine on juba mehele pandud, kuid haidukike on 
alles vaba!» Kõik on Jumala teha, aga mina mõtlen, et siis poleks enam tar-, vis Michatit 
tagant tõugata ja pikki praeparationes teha, ja teie' tulete siis juba kihlusele. Esialgu aga peab, 
Odysseust meelde tuletades, mitmesuguseid vigureid tarvitama ja tihti isegi luiskama, mis 
minul kuigi kerge ei ole, sest kogu eluaja olen ma tõde kõigest muust kõrgemaks pidanud ja 
tõe sees meeleldi elanud. Kuid Michali ja haidukikese pärast tahan seda kõike taluda, sest nad 
mõlemad on puhas kuld. Nüüd tervitan teid mõlemaid ja lapsi ning surun teid mõtteis oma 
rinnale, jättes teid kõigevägevama Jumala hoolde.» 

Kirja valmis saanud, puistas Zagloba sellele liiva ja patsutas siis käega, luges kirja seejärel 
veel korra läbi, hoides seda silmadest hästi kaugel, voltis siis kokku, võttis sõrmest pitsat- 
sõrmuse, niisutas seda süljega ja asus kirja kinni pitseerima. Seal tuli tema juurde Ketling. 
«Tere, auväärt isand!» 

«Tere, tere!» vastas pan Zagloba. «Ilm on, Jumalale tänu, hea, ja mul on uraegu kavatsus 
saata käskjalg Skrzetuskite juurde.» 

«Tervitage neid minu poolt!» 

«Seda ma juba tegingi, ütlesin endale kohe: peab ka Ket-lingi poolt tervitusi saatma. Mõlemal 
on siis hea meel,, kui nad häid sõnumeid saavad. See on iseenesest mõista, et neid sinu poolt 
tervitasin, sest kirjutasin neile sinust ja neidudest pika epistli.» 

«Kuidas?» küsis Ketling. 

Zagloba pani käed põlvedele, langetas pea ja ütles Ketlingile altkulmu otsa vaadates: 

«Armas Ketling! Selleks pole ju tarvis olla prohvet, et ette näha: kus on tulekivi ja tuleraud, 
seal hakkab varem või hiljem sädemeid tekkima. Sina oled iluduste iludus, ja nendest neiudest 
ei tohiks sa ka midagi halba öelda!» 

Ketling pahvatas naerma. 


«Mul peaks olema kae silmal või ma peaksin olema lausa metslane, kui ei märkaks ega 
ihaleks nende ilu!» 

«Näed nüüd!» sõnas seepeale Zagloba, vaadates naerdes Ket-lingi õhetavasse näkku. «Kui sa 
aga pole barbarus, siis ei sobi sul mõlemat korraga sihikule võtta, sest nõnda talitavad ainult 
türklased.» 

«Kuidas te võite seda oletada?» 

«Ei oleta ma midagi, räägin aga niisama ... Haa! Reetja! Oled neile armastusest nii palju 
pajatanud, et Krzysia käib juba kolmandat päeva ringi, kahvatu nagu pärast rohuvõtmist. 

Haa! Pole midagi imestada! Ma ise olen ka pakase paukudes seisnud lautoga teatava 
brünetikese akna all (ta oli preili Drohojowska moodi) ja mäletan, kuidas ma laulsin: 

«Te seal puhkate nüüd sängin, ma siin oma pilli mängin, hots, hots!» 

Kui tahad, siis laenan sulle selle laulu või komponeerin päris uue, sest andekusest mul 
puudust pole. Kas sa pole tähele pannud, et preili Drohojowska tuletab veidi meelde endist 
preili Billewiczit, ainult et sel olid juuksed nagu kanepist, ka polnud tal neid musti karvakesi 
ülemisel huulel, kuid on neidki, kes näevad selles suurimat ilu, pidades seda harulduseks. Küll 
vaatab ta sulle alati otsa armsa pilguga! Seda ma Skrzetuskitele kirjutasingi... Eks ole õigus, et 
tal on neiu Billewicziga sarnasust?» 

«Esimesel pilgul ma seda sarnasust märganud ei oleks, kuid võib-olla küll. Tal on 
samasugune kasv ja kehaehitus.» 

«Nüüd aga kuule, mis ma sulle ütlen: et sinagi oled meie sõber, nõnda siis pühendan ma sind 
lihtsalt meie perekonna-saladustesse, sest seda pead sa teadma — vaata, et sa pan 
Wotodyjowski suhtes tänamatu ei oleks, kuna meie kahekesi proua Makowieckaga oleme ühe 
neist neidudest talle naiseks määranud.» 

Pan Zagloba hakkas pealetükkivalt vaatama Ketlingile silma, Ketling aga kahvatas veidi ja 
küsis: «Kumma?» 

«Preili Drohojowska,» vastas Zagloba aeglaselt. Ja lükates ette alumise huule, hakkas ta 
pilgutama oma tervet silma. 

Ketling oli vait,- ja tema vaikimine kestis nii kaua, et Zagloba viimaks küsis: 

«Mis sina siis selle kohta ütled?» 

Noor aadlik vastas küll muutunud häälel, aga selgesti: «Võite kindel olla, auväärt isand, et ma 
ei anna voli oma südamehäälele, kui see Michali kahjuks tuleb.» «Oled sa selles kindel?» 
«Olen elus väga palju kannatanud,» vastas Ketling, «aga mu rüütlisõna — sellele ma voli ei 
anna!» Nüüd alles kaisutas pan Zagloba teda. 

«Anna aga voli, Ketling, anna aga voli, sest ma tahtsin sind ainult järele;proovida! Mitte preili 
Drohojowska, vaid haidukikese oleme Michalile määranud.» 

Ketlingi nägu hakkas nüüd särama sügavast ja siirast rõõmust. Ta embas Zaglobat, teda kaua 
kaisutades. Siis küsis ta: 

«Kas on juba kindel, et nad teineteist armastavad?» 

«Kes siis haidukikest ei armastaks?» vastas Zagloba. 

«Siis on kihlused juba peetud?» 

«Kihlusi pole küll veel olnud, sest pan Michal suutis vaevalt oma leinast toibuda, kuid ega 
need tulemata jää ... Jäta see juba minu hooleks! Kuigi see tüdruk on nobe käte vahelt Ifbi- 
sema nagu tuhkur, on ta Wotodyjowski vastu siiski väga heatahtlik, sest temalgi on mõõk 
peaasi...» 

«Seda ma juba nägin, Jumala eest!» ütles õnnest särav Ketling vahele. 

«Haa! Sa oled seda juba märganud? Michal leinab veel oma kadunukest, aga kui keegi talle 
meeldima hakkab, siis saab see olla ainult haidukike, sest see neiu sarnaneb rohkem tema esi- 


mese mõrsjaga, ainult on noorem, mistõttu ei vaata nii tuliste pilkudega. Kõik laabub, eks? 
Olen kindel, et mõlemad pulmad peetakse valimiste ajal.» 

Ketling embas Zagtobat jälle sõnagi lausumata ja surus oma ilusa näo vastu tema punaseid 
palgeid, nii et vana aadlik hinge tõmbas ja küsis: 

«Tähendab, preili Drohojowska on juba su südamesse tunginud?» 

«Ei tea, ei tea,» vastas Ketling, «tean vaid üht, et kohe, kui mu silmad nägid" seda ebamaist 
ilu, ütlesin enesele korraga, et ainult teda suudaks mu vaevatud süda veel armastada, ja samal 
«ööl, und ohetega peletades, andusin ühtlasi mõnusale igatsusele. Sestsaadik on tema minu 
südame valitsejaks, nagu ainuvalitseja on oma maa ja rahva käskija. On see armastus või 
midagi muud, seda mina ka ei tea!» 

«Kuid sa tead, et see pole müts ega kolm küünart kalevit laiadeks püksteks, ei vorst ega 
munakook ega pudel viina. Kui sa seda tead, siis küsi Krzysialt kõike muud, ja kui tahad, võin 
minagi seda teha.» 

«Ärge teie seda tehke, armuline isand!» kostis Ketling naeratades. «Kui mulle on saatusest 
määratud uppumissurm, siis jäägu vähemalt paariks päevakski see tunne, et ma alles ujuda 
suudan.» 

«Nagu ma näen, on šotlased vaprad sõjamehed, armastuseks aga nad ei kõlba! Niihästi 
naisevõtmiseks kui ka vaenlase ründamiseks on hoogu tarvis. Veni, vidi, vicü — see oli minu 
põhimõte.» 

«Kui mu palavamad soovid peaksid täide minema, võib-olla võiksin teilt paluda sõbralikku 
auxilium"i. Minu soontes voolab õilis veri, kuid minu nimi on siin tundmatu, ja ma ei tea, kas 
stolniku abikaasa ...» 

«Stolniku abikaasa?» küsis pan Zagloba. «Seda ära kardagi! .Stolniku abikaasa on tõeline 
mängutoos. Mismoodi mina ta üles keeran, nii ta ka mängib. See nõnda ladusalt ei lähe. Teda 
tuleb 

ette valmistada, et ta sinu tegelemisele selle preiliga viltu ei-vaataks, sest šotlased toimivad 
siin pisut teisiti kui meie. Muidugi ei hakka ma sinu nimel otsekohe ettepanekut tegema, kuid 
meenutan talle kord möödaminnes, et tüdruk on sulle silma hakanud, ning et sellest taignast 
saaks hea leib. Jumala eest, ma lähen kohe praegu, sina aga ära mind hirmuta, sest mul on 
ometigi õigus rääkida, mis mulle meeldib.» 

Ja olgugi et Ketling teda veel tagasi hoidis, tõusis pan Zagloba püsti ja läks. 

Teel kohtas ta Basiat, kes oli löögivalmis nagu alati. 

«Kas tead, et Ketling on Krzysiasse kõrvuni armunud.» 

«Ega Ketling esimene ole!» vastas Basia. 

«Ja sina Krzysiat ei kadesta?» 

«Ketling on nukk! Viisakas kavaler, kuid nukk! Ma lõin põlve tiisli vastu, ja see on kõik!» 
Seda öeldes kummardus Basia ja hakkas oma põlve hõõruma, vaadates pan Zagtobat, kes 
ütles: 

«Jumala pärast! Ole ometi ettevaatlik! Kuhu sa nüüd tormad?» 

«Krzysia juurde.» 

«Mis Krzysia teeb?» 

«Tema? Juba pikemat aega ta aina suudleb mind ühtepuhku ja hõõrub end minu vastu nagu 
kass.» 

«Ära sa talle ütle, et Ketling temasse armunud on!» 

«Ahaa! Kas te siis arvate, et suudan vaikida!» 

Pan Zagloba teadis väga hästi, et Basia vaikida ei suuda,, ja oligi teda ainult seepärast 
keelanud. 

Oma kavalusega väga rahul, läks Zagtoba edasi, kuna Basia nagu kuul preili Drohojowska 
juurde lendas. 


«Lõin endal põlve ära ja pan Ketling on sinusse kõrvuni armunud!» hüüdis ta kohe lävel. «Ma 
ei märganudki, et vankrikuurist ulatus tiisel välja ... ja lupsti! Silmist lõi tulesädemeid, aga see 
ei tähenda midagi! Pan Zagloba palus, et ma seda sulle ei räägiks .. . Eks ma öelnud sulle, et 
nõnda see lähebki! Mina ütlesin seda kohe, ja sina püüdsid mind veenda, et ta minusse armub! 
Ära arva, ma ju tunnen sind! Natuke on veel valus! Pan Nowowiejski kohta ei öelnud ma 
mitte kunagi, et ta on sinusse armunud, aga Ketling! ... Ohoo! Ta kõnnib nüüd majas ringi, 
hoiab pead käte vahel ja räägib iseenesega. Tore, Krzysia! Tore! Šotlane, šotlane!» 

Basia hakkas sõrme sõbratari silmadele lähendama. 

«Basia!» hüüdis preili Drohojowska. 

«Šotlane, šotlane!» 

«Oh, kui õnnetu ma olen!» karjatas Krzysia äkki ja puhkes nutma. 

Basia hakkas teda viivu pärast lohutama, kuid miski ei aidanud, 

neiu nuuksus nõnda, nagu ta seda veel kordagi elus polnud teinud. 

Tõepoolest ei teadnud ükski kodakondne, kui õnnetu ta oli. Juba mitu päeva oli ta justkui 
palavikus, ta nägu oli kahvatuks muutunud, silmad auku vajunud; ta hingeldas ja temaga 
toimus midagi kummalist; ta oli nagu raskes haiguses, mis polnud tulnud aegamööda, järk- 
järgult, vaid oli teda äkki tabanud, tulnud nagu maru, nagu äike, hävitanud tema vere nagu 
tuli, pimestanud teda nagu välk. Hetkegi ei suutnud Krzysia vastu panna sellele hävitavale 
jõule, mis oli tulnud nii äkki, nii armutult. Tema hingerahu oli kadunud. Tema tahtejõud oli 
otsekui murtud tiibadega linnuke ... 

Krzysia ei teadnud, kas ta armastab või vihkab Ketlingit, ja sellele küsimusele vastust otsides 
valdas teda suur hirm; aga ühtaegu tundis ta, et tema süda põksub kiiremini ainult selle 
noormehe tõttu; et tema pea on tulvil mõtteid ainuüksi sellest noormehest. Kõikjal tema sees 
ja temast väljaspool, kõikjal oli see noormees. Ega leidunud ühtki abinõu sellest 
vabanemiseks! Kergem oleks tal olnud teda mitte armastada kui tema peale mitte mõtelda, 
sestfsilmad olid küllastunud teda vaatamast, kõrvad kuulmast tema häält, kogu hing oli temast 
läbi imbunud ... Unigi ei vabastanud Krzysiat sellest ründajast, sest vaevalt oli neiu magama 
suikunud, kui juba Ketlingi nägu tema kohale kummardus ja sosistas: «Ihkan sind enam kui 
kuningriiki, kui valitsuskeppi, kui kuulsust, kui varandust...» Ja see pea oli nii ligidal, nii 
ligidal, et isegi pimeduses kattus neiu nägu tumeda punaga. Ta oli kuumavereline ja tema 
rinnas süttisid mingid senitundmatud tuleleegid, niisugused leegid, mida ta siiani poleks 
osanud kujutledagi ja mille tuli äratas temas ühtaegu hirmu- ja häbitunnet ning suurt nõrkust 
ja võimetust, mis oli ühekorraga valus ja mõnus, öö ei toonud talle kergendust. Teda hakkas 
vaevama üha suurem väsimus, nagu oleks ta teinud rasket tööd. 

«Krzysia, Krzysia, mis on sinuga lahti?» küsis ta eneselt. 

Ta oli mingis alatises uimas ja unistuslikus seisundis. 

Seni polnud veel midagi erilist juhtunud. Ketlingiga polnud nad nelja silma all rääkinud kahte 
sõnagi, ja kuigi Krzysia nüüd ainuüksi sellele rüütlile mõtles, olles täielikult selle mõtte või- 
muses, ütles tema instinkt talle ometi: «Hoidu tema eest! Püüa teda vältida!» Ja seda ta tegi. 
Talle ei tulnud meeldegi, et on Wotodyjowskiga kihlatud, ja see oli tema õnn; see ei 
meenunud talle aga just seetõttu, et seni polnud midagi erilist juhtunud; ta ei mõtelnud üldse 
kellelegi, ei enesele ega teistele, mõtles ainuüksi Ketlingile. 

Ta varjas aga seda kõike oma hingepõhjas, et mitte keegi ei märkaks, mis temaga toimub, ja 
see, et keegi teda Ketlingiga 

paari ei pannud, oli talle suureks kergenduseks. Äkki aga veendus ta Basia sõnadest, et 
asjalugu on siiski teisiti, et neid jälgitakse ja ühendatakse mõttes, et aimatakse ... Mure, häbi 
ja hingepiin ületasid tema tahtejõu ja ta puhkes nutma nagu väike laps. 


Basia sõnad aga olid alles alustuseks kõigile sellekohastele märkustele, tähendusrikastele 
pilkudele, sürnapilgutamistele, pearaputustele, kahemõttelistele väljendustele, mis tal nüüd 
tuli taluda. See algas kohe lõunalauas. Stolniku abikaasa vaatas vaheldumisi teda ja Ketlingit, 
mida ta varem kunagi polnud teinud. Pan Zagloba köhatas paljutähendavalt. Vahel katkes 
jutuajamine teadmata põhjustel ning järgnes vaikus, ja ühel niisugusel vaikuseviivul hüüdis 
vallatu Basia üle kogu laua: 

«Ma tean midagi, aga ei ütle!» 

Krzysia läks näost tulipunaseks ja kahvatas kohe seejärel, nagu oleks temast möödunud suur 
hädaoht. Ketling langetas pea. Mõlemad tundsid, et see käis nende pihta, ja kuigi nad tei- 
neteisega kõnelemist vältisid, kuigi neiu püüdis noorele rüütlile mitte otsa vaadata, oli 
mõlemale ometi selge, et miski on nende vahel tekkimas, et on arenemas mingisugune ühine 
piinlik seisund, mis neid ühendab ja samal ajal eemaldab, ning see teadmine röövis neilt 
täielikult vabaduse ega suutnud nad enam jääda lihtsasse sõbralikku vahekorda. Nende õnneks 
ei pööranud Basia .ütlusele keegi tähelepanu, kuna pan Zagloba valmistus sõitma linna, kust 
pidi tagasi tulema suurema seltskonnaga, ja kõikide huvi oli nüüd koondunud sellele. 

Õhtul säras Ketlingi maja tuledes; külalisteks oli ligi paar-' kümmend sõjameest, ja lahke 
peremees oli ajaviiteks muretsenud ka muusikat. Tantsida ei olnud küll võimalik, sest seda 
takistasid paastuaeg ja Ketlingi lein, kuid kuulati orkestrit ja aeti juttu. Daamid olid uhkelt 
riides; stolniku abikaasal oli seljas hommikumaa siidist kleit, «haidukike» oli end ehtinud 
kirevate rõvastega; kõikide sõjameeste pilgud pöördusid aina tema roosa suukese poole,ja 
vaatama tema heledat lakka, mis tal ühtviisi silmade ees ripnes; neiu kutsus esile kõikide 
naeru oma resoluutse jutuga ja käitumisega, milles vahvus meeldiva lapseliku naiivsusega 
SEgUNES. 

Krzysial, kelle leinaaeg isa surma järel hakkas juba lõpule jõudma, oli seljas hõbedaste 
tikanditega kleit. Ühed rüütlid võrdlesid teda Junoga, teised Dianaga, kuid keegi ei püüdnud 
talle läheneda» keegi ei keerutanud teda nähes vurrusid ega löönud kandu kokku; keegi ei 
heitnud talle kuumi pilke ega alustanud temaga juttu tunnetest. Küll märkas Krzysia kohe, et 
need, kes vaatlevad teda imetledes ja ihaldusega, pööravad ikka jälle pilgu Ketlingi poole; et 
mitmed šotlase juurde astuvad ja 

tal nagu õnnitledes kätt suruvad, tema aga laotab käsi, nagu tõrjuks miskit tagasi. Taiplik ja 
valvas Krzysia oli üsna kindel, et räägitakse temast ja et teda noore rüütli mõrsjaks peetakse. 
Etta aga ei näinud, kuidas pan Zagloba igale isandale midagi kõrva sosistas, siis hakkas ta 
pead murdma, millest võiksid küll tulla nende inimeste oletused. 

«Kas nad loevad seda minu näost?» läks ta rahutuks, tundis häbi ja muutus üsna murelikuks. 
Siis jõudsid tema kõrvu sõnad, mis küll polnud temale määratud, kuid kostsid üpris selgesti: 
«Õnnelik Ketling!...» — «Tema on õnnetanuga sündinud! ...» — «Mis seal imestada, Ketling 
on ise ju ka ilus poiss! ...»» ja muudki selletaolist. 

Teised, olles viisakad kavalerid, kes püüdsid teda lõbustada ja temale midagi meeldivat öelda, 
rääkisid muidugi Ketlingist, kiites noormeest ja rõhutades tema vaprust, agarust, seisuse- 
kohast kasvatust ja tema vana sugupuud. Tahes-tahtmata pidi Krzysia neid kuulama ja 
muidugi otsisid tema silmad seda, kellest oli jutt, ja vahel nende pilgud kohtusid. Siis tundis ta 
jälle endist võlu ja joovastust tema ilust. Kuidas see KetHng küll erines kõigist noist 
rohmakaist sõdureist! «Prints oma õukonna keskel!» mõtles *Krzysia, vaadates seda õilsat 
aristokraatset pead, neid auahneid, loomupäraselt melanhoolseid silmi ja seda heledate 
käharate juustega ümbritsetud laupa. Ta süda läks härdaks ja seisatas, nagu oleks see pea 
temale kogu maailmas kõige kallim. Ketling märkas seda, kuid et segadust mitte suurendada, 
astus ainult siis neiule lähemale, kui Krzysia polnud üksi. Isegi kuningannana poleks Krzysiat 
võinud ümbritseda suurem austus ja tähelepanu kui see, mille osaliseks Ketling ta saada 
laskis. Krzysiaga vesteldes langetas ta pea ja asetas ühe jala tahapoole, nagu sooviks märku 


anda oma valmisolekust tema ette põlvile laskuda; ta rääkis tõsiselt, mitte kunagi naljatoonil, 
kuigi ta näiteks Basiaga meeleldi nalja heitis. Krzysia kohtlemises võis pigem täheldada 
erilise lugupidamise kõrval teatud nukrust, melanhoolsust. Selle tõsiduse tõttu ei lubanud ka 
ükski teine endale mõnda vänget sõna ega soolast nalja, nagu oleksid kõik veendunud, et see 
neiu nii päritolult kui ka väärikuselt kõiki teisi ületab, ja et temaga peab olema eriti viisakas. 
Krzysia oli Ketlingile selle eest südamest tänulik. Üldse oli tal kogu selle õhtu vältel küll 
veidi piinlik, kuid siiski mõnus tunne. Kesköö lähenedes lakkas orkester mängimast, daamid 
lahkusid seltskonnast, rüütlite keskel aga käisid sagedamini joogikarikad ringi ja algas 
kärarikas lõbutsemine, milles pan Zagloba eestvedajaks oli. Basia läks üles oma tuppa 
lõbusana nagu laululind, sest oli selle õhtu väga hästi veetnud, ja enne õhtupalve lugemist 
hakkas ta möllama ja naeru kihistama, 

mitmeid külalisi jäljendama ning ütles käsi plaksutades viimaks Krzysiale: 

«Tore, et see sinu Ketling siia tuli! Vähemalt pole sõjameestest puudust! Ohoo, las aga lõpeb 
paast, siis tantsitakse, nii et küll saab! Seda võimalust me kasutamata ei jäta ... Küll tantsime 
siis su kihlusel ja pulmapeol! Noh, kui ma sellal kogu maja segi ei pööra, siis võtku tatarlased 
mind vangi! Mis küll siis saaks, kui nad meid tõepoolest vangi võtaksid? Noh, see oleks aga 
lugu! Haa! Ketling on tõepoolest kena. Toob sinu meeleheaks siia moosekante, kuid sinu 
kõrvalt saan minagi lõbutseda. Küll ta mõtleb sinu jaoks välja üha uusi imesid, kuni veel 
nõnda eitee!...» 

Seda öeldes langes Basia äkki Krzysia ette põlvili, haaras tal ümbert kinni ja sõnas, 
jäljendades Ketlingi madalat häält: 

«Auväärt neiu! Ma armastan teid nii väga, et ei suuda enam hingata ... Armastan teid, auväärt 
neiu, küll jalgsi kõndides, küll hobuse seljas ratsutades, küll söömata, küll söönult jä igavesti 
ja šotlase kombel... Kas tahate saada minu omaks?» 

«Baška! Ma vihastun!» hüüdis Krzysia. 

Kuid vihastumise asemel kaisutas ta Basiat, justkui püüdis teda üles tõsta ja hakkas siis tema 
silmi suudlema. 


XIII 


Pan Zagloba teadis suurepäraselt, et Krzysia väikesele rüütlile rohkem meeldib kui Basia, just 
seepärast oligi ta nõuks võtnud Krzysia teelt kõrvaldada. Tundes Wotodyjowskit läbi ja läbi, 
oli ta veendunud, et kui sel valikut poleks, paneks ta ilmtingimata tähele ainult Basiat, kes oli 
vana aadlimeest oma võluga niivõrd pimestanud, et talle kuidagi ei mahtunud pähe mõte, et 
pan Wotodyjowskile võiks keegi teine rohkem meelt mööda olla. Ühtlasi oli pan Zagloba 
kindel, et kihluse sobitamine «haidukikesega» on tema suurim teene pan Wolodyjows-kile; 
sellele mõttele andus ta ihu ja hingega. Wotodyjowskile oli ta pahane, Krzysiale samuti; ta 
oleks küll näinud parema meelega, et pan Michal, selle asemel et üldse mitte abielluda, oleks 
Krzysia naiseks võtnud, nüüd aga otsustas ta siiski kõik rattad käima panna selleks, et 
Wotodyjowski naiks «haidukikese». 

Ja just selle pärast, et ta teadis, kui sümpaatne oli väikesele rüütlile preili Drohojowska, 
otsustas ta nii ruttu kui võimalik sobitada selle neiu abielu Ketlingiga. 

Kuid mõne nädala pärast Skrzetuskilt saadud vastus kõigutas veidi tema otsust. 

Skrzetuski soovitas talle, et ta end mitte millessegi ei segaks, sest muidu võib sõprade vahel 
tekkida suuri arusaamatusi ja 

tülisid. Seda ei soovinud ka pan Zagloba mitte sugugi, mistõttu südametunnistus teda isegi 
teataval määral vaevama hakkas, kuid ta vaigistas seda varsti järgmise arutlusega: 


«Kui Michal ja Krzysia oleksid teineteisele juba sõna andnud ja kui ma siis Ketlingit nende 
vahele kiiluksin, oleks hoopis teine lugu. Saalomon ütleb: «Ära topi oma nina võõrasse 
asjasse!» — ja tal on õigus. Kuid kellelegi millegi soovimist ei või keegi teisele keelata. Mida 
ma siis lõpuks teinud olen, kui asja kainelt vaadata? öelgu mulle keegi, mida ma teinud olen!» 
Seda öelnud, pani Zagloba käed puusa, ajas huule ette ja hakkas väljakutsuvalt vahtima oma 
toa seinu, nagu ootaks ta nendelt etteheiteid; et aga seinad ei lausunud sõnagi, siis jätkas ta 
ise: 

«Ütlesin Ketlingile, et ma olen Michalile määranud haidukikese. Kas ma seda siis ei oleks 
tohtinud teha? Kas see pole siis tõsi? Kui ma Michalile kedagi teist soovin, siis hakaku mind 
vaevama kas või podagra!» 

Seinad näisid oma vaikimisega avaldavat Zaglobale täielikku nõusolekut. 

See aga jätkas: 

«Ütlesin hajdukikesele, et Ketling on tabatud neiu Droho-jowska armunoolest, — kas pole see 
siis nõnda? Kas ta seda ise ei tunnistanud? Kas ta ahju juures istudes ei õhanud nii kõvasti, et 
tuhk aina lendas tuppa? Ja mida mina olen oma, silmaga näinud, seda olen teistelegi rääkinud. 
Skrzetuski on realist, kuid ega minagi loll ole. Küll ma tean, mida võib öelda ja millest on 
parem vaikida ... Hm! Ta kirjutab, et ärgu segagu ma ennast millessegi! Seegi võib tõsi olla. 
Palju ma nende asjadesse vahele ei segagu Kui me näiteks jääksime Krzysiaga ja Ketlingiga 
kolmekesi ühte tuppa, siis läheksin ma kohe ära, jättes neid omapead. Saagu nad ilma 
minutagi hakkama. Haa! Arvan, et nad saavadki! Pole neile tarvis kellegi abi, sest nõndagi 
kisub neid mingi jõud teineteise poole, nii et silmad pilluvad tuld. Pealegi on tulemas kevad ja 
siis ei hakka mitte ainult päike palavamalt paistma, vaid armuvaevadki muutuvad kuumemaks 
... Hea küll!... Ma jätan nad rahule, eks me siis näe, mis sellest välja tuleb! ...» 

Ja tagajärjed ilmnesid õige pea. Vaikseks nädalaks kolis kogu seltskond Ketlingi lossist 
Varssavisse ja peatus võõrastemajas Pikal tänaval, et olla lähemal kirikule, käia jumalatee- 
nistustel nii palju, kui süda soovib, ning ühtlasi vaadata tahtmist mööda linna pühadesaginat. 
Ketling mängis siingi peremeest, sest kuigi päritolult välismaalane, tundis tema pealinna 
kõige paremini ja kõikjal oli tal tuttavaid ees, mistõttu tal oli kerge kõiki asju ajada. Nüüd 
liialdas ta päriselt oma viisakusega ja näis lugevat sõbrataride mõtteid, 

eriti aga Krzysia omi. See tegi ta armsaks kõigile; proua Makowiecka aga, keda Zagloba oli 
juba teataval määral ette valmistanud, vaatas teda ja Krzysiat üha lahkemal pilgul, ja kui ta 
veel seni polnud neiuga rääkinud, siis ainult seetõttu, et ka Ketling vaikis. Kuid auväärt 
«tädikesele» näis üsna loomulikuna ja viisakana, et kavaler ümmardab neiut, eriti veel nii- 
sugune suurlinnakavaler, keda mitte ainult alamad, vaid ka ülemad igal pool aupaklikult ja 
sõbralikult kohtlesid — sedavõrd oskas ta kõiki võluda oma tõepoolest harukordse iluga, 
käitumisega ja tõsidusega, külalislahkusega ja heldusega rahuajal ning mehisusega sõjas. 
«Läheb nõnda, nagu Jumal annab ja nagu mu mees otsustab,» mõtles stolniku abikaasa, «aga 
mina neile takistusi tegema ei hakka.» 

Tänu sellele otsusele oli Ketling sagedamini koos Krzysiaga ja veetis tema seltskonnas 
rohkem aega kui oma kodus. Kogu see seltskond liikus muide alati üheskoos. Tavaliselt oli 
Zaglobal käevangus stolniku abikaasa ja Ketlingil Krzysia, aga Basia kui noorim käis 
üksinda, kord kaugele ette tõtates, kord vaateakna juurde peatuma jäädes, et vahtida kaupu ja 
kõiksuguseid välismaiseid imeasju, mida ta seni polnud ilmaski näinud. Krzysia oli Ketlingiga 
tasapisi ära harjunud, ja kui ta nüüd tema käsivarrele toetus, tema juttu kuulas või tema õilsat 
nägu vaatas, ei põksunud süda enam nii rahutult ta rinnas, ei läinud ta enam omadega segi, ei 
kaotanud enam tasakaalu, vaid teda valdas üpris mõnus ja joovastav tunne. Nad olid 
ühtepuhku koos; ka kirikus põlvitasid nad teineteise kõrval, nende hääled segunesid palveis ja 
kirikulauludes. 


Ketling tundis hästi oma südant; Krzysia aga — ei tea, kas julguse puudusel või tahtes ennast 
petta — ei tunnistanud enesele: «Ma armastan teda!», kuigi nad teineteist kõigest hingest 
armastama olid hakanud. Peale selle ühendas neidsuür sõprus, ning et nad armastusest seni 
teineteisele polnud sõnagi rääkinud, siis möödus aeg neil unenäoliselt ja nende meeleolu oli 
kõige parem. 

Peagi ootasid Krzysiat rasked etteheited, esialgu aga valitses täielik rahu. Just selle tõttu, et 
Krzysia oli Ketlingiga rohkem tutvunud, ühes armastusega nende vahel tekkinud sõpruse 
tõttu, oli Krzysia rahulikumaks muutunud, muljed polnud enam nii tugevad ja kujutelmad 
erutasid vähem. Nõnda olid nad lähedasteks sõpradeks saanud, neil oli teineteise läheduses 
hea olla, ja kogu hingega sellele ilusale koosolemisele andudes ei tahtnud Krzysia mõteldagi, 
et see võiks kunagi lõppeda, ja et selle illusiooni haihtumiseks oleks küllalt Ketlingi 
ühestainsast sõnast: «Armastan!» 

See sõna kostis peagi. Kord, kui Basia ja stolniku abikaasa 

olid läinud külastama üht haiget sugulast, kutsus Ketling Krzysiat ja pan Zaglobat vaatama 
kuningalossi, mida Krzysia polnud veel näinud ja mille harukordsetest huviväärsustest kogu 
maal imelugusid räägiti. Nõnda nad siis läksidki kolmekesi. Ketlingi heldus avas nende ees 
kõik uksed ja Krzysiat tervitasid kõik uksehoidjad nii sügava kummardusega, nagu oleks ta 
oma residentsi astuv kuninganna. Ketling, kellele siin oli kõik hästi tuntud ja teada, oli lossi 
toredates saalides ja tubades talle, saatjaks. Nad vaatlesid teatrum'1, kuninglikku supelruumi; 
peatusid maalide ees, mis kujutasid Zygmunti ja Wladyslawi võidukaid lahinguid metsikute 
hommikumaalastega; nad läksid terrassidele, kus avanes avar vaade kaugusesse. Krzysia ei 
jõudnud kõike küllalt imetleda, sest noormees näitas ja seletas talle iga asja; vahel aga vaikis 
ta äkki, vaatas tema tumesinistesse silmadesse ja tema pilk näis ütlevat: «Mis tähendavad kõik 
aarded sinu kõrval, oo aare! Mis tähendavad kõik imed sinu kõrval, 00 ime!» 

Neiu aga mõistis seda sõnatut kõnelust. Siis juhatas Ketling ta ühte kuninglikku tuppa, peatus 
seinas asetseva salaukse juures ja sõnas: «Siit pääseb peakirikusse. Pika koridori lõpul suure 
altari ligidal on rõdu. Sellel rõdul võtab kuningapaar tavaliselt osa missast.» 

«Minule on see tee hästi tuntud,» seletas Zagtoba, «sest olin Jan Kazimierzi usaldusmeheks ja 
Maria Luddwika armastas mind kirglikult, mistõttu nad mõlemad palusid mind tihti nendega 
koos missast osa võtta, et tunda rõõmu minu juuresolekust.» 

«Kas soovite sinna minna, auväärt neiu?» küsis Ketling, uksehoidjale märku andes, et see 
ukse avaks. 

«Lähme!» vastas Krzysia. 

«Minge kahekesi!» lausus pan Zagloba. «Te olete noored ja teil on noored jalad, mina aga 
olen juba küllalt ringi trampinud. Minge, minge, ma jään siia uksehoidja seltsi. Ning ma ei 
paneks teile pahaks, kui te seal paar issameiet loeksite, sest selle aja sees saan mina natuke 
puhata.» 

Nõnda nad läksidki. 

Ketling võttis Krzysia käest kinni ja viis neiu läbi pika koridori. Ta ei surunud seda kätt oma 
südamele, vaid sammus rahulikult ja mõtlikult. Ajuti valgustasid neid väikestest akendest 
paistvad päikesekiired, siis aga kadusid nad jälle hämarusse. Neiu süda hakkas kloppima, sest 
see oli esimene kord, mil nad nelja silma all viibisid, kuid Ketlingi tasakaalukus ja lahkus 
rahustasid teda. Viimaks jõudsid nad paremal pool suure altari lähedal olevale rõdule. 

Kohe laskusid nad põlvili ja palvetasid. Kirik oli vaikne ja tühi. Suure altari ees põles kaks 
pikka küünalt, kuid kogu see 

sügavamal asetsev kirikupool oli mahedasse hämarusse peidetud. Ainult vikerkaarevärvilistest 
akendest pääses sisse veiklevat valgust, mis langes mõlema palvesse süüvinud noore inimese 
kaunile ja rahulikule, otsekui ingellikule näole. 


Ketling tõusis esimesena jälle püsti ja sosistas, sest kirikus ei söandanud ta valjusti rääkida: 
«Vaadake seda sametist peatuge: sellel on veel praegugi jälgi kuningapaari peadest. 
Kuninganna istus siin, altaripoolel. Puhake veidike tema istekohal...» 

«Kas see vastab tõele, et ta oli olnud kogu oma eluaja õnnetu?» küsis Krzysia toolile istudes. 
«Tema elulugu kuulsin ma juba lapsena, sest seda räägiti kõigis rüütlilossides. Võib-olla oli ta 
õnnetu, sest ei saanud abielluda sellega, kes oli armas tema südamele.» 

Krzysia toetas oma pea sinnasamasse, kuhu oli sisse vajutatud Maria Ludowika peaase, ja 
sulges silmad; mingi valus tunne läbis tema rinda, mingi külm puhang tüli äkki tühjast 
kirikust ja pani värisema tema keha, mis alles praegu oli olnud tulvil mõnusat rahu. Ketling 
vaatas teda vaikides; tekkis üpris pühalik vaikus. 

Si4s vajus rüütel aeglaselt Krzysia jalgade ette ja ütles liigutatult, kuid rahulikult häälel: 

«See pole patt, et põlvitan pühas paigas su ees, sest kus peaks püha armastus veel õnnistust 
otsima, kui mitte kirikus! Armastan sind rohkem kui oma elu, armastan sind rohkem kui kogu 
maailma aardeid, armastan sind kogu hingest ja südamest, ja siin, selle altari ees, tunnistan ma 
sulle oma armastust ...» 

Krzysia nägu muutus lõuendvalgeks. Pea sametisel toolikorjul, ei teinud õnnetu neiu 
vähimatki liigutust. Ketling aga jätkas: 

«Ma emban sinu jalgu ja anun sinult otsust: kas tohin ma siit lahkuda taevalikus rõõmus või 
pean seda tegema talumatus südamevalus, mida ma lihtsalt ei suuda üle elada!» 

Ta ootas viivukese vastust; kui aga vastust ei järgnenud, vajus tema pea sedavõrd alla, et ta 
sellega ligilähedaselt Krzysia jalgu puudutas, ja tema üle võttis silma-nähtavalt võimust üha 
suurenev rahutus, sest ta hääl hakkas värisema, nagu tuleks tal õhust puudus. 

«Sinu kätesse annan,ma oma õnne ja elu. Igatsen sinu armastust, sest mul*on hirmus raske ...» 
«Palume Jumalalt halastust!» hüüdis Krzysia äkki põlvili laskudes. 

Ketling ei saanud midagi aru, kuid ei söandanud teda selles toimingus häirida, vaid põlvitas 
tema kõrval, olles tulvil ootust ja rahutust, ning nad hakkasid jälle palvetama. Tühjas kirikus 

oli vahetevahel kuulda nende hetketi valjenevaid, kaja tõttu kummaliselt kaeblikuks 
muutunud hääli. 

«Jumal, ole armuline!» palus Krzysia. 

«Jumal, ole armuline!» kordas Ketling. 

«Heida armu meie peale!» 

«Heida armu meie peale!» 

Edasi palvetas Krzysia omaette, aga Ketling nägi, kuidas nutuvärinad tema keha läbistasid. 
Neiu ei suutnud kaua rahuneda; siis, end veidi kogunud, põlvitas ta veel hulk aega liikumatult, 
tõusis viimaks püsti ja ütles: 

«Lähme siit ära...» 

Nad sisenesid jälle sellesse pikka koridori. Ketling lootis nüüd teel saada vastust ja vaatas 
neiule silma, kuid asjatult. 

Krzysia astus kiiresti, nagu tahaks nii ruttu kui võimalik jõuda sellesse tuppa, kus pan Zagloba 
neid ootas. 

Kui ukseni oli jäänud vaid kümmekond sammu, võttis noor rüütel kinni neiu rõivapalistusest: 
«Preili Krystyna!» ütles ta. «Kõige nimel, mis iganes on püha ...» 

Nüüd pöördus Krzysia kõrvale, haaras Ketlingi käe nii ruttu, et noormehel polnud aega 
vähimakski vastupanuks, ja surus selle silmapilguks oma huultele. 

«Armastan sind kogu hingest, kuid eales ei saa ma sinu omaks!» ütles ta. 

Ja enne veel, kui imestunud Ketling sõnakestki suutis lausuda, lisas Krzysia: 

«Unusta kõik, mis on olnud! ...» 

Viivu pärast olid mõlemad jälle toas. 


Uksehoidja magas ühes tugitoolis ja pan Zagloba teises. Noorte tulek äratas nad siiski üles. 
Zagloba avas silma ja hakkas seda uniselt aegamisi pilgutama. Järk-järgult aga meenus talle, 
kus ta viibib, ja kellega seltsis. 

«Haa! Need olete teie!» sõnas ta oma vööd allapoole tõmmates. «Ma nägin unes, et 
kuningatroonile on uus kandidaat, kuid see on Piast.4 Kas rõdul käisite?» 

«Jah!» 

«Kas Maria Ludowika vaim ennast teile ei näidanud?» «Seda küll!» vastas Krzysia süngelt. 


XIV 


Kuningalossist väljunud, tundis Ketling vajadust mõtteid koguda ja toibuda Krzysia 
käitumisest tekkinud hämmeldusest. Kohe väravas jättis ta Krzysia ja Zagloba jumalaga ning 
need mõlemad läksid tagasi võõrastemajja. Basia ja proua Mako-wiecka olid haige sugulase 
poolt ka juba tagasi tulnud ja stolniku abikaasa“ tervitas pan Zaglobat järgmiste sõnadega: 
«Sain kirja oma mehelt, kes praegu viibib Michali juures Ruteenias. Mõlemad ja terved ja 
lubavad peagi siia tulla. Micha-lilt on teile kiri, auväärt isand, minule annab sellest teada nru 
mehe kirja postskriptum. Mu mees kirjutab ka, et Basia mõisa pärast Zubritega tekkinud 
tüliküsimused on soodsalt lahendatud. Nüüd on valimised juba üsna lähedal... Ta kirjutab, et 
pan Sobieski nimel olevat seal suur kaal, mistõttu ka maakonnaseim tema soovi kohaselt oma 
töö lõpetab. Kõik valmistuvad nüüd valimisteks ning meie ümbruskonnast on kõik 
kroonimars-sali poolt. Seal on ilmad juba soojad ja sajab vihma... Wer-chutces on meie 
hooned maha põlenud... Sulane olla tule hooletusse jätnud, ja et oli kange tuul...» 

«Kus on see. kiri, mille Michal minule saatis?» küsis pan Zagloba, peatades uudistelaviini, 
mille stolniku auväärt abikaasa oli ühe hingetõmbega kuuldavale toonud. 

«Siin ta ongi!» kostis stolniku abikaasa ja ulatas pan Zaglobale kirja. «Oli kange tuul ja 
inimesed olid kõik laadal...» 

«Kuidas need kirjad siis siia jõudsid?» küsis Zagloba jälle. 

«Need toodi pan Ketlingi majja ja sealt tõi sulane nad meie kätte. Et aga, nagu ma juba 
mainisin, oli hirmus kange tuul...» 

«Kas tahate kuulata, auväärt proua?» 

«Muidugi, palun väga!» 

Pan Zagloba murdis pitserid lahti ja luges, esialgu tasakesi omaette, siis valjusti kõikidele: 
«Saadan teile esimese kirja, kuid arvan, et teist sellele ei järgnegi, sest post pole siin kindel ja 
varsti tulen personaliter teie juurde. Siin stepis on hea olla, kuid siiski igatseb mu süda 
kangesti teie järele ning mõtetel ja meenutustel pole otsa ega aru, mistõttu solitudo on mulle 
seltskonnast armsam. Tööd õieti polegi, sest hordid istuvad vagusi, ainult väiksemad salgad 
käivad vahel kollitamas, ja meie pääsesime neile kaks korda nii õnnelikult juurde, et nende 
kaotusest ei jäänud isegi ühtki tunnistajat järele.» 

«Siis nad alles andsid neile tuld!» hüüdis Basia rõõmsalt. «Sõjameheelu on ikka üle kõige.» 
«Nood Doroszenko mehed,» (luges Zagloba edasi) «tahaksid küll meeleldi meiega võitlusse 
astuda, kuid ilma tatarlasteta ei suuda nad midagi ära teha. Vangid tunnistavad, et ükski suu- 
rem 

hord ei hakka kuskilt peale tungima, ja mina arvan sedasama, sest kui oleks midagi tulemas 
olnud, siis oleks see juba ammugi tulnud, sest rohi haljendab juba nädal aega ja hobuste 
toidust puudust pole. Orgudes on kohati veel lund, kuid stepis on kõrge, haljas rohi ja puhub 
soe tuul, millest hobused hakkavad karvu ajama, ja see on kõige kindlam kevade signum. 
Saatsin kulleri juba puhkuseloa järele; seda on iga silmapilk oodata, ja siis kohe teele... Pan 
Nowowiejski jääb minu asemel siia valvama, ja tööd on olnud nii vähe, et meie pan 


4Piastid— muistne poola dünastia. Tõlkija märkus. 


Makowieckiga käisime päevade viisi niisama lõbu pärast jänesejahil, sest kevadine nahk ei 
kõlba ju kuhugi. Siin on ka. hulk linde, ja minu teener laskis oma püssiga pelikani maha. 
Surun teid, auväärt isand, oma südamele, proua õel aga suudlen kätt, samuti ka preili Krzysial, 
kelle heatahtlikule suhtumisele loodan fortissimol paludes Jumalalt seda, et leiaksin ta 
muutumatult ja et võiksin temast tunda samasugust rõõmu. Tervitage minu poolt preili Basiat. 
Nowowiejski on Mokotowis talle osaks langenud äparduse pärast tuntud pahameele küll juba 
mitmel korral nende lurjuste turjadele välja valanud, aga veel nüüdki saab ta vahel vihaseks 
— nähtavasti on ta süda ikkagi alles täis. Jätan teid Jumala ja Tema pühima armu hoolde. 

P. S. Ostsin möödasõitvaüt armeenlastelt väga toreda hermeliininahast krae; selle toon kaasa 
neiu Krzysiale, meie haidukikesele aga leidub türgi maiustusi.» 

«Söögu pan Michai neid ise, sest ega ma laps ole!» hüüdis Basia, kelle põsed justkui vihast 
punetama lõid. 

«Sul siis polegi hea meel, et ta tuleb? Oled tema peale pahane?» küsis Zagloba. 

Basia ümises vaid midagi tasakesi omaette ja sai tõepoolest vihaseks, mõeldes sellele, kui 
kergelt pan Michal teda võtab; aga sealsamas meenusid talle metslinnud ja too pelikan, kes 
eriliselt ta huvi äratas. 

Kirja lugemise ajal oli Krzysia istunud kinnisilmi, valgusest kõrvale pöördunult, ja see oli 
tõesti tema õnn, et teised ei saanud ta nägu näha, muidu oleksid nad kohe märganud, et 
temaga toimub midagi ebatavalist. See, mis kirikus oli juhtunud, ja nüüd siis pan 
Wotodyjowski kiri — need olid talle otsekui kaks kõrvakiilu. Tema veetlev unelm hajus ja 
neiu seisis äkki silm silma vastu tõsieluga, mis oli talumatu nagu katastroof. Ta ei suutnud 
korraga mõtteid koguda ja tema südames möllasid ebamäärased, piiritlemata tunded. Oma 
kirjaga, oma lubadusega siia tulla ja oma hermeliininahast kraega näis Wotodyjowski talle nii 
labasena, peaaegu vastikuna. Ketling aga polnud talle kunagi olnud kallim kui nüüd. Krzysial 
oli ütlemata armas iemale mõtelda, armsad olid tema sõnad, armas tema nägu, armas tema 
kurbus. Ja nüüd tuleb lahti öelda sellest armastusest, 

sellest ihalusest, lahti öelda sellest mehest, kelle poole püüdis Krzysia süda ja kelle poole 
sirutusid tema käed; tuleb jätta armastatu üksinda tema ahastuses, igaveses kurbuses ning 
meelehärmis ja anduda oma hinge ja kehaga teisele, kes ainult seetõttu, et ta teine on, talle 
peaaegu vastik tundub. 

«Ma ei suuda enesest võitu saada! Ei suuda!» hüüdis Krzysia oma südames. 

Ja tal oli aheldatud kätega orja tunne; kummatigi oli ta oma käed ise ahelaisse pannud. Sest 
tookord oleks ta ju võinud Wotodyjowskile öelda, et tahab olla temale vaid õeks ja mitte 
kellekski muuks. 

Nüüd meenus talle too vastastikune suudlus, ja teda valdas häbi ning ta tundus enesele jälgina. 
Kas ta siis tookord armastas juba Wotodyjowskit? Ei! Tema südames polnud armastust,, vaid 
peale kaastundmuse peitusid näiliste õetundmuste taga ainult uudishimu ja segasus. Nüüd 
alles tundis ta, et õelikust armastusest antud suudluse ja keeva vere sunnil antud suudluse 
vahel on niisama suur erinevus nagu ingli ja kuradi vahel. Peale selle uhkuse kogunes Krzysia 
südamesse viha ja nüüd möllas temas pahameel ka Wotodyjowski vastu. Wotodyjowski oli 
niisama palju süüdi, miks pidi siis tema, Krzysia, üksipäini pattu kahetsema, meelehärmi ja 
pettumust tundma? Miks ei peaks ka Wotodyjowski tunda saama seda kibedust? Kas pole tal 
õigust öelda Wotodyjowskile, kui ta siia tagasi tuleb: 

«Ma eksisin ... Kaastunnet teie vastu pidasin armastuseks; ka teie eksisite; nüüd unustage 
mind, nagu minagi olen teid juba unustanud!...» 

Äkki aga hakkas ta kartma selle karmi mehe viha, mitte enese pärast, vaid oma armsaima 
pärast, kellele see viha kahtlemata langeks. Ta nägi oma vaimusilmas Ketlingit valmistumas 
kahevõitlusele selle kardetava vehklejaga, ja siis tema kukkumist,, nagu vajub maha lill 
vikatilöögist; nägi tema verd, tema kahvatuvat nägu, tema igaveseks suletud silmi ega suutnud 


seda kauem taluda. Ta tõusis ja läks oma tuppa, et kaduda inimeste silma alt, et mitte kuulda, 
kuidas räägitakse Wotodyjowskist ja tema peatsest tagasitulekust. Südames aga aina kasvas 
tal viha väikese rüütli vastu. 

Kuid ta ei vabanenud kahetsusest ja kurbusest isegi mitte-issameiet lugedes; need tunded 
võtsid istet ka tema voodil, kui ta heitis sinna väsimusest vaevatuna, ja hakkasid temaga rää- 
kima. 

«Kus ta on?» küsis kahetsus. «Vaata, seni pole ta veel võõ-rastemajja tagasi tulnud; hulgub 
aga ööpimeduses ja ringutab käsi. Sa tahaksid tuua temale taevast maa peale, annaksid tema 
eest oma südamevere, kuid ometi jootsid sa'teda mürgiga, lõid noa ta Südamesse!...» 

107 

«Kui poleks sinu halbust olnud, kui poleks olnud seda sinu püüet meeldida igaühele, kellega 
kokku puutud,» ütles kurbus, «siis oleks kõik võinud teisiti olla, nüüd aga jääb sinu osaks 
ükspäinis meeleheide. Sinu süü! Sinu suur süü! Pole midagi parata, pole sul enam pääsemist, 
jäävad vaid häbi, südamevalu ja nutt...» 

«Kuidas ta seal kirikus sinu ees põlvitas,» sõnas kahetsus jälle. «Ime küll, et su süda ei 
lõhkenud, kui ta sulle silma vaatas, paludes armastust. Sul oli õigus kaasa tunda võõrale 
mehele, aga kuidas oleksid sa pidanud halastama temale, oma kõige kallimale ja armsamale! 
Jumal õnnistagu teda! Jumal lohutagu teda!» 

«Kui sa poleks olnud nii halb, siis oleks võinud see sinu kalleim rõõmuga lahkuda,» kordas 
kurbus, ja sina oleksid võinud olla ta embuses tema väljavalituna, tema naisena ...» 

«Ja alati tema juures viibida!» lisas kahetsus. 

Ning kurbus kordas: 

«Sinu süü!» 

Ja kahetsus: 

«Krzysia, nuta!» 

Ning kurbus omakorda: 

«Sellega ei lunasta sa oma süüd.» 

Ja kahetsus jälle: 

«Tee, mida tahad, kuid lohuta teda!» 

«Wotodyjowski tapab ta!» kostis kurbus kohe selle peale. 

Külm higi kattis Krzysia lauba ja ta ajas end voodis istukile. Hele kuu paistis tuppa, mis selles 
valguses näis kuidagi kummalisena ja õudsena. 

«Mis see on?» mõtles Krzysia. «Seal magab Basia, ma näen teda, sest kuu paistab talle näkku, 
kuid seda ma ei tea, millal ta tuppa tuli, lahti rõivastus ja magama heitis. Ometi pole ma 
hetkegi maganud, kuid nähtavasti ei kõlba minu vaene pea enam kuhugi...» 

Niiviisi mõtteid mõlgutades heitis ta uuesti pikali, aga samal ajal võtsid kurbus ja kahetsus 
jälle tema voodi serval istet nagu kaks ebajumalannat, kes vastavalt soovile kadusid kuuvalgu- 
sesse või tulid sellest hõbedasest helgist jälle tagasi. 

«Täna öösel ei maga ma üldse!» mõtles Krzysia. 

Ja ta hakkas mõtlema Ketlingile, aina suurendades sellega oma hingepiinu. 

Äkki kostis öövaikuses Basia kaeblik hääl: 

«Krzysia!» 

«Kas sa ei maga?» 

«Ei, ma nägin unes, et pan Michalit tabas ühe türklase nool. Jeesus Kristus! Luupainajalik 
unenägu! Ma värisen otsekui 

palavikus! Lugegem litaaniat, et Jumal teda õnnetuse eest hoiaks!» 

Nagu välk käis Krzysia peast läbi mõte: «Annaks Jumal, et keegi ta maha laseks!» Kuid 
sedamaid kohkus ta oma viha-purskest, ja kuigi nõudis üleinimlikku tahtejõudu samal silma- 
pilgul paluda Jumalat, et Wotodyjowski õnnelikult tagasi jõuaks, vastas ta siiski: 


«Hea küll, Basia!» 

Mõlemad tulid voodist välja, laskusid kuuvalgusest üleujutatud põrandale põlvili ja hakkasid 
litaaniat lugema. Nende hääled vastasid teineteisele, kord tõustes, kord vajudes; võis arvata, et 
sellest toast on saanud kloostrikong, kus kaks valget nunna oma öist palvet loevad. 


XV 


Järgmisel päeval oli Krzysia juba rahulikum, sest segaste keerdkäikude hulgast oli ta endale 
valinud ääretult raske, kuid kindla tee. Sellele teele asudes teadis ta vähemalt, kuhu välja 
jõuab. Kõigepealt aga otsustas ta siiski Ketlingiga kokku saada ja temaga viimast korda 
kõnelda, et kaitsta teda ohtude eest. See polnud tal kerge, sest Ketling ei näidanud end mitu 
päeva ega tulnud öösekski võõrastemajja. 

Krzysia tõusis nüüd enne kukke ja koitu ning käis lähedal asuvas dominikaanlaste kirikus, 
lootes, et kohtab Ketlingit mõnel varahommikul ja saab temaga kõnelda ilma tunnistajate 
juuresolekuta. 

Ja mõne päeva pärast kohtaski ta teda kiriku ukse juures. Krzysiat märgates võttis Ketling 
kübara peast ja jäi noruspäi sõnatult seisma; tema nägu oli väsinud uneta öödest ja kanna- 
tustest, silmad auku vajunud ja meelekohtadel paistsid kuldkollased lokid; õrn näojume oli 
vahakollaseks muutunud ja noormees sarnanes ilusa, närtsiva lillega. Seda nähes oli Krzysial 
süda lõhkemas, ja,kuigi otsustav samm nõudis talt tema kartliku iseloomu tõttu suurt 
jõupingutust, sirutas ta noormehele esimesena käe ja lausus: 

«Lohutagu teid Jumal ja saatku teile unustust!» 

Ketling võttis Krzysia käe, tõstis selle oma põlevale laubale, seejärel aga huultele, surudes 
seda nendele kaua ja kõigest jõust, ning.sõnas viimaks väga kurval ja pettunud häälel: 
«Minul pole enam üldse ei lohutust ega unustust! ...» 

Oli hetk, mil Krzysia pidi appi võtma kogu oma tahtejõu, et mitte heita kahetsuses käsi 
noormehe kaela ümber ja mitte karjuda: «Armastan sind üle kõige, võta mind!» Ta tundis, et 
niipea kui nutt võimule pääseb, teebki ta seda; seepärast seisis 

ta tüki aega vaikides Ketlingi ees ja võitles pisaratega. Viimaks aga sai ta enesest võitu ja 
ütles rahulikult, kuigi väga ruttu, sest tal tuli õhust puudus: 

«Võib-olla on see teile kergenduseks, kui ma teile ütlen, et ma üldse kellegi omaks ei saa ... 
Lähen kloostrivõrede taha ... Ärge mõistke mind kunagi hukka, aulik isand, sest ma olen nii 
õnnetu! Tõotage mulle, andke mulle ausõna, et teie ei avalda kellelegi oma tundeid minu 
vastu ...ja teie ei tunnista neid ei sõbrale ega sugulasele. See on minu Viimne palve. Tuleb 
aeg, ja te saate teada, miks ma niiviisi toimin ... Kuid ka siis püüdke mind mõista ... Täna ei 
ütle ma enam midagi, sest ma lihtsalt ei suuda kurbuse tõttu seda teha. Tõotage mulle seda, 
siis lohutate mind, muidu ma pean vist kurbusest surema.» 

«Tõotan seda ja annan oma ausõna!» vastas Ketling. 

«Jumal tasugu teile, ja mina tänan teid kõigest südamest? Kuid näidake ka inimeste ees 
rahulikku meelt, et keegi midagi ei aimaks. Minul on aeg lahkuda. Teie olete nii hea, et ma ei 
leia sõnu selle väljendamiseks. Nüüdsest peale ei saa meie enam kokku nelja silma all, vaid 
ainult inimeste juuresolekul. Öelge mulle vaid seda veel, et teie ei pane mulle midagi pahaks 
... sest piin on iseasi ja pahakspanemine jälle iseasi! ... Jumalale vaid loovutate minu, mitte 
kellelegi teisele... pidage seda meeles!» 

Ketling tahtis midagi öelda, et aga ta kannatused igasuguse piiri ületasid, siis pääsesid tema 
suust vaid üksikud oigavad häälitsused; ta pani oma sõrmed Krzysia meelekohtadele ja hoidis 
neid tüki aega niiviisi märgiks, et andestab talle ja õnnistab teda. 

Siis nad lahkusid teineteisest; Krzysia läks kirikusse ja Ketling jälle tänavale, et 
võõrastemajas ühegi tuttavaga kokku ei saaks. 


Krzysia tuli tagasi alles keskpäeval ja leidis eest suursuguse vaimuliku külalise: alamkantsler 
Olszowski. Tulnud ootamatult külastama pan Zaglobat, oli prelaadi sooviks, nagu ta ise ütles, 
tutvuda nii kuulsa rüütliga, «kelle sõjalised voorused on eeskujulikud ja mõistus kogu selle 
toreda riigi rüütelkonnale juhiks». 

Pan Zagloba oli küll tõesti väga imestunud, kuid ka rahul, olles saanud daamide kuuldes nii 
suure au osaliseks; seepärast oli ta väga ülespuhutud, punetas ja higistas; ühtaegu aga püüdis 
ta proua Makowieckale näidata, nagu oleks ta sääraste kõrgemate võimukandjate 
külaskäikudega juba harjunud ega teeks sellest kõigest väljagi. 

Krzysia suudles tutvustamisel alandlikult prelaadi kätt ja võttis siis Basia kõrval istet, tundes 
heameelt selle üle, et keegi . tema näost läbielatud hingepiinu välja ei loe. 

Prelaat aga puistas sel ajal pan Zagloba üle rohkete kiiduavaldustega ja tegi seda nii kerge 
vaevaga, et näis, nagu leiaks ta selleks järjest uusiv tagavarasid oma violetsetest, pitsidega 
ääristatud käistest. 

«Ärge arvake,» ütles ta, «et mind on siia toonud pelk uudishimu tutvuda rüütelkonna 
kuulsaima mehega; kangelase imetlemine on küll õigustatud kiiduavaldus, kuid sinna, kus 
mehisuse kõrval asuvad veel kogemused ja kiire taipamine, võtavad inimesed oma huvideski 
ette palverännakuid.» 

«Kogemused, eriti sõjakunstis, pidid aastatega iseenesest tulema, ja võib-olla küsis just 
seepärast minult nõu kadunud pan Koniecpolski, horunži isa, siis vahel ka pan Mikolaj 
Potocki ja vürst Jeremi Wišniowiecki ja pan Sapieha ja pan Czarniecki, kuid mis puutub 
hüüdnimesse «Odysseus», siis selle vastu olen ma tagasihoidlikkusest alati protesteerinud,» 
vastas Zagloba malbelt. 

«Ja siiski on see hüüdnimi teile niivõrd külge jäänud, et vahel ei tarvitatagi teie pärisnime, 
vaid öeldakse lihtsalt: «Meie Odysseus!», ja kõik teavad kohe, kellest jutt käib. Seepärast 
mõtlesin minagi käesoleval raskel ja ebakindlal ajal, kus nii mõnigi kõigub oma "meeles ega 
tea, kuhupoole minna, kelle juurde jääda: «Lähen-kuulan teiste arvamisi ja kahtlustest 
vabanedes leian head nõu.» Teie, auväärt isand, aimate kindlasti juba, et räägin lähenevast 
kuninga valimisest, kus iga censura candidatorum võib viia heale teele, rääkimata sellisest, 
mis teie suust tuleb. Olen juba kuulnud rüütleid omavahel väga aupaklikult rääkimas, et teie, 
auväärt isand, ei nägevat kuigi meelsasti noid välismaalasi, kes vägisi meie uhkele troonile 
kipuvad. Vaasade soontes (olevat teie öelnud) voolab Jagelloonide verd, seetõttu ei saa neid 
nimetada võõraiks, kuid need välismaalased (olevat teie öelnud) ei tunne meie vanu poola 
kombeid ega suuda austada meie vabadusi, ja sellest võib kergesti tulla absolutum dominiumn. 
Ma pean teile tunnistama, et see on tõsine sõna, aga andestage, kui küsin: kas olete seda tõesti 
öelnud või paneb opinia publica kõik sügavamad mõtted juba harjumuse tõttu teie arvele?» 
«Tunnistajaiks on need daamid,» kostis Zagloba, «ja kuigi see teema pole neile kohane, 
tunnistagu nad seda ise, sest oma arusaamatus tarkuses on Kõrgem Saatus neile andnud sama- 
suguse kõnelemisvõime nagu meilegi.» 

Ksjonds-alsmkantsler heitis tahtmatult pilgu esiteks proua Makowiecka ja siis kahe 
teineteisele nõjatunud neiu poole. 

Järgnes hetk vaikust. 

Ja äkki kostis Basia hõbeselge hääleke: 

«Mina pole seda kuulnud!» 

Seepeale sattus Basia suurde segadusse ja läks kõrvuni punaseks, eriti siis, kui pan Zagloba 
ütles: 

«Vabandage, Teie Auväärsus! Ta on Veel nii noor ja seetõttu üleannetu. Kuid guod attinet 
kandidaatidesse, siis olen ma enam kui üks kord öelnud, et need välisrhaalased panevad Poola 
vabaduse kord veel nutma.» 


«Minagi kardan sedasama,» vastast ksjonds Olszowski, «aga kuigi meie tahaksime valida 
kedagi Piastidest, kes on liha meie lihast ja veri meie verest, öelge, auväärt isand, kelle poole 
tuleks meil pöörata oma südameid? Teie mõte Piastidest on suur ja levib üle maa kui kulutuli, 
sest nagu ma tean, kostab igal pool seimidel, kus pole tegemist korruptsiooniga, nagu ühest 
suust: Piast! Piast!» 

«Õige, õige!» tähendas Zagloba. 

«Siiski aga on Piaste kergem nimetada kui leida!» jätkas alamkantsler. «Niisiis, auväärt isand, 
ärge pange imeks, et ma küsin: keda nimelt teie mõtelnud olete?» 

«Keda ma mõtelnud olen?» kordas Zagloba veidi segadusse sattudes. 

Ja alumist huult ette ajades kortsutas ta kulmu. Tal oli raske leida nii kiiresti vastust, sest seni 
polnud ta mõtelnud mitte ühelegi hingele, samuti polnud ükski neist mõtteist, mis osav 
alamkantsler oli juba suutnud talle sisendada, pärit temalt. Muide teadis ta seda ka ise ja sai 
aru, et alamkantsler kisub ta ära ühele poole, kuid ta laskis seda sündida, sest see meeptas teda 
väga. 

«Ma kinnitasin vaid in principio, et meil on tarvis Piasti,» vastas ta viimaks, «kuid see on küll 
tõsi, et ma pole kandidaati veel maininud.» 

«Olen kuulnud vürst Boguslaw Radziwitti auahnetest kavatsustest!» ümises ksjonds 
Olszowski nagu endamisi. 

«Niikaua kui mul veel hing sees püsib, kuni mu rinnas on veel üksainumas veretilk, ei tohi 
seda juhtuda,» hüüdis Zagloba täie veendumusega. «Seda ei juhtu! Ei tahaks ma elada niivõrd 
häbisse langenud rahva hulgas, kes oma reetjat Juudast austaks kuningaks valimisega!» 

«See pole mitte ainult tarkuse, vaid ka kodaniku vooruse hääl!» ümises alamkantsler uuesti. 
«Haa!» mõtles Zagloba. «Kui sina tahad mind õnge võtta, teen mina sinuga sedasama!» 

Siis ütles Olszowski: 

«Kuhu purjetad sa küll jälle, mu vigastatud isamaalaev! Missugused tormid, missugused 
kaljud sind ootavad? Siis on küll asi halb, kui sinu tüürimeheks saab välismaalane, kuid 
nähtavasti peab see nõnda olema, sest pole sinu poegade seas kedagi, kes seda rohkem 
vääriks.» 

Ta laotas säravate sõrmustega ehitud käsi ja ütles resigneerunult, langetatud p,äi: 

«Siis vahest Kondeusz või lotringlane või Neuburgi vürst? Pole teist nõu!» 

«Seda ei tohi juhtuda” Piast!» vastas Zagloba. 

«Kes?» küsis alamkantsler. 

Ja järgnes vaikus. 

Siis võttis alamkantsler uuesti sõna: 

«Kas on olemas kedagi, kellega kõik nõus oleksid? Kus on see mees, kes oleks kogu 
rüütelkonnale nii armas, et keegi ei julgeks nuriseda, kui tema valitakse? ... Oli küll niisugune 
mees, väga. kuulus ja väga teenekas, teie sõber, keda aupaiste päikesekiirtena ümbritses ... Oli 
niisugune MEES ...» 

«Vürst Jeremi Wišniowiecki!» tähendas Zagloba. 

«Just nii. Kuid see puhkab hauas ...» 

«Tema poeg elab!» vastas Zagloba. 

Alamkantsler pilutas silmi ja istus tüki aega vaikides; äkki tõstis ta pea, vaatas korraks 
Zaglobale otsa ja ütles aeglaselt: 

«Tänan Jumalat, et ta sisendas mulle mõtte pöörduda teie poole, auväärt isand! Just nii! Suure 
Jeremi poeg elab! Noor, lootusrikas vürst, kellele meie riik seni avaldamata tänu võlgneb! 
Kuid tepa hiiglavarandusest pole enam midagi järele jäänud, on säilinud vaid tema au! Ja 
praegusel rikutud ajal, mil: igaüks pöörab pilgu vaid sinna, kuhupoole kisub kuld, — kes 
nimetab tema nime? Kellel jätkub julgust esitada tema kandidatuur? Teil, auväärt isa, eks ole? 
Kuid kas leidub palju teiesuguseid? Pole ime, kui see, kes kogu eluaeg kõigil võitlusväljadel 


on võidurikkalt pääsenud kangelaslikest võitlustest, ei kohku ;ka valimiste tandril andmast 
valjul häälel õigusele au ... Kas aga teised temale järgnevad? ...» 

Alamkantsler vajus mõtteisse, siis aga tõstis uuesti pilgu ja jätkas: 

«Jumal on vägevam kõigist. Kes teab, mida Tema on otsustanud! Kes teab? Kui ma mõtlen, 
kuidas kogu rüütelkond usub ja usaldab teid, auväärt isand, siis tõepoolest, ma ütlen seda 
uhkusega, tärkab mingisugune lootus mu südames, öelge mulle avameelselt,, auväärt isand: 
kas teile on mingi asi võimatu?» 

«Ei ilmaski!» vastas Zagloba veendunult. 

«Liiga ägedalt ei maksa siiski kohe seda kandidatuuri esitada. Harjugu inimesed enne selle 
nimega, kuid ärgu ta tundugu vastasrinnale liiga kardetavana; parem las nad naeravad ja irvi- 
tavad, et keegi neist ei teeks liiga tugevat opositsiooni... Võibolla annab Jumal, et ta ilmub 
äkki silmapiirile, kui need teised parteid vastamisi oma kandidaate maha kiskuma hakkavad... 
Auväärt isand, rajage talle aegamööda teed ja ärge jätke mitte 

järele, sest tema on teie kandidaat, kes väärib teie mõistust ja teie kogemusi... Õnnistagu teid 
Jumal teie ettevõtmises ....» 

«Ma julgen oletada, et Teie Auväärsus on samuti vürst Michalile mõtelnud?» 
Ksjonds-alamkantsler tõmbas ägedalt varrukast pisikese raamatu, millel seisis silmatorkavalt 
suurte tähtedega: «Censura candidatorum», ja ütles: 

«Lugege auväärt isand, vastaku see raamatuke teile minu eest!» Seda öelnud, hakkas ksjonds- 
alamkantsler äraminekule asutama, kuid pan Zagloba pidas teda kinni ja sõnas: 

«Lubage, Teie Auväärsus, et ma veel midagi ütlen. Kõigepealt olgu Jumal tänatud, et väiksem 
pitsat on niisugustes kätes, mis oskavad inimesi voolida nagu vaha!» 

«Kuidas?» küsis alamkantsler imestunult. 

«Teiseks ütlen ma Teie Auväärsusele juba ette ära, et vürst Michali kandidatuur on mu 
südamele väga kallis. Tundsin juba tema isa, armastasin teda ja sõdisin tema juhatusel ühes 
oma sõpradega, kes samuti kindlasti südamest rõõmu tunnevad, et võivad pojale avaldada 
seda armastust, mis neil oli tema suure isa vastu. Seepärast haaran ma sellest kandidatuurist 
kahe käega kinni ja tahan juba täna rääkida alamkammerhärra Krzyckiga, oma isikliku 
tuttavaga, kellel on šlahtale üsna suur jrnõju, sest seda meest mitte armastada on peaaegu 
võimatu. -Siis teeme me mõlemad kõik, mida suudame, ja küll Jumal aitab, et jõuame 
eesmärgile.» 

«Olgu inglid teile saatjaiks!» vastas ksjonds. «Kui asjalugu niisugune on, siis on kõik korras.» 
«Lubage, Teie Auväärsus. Mulle on tähtis veel üks asi, nimelt see, et Teie Auväärsus ei 
mõtleks mitte niiviisi: «Panin talle suhu oma soovi, sisendasin talle, nagu esitaks ta omaenda 
tarkusest vürst Michali kandidatuuri, ühesõnaga, võtsin-Tolli pihku nagu vahatüki...» Teie 
Auväärsus! Mina tahan ette panna pan Michali kandidatuuri seepärast, et ta on minu südamele 
kallis — vaat mis!... Esitan tema kandidatuuri leskvürstinna ja minu sõprade pärast ning selle 
usalduse pärast, mis mul on selles peas,» (siin langetas pan Zagloba oma pea) «millest on 
välja tulnud too Minerva, kuid mitte selle tõttu, etolen lasknud endale augu pähe rääkida nagu 
tilluke laps ja sisendada, justkui oleks see olnud minu enda mõte; ja lõpuks mitte seetõttu, et 
ma loll olen, vaid seepärast, et kui mõni tark. mulle midagi tarka ütleb, siis jääb vana Zagloba 
nõusse: «Hüva!»» 

Nüüd langetas vana aadlik veel kord pea ja jäi vait. Alamkantsler oli algul üsna 
hämmeldunud, kuid nähes vana aadliku head tuju ja seda, et asi nii kena pöörde võtab, puhkes 
südamest naerma, haaras Zagloba peast kinni ja kordas: 

«Jumala eest Odysseus, täitsa Odysseus! Kallis vennas, kes 

midagi head tahab teha, see peab inimesi mitut moodi kohtlema, teiega aga, nagu ma näen, 
saab asja ajada lihtsalt ja otsekoheselt. Teie meeldite mulle väga!» 


«Nagu vürst Michaj minule!» 

«Andku Jumal teile küll tervist! Haa! Olen üle trumbatud, kuid mul on sellest hea rneel. Nagu 
näen, olete nupukas mees! Ja küllap see vapiga sõrmus kuluks teile meie colloguiurrfv 
mälestuseks ära!» 

Seepeale kostis Zagloba: 

«See sõrmuseke jäägu sinnapaika ... Tehke nõnda minu meeleheaks ... Täiesti võimatu! Võib- 
olla mõnel teisel korral... pärast välimisi...» 

Ksjonds-alamkantsler sai asjast aru ega hakanud rohkem peale käima, kuid lahkus siiski 
säravate silmadega. 

Pan Zagloba saatis teda ukseni ja ümises tagasi tulles: 

«Ha'a! Andsin talle õpetust! See vennike arvas, et leiab omasuguse!... Kuid au teeb see mulle 
siiski! Nüüd hakkab selle ukse ette üksteise võidu kogunema tähtsaid mehi... Huvitav, mida 
arvavad sellest need daamid?» 

Daamid olid tõepoolest ülimalt imestunud, ja eriti kõrgele oli Zagloba tõusnud proua 
Makowiecka silmis, kes teda vaimustatult tervitas, hüüdes: 

«Teie, aulik härra, ületate tarkuse poolest isegi Saalomoni!» 

Zaglobal aga oli sellest väga hea meel: 

«Kellest te mind targema ütlete olevat? Oodake natuke, auväärt emand, te veel saate siin näha 
hetmaneid, piiskoppe ja senaatoreid; ma ei teagi, kuidas ma neist viimaks lahti saan. Poe kas 
või eesriide taha!...» 

Nende juttu häiris Ketlingi tulek. 

«Ketling, kas tahad aukõrgendust?» hüüdis pan Zagloba, joovastunud oma tähtsusest. 

«Ei!» vastas rüütel kurvalt. «Ma pean jälle kauemaks ajaks siit lahkuma!» 

Zagloba vaatas teda uurivalt. 

«Miks te siis nii.masendatud olete?» 

«Just seepärast, et pean siit ära sõitma.» 

«Kuhu?» 

«Sain Sotimaalt kirju isa vanadelt sõpradelt. Minu asjaajamised nõuavad tingimata mu 
sealolekut, võib-olla jään sinna pikemaks ajaks... Mul on kahju teist lahkuda, kuid ma 
pean!...» 

Zagloba astus toa keskele, vaatas järgemööda proua Mako-wieckale ja neidudele otsa ning 
küsis: 

«Kas kuulsite? Isa, Poja ja Püha Vaimu nimel, aamen!» 

XVI 


Pan Zagloba võttis teate Ketlingi lahkumisest vastu küll suure imestusega, kuid talle ei tulnud 
pähe vähimatki kahtlust, sest oli üsna tõenäoline, et Charles II, meelde tuletades Ketlingi 
perekonna poolt kuningatroonile osutatud teeneid, soovis nüüd avaldada oma tänulikkust tolle 
suguseltsi viimasele võsule. Oleks tundunud isegi võõrastav oletada midagi muud. Pealegi oli 
Ketling Zaglobale näidanud mingisuguseid «meretaguseid» kirju, kõrvaldades sellega iga 
kahtlemisvõimaluse. 

See ärasõit oli küll kriipsu peale tõmmanud kõigile Zagloba plaanidele, nii et vana aadlimees 
mõtles üsna murelikult: «Mis nüüd edasi saab?» Wotodyjowski kirjast võis arvata, et väike 
xüütel iga silmapilk tagasi jõuab. 

«Küllap need stepituuled on tal leina viimseni välja puhunud (mõtles pan Zagloba). Tagasi 
tulles on ta igatahes resoluutsem, kui oli siit lahkudes, ja et teda mingisugune kurivaim näib 
vägisi Krzysia poole kiskuvat, on Michal äkki valmis sellele neiule kohe 
abiellumisettepanekut tegema ... Ja siis? Siis annab Krzysia talle oma jaa-sõna, sest kuidas 


võiks ta korvi anda niisugusele kavalerile, kes pealegi on proua Makowiecka vend, ning mu 
vaene, armsaim haidukike jääks siis pealtvaatajaks!» 

Vanadele inimestele iseloomuliku jonnakusega aga tahtis pan Zagloba Basiat vägisi väikese 
rüütliga paari panna. 

Ei olnud selle vastu abi ka Skrzetuski jutust ega neist vastuväidetest, mis tal enesel vahel 
meelde tulid; Mõnikord andis ta enesele küll sõna, et ei sega end enam mitte millessegi, kuid 
siis kohe tekkis tal tahtmatult uuesti, ja veel pealetükkivamalt, soov neid kaht paari panna. 
Päevade viisi murdis ta pead, kuidas seda asja alustada; sepitses igasuguseid plaane ja võttis 
kõike sedavõrd südamesse, et kord, arvates leidnud olevat abinõu, hüüdis valju häälega, nagu 
oleks kõik juba korras: 

«Õnnistagu teid Taevane Isa!» 

Nüüd aga nägi ta end peaaegu oma soovide varemeil. Ei jäänud muud üle, kui jätta tulevik 
Jumala hoolde, kuna viimane lootusenatuke, et Ketling veel enne ärasõitu Krzysia suhtes 
otsustava sammu astuks, ei saanud Zagloba südamesse kauaks püsima jääda. Ainult kurbuse 
ja uudishimu ajel otsustas ta nüüd noorelt rüütlilt pärida, millal ta ära sõidab ja mida mõtleb 
enne Poola riigi piiridest lahkumist veel ette võtta. 

Seepärast kutsus ta teda kord juttu ajama ja ütles nukralt: «Pole midagi parata! Igaüks teab 
kõige paremini ise, kuidas tal talitada tuleb, ega hakka mina sulle peale käima, et sa siia 
jääksid, kuid ühte tahaksin sinult küll teada saada, nimelt seda, millal sa tagasi tuled ...» 

«Kas mina oskan arvata, mis mind ootab seal, kuhu sõidan,» vastas Ketling, «mis asjad ja 
seiklused ... Eks ma ikka tule kord tagasi, kui saan, ja jään sinna alatiseks, kui pean.» 

«Küll sa näed, et süda hakkab sind varsti meie poole kiskuma.» 

«Annaks Jumal, et minu haud asuks kord just siin, sellel maal, mis andis mulle kõik, mis 
üldse võimalik oli, — ja mitte kuskil mujal!» 

«Näed! Mujal jääb võõramaalane elu lõpuni võõraslapseks, kuid meie emake-maa sirutab 
sulle kohe käed vastu ja võtab su kaissu nagu oma lihase lapse.» 

«Tõsi! Täiesti tõsi! Ah, kui ma ainult saaksin!... Kõike võin ma oma endisel kodumaal leida; 
ainult õnne mitte!» 

«Haa! Eks ma öelnud sulle? Asu siia elama, võta naine! Sa ei tahtnud minu nõu kuulda ... Kui 
sa aga naisemees oleksid, siis peaksid ikkagi jälle siia tagasi tulema, isegi sel juhul, kui 
kaugele sõidad ja kui sa ei mõtle oma naistki viia üle märatseva mere, mida ma ometigi ei 
tahaks oletada. Andsin sulle nõu! Sa ei võtnud mind kuulda!» 

Nüüd vaatas Zagloba uurival pilgul Ketlingile näkku, lootes temalt saada selgemaid seletusi, 
kuid šotlane vaikis, langetas ainult pea ja näis oma pilgu põrandalaudadesse puurivat. 

«Mida sa siis selle peale ütled?» küsis Zagloba viivu pärast. 

«Selleks polnud ühtegi juhust,» vastas noor rüütel aeglaselt. 

Zagloba hakkas edasi-tagasi kõndima, jäi siis Ketlingi ette peatuma, pani käed selja peale 
kokku ja lausus: 

«Mina ütlen sulle aga, et oli küll! Kui seda tõesti polnud, siis ärgu ma tänasest päevast peale 
kandku enam seda vööd selle kõhu ümber! Krzysia on su sõber!» 

«Andku Jumal, et ta selleks jääks ka siis, kui meid mered lahutavad.» 

«Ja edasi?» 

«Muud midagi! Muud midagi!» «Oled sa temalt küsinud?» 

«Jätke mind rahule, aulik isand! Olen niigi küllalt õnnetu, et pean siit lahkuma.» 

«Ketling, kas tahad, et mina küsiksin temalt veel kord, kuni pole veel hilja?» 

Ketling mõtles: kui Krzysia nii väga seda ihkas, et nende tunded saladusse jääksid, siis võib- 
olla oleks tal koguni hea meel, kui tuleks juhus nende avalikuks mahasalgamiseks. Seepärast 
vastas ta: 


«Ma ütlen teile, et see ei annaks mitte mingit tulemust, ja olen kindel, et tegin kõik, mida 
suutsin, nende tunnete unustamiseks, kui aga teie, auväärt isand, ime peale loodate, eks siis 
katsuge!» 

«Haa! Kui sa oma tunded tema vastu oled unustanud, siis pole tõepoolest enam midagi teha!» 
ütles pan Zagloba meelekibedusega. «Aga luba, et ma sulle midagi ütlen: mina oleksin sind 
küll püsivaks kavaleriks pidanud!» 

Ketling hüppas püsti, sirutas mõlemad käed palavikuliselt ülespoole ja vastas enda kohta lausa 
harukordse õhinaga: 

«Mis aitaks see mulle, kui hakkaksin ihkama mõnda tähte sealt taevast? Ei suuda mina temani 
tõusta ega tule tema alla minu juurde. Õnnetud on need inimesed, kes hõbedase kuu poole 
õhkavad!» 

Pan Zagloba aga läks nii vihaseks, et ainult nohises. Hetke vältel ei saanud ta sõnagi suust, ja 
alles siis, kui oli oma viha talitsenud, vastas katkeval häälel: 

«Armas sõber, ära pea mind narriks, ja kui sa leiad, et mul on õigus, siis ütle seda mulle nagu 
inimesele, kelle igapäevaseks toiduks on liha ja leib, mitte aga mingisugused hullumeelsed 
kujutelmad! ... Vaata, kui mä nüüd mõistuse kaotaksin ja sulle ütleksin, et see minu müts on 
kuu, mida ma käega puutuda ei saa, siis käiksin linnas palja peaga ringi, ja külm näpis-taks - 
mu kõrvu nagu koeral. Niisuguste kujutelmadega mina ei tegele ... Seda aga tean küll, et 
sellest tüdrukust lahutab meid. vaid kolm tuba, ja et ta sööb ja joob ja et ta käies jalgu peab 
liigutama ja et tema nina punetab pakase käes ja et tal palava ilmaga on kuum; kui sääsk teda 
hammustab, siis tal sügeleb, ja kuuga sarnaneb ta võib-olla ainult selle poolest, et tal pole 
habet! Kui asjalugu nõnda seletada, nagu teed seda sina, siis võiks ju tõendada, et naeris on 
astroloog. Mis aga Krzysiasse puutub, — kui sa ei teinud katset, kui sa ei küsinud, siis on see 
sinu enda asi, kui aga oled tüdruku viinud niikaugele, et ta on sinusse armunud, aga sõidad 
nüüd ära, pidades teda kuuks, siis pole sinu viisakus ja samuti sinu mõistus suurt kiita! Nii- 
sugused on lood!» 

Seepeale vastas Ketling: 

«Pole mul kogu see asi kuigi magus, vaid üsna kibe. Sõidan ära seepärast, et pean sõitma; 
küsima ma ei hakka, sest mul pole midagi küsida. Teie aga teete mulle arvustamisega üle- 
kohut... Jumal näeb seda, kui rängasti!» 

«Ketling! Tean ju, et sa oled korralik inimene, ainult neist teie kommetest ei suuda ma kuidagi 
aru saada. Minu nooruses mindi tüdruku juurde ja öeldi talle suu sisse umbes nõnda: «Kui 
tuled- mulle, siis vasta, kui ei, siis ma sind ei osta!» Ja igaüks teadis, millega tal tegemist oli... 
Kes aga tuima peaga oli ja rääkida ei osanud, see saatis enese eest mõne väledama keelega 
mehe. Ma pakkusin sulle ennast ja teen seda nüüdki veel. Lähen ja räägin temaga, toon sulle 
vastuse, sina aga näed siis' ise, kas sõidad ära või jääd siia ...» 

«Ma sõidan ära! Teisiti ma ei saa ja nõnda see jääb.» «Siis tuled tagasi!» 

«Ei! Olge ometi nõnda kena, ärgem rääkigem sellest enam! Kui tahate oma huvi pärast midagi 
küsida, siis hea küll, kuid palun mitte minu nimel...» 

«Jumal hoidku! Vahest oledki sa ikka juba küsinud?» 

«Ei maksa sellest rohkem kõnelda! Tehke mulle seda heameelt!» 

«Hästi, räägime siis ilmast! ... Tabagu teid ja teie kombeid siis pikne! Jah, sina pead ära 
sõitma ja mina pean vanduma!» «Head aega, auväärt isand!» 

«Oota, oota! Mu viha hakkab juba lahtuma, armas Ketling! Oota, ma tahtsin ju sinuga 
rääkida! Millal sõidad?» 

«Niipea kui saan oma asjadega toime. Tahtsin veel ära oodata Kuramaalt veerandi oma 
rendirahast, ja selle lossikese, kus me praegu elame, müüksin meeleldi ära, kui aga leiduks 
ostjat.» 


«Selle võiks osta Makowiecki või Michal! Jumala eest! Ega sa siis Michalit jumalaga jätmata 
siit ära sõida!» 

«Kõige meelsamini jätaksin teda jumalaga!» 

«Ta võib iga silmapilk tagasi jõuda! Iga silmapilk! Võib-olla suudab tema sind mõjustada, et 
võtaksid Krzysia! ...» 

Siin katkestas Zagloba äkki oma jutu, sest teda valdas kummaline rahutus. 

«Püüdsin Michalile heas usus head teha,» mõtles ta, «kuigi see oli pagana moodi vastu tema 
tahtmist; kui aga sellest peaks Ketlingi ja tema vahel tekkima arusaamatusi, siis sõitku Ketling 
parem minema ...» 

Nüüd hakkas pan Zagloba käega hõõruma oma kiilaspead ja ütles viimaks: 

«Üht ja teist olen sinuga rääkinud puhtast sõbralikkusest sinu vastu. Oled mulle nii armsaks 
saanud, et ma ei tahaks sind kuidagiviisi lasta ära sõita, seepärast püüdsingi sind Krzysiaga 
võrgutada ... Kuid see sündis ainult sõbrameelsusest sinu vastu ... Mis nüüd mul, vanamehel, 
sellest! ... Tõepoolest, see kõik tuli ainult heast südamest, ei midagi muud! Ega ma ju 
kosjasobitajana tegutse, sest kui ma kedagi paari panna oleksin tahtnud, siis oleksin ju 
kõigepealt enese eest hoolitsenud ... Anna mulle üks musu, Ketling!... Ära ole pahane! ...» 
Ketling embas pan Zaglobat, kes oli nüüd tõesti üsna pehmeks muutunud, ja käskis kohe tuua 
veinikannu, seletades: 

«Selle ärasõidu puhul joome kas või iga päev ühe niisuguse kannu tühjaks!» 

Ja nad jõidki kannu tühjaks, mispeale Ketling jumalaga jättis ja ära läks. Vein aga oli pan 
Zagloba fantaasiale hoogu andnud; vana rüütel jäi nüüd kangesti mõtisklema küll Basiast ja 
Krzysiast, küll Wotodyjowskist ja Ketlingist; ta pani neid 

paari ja õnnistas, hakkas siis äkki neiude järele igatsema ja mõtles: 

«Lähen õige neid kitsetallesid vaatama!» 

Neiud istusid oma toas teisel pool koridori ja tikkisid. Pan Zagloba teretas neid ja hakkas siis 
toas edasi-tagasi käima, vedades sealjuures veidi jalgu järel, sest need ei tahtnud tal, eriti 
pärast veinijoomist, enam sõna kuulata. Käies vaatas ta neiusid, kes istusid nii teineteise ligi, 
et Basia hele peake ja mustajuukselise Krzysia pea üsna kokku puutusid. Basia jälgis Zaglobat 
silmanurgast, Krzysia aga tikkis sedavõrd suure hoolega, et tema nõela välkumine oli silmaga 
vaevu tabatav. 

«Hm!» köhatas Zagloba. 

«Hm!» kordas Basia. 

«Ära narri mind, ma olen vihane!» 

«Kindlasti võtab ta mul nüüd pea otsast maha!» hüüdis Basia hirmu teeseldes. 

«Muudkui padistab nagu veskiratas! Sul tuleks keelt lühendada!» 

Seda öelnud, astus pan Zagloba üsna preilide juurde, pani käed puusa ja küsis ilma vähimagi 
sissejuhatuseta: 

«Kas tahaksid Ketlingit endale meheks?» 

«Aga kohe, kas või viis niisugust!» hüüdis Basia vastu. 

«Ole vait, kärbes, ega ma sinuga räägi! Krzysia, ma ootan vastust sinult! Kas tahad Ketlingit 
endale meheks?» 

Krzysia kahvatas veidi, kuigi oli algul arvanud, et pan Zagloba küsib Basialt, mitte temalt; siis 
aga vaatas ta vanale aadlimehele oma imekaunite tumesiniste silmadega otsa. 

«Ei!» vastas ta rahulikult. 

«Noh, olge lahke! Ei! See oli vähemalt lühike ja selge vastus! Palun väga! Ja miks siis 
armuline preili teda enesele meheks ei soovi?» 

«Seepärast, et ma ei taha üldse kedagi!» 

«Krzysia! Seda räägi sa kellelegi teisele!» tähendas Basia. 

«Mis asi on siis põhjustanud teie abielupõlguše?» päris pan Zagloba edasi. 


«See pole abielupõlgus, vaid ma kavatsen kloostrisse minna,» vastas Krzysia. 

Tema hääl oli nii kindel ja nii kurb, et ei Basia ega pan Zagloba kahelnud hetkekski selle 
otsuse tõsiduses. Aga neid mõlemaid valdas nii suur imestus, et nad vaatasid kord teineteist, 
kord Krzysiat nagu uimased. 

«Miks?» tõttas pan Zagloba küsima. 

«Ma tahan kloostrisse minna!» kordas Krzysia unistavalt. 

Basia heitis Krzysiale paar pilku, pani talle siis käed ümber kaela, surus oma roosa suukese ta 
põsele ja ütles: 

«Krzysia, vaata, ma hakkan kohe valju häälega nutma! ütle ruttu, et sa aga niisama tühja juttu 
ajad, muidu hakkan ma, Jumala eest, kohe nutma!» 


XVII 


Pärast jutuajamist Zaglobaga käis Ketling veel proua Makowiecka juures, kellele teatas, et 
peab kiireloomuliste asjatoimetuste tõttu linna jääma. Enne pikale teekonnale asumist pidavat 
ta aga sõitma mitmeks nädalaks Kuramaale, mistõttu tal polevat enam võimalik oma majas 
peremehena stolniku abikaasa eest isiklikult hoolitseda; kuid ta]palus tungivalt, et proua 
Makowiecka seda maja ka edaspidi oma residentsiks peaks ja koos oma mehega ja pan 
Michaliga ka lähenevate valimiste ajaks sinna elama jääks. 

Proua Makowiecka nõustus sellega, kuna vastasel korral oleks maja kasutamatult seisnud ega 
oleks kellelgi temast tulu olnud. 

Pärast seda jutuajamist kadus Ketling silmapiirilt, ei näidanud end enam ei võõrastemajas ega 
pärastpoole, kui proua Makowiecka ühes neidudega maale tagasi läks, ka mitte Moko-towi 
ümbruses. Aga tema äraolekust oli puudutatud ainult Krzysia, sest pan Zaglobal polnud nüüd 
enam muud peas kui lähenevad valimised ning Basia ja stolniku abikaasa olid sedavõrd 
vapustatud Krzysia äkiliselt otsusest, et ei suutnud üldse enam millegi muu peale mõtelda. 
Siiski ei teinud proua Makowiecka vähimatki katset mõjustada Krzysiat oma otsusest 
loobuma, ja kahtles, kas tema meeski neiut selles suhtes mõjustama hakkab; tol ajal peeti 
vastupanu niisugusele kavatsusele ülekohtuks ja Jumala solvamiseks. Kõige oma 
jumalakartuse juures oleks ainult pan Zagloba protesteerida söandanud, kui see asi teda 
huvitanud oleks. Et ta aga sellest huvitatud polnud, ei lausunud temagi musta ega valget, vaid 
hingepõhjas koguni rõõmustas, et lugu oli niisugune ja et Krzysia ei seisnud enam takistavalt 
Wotodyjowski ja haidukikese vahel. Nüüd oli pan Zagloba veendunud, et tema salasoovid 
täituvad, ja andus vabalt ning täielikult valimiste eeltöödele; ta sõitis pealinna kokkukutsutud 
aadlikkude seas ringi ja veetis aega, vestles ksjonds-alamkantsler Olszowskiga, kes talle 
lõpuks oli väga armsaks saanud ja keda ta nüüd kohtles kui oma usaldusalust. 

Iga niisuguse vestluse järel tuli ta koju üha tulisema Piasti poolehoidjana ja üha vihasema 
võõramaalaste vaenlasena. Vastavalt Olszowski soovile ei andnud ta sellest avalikult märku, 
kuid ei möödunud ühtegi päeva, ilma et ta sellele salajasele kandidatuurile uusi poolehoidjaid 
poleks lisanud, ja nõnda juhtus 

see, mis niisugusel korral tavaliselt ikka juhtub: ta läks sedavõrd hasarti, et peale Basia ja pan 
Wotodyjowski ühendamise kavatsuse muutus see kandidatuur tema teiseks eluees-märgiks. 
Vahepeal tulid valimised üha lähemale. 

Kevad oli juba veed jääkatte alt vabastanud; juba puhusid soojad tuuled, mis panevad 
puhkema pungad puudel ja päästavad lihtsa rahva arvates pääsukesed kütkest lahti, nii et need 
linnukesed võisid iga hetk ilmuda külmavallast heleda päikese valgusesse. Ja ühes pääsukeste 
ja teiste rändlindudega hakkasid kogunema valimistele ka külalised. 


Kõigepealt kaupmehed, kes lootsid head lõikust sealt, kuhu pidi tulema üle poole miljoni 
inimese, arvates kokku isandaid ühes nende kaaskondlastega, aadlikke, teenijaid ja sõjaväge. 
Nõnda sõitsid sinna inglased, hollandlased, sakslased, venelased, ka tatarlased, türklased ja 
armeenlased, tulid isegi pärslased, tuues kaasa kalevit, damasti ja kuldbrokaati, kasukaid, 
juveele ja lõhnaaineid. Poekesi tehti tänavaile ja linna taha ning neis müüdi kõiksugust kaupa. 
Mõned «bazardid» seadsid endid sisse linnalähedastes külades, sest teati hästi, et pealinna 
võõrastemajad ei suuda mahutada kümnendikkugi valijaist ja et enamikul neist tuleb asuda 
laagrisse väljaspool linna müüre, nagu see oli valimiste ajal alati olnud. 

Viimaks hakkas ka aadlikke nii massiliselt ja nii tihedalt kokku tulema, et kui neid oleks 
samal määral kogunenud hädaohtu sattunud riigipiirile, siis poleks sellest ilmaski üle astunud 
ühegi vaenlase jalg. 

Avaldati arvamist, et valimised kujunevad üpris tormiliseks, sest maa oli lõhestatud, oli kolm 
tähtsamat kandidaati: Neuburgi vürst, Lotringi vürst ning Kondeusz. Räägiti, et iga partei 
püüdvat oma kandidaati kas või väevõimuga läbi suruda. 

Rahutus valdas südameid, hingi täitis erakondlik viha. Ennustati kodusõda ja need kuulujutud 
leidsid uskumist, sest magnaadid olid endid väehulkadega ümbritsenud. Needki sõjamehed 
tulid varakult kokku, et võita aega kõiksugusteks harjutusteks. Kui Poola riik oli hädas, kui 
vaenlane tungis talle tõsiselt kallale, ei suutnud kuningas ega suutnud hetmanid teda kaitsta 
muuga kui käputäie sõjameestega; nüüd aga olid isegi Radzi-willid, hoolimata seadustest ja 
kokkulepetest, kohale tulnud mitmetuhandepäise sõjaväega. Pacid olid kaasa toonud peaaegu 
samasuguse sõjaväe; mitte väiksem polnud ka Potockite oma; ainult natuke väiksema olid 
ühes võtnud teised Poola, Leedu ja Ruteenia «kuningapojad». — «Kuhu purjetad sa küll jälle, 
mu vigastatud isamaalaev!» kordas ksjonds Olszowski üha sagedamini, kuid temalgi oli 
südames oma arvamine; nood üdini rikutud võimuahnitsejad, kes olid. iga silmapilk valmis 
122 

kodusõda lõkkele puhuma, mõtlesid väheste eranditega ikka ainult enesele ja oma suguvõsale. 
Järjest enam, toimus aadlike kokkutulekuid, ja oli ilmne, et kui pärast seimi istungit algavad 
valimised, siis osutub aadel magnaatidest võimsamaks. Kuid needki massid ei oleks suutnud 
riigilaeva rahulikkudesse vetesse juhtida, sest nende päid täitis vaimupimedus ja nende 
südamed olid enamasti rikutud. 

Niisiis tõotasid valimised suurejoonelisteks paisuda, ja keegi ei aimanud, et need kukuvad 
välja üpris nigelalt, sest peale pan Zagloba ei lootnud isegi Piasti kasuks tegutsejad eriti, et 
nad suudavad läbi suruda niisuguse kandidaadi, nagu on pan Michat, sest nad ei osanud ette 
näha.ykuivõrd aadli taipamatus ja magnaatide intriigid neile kasuks' tulevad. Aga pan Zagloba 
ujus selles meres nagu kala. Seimi avamisest alates elas ta linnas, Ketlingi majas aga viibis 
ainult siis, kui tal tekkis igatsus oma «haidukikese» järele; et aga Basia lõbus tuju oli Krzysia 
otsuse tõttu tublisti kannatada saanud, võttis pan Zagloba neiu tihti enesega linna kaasa, et 
lahutada veidi tema meelt ja et tema silmad laadakauplusi nähes rõõmsamaks muutuksid. 
Tavaliselt asusid nad teele juba hommikul vara, tagasi aga tõi pan Zagloba ta tihti alles 
hilisõhtul. Teel ja linnas hüppas neiu süda rõõmust, kui ta nägi senitundmatuid asju ja inimesi, 
seda kirevat rahvamassi, neid toredaid sõjavägesid. Siis hakkasid tal silmad särama nagu kaks 
tulist sütt ja tema pea keerles nagu kruvi otsas; ta ei jõudnud küllalt vaadata ja imetleda ning 
külvas pan Zagloba üle tuhande küsimusega, vana aadlik aga vastas talle meelsasti, sest sai 
sealjuures näidata oma kogemusi ja tarkust. Tihtipeale ümbritses isegi kaunike hulk sõjamehi 
nende sõidukit; rüütlid imetlesid väga Basia ilu, tema elavat mõistust ja resoluutsust; pan 
Zagloba aga jutustas neile muudkui toda lugu, kuidas tatarlane pardihaavlitega maha lasti; 
seda jutustas ta selleks, et esile kutsuda nende ülimat vaimustust ja imetlust. 

Kord tulid nad väga hilja koju, sest pan Feliks Potocki voori ja saatjaskonna vaatamine oli 
kestnud terve päeva. Öö oli selge ja soe; aasade kohal hõljus valge udu. Pan Zagloba, kes alati 
hoiatas, et nii suures rahvahulgas, kus on teenijarahvast ja sõdureid, tuleb silmad ikka lahti 


hoida, oli sügavasse unne vajunud; ka kutsar tukkus, ainult Basia oli ärkvel, sest tema peast 
käis läbi tuhandeid mõtteid ja kujutlusi. 

Äkki kostis talle kõrvu mitme hobuse kabjaplaginat. 

Ta kiskus pan Zaglobat käisest ja ütles: 

«Mingisugused ratsanikud kihutavad meile järele!» 

«Mis? Kuidas? Kes?» küsis pan Zagloba uniselt. 

«Mingisugused ratsanikud kihutavad meile järele!» 

Pan Zagloba virgus nüüd täielikult. 

«Oo! Või kohe «kihutavad järele»! Kabjaplaginat on kuulda küll, nähtavasti tuleb keegi 
sedasama teed mööda...» 

«Olen kindel, et need on röövlid!» 

Basia oli selles nii kindel seetõttu, et ihkas kogu hingest seiklusi, röövleid ja juhust oma 
julguse demonstreerimiseks, ning kui pan Zagloba hakkas istme alt ähkides ja puhkides välja 
tõmbama püstoleid, mis «igaks juhuks» alati kaasas olid, palus Basia kohe üht endale. 

«Ei pääse minu kuulist ükski, kes meile läheneb! Tädi on kange jahipüssist laskma, kuid öösel 
ei näe ta hästi. Ma võiksin vanduda, et need on röövlid! Ai Jumal! Kui nad meile ometigi 
kallale tungiksid! Auväärt isand, andke ruttu püstol!» 

«Hea küll!» vastas Zagloba. «Kui sa tõotad mulle, et ei hakka paugutama enne mind ja enne, 
kui ma ütlen: «Lase!» Kui ma sulle relva kätte annan, siis oled sa valmis esimese ettejuhtuva 
aadliku maha põmmutama, selle asemel et esiteks küsida: «Werdo?» ja siis alles tegutseda.» 
«Ma siis küsin kõigepealt: «Werdo?»» 

«Häh! Aga kui need, kes meist mööduda tahavad, on joobnud ja naise häält kuuldes sulle 
häbematult vastavad?» «Siis panen neile püstolist! Eks ole?» 

«Noh! Võta niisugune paugutamishimuline olend veel enesega linna kaasa! Ma ju ütlesin 
sulle, et sa ilma minu käsuta lasta ei tohi.» 

«Ma küsin: «Werdo?» nii jämeda häälega, et nad midagi aru ei saa!» 

«Olgu siis nõnda! Kuulen neid juba üsna lähedal olevat... Kindlasti on need mingisugused 
korralikud inimesed, sest roimarid oleksid ootamatult kraavist kallale tunginud.» 

Et aga teedel tõepoolest hulkus igasuguseid kelme ja tihti räägiti kallaletungidest, andis 
Zagloba kutsarile käsu mitte sõita sealsamas teekäänakul mustendavate puude vahele, vaid 
peatuda hästi valgustatud kohas. 

Vahepeal olid neli ratsanikku jõudnud neist paarikümne sammu kaugusele. Nüüd pingutas 
Basia nii, et tal õnnestus öelda jämedal häälel, mis talle enesele näis päris tragunihäälena 
kõlavat, üsna karmilt: 

«Werdo?» 

«Miks teie siis siin tee ääres seisate?» kostis vastu üks ratsanikest, kes nähtavasti arvas, et 
reisijatel oli juhtunud hobuse-rakmetega või sõidukiga mõni õnnetus. 

Seda häält kuuldes laskis Basia püstolit hoidva käe kohe alla vajuda ja ütles ruttu pan 
Zaglobale: 

«See on ju onu! ... Jumala eest!» 

«Missugune onu?» 

«Makowiecki...» 

«Hei, teie seal!» hüüdis pan Zagloba. «Kas pole tegu mitte pan Makowieckiga ja pan 
Wotodyjowskiga?» 

«Pan Zagloba?» vastas väike rüütel. «Michal» 

Nüüd püüdis pan Zagloba nii ruttu kui võimalik tõsta oma jalad üle vankriserva. Aga enne 
veel, kui ta oli saanud ühegi jala üle serva visata, oli Wotodyjowski juba hobuse seljast maha 


hüpanud jä seisiski korvvankri juures. Kuupaistel oli ta Basia ära tundnud, haaras tema 
mõlemast käest kinni ja hüüdis: 

«Teretan teid, auväärt neiu, südamest! Aga kus on preili Krzysia, kus on mu õde? Kas olete 
kõik terved?» 

«Meie oleme terved! Jumalale tänu, et teie viimaks pärale olete jõudnud!» vastas Basia 
südame põksudes. «Ja onu on ka siin? Onu!» 

Seda öeldes haaras ta korvvankri juurde astunud pan Makowieckil kaela ümbert kinni, kuna 
pan Zagloba pan Wolodyjowskit embas. Pika teretamise järel tutvustati pan stolnikut pan 
Zaglobale, siis andsid mõlemad ratsanikud oma ratsud hobuse-poiste hoolde ja istusid 
korvvankrisse: Makowiecki ja Zagloba aukohale, Basia.ja Wotodyjowski aga ette. 

Järgnes lühikesi küsimusi ja lühikesi vastuseid, nagu see tavaliselt sünnib, kui inimesed pika 
lahusoleku järel jälle kokku saavad. 

Nõnda päris pan Makowiecki oma naise ja Wotodyjowski veel kord neiu Krzysia tervise 
järele; siis avaldas väike rüütel imestust Ketlingi lahkumise üle, kuid tal polnud aega sellel 
pikemalt peatuda, sest pidi kohe jutustama, mida ta ise oli piiriäärses asunduses korda 
saatnud, kuidas oli ringihulkuvaid tatarlasi varitsenud ja püüdnud, kuidas oli igatsust tundnud 
ja kui hästi oli mõjunud tema tervisele, et ta uuesti oli saanud nautida endist elu. 

«Mulle näis,» ütles ta, «nagu kestaksid ikka Lubnie ajad ja et oleme Skrzetuskiga, Kuszeliga 
ja Wierszuliga koos ... Alles siis, kui ma ühel hommikul tõin pangetäie pesuvett ja nägin 
selles peegelduvat halle juukseid oma oimukohtadel, alles siis 

tuli mulle uuesti meelde, et sa pole ikkagi päris endine, kuigi teisest küljest mõtlesid jälle, et 
niikaua kui on endist energiat, on inimenegi veel toosama.» 

«Selle ütlusega tabasid sa märki!» vastas Zagloba. «Kohe näha, et seal värskeil rohumail on 
sinugi taip tüsedamaks muutunud, sest varem polnud sa mitte nii teravmeelne. Elutahe on 
kõige alus! Ja pole paremat arstirohtu melanhoolia vastu!» 

«Jah, see on tõsi,» lisas pan Makowiecki. «Seal Michali asunduses on suur hulk vinnkaevusid, 
sest jooksvast veest on seal ümbruses puudus. Seda ma teile ütlen, auväärt isand, et kui 

koiduajal sõdurid nende kaevuvinnadega kriuksutama, hakkavad, siis ärkad niisuguse 
elutahtega, et tahad kohe Jumalat tänada ainuüksi juba sellegi eest, et hing sees.» 

«Hei! Kui ma saaksin üheainsa päevagi seal viibida!»;hüüdis Basia. 

«Selleks on võimalus olemas: abiellu piirivalverittmeistriga. Pan Nowowiejski saab varem või 
hiljem rittmeistriks,» tähendas väike rüütel. 

«Küllalt!» hüüdis Basia vihaselt. «Ma pole teid sugugi palunud, et mulle külakostiks 
Nowowiejski kaasa tooksite!». 

«Olen kaasa toonud muudki, nimelt toredaid maiustusi. Preili Basiat ootab magus elu, tollel 
vaesekesel on aga elu üsna mõru.» 

«Oleksite pidanud need maiustused temale andma, söögu need ära, enne kui tal vurrud 
kasvama hakkavad!» 

«Kujutlege, auväärt isand,» ütles pan Zagloba pan Makowieckile, «nõnda on nad isekeskis 
alati! Õnneks ütleb proverbium: «Kes teineteisega nägelevad, need teineteist ka armas- 
tavad.»» 

Basia ei kostnud selle peale midagi. Pan Wotodyjowski aga näis tema reageerimist ootavat ja 
vaatas Basia pisikest, kuust eredalt valgustatud näokest, mis talle näis nii armsana, et ta 
tahtmatult mõtles: 

«Aga see pagananägu on ka nii kaunis, et võtab sul silmad 

pimedaks! ...» .. 

Kuid nähtavasti tuli tal kohe midagi muud pähe, sest ta ütles kutsarile: 

«Noh, anna aga hobustele valu ja sõida kiiremini!» 


Nende sõnade järel hakkas korvvanker ruttu veerema, nii ruttu, et sõitjad istusid tüki aega 
vaikides, ja alles siis, kui nad olid jõudnud liivikule, alustas Wotodyjowski uuesti: 

«See Ketlingi ärasõit ei anna mulle rahu! Et see temal tuli ka just enne minu tulekut ja 
valimiste eel..» 

«Inglastele lähevad meie valimised niisama palju korda kui sinu tulek!» vastas Zagloba. 
«Ketling on ju nagu meeletu selte pärast, et peab siit lahkuma ja meid maha jätma ...» 

Basial oli juba keele peal: «Eriti Krzysiat!», kuid miski nagu torkas teda, käskides vaikida 
niihästi sellest kui ka Krzysia äsjasest otsusest. Tema naiseinstinkt ütles talle, et need 
mõlemad asjalood võivad pan Michalit solvata ja otsekohe talle südamevalu teha, ja Basial 
eneselgi hakkas kuidagi valus, niisiis vaikis ta, vaatamata oma impulsiivsele iseloomule. 
«Krzysia kavatsusest saab ta niikuinii teada,» mõtles Basia, «nähtavasti on parem sellest 
praegu mitte rääkida, kuna ka pan Zagloba ei ole seda asja ainsa sõnagagi puudutanud.» 
Nüüd pöördus Wotodyjowski jälle kutsari poole: 

«Sõida kiiremini!» 

«Hobused ja asjad jätsime Praga eeslinna,» seletas pan Makowiecki Zaglobale, «ja hakkasime 
aga neljakesi tulema, vaatamata hilisele ajale, sest nii minul kui ka Michalil oli lausa tuli 
takus.» 

«Seda ma usun,» kostis Zagloba. «Kas teie, auväärt isand,, nägite, kui palju rahvast on 
pealinna kokku voolanud? Linna piiril on tõkkepuude taga suured laagrid ja Maadad üles 
löödud, nii et raske on läbigi pääseda. Inimesed teaVad neist valimistest pajatada imeasju, 
mida ma teile tahan jutustada, kui selleks võimalus avaneb ...» 

Kuid nüüd hakati rääkima poliitikast. Pan Zagloba püüdis esiteks ääri-veeri teada saada 
stolniku arvamust; lõpuks aga pöördus Wotodyjowski poole ja küsis otse: 

«Ja-sina, Michal, kellele sina oma hääle annad?» 

Wotodyjowski võpatas vastuse asemel nagu unest ärgates ja ütles: 

«Tahaksin väga teada, kas nad juba magavad ja kas me neid juba täna näha saame!» 
«Muidugi magavad,» vastas Basia leebel ja veidi unisel toonil, «kuid nad ärkavad kindlasti ja 
tulevad teid, auväärt isand, teretama.» 

«Arvate nõnda, auväärt neiu?» küsis väike rüütel rõõmuga. 

Ning jälle vaatas ta Basiat ja jälle mõtles ta tahtmatult: 

«Küll ta, kurivaim, on võluv selles kuuvalguses!» 

Nad olidki juba Ketlingi mõisasse jõudnud ja sõitsid viivu pärast väravast sisse. 

Stolniku abikaasa ja Krzysia magasid juba, ainult mõned teenrid olid valvel, sest oodati Basiat 
ja pan Zaglobat õhtusöögile. Äkki tekkis majas suur ärevus; Zagloba käskis äratada rohkem 
teenijaid, et pakutaks sooja toitu külalistelegi. 

Pan stolnik tahtis kohe minna oma naise juurde, kuid see pii juba kuulnud ebatavalist müra ja 
aimas, kes oli tulnud; viivu pärast ruttas ta hingeldades alla, kleit kiiresti selga visatud, siinais 
roõmupisarad ja naeratus suul; järgnesid teretamised, sülelused ja korratu kõnelus, mida 
katkestasid vahelehüüded. 

Pan Wotodyjowski pidas lakkamatult silmas ušt, mille taha oli kadunud Basia ja kust ta iga 
silmapilk lootis ilmuvat oma armast Krzysiat roomusäravail silmil ja kiirustamise tõttu soen- 
gusse sättimata juustega; kuid söögitoa nurgas seisev Danzigist toodud kell muudkui tiksus ja 
tiksus, aeg veeres, pakuti õhtusööki, aga" pan Michalile armast ja kallist neiut ei tulnud ega 
tulnud. 

Viimaks ilmus Basia, kuid üksipäini, kuidagi tõsine ja sünge; astus laua juurde ja küünalt 
kätte haarates pöördus pan Makowiecki poole. 

«Onu!» ütles ta, Krzysia on veidi haiglane, siia ta ei tule, kuid palub, et onu vähemalt ukselegi 
teda teretama tuleks.» 


Pan Makowiecki Susis sedamaid toolilt ja läks toast välja, Basia temale järele 

Väike rüütel muutis kangesti kurvaks ja ütles: 

«Seda poleks ma küll oodanud, et täna preili Krzysiat näha ei saa. Kas ta on tõesti haige?» 
«Eh! Terve on ta,» vastas proua Makowiecka, «kuid nüüd pole tal tahtmist inimesi näha.» 
«Miks?» 

«Kas isand Zagloba ei rääkinud teile siis tema kavatsusest?» 

«Missugusest kavatsusest, Issanda haavade nimel?!» 

«Ta läheb kloostrisse ...» 

Pan Michal nakkis silmi pilgutama, nagu ei mõistaks, millest xäägitakse; siis muutus äkki 
tema näoilme, ta tõusis toolilt ja istus kohe jälle uuesti; silmapilkselt kattus tema otsmik higi- 
piiskadega, mida t« hakkas ära pühkima. Toas valitses surmavaikus. 

«Michal!» hüüdis stolniku abikaasa. 

Väike rüütel agavaatas eksleval pilgul kord tema, kord Zagloba poole ja ütles viimaks hirmsa 
häälega: «Kas minul lasub mõni needus?» 

«Pea Jumalat oma südames!» hüüdis Zagloba. 


XVIII 


See karjatus oli reetnud pan Zaglobale ja proua Makowieckale väikese rüütli südamesaladuse, 
ja kui pan Wotodyjowski seejärel äkki püsti kargas ning toast välja tormas, siis vaatasid nad 
tüki aega teineteisele,otsa liikumatult ja suures ärevuses, kuni proua Makoviecka viimaks 
ütles: 

«Jumala eest, atväärt isand, minge ometigi tema juurde, rääkige temaga, lohulage teda, muidu 
lähen ma ise.» 

«Ärge seda tehke, auväärt emand,» vastas Zagloba. «Ei kedagi meist, vaid Krzysiat oleks 
sinna tarvis, ja kui see pole võimalik, siis on parem jätta teda üksi omaette, sest ebakohane 
lohutamine sünnitab veel suuremat meeleheidet.» 

«Seda ma näen nüüd selgesti, nagu peo peal, et ta polnud Krzysia vastu ükskõikne. Vaadake, 
aulik isand! Ma teadsin, et Krzysia talle väga meeldis ja et ta püüdis tüdrukuga seltsida, aga et 
ta oleks lemasse niivõrd armunud olnud, seda poleks mulle mõttessegi tulnud.» 

«Nähtavasti tui ta nüüd siia juba kindlate kavatsustega, kujutledes oma õnne, ja on praegu 
nagu välgust rabatud.» 

«Mispärast ei lausunud ta sellest sõnakestki kellelegi, ei 

minule ega teile, auväärt isand, ega Krzysiale eneselegi! Võibolla oleks tüdruk siis selle 
otsuse tegemata jätnud ...» 

«See on imelik asi!» vastas Zagloba. «Mind ta ometigi usaldab ja minu pead usaldab ta isegi 
rohkem kui enese oma, kuid noist tundeist pole ta mulle rääkinud, kord koguni tähendas, et 
see polevat midagi muud kui ainult sõprus.» 

«Ta on olnud alati kinnise iseloomuga.» 

«Siis teie, auväärt proua, teda küll ei tunne, kuigi olete tema lihane õde. Ta on üsna 
avameelne. Pole ma seni leidnud avameelsemat inimest. Kuid ma pean tunnistama, et seekord 
ta talitas hoopis teisiti. Kas olete aga täiesti kindel selles, et ta Krzysialegi pole midagi 
rääkinud?» 

«Heldene Jumal! Krzysial on täielik talitamisvabadus, sest minu mees, tema hooldaja, ütles 
talle niiviisi: «Kui mees on lugupeetud ja väärikast soost, siis ei tarvitse sa minu nõusolekut 
küsida.» Oleks pan Michal enne ärasõitu Krzysiaga rääkinud, siis oleks tüdruk talle vastanud 
kas «jaa» või «ei» — ja Michal oleks teadnud, mida võib loota.» 

«Tõsi, et see tabas teda nüüd üsna ootamatult. Teie naiselikud tähelepanekud on tõesti 
asjalikud.» 


«Mis loevad need tähelepanekud; siin tuleb kiiresti nõu leida!» 

«Võtku Basia naiseks!» 

«Kuid nähtavasti armastab ta Krzysiat rohkem! ... Oleks see mõte mulle varem pähe tulnud!» 
«Kahju küll, et see mõte teile, auväärt emand, pähe ei tulnud!» 

«Kuidas oleksin ma võinud seda aimata, kui isegi teiesugune Saalomon midagi ei taibanud!» 
«Kust te seda teate, auväärt emand?» 

«Teie ju sobitasite talle Ketlingit!» 

«Mina? Jumal olgu mulle tunnistajaks, et mina pole kedagi sobitanud! ütlesin küll, et Ketling 
tunneb suurt sümpaatiat tema vastu, ja see oli tõsi; ütlesin küll, et Ketling on talle sobiv 
kavaler, sest see oli ja on samuti tõsi, kuid kosjasobitamise jätan rrra naiste hooleks. Armas 
emand! Minult ootab tuge ju pool Poola riiki! Kas mul üldse ongi aega mõtelda millelegi 
muule kui de publicis? Tihti pole mul seetõttu aega olnud lusikatäit toitugi suhu pista!» 
«Andke nüüd ometi head nõu, isand! Issanda halastuse nimel! Kõik räägivad ju, et targemat 
pead kui teie oma pole enam olemaski!» 

«Alalõpmata räägitakse sellest peast! Võiks mind kord ka rahule jätta ... Mis nõuandmisesse 
puutub, siis oleks siin kaks võimalust: emb-kumb, kas abiellugu pän Michal Basiaga või 
muutku Krzysia oma otsus! Otsus pole veel vanne!» 

Tuli pan Makowiecki, kellele abikaasa otsekohe kõik ära rää- 

129 

kis. Aadlik oli väga kohkunud, sest ta armastas ja hindas pan Michalit üliväga, praegu aga ei 
osanud midagi soovitada. 

«Kui Krzysia oma otsusele kindlaks jääb, siis pole ju võimalik sellest asjast üldse rääkidagi! 
..» sõnas ta laupa hõõrudes. 

«Krzysia jääb muidugi oma otsusele kindlaks!» vastas stolniku abikaasa. «Krzysia on alati 
niisugune olnud!» 

Seepeale tähendas stolnik: 

«Mida Michal küll mõtles, et ta enne ärasõitu ei püüdnud selgusele jõuda? Asi oleks ju võinud 
kujuneda veel palju traagilisemaks: keegi teine oleks võinud vahepeal võita tüdruku südame.» 
«Siis ei läheks ta kloostrisse!» kostis proua Makowiecka. «Ta on ju ometigi vaba!» «Tõsi 
küll!» tähendas stolnik. 

Ent Zagloba hakkas juba taipama, milles asi seisab. Oleks tal Krzysia ja Wotodyjowski 
saladus teada olnud, siis oleks sellega kõik korras olnud, kuid seda saladust teadmata oli tõesti 
raske millestki aru saada. 

Siiski hakkas pan Zagloba oma terava mõistusega arutama ja mõistma Krzysia otsuse ja pan 
Wotodyjowski meeleheite tõelisi põhjusi. 

Viivu pärast'oli ta juba kindel, et sellesse loosse on segatud Ketling. Tema oletused vajasid 
ainult veel tõendamist, seetõttu võttis ta nõuks pan Michali juurde minna, et asja lähemalt 
uurida. 

Minnes aga muutus ta äkki rahutuks, sest talle tuli niisugune mõte: 

«Minu käsi on siin küll tublisti mängus olnud! Tahtsin Michali ja Basia pulmapeoks mõdu 
valmistada, kuid kardan, et olen selle mõdu asemel keetnud talle haput kalja, sest ega tea, 
viimati haarab ka Michal oma endisest otsusest jälle kinni, järgneb Krzysia eeskujule ning 
läheb uuesti kloostrisse...» 

Pan Zaglobal hakkasid käima külmavärinad, seepärast lisas ta sammu ja oligi järgmisel hetkel 
pan Michali toas. 

Väike rüütel käis seal edasi-tagasi nagu metsloom puuris. Tema laup oli hirmuäratavalt 
kortsus, silmad klaasistunud — mees kannatas. Pan Zaglobat silmates peatus ta äkki vana aad- 
liku ees, pani käed rinnale ja hüüdis: 

«öelge mulle, auväärt isand, mida see kõik peab tähendama!» 


«Michal,» vastas Zagloba, «mõtle ometigi, kui palju neiusid igal aastal kloostrisse läheb! See 
on ju tavaline nähtus ... On neidki, kes lähevad sinna vastu oma vanemate tahtmist, olles 
veendunud selles, et Issand Jeesus on nende poolt. Mida sa siis veel tahad niisugusest neiust, 
kes on täiesti vaba?...» 

«See pole enam saladus,!» hüüdis pan Michal. «Ta pole vaba, sest enne minu ärasõitu lubas ta 
mulle oma armastuse ja käe.» 

«Aa!» ütles Zagloba. «Seda ma ei teadnud.» 

«Just nii!» kordas väike rüütel. «Võib-olla laseb ta end mõjutada?» 

«Ei ta enam minust hooli! Ta ei tahtnud mind ju näha!» hüüdis Wotodyjowski sügavalt 
solvununa. «Mina kiirustan ööd kui päevad siia — tema juurde, ja tema ei taha mind enam 
nähagi! Mida olen ma siis teinud? Mis patud mul lasuvad, et Jumala viha mind taga kiusab, et 
torm minuga nagu kuiva lehekesega mängib! Üks on surnud, teine läheb kloostrisse, mõlemad 
on Jumal minult ära võtnud, sest nähtavasti olen ma neetud; kõikide jaoks leidub halastust ja 
armu, ainult minu jaoks mitte! ...» 

Pan Zagloba kartis juba, et väike rüütel oma kurbuses hakkab jälle Jumalat teotama, nagu 
omal ajal pärast Anusia Bor-zobohata surma. Seetõttu püüdis ta tema mõtteile teist suunda 
anda ja ütles: 

«Michal, sa ära kahtle, et sinulegi leidub halastust, sest see on patt, ja sa ei tea, mis sind veel 
homme ees ootab. Võib-olla hakkab toosama Krzysia sinu üksindusele mõtlema ja muudab 
homme oma otsuse ning peab oma lubadust? Teiseks, kuule, Michal, kas pole seegi sulle 
lohutuseks, et Jumal ise, meie armuline isa, võtab sinult su tuvikese, mitte mõni maine mees? 
Ütle, kas see oleks parem?» 

Seepeale hakkas väike rüütel vurrusid liigutama ning hambaid kiristama ja hüüdis 
summutatud, katkeval häälel: 

«Kui see oleks elus inimene? Haa! Tulgu niisugune! Näeksin seda parema meelega! ... 
Maksaksin kätte!...» 

«Nii aga jääb sinu osaks palvetamine!» ütles Zagloba. «Kuula mind, vana sõber, sest paremat 
nõu ei anna sulle keegi... Võibolla muudab Jumal kõik paremusele. Mina ise ... tead sa ... 
soovisin sulle hoopis teist, kuid sinu ahastust nähes tunnen minagi nüüd sulle südamest kaasa 
ja tahan ühes sinuga paluda Jumalat, et ta sind lohutaks ja selle süütu neiu südame jälle sinu 
poole pööraks.» 

Seda öelnud, hakkas pan Zagloba pisaraid kuivatama, ja need olid tõelise sõpruse ja kaastunde 
pisarad. Oleks see olnud vana aadlimehe võimuses, siis oleks ta sel hetkel kõik tagasi võtnud, 
mida oli teinud selleks, et Krzysiat väikesest rüütlist eemaldada, ja oleks neiu nüüd ise 
esimesena Wotodyjowski embusesse heitnud. 

«Kuule,» sõnas ta viivu pärast, «räägi veel Krzysiaga, kirjelda talle oma kurbust, oma 
talumatut südamevalu, ja õnnistagu sind Jurrial! Tal peaks küll olema kivikõva süda, kui ta 
sulle ei halastaks. Aga ma loodan kindlasti, et ta seda tegemata ei jäta. Kloostrirüü kandmine 
on kiiduväärt asi, kuid mitte siis, kui see on kootud ligimesele tehtud ülekohtust, ütle talle 
seda! Küll sa näed ... Hei, Michal! Täna nutad, homme aga joome 

su kihlusel! Olen kindel, et see nii on! Neiu hakkas sind taga igatsema ja seetõttu tuligi tal 
kloostrisseminek pähe! Ta läheb küll kloostrisse, kuid sellesse kloostrisse, kus sina lööd 
ristseiks kella! Võib-olla on ta tõesti haiglane ja rääkis meile kloostrisse-minekust vaid 
selleks, et puru silma ajada. Ega sa tema suust seda kuulnud ole, ja annaks Jumal, et sa seda 
eales ei kuulekski! Te leppisite kokku, et peate kõik seda saladuses, tema aga ei tahtnud seda 
saladust avaldada ja puistaski meile puru silma! Kindlasti pole see midagi muud kui naiselik 
kavalus!» 


Pan Zagloba sõnad mõjusid väikese rüütli haigele südamele lausa palsamina; tema hinges 
tärkas uus lootus, silmad täitusid pisaratega ning kaua aega ei suutnud ta kuuldavale tuua 
ainustki sõna; alles siis, kui ta pisaraist jagu oli saanud, viskus ta Zagloba embusesse ja ütles: 
«Küll oleks hea, kui niisuguseid sõpru rohkem oleks! Aga kas see tõepoolest läheb kõik 
nõnda, nagu teie räägite?» 

«Tooksin sulle või taeva ligemale! Küll minu arvamine läheb täide! Kas mäletad, et ma 
oleksin kunagi midagi valesti ennustanud? Kas sa ei usalda minu elukogemusi ja minu mõis- 
tust? ...» 

«Teie ei suuda kujutleda, kui armas see neiu mulle on! Ega ma seepärast tgda õndsakest 
unustanud ole, iga päev palvetan tema eest! Kuid selle teisegi küljes ripub mu süda nagu tael 
kase küljes. Sa minu armas! Tema peale mõtlesin ma seal steppides niihästi hommikul ja 
keskpäeval kui ka õhtul. Lõpuks hakkasin koguni iseenesega rääkima, sest usaldusalust mul 
seal ei olnud. Jumala eest! Isegi tihnikus metssiga taga ajades mõtlesin ikka veel tema peale.» 
«Seda ma usun! Minul jooksis noores eas üks silmgi peast välja nutust ühe tütarlapse pärast, 
ja et ta küll täiesti välja ei jooksnud, on tal nüüd kae peal.» 

«Imestada ei ole siin midagi, auväärt isand! Vaevalt koju jõudnud, kuulen ma aga kõigepealt 
sõna: klooster!... Kuid loodan ometigi veel, et mu jutt mõjub, ma loodan neiu südame ja 
tõotuse peale. Kuidas te ütlesite? Kloostrirüü kandmine on kiiduväärt asi, kuid ...» 

«Kuid mitte siis, kui see on kootud ligimesele tehtud ülekohtust ...» 

«Toredasti öeldud! Et mina ilmaski ei oska luua ühtegi mõttetera! Seal piiri ääres olekski 
võinud sellega aega viita! Mu südames pesitseb lakkamatult rahutus, lohutusega aga täitsite 
teie ta alles praegu. Me leppisime temaga tõesti kokku, et asi peab saladuskatte alla jääma, 
nõnda on tõesti võimalik, et ta võis vaid silmakirjaks rääkida kloostrisseminekust... Te tõite 
veel ühe hea argutnentutn,i, aulik isand, aga see ei jäänud mulle meelde... Mu süda on nüüd 
üsna kerge!» 

«Siis tule minu tuppa või ma käsin veinipudeli siia tuua. Pika teekonna järel kulub see ära...» 
Nad läksid ja jõid tublisti hilisööni. 

Järgmisel päeval pani Wotodyjowski kenasti riidesse ja tegi tähtsa näo ette, varustas end 
kõikide argumentidega, mis talle enesele meelde tulid, ja nendega, mida talle oli öelnud pan 
Zagloba, ning läks nende relvadega söögituppa, kuhu kõik tavaliselt kogunesid 
hommikueinele. Kogu seltskonnast olid kõik juba seal peale Krzysia, kuid tedagi ei tulnud 
kauäj| oodata, sest vaevalt oli väike rüütel alla neelanud kaks lusikatäit suppi, kui läbi avatud 
ukse kostis kleidi sahinat ja neiu astus tuppa. 

Ta tuli väga kiiresti, lausa tormates, hõõguvate põskedega, langetatud pilgul, hirmunud ja 
pingestatud näoga. 

Astunud Woftodyjowski juurde, sirutas ta tema poole mõlemad käed, aga talle otsa ei 
vaadanud, ja kui väike rüütel neid käsi kirglikult suudlema hakkas, siis läks neiu äkki näost 
väga kahvatuks, kusjuures ei saanud suust ühtki sõna tema tervituseks. 

Väikese rüütli süda aga täitus kohe armastuse, rahutuse ja vaimustusega, niipea kui ta nägi 
seda õrna näokest, mis paistis muutuvat nagu imettegev kuju, ning neiu ilusat ja armast keha, 
mis oli veel üsna soe magamisest. Isegi neiu meeltesegadus ja ta näos peegelduv kartlikkus 
liigutasid teda. «Kallim õieke,» mõtles ta hingepõhjas, «mida sa küll kardad? Ma ju annaksin 
sinu eest oma elu ja vere...» 

Kuid ta ei öelnud seda kuuldavalt, surus ainult oma karedaid vurrusid senikaua Krzysia 
atlasspehmele käekesele, et sinna jäid järele punased jäljed. 

Seda kõike pealt vaadates tõmbas Basia endale meelega silmadele oma heleda juukselaka, et 
tema meeleliigutust ei märgataks, kuid keegi ei pannud teda sel hetkel tähele, sest kõikide 
pilgud olid suunatud tollele paarile, ja järgnes piinlik vaikus. 

Selle katkestas esimesena pan Michal. 


«Öö saatsin mööda kurbuses ja rahutuses,» ütles ta, «sest kõiki nägin ma eile, ainult teid 
mitte, auväärt neiu, ja mulle räägiti teist nii hirmsaid asju, et mul oli enam nutu kui magamise 
meeleolu.» 

Nii avameelseid sõnu kuuldes muutus Krzysia veel kahvatumaks, ja Wotodyjowski arvas, et 
neiu langeb minestusse; seepärast ütles ta ruttu: 

«Sellest kõigest peame veel rääkima, kuid praegu ei küsi ma enam midagi, et võiksite 
rahuneda. Egas ma ole barbarus või hunt, ning Jumal ise näeb, kui heatahtlikult ma teisse 
suhtun, auväärt neiu!» 

«Tänan!» sosistas Krzysia. 

Pan Zagloba, štolnik ja tema abikaasa vahetasid isekeskis pilke, nagu õhutades üksteist 
alustama mõnda ükskõikset jutuajamist, 

kuid kaua aega ei jätkunud kellelgi selleks julgust, kuni pan Zagloba lõpuks esimesena 
alustas. 

«Peame täna linna sõitma!» pöördus ta juuresolijate poole. «Kogu linn keeb valimiste eel 
nagu veekatlas, sest' igaüks soovitab seal oma kandidaati. Teel ütlen teile, kellele minu 
arvates tuleks hääl anda.» 

Ent keegi ei lausunud selle peale sõnakestki. Pan Zagloba vaatas tüki aega üsna mõttetühjal 
pilgul toas ringi ja küsis viimaks Basialt: 

«Kas sina, põngerjas, tuled ühes meiega?» 

«Kas või Ruteeniasse!» vastas Basia löögivalmilt. 

Jälle järgnes vaikus. Niisuguste katsetega alatiselt katkevat jutulõnga aina sõlmida möödus 
kogu eine. 

Lõpuks tõusti lauast. Nüüd astus Wotodyjowski kohe Krzysia juurde ja lausus: 

«Pean teiega nelja silma all kõnelema.» 

Siis pakkus ta neiule käe ja nad läksid kõrvaltuppa, sessesamasse tuppa, mis oli olnud nende 
esimese suudluse tunnistajaks. Pakkunud Krzysiale sohval istet, istus väike rüütel neiu 
kõrvale ja hakkas tema juukseid silitama, nagu väikest last 

hellitades. 

«Krzysia!» ütles ta viimaks lahkel häälel. «Kas oled sattunud segadusse? Kas saad mulle 
vastata teadlikult ja rahulikult?» 

Neiu rahunes, ja pealegi liigutas teda väikese rüütli headus. Niisiis tõstis ta esimest korda oma 
pilgu pan Michali poole. 

«Saan küll!» ütles ta tasasel häälel. 

«Kas on tõsi, et sa oled otsustanud kloostrisse minna?» 

Seepeale pani Krzysia käed kokku ja sosistas paluvalt: 

«Ärge mulle seda pahaks pange, ärge needke mind, kuid tõsi see on!» 

«Krzysia!» ütles Wotodyjowski. «Kas on sünnis tallata jalgade alla ligimese õnn, nagu sina 
seda minu õnnega teed? Kuhu on jäänud su lubadus, kuhu on jäänud meie kokkulepe? 
Jumalaga sõdida ma ei või, kuid seda ütlen ma sulle kõigepealt, mida pan Zagloba mulle eile 
lausus: nunnarüü ei tohi olla kootud ligimesele tehtud ülekohtust. Minule tehtud ülekohtuga ei 
suurenda sa Jumala au, sest Issand Jumal valitseb kogu maailma: tema omad on kõik rahvad, 
tema omad on maad ja mered ja jõed ja linnud õhus ning metsloomad ja päikesed ja 
taevatähed; temale kuulub kõik, mida sa üldse suudad välja mõtelda, ja veelgi enam, mul aga 
pole muud kui sina, mu ainuke, armas, kallis! Sina oled mu õnn, sina oled kogu mu varandus! 
Ja kas sa tõesti arvad, et Jumalal — sellel määratu rikkal — oleks tarvis vaese sõjamehe käest 
tema ainsamat aaret ära kiskuda?... Et, Tema oma suures helduses nõustub 

sellega? Et see võiks Talle rõõmu teha, et see Teda ei solvaks? ... Vaata, mida sa Talle annad? 
Iseenda? Kuid sa oled ju minu oma, sest oled ennast ise minule lubanud, niisiis annad sa Talle 


võõra varanduse, mitte oma; sa annad Talle minu pisarad, minu südamevalu, minu surma. Kas 
on sul selleks õigus? Kaalu seda oma hinges ja mõtteis ning pea aru oma südametunnistusega! 
«.. Sest kui ma oleksin sind solvanud, kui ma poleks sind küllalt armastanud, kui oleksin sinu 
unustanud, kui oleksin toime saatnud mõne kuritöö või mõrva — ah! siis ma ei ütleks midagi, 
mitte kui midagi! Kuid mina läksin piiri äärde salaluurele, ringihulkuvaid vaenlase sõjamehi 
ja väesalku kinni püüdma, isamaad teenima oma verega ja tervisega ja kogu olemusega, sind 
aga ma armastasin, mõtlesin sinule nii ööd kui päevad! Nagu põder januneb vett ja nagu lind 
igatseb õhku, nagu laps igatseb oma ema ja nagu isa igatseb oma lapse järele, nii igatsesin ma 
sind!... Ja selle kõige tasuks oled sa mulle valmistanud niisuguse vastuvõtu, niisuguse tänu?.., 
Krzysia, kalleim sõber, mu arm, mu väljavalitu, ütle mulle, millest see tuleb! Ütle mulle oma 
põhjendused niisama avameelselt, niisama puhtsüdamlikult, nagu mina sulle oma 
põhjendused ja oma õigused avaldan; usalda mind! Ära jäta mind mu õnnetuses üksi. Sa 
andsid mulle ise selleks õiguse — ära tee mind nüüd kodutuks! ...» 

Õnnetu pan Michal ei teadnud veel, et on olemas üks õigus, mis on suurem ja vanem 
kõikidest inimõigustest, mille sunnil süda peab järgnema ainult armastusehüüdele ja teeb 
seda, ja kui ta lakkab armastamast, siis saadab ta sellega juba toime suurima 
truudusemurdmise, ehk küll see toimub tihti nii süütult, nagu pole lamp süüdi selles, et ta 
kustub, kui temas on õli otsa saanud. 

Seda kõike mitte arvestades embas Wotodyjowski Krzysia põlvi, palus ja anus. Krzysia aga 
vastas vaid pisaratevooluga, kuna ta südamega ei suutnud enam vastata. 

«Krzysia,» ütles väike rüütel lõpuks püsti tõustes, «sinu pisarais võib minu õnn ära uppuda, 
kuid mitte seda ei palu ma sinult, vaid päästmist!» 

«Ärge nõudke minult põhjendusi!» vastas Krzysia nuuksudes. «Ärge nõudke minult 
põhjendusi, sest nõnda peab see olema ega või olla teisiti. Ma ei vääri niisugust inimest, nagu 
teie olete, ega ole teid kunagi väärinud ... Tean väga hästi, kui suurt ülekohut ma teile teen, ja 
mu süda valutab selle pärast nii hirmsasti, et... ma ei tea enam, mida peale hakata! ... Tean, et 
see on ülekohus ... Oh helde Jumal, mu süda on lõhkemas! Andestage mulle, aulik isand, ärge 
lahkuge minust pahameeles, andestage, ärge mind needke!» 

Seda öeldes laskus Krzysia Wotodyjowski ette põlvili. 

«Tean, et teen teile ülekohut, kuid palun teilt armu ja halastust!» 

Siinjuures vajus Krzysia tume peake põrandani. Wotodyjowski tõstis vaese nutja silmapilkselt 
maast üles ja pani ta tagasi sohvale istuma, ise aga hakkas jälle nagu hullumeelne edasi-tagasi 
käima. Siis peatus ta äkki ja surus rusikad oimudele, kõndis toas edasi ning jäi viimaks 
Krzysia ette peatuma. 

«Viivita vähemalt veel, jäta endale mõtlemisaega ja anna mulle pisutki lootust,» sõnas ta. 
«Mõtle ometi sellele, et minugi süda pole kivist! Miks piinad sa mind halastamatult, nagu 
tulise rauaga kõrvetades? Olgu ma kui tahes kannatlik, aga kui ma ikkagi tunnen oma seljas 
nahka kõrbevat, võtab minuski valu võimust... Ma ei oska sulle Lihtsalt öelda, kuidas mu süda 
valutab ... Jumala eest, ei oska! ... Vaata, ma olen juba kord niisugune lihtne inimene ja kogu 
mu elu on sõjas möödunud ... Jumala eest! Oh armas Jeesus! Sellessamas toas me ju 
kallistasime teineteist, armas Krzysia! Mõtlesin, et jääd minu omaks igavesti, ja nüüd äkki: 
mitte midagi, mitte midagi! Mis on sinuga juhtunud? Kes on su südame teiseks muutnud? 
Krzysia! Mina olen ju jäänud sellekssamaks, kes ma olin!... Ja sedagi sa ei tea, et minule on 
see hoop valusam kui kellelegi teisele, sest ma» olen juba ühe armsama hauda viinud. Jeesus! 
Mida pean ma talle ütlema, et tema südant liigutada!... Jäta mulle vähemalt lootustki! Ära 
röövi minult kõike korraga!» 

Krzysia ei vastanud, ainult üha tugevamaks muutuv nuuksumine raputas tema keha; väike 
rüütel aga seisis tema ees, hoidis esialgu tagasi solvumistunnet, siis aga ääretut viha, ja mõle- 
mast jagu saanud, kordas ta lõpuks: 


«Jäta mulle vähemalt lootustki! Kuuled?» 

«Ma ei saa! Ei saa!» kostis Krzysia. 

Seejärel läks pan Wotodyjowski akna juurde ja surus oma pea vastu külma ruutu. Kaua seisis 
ta liikumatult, pööras end viimaks ümber, astus mõned sammud Krzysia poole ja ütles üsna 
tasa: 

«Elage hästi, aulik preili! Ärge hoolige minust! Olgu teile elu niisama magus, nagu minu elu 
on mõru! Teadke, et mu suu teile praegu andestab, ja kui Jumal annab, siis andestab teile 
tulevikus ka mu süda ... Tundke edaspidi ligimeste kannatustele rohkem kaasa ja ärge andke 
tulevikus enam lubadusi! ... Pole midagi parata! Ei vii ma siit üle läve astudes õnne kaasa! 
Elage hästi!» 

Seda öelnud, liigutas ta vurrukesi, kummardas ja väljus toast. Kõrvaltoast leidis ta stolniku 
ühes abikaasaga ja Zagloba, kes tormasid talle vastu, nagu soovides teda rünnata küsimustega, 
tema aga vaid heitis käega. 

«Kõik on asjata!» ütles ta. «Jätke mind rahule!...» 

Sellest toast viis tema tuppa kitsas koridor; mainitud koridoris, neiude toa ukse juures, astus 
Basia väikesele rüütlile tee peale ette. 

«Lohutagu teid Jumal ja pehmendagu Krzysia südant!» hüüdis ta nutust väriseval häälel. 
Väike rüütel möödus temast sõnatult, tema poole vaatamata. Siis äkki aga pöördus meeletu 
viha ajel ringi ja astus süütu Basia ette sootumaks muutunud, pilkava näoga. 

«Lubage Ketlingile oma käsi, auväärt neiu,» ütles ta kähiseval häälel, «armastage teda ja siis 
tallake tema süda põrmu, karistage see lõhki ja minge kloostrisse!» 

«Pan Michal!» hüüdis Basia imestunult. 

«Enne anna oma tunnetele voli, katsu, kuidas suudlus maitseb, siis aga mine pattu kahetsema, 
oh teid küll!...» 

See oli Basiale juba liig. Ainult Jumal oli tunnistajaks, kuivõrd ta pidi enesest võitu saama, 
avaldades Wotodyjowskile soovi, et Jumal muudaks Krzysia meelt, — ja selle eest sai ta 
ülekohtuse etteheite ja pilke osaliseks just sel hetkel, mil oli valmis selle tänamatu 
lohutamiseks andma oma südamevere. See pani tal kohe vere keema, ta põsekesed hakkasid 
hõõguma, roosad ninasõõrmed puhitusid ja hetkegi järele mõtlemata hüüdis ta oma linalakka 
juuksepahmakut raputades: 

«Teadke, auväärt isand, et Ketlingi pärast kloostrisse ei lähe mitte mina!» 

Seda öelnud, tormas ta trepile ja kadus rüütli silmist. Too aga jäi sinna seisma nagu kivikuju 
ning hakkas siis oma silmi hõõruma, justkui oleks ärganud raskest unest. Veri lõi talle näkku, 
ta haaras mõõga ja hüüdis õudsel häälel: «Häda reetjale!» 

Ning veerand tunni pärast kihutas ta Varssavi poole, nii et tuul vuhises tema -kõrvus ja 
mullatükid aina lendasid hobuse kapjade alt. 


XIX 


Stolnik oma abikaasaga nägi teda lahkuvat, samuti pan Zagloba, ja rahutus täitis kõikide 
südameid. Vahetati küsivaid pilke: mis on juhtunud ja kuhu ta läheb? 

«Heldene Jumal!» hüüdis stolniku abikaasa. «Viimati kihutab ta nüüd Metsikutele Väljadele 
ja ma ei näe teda enam elades!» 

«Või läheb ta selle narri tüdruku eeskujul kloostrisse!» ütles pan Zagloba meeleheitel. «Siin 
peab nõu leidma!» lisas stolnik. 

Seal avanes uks ja nagu tuulispea tormas tuppa ärritatud ja 

kahvatu Basia, trampis keset tuba jalgadega nagu väike laps ja hakkas mõlema käega silmi 
hõõrudes nuuksuma: 


«Appi! Aidake! Pan Michal läks Ketlingit tapma! Kes Jumalat usub, see kihutagu talle järele 
ja peatagu ta! Appi! Appi!» 

«Mis sul viga on, tüdruk?» haaras Zagloba ta kätest kinni. 

«Appi! Pan Michal tapab Ketlingi ära! Minu pärast valatakse verd ja Krzysia sureb, kõik minu 
pärast!» 

«Räägi!» karjus Zagloba teda õlast raputades. «Kust sa seda tead? Miks siis sinu pärast?» 
«Mina ütlesin talle südametäiega, et nad teineteist armastavad, et Krzysia läheb Ketlingi 
pärast kloostrisse. Kes usub Jumalat, see tormaku talle järele, peatagu ta! Lähme kõik!» 

Pan Zagloba, kellele niisugustel kordadel kunagi ei meeldinud viivitada, tormas õue ja käskis 
hobused jalamaid korvvankri ette rakendada. 

Stolniku abikaasa tahtis Basialt selle hämmastava uudise kohta veel lähemaid teateid saada, 
kuna tema polnud ühelgi momendil aimanud mingisuguseid armutundeid Krzysia ja Ketlingi 
vahel, kuid tüdruk tormas pan Zaglobale järele, et olla hobuste rakendamise juures. Ta aitas 
hobuseid tallist tuua, neid «ette rakendada ja sõitis viimaks paljapäi pukis istudes trepi .ette, 
kus mõlemad mehed juba sõidurõivais ootasid. 

«Tule maha!» käskis Zagloba. 

«Ei tule!» 

«Tule maha, ütlen ma sulle!» 

«Ei tule. Kui tahate, istuge peale, kui ei taha, siis sõidan üksinda minema!» 

Seda öeldes haaras ta ohjad tugevamini pihku. Mehed nägid ära, et tüdruku vastupanu 
murdmine oleks ainult suurt segadust tekitanud, ja lakkasid teda pukist alla kutsumast. 
Vahepeal oli kohale jõudnud sulane piitsaga, ja stolniku abikaasa tõi Basiale veel kasuka ja 
mütsi, sest ilm oli külm. 

Siis sõitsid nad minema. 

Basia jäi pukki istuma; pan Zagloba, kes oleks temaga meeleldi juttu ajanud, hüüdis talle, et ta 
istuks eesistmele, kuid sedagi ei tahtnud tüdruk teha, võib-olla hirmust, et temaga võidakse 
seal tõrelda; nõnda tuli Zaglobal oma küsimused esitada kaugelt; Basia vastas talle pead 
pööramata. 

«Kust sina seda tead, mida sa noist kahest pan Michalile rääkisid?» küsis Zagloba. 

«Ma tean kõik!» 

«Kas Krzysia on sulle midagi rääkinud?» 

«Krzysia pole mulle midagi rääkinud.» 

«Võib-olla siis šotlane?» 

«Ei, aga ma tean, et ta just seepärast Inglismaale läheb. Kõiki ta oskas tüssata, mind mitte.» 

«Imelik asi!» ütles Zagloba. Ja Basia vastu: 

«See on teie töö, auväärt isand! Ei oleks pidanud neid teineteisele lähemale tõukama!» 

«Ole sina vait, ära sega ennast asjadesse, mis sinusse ei puutu!» vastas Zagloba, keda ärritas 
kõige enam, et see etteheitmine toimus Latyczowi stolniku kuuldes. 

Viivu pärast lisas ta veel: 

«Ah et mina olen nad kokku sobitanud? Mina olen neile nõuandjaks olnud? Võeh! Niisugused 
oletused juba meeldivad mulle!» 

«Ahaa! Võib-olla siiski mitte?» vastas tüdruk. 

Pan Zagloba ei saanud ometi lahti mõttest, et Basial on õigus, ja et tema, pan Zagloba, on 
kõiges juhtunus päris palju süüdi. See mõte ei andnud talle hingerahu, ja et ka korvvanker 
hirmsasti raputas, siis muutus vana aadlimehe meeleolu üpris niruks ja ta tegi enesele üsna 
ränki etteheiteid. 

«Mulle kuluks ära, et Wotodyjowski ja Ketling mul nüüd koos mõlemad kõrvad peast ära 
lõikaksid,» mõtles ta. «Sundida kedagi abielluma vastu tahtmist, see tähendab ju sedasama 
mis ratsutada hobuse seljas, nägu saba poole pööratud. Sel põrnikal on õigus! Kui need kaks 


seal kokku põrkavad, siis jääb Ketlingi surm minu hinge peale! Mis häda sundis mind veel 
vanaduspäevil lollusi tegema? Ptüi! Pagan võtku! Nad oleksid mind peaaegu ninapidi 
vedanud, sest aimasin hädavaevu, miks Ketling üle mere sõita tahab ja too hakk kloostrisse 
minna, aga see haidukike, nagu näha, on asjast ammugi aru saanud.» 

Pan Zagloba vajus mõtteisse ja ümises viivu pärast: 

«Kelmike on see tütarlaps! Michalil on vist küll vähisilmad, kui ta toda nukku niisugusele 
tüdrukule eelistab!» 

Vahepeal olid nad linna jõudnud, kuid nüüd need päris raskused alles algasid, sest ükski neist 
ei teadnud Ketlingi nüüdset asupaika ja seda, kuhu võis minna Wotodyjowski; neid aga sää- 
rasest rahvamurrust otsida oli niisama hea kui otsida nõela heinakuhjast. Seepärast läksid nad 
kõigepealt suurhetmani juurde. Seal öeldi, et Ketling olevat selsamal hommikul alustanud 
oma välismaareisi; Wotodyjowski oli käinud Ketlingit taga küsimas, kuid keegi ei teadnud 
öelda, kuhu väike rüütel seejärel oli läinud. Oletati, et vahest linna taga oleva: horugvi juurde. 
Pan Zagloba käskis sõita sellesse laagrisse, kuid sealtki ei saanud nadmidagi teada. Käidi 
läbi Pika tänava võõrastemajad, käidi ka Praga linnaosas, ent kõik oli asjata. 

Hakkas juba pimenema, ja et võõrastemaja leidmisest ei võinud juttugi olla, pidid nad koju 
tagasi sõitma. 

Koduteel olid. kõik tõsises mures, Basia nuttis natuke, vana 

139 

stolnik luges issameiel, Zagloba oli suures ärevuses. Siiski püüdis ta iseennast ja kogu 
seltskonda lohutada. 

«Haa! Meie muretseme siin võib-olla üsna ilmaasjata. Kes teab, vahest on pan Michal 
vahepeal juba koju jõudnud.» 

«Või ka tapetud!» tähendas Basia. 

Ta võbises korvvankris, korrates ühtepuhku pisarsilmil: 

«Minul peaks keel suust ära lõigatama! Minu süü! Minu süü! Oh Jeesus, ma vist lähen 
hulluks!» 

Aga Zagloba kostis seepeale: 

«Ole sina üsna rahulik, tüdruk! See pole sinu süü, ja seda sa tea, et kui keegi on tapetud, siis 
igatahes mitte pan Michal!» 

«Tolles teisest on mul samuti kahju! Oleme talle ikka küll ilusasti tasunud tema külalislahkuse 
eest, pole midagi öelda! Oh Jumal! Jumal!» 

«Tõsi see nagu oleks!» lisas pan Makowiecki. 

«Pagana pihta, jätke nüüd järele; Ketling on praegu kindlasti juba lähemal Preisimaale kui 
Varssavile. Te kuulsite ju, et ta on ära sõitnud. Ma loodan ka Jumala armu peale, et kui nad 
peaksidki Wotodyjowskiga veel kokku saama, siis tuleb neile kindlasti meelde nende endine 
sõprus, nende ühiselt veedetud teenistusaeg. Nad ju ratsutasid alati kõrvu, magasid ühel 
sadulatekil, käisid üheskoos rünnakuil, valasid üht ja sedasama verd. Kogu sõjaväes oli nende 
sõprus nii kuulus, et Ketlingit hüüti tema ilusa välimuse tõttu Wotodyjowski naiseks. 
Võimatu, et see kõik neile uuesti meelde ei tuleks, kui nad jälle kokku saavad!» 

«Vahel aga juhtub sedagi, et suurim sõprus muutub suurimaks vihavaenuks,» lausus stolnik. 
«Nõnda surmas pan Deyma meie kandis pan Ubyszi, kellega oli kakskümmend aastat elanud 
suurimas sõpruses. Võin. teile sellest õnnetust juhtumist üksikasjaliselt jutustada!» 

«Et rahuneda, kuulaksin seda lugu heameelega niihästi teilt kui ka teie abikaasalt, kel on 
samuti kombeks koike väga dokumentaalselt rääkida, unustamata isegi sugupuud; minul aga 
seisab nüüd meeles just see, mida te sõpruse ja vihavaenu kohta ütlesite. Jumal hoidku, Jumal 
hoidku selle eest, et see nüüdki niiviisi juhtuks!» 

Seepeale lausus stolnik: 

«Üks oli pan Deyma, teine pan Ubysz! Mõlemad auväärt inimesed ja võitluskaaslased!...» 


«Oi-oi-oi!» sõnas Zagloba süngelt. «Loodame Jumala armu peale, et see lugu käesoleval juhul 
ei kordu. Ja kui see ometi nõnda peaks sündima, siis on Ketling juba praegu surmalaps!» 
«Oh õnnetust!» hüüdis stolnik, olles hetke vaikinud. «Jajah! Deyma ja Ubysz! Mäletan seda, 
nagu oleks see kõik alles tänapäev juhtunud! Mängus oli muidugi jälle naine!» 

«Ikka need naised! Esimene ettejuhtuv linnuke keedab sulle niisuguse supi, mis rikub sul 
seedimise põhjalikult ära,» ümises Zagloba. 

«Jätke Krzysia rahule, aulik isand!» hüüdis Basia äkki vahele. Seepeale tähendas Zagloba: 
«Oleks Michal parem sinusse armunud, siis poleks seda kõike olnud ...» 

Nõnda vesteldes jõudsid nad koju. Südamed muutusid neil üsna ärevaks, kui nad nägid, et 
aknad on valgustatud, sest sellest järeldasid nad, et pan Wotodyjowski on juba tagasi. 

Aga neile tõttas vastu stolniku abikaasa, rahutu ja väga murelik. Kuulnud, et kõik 
järelepärimised olid jäänud tagajärjetuks, puhkes ta härdalt nutma ja hakkas hädaldama, et ei 
saa nüüd enam iial näha oma venda; Basia liitus temaga ja ka Zagloba ei saanud enam jagu 
oma suurest kurvastusest. 

«Sõidan homme enne kukke ja koitu veel kord linna, kuid üksinda,» ütles ta. «Võib-olla saan 
neist siis midagi teada.» 

«Lähme parem kahekesi neid otsima,» torkas stolnik vahele. 

«Ei, teie jääge naistele seltsiks! Kui Ketling on elus, siis annan ma teile sellest teada.» 
«Jumala eest! Me ju elame selle mehe majas,» sõnas stolnik. -«Hommepäev peame endile 
mõne võõrastemaja otsima, kas või telgid linnaväljakule üles lööma, siia me kauemaks jääda 
ei Või!» 

«Oodake minult enne sõnum ära, muidu kaotame jälle üksteist silmist!» ütles Zagloba. «Kui 
Ketling on tapetud...» 

«Rääkige vaiksemalt, Issanda haavade nimel,» hüüdis stolniku abikaasa, «muidu teenijad 
viimati kuulevad midagi ja kannavad selle kohe Krzysia-le ette, temal aga püsib hingeke nüüd 
niigi hädavaevu sees.» 

«Lähen tema juurde,» ütles Basia. 

Ja ta jooksis üles. Teised jäid murelikkudena ja hirmunutena alla. Mõte, et Ketling võis juba 
surnud olla, täitis nende südamed kartusega. Sel ööl polnud kellelgi und. Kõigele lisaks oli 
ööõhk lämmatav, lähenes äike — enne kostis üksikuid pikse-kärgatusi, siis aga käis üle terve 
taevavõlvi tume mürin ning -eredad välgunooled sähvasid iga silmapilk läbi pimeda öö. Isegi 
teenijaskond ärkas. 

Krzysia ja Basia tulid oma toast alla söögituppa. Seal hakkas kogu seltskond esiteks palveid 
lugema, seejärel istuti vaikselt, korrates vaid iga välgusähvatuse peale kombekohaselt kooris: 
«Ja sõna sai lihaks!» 

Kui läbitöhniulgumise kostis vahel midagi kabjaplagina taolist, siis tousid jubedusest ja 
hirmust juuksed püsti nii Basial, stolniku abikaasal kui ka mõlemal vanemal mehel, sest neile 
näis, et uks iga silmapilk avaneb ja lävele ilmub Wotodyjowski, käed määritud Ketlingi 
verega. 

Tavaliselt lahke ja sõbraliku pan Michali oletatav käitumine lasus esimest korda elus kõikide 
südamel nagu kivi, nii et juba ainuüksi temale mõtlemine täitis kõikide hinged ynirmuga. 

Öö möödus, kuid väikesest rüütlist polnud midagi kuulda. Hommikul, äikese vaibudes, sõitis 
pan Zagloba teist korda linna. 

Kogu see päev oli veel rusuvam ja täis ärevust. Basia istus õhtuni akna või välisukse juures, 
pidades silmas teed, kust võis pan Michali ilmumist oodata. 

Teenijad aga pakkisid pan stolniku käsul reisipaunu. Krzysia vaatas pakkimist pealt, sest sel 
kombel sai ta Makowieckitest ja pan Zaglobast eemal olla. 


Stolniku abikaasa polnud küll seni meenutanud oma venda Krzysia kuuldes ainsagi sõnaga, 
aga just see vaikimine oli Krzysiat veennud selles, et nii pan Michali armastus kui ka nende 
omavaheline salajane kokkulepe ja äsja toimunud äraütlemine olid teatavaks saanud. Seetõttu 
oli raske oletada, et need Wotodyjowskile väga lähedased inimesed tema, Krzysia vastu süda- 
mes pahameelt ja viha ei kanna. Vaene Krzysia tundis, et see pidi nõnda olema, et see oligi 
nõnda, ja et kõik need südamed, kes teda seni oliä nii väga armastanud, olid temast nüüd kau- 
genenud, ning seepärast tahtis temagi üksi kannatada ja teistest eemale hoida. 

Õhtuks olid reisipaunad pakitud, nii et hädapäraselt oleks võidud juba samal päeval teele 
asuda. Kuid pan Makowiecki ootas veel teateid Zaglobalt. Pakuti õhtusööki, kuid keegi ei 
söönud seda, ja nii algas õhtu raskes, talumatus meeleolus, kusjuures valitses nii sügav vaikus, 
nagu oleksid kõik hoolega kuulatanud, mida kella tiksumine neile jutustab. 

«Lähme elutuppa!» ütles lõpuks stolnik. «Seda taluda on lausa võimatu.» 

Nad läksid elutuppa ja võtsid istet, kuid enne veel, kui keegi suutis haarata jutulõnga, kostis 
õuest koerte haukumist. 

«Keegi tuleb!» hüüdis Basia. 

«Koerad hauguvad sedamoodi, nagu oleks see omainimene!» tähendas stolniku abikaasa. 
«Tasa!» ütles stolnik. «Kostab vankrimürinat...» 

«Tasa!...» kordas Basia. «Jah, see mürin muutub üha selgemaks ... See on pan Zagloba.» 
Basia ja stolnik kargasid püsti ja tõttasid toast välja; stolniku abikaasal hakkas süda peksma, 
kuid ta jäi ühes Krzy-siaga paigale, sest ei tahtnud reeta oma ruttamisega, et loodab pan 
Zaglobalt mingisuguseid tähtsaid uudiseid. 

Vahepeal oli vankrimürin juba akende alla jõudnud ja katkes siis järsku. Eeskojast kostis hääli 
ja viivu pärast tormas Basia tuppa nii iseäraliku näoga,, nagu oleks tonti näinud. 

«Basia, mis on! Kes on!» küsis proua Makowiecka kohkunult. 

Aga enne veel, kui Basia hinge tõmbas, nii et ta jälle rääkida oleks saanud, avanes uks, ja 
sisse tuli kõige ees pan stolnik, tema järel Wotodyjowski ja lõpuks Ketling. 


XX 


Ketling oli omadega sedavõrd segi, et suutis vaevu teha daamidele sügava kummarduse ning 
jäi siis kinnisilmi liikumatult seisma nagu mõni imekaunis kuju. Wotodyjowski aga embas 
mööda minnes oma õde ja astus kohe Krzysia juurde. 

Krzysia nägu oli lõuendvalge, nii et kerged udukarvad tema ülemisel huulel näisid 
tumedamatena kui tavaliselt; ta hingas raskelt ja tema rind tõusis ja vajus, Wotodyjowski aga 
võttis lahkelt tema käe ja surus sellele suudluse; siis liigutas ta hulga aega nagu mõtteid 
kogudes oma vurrukesi ja ütles viimaks väga kurvalt, kuid ühtlasi ka väga rahulikult: 

«Minu armas neiu, või õigemini minu armas Krzysia! Kuula mind ilma hirmuta, sest ma pole 
ju mõni sküüt või tatarlane ega metssiga, vaid ma olen sõber, kes küll ise pole just väga 
õnnelik, ent ihkab ometigi sinu õnne. Kõik on juba ilmsiks tulnud, et teie Ketlingiga teineteist 
armastate. Preili Basia ütles seda mulle oma õiglases vihas suu sisse, mina aga ei saa salata, et 
tormasin sellest majast välja nagu fuuria ja läksin Ketlingile kätte tasuma... Kes kõik kaotab, 
seda valdab kergesti kättemaksuiha, mina aga, Jumala eest, armastasin sind hirmsasti, ja mitte 
ainult nii, nagu kavaler neiut väga armastab ... Kui ma naisemees oleksin ja kui Jumal mulle 
oleks andnud ainukese poja või tütre ja siis selle tagasi võtnud, poleks mul vist olnud nii 
väga.kahju, nagu mul on kahju sinust loobuda ...» 

Viivuks pan Mihali hääl katkes, kuid siis sai ta enesest võitu, liigutas vaid paar korda 
vurrukesi ja jätkas: 

«Noh, olgu peale, kahju küll, kuid mis seal parata! Et Ketling sinusse armus, see pole mingi 
ime! Kes siis sinusse ei armuks? Aga et sina temasse armusid, see on juba minu saatus, kuid 
ega sedagi või imeks panna, sest kuidas saaksin mina ennast Ketlingiga võrrelda! Sõjaväljal 


— seda ta tunnistagu ise! — pole ma temast küll kehvem, aga see on hoopis teine asi! ... 
Jumal on andnud ühele enam ilu, teisele vähem, kuid see-eest jälle jaganud talle kainet 
mõistust. Nõnda on lugu minugagi, sgst niipea kui ma värske õhu kätte sain ja esimene 
vihahoog mõõda läks, hakkas rääkima mu südametunnistus: mispärast pean ma neid 
karistama? Miks tahan valada oma sõbra verd? Kui nad on teineteisesse armunud, siis on see 
Jumala tahtmine. Vanad inimesed ütlevad, et südant ei saa 

sundida ka hetmani käsk. Jumala tahtmine on, et nad teineteisesse armusid, kuid et nad mind 
ei reetnud, see tuli nende aususest ... Oleks Ketling teadnud, et sa olid end minule ära luba- 
nud, siis vahest oleksin talle hüüdnud: «Surm sulle!» — kuid tal polnud ju sellest lubadusest 
aimugi. Milles on ta süüdi? Ei milleski. Ja milles sina süüdi oled? Ei milleski. Tema tahtis ära 
sõita, sina tahtsid minna Jumala juurde... Kõiges on süüdi ei miski muu kui minu saatus, sest 
nähtavasti on see juba Jumala tahtmine, et mina kui vaene orvuke/ kõigest ilma pean jääma ... 
Noh, ma olen enesest juba võitu s/aanud!...» 

Pan Michalil katkes jälle hääl ja ta hakkas hingeldama, nagu pika vee all viibimise järel uuesti 
värske õhu kätte saades; siis võttis ta Krzysia käest kinni. 

«Pole mingi kunst armastada nõnda, et kõike enesele saada tahad,» lausus ta. «Meil kõigil 
kolmel on süda lõhkemas,» mõtlesin ma endamisi, «kannatagu siis juba parem üks ja valmis- 
tagu sellega teistele rõõmu. Tehku Jumal sind, Krzysia, Ketlingiga õnnelikuks ... Aamen ... 
Andku Jumal sulle, Krzysia, Ketlingiga õnne!... Mulle on see veidi valus, kuid see ei tähenda 
midagi!... Andku Jumal sulle ... Jumala eest, see ei tähenda midagi!... Olen, sellest juba võitu 
saanud!...» 

Vaene sõjamees ütles küll: «Ei tähenda midagi!», aga ometi pigistas ta seejuures hambad risti, 
ja toa teisest otsast kostis Basia vali nutt. 

«Ketling, vennas, ela hästi!» hüüdis Wotodyjowski. 

Ketling läks Krzysia juurde, laskus ühele põlvele, sirutas kõige suuremas armastuses ja 
austuses sõnatult tema poole oma käed ning embas neiu põlvi. 

Wotodyjowski aga ütles Krzysiale katkeval häälel: 

«Emba tugevasti tema pead! Ka see vaene mees on palju kannatanud ... Jumal õnnistagu 
teid!... Ei lähe sa kuhugi kloostrisse... Näeksin meelsamini, et teie mind õnnistaksite, selle 
asemel et mind needa ... Taevane Jumal kannab minu eest hoolt, kuigi mul praegu on süda 
raske ...» 

Suutmata seda kõike kauem taluda, tormas Basia toast välja, mida märgates pan 
Wotodyjowski stolniku ja oma õe poole pöördus. 

«Minge teise tuppa!» ütles ta. «Ja jätke neid kahekesi... Mina lähen ka kuhugi mujale, sest 
tahan veidi põlvitada ja ennast Issanda Jeesuse hoole alla anda ...» 

Ta väljus. 

Koridoris kohtas ta trepi juures Basiat, selsamal kohal, kus tüdruk vihaga oli avaldanud 
Krzysia ja Ketlingi saladuse. Nüüd aga seisis Basia siin vastu seina surutult ja nuttis südant- 
lõhestavalt. 

Seda nähes läks pan Michalil oma saatuse pärast meel haledaks; 

senikaua oli ta end vaos hoidnud, nagu ta veel vähegi suutis, kuid sel hetkel murdusid 
kurbusetammid ja pisarad voolasid ojana tema silmist. 

«Miks teie nutate, auväärt neiu?» hüüdis ta kaeblikult. 

Basia tõstis oma peakese, surus lapse kombel silmaauku kord ühe, kord teise väikese peo, 
nuuksus ja ahmis avali sui õhku ning vastas nuuksudes: 

«Mul on nii kahju!... Jumala eest! Oh Jeesus!... Pan Michal on nii õilis, nii aus ... Jumala 
eest!...» 

Siis haaras väike rüütel tema käe ja hakkas seda suudlema tänulikult ja sügavasti liigutatult. 


«Jumal tasugu sulle! Jumal tasugu sulle su hea südame eest!» ütles ta. «Rahune! Ära nuta!» 
Basia aga hakkas veel valjemini nuuksuma, andudes oma kurbusele. Iga sooneke värises tal 
haledusest, ikka sagedamini ahmis ta õhku oma avatud suukesega, hakkas viimaks impul- 
siivselt jalgadega trampima ja hüüdis nii valju häälega, et see kogu koridoris kuulda oli: 
«Loll Krzysia! Mina annaksin kümme Ketlingit ühe pan Michali eest! Mina armastan pan 
Michalit kogu hingest... rohkem kui tädi... rohkem ... kui onu ... rohkem kui Krzysiat!...» 
«Jumala eest, Basia!» hüüdis väike rüütel ning haaras tüdruku oma embusesse, soovides 
pidurdada tema nutuhoogu. Basia aga surus end talle kõigest jõust vastu rinda, nii et väike 
rüütel tundis tema südant, mis peksles nagu väsinud linnukese süda. Seepärast surus pan 
Michal ta veel tugevamini enese vastu. 

Järgnes vaikus. 

«Basia! Kas sina tahaksid mind?» küsis väike rüütel. 

«Jah! Jah! Jah!» vastas Basia. 

See vastus kutsus nüüd omakorda esile tunnetepuhangu pan Michalis; ta surus oma huuled 
kõvasti tütarlapse õrnale roosale suukesele ja niiviisi nad jäid seisma tükiks ajaks. 

Nüüd kostis õuest vankrimürinat ja eeskotta ning seejärel söögituppa, kus istus stolnik oma 
naisega, tormas pan Zagloba. 

«Michalit pole kuskilt leida!» hüüdis ta ühe hingetõmbega. «Olen teda kõikjal otsinud! Pan 
Krzycki rääkis, et olevat teda näinud Ketlingiga koos. Kindlasti on nad pidanud 
kahevõitlust!» 

«Michal on siin!» vastas stolniku abikaasa. «Ta tõi Ketlingi siia kaasa ja andis talle Krzysia 
üle.» 

Soolasammas, milleks tardus Loti naine, polnud kindlasti nii kivistunud näoga nagu pan 
Zagloba sel hetkel. Hulga aega kestis see vaikus, siis hõõrus vana aadlik silmi ja ühmas küsi- 
valt: 

«Ah?» 

«Krzysia ja Ketling istuvad kõrvaltoas, Michal aga läks palvetama,» kostis stolnik. 

Pan Zagloba suundus pikema järelemõtlemiseta/kõrvaltuppa, ja kuigi ta juba kõike teadis, 
imestas teistkordselt, nähes Ketlingit ja Krzysiat, kes istusid seal, pead vastamisi. Mõlemad 
kargasid suures segaduses püsti ega suutnud sõnakestki lausuda, kuna pan Zaglobale järgnesid 
veel stolnik ja tema abikaasa. 

«Michalile tänu avaldamiseks on minu uuest elust vähe!» ütles Ketling viimaks. «See kõik on 
tema töö ja meie õnn!» 

«Jumal õnnistagu teid!» sõnas stolnik. «Michalile meie vastu töötama ei hakka.» 

Krzysia kaelustas proua Makowieckat ja mõlemad puhkesid äiutma. Pan Zagloba oli otsekui 
kivistunud. Ketling heitis end stolnikule ja tema abikaasale jalgade ette nagu poeg isale, pan 
stolnik aga tõstis ta põrandalt üles ja ütles talle, nähtavasti mõtete ülirohkuse või ka segasuse 
tõttu: . «Pan Ubyszi aga tappis pan Deyma kahevõitlusel! Täna Michalit, mitte mind!» 

Kuid viivu pärast küsis ta: 

«Naine, mis tolle naisterahva nimi oligi?» 

Stolniku abikaasal aga polnud aega vastata, sest samal hetkel jooksis tuppa Basia, hingeldades 
rohkem kui kunagi varem, näost punasem kui harilikult ja tavalisest veel enam silmile 
vajunud juustega; ta tormas Ketlingi ja Krzysia juurde, pistis oma sõrme kord ühele, kord 
teisele silma alla ning hüüdis: 

«Ahaa! Hea küll! Ohake ja armastage teie aga teineteist! Abielluge! Arvate vist, et pan Michal 
jääb nüüd üksinda maailma? Aga ei jää kah! Mina lähen temale, sest armastan teda ja. ütlesin 
talle seda ise. ütlesin talle seda esimesena, ja tema küsis, kas mina teda tahan, ja mina 
vastasin, et annaksin kümme teist meest tema eest, sest armastan teda ja tahan talle olla väga 
heaks naiseks; ja ei lahku ma kunagi tema kõrvalt ja lähen ühes temaga sõdima! Olen teda 


ammugi armastanud, kuigi ei ole sellest sõnakestki lausunud; tema on ju kõige õilsam ja kõige 
parem ja kõige armsam ... Nüüd aga abielluge teie, sest mirta lähen pan Michalile kas või 
hommepäev ... sest...» 

Nüüd lõppes Basial õhk otsa. 

Kõik vaatasid teda ega saanud aru, kas on ta hulluks läinud või räägib tõtt; seejärel vahetasid 
nad isekeskis pilke ja seal ilmus ukselävele pan Wotodyjowski, kes oli Basiale järgnenud. 
«Michal,» küsis stolnik, niipea kui suutis jälle mõtteid koguda, «kas see on tõsi., mis me 
kuuleme?» 

Seepeale kostis väike rüütel suure tõsidusega: 

«Jumal on lasknud ime sündida ja see siin on minu lohutus, minu arm, minu suurim aare!» 

Nende sõnade kõlades hüppas Basia tema juurde nagu kaljukits. 

Nüüd alles kadus imestus pan Zagloba näolt ja tema valge habe hakkas värisema. Vana 
aadlimees lõi käed laiali ja lausus: 

«Jumala eest, ma hakkan otsekohe nuuksuma! Haidukike ja Michal, tulge siia!» 


TEINE OSA 
I 


Mees armastas teda kangesti, samuti tema oma meest, ja neil oli üheskoos hea elada, ent lapsi 
neil polnud, kuigi nad olid juba neljandat aastat abielus. See-eest aga tegelesid nad andunult 
oma majapidamisega. Wolodyjowski oli oma ja Basia raha eest ostnud mitu külakest 
Kamienieci lähedal, mis ta sai üsna odavasti kätte, sest seal püüdsid ettevaatlikumad inimesed 
türklaste rünnakuid kartes oma varandusest lahti saada. Oma valdustes oli ta korra jalule 
seadnud ja sõjaväelise distsipliini kehtestanud; rahutuid inimesi oskas ta rahustada, ehitas 
uuesti üles tulest hävitatud hooned, rajas väikesi kindlustusi, kus ajutiselt seisis sõjaväeosi, 
lühidalt — samasuguse andumusega, .millega ta varemalt oli kodumaad kaitsnud, tegutses ta 
nüüd majapidamises, ehk küll nüüdki hoidis mõõka igal ajal käepärast. 

Tema nime kuulsus oli tema kinnisvaradele parimaks kaitseks. Mõne tatari mursaaga oli ta 
vett mõõkadele valanud ja rahu teinud, teised olid tema käest lüüa saanud. Isemeelsed 
kasakate salgad, hordide ringihulkuvad jõugud ning steppides ja Bessaraabia kõnnumaadel 
asuvad röövlid värisesid Väikest Kulli meenutades, seepärast võisid tema hobuse-, lamba-, 
pühvli- ja kaamelikarjad stepis rahulikult süüa. Isegi tema naabreile ei tungitud kallale. 
Varandus aina kasvas tragi naise kaasabil. Wolodyjowskit austati ja armastati. Isamaa oli teda 
ametiga austanud, hetman armastas teda. Chocimi pasa matsutas tema nime kuuldes ainult 
suud ja kaugel Krimmis, Bakczy-sarajs, räägiti temast suure lugupidamisega. 

Majapidamine, sõda ja armastus — need kolm olid tema elu sisuks. 

Väga kuumal 1671. aasta suvel olid Wolodyjowskid Sokolis, mille Basia päranduseks oli 
saanud. See Sokol oli nende maavalduste 

hulgas tõeline pärl. Seal võtsid nad suurejoonelise toredusega vastu pan Zaglobat, kes 
teeraskustest ja oma harukordsest vanadusest hoolimata oli neid vaatama tulnud, täites oma 
pühalikku tõotust, mille ta Wolodyjowskite pulmas oli andnud. Kuid kärarikkad pidustused ja 
rõõmu haruldase külalise üle lõpetas peagi hetmani käsk, et pan Wolodyjowskil tuleb võtta 
enese hoolde komando Chreptiowis, kaitsta sealtsamast Moldaavia piiri ning steppe silmas 
pidades suruda maha üksikuid kallaletunge ja puhastada ümbruskond haidamakkidest. 

Väike rüütel oli alati valmis isamaad teenima. Otsekohe andis ta oma teenijaskon-nale käsu 
karjad koju ajada, kraam kaamelite selga laduda ja valmis olla vaenlaste vastu relvis välja 
astuma. 


Väikese rüütli süda oli valust lõhkemas, kui ta sellele mõtles, et peab lahkuma abikaasast, 
keda ta armastas nii väga küll isalikult, küll nagu mees oma naist, et ei suutnud temata pea- 
aegu hingatagi; ja ometi ei tahtnud ta Basiat kaasa võtta met-sikuisse, süngeisse paikadesse, 
kus teda varitsesid igasugused hädaohud. 

Naine aga tahtis vägisi kaasa tulla. 

«Mõtle ometigi, kas oleks mul julgem siia jääda kui viibida seal sinu juures sõjaväe kaitse 
all!» ütles ta. «Ma ei tahagi endale teist peavarju, kui on sinu telk, sest selleks ma sinuga 
abiellusingi, et jagada sinuga kõiki raskusi ja ohte. Siin mind vaevaks rahutus, seal aga, 
niisuguse sõjamehe juures, tunnen end julgemana kui kuninganna Varssavis; kui aga tuleb 
ühes sinuga minna sõjaväljale, siis ma lähen! Siin ei saa ma rahulikult uinuda ilma sinuta ega 
lähe mul söök sisse, ning lõpuks ei kannata ma niikuinii välja ja sõidan linnutiivul 
Chreptiöwi, ja kui sa annad käsu mind mitte sisse lasta, siis tahan ma ööbida väravas ja nii 
kaua paluda ja nutta, kuni sa minu peale halastad ...» 

Niisugust armastust nähes haaras Wolodyjowski oma naise kaissu ja kattis kirglikkude 
suudlustega tema punaseid põski, ning Basia vastas talle niisama kirglikult. 

«Ega ma kardaks sind kaasa võtta, kui ma peaksin üksnes piiri silmas pidama ja tatarlasi 
tagasi tõrjuma. Mehi on mul ju rohkesti, sest ühes minuga läheb sinna Podoolia kindrali 
Norugv, siis pan kammerhärra oma, peale selle aga pan Moto-widlo väljavalitud noorte 
kasakatega ja Linkhauzi tragunitega. Kokku on neid umbes kuussada sõjameest, ja 
voorisõduritega kokku ligi tuffet. Kuid ühte ma kardan, mida Varssavi seimi lõuamehed ei 
taha uskuda, aga mida meie, piiriäärsed elanikud, ootame iga silmapilk: nimelt suurt sõda 
kogu Türgi võimuga. Seda tõendas ka pan Myšliszewski, ja Chocimi pasa kordab seda iga 
päev ning hetman usub, et sultan ei jäta Doroszenkot abita, 

vaid kuulutab Poola riigile sõja. Ning mida hakkan ma siis sinuga peale, minu õieke, kallim, 
minu praemium, mille olen Jumala käest saanud?» 

«Mis juhtub sulle, see juhtugu minulegi! Ka mina ei taha teist saatust kui seda, mis on sulle 
määratud.» 

Siin katkestas pan Zagloba vaikuse, pöördus Basia poole ja ütles: 

«Kui türklased teid kätte saavad, siis on sinu saatus tahes-tahtmata hoopis teine kui Michalil. 
Haa! Türklased on hullemad kui kasakad, rootslased, moskvalased ja Brandenburgi koerakari 
kokku! Ma ju ütlesin ksjonds Olszowskile: «Ärge viige Doroszenkot meeleheitele, sest tema 
ühines türklastega vaid häda sunnil.» Noh, või nemad kuulasid! Hanenka panid nad Doroszile 
vastu, ja nüüd peab Dorosz tahes-tahtmata türklastele suhu jooksma ja neid pealegi meie vastu 
sõtta viima. Kas mäletad, Michal, et hoiatasin ksjonds Olszowskit sinu juuresolekul?» 
«Hoiatasite teda vist kunagi muul ajal, sest mina küll ei mäleta, et see minu juuresolekul oleks 
juhtunud!» vastas väike rüütel. «Kuid see, mida te Doroszen-kost rääkisite, on sulatõsi, sest 
hetman on samal arvamisel, ja räägitakse koguni, et tal on Doroszi käost kirju, mis umbes 
sama mõtet väljendavad. Olgu nüüd, kuidas on, kuid praegu on juba liiga hilja lepingu 
sõlmimiseks! Ent teil on nii terav mõistus, et ma kuuleksin siiski heameelega teie arvamist 
selle kohta: kas võtta Baška Chreptiõwi kaasa või jätta ta parem siia? Pean aga veel juurde 
lisama, et seal on õudne kõnnumaa. See külake on alati olnud üsna vilets, kuid viimase 
kahekümne aasta jooksul on temast tihti läbi käinud kasakate jõugud ja rüüstajate salgad, nii 
et ma ei julge öelda, kas on seal veel võimalik leida kaht teineteise peal olevat palki või mitte. 
Seal on hulk põllumaad täiesti metsaga kattunud, on peidu-urkaid, sügavaid koopaid ja 
mitmesuguseid varjatud kohti, kus on varitsemas sadasid röövleid, rääkimata veel nendest, 
kes Valahhiast tulevad.» 

«Niisuguse võimu vastu on röövlid tühi asi,» vastas Zagtoba. «Tatarlaste salgad on samuti 
tühi asi, sest kui neid peaks suuremaid tulema, siis saab sellest enne juba teada, kui tuleb äga 
väiksemaid, siis hävitad sa nad ära.» 


«Näed nüüd!» hüüdis Basia. «Kas ei ole see mure tühi asi! Röövlid on rämps! Hordilased 
kah! Niisuguse sõjaväega kaitseb Michal mind terve Krimmi võimu eest!» 

«Ära sega mind minu arutluses,» tähendas pan Zagloba, «ma ju räägin praegu sinule vastu.» 
Basia kattis ruttu oma suukese kahe käega kinni ja surus pea õlgade vahele, teeseldes, nagu 
kardaks ta hirmsasti pan Zagtobat, see aga nägi küll, et tehakse nalja, kuid tundis end 

siiski meelitatuna; ta pani oma kareda käe Basia heledatele juustele ja ütles: 

«Noh, ära karda, ma teen sulle rõõmu!» 

Basia suudles otsekohe tema kätt, sest Zagtoba nõuandeist olenes tõesti väga palju: need olid 
nii head, et seni polnud mitte keegi, kes neid kuulda oli võtnud, seda kahetsenud. Zagloba aga 
pistis mõlemad käed vöö vahele, vaatas oma terve silmaga kiiresti kord üht, kord teist ja ütles 
äkki: 

«Järglasi aga pole ega pole! Mis?» 

«Jumala tahtmine, muud midagi!» vastas Wolodyjowski, tõstes pilgu taeva poole. 

«Jumala tahtmine, ei midagi muud!» vastas Basia langetatud pilgul. 

«Aga tahaksite neid saada?» küsis Zagtoba. Seepeale kostis väike rüütel: 

«Ütlen teile avameelselt, ma ei tea, mida ma küll selle eest annaksin, kuid vahel jälle mõtlen, 
et need on asjatud õhkamised. Niikuinii on Issand Jeesus mulle saatnud õnne, andes mulle 
selle kassikese, või nagu teie teda hüüate, -haidukikese, ja kuna ia mind sealjuures on ka 
õnnistanud kuulsusega ja varandusega, siis ma ei tohi temalt enam midagi nuruda. Sest 
vaadake, ma olen tihti sellele mõtelnud, et kui kõik inimeste soovid täituksid, siis poleks enam 
mingisugust vahet selle maise ja taevase riigi vahel, mis ometigi võib üksi anda täieliku 
õndsuse. Ja siis lohutan ma ennast mõttega, et kui ma siin maa peal üht või kaht poega ei saa, 
siis saan ma nad kindlasti seal üleval, ja seal nad teenivad siis taeva hetmani, püha peaingli 
Miikaeli all ning saavad kuulsaks sõjaretkedel põrguvägede vastu ning jõuavad seal tähtsate 
aukraadideni.» 

Jumalakartlik rüütel muutus seda öeldes üsna pehmeks ja tõstis pilgu jälle taeva poole, pan 
Zagtoba aga kuulas tema juttu ükskõikselt ning aina urises. Viimaks sõnas ta: 

«Vaata, et sa Jumalat ei teota! Sest sina hoopled sellega, et saad nii hästi Jumala otsuseid 
teada, aga see võib olla patt, miHe eest sul tuleb tükk aega praadida põrgutules nagu herned 
kuumal restil. Issandal Jumalal on avarad käised, kuid temale ei meeldi, et sinna sisse 
vahitakse, et mida tal seal inimeste jaoks tagavaraks on, mida ta teeb ja mida teha tahab! Sina 
vaata ainult seda, mis on sinu kohus: kui tahate saada järglasi, siis ei tohiks te mitte 
teineteisest lahkuda, vaid peaksite ühte jääma.» 

Seda kuuldes kargas Basia rõõmu pärast toa keskele ning hüpates nagu kits ja käsi 
plaksutades ütles mitu korda: 

«Eks ole? Jääme ühte! Teadsin kohe, et olete minu poolt. Teadsin seda kohe! Sõidame 
Chreptiöwi, Michat! Sa ju võtad mind 

kord kaasa sõtta tatarlaste vastu. Üksainus kordki! Minu armas! Minu kallis!» 

«Säh sulle, juba ta himutseb sõjaretki!» hüüdis väike rüütel. 

«Muidugi! Sinu juures olles ei kardaks.ma kogu hordigi!» 

«Silentium!» ütles Basiale heatahtlikul pilgul otsa vaadates Zagloba, kes armastas teda 
ääretult. «Loodan ometigi, et Chreptiöw, mis lõpuks polegi ju nii kaugel, ei ole Metsikute 
Väljade eel viimane asundus.» 

«Ei! Komandandid seisavad kaugemalgi — Mohylõwis, Jampolis, ja viimane peab olema 
Raszkõwis,» vastas väike rüütel. 

«Raszkõwis? Seda kanti me ju tunneme! Sealt me ju tõime Helena Skrzetuska, tollest 
Waladynka-äärsest kuristikust, kas mäletad, Michal? Mäletad, kuidas ma surmasin selle 
monstrumi tšeremissi või kuradi, kes teda valvas? Niisiis, viimane praesidium peab asuma 


Raszkõwis, ning sel juhul, kui Krimm või ka kogu türklaste võim pead tõstma hakkab, saavad 
nad seal seda varsti teada ja saadavad Chreptiõwi sõna, seega pole põhjust karta üllatusi, sest 
seda asundust ootamatult piirata on võimatu. Jumala eest, ma ei mõista, mispärast ei võiks 
Basia ühes sinuga sinna elama asuda! Ma räägin seda puhtast südamest, ja sina ometi tead, et 
ma pigem ohverdaksin su naise eest oma vana pea, kui saadaksin teda hädaohtu. Võta ta 
kaasa! Teile mõlemale tuleb see kasuks. Baška peab aga tõotama, et laseb end suure sõja 
korral vastupanuta ära viia kas või Varssavisse, sest siis algavad hirmsad retked, õudsed 
lahingud ja laagrite piiramised, võib-olla ka nälg, nagu tookord Zbaraži all, ja sel juhul on 
mehelgi raske kainet mõistust alal hoida, naistest rääkimata.» 

«Michali kõrval oleksin valmis kas või surema,» hüüdis Basia, «kuid mul jätkub mõistust 
selleks, et aru saada, mis on võimatu, see on võimatu. Sündigu Michali tahtmine, mitte minu 
oma! Ta ju käis möödunud aastal pan Sobieskiga sõjaretkel, ja kas mina siis nurusin, et mind 
kaasa võetaks! Ei! Hea küll! Kui mind nüüd ei keelata sõitmast Michaliga Chreptiõwi, siis 
võite mind viia suure sõja puhul, kuhu ise tahate.» 

«Saadan su siis pan Zaglobaga Podlasiesse Skrzetuskite poole,» ütles väike rüütel, «nii 
kaugele türklane ikka ei lähe!» 

«Pan Zaglobaga! Pan Zaglobaga!» hüüdis vana aadlik pilkavalt. «Olen mina siis mõni 
voorisõdur? Ärge usaldage oma naist pan Zagloba hoolde, pidades teda vanaks, sest ta võib 
äkki näidata hoopis vastupidist. Kas arvate, et mina siis, kui türklastega sõda puhkeb, jään 
istuma Podlasiesse ahju taha ja valvama, et praad ära ei kõrbeks? Ma pole veel sant ja võin 
teisiti kasulik olla. Ratsu selga istun küll järi abil — assentior! Aga kui ma kord juba ratsu 
seljas olen, siis hoidku vaenlane alt, ma 

vehin nii, et ükski noor mu vastu ei saa! Jumalale tänu, ma pole veel muld, ega pudene minust 
veel saepuru. Muidugi ei hakka ma tatarlasi taga ajama ja Metsikutel Väljadel nende kannul 
kihutama, sest pole ma ju mõni hurdakoer, aga üldisel rünnakul katsu mu kõrval püsida, siis 
saad alles ilusaid asju näha!» 

«Kas te läheksite tõesti veel lahingusse?» 

«Kas arvad siis, et ma ei ihka lõpetada oma kuulsat elu kangelasliku surmaga pärast nii pikka 
hiilgavat teenistust? Kas ma võiksin saatuselt veel midagi austavamat soovida? Kas sa tundsid 
pan Dziewigtkiewiczit? Too ei paistnud tõesti vanemana kui sada nelikümmend aastat, kuid 
tegelikult oli too mees sada nelikümmend kaks aastat vana, ja teenis veel.» 

«Nii vana ta polnud.» 

«Oli küll! Ära vaidle mulle vastu! Mina lähen veel suurde sõtta, ja sellega lõpp! Nüüd aga 
sõidan teie seltsis Chreptiõwi, sest olen Baškasse armunud.» 

Rõõmust särades hüppas Basia pan Zagloba juurde ja hakkas teda kallistama; pan Zagloba aga 
tõstis pea üha kõrgemale ja muudkui kordas: 

«Kõvemini! Veel kõvemini!» 

Wolodyjowski kaalus ikka veel seda asja ja ütles lõpuks: 

«Kohe koos sõita on võimatu, sest seal on täielik kõnnumaa ja me ei leia ulualust. Ma sõidan 
ette, vaatan paikkonna üle, kindlustan seda sündsalt ja ehitan maju, kus peavarju leiavad 
niihästi sõjamehed kui ka sõjameeste hobused, kes on nii suursugused, et võib-olla ei talu 
õhuvahetust; samuti kaevan ma kaeve, rajan teid ja teen ka kaljukoopad röövlijõukudest 
enamvähem puhtaks; siis saadan teile järele viisaka eskordi ja te tulete sinna. Vähemalt kolm 
nädalat peate aga siin ootama.» 

Basia tahtis protesteerida, pan Zagloba aga mõistis, kui targad olid Wolodyjowski sõnad, ja 
lausus: 

«Mis ikka tark, see tark! Baška, meie jääme sellesse majapidamisse, ja pole meil häda midagi. 
Peab ka moona varuma, sest teie kindlasti ei, tea sedagi, et mõdu ja veinid säilivad kõige 
paremini just kaljukoobastes ...» 


II 


Wolodyjowski pidas sõna; kolme nädalaga sai ta ehitustööd valmis ja saatis oma naisele järele 
suurepärase eskordi: sada tatarlast pan Lanckoronski horugvist ja sada Linkhauzi tragunit, 
keda juhatas pan Snitko, vapilt Pilvis Kuu. Lanckoronski sõdureid juhatas sotnik Azja 
Mellechowicz, kes põlvnes Leedu tatarlastest ja oli üsna noor mees, pisut üle kahekümne. Ta 
tõi Basiale väikeselt rüütlilt järgmise kirja: 

Mu südamest armastatud Baška! Tule ruttu siia, sest sinuta elan nagu leivata, ja kui ma enne 
sinu siiajõudmist hinge ei heida, siis katan su näokese tuliste suudlus-tega. Läkitan teile 
ohtralt saatjaid ja kogenud ohvitsere, kuid suuremat au osutage pan Snitkole, võttes ta oma 
seltskonda vastu, sest ta on bene natus, jõukas mõisnik ja hea kaaslane! Mellechowicz on ka 
tubli sõjamees, kuid Jumal teab, kes ta on. Ohvitseriks ei saanud ta mujal kui tolles 
Lanckorohski horugvis, sest mõnes teises väeosas oleks igaühel olnud temale imparitatem ette 
heita. Emban sind kõigest jõust, suudlen sul käekesi ja jalakesi. Kindlustuse ehitasin tahutud 
palkidest; ahjud on suured. Meie päralt on eraldi majas mitu tuba. Kõikjal on vaigu lõhna; 
kilke on kogunenud suur hulk, ja kui nad õhtul laulma hakkavad, ärkavad koeradki unest. Kui 
oleks veidi hernepõhku, siis saaks neist kilkidest kohe lahti, ning sina võiksidki kasutada seda 
põhku vankrite täiteks. Aknaklaasi pole kuskilt võtta, akende ette paneme põied; kuid tragun 
pan Biaioglowski on klaassepp. Klaasi võid osta Kamieniecist armeenlastelt; ole aga Jumala 
pärast ettevaatlik, et klaas ei puruneks. Sinu toa seinad lasksin katta vaipadega, see on nüüd 
väga ilus. Kinnipüütud röövleist lasksin juba üheksateist üles puua ja enne sinu siiajõudmist 
saab kindlasti kolmkümmend täis. Pan Snitko jutustab sulle, kuidas me siin elame. Annan su 
Jumala ja Püha Jumalaema hoolde, mu kallis hing. 

Kirja läbi lugenud, andis Basia selle pan Zaglobale, kes libistas sellest pilgu üle ja hakkas pan 
Snitkole otsekohe avaldama suuremat lugupidamist, kuid siiski mitte liiga suurt, andes talle 
mõista, et külalisel on au juttu ajada õige kuulsa sõjamehe-ga ja tähtsa isikuga, kes talle ainult 
armu poolest teatavat familiaarsust lubab. Pan Snitko oli muide heasüdamlik, rõõmus 
sõjamees ja teenistuses tubli, sest oli kogu elu veetnud sõjaväes. Wolodyjowskist pidas ta 
suuresti lugu ning pan Zagloba aupaistes tundis ta end üsna väikesena ega tulnud tal pähegi 
end üle hinnata. 

Mellechowicz ei viibinud kirja lugemise juures. Kirja Basiale üle andnud, väljus ta kohe 
ettekäändel, et tahab vaadata, mis sõdurid teevad, tegelikult aga kartusest, et teda 
teenijatetuppa saadetakse. 

Ent Zagloba oli leidnud mahti teda juba lähemalt silmitseda ja ütles Snitkole, meenutades 
Wotodyjowski kirja: 

«Rõõmutseme teid siin nähes, auväärt isand! ... Pan Snitko ... tean küll! ... vapilt Pilvis Kuu! 
Tjaa ... väärtuslik aare ... Aga kuidas selle tatarlase nimi on?» 

«Mellechowicz.» 

«See Mellechowicz vaatab- kõõrdi nagu hunt. Michal kirjutab, 

et selle mehe päritolu on tume, ja seal pole midagi imestada, kuuluvad ju meie tatarlased kõik 
aadlike hulka, kuigi on muhameedlased. Leedus nägin koguni päris tatarlaste asulaid. Seal 
hüütakse neid lipekiteks, aga siinseid tšeremissideks. Pikemat aega on nad truult teeninud 
Poola rüki, tänades teda leiva eest; kuid talupoegade mässu ajal läksid paljud Chmielnicki 
poole üle, ja teatavasti hakkavad nad nüüd hordiga sõbrustama ... Sel Mellechowiczil on 
hundi pilk... Kui kaua tunneb pan Wolodyjowski teda?» 

«Viimasest sõjaretkest peale,» vastas pan Snitko jalgu tooli alla tõmmates, «kui meie pan 
Sobieskiga Doroszenko ja hordi vastu sõdides läbi Ukraina tulime.» 


«Viimasest sõjaretkest peale! Ma ei saanud sellest osa võtta, sest pan Sobieski usaldas mulle 
teise ülesande, kuigi igatses pärast minu järele... Teie vapp on tõesti suurepärane — Pilvis 
Kuu! Kust see Mellechowicz õieti tuleb?» 

«Ta nimetab end Leedu tatarlaseks; aga imelik, et ükski Leedu tatarlane teda ei tunne, kuigi ta 
nende horugvis teenib. Ex guo teated tema tumedast päritolust, mida pole suutnud summutada 
tema küllalt suursugused eluviisid. Aga ta on hea sõjamees, ainult sõnakehv. Ta osutas suuri 
teeneid Braclawi ja Kalniki all, selle eest ülendas hetman ta sotnikuks, kuigi ta on noorim 
kogu horugvis. Lipekid armastavad teda väga, aga meie hulgas tal poolehoidu ei ole. Ja 
mispärast? Ta on sünge, ja nagu Teie Kõrgeausus õigesti mainis, on tal ehtne hundipilk.» 
«Kui ta on suur sõjamees, kes on valanud verd, siis kõlbab ta meie seltskonda vastu võtta, 
mida ei keela mulle oma kirjas ka mu mees!» hüüdis Basia. 

Ta pöördus pan Snitko poole ja küsis: 

«Kas olete nõus, Teie Kõrgeausus?» 

«Teie käsutuses, pblkovnikuproua!» hüüdis Snitko. 

Basia lipsas uksest välja, pan Zagloba aga tõmbas nohisedes hinge ja küsis pan Snitkolt: 
«Kuidas teile meie polkovniku proua meeldib?» 

Vastuse asemel kattis vana sõjamees silmad käega, kallutas end'toolil ettepoole ja kordas: 
«Al-al-ai!» 

Seejärel ajas ta silmad pärani, varjas suu oma laia kämblaga ja oli vait, nagu häbeneks oma 
vaimustust. «Martsipan, eks ole?» küsis Zagtoba. 

Seal ilmus «martsipan» uuesti lävele, kaasas hirmunud linnuga sarnaneb Mellechowicz, ja 
ütles: 

«Mu mehe kirjast ja pan Snitkolt oleme teie vapraist tegudest nii palju kuulnud, et tahaksime 
teiega meeleldi tuttavaks saada. Palume teid meie seltsi, ja peagi tuuakse lõuna lauale.» 
«Palun astuge lähemale,» lausus pan Zagloba. 

Tatarlase sünge, kuid siiski ilus nägu ei selginud täielikult; ometi näis, nagu oleks ta olnud 
tänulik lahke vastuvõtu eest ja eriti selle eest, et teda teenijatetuppa ei saadetud. 

Basia püüdis tema vastu lahke olla; naisevaistuga tajus ta, et Mellechowicz on umbusklik ning 
uhke, ja et solvangud, mida tal oma tumeda päritolu tõttu tihti tuli taluda, olid talle väga 
valusad. Tegemata tema ja pan Snitko vahel muud vahet pealeselle, mida nõudis Snitko 
küpsem iga, päris Basia noorelt sotnikult, missuguste teenete eest ta aukõrgendust oli saanud. 
Mõistes Basia soovi, kõnetas ka Zagloba tatarlast; kuigi noor sotnik algul pisut võõrastas, olid 
tema vastused siiski alati tabavad; tema käitumine reetis, et ta pole lihtne inimene, ta koguni 
üllatas oma suursugususega. 

«Pole võimalik, et selle mehe soontes voolab talupoja veri, tema käitumine oleks sel juhul 
teine,» mõtles pan Zagloba ja: ütles siis kuuldavalt: 

«Kus elavad Teie Auväärsuse vanemad?» 

«Leedus,» vastas Mellechowicz punastades. 

«Leedu on suur maa, see on niisama hea, kui oleksite vastanud: Poola riigis.» 

«Nüüd pole see enam Poola riigi osa, sest meie maa ütles Poolast lahti.... Mu isa mõisad on 
Smolenski lähedal.» 

«Minulgi olid seal suuremad kinnisvarad, sain need päranduseks lasteta sugulastelt; aga ma 
loobusin neist ja eelistasin Poolasse jääda.» 

«Mina samuti,» vastas Mellechowicz. 

«Toimisite hästi!» tähendas Basia. 

Snitko aga kuulas jutuajamist ja kehitas õlgu, nagu tahaks öelda: «Jumal teab, kust sa pärit 
oled!» 

Pan Zagloba märkas seda ja pöördus uuesti Mellechowiczi poole: 


«Aga, Teie Auväärsus, kas te Kristust usute või — ärge pange pahaks — elate veel 
pimeduses?» küsis tai 

«Võtsin vastu ristiusu ja pidin seetõttu oma isa maha jätma.» 

«Kui sa oma isa seepärast maha jätsid, siis ei jäta Jumal sind maha, ja Tema esimene arm on, 
et võid juua viina, mida sa pimeduse võimusesse jäänult poleks maitsta saanud.» 

Snitko puhkes naerma, kuid Mellechowiczile ilmselt ei meeldinud tema isikusse ja päritolusse 
puutuvad küsimused, sest tema nägu tusanes jälle. Pan Zagloba ei pööranud sellele kuigi palju 
tähelepanu, seda enam et talle ei meeldinud hästi see tatarlane, kes talle meenutas — küll 
mitte näo, vaid liigutuste ja pilgu poolest — kasakate kuulsat juhti Bohunit. 

Vahepeal toodi lõunasöök lauale. 

Ülejäänud osa päevast möödus ettevalmistustes: teele asuti järgmisel hommikul aovalgel, et 
jõuda Chreptiõwi ühe päevaga. 

Vankreid tuli kokku ligi kakskümmend, sest Basia oli nõuks võtnud rikkalikult varustada 
Chreptiõwi söögikambrit kõiksuguste toidutagavaradega; nõnda siis järgnes vankritele hulk 
tangude ja suitsulihaga rängalt koormatud kaameleid ja hobuseid; karavani lõpus käis 
mõnikümmend stepihärga ja väike kari lambaid. 

Ees läks Mellechowicz oma lipekitega; tragunid ratsutasid kinnise tõlla kõrval, milles sõitsid 
Basia ja pan Zagloba. Basia oleks meeleldi oma ratsule istunud, kuid vana aadlik palus teda,, 
et ta vähemalt teekonna alguses ja lõpul seda ei teeks. 

«Kui sa istuksid hobusel rahulikult,» ütles ta, «siis ma vastu ei vaidleks, aga sina ju hakkad 
tormama ja vägitükke tegema,, mis komandandiprouale kuidagi ei sobi.» 

Basia oli õnnelik ja rõõmus nagu linnuke. Abielu algusest peale oli tal ainult kaks suurt soovi: 
esimene — kinkida Micha-lile poeg; teine — viibida väikese rüütli seltsis kas või aasta: 
mõnes asunduses Metsikute Väljade ligidal ja seal kõnnumaa rajal elada sõdurielu, kogeda 
sõjaseiklusi, osa võtta rünnakuist, oma silmaga näha steppi ja sattuda ohtudesse, millest oli 
lapsepõlves nii palju kuulnud. Juba tütar-lapsena oli ta sellest unistanud ja nüüd, abielus olles, 
paistis, et tema soovid täituvad ta armsaima inimese ja Poola riigi kuulsaima ratsuri seltsis, 
kellest räägiti, et see leiab vaenlase maa altki üles. 

Noor polkovnikuproua tundis, nagu oleksid tema õlgadel tiivad. Ta oleks tahtnud südames 
pakitsevast rõõmust hõisata ja hüpata, kuid olukorra tähtsuse tunnetamine ning enesele antud 
tõotus käituda väärikalt ja võita sõdurite kuum armastus ohjeldasid teda. Ta usaldas oma 
mõtted pan Zaglobale ning see naeratas heatahtlikult ja lausus: 

«Et sinust sõjameeste silmatera ja lemmik saab, selles pole kahtlust! Piiriäärses asulas on 
naine ju haruldus.» 

«Ja tarbe korral võin ma neile ka eeskujuks olla.» 

«Millega?» 

«Vaprusega! Kardan ainult seda: Chreptiõwi taga asuvad veel komandod Mohylöwis ja 
Raszkõwis. Nii et kuni Jahorlikini et saa me kuigi palju tatarlasi näha.» 

«Mina aga kardan ainult üht, muidugi mitte enda, vaid sinu pärast: et saame neid sagedasti 
näha. Kas sa arvad, et tatarlased on kohustatud tingimata ründama Raszköwit ja Mohylõwit? 
Nad võivad tulla ka idast, steppidest või Moldaavia-pool-selt Dnestri kaldalt ja ilmuda Poola 
riigi pinnale, kuhu ise tahavad, kas või Otse Chreptiõwi. Võib-olla ainult siis, kui nad kuu- 
levad, et mina Chreptiõwis viibin, hakkavad nad seda asundust vältima, sest mind nad 
tunnevad juba ammu.» 

«Kas nad siis Michalit ei tunne? Kas nad temast ei püüa hoiduda?» 

«Jah, temastki hoiduvad nad eemale, kui nad ei ründa suure väevõimuga, mis samuti võib 
juhtuda.» 


«See'p see ongi, ma olen selles veendunud! Kas seal Chreptiõwis on tõesti täielik kõnnumaa? 
See pole ju kuigi kaugel!» 

«Hullemat ei oska ette kujutadagi! Aastate eest, minu lapsepõlves, oli see kant tihedalt 
asustatud. Sõideti talust tallu, külast külla, ühest linnakesest teise. Tunnen seda paikkonda 
Msti, olen käinud seal kõikjal... Mäletan, kui Uszyca oli veel nii-öelda pealinnaks! Vana pan 
Koniecpolski ülendas mu selle staarostaks. Kuid siis algas pööbli rünnak ja kõik varises 
kokku. Kui käisime seal Helena Skrzetuskat ära toomas, oli maa.juba laastatud ja pärast käisid 
tatarlaste jõugud sealt üle veel oma paarkümmend korda ... Nüüd on pan Sobieski need maad 
kasakate ja tatarlaste võimu alt vabastanud, hundi lõugade, vahelt välja kiskunud. Kuid 
elanikke on seal vähe, ainult röövlid istuvad koobastes.» 

Pan Zagloba vaatles ümbrust ja vangutas möödunud aegu meenutades pead. 

«Mu Jumal,» ütles ta, «kui läksime Helenat ära tooma, tundus mulle, et ma olen juba rauk; 
nüüd aga mõtlen, et olin siis noor mees, sest selgest on möödunud üle kahekümne nelja aasta. 
Michal oli siis alles piimahabe, ja karvu oli ta huulil niisama palju kui mul rusikal. Muide, see 
koht on mulle nii tuttav, nagu oleks see kõik olnud alles eile! Ainult metsad ja tihnikud on 
suuremaks kasvanud sestsaadik, kui agricolae siit ära läksid ...» 

Otse Kitajgrodi taga algasid tihedad metsad, mis tol ajal sealseid maid katsid. Ainult kohati» 
eriti aga Studzienica ümbruses, leidus lagedaid välju; siis paistsid kauged Dnestri kaldad ja 
lagendik ulatus teisel pool jõge Moldaavia rajal vaatevälja piiravate mägedeni. 

Nende teekonnal oli takistuseks sügavad orud, kiskjate, ja metsikute inimeste asupaigad, kord 
kitsad ja järsud, kord avarad, längus nõlvadega ja läbimatu metsaga kaetud. Mellechowiczi 
tatarlased laskusid neisse orgudesse ettevaatlikult, ja kui voori lõpp oli veel kõrgel kuristiku 
äärel, näis selle algus maa alla kaduvat. Sageli tuli Basial ja pan Zaglobal tõllast väljuda, sest 
kuigi Wolodyjowski oli jõudumööda teid parandanud, oli teekond siiski ohtlik. Kaljuorgudes 
vulisesid allikad ja kiired ojad üle kivide, paisudes kevadel sulavast stepilumest. Kuigi päike 
andis metsas ja stepis praegu veel tublisti sooja, valitses neis kivikasmudes kare külm ja võttis 
läbisõitjad ootamatult oma embusesse. Mets kattis kaljuseinu, sünge ja must, tungis kuristiku 
servalegi, püüdes tema tumedat sisemust kuldsete päikesekiirte eest varjata. Kohati olid terved 
langid murdunud ja maha varisenud; metsikus, korralageduses vedelesid läbisegi 

kõdunevate lehtede ja okastega mustavad kännud, hunnikusse langenud tüved ja laasitud 
oksad. 

«Mis on selle metsaga juhtunud?» küsis Basia pan Zaglobalt. 

«Kohati on siin võib-olla tarandikud, mille rajasid muistsed elanikud kaitseks tatarlaste vastu, 
või siis röövlid meie vägede vastu; kohati möllavad metsas Moldaaviast tulevad tuulekeerised 
— vanarahvas räägib, et neis tuultes pidutsevad soendid või kuradid.» 

«Kas te olete näinud põrgulisi pidutsemas?» 

«Ma pole neid näinud, aga ma olen kuulnud, kuidas nad rõõmu pärast kisavad: «Uhaa! 
Uhaa!» Küsi Michalilt, temagi on seda kuulnud.» 

Basia oli küll julge, kuid kartis siiski kurje vaime ja lõi otsekohe risti ette. «Need paigad on 
hirmsad!» ütles ta. 

Ja tõepoolest oli üsna kole mõnes orus, kus valitses õudne surmavaikus. Tuul ei puhunud ja 
lehed ja puude oksad ei sahi-senud, kostis ainult hobuste puristamist, kabjaplaginat, vankrite 
kolinat ja vooriliste hüüdeid ohtlikel kohtadel. Vahel hakkasid tatarlased või tragunid laulma; 
tihnik aga vaikis ega kostnud sealt ei inimeste, ei metsloomade häälte kaja. 

Orud jätsid rusuva mulje, kõrgendikel aga, isegi seal, kus laius laas, avanes killavoorile 
rõõmus vaatepilt. Ilm oli selge ja vaikne. Päike liikus püvita taevasinas, puistates kuldset sära 
kaljudele, väljadele ja laantele. Selles säras näisid männid punakuldsetena ning puude okstele, 
põõsastele ja stepirohule kinnitunud härmalõngad helkisid nõnda, nagu oleksid päikesekiirtest 
kedratud. Kätte hakkas jõudma oktoobri keskpaik ja paljud linnud, kes kartsid külma, 


lahkusid Poola riigist ja alustasid rännakut Musta mere poole; taeva all võis näha lõikavalt 
häälitsevaid kurgede, hanede ja partide parvi. 

Kõrgel taevasinas lendasid tiibu laiutades siin-seal õhuriigi elanikele ohtlikud kotkad; aeg- 
ajalt ringlesid õhus saagiahned kullid. Eriti lagedal leidus küllalt neidki linde, kes talveks 
kohale jäävad ja meeleldi kõrgesse rohtu poevad. Lipekite hobuste jalgade alt sööstis 
ühtepuhku käratsevate parvedena õhku rasvaseid põldpüüsid; korduvalt märkas Basia taamal 
vahti pidavat trappi, mispuhul ta põsed punaseks läksid ja silmad rõõmust särama lõid. 

«Me Michaliga hakkame neid hurtadega küttima!» hüüdis ta käsi plaksutades. 

«Kui sinu mees armastaks kodus konutada, siis läheks tal niisuguse naisega elades varsti habe 
halliks; aga ma teadsin, kellele sind naiseks anda,» sõnas Zagloba. «Mõni teine sinu asemel 
oleks mulle selle eest vähemalt tänulik, mis?» 

Basia suudles pan Zagiobat sedamaid mõlemale põsele, nii et vanamees leebus, muutus üsna 
tundlikuks ja lausus: 

«Vanas eas on armastav süda niisama meeldiv kui soe nurgake ahju taga.» 

Siis vajus ta mõtteisse ja lisas: 

«Imelik, kogu eluaja olen ma armastanud seda naistesugu, aga kui küsin eneselt: mispärast? 
— eitea isegi, sest need paganad on ju truudusetud olendid! Võib-olla seepärast, et nad on 
abitud kui lapsed, ja kui mõnda neist tabab õnnetus, nutab mu süda kaastundest. Kallista mind 
veel nii...» 

Basia, kes oleks tahtnud sülelda kogu maailma, täitis jalamaid pan Zagloba soovi; mõlemad 
jätkasid teekonda parimas tujus. Sõideti väga aeglaselt, sest härjad killavoori taga ei saanud 
kiiremini liikuda ja kardetav oli neid ka väheste meestega metsa maha jätta. 

Mida lähemale nad Uszycale jõudsid, seda künklikumaks muutus maapind, tihedamaks mets, 
seda sügavamaks läksid orud. Ühtepuhku juhtus äpardusi vooris ja hobused hakkasid kartma 
ja tekitasid sekeldusi. Vana Mohylõwi maantee oli kahekümne aasta vältel sedavõrd 
metsastunud, et kohati polnud teda enam peaaegu üldse näha ja liikuda tuli mööda kunagi 
sõjaväe poolt aetud vaevalisi radu. Ei puudunud ka vahejuhtumid. 

Tatarlaste ees sõitva Mellechowiczi all komistas kuristiku serval hobune ja kukkus alla; 
vigastada sai ka ratsanik, kes suure peahaava tõttu tükiks ajaks meelemärkuse kaotas. Basia ja 
Zagloba istusid hobustele, tatarlase aga käskis noor komandandiproua panna tõlda ja sõita 
ettevaatlikult. Nüüd tegi killavoor iga allika ääres peatuse ja Basia sidus vigastatu pea ümber 
värskesse külma vette kastetud linase mähise. Mellechowicz lamas tükk aega kinnisilmi, 
viimaks aga avas ta need siiski, ja kui Basia päris ta tervise järele, haaras noormees vastuseks, 
tema käe ja surus oma kahvatutele huultele. 

Siis vaikis ta viivu, nagu koguks mõtteid, ja vastas ukraina keeles: 

«Hea ... Mul pole ammugi nii hea olnud.» 

Selliseks teekonnaks kulus neil kogu päev. Päike hakkas punetama ja loojus suurena 
Moldaavia piiril; Dnestr leegitses kui tuline pael ja idast, Metsikute Väljade poolt, tõusis 
aeglaselt hämarik. 

Chreptiõw ei olnud enam kaugel, aga hobused vajasid puhkust ja voor peatus pikemaks ajaks, 
üksikud tragunid hakkasid palveid laulma; lipekid hüppasid hobustelt, laotasid maha 
lambanahku, laskusid põlvili ja palvetasid, näod pööratud itta. Nende hääled tõusid ja vajusid; 
«Allah! Allah!» kajasid aegajalt ridamisi hõiked; siis vaikisid nad jälle, tõstsid taeva poole 
pööratud peopesad näo lähedale ja tardusid innukas palves, 

korrates aeg-ajalt ohkega: «Lohhitšmen, oh Lohhitšmen!» Neile langevad päikesekiired 
muutusid üha punasemaks; tuuleiil tõusis idast ja libises üle rohu, nagu tahaks temagi öö 
saabudes kiita seda, kes taevavõlvi tuhandete vilkuvate tähtedega kattis. Basia jälgis noorte 
tatarlaste palvust suure huviga, kuid temagi südant ahistas mõte, et nii palju toredaid noori 


mehi peab pärast vaevarikast ja viletsat elu põrgutulle sattuma, sest kuigi nad peaaegu iga 
päev kokku puutuvad õiget usku inimestega, püsivad nad siiski vabatahtlikult paganuses. 
Pan Zagloba, kes nende asjadega oli rohkem harjunud, kehitas Basia vagade tähelepanekute 
puhul ainult õlgu ja sõnas: 

«Niikuinii ei lasta kitsepoegi taevasse, et nad sinna vastikuid putukaid kaasa ei tassiks.» 

Siis ajas ta endale teenri abiga selga pargitud lambanahast pihtkasuka kaitseks õhtuse külma 
vastu ja käskis edasi sõita. Vaevalt aga oli voor liikuma hakanud, kui lähimale künkale ilmus 
viis ratsanikku. 

Lipekid astusid kohe kõrvale. 

«Michal!» hüüdis Basia, nähes kõige ees sõitvat ratsanikku. 

Tõepoolest oli see mees mõne ratsaniku saatel oma abikaasale vastu tulnud pan 
Wolodyjowski. 

Nad kappasid tema juurde, teretasid teda ülima rõõmuga ja hakkasid siis jutustama. 

Basia rääkis, kuidas reis oli läinud ja kuidas Mellechowicz oli «mõistuse vastu kivi segi 
löönud», väike rüütel aga andis omakorda aru Chreptiöwi sündmustest. Nagu ta tõendas, oli 
seal juba kõik valmis perenaise vastuvõtuks, sest ehituste kallal oli viiekümne kirvega 
vahetpidamata töötatud. 

Seda jutustades kummardus armunud pan Michai korduvalt sadulas kõrvale ja embas oma 
noort naist; ning see nähtavasti ei saanudki pahaseks, sest hoidus talle nii lähedale, et hobuste 
küljed üksteise vastu hõõrdusid. 

Reis oli lõppemas; öö oli selge ning paistis suur ja kuldne kuu. See kuu aga kahvatas 
sedamööda, mida kõrgemale ta tõusis, kuni viimaks voori ees heledalt lõõmendama hakkav 
tulekuma tema sära sootuks hajutas. 

«Mis see on?» küsis Basia. 

«Küll näed, niipea kui jõuame välja sellest metsast, mis meid Chreptiöwist lahutab,» ütles 
Wolodyjowski vurrusid liigutades. 

«Kas see on juba Chreptiõw?» 

«Sa näeksid teda siit nagu peopesal, kui seda metsa ees poleks.» 

Reisijad olid alles keset metsa, kui hakkasid paistma tuled, nagu Jaaniussikesed või vilkuvad 
tähed. Need tähed lähenesid suure kiirusega ja äkki värises kogu mets valjudest hüüetest: 

«.Vivat meie emand! Vivat kõrgeauline komandandiprouat Vivat! Vivat!» 

Sõjamehed olid Basiat tervitama rutanud. Osa neist segunes silmapilkselt lipekitega. Igaüks 
hoidis käes otsast lõhestatud pikale ridvale kinnitatud pirdu. Mõnel oli käes ridvale kinnitatud 
raudalusega tõrvik, kust hõõguv vaik tuliste pisaratena maha langes. 

Viimaks piiras Basiat hulk julmi, koguni metsikuid, aga ometi rõõmust säravaid vurrukaid 
nägusid. Enamik sõdureid polnud Basiat iialgi näinud ja oli teda kujutlenud auväärse 
vanaldase daamina, seepärast oli kõigi rõõm suur, kui nähti valgel hobusel istuvat noort naist, 
kes vaatas pead noogutades igale poole oma ilusa punapalgelise näoga, mis oli nii väike ja 
rõõmus, ühtaegu aga pisut kohmetunud üllatavast vastuvõtust. 

«Tänan teid, isandad,» hüüdis Basia, «kuigi tean, et see pole minule...» 

Ta hõbehääl mattus mürisevatesse elaguhüüetesse ja kogu mets värises neist. 

Podoolia kindrali ja Przemysli alamkammerhärra horugvide sõdurid, Motowidjjo kasakad, 
lipekid ja tšermissid saalisid läbisegi. Igaüks tahtis näha polkovnikuprouat, liginedes temale; 
mõned tuliserrfad suudlesid ta rüü serva või kannuses jalga. Noile poplmetsikuile ratsanikele, 
kes olid harjunud rünnakutega, inimestejahiga, verevalamisega ja taplusega, paistis too-olend 
nii üleloomulikuna, rabavalt uudsena, et teda nähes >lee-busid nende kalgid südamed ja 
mingid uued, kummalised tunded ärkasid nende rinnus. Nad olid teda teretama tulnud 
armastusest Wotodyjowski vastu, et oma polkovnikule rõõmu valmistada ja teda meelitada, 


aga nüüd sattusid nad ootamatult vaimustusse. See naeratav, säravate silmadega ja tõmblevate 
ninasõõrmetega magus ja süütu näoke sai neile silmapilkselt armsaks. «Meie lapsuke!» 
hüüdsid vanad kasakad, tõelised stepi-hundid. «Keerub! Koidutäht! Kallis õieke!» kinnitasid 
teised malevlased. «Üksteise järel langeme sinu eest...» Tšeremissid aga liigutasid huuli, 
surusid käed rinnale laiali ja hüüdsid suud matsutades: «Allah! Allah! ...» 

Wotodyjowski oli tublisti liigutatud ja ülirõõmus; ta 'pani käed puusa ja oli oma Baškale 
uhke. 

Hüüded ei vaibunud niipea. Viimaks väljus killavoor metsast ja tulijate pilkude ees seisid 
ringina künkale püstitatud suured puuehitised. See oli Chreptiõwi asundus; ta paistis siit kui 
peopesal, sest väljaspool tara leegitsesid suured lõkked, kuhu oli rohkesti kände kuhjatud. Ka 
maidaan oli täis tulesid, ainult väiksemaid, et ei tekiks tulekahju. Sõdurid kustutasid pirrud, 
võtsid kes musketi, kes püstoli, kes kahe rauaga püssi ja hakkasid oma emanda auks 
paugutama. 

Tara taha tulid ka orkestrid. Malevlaste orkester koosnes poola trompetitest, kasakate oma 
litauridest, tamburiinidest ja igasugustest keelpillidest; neile järgnes lipekite orkester, milles 
kõige tähtsamat osa etendasid tatarlaste kombe kohaselt heleda häälega viled. Koerte 
haukumine ja ehmunud kariloomade kisa suurendasid üldist kära veelgi. 

Saatekomando jäi nüüd maha ja kõige ees sõitis Basia, tema kõrval ühel pool tema mees, 
teisel pool pan Zagloba. 

Kuuseokstega ehitud värava kohal mustendas rasvaga määritud ja seestpoolt valgustatud põiel 
kiri: 

«Cupido õnnelikke tunde ohtralt teile jagagu, te sugu, kallid külalised, kasvagu!» 

«V'ivani, floreant!» karjusid sõdurid, kui väike rüütel ja Basia peatusid, et seda kirja lugeda. 
«Jumala eest!» hüüdis pan Zagloba. «Olen samuti külaline, aga kui see soov käib ka minu 
kohta, siis nokkigu mind rongad, kui ma tean, mis sellega peale hakata!» 

Pan Zagloba leidis aga veel teise, eriliselt temale määratud kirja ning luges väga suure 
rahuldustundega: 

«Tere tulemast, kõrgeauline Onufry Zagloba, me ratsaväe ehteks end nimetada luba!» 
Wotodyjowski oli üliheas tujus ja palus ohvitsere ning malev-lasi õhtusöögile, lihtsõdureile 
aga käskis anda mitu vaati viina. Tapeti mitu härga ja küpsetati liha sealsamas tulel. Kõike oli 
külluses: hilise ööni kajas asundus hõikeist ja püssipaukudest, ja Uszyca orgudes peituvaid 
hulkurite jõuke valdas hirm. 


HI 

Pan Wotodyjowski ei viitnud oma asunduses ilmaski aega tegevuseta ja tema mehedki olid 
järjest tööl. Ainult sada meest, vahel isegi vähem, jäid Chreptiõwi garnisoni, teised olid alati 
väljas. Arvukad rühmad uurisid Uszyca kuristikke; nood elasid nagu sõja ajal, sest sageli õige 
suured röövlijõugud panid tugevasti vastu ja nendega tuli tihti päris lahinguid lüüa. Need ret- 
ked kestsid vahel mitu päeva, vahel koguni mitukümmend. Peale selle saatis; pan Michal veel 
väiksemaid salku Braclawi tatarlasi ja DoroŠzenkot luurama. Nende luurajate ülesandeks oli 
leida stepist salakuulajaid ja nad kinni püüda; mõned rühmad läksid Dnestri kallast mööda 
kuni Mohylöwini ja Jampolini ning pidasid sidet sealsete komandodega; luurel käidi ka 
Valah-hia suunas; ehitati sildu ja parandati teid ning vanu maanteid. 

Maa, kus oli võimust võtnud nii suur ärevus, hakkas pikka-mööda rahunema; rahulikumaile 
elanikele ulaelu ei meeldinud ja nad tulid vabatahtlikult, algul aralt, hiljem julgemalt, tagasi 
hüljatud elukohtadesse. Juba hakkaski Chreptiöwi tulema juudi soost käsitöölisi, vahel põikas 
sinna ka mõni rikkam armeenlasest kaupmees, ja ikka sagedamini ilmus pudukaubitsejaid; 
part Wotodyjowskil oli kindel lootus, et kui Jumal ja pan hetman. lubavad teda siia pikemaks 


ajaks komandandiks jääda, siis saavad need metsistunud maad peagi hoopis teise ilme. Praegu 
oli töid ainult alustatud ja palju tegemist seisis veel ees; teed polnud veel ohutud; laostunud 
rahvas hoidis pigem röövlite kui sõjaväe poole, keda ei usaldatud, ja puges igal vähemalgi 
põhjusel jälle kaljulõhedesse varjule. Koolmete kaudu tulid tihti üle Dnestri valahhidest, 
kasakatest, ungarlastest, tatarlastest ja Jumal teab mis hulkuritest koosnevad jõugud ja 
laastasid maad,, rünnates hordilaste kombel asulaid ning riisudes kõik, mis neile pihku puutus. 
Seetõttu ei saanud mõõka hetkekski käest panna ega püssi varna riputada; kuid algus oli 
ikkagi juba tehtud ja tulevikus võis edu loota. 

Kõige hoolsamini tuli valvata idapiiri. Doroszenko väesalkadest ja temale alluvatest tatarlaste 
jõukudest eraldusid alatasa suuremad või väiksemad salgad, lähenesid salamahti poola 
komandodele, 'hävitasid ja põletasid ümbruskonnas. Need salgad toimisid nähtavasti omapead 
ja väike komandant purustas nad, kartmata esile kutsuda suuremat" ohtu; ta ei kohkunud mil- 
legi ees, otsis nad ise stepist üles ja tegutses nii edukalt, et ka kõige jultunumail kadus 
röövimishimu. 

Samal ajal oli Basia Chreptiöwi majapidamise täiesti enda kätte võtnud. Ta tundis suurt 
rõõmu sellest sõdurielust, mida ta seni kunagi polnud nii lähedalt näinud; kõik huvitas teda: 
liikumine, retked, kojutulek luurekäigult, vangide vaatamine. Ta seletas Wotodyjowskile, et 
tahab vähemalt ühest retkest kindlasti osa võtta. Esialgu pidi ta rahulduma sellega, et võis 
hobuse selga istuda ning oma mehe ja pan Zagloba seltsis Chreptiöwi ümbruses ratsutada; nad 
ajasid neil lõbusõitudel rebaseid ja metslinde taga; vahel hüppas rohust mõni hunt ja pistis 
põgenema, siis jälitati tedagi. Basia kihutas ees, lausa hurtade kannul, et väsinud loomale 
esimesena järele jõuda ja püstolist tema punaste silmade vahele sihtida. Pan Zaglobale 
meeldis küttimine jahikullidega, neid oli ohvitseridel kaasas mitu suurepärast paari. Basia käis 
temaga koos, kuid Basia järele valvama läkitas pan Michal salaja kümmekond sõdurit, et abi 
tarbe korral käepärast oleks. Kuigi Chreptiõwis teati kõik, mis toimub ümbruskonnas, kuni 
kahekümne miili kaugusel, tahtis pan Michal siiski ettevaatlik olla. Sõdurid kiindusid 
Basiasse iga päevaga üha enam, tema aga hoolitses nende söögi ja joogi 

eest ning põetas haigeid ja haavatuid. Isegi sünge, alalist peavalu kannatava, kalgi ja metsiku 
südamega Mellechowiczi silmad särasid Basiat nähes. Vanad sõdurid ülistasid tema vaprust ja 
tema suuri teadmisi sõjakunsti alal. 

«Kui Väike Kull peaks kaduma,» ütlesid nad, «võiks tema ise komando enda kätte võtta, ega 
oleks kellelgi kahju niisuguse väejuhi käsul surma minna.» 

Vahel juhtus, et Wotodyjowski äraolekul teenistuskorda rikuti; siis said sõjamehed Basialt 
noomida ja tema ees tunti suurt aukartust. Tema suust kuuldud laitus mõjus neile rängemalt, 
kui mõjusid distsipliini suhtes äärmiselt nõudliku pan Michali poolt määratud ohtrad 
karistused. Komandos valitses alati kindel kord, sest Wotodyjowski, olles vürst Jeremi kooli 
kasvandik, oskas sõjamehi raudses haardes hoida, kusjuures Basia kohalviibimine mõjus 
nende kommete jõhkrust pehmendavalt. Igaüks püüdis olla Basiale meelt mööda, igaüks 
hoolitses tema mugavuse ja rahu eest, seepärast hoidusid sõdurid kõigest, mis oleks võinud 
teda häirida. 

Pan Mikolaj Potocki kerge ratsaväe horugvis oli palju kogenud ja rüütellikke sõjamehi; nad 
olid küll veidi metsistunud kauaste sõdade ja alatiste tapluste tõttu, kuid moodustasid siiski 
valitud seltskonna. Koos teiste horugvide ohvitseridega veetsid need mehed sageli õhtuid 
polkovniku pool ning vestlesid möödunud aegadest ja sõdadest, millest olid ise osa võtnud. 
Esirinnas oli siin alati pan Zagloba. Tema oli neist kõige enam näinud ja korda saatnud. Siis 
aga, kui ta pärast mõne klaasikese tühjendamist jäi tukkuma temale määratud mugavas tugi- 
toolis, said teisedki suuvooru. Neil oli ju nii palju jutustada; üksikud nende hulgast olid 
käinud Rootsis ja Moskvas; oli neidki, kes olid oma nooruse veetnud Siczis veel enne 
Chmielnicki aegu; oli neidki, kes olid kunagi vangidena Krimmis lambaid karjatanud; mõned 


olid orjadena kaevanud Bakczysarais kaevu, mõned jälle näinud Väike-Aasiat; ühed olid 
aerutanud türklaste galeeridel; teised olid Jeruusalemmas põlvitanud Jeesuse haual; nii 
mitmedki olid läbi elanud suuri vintsutusi ja õnnetusi, kuid siiski olid nad oma horugvisse 
tagasi tulnud, et viimse hingetõmbeni kaitsta verega immutatud piirialasid. 

Kui novembrikuul õhtud pikemaks muutusid ja laias stepis valitses rahu, sest rohi oli seal 
närbunud, siis koguneti peaaegu iga päev polkovniku majja. Siia tuli kasakate ülem pan Moto- 
widlo, sünnilt ruteenlane, kõhetu kui laast ja pikk kui piik; ta oli juba elataiiud mees ega olnud 
üle kahekümne aasta lahkunud sõjaväljalt; tuli ka ilus pan Deyma, tolle mehe vend, kes pan 
Ubyszi oli tapnud; nendega seltsis pan Muszalski, kes varemalt oli olnud õige rikas, kuid juba 
noores eas türklaste kätte vangi sattunud ja olnud galeeriori ning pärast vangist põgene- 

mist loobunud oma varandusest, et oma kannatuste eest kogu Muhamedi soole mõõgaga kätte 
tasuda. Ta oli võrratu vibukütt, kes soovi korral tabas kõrgelt lennult ka sookure. Samuti tulid 
siia ka suured sõjamehed ja ratsanikud pan Wilga ja pan Nienaszyniec, pan Hromyka ja pan 
Bawdynowicz ning tuli veel palju teisigi. Kui need oma lopsakas keelepruugis jutustama 
hakkasid, kerkis kuulaja vaimusilma ette kogu Idamaa; Bakczy-sarai ja Stambul, minaretid, 
valeprohveti pühamud, Bosporuse sinised veed, purskkaevud, sultani õu, linnakividel kihavad 
inimhulgad, sõjaväed, janitšarid, dervišid ja kogu see õudne värvikülluses kiirgav 
rohutirtsuparv, mille vastu Poola riik oma veristatud rinnaga kaitses ruteenlasi ja nende usku 
ning ka kogu Euroopa kirikuid ja kindlusi. 

Vanad sõjasangarid istusid avaras toas vestlusringis nagu rännakust väsinult stepikääpale 
laskunud häälitsev kureparv. Koldes põlesid vaigused halud, heites üle kogu toa oma vilku- 
vaid heike. Tulel kuumutati Basia käsul moldaavia veini, mida teenrid tinakruusidesse valasid 
ja rüütlitele pakkusid. Teispoolt seina kostis vahipostide hõikeid; toas laulsid kilgid, kelle 
rohkuse üle Wotodyjowski oli kaevanud, ja vahel ulgus samblaga topitud seinapragudes 
järjest külmemaks muutuv talve-kuine põhjatuul. Nii külma ilmaga oli mõnus istuda soojas 
toas ja kuulata jutustusi rüütlite seiklustest. 

ühel niisugusel õhtul jutustas pan Muszalski: «Jumal kaitsku oma helduses kogu Poola riiki, 
meid kõiki ja eriti meie hulgas viibivat komandandiprouat, kelle ilu me 'pole väärt oma 
silmadega üleüldsegi nägema. Muidugi ei saa ma ennast võrrelda pan Zaglobaga, kelle 
seiklused Dido enese ja kaunid neitsid ülimalt imestama paneksid. Kui aga teie, austatud 
härrased, soovite casus cognoscere meos, siis ma ei keeldu, et seda auväärt seltskonda mitte 
solvata. 

Kui ma noor olin, siis oli mul Ukrainas Taraszcza lähedal suur mõis. Olin emalt pärinud veel 
kaks küla rahulikus piirkonnas, Jasieli ligidal. Mina aga eelistasin elada oma isakodus, kus 
hord oli ligemal ja kus oli kergem leida seiklusi. Mu sõja-mehehing ihkas Siczi elu, kuid seal 
polnud meil midagi teha; Metsikutel Väljadel aga käisin ma teiste rahutute hingede seltsis ja 
tundsin elust mõnu. Oma mõisas oli mul hea elada, ainult üks asi tüütas mind väga: mul oli 
niru naaber. Lihtne talupoeg Biatocerkiewi lähedalt, kes noorena oli teeninud Siczis, saavu- 
tanud seal kurenniatamani aukraadi ja hiljem kasakate saadikuna Varssavis käinud ja 
aadliseisusesse tõstetud. Tema nimi oli Dydiuk. Pean teie auväärsustele mainima, et meie 
perekond põlvneb väejuhist, kelle nimi oli Musca, mis kärbest tähendab. Too Musca siirdus 
pärast õnnetut sõjakäiku roomlaste vastu Piasti poja Ziemowiti õukonda. Viimane nimetas ta 
Muscalskiks, 

sest see sobis enam, ja pärastpoole muutsid tema järglased selle Muszalskiks. Tundes oma 
soontes nii üllast verd, kohtlesin seda Dydiukki suurima põlgusega. Kui see kelm oleks 
mõistnud hinnata talle osaks saanud au ja oleks aru saanud, kui täiuslik on meie aadliseisus 
kõikide teiste seisustega võrreldes, siis ei ütleks ma midagi; temal kui aadlikul oli suur maa- 
omand, aga siiski pilkas ta seda seisust, lausudes üsna tihti: «Kas mu vari muutub sellest 


suuremaks? Kasakas olin ja kasakaks jään, kõikide vaenulikkude ljahhide peale aga vilistan!» 
Ma ei saa teile, auväärsed isandad, kirjeldada neid sõnu saatvaid rõvedaid žeste, sest 
lugupeetud proua juuresolek ei luba mul seda mingil tingimusel teha. Tundsin enesest tõusvat 
pöörast viha ja hakkasin teda taga kiusama. Tema mind ei kartnud, sest ta oli julge mees, ja 
tasus mulle kuhjaga. Ta oleks minu vastu tulnud mõõgaga kahevõitlusele, kuid mina ei 
lasknud seda sündida, arvestades tema madalat päritolu. Vihkasin teda kui katku, ja tema 
vihkas mind samuti. Kord tulistas ta mind Taraszcza laadal; ta oleks mu peaaegu tapnud, mina 
aga lõin tal selle eest pea kirvega lõhki. Kaks korda ründasin teda oma sulastega, kaks korda 
tema mind oma sulidega. Ta ei saanud mulle midagi teha, kuid minagi ei saanud temast jagu. 
Tahtsin kohtusse kaevata — päh! Mis õiglust saab olla Ukrainas, kus suitsevad veel linnade 
ahervaremed! Kes seltsib röövlitega, see võib vilistada kogu Poola riigile. Tema nõnda 
toimiski, solvates meie ühist emakest-kodumaad ja unustades, et see oli ta aadliseisusesse 
tõstnud, seega teda oma rinna vastu surunud ning talle andnud eesõigusi, võimu, maavalduse 
ja vabaduse, mida ta poleks saavutanud ühegi teise valitsuse all. Kui oleksime kohtunud 
naabritena, ma usun, et oleksime teineteist mõistnud, aga me ei kohtunud kunagi teisiti kui 
püss ühes ja mõõk teises käes. Odium kasvas minus iga päevaga, nii et ma vihast kollaseks 
läksin. Mõtlesin aina, kuidas teda lõksu püüda. Teadsin, et vihavaen on suur patt, seepärast 
oleksin meeleldi piitsutanud tema selga aadli solvamise eest, seejärel oleksin õige kristlase 
kombel andestanud talle kõik patud ja käskinud ta lihtsalt maha kõmmutada ... 

Issand Jumal aga otsustas teisiti. 

Minu mõisa lähedal oli hea karjamaa; kord läksin õhtupoolikul seda vaatama. Sain seal 
viibida vaevalt pool tundi, kui mu kõrvu kostis clamor. Vaatasin selja taha: küla kohal oli 
suitsupilv. Viivu pprast jooksis minu juurde inimesi: «Tatarlased! Tatarlased!» Ja nende 
kannul tohutu tatarlaste jõuk.. ..Noolterahe, ja kuhu sa ka vaatad, kõikjal lambanahksed 
pihtkasukad ja hordilaste saatanlikud lõustad ... Mina hobuse juurde! Ei jõudnud ma veel pista 
jalga jalusesse, kui mu kaela visati viiskuus lingu. Purustasin need, sest jõudu mul oli... Nec 
Hercuies!... 

Kolme kuu pärast olin ühes teiste vangidega Bakczysarai taga tatarlaste külas. 

Minu isandaks oli Salma-bei. Ta oli rikas tatarlane, kuid vihkas inimesi ja kohtles orje julmalt. 
Pidime piitsalöõkide all kaevama kaevu ja töötama põllul. Tahtsin end priiks osta, sest raha 
oli mul külluses. Saatsin armeenlastega kirju oma Jasieli lähedal asuvasse mõisasse. Ei tea, 
kas ei jõudnud kirjad pärale või rööviti lunaraha teel, kuid mingit vastust ma ei saanud ... 
Mind viidi Konstantinoopolisse ja müüdi galeeridele. 

Sellest linnast, vististi küll kõige ilusamast ja kõige suuremast kogu maailmas, võiks palju 
jutustada. Rahvast on seal niisama palju kui rohtu stepis või kive Dnestris... Linnamüürid on 
tugevad. Torn torni kõrval. Tänavatel saalivad inimeste hulgas koerad; türklased neile kurja ei 
tee, aimavad vist veresugulust, sest nad on ju ise ka koerte järglased... Neil on ainult isandad 
ja orjad, teisi seisusi pole, seepärast on kõige hullem paganate ori olla. Jumal teab, kas see 
vastab tõele, aga galeeridel räägiti, et sealsed Bosporuse ja lausa südalinnani ulatuva Kuldse 
Sarve vood on orjade pisaraist tekkinud. Minagi valasin neid seal ohtrasti... 

Türklaste võim on hirmus, ja ühelegi valitsejale ei allu nii palju kuningaid kui sultanile. 
Türklased ise räägivad, et kui poleks Lechistani (nii nimetavad nad meie isamaad), oleksid 
nad ammu vallutanud kogu orbis terrarutri". «Ljahhi seljataga (ütlevad nad) elab kogu muu 
maailm vales, sest tema (ütlevad nad) lamab kui koer risti ees ja pureb meie käsi...» Ja neil on 
õigus, sest nii see on olnud ja on praegugi... Ja mida me muud teemegi, meie siin Chreptiõwis 
ning kaugemad komandod Mohylõwis, Jampolis ja Raszköwis? On palju halba meie riigis, 
aga jma usun, et seda tööd ei jäta Jumal küll tasumata, ja loodan, et ka inimesed seda ei 
unusta! 


Kuid ma jutustan edasi, mis minuga juhtus. Linnades ja külades orjapõlves elavad inimesed ei 
tunne niisugust survet kui galeeriorjad, sest kord juba needitud aerude külge, ei vabane nad 
enam iialgi, ei öösel, ei päeval ega pühadel, vaid jäävad surmatunnini ahelaisse; ja kui laev 
hukkub in pugna navali, siis upuvad orjadki. Nad on kõik alasti, talvel näpistab neid külm ja 
uhub vihm, neid piinab nälg ning pole neil ühtegi rõõmu, pole pääsu, ainult pisarad ja ränk 
vaev, sest aerud on nii suured ja rasked, et sinna poleks vaja mitte üht, vaid kaht meest.. 

Mind toodi öösel laevale ja pandi ahelaisse, minu kõrvale aga pandi üks saatusekaaslane, keda 
ma pimedas ära ei tundnud. Siis kostsid vasaralöögid ja ahelate kõlin — armas Jumal, mulle 
tundus, nagu naelutataks kinni mu kirstu, ja seda oleksin 

ma parema meelega soovinud. Palvetasin, kuid lootus oli mu südamest kadunud, nagu tuulest 
viidud. Minu oietele tegi valvur raudpiitsaga lõpu, nii istusin siis vaikselt öö läbi kuni koiduni 
... Siis alles nägin oma kaaslast selgesti. — Jeesus Kristus, halastaja Jumall Arvake ära, 
isandad, kes seal istus? — Dydiuk! 

Ma tundsin ta otsekohe ära, kuigi ta oli alasti ja kõhnunud ning habe oli tal kasvanud vööni, 
sest ta oli juba ammu galeeridele müüdud. Hakkasin teda vaatama ja tema vaatas mind... Ka 
tema tundis mind ära. Kumbki ei poetanud sõnakestki. Näete, kui kaugele olime jõudnud! 
Kuid ometi oli meie sees veel nii palju jonni, et me teineteist ristiinimese kombel ei teretanud, 
vaid meis lõi lõkkele vihavaen ja kummagi süda tundis rõõmu selle üle, et tema vaenlanegi 
peab samu piinu kannatama. Laev asus selsamal päeval teele. Oli võigas tunne istuda oma 
suurima vaenlasega ühisel aerul ja lõmpsida ühisest kausist leent, mida meie koeradki poleks 
söönud, taluda sedasama piina, hingata sama õhku, koos kannatada, koos nutta ... Sõitsime 
Helles-pontosel ja hiljem saarestikus. Seal on saar saare kõrval, ja kõik on türklaste valduses 
... Rannad ka ... kogu maailm!... Päike lõõmas nõnda, et vesigi näis seetõttu leegitsevat, ja kui 
päikesekiired virvendasid ja lainetel hüplesid, siis oleks võinud öelda, et sajab tulist vihma. 
Higi voolas ojana ja keel kuivas suulakke, öösel aga pures meid hirmus külm ... Ei mingit 
lohutust, ainult meeleheide, kadunud õnne leinamine, mure ja tülpimus. Sõnad ei suuda seda 
väljendada ... Kord kreeklaste kaldal peatudes nägime muistsete kreeklaste püstitatud templite 
varemeid. Nagu kullast valatud sambad seisavad seal üksteise kõrval, kuid see on aegade 
jooksul koltunud marmor. Need varemed paistavad selgesti, sest asetsevad lagedal künkal ja 
taevas on seal türkiissinine. Siis siirdusime Peloponnesosele. Päev möödus päeva järel, nädal 
nädala järel, kuid meie Dydiukiga ei olnud veel sõnagi vahetanud, sest uhkus ja kius valitsesid 
ikka veel me südames. Aegamööda aga hakkasime Jumala käe läbi pehmeks muutuma. Raske 
elu ja kliimavahetuse tõttu oli meie patune ihu kontidelt varisemas; meie haavad mädanesid 
päikeselõõmas. öösiti anusime Jumalalt surma. Tukkudes kuulsin Dydiukki palvetavat: 
«Kristus, halasta! Püha Neitsi, halasta! Lase surra!» Tema omakorda kuulis ja nägi, kuidas 
mina sirutasin käed Jumalaema ja Tema Lapsukese poole... Siis sündis äkki, nagu oleks 
meretuul viinud vaenu me südamest ... Ikka -"enam ja enam ... Viimaks nutsin ma tema saa- 
tuse pärast niisama nagu oma saatuse pärast. Juba vaatasime teineteist teise pilguga. Enamgi! 
Hakkasime koguni teineteist aitama. Kui mina olin üleni higine ja surmani väsinud, siis 
aerutas tema üksi; kui tema nõrkes, siis aerutasin mina. 

169 

Kui toodi supikauss, hoolitses kumbki, et jätkuks kaaslaselegi... Näete,.missugune iseloom on 
inimesel! Ühesõnaga, armastasime teineteist, aga kumbki ei tahtnud seda esimesena tunnis- 
tada ... Tal kelmil oli ukrainlase kaval hing!... Kord kuulsime, et järgmisel päeval pidime 
kohtuma Veneetsia laevastikuga. Provianti oli meil napilt ja meid toideti halvasti, ainult lööke 
jagati ohtralt. Saabus öö: oigasime mõlemad ja palvetasime — tema omamoodi, mina 
omamoodi... Hakkasime veel härdamini palvetama; juba vaatan kuuvalgel, et suuri pisaraid 
veereb ta silmist habemesse. Minu süda läks härdaks ja ma ütlesin: «Dydiuk, me oleme 
samast kandist pärit, andestame teineteisele oma patud!» Kui ta seda kuulis — armas Jumal! 


Küll ta nuttis ja hüppas nii, et ketid aina kõlisesid! üle aeru langesime teineteisele kaela, 
suudlesime teineteist ja valasime pisaraid ..; Ei mäleta, kui kaua see kestis, sest kõik oli 
ununenud, ainult meie kehad tõmblesid kramplikust nutust.» 

Pan Muszalski jäi vait ja pühkis silmi. Maad võttis täielik vaikus, ainult kole põhjatuul vingus 
seinapragudes, tuli pragi-ses ja kilgid laulsid. Siis ohkas pan Muszalski ja jätkas: 

«Jumal õnnistas meid, nagu hiljenrkuulda saate, ja oli meile armuline, aga sfeekord pidime 
kibedasti kannatama oma vennalikkude turuiete pärast, sest süleldes olid meie ahelad nii 
keerdu läinud, et me ei suutnud neid lahti harutada. Tulid valvurid ja vabastasid meid, seejärel 
aga vuhisesid nende piitsad meie peade kohal üle tunni. Peksti, kuhu juhtus. Minu ja samuti 
ka Dydiuki veri voolas ojana, segunes ja valgus ühiselt merre. Noh, pole viga, see kõik on ju 
möödas ... Jumal tänatud! ... Sellest ajast peale ei tulnud mulle enam kunagi mõttessegi, et 
mina olen põlisaadlik, tema aga alles hiljuti aadlitiitli saanud Bialocerkiewi talupoeg. Oma 
lihast venda ei oleks ma ka rohkem armastanud, kui ma teda armastasin. Ma oleksin teda ka 
siis armastanud, kui ta poleks aadlik olnud, kuigi nüüd nägin heameelega, et ta aadli hulka 
kuulus. Niisama suure innuga, nagu ta mind oli vihanud, hakkas temagi mind nüüd 
armastama. Niisugune oli tema iseloom ... 

Järgmisel päeval toimus lahing. Veneetslased pillutasid meie laevastiku nelja ilmakaarde 
laiali. Meie galeer sai tugevasti kannatada ja läks rettu üksildasele saarele või merest 
kerkivale kaljule. Teda tuli parandada, ja kuna sõjamehed olid hukkunud ja oli puudus 
töölistest, vabastati meidki ahelaist ja anti meile kirved kätte. Niipea kui kindlale maale 
saime, vaatasin Dydiuki poole ja mõistsin, et temal olid samad mõtted peas kui minul. «Kas 
kohe?» küsis ta. «Kohe!» vastasin mina ja virutasin sealsamas tüürimehele hoobi pähe, tema 
aga lõi maha kapteni. Meie eeskujule järgnesid teised — kõik toimus välkkiiresti! Tunni ajaga 
saime türklastest jagu, siis seadsime galeeri kuidagi 

korda, asusime sellele nüüd juba ilma ahelateta ja armuline Jumal laskis tuulel meid 
Veneetsiasse ajada. 

Almusest elatudes jõudsime viimaks Poola riiki. Siis tegin Dydiukiga pooleks oma Jasieli 
lähedal asetseva mõisa ja me läksime jälle sõtta, et valatud pisarate ja vere eest kätte maksta. 
Dydiuk suundus Sirka juurde Siczi ja sealt kohe edasi Krimmi. Kuidas nad seal sõdisid ja mis 
kuulsaid tegusid tegid, seda te teate isegi. Koduteel langes Dydiuk vaenlase noolest. Mina jäin 
ellu, ja kui ma nüüd vibunööri pingutan, siis teen seda tema mälestuseks; et ma tema hingele 
olen korduvalt rõõmu valmistanud, selle kohta on meie ausas seltskonnas küllalt tunnistajaid 
olemas.» 

Pan Muszalski jäi jälle vait ning uuesti kostis ainult põhjatuule vingumist ja tule praginat. 
"Vana sõjamehe pilk jäi peatuma leegitsevatel halgudel ja pärast pikka vaikimist .lõpetas ta 
oma jutustuse järgmiselt: 

«Oli kord Nalewajko ja Loboda, oli Chmielnicki mäss, ja nüüd on Dorosz; maa ei saa verest 
kuivada, me muudkui kakleme ja tapleme! Olgugi et Jumal on meie südametesse külvanud 
armastuse seemneid, asuvad need nii ligipääsmatus sügavuses, et kannavad ootamatult 
rikkalikku vilja alles paganate piitsa ja nuudi all ning tatarlaste vangipõlves.» 

«Mats jääb matsiks!» sõnas pan Zagloba, äkki unest ärgates. 


IV 


Mellechowiczi tervis paranes pikkamisi, aga retkedest ta veel osa ei võtnud, vaid istus 
omaette toas; keegi temaga palju, ei tegelnud, kuni üks ootamatu juhtum suunas temale üldise 
tähelepanu. 

Pan Motowid-lo kasakad olid kinni püüdnud kuidagi kahtlaselt ringi luusiva tatarlase ja 
saatsid ta Chreptiõwi. ülekuulamisel selgus, et vangistatu oli lipek, aga üks neist, kes, hiljuti 


teenistusest ja oma asukohast Poola riigis oli lahkunud ning sultani valdustesse siirdunud. Ta 
oli üle Dnestri tulnud ja tõi Mellechowiczile kirja Kryczynskilt. 

See tegi pan Wotodyjowski rahutuks ja ta kutsus kokku vanemate ohvitseride nõupidamise. 
«Auväärt isandad,» ütles ta, «te teate, kui palju niisuguseid lipekeid, isegi, nende hulgast, kes 
muistsest ajast peale Leedus ja Ruteeniason elanud, on nüüd üle läinud hordi, tänamatult 
reetes Poola riigi. Eks ole ju vana tõde: sööda hunti kui tahes hästi, hunt piilub ikka metsa 
poole. Meil on siin. lipekite horugv, sada viiskümmend ratsanikku Mellechowiczi juhatusel. 
Seda Mellechowiczit tunnen alles lühikest aega; tean ainult, et 

hetman ülendas ta sotnikuks ja saatis ühes meestega minu juurde. Mulle on alati kummalisena 
paistnud, et teie auväärsustest keegi teda ei tundnud enne tema teenistusseastumist ega olnud 
temast kuulnud. Et meie lipekid teda üliväga armastavad ja teda pimesi kuulavad, on minu 
meelest seletatav tema mehisusega ja kuulsate tegudega, kuid näib, et nemadki ei tea, kes ta 
on ja kust pärit. Seni ei ole ma teda milleski kahtlustanud, ja pole teda ka küsitlenud, 
rahuldudes hetmani soovitusega, kuigi teda ümbritseb alati mingi salapärasus. Inimeste 
iseloomud on erinevad ja mina ei armasta ennast võõrastesse asjadesse segada, kui igaüks 
korralikult oma kohuseid täidab. Kuid pan Motowidlo kasakad vangistasid nüüd tatarlase, kes 
tõi Mellechowiczile kirja Kryczynskilt, ja ma ei tea, kas te Kryczynskit tunnete.» 

«Miks mitte!» hüüdis pan Nienaszyniec. «Kryczynskit tundsin ma hästi, aga nüüd on tal väga 
halb kuulsus.» 

«Käisime koos koolis...» alustas pan Zagloba, kuid jäi siis kohe vait, sest talle meenus, et 
Kryczynski peaks siis üheksa-kümneaastane olema, ja selles eas inimene ei sõdi enam. 
«Ühesõnaga,» lausus väike rüütel, «Kryczynski on Poola tatarlane. Ta oli polkovnikuks ühes 
meie lipekite väeosas, reetis aga siis isamaa ja läks üle Dobrudža hordi, kus ta kuulukse olevat 
saanud tähtsaks meheks, sest seal nähtavasti loodetakse, et ta teisedki lipekid paganate poole 
meelitab. Niisuguse inimesega peab Mellechowicz ühendust, mille parimaks tõenduseks on 
järgmise sisuga kiri.» 

Väike polkovnik avas kirja, lõi käega selle pihta ja luges: 

«Mu südamele kallim vend! Sinu käskjalg jõudis pärale ja tõi meile kirja ...» 

«Kas ta kirjutab poola keeles?» küsis pan Zagloba. 

«Kryczynski oskab ainult ruteeni ja poola keelt nagu kõik meie tatarlased,» vastas väike 
rüütel, «Mellechowicz samuti arvatavasti ei mõista tatari keelt. Kuulake, auväärt isandad, ja 
ärge mind katkestage: 

«...tõi meile kirja. Andku Jumal, et kõik hästi läheks ja sa oma eesmärgi saavutaksid! Peame 
sageli nõu Morawskiga, Aleksandrowicziga, Tarasowskiga ja Grocholskiga; kirjutasin 
teistelegi kaaslastele ja küsisin neilt, mis vahendeid tarvitusele võtta, et su soov kiiremini 
täituks. Mis aga puutub su kuuldavasti tublisti kannatanud tervisesse, siis saadan sinu juurde 
inimese, et ta võiks sind, mu kallis, oma silmaga näha ja meile rahustavaid teateid tuua. 
Hoiame saladust, et seda Jumala pärast ei avastataks enneaegselt. Jumal õnnistagu su sugu ja 
andku sulle järelpõlve kui taevas tähti. 

Kryczynski.» 

Pan Wotodyjowski lõpetas lugemise ja suunas pilgu juures-olijaile, aga kuna need vaikisid, 
ilmselt kirja sisu kaaludes, ütles ta: 

«Tarasowski, Morawski, Grocholski ja Aleksandrowicz on kõik vanad tatarlaste rittmeistrid ja 
reeturid.» 

«Samuti Poturzynski, Tworowski ja Adurowicz,» lisas pan Snitko. 

«Mis te ütlete, mu härrad, selle kirja kohta?» 


«Reetmine on silmanähtav, pole siin enam midagi seletada,» lausus pan Muszalski. «Peavad 
lihtsalt salanõu Mellechowicziga, et meelitada meie lipekeid enda poole, ja tema nõustub.» 
«Mu Jumal, milline periculum meie komandole!» hüüdsid mitmed hääled. «Lipekid annaksid 
kas või oma hinge Mellechowiczi eest, ja kui tema käsib, tungivad nad meile öösel kallale!» 
«See on kõige mustem reetmine päikese all!» hüüdis pan Deyma. 

«Ja hetman ise ülendas Mellechowiczi sotnikuks!» lasus pan Muszalski. 

«Pan Snitko,» sõnas Zagloba, «mis ma ütlesin, kui Mellechowiczit esimest korda nägin? Kas 
ma ei öelnud, et ta on renegaat ja et juba tema silmist võib ära tunda reeturit? Haa! Mul jätkus 
temale otsavaatamisest! Kõiki võis ta petta, aga mind mitte! Korrake mu sõnu, pan Snitko, 
aga ärge moonutage neid! Kas ma ei öelnud, et ta on reetur?» 

Pan Snitko pani jalad järi alla ja langetas pea. 

«Tõepoolest peab imetlema teie teravat pilku, auväärt isand, kuigi ma, tõtt tunnistades, ei 
mäleta, et te oleksite teda reeturiks nimetanud. Ütlesite ainult seda, et tal on hundi pilk.» . 
«Haa! Sa siis tahad sellega tõendada, et koer on reetur, hunt aga seda pole ega hammusta kätt, 
mis teda silitab ja talle süüa annab? Niisiis ainult koer on reetur? Võib-olla hakkab lugupeetud 
pan viimaks Mellechowiczit isegi kaitsma ja tembeldab meid kõiki äraandjateks?» 

Selliselt kimbatusse aetud pan Snitko ajas suu ja silmad pärani; ta oli nii suures segaduses, et 
ei saanud terve tunni vältel enam sõnagi suust. 

Kiirema taibuga Muszalski aga ütles kohe: 

«Kõigepealt peame Jumalat tänama, et avastasime selle neetud 100, seejärel tuleb kuus 
tragunit ühes Mellechowicziga välja saata ning talle kuul pähe kihutada.» 

«Ja siis ajles määrata uus sotnik,» lisas pan Nienaszyniec. «Äraandmine on silmaga näha, pole 
siin mingit kahtlust.» 

Kuid Wotodyjowski lausus: 

«Kõigepealt tuleb Mellechowicz üle kuulata, ja siis teadustan asjast pan hetmanile, sest nagu 
mulle rääkis pan Bogusz Ziebicest, on lipekid kroonimarssalil väga südamel.» 

«Teie Ausus,» pöördus pan Motowidlo väikese rüütli poole, «jätkub sellest, kui lasete 
Mellechowiczi läbi otsida, sest meie mees pole ta iialgi olnud.» 

«Tean oma õigusi,» vastas Wotodyjowski, «ja teil, isand, ei ole vaja mulle neid meelde 
tuletada.» 

Nüüd ütlesid teisedki: 

«Toodagu meie silmade ette see reetur, see äraandjal» Valjud hüüded äratasid pan Zagloba, 
kes oli vahepeal suurima mõnuga veidi tukkunud; tal tuli kohe meelde, millest on jutt, ja ta 
ütles: 

«Niisiis, pan Snitko, kuu puges küll pisut pilve varju, aga Teie Auväärsuse aru on enesele veel 
kindlama peiduurka leidnud, otsi või küünlatulega, ikkagi ei leia! Kuidas võib tõendama tulla, 
et koer, canis fidetis, on reetja, aga hunt ei ole reetja! Ärge pange pahaks! Teie mõistus on 
kandadesse pugenud!» 

Pan Snitko tõstis silmad taeva poole, tahtes sellega näidata, et kannatab süütult, kuid ei soovi 
vana meest vastuvaidlemisega ärritada. Siis aga käskis Wotodyjowski tal minna 
Mellechowiczile järele, ja ta ruttas välja, rahul olles, et sel kombel minema pääseb. 

Varsti tuli ta tagasi noore tatarlase seltsis, kes nähtavasti veel ei teadnud lipeki vangistamisest, 
sest ta astus julgelt sisse. Tema ilus tõmmu nägu oli väga kahvatu, aga tervis oli tal juba päris 
korras, nii et ta pea ei olnud enam sidemeis, vaid kaetud punase sametmütsiga. 

Kõikide pilgud pöördusid temale nagu vihmakaarele, tema aga kummardas üsna sügavalt 
väikese rüütli ees ja üsna kõrgilt muu seltskonna ees. 

«Mellechowicz!» ütles Wotodyjowski, heites tatarlasele puuriva pilgu. «Kas sa polkovnik 
Kryczynskit tunned?» 

Üle Mellechowiczi näo libises ähvardav tume vari. » 


«Tunnen küll!» vastas ta. 

«Loe!» käskis väike rüütel, ulatades talle lipekilt leitud kirja. Mellechowicz hakkas lugema ja 
veel enne, kui ta kirja läbi oli lugenud, rahunes ta nägu jälle. 

«Ootan käsku,» ütles ta, kirja tagasi andes. 

«Kui kaua sa tegeled juba reetmisega ja kes on siin Chreptiõwis sinu kaaslased?» 
«Tähendab, mind süüdistatakse reetmises?» 

«Vasta, ära küsi!» ütles väike rüütel karmilt. 

«Annan järgmise vastuse: reeta ma ei kavatse, kaaslasi mul pole, ja kui mul neid ongi, siis 
igatahes nende üle teie kohut ei mõista.» 

«Alandlikumalt, koerapoeg, alandlikumalt! Seisad enesest väärikamate ees!» hüüdsid 
ohvitserid ähvardavalt. 

Mellechowicz suunas neile vaenuliku ja külma pilgu. 

«Ma tean, mida võlgnen pan komandandile kui oma ülemusele,» vastas ta ja tegi 
Wotodyjowskile veel kord kummarduse, «tean sedagi, et seisan teist madalamal, mu isandad, 
mistõttu ma teie seltskonda ei otsigi. Teie Auväärsus (ta pöördus jälle väikese rüütli poole) 
küsis, kes on mu kaaslased; neid on mul selles asjas kaks: üks on pan Bogusz Nowogrodis ja 
teine krooni suurhetman.» 

Need sõnad hämmastasid kõiki ja hetke valitses vaikus; viimaks liigutas pan Wotodyjowski 
vurre ja küsis: 

«Kuidas?» 

«Niiviisi,» vastas Mellechowicz, «et Kryczyriski, Morawski, Tworowski, Aleksandrowicz ja 
mitmed teisedki on tõepoolest hordi üle läinud, tehes isamaale palju halba, kuid õnne nad 
uues teenistuses pole leidnud. Näib, et nende südametunnistus on ärganud ning äraandja nimi 
on neile jälk kuulda. Pan het-manile on see hästi teada, seepärast tegi ta pan Boguszile ja pan 
Myšliszewskile ülesandeks juhtida nad tagasi teenistusse Poola riigi lipu alla; pan Bogusz 
määras mind vahendajaks ja käskis mul Kryczynskiga läbi rääkida. Mu toas on pan Boguszi 
kirjad, võin need esitada, sest neid usub Teie Auväärsus rohkem kui minu sõnu.» 

«Mine ühes pan Snitkoga kirjade järele ja too need kphe siia!» 

Mellechowicz väljus. 

«Mu härrad,» ütles väike rüütel ruttu, «me tegime sellele sõjamehele suurt ülekohut oma 
enneaegse otsusega, sest kui tal need kirjad olemas on, siis rääkis ta tõtt ja ma nakkan juba 
uskuma, et see tõesti nõnda on! Siis pole ta mitte ainult kuulus sõjasangar, vaid ka isamaale 
suuri teeneid osutanud hea inimene; siis ei vääri ta põlgust, vaid autasu ... Jumala eest, see asi 
tuleb kiiresti korraldada!» 

Kõik vaikisid, sest nad ei teadnud, mida öelda, pan Zagloba aga sulges silmad ja teeskles 
magajat. 

Siis tuli Mellechowicz tagasi ja ulatas Wotodyjowskile Boguszi kirja. 

Väike rüütel luges järgmist: 

«Igalt poolt kuulen, et ei leidu kohasemat inimest selleks ülesandeks, ja seda nimelt nende 
suure armastuse tõttu sinu vastu. Pan hetman on valmis neile andestama ja lubab neile 
hankida ka Poola riigi andestuse. Astu ustavate isikute kaudu Kryczynskiga võimalikult 
tihedasse ühendusse ja luba talle praemium. Hoia kõik suurimas saladuses, sest muidu, Jumala 
eest, saadad nad kõik hukka. Ainult pan Wolodyjowskile võid seda avaldada, sest ta on su 
ülemus ja võib sind palju aidata. Ära põlga vaeva jä raskusi teadmises, et finiš coronat opuš, 
ja 

ole kindel usus, et sellise teene eest tasub meie isamaa sulle rikkaliku armastusega.» 

«Siin on nüüd siis minu tasu!» urises noor tatarlane mormilt. 

«Aga, armas Jumal, miks sa siis ei lausunud kellelegi sõnakest?» hüüdis Wotodyjowski. 


«Teie Aususele tahtsin kõike avaldada, aga ei saanud selleks veel mahti, sest tollest 
kukkumisest saadik olen põdenud; nende auväärsete isandate ees aga (siinjuures pöördus 
Mellechowicz ohvitseride poole) pidin kõike saladuses hoidma, ning ma loodan, et Teie 
Ausus annab neile härradele kõige rangema käsu vaikida, et mitte hukka saata noid teisi.» 
«Sinu põhjendused on sedavõrd selged, et pimegi ei hakkaks vastu vaidlema,» ütles väike 
rüütel. «Jätka oma suhteid Kryczynskiga! Nüüdsest peale ei tehta sulle takistusi, üksnes abi 
leiad sa, selle peale annan ma sulle kui ausale sõjamehele oma käe. Juba täna palun ma sind 
enda poole õhtusöögile.» 

Mellechowicz surus talle ulatatud kätt ja tegi kolmanda kummarduse. Kõik ohvitserid tulid 
tema juurde ja ütlesid: 

«Seni me sind ei tundnud, aga nüüdsest peale sirutab sulle abivalmilt käe igaüks, kes armastab 
voorust.» 

Aga noor tatarlane ajas enese sirgu ja viskas pea kuklasse justkui röövlind, kes on valmis 
nokaga lööma. 

«Seisan endast väärikamate ees,» sõnas ta ja väljus. 

Tema lahkumise järel tõusis kära. 

«Pole midagi imestada,» rääkisid ohvitserid omavahel, «tema hing on veel nondest 
kahtlustustest ja oletustest ärevil. Peame teda teisiti kohtlema. Tal on tõepoolest rüütellik 
iseloom! Hetman teadis, mida tegi! No sünnib veel imesid...» 

Pan Snitko võidurõõm oli suur; viimaks ei suutnud ta ennast talitseda, vaid läks pan Zagloba 
juurde, tegi talle kummarduse ja lausus: 

«Lubage, auväärt isand, niisiis see hunt pole reetur...» 

«Pole reetur?» vastas Zagloba. «Muidugi on ta reetur, kuid vooruslik reetur, kes ei reeda 
meid, vaid hordi... Ärge kaotage lootust, pan Snitko, tahan palvetada iga päev teie mõistuse 
eest, võib-olla halastab Püha Vaim teie peale.» 

Basia säras rõõmust, kui pan Zagloba talle rääkis, mis oli toimunud, sest ta tundis 
Mellechowiczile kaasa ja oli tema poolt. 

«Kui me Michaliga esimesele ohtlikule retkele läheme, siis peame ta kaasa võtma, sest sel 
kombel tõendame talle kõige paremini oma usaldust,» ütles ta. 

Aga väike rüütel silitas oma Baška roosilist põske ja lausus: 

«Oh sa kinnipüütud kärbes, ma ju tunnen sind! Pole sul tegemist Mellechowicziga, vaid sa ise 
tahad mööda steppi kihutada ja lahinguid lüüa. Nii see asi küll ei lähe!...» 

Seda öelnud, suudles ta oma naist huultele. 

«Multer insidiosa est!» lausus Zagloba tõsiselt. 

Samal ajal istus Mellechowicz tolle lipekist käskjalaga oma korteris ja jutles tasa. Nad istusid 
nii ligistikku, et nende pead kokku puutusid. Laual põles lambarasvalambike, heites kollast 
valgust Mellechowiczi näole, mis ilule vaatamata lausa õudne oli; seal peegeldusid julmus, 
kavalus ja metsik rõõm. 

«Halim, kuula!» sosistas Mellechowicz. 

«.Efendi,» vastas käskjalg. 

«Ütle Kryczynskile, et ta on tark, sest kirjas polnud midagi niisugust, mis oleks võinud mind 
hukka saata. Ütle talle, et ta on tark! Ärgu ta kirjutagu kunagi selgemini... Nad hakkavad mind 
nüüd veel rohkem austama ... Kõik! Hetman ise, Bogusz, Myšliszewski, kogu siinne komando 
— kõik. Kas kuuled? Hävitagu nad katk!» 

«Kuulan, efendi.» 

«Aga enne pean ma käima Raszköwis ja siis tulen siia tagasi.» 

«Efendi, noor Nowowiejski tunneb sind ära.» 

«Ei tunne. Ta nägi mind juba Kalinki ja Braclawi all, kuid ära ei tundnud. Vaatas mulle 
näkku, kergitas kulmu, aga ära ei tundnud. Ta oli viieteistkümneaastane, kui põgenes kodunt. 


Sestsaadik on talv kaheksa korda katnud steppi. Ma olen muutunud. Vanamees tunneks mind 
küll ära, aga noor ei tunne. Raszkowist saadan sulle teateid. Olgu Kryczynski valmis, ja ikka 
läheduses. Tuleb Soroka staarosta meestega kokku leppida. Ka Jampolis on meie horugv. 
Räägin Boguszile augu pähe, et ta mulle hetmanilt käskkirja hangiks, sest sealt on kergem 
Kryczynskiga asju ajada. Kuid siia pean veel kord tulema!... Pean! Ei tea, mis siis sünnib, kui 
see asi korda läheb.., Tuli põletab mind, öösel ei tule und... Kui poleks olnud seda naist, siis 
oleksin surnud ....» 

«Õnnistatud olgu tema käed!» 

Mellechowiczi nägu tõmbles, ta istus lipekile veel lähemale-ja sosistas justkui palavikus. 
«jHalim! Õnnistatud olgu tema' käed, õnnistatud olgu tema pea, õnnistatud maa ta jalgade all, 
kas sa kuuled, Halim! ütle-neile seal, et ma olen juba terve — tänu temale...» 


V 


Ksjonds Kaminski oli nooruses olnud sõdur ja kange rüütel,, nüüd aga asus ta Uszycas ja rajas 
uuesti oma kogudust. Et aga kirik oli varemeis ja koguduseliikmed puudusid, siis viibis see 
karjata hingekarjane sageli nädalate kaupa Chreptiõwis, jagades seal rüütlitele jumalakartlikke 
õpetusi. 

Pan Muszalski jutustust oli ta kuulanud suurima tähelepanuga, ja mõne päeva pärast pöördus 
ta koosviibijate poole järgmiste sõnadega: 

«Mulle meeldib kuulata niisuguseid lugusid, kus kurvad sündmused õnnelikult lõpevad, sest 
neist nähtub, et Jumala kaitsealune võib isegi lõvi lõugade vahelt vigastamatult ära pääseda ja 
jõuda koguni Krimmist õnnelikult tagasi koju. 

Seepärast pidage alati meeles, et Issandale Jumalale on kõik võimalik, ja ärge kaotage lootust 
Tema heldusele ka kõige suuremates katsumistes. 

Nii see on! 

Pean kiitma pan Muszalskit, et ta suhtus lihtinimesesse Vennaliku armastusega. Selleks andis 
talle eeskuju Lunastaja ise, kes põlvnes kuninglikust soost, aga armastas lihtrahvast, nimetas 
selle hulgast apostlid ja aitas neil tõusta nii kõrgele, et nad nüüd taevases nõukojas istuvad. 
Kuid iseasi on isiklik kiindumus, iseasi üldine armastus rahvaste vahel; viimastki sai Issand, 
meie Lunastaja, täiel määral tunda. Aga kus see armastus nüüd on? Kui vaatad maailmas ringi 
— kõikjal valitseb südametes niisugune vihavaen, nagu võtaksid inimesed kuulda mitte 
Jumala, vaid Kuradi käske!» 

«Teie Kõrgeausus,» ütles Zagloba vahele, «vaevalt küll suudate meid veenda, et me peame 
armastama türklasi, tatarlasi ja teisi barbareid, keda Issand Jumal ise põlgab.» 

«Ma ei sunni teid selleks, kuid kinnitan, et eiusdem matris lapsed peavad üksteist armastama, 
meie aga näeme, et Chmiel-nicki mässust peale, tervelt kolmkümmend aastat, ei jõuaneed 
piirkonnad verest kuivada.» 

«Aga kelle süü see on?» 

«Kes esimesena oma süüd tunnistab, sellele annab Jumal esimesena patud andeks.» 
«Kõrgeausus, nüüd kannate küll vaimulikurüüd, aga noorpõlves lõite mässulistega lahinguid, 
ja kuuldavasti mitte halvemini kui teised ...» 

«Muidugi lõin, sest olin sõjamees ja pidin seda tegema; minu patt aga seisab selles, et 
vihkasin sealjuures vaenlast nagu katku. Mul oli selleks isiklikke põhjusi, mida ma ei taha 
meenutada, sest see oli palju aastaid tagasi ja vanad haavad on ammugi kinni kasvanud. 
Kahetsen seda, et tegin rohkem, kui nõudis mu kohus. Minu käsutuses oli sada meest pan 
Niewodowski horugvist ja nendega pidasin sissisõda, tapsin, raiusin ja poosin. Teie, 
auväärsed isandad, teate, mis ajad siis olid! Chmieli appikutsutud tatarlased muudkui 
paugutasid ja raiusid, paugutasime ja raiusime meiegi; kasakate taha jäi ainult vesi ja paljas 


maa, seega olid nad metsikuse poolest meist ja tatarlastest hullemad. Pole midagi hirmsamat 
kui kodusõda! ... 

Mis siis kõik juhtus, seda ei suuda keegi kirjeldada; nii nemad kui meiegi sarnanesime 
rohkem hulkuvate koertega kui inimestega .... Kord teatati meie komandole, et pööbel piirab 
pan Rusiecki kindlustust. Mind saadeti meestega appi. Jäime hiljaks. See kindlustus oli juba 
maatasa tehtud. Ründasime siis purjus talupoegi ja tapsime nad suuremalt jaolt; ainult vähesed 
suutsid rukkisse peitu minna. Käskisin nad elusalt kinni püüda ja teistele hirmuks üles puua.. 
Aga kus sa sellega! Kergem oli käskida kui käsku täita! Kogu külas polnud jäänud järele 
ühtegi puud, isegi üksikult põllupeenardel kasvanud talupoegade pirnipuud olid maha raiutud. 
Polnud aega püstitada võllast, metsa aga polnud ka läheduses. Mis teha? Võtan oma vangid 
kaasa ja liigun edasi. Küllap ikkagi leidub mõni haruline tammepuu ... Kõnnin penikoorma, 
kõnnin kaks — aina stepp, kas veereta või kera. Sattusime viimaks ühe külakese ahervareme- 
tele — oli õhtueelne aeg; vaatan ringi: siin-seal söehunnikud ja hall tuhk; jälle pole midagi 
teha! Väikesel künkal aga seisis rist, suur tammerist, küllap vist hiljuti püstitatud, sest puu ei 
olnud veel pehkinud ja säras ehapaistel nagu tuli. Ristil plekist Kristus, nii hästi värvitud, et 
ainult külje poolt, õhukest plekki silmates, võis aru saada, et siin ei ripu tõeline keha; eest aga 
näis Ristilöödu nägu nii elav, kannatustest kaame, kibuvitsakrooniga ja taeva poole tõstetud 
silmadega, mis tulvil muret ja leina: Kui ma seda risti nägin, mõlkus mu peas mõte: «See on 
ju ka puu, teist aga pole kuskilt võtta!...» Kuid samas ehmusin. Isa ja Poja nimel! Ristil ei 
hakka ma neid ometi pooma! Aga ma arvasin toimivat Kristusele meelepäraselt, kui tema 
juuresolekul käsin surmata need, kes on valanud nii palju süütut verd, ja ütlesin: «Helde 
Issand, kas sa ei leia, et juudid, kes lõid su risti, polnud paremad neist röövlitest?» Siis 
käskisin võtta nad ükshaaval kinni, vedada künkale lausa risti ette ja tappa. Nende hulgas oli 
hallipäiseid rauku ja noorukeid. Esimene kohaletoodu hüüdis: «Issanda kannatuste nimel, 
Kristuse armastuse nimel, halasta!» Ja mina selle peale: «Lööge tal pea maha!».Tragun lõi, ja 
hääl vaikis. Toodi teine, see anus samuti: «Kristuse helduse nimel, heida armu!» Mina jälle: 
«Pea maha!» Samuti .kolmas, neljas, viies; neid oli kokku nelikümmend, ja igaüks anus 
Kristuse nimel... Juba kustus eha, kui viimaks lõpetasime. Käskisin laibad asetada risti jala 
ümber... Meeletu! Arvasin, et niisugune vaatepilt rõõmustab Jumala Poega! Aeg-ajalt 
liigutasid nad veel käsi ja jalgu, vahel viskles mõni veel nagu kurvale tõmmatud kala — kuid 
see kestis lühikest aega. Peagi lamasid nad elutult ja vaikselt ümber risti nagu vanik... 

Etoli juba päris pime, otsustasime sinnasamasse ööbima jääda, kuigi polnud midagi lõkketule 
süütamiseks. Öö oli soe, 

sõdurid pikutasid hobusetekkidel, mina aga läksin veel kord risti juurde, et Kristuse jalgade 
ees palvetada ja end Tema armu hoolde anda. Mõtlesin, et Jumal võtab mu palveid kuulda, 
sest päev oli möödunud kibedas töös ja toiminguis, mida pidasin endale suurteks teeneteks. 
Väsinud sõduriga juhtub sageli, et ta õhtupalvet lugedes uinub. Minugagi juhtus nõnda. Nähes 
mind põlvitamas, pea surutud vastu risti, arvasid tragunid, et olen süvenenud jumalakartlikku 
mõtiskellu, ega tahtnud mind eksitada; mu silmad vajusid kinni ja kummaline unenägu laskus 
mu peale sealt ristipuult. Ma ei julge väita, et nägin ilmutust, sest seda ma ei vääri ega 
väärinud ka. tookord, mil sügava une hõlmas viibides nägin otsekui ilmsi kõiki Issanda 
kannatusi. Süütu Talle piina nähes tundis mu süda valusat ahistust, pisaraid veeres ojana mu 
silmist ja mu hinges ärkas kaastunne. «Issand!» laususin ma. «Mul on käputäis häid sõdureid: 
kui tahad näha, mida me suudame, siis nooguta ainult pead, ja ma peksan needsinatsed 
"inimlapsed, sinu piinajad, silmapilkselt mõõkadega laiali.» Ma sei jõudnud veel lõpetada, kui 
kõik mu silme eest kadus, nägin .ainult risti ja sellel veriseid pisaraid valavat Kristust... Haa- 
rasin püha risti ümbert kätega kinni ja nutsin kibedasti. Ma ei tea, kui kaua eee kestis, aga 
rahunedes ütlesin viivu pärast: «Issand, Issand! Miks levitasid oma pühi õpetusi nonde süda- 


metute juutide hulgas? Kui oleksid jätnud Palestiina ja tulnud Poola riiki, siis meie kindlasti 
poleks sind risti löönud, vaid oleksime su tänulikult vastu võtnud, jaganud sulle kõiksugu 
varandust ning andnud poola aadliku õigused, et sellega veel suurendada sinu jumalikku au! 
Miks ei teinud sa seda, oh Issand?» 

Siis tõstsin oma pilgu ülespoole (pidage meeles, et see kõik oli unes!) — ja mis ma nägin? 
Meie Issand vaatas mind kurjalt, kortsutas kulmu ja hüüdis äkki valju häälega: «Teie aadli- 
seisus ei ole enam midagi väärt, sest sõja ajal võib teie aadli-kirja igaüks osta! Aga mis sellest 
rääkida! Nii teie kui ka too pööbel olete mõlemad ühel pulgal; te mõlemad olete aga kümme 
korda hullemad kui juudid, sest teie lööte mind risti iga päev... Kas ma ei lasknud oma 
suurimatele vaenlastelegi osaks saada armu ja halastust, teie aga rebite üksteise sisikonda kui 
kiskjad. See kõik teeb mulle talumatut piina. Sinagi, kes sa mind kaitsta tahtsid ja Poola riiki 
kutsusid, millega sa ise hakkama oled saanud? Siin minu risti ümber lamavad laibad, minu 
risti alus on verega määritud, aga nende tapetute hulgas oli palju süütuid noorukeid, sest 
pimestatud inimesed, kes ei suutnud enesele oma tegudest aru anda, järgnesid teistele kui 
rumalad lambad. Kas sa halastasid nende peale, kas uurisid enne surma nende süüd? Ei! Sa 
käskisid nad kõik tappa, 

ja usud siiski, et mulle sellega rõõmu valmistasid! Kui tõesti on tarvis karistada ja nuhelda, 
siis peab nuhtlema nõnda, nagu isa nuhtleb poega, vanem vend nooremat, aga mitte kättemak- 
suhimus, kohut pidamata ja õigust mõistmata, tundmata karistuse ja julmuse piiri. Asi on 
nüüd niikaugel, et neil mail tunnevad hundidki rohkem halastust kui inimesed; rohi on piser- 
datud verega, tuuled ei puhu, vaid uluvad, jõed paisuvad silma-pisaratest ja inimesed 
sirutavad käed surmale vastu, lausudes: «Meie päästja!» 

«Issand!» hüüdsin ma, «kas nemad on meist siis tõesti paremad? Kelle julmus on suurem? 
Kes tõi paganad siia?» 

«Armastage neid karistadeski,» ütles Issand, «siis langeb kae te silmilt, kalgid südamed 
leebuvad ja minu arm on teiega igavesti. Muidu tulevad tatarlased ja panevad teid ikkesse, 
ning te peate teenima vaenlast kannatustes, alanduses, pisarais, kuni , üksteist armastama 
hakkate. Kui aga teie vastastikune julmus mõõtu ei tunne, siis ei leia kumbki halastust ning 
paganad vallutavad selle maa igaveseks ajaks.» 

Neid käsukuulutusi kuuldes olin nii ehrnunud, et ei saanud kaua sõnagi suust, viimaks heitsin 
põrmu ja küsisin: 

«Issand, mida pean ma tegema, et lunastada oma pattu?» 

Sellele vastas Issand: 

«Mine, korda mu sõnu, kuuluta armu ja halastust!» 

Siis mu unenägu kadus. Suveöö oli lühike; ärkasin koidikul, kaetud üleni kastetilkadega. 
Vaatan: tapetute pead lamavad kui vanik ümber ristipuu, mõned laibad on juba siniseks 
tõmbunud. Imelik, alles eile oli see vaatepilt mind rõõmustanud, nüüd aga oli mu süda tulvil 
kurbust, eriti siis, kui vaatlesin seitsmeteistkümneaastase nooruki haruldaselt ilusat nägu. 
Andsin sõduritele käsu matta laibad väärikalt sinnasamasse risti alla, — ja sel hetkel toimus 
minus pööre. 

Algul mõtlesin endamisi, et see oli luupainaja. Kummatigi püsis too nägemus mu mälus ja 
täitis kogu mu olemuse. Ma ei söandanud oletada, et minuga oli rääkinud Jumal ise, sest ütle- 
sin.teile juba: ei pidanud ma ennast selle vääriliseks; kuid võib-olla ärkas mu 
südametunnistus, mis sõja ajal oli sügavaimas hingesopis varjul olnud nagu tatarlane rohus, 
nüüd aga järsku oli mulle Jumala tahtmist kuulutanud. Käisin pihil; preester kinnitas.mu 
arvamist: «Asi on selge (ütles ta), see on Jumala käsk ja tahtmine, kuula teda, et sa päästetud 
saaksid!» 

Sellest ajas| peale hakkasin armuõpetust kuulutama. 


Aga kaaslased ja ohvitserid naersid mulle näkku: «Ah, või sina, ksjonds (ütlesid nad), tuled 
meid õpetama? Kas peame neid selle eest armastama?» Lühidalt — keegi ei võtnud mind 
kuulda. 

Pärast Beresteczeki lahingut panin selga vaimulikurüü, et 

suurema julgusega kuulutada Jumala sõna ja tahtmist. 

üle kahekümne aasta olen nüüd seda lakkamata teinud. Mu juuksed on läinud valgeks ... 
Armuline Jumal ei nuhtle mind selle eest, et mu hääl on seni jäänud hüüdjaks hääleks kõrbes 


Auväärt isandad, armastage oma vaenlasi, nuhelge neid, nagu. nuhtleb isa, nagu vanem vend 
karistab nooremat, muidu tuleb häda neile, häda teile, häda kogu Poola riigile. 

Vaadake selle sõja tagajärgi ja venna vaenu venna vastu. Meie maa on muutunud kõrbeks; 
Uszycas on mul koguduseliikmete asemel aina kalmud; kirikud, alevid ja külad on varemetes, 
paganate võim aga kasvab järjest ja veereb kui merevoog, valmis, neelama sindki, Kamienieci 
kindlus!» 

Pan Nienaszyniec jälgis suure ärevusega ksjonds Kaminski jutustust ja higi kattis ta laupa; siis 
lausus ta üldise vaikuse sekka: 

«Kindlasti leidub kasakate hulgas tõelisi rüütleid, näiteks pan Motowidlo, keda me kõik 
armastame ja austame. Mis puutub aga üldisse armastusse, millest ksjonds Kaminski nii ilu- 
sasti rääkis, siis pean tunnistama, et olen seni elanud raske patu küüsis, sest urnina pole seda 
tundnud ja pole püüdnudki saavutada. Nüüd avas kõrgeauline ksjonds mu silmad. Jumala, 
erilise armuta mu süda küll toda armastust tunda ei saa, sest kannan hinges mälestust suurest 
kuriteost; tahan teile sellest lühidalt jutustada.» 

«Kas me ei jooks midagi sooja?» katkestas teda pan Zagloba. 

«Tehke koldesse tuli!» ütles Basia teenritele. 

Peagi oli ruumikas tuba uuesti valge ja teenrid panid iga rüütli ette kortli kuuma õlut. Kõik 
kastsid meeleldi sellesse oma. vurrud ning kui paar sõõmu joodud, hakkas pan Nienaszyniec 
vankripõrinat meenutava häälega rääkima: 

«Surres jättis ema minu hoolde mu õe. Helena oli ta nimi. Mul polnud ei naist ega lapsi ja 
seepärast hoidsin teda kui silmatera. Ta oli minust kakskümmend aastat noorem ja ma 
hellitasin teda. Ühesõnaga: kohtlesin teda kui oma last. Siis läksin sõjaretkele, ja tema sattus 
tatarlaste kätte. Kui tagasi tulin, siis peksin pead meeleheites vastu seina. Minu mõis oli 
rünnaku tõttu hävinud; kuid ma müüsin oma ülejäänud varanduse, hüppasin hobuse selga ja 
kihutasin armeenlastega teele, et õde välja osta. Leidsin ta Bakczysaraist. Ta oli haaremi juu- 
res, aga mitte sees, sest ta oli alles kaheteistkümneaastane. Iial ei unusta ma seda hetke, 
Helena, mil leidsin sinu, kuis suudlesid mu silmi!... Aga selgus, et kaasatoodud lunarahast ei 
piisa. Tüdruk oli väga ilus, Jehu, tema röövija, lootis saada kolm korda nii palju. Pakkusin 
ennastki lisaks. Minu nähes ostis mu 

õe turul endale Tuhaj-bei, meie kuulus vaenlane; see tahtis teda hoida kolm aastat haaremi 
juures ja siis endale naiseks võtta. Juukseid katkudes sõitsin koju. Teel sain teada, et ühes 
mereäärses telkkülas elab üks Tuhaj-bei naisi tema lemmikpoja Azjaga. Tuhaj-beil oli naisi 
igas külas ja igas linnas, et saaks ikka oma telgis peatuda. Sellest pojast kuuldes mõtlesin, et 
Jumal ise on mulle juhatanud viimse abinõu Helena päästmiseks; otsustasin otsekohe röövida 
Azja, et teda hiljem tüdruku vastu vahetada. Kuid üksi ei saanud ma seda teha. Tuli koguda 
kaaslasi Ukrainast ja Metsikutelt Väljadelt, mis polnud kerge, sest esiteks tekitas Tuhaj-bei 
nimi Ruteenias hirmu, teiseks abistas ta meie vastu võitlevaid kasakaid. Ent steppides hulgub 
hulganisti vapraid mehi, juhuseotsijaid, kes on saagihimus valmis igale poole minema. Neist 
kogusin tubli salga. Mida kõike me läbi elasime, enne kui meie paadid merele jõudsid, seda ei 
suuda sõnad väljendada, sest pidime ju endid varjama ka kasa-kavanemate eest. Aga Jumal oli 


minuga! Röövisin Azja ja sain suure saagi. Jälitajad ei jõudnud meile järele ja me saabusime 
õnnelikult Metsikutele Väljadele; sealt .kavatsesin siirduda Kamienieci, et sealsete 
kaupmeeste vahendusel läbirääkimisi alustada. 

Kogu saagi jagasin oma tublile kaaskonnale, endale jätsin ainult Tuhaj kutsika. Toimisin nii 
õilsalt ja heldekäeliselt, sest olime üheskoos läbi elanud palju raskeid seiklusi ning kanna- 
tanud nälga; olin neid mehi kaitsnud, uskudes, et nemadki minu eest tulle lähevad ja et nende 
südamed igavesti mulle kuuluvad. ' Oma usaldust pidin ma kibedasti kahetsema! 

Mulle ei tulnud mõttessegi, et nad oma atamane tükkideks kisuvad, et pärast saaki jagada; olin 
unustanud, et neil pole ei südametunnistust, ei tänutunnet, ei usku ega aumõistet.. . 
Kamienieci ligidal hakkas neid kiusama lootus Azja eest suurt lunaraha saada. Öösel tungisid 
nad nagu hundid mulle kallale, kägistasid mind köiega, torkisid nugadega mu keha ja viimaks, 
arvates, et olen juba surnud, jätsid nad mu kõnnumaale ja lahkusid ühes lapsega. . 

Jumal aitas mind, ma pääsesin eluga ja sain terveks; Helena aga jäi igavesti kadunuks. Võib- 
olla elab ta veel kuskil; võibolla võttis mõni teine pagan ta pärast Tuhaj-bei surma endale 
naiseks; võib-olla astus ta muhamedi usku ja unustas oma sugurahva; võib-olla valab ta poeg 
kord mu verd ... See on mu elulugu! ...» 

Siis jäi pani Nienaszyniec vait ja vahtis süngelt maha. 

«Kui palju on selle maa pärast voolanud meie verd ja pisaraid!» hüüdis pan Muszalski. 
«Pead armastama oma vaenlasi,» lausus ksjonds Kaminski vahele. 

«Aga kas teie, auväärt isand, tervenenult ei otsinud toda kutsikat?» küsis pan Zagloba. 

«Nagu hiljem teada sain, tungis mu mõrvaritele kallale üks teine röövlisalk ja tappis nad 
viimseni. Küllap siis viidi kaasa nii saak kui laps. Olen kõikjal otsinud, aga see laps kadus kui 
kivi vette,» vastas pan Nienaszyniec. 

«Võib-olla olete teda kuskil hiljem kohanudki, kuid pole teda ära tundnud?» ütles proua 
Basia. 

«Laps oli tookord umbes kolmeaastane. Ta teadis vaevalt, et tema nimi on Azja. Oleksin ta 
siiski ära tundnud, sest mõlema rinna kohal oli tal nõeltega torgitud ja sinise värviga sisse 
hõõrutud märk — kalad.» 

Mellechowicz, kes seni oli istunud vaikselt, hüüdis toanurgast järsku valju häälega: 

«Üksi nendest kaladest pole võimalik teil teda ära tunda, auväärt isand, sest seda märki 
kannavad paljud tatarlased, eriti rannarahva hulgas on see märk levinud.» 

«Ei ole õige!» kostis auväärne pan Hromyka. «Pärast Beresteczeki lahingut vaatlesime 
langenud Tuhaj-bei surnukeha, mis oli sinnapaika jäänud: tema rinnal olid kalad, aga teistel 
langenutel olid teised märgid.» 

«Mina aga ütlenl teile, et kalade märk on paljudel.» 

«Jah, kuid nendel, kes on Tuhaj-bei sugukonnast.» 

Vaidluse katkestas pan Lelczyci saabumine; ta oli koidu eel Wotodyjowski käsul luurele 
läinud ja praegu tagasi jõudnud. 

«Pan komandant,» hüüdis ta juba lävelt. «Sierocy koolmel asub Moldaavia-poolsel kaldal 
mingisugune jõuk, kes kavatseb meie poole tulla.» 

«Mis mehed need on?» küsis pan Michal. 

«Kurjategijad! Nende hulgas on valahhe ja ungarlasi, kuid enamuses on seal hordilased, 
kokku umbes kakssada meest.» 

«Kindlasti needsamad, kellest mulle teatati, et nad Valahhia pool riisusid,» ütles 
Wotodyjowski. «Soroka staarosta on neile vist tublisti peale surunud, seetõttu nad põgenevad 
nüüd meile; kuid hordilasi on seal juba kindlasti kahesaja ümber, öösel tulevad nad üle jõe ja 
koidu ajal astume meie neile vastu. Pan Motowidlo ja Mellechowicz, keskööst peale olge 
valmis! Harjakad tuleb neile söödaks ette ajada, nüüd aga läheme igaüks oma korterisse.» 


Sõjamehed valgusid laiali; ei jõudnud veel kõik toast lahkuda, kui Basia oma mehe juurde 
jooksis, talle käe ümber kaela pani ja midagi kõrva sosistas. Väike rüütel naeratas ja raputas 
eitavalt pead; Basia aga käis nähtavasti peale ja kaelustas teda üha tugevamini. Seda nähes 
ütles pan Zagloba: 

«Tee talle kordki seda heameelt, siis tulen minagi, vana mees, teiega kaasa.» 

VI 


Dnestri mõlemal kaldal riisumisega tegelevad jõugud koosnesid piirialade elanikest. 
Ülekaalus olid siin Dobrudža ja Bia-. logrodi hordi tatarlased, kes olid oma Krimmi 
hõimudest metsikumad ja julgemad, kuid leidus samuti valahhe, kasakaid ja ungarlasi ning 
Dnestri kaldail olevatest küladest põgenenud poolakaid. Nad riisusid kord Poola, kord 
Soroka staarosta väed või Poola riigi komandandid. Orgudes, metsades ja koobastes oli neil 
ligipääsmatuid varjupaiku. 

Nende rünnakute peamiseks eesmärgiks oli piiriäärsete asunduste härgade ja hobuste karjad, 
mis kogu talve stepis uitasid, -otsides endale lume alt toitu. Kuid peale selle tungiti kallale 
küladele, alevikele ja kindlustustele, väiksematele komandodele, poola ja isegi türgi 
kaupmeestele ning lunarahaga Krimmi mine-vaile vahendajatele. Neil jõukudel oli oma 
süsteem, olid omad juhid, kuid harva tegutsesid nad üksmeelselt. Sageli juhtus, et nõrgemad 
tugevamate poolt täielikult hävitati. Neid jõuke sigis rohkel arvul kogu Ruteenias, eriti 
kasakate ja Poola vahelisest sõjast alates, kui noil aladel igasugune turvalisus kadus. Iseäranis 
kardetavad olid Dnestri-äärsed jõugud, kuhu hordi pagulased koondusid; mõnes jõugus oli 
kuni viissada meest. Nende pealikuid nimetati beideks. Need jõugud laastasid tatarlaste kom- 
bel maad ja sageli ei teadnud komandandidki, kas neil on tegemist röövlitega või hordilaste 
eelväega. Regulaarväel, eriti Poola ratsanikel, oli neid jõuke lagedas stepis raske püüda; 
taganema sunnitud, võitlesid nad meeleheitlikult, teades, et van-gilangenuid ootab võllas. 
Nende relvastus oli väga mitmekesine. Neil puudusid vibud ja püssid, sest need polnud 
öisteks rünnakuteks kohased. Suurem osa mehi oli varustatud türgi jataganidega ja 
handžaritega, pistodadega, rihma külge seotud raudkuulidega, tatarlaste kõverate mõõkadega 
ning noortesse tammetüvedesse pistetud ja nööridega nende külge kinnitõm-matud 
hobusekoljudega. Viimasena nimetatud relv tegi tugevates kätes tohutut tööd, purustades iga 
mõõga. Mõned hoidsid käes pikki, teravate raudotstega harke, mõned viskeodasid. Viimaseid 
tarvitati ägedatel juhtudel ratsanikkude vastu. 

Sierocy koolmele tulnud jõuk oli kas väga tugev või häda sunnil Moldaavia piirialadele 
tulnud, kui ta julges tegutseda Chreptiöwi komando ligiduses, sest juba ainuüksi 
Wotodyjowski nimi ajas kõigile Dnestri kaldal asuvaile röövlitele hirmu peale. Teine 
luuresalk tõi teate, et kõnesolev jõuk koosneb neljasajast mehest ja selle pealikuks oli 
kurikuulus hulkur Azba-bei, kes juba mitu aastat sealseid Poola ja Moldaavia alasid ärevuses 
oli hoidnud. 

Kuuldes, kellega tal tegemist tuleb, sai pan Wotodyjowski rõõmsaks ja tegi kohe vastavaid 
korraldusi. Peale Mellechowiczi ja pan Motowidto pidid välja minema veel Podoolia kindrali 
ja Przemysli alamkammerhärra horugvid. Need asusid teele juba samal ööl ja liikusid eri 
suundades; nagu kalurid veavad võrke laiali ja saavad siis jääaugu juures kokku, nii pidid ka 
need väeosad vaenlast kauge ringina piirama ja aovalgel Sierocy koolmel kohtuma. 

Südame põksudes jälgis Basia vägede lahkumist, sest see pidi tema esimene rünnak olema, ja 
tema rind paisus uhkusest, kui ta nende vanade stepihuntide osavust nägi. Nad väljusid nii 
vaikselt, et nende liikumine isegi kindlustuses märkamata jäi. Ei puhunud pasunad, ei 


kilisenud valjad, ei kolisenud kan-nused ega mõõgad üksteise vastu, ei hirnahtanud ükski 
hobune. Öö,oli vaikne ja haruldaselt selge, sest oli täiskuuaeg. Kuu valgustas mäenõlvakul 
olevat asundust ja pisut madalamale jäävat steppi; vaevalt jõudis väesalk tara taha, vaevalt 
välgatasid kuuvalgel hõbesädemeid paiskavad mõõgad, kui kõik juba olid kadunud nagu 
kõrge rohu lainetesse sukeldunud püüparv. Selles rünnakus oli midagi õige salapärast. 
Basiale näis, riagu läheksid kütid praegu jahile, mis pidi algama päikesatõusul, ja liiguksid nii 
vaikselt ja ettevaatlikult just selleks, et ulukeid enneaegu ei hirmutaks. Ning Basia himustas 
kangesti osa võtta sellest jahist. 

Wotodyjowski ei keelanud talle seda, sest Zagloba oli tema eest kostnud. Väike rüütel teadis 
ju, et kord peab ta ikkagi Basia selle soovi täitma, ja tegi seda meelsamini nüüd otsekohe, sest 
noil hulkureil polnud kombeks kasutada võitluses ei vibusid ega püsse. 

Pan Michali korraldusel asusid nad teele alles kolm tundi pärast esimese horugvi lahkumist. 
Neid saatsid pan Muszalski ja kakskümmend Linkhauzi tragunit oma vahtmeistriga, kõik 
masuurlased, vaprad sõjamehed, ja nende mõõkade kaitse all võis komandandiproua olla 
niisama julge kui oma magamistoas. 

Basia pidi sõitma mehesadulas, ja rõivastus vastavalt. Tal olid laiad pärlhallist sametist 
püksid, mis sarnanesid seelikuga ja suubusid kollastesse safiansaabastesse. Krimmi valge 
talle-nahaga kanditud ja õmbluskohtadelt kaunistatud sadulatekk oli samasugune hall, lisaks 
peenelt viimistletud hõbedane padrunitasku, toreda käepidemega väike kõver türgi mõõk ja 
püstolid sadulataskuis. Peas oli tal sookuresulgedega ehitud veneetsia sametist põhjaga müts, 
mille servad olid karusnahksed; selle mütsi alt paistis tema rõõmus punapalgeline lapsenägu 
ja vaatas välja kaks uudishimulikku süsimusta silma. 

Nõnda ehituna väledal ja hirvvagural hobusel istudes sarnanes 

ta hetmaniprouaga, kes vanade sõjameeste kaitse all oma esimesele retkele asub. Kõik 
imetlesid ta rühti; pan Zagloba ja pan Muszalski müksasid teineteist küünarnukkidega, 
suudlesid oma sõrmeotsi suure vaimustuse märgiks ja püüdsid koos Wotodyjowskiga 
rahustada Basiat, kes kartis, et on teeleasumisega hilinenud. 

«Sa ei tunne sõjakunsti, ja seepärast kahtlustad meid, et tahame sind kohale viia alles selleks 
ajaks, kui kõik on juba lõpetatud. Osa väge liigub noolsirgelt edasi, osa aga peab minema 
ringi, et sulgeda teed; siis alles tõmbuvad nad salaja vaenlast piirates koomale ja ajavad ta 
lõksu,» ütles väike rüütel. 

«Aga kui vaenlane seda märkab ja läbi murrab?» «Ta on kaval ja ettevaatlik, kuid ega meiegi 
esimest korda sõdi.» 

«Michalit võid usaldada,» ütles Zagloba, «paremat väejuhti pole maailmas olemaski. Kuri 
saatus on need rahutud hulkurid siia ajanud.» 

«Lubnies olin alles noorsõdur, kuid sealgi usaldati mulle niisuguseid funktsioone,» lausus pan 
Michal. «Seekord aga, soovides sulle seda vaatemängu pakkuda, korraldasin kõike veel 
hoolikamalt. Meie horugvid ilmuvad vaenlase vaateväljale korraga, hakkavad nagu ühest 
suust karjuma ja tormavad talle siis üheskoos kallale.» 

«Uii!» piiksus Basia rõõmust, ajas end jaluseis püsti ja kae-lustas väikest rüütlit. «Kas minagi 
tohin siis kaasa tormata, jah? Michalek, eks?» küsis ta särasilmi. 

«Otse hulga sekka sa küll ei tohi tormata, sest see on kardetav, pealegi võib hobune, 
komistada, kuid ma tegin korralduse, et kui nad on laiali pekstud, siis aetagu üks jõuk meile 
vastu. Siis laseme hobustel lennata ja sa võid valida endale xnahanottimiseks paar-kolm 
meest; aga hoia alati vasakule, sest jälitataval on siis raske hobusest üle lüüa, sinust aga jääb 
ta paremale poole, nii et sa suudad teda kerge vaevaga tabada.» 

Sellele vastas Basia: 

«Ohoo! Ära karda! Sa ju ise oled öelnud, et ma oskan mõõgaga paremini ümber käia kui onu 
Makowiecki; minust ei saa mitte keegi jagu!» 


«Vaata, et sa hoiad ratsmed kõvasti peos,» segas pan Zagloba vahele. «Neil on omad võtted; 
vahel juhtub nii: sa jälitad teda, aga järsku pöörab ta ringi ja peatab hobuse; siis lendad sa 
hooga temast mööda; enne aga, kui sa temast mööda saad, tabab sind tema löök. Vilunud 
sõjamees ei lase hobust kunagi liiga vabalt joosta, vaid pidurdab teda vajaduse järgi.» 

«Ja mõõka ei tohi tõsta liiga kõrgele, et ennemini pihta lüüa,» tähendas pan Muszalski. 

«Jään alguses sinu kõrvale,» lausus väike rüütel. «Vaata, lahingus seisab kogu raskus selles, et 
peab kõigele mõtlema: oma hobusele, vaenlasele, ratsmeile, mõõgale, löögile — kõigele 
korraga! Kes sellega harjunud on, sel läheb kõik iseenesest; aga alguses on ka kõige 
kuulsamad sõjamehed sageli saamatud; juhtub, et vilunud nõrk mees paiskab enesest 
tugevama uustulnuka sadulast maha. Seepärast jäängi sinu juurde.» 

«Ära aga kipu mulle appi, ja keela sõdureidki mind vajaduseta abistamast.» 

«Nonoh! Küllap näeme, kas sul jätkub vaprust, kui asi tõsiseks läheb,» vastas väike rüütel 
naeratades. 

«Võib-olla haarad mõnel meist hõlmast kinni,» lõpetas Zagloba. 

«Eks me näe!» vastas Basia solvunult. 

Niiviisi vesteldes jõudsid nad kohati võsastikuga kaetud steppi. Koiduni ei olnud enam palju 
aega, nüüd aga läks pimedamaks, sest kuu loojus. Maapinnalt tõusis kerge udu ja varjas 
kaugemaid esemeid. Selles hõljuvas udus ja hämaruses näis taamal asetsev võsastik Basia 
erutatud kujutelmas elusate olenditena. Korduvalt arvas ta, et näeb selgesti mehi ja hobuseid. 
«Michal, mis see on?» küsis ta sosinal, näidates sõrmega läbi udu paistvale tumedale kogule. 
«Ei midagi, võsastik!» 

«Arvasin, et ratsanikud ... Kas varsti jõuame kohale?» 

«Tunni või poolteise pärast läheb lahti.» 

«Ahaa!» 

«Kardad?» 

«Ei, süda peksab ootusärevusest. Mina peaksin kartma! Ei põrmugi! Vaata, hall on maas. 
Vaata, kõik on näha, vaatamata pimedusele!» 

Tõepoolest olid nad jõudnud stepi sellesse ossa, kus kõrge kuivanud stepirohi oli hallaga 
kaetud. Pan Wotodyjowski vaatas ja ütles: 

«Siit on Motowidlo läbi läinud. Ta on peidus siit kõige rohkem penikoorma kaugusel.» 
Maailma tervitasid esimesed koidukiired. Pimedus taandus. Taevas ja maa muutusid halliks, 
õhk kahvatuks, puud ja rohi näisid hõbedaga kattuvat. Kaugemate põõsaste piirjooned hak- 
kasid selginema, nagu kergitaks keegi järk-järgult mingit eesriiet. 

Lähemast võsastikust ilmus välja ratsanik. 

«Pan Motowidlolt?» küsis Wotodyjowski, kui ratsanik tema ees seisma jäi. 

«Just nii, Teie Ausus!» 

«Mis on kuulda?» 

«Nad tulid Sierocy koolmest üle ja härjakarja häältele järgnedes 

läksid Kalusiki suunas. Võtsid härjad ära ja praegu seisavad Jurkowi stepis.» 

«Ja kus on pan Motowidl0?» 

«Tuleb mäejalalt, ja pan Mellechowicz Kalusiki alt. Teistelt väeosadelt pole teateid.» 

«Hea küll, ma tean,» ütles Wotodyjowski, «kappa pan Motowidlo juurde ja käsi piiramist 
alustada. Aga jätku ta mõned mehed ka Mellechowiczi poole viivale teele. Mine!» 

Ratsanik laskus vastu sadulat, hakkas kihutama ning kadus peagi silmist. Teised sõjamehed 
vähendasid kiirust ja liikusid' edasi suurima ettevaatusega ... Vahepeal oli täiesti valgeks läi- 
nud. Aoajal maapinnalt tõusnud udu laskus alla ja idataevas kumas pikk koiduviirg, heites 
punast helki küngastele ja orunõlvadele. 


Samal ajal kostis ratsanikkude kõrvu Dnestri poolt valjus kraaksumist ja kõrgel taevalaotuses 
ilmus nähtavale koidikule vastu lendav suur kaarnaparv. Üksteise järel lahkusid linnud 
parvest ja edasilendamise asemel hakkasid stepi kohal tiirlema, nagu seda teevad kana- ja 
raisakullid saaki aimates. 

Pan Zagloba tõstis mõõga, viipas kaarnate suunas ja ütles Basiale: 

«Vaata ja imetle nende lindude taipu! Niipea kui kuskil on lahing tulemas, lendavad need 
linnud hulgana kohale, nagu puistaks keegi neid kotist. Kus aga sõjaväed liiguvad rahulikult 
või kohtuvad sõbralikult, seal seda pole; nii aimavad need linnud inimeste kavatsusi, kuigi 
neile pole ju midagi teatavaks tehtud. Sagacitas narium ei mõista seda seletada, meil jääb üle 
seda vaid imeks panna.» 

üha kiiremini tiireldes liginesid linnud neile ja pan Muszalski küsis väikeselt rüütlilt, lüües 
käega oma vibule: 

«Komandandi-isand, kas ma tohin lasta ühe teie proua auks maha? See palju kära ei tee.» 
«Lase või kaks,» vastas Wotodyjowski, teades, et vana sõjamees armastab oma osavusega 
hoobelda. 

Võrratu vibukütt pistis käe selja taha, võttis tupest noole,, asetas selle vibunöörile, tõstis vibu 
ja oma pea ning jäi ootama. 

Kaarnaparv oli juba üsna ligidal. Kõik peatasid hobused ja vaatasid ootuses taeva poole. 
Korraga kostis vibunööri hale vingumine, mis oli kui pääsukeste vidin, ja nool lendas parve 
sekka. 

Hetkeks näis, et pan Muszalski polnud tabanud; kuid siis hakkas üks lindudest ratsurite peade 
kohal kukerpalle tehes alla: tulema; väljasirutatud tiibadega ja kogu aeg kukerpallitades 
langes ta üha kiiremini, nagu langeb tuulega võitlev puuleht. 

Hetke pärast kukkus ta maha mõne sammu kaugusel Basia 

hobusest. Nool oli tabanud teda nõnda, et noole ots seljast läbi ulatus. 

«See ennustab kordaminekut!» ütles pan Muszalski Basia poole kummardudes. «Tahan 
komandandiprouat kaugelt silmas pidada, ja tarviduse korral lasen lendu veel teise noole, 
annaks Jumal, et niisama tagajärjekalt. Olen kindel, et see nool teid ei taba, kuigi peaks 
lendama teist mööda üsna lähedalt!» 

«Ma ei tahaks olla see tatarlane, keda pan endale märklauaks valib!» lausus Basia. 

Vestluse katkestas Wotodyjowski. Ta osutas mõne sülla kaugusel asetsevale künkale ja ütles: 
«Seal peatume...» 

Hobused jooksid nelja. Jõudnud poolde mäkke, käskis väike rüütel kiirust vähendada ja varsti 
ratsud peatati. 

«Päris üles me ei lähe,» ütles ta, «sest nii selge ilmaga võidakse meid kaugelt näha; me tuleme 
hobustelt maha ja läheme nüüd edasi nõnda, et meie pead ei paista.» 

Nende sõnadega hüppas väike rüütel ratsult maha, tema järel Basia, pan Muszalski ja mõned 
teised. Tragunid jäid hobuste juurde, nemad aga läksid sinna, kus mäeküngas järsu seinana 
alla orgu laskusj 

Selle mõnekümne küünra kõrguse kaljuseina jalamil oli kitsas vöönd tihe'dat põõsastikku, 
taamal aga laius tasane stepp xiii kaugele, kui silm ulatus nägema. 

See tasandik, millest Kalusiki suunas läbi voolas väike oja, oli samuti kui mäejalam võsaga 
kaetud. Kõige kõrgema võsa tagant tõusis taeva poole hõre suits. 

«Vaata,» ütles Wotodyjowski Basiale, «seal varitseb vaenlane.» 

«Näen küll suitsu, aga ei näe hobuseid ja mehi,» vastas Basia südame põksudes. 

«Nad on võsa varjus, aga vilunud silm märkab neid siiski. Vaata, seal on kaks, kolm, neli 
hobust, terve hulk hobuseid; üks on kimmel, teine üleni valge, siit paistab ta sinisena.» 

«Kas me varsti läheme nende juurde?» 


«Nad aetakse siia meie juurde, kuid veel on aega, siit tolle põõsastikuni on vähemalt veerand 
penikoormat.» «Kus on meie mehed?» 

«Vaata sinna, kas näed seda metsatukka? Pan alamkammer-härra horugv ei saa enam kaldast 
kaugel olla. Mellechowicz peab ilmuma iga hetk sealtpoolt. Teine horugv haarab neid ümber 
tolle kalju kohal. Meie mehi silmates tormab vaenlane ise meie poole, sest siit on kergem jõe 
kaldale pääseda; sealpool aga on järsk kuristik ning sellest ei pääse keegi üle.» 

«Nad on siis lõksus?» 

«Nagu näed!» 

«Jumala eest! Ma ei suuda enam paigal püsida!» hüüdis Basia. .Ning hetke pärast jälle: 
«Michalek, kui nad targad oleksid, mida nad siis teeksid?» 

«Nad jookseksid tormi alamkammerhärra väesalgale ja murraksid sellest läbi. Siis nad 
pääseksid, aga seda nad ei tee, sest esiteks ei ole neile meeltmööda kohtuda regulaarväega ja 
teiseks kihutavad nad otse siia, kartes, et metsas on varjul veel suuremad väeosad.» 

«Päh! Aga kui me ei jõua neid tõkestada? Meil on ju ainult kakskümmend meest.» 

«Aga Motowidl0?» 

«Oige! Ah! Kus ta on?» 

Vastuse asemel Wotodyjowski hüüatas äkki, jäljendades kanakulli või jahikulli häälitsemist. 
Tema hüüdele vastati mäejalamilt samasuguste hüüetega. Need olid Motowidlo kasakad, nii 
hästi peitunud põõsastesse, et Basia polnud neid märganudki, kuigi seisis lausa nende peade 
kohal. 

Tükk aega vaatas ta imestusega kord alla orgu, kord väikese rüütli poole; järsku tõusis puna ta 
palgeisse ja ta langes oma mehele kaela: 

«Michalek! Oled suurim väejuht maailmas!» 

«Mul on küll mõningaid kogemusi,» vastas Wotodyjowski naeratades. «Aga ära sa rõõmu 
pärast põlema mine, ja pea meeles, et tõeline sõdur peab rahulik olema.» 

See hoiatus ei mõjunud. Basia oli kui palavikus. Ta oleks tahtnud otsekohe ratsule hüpata, 
mäest alla tormata ja Motowidlo meestega liituda. Kuid Wotodyjowski hoidis teda tagasi, 
soovides talle näidata lahingu algust. 

Vahepeal oli päike stepi kohale kerkinud ja valas ääretule tasandikule külma kahvatukollast 
valgust. Ligemad põõsastikud paistsid selgesti, kaugemadki olid omandanud kindlamad 
piirjooned; madalamad kohad olid paiguti veel hallased ja sätendasid värvikülluses, õhk oli 
muutunud läbipaistvaks ja pilk võis jõuda piiritusse kaugusesse. 

«Alamkammerhärra salk väljub metsast,» ütles Wotodyjowski, «näen mehi ja hobuseid!» 
Tõepoolest ilmusid ratsanikud metsaservale ja paistsid hallaga kaetud metsaäärsel aasal musta 
viiruna. Valendav maaala nende ja metsa vahel laienes järjest. Nad näiliselt ei rutanud, vaid 
andsid ka teistele väeosadele aega ligineda. Wotodyjowski pöördus vasakule. n«Seal ongi 
Mellechowicz!» ütles ta. 

Ja hetke pärast lisas: 

«Nüüd ilmuvad Przemysli mehed. Silmapilk ...» 

Ta vurrud liikusid kiiresti. 

«Jalamehel pole siin midagi teha. Hobustele!» 

Kiiresti pöördus ta tragunite poole; need hüppasid sadulasse, laskusid all kasvavate põõsaste 
vahele ning ühinesid seal pan Motowidlo kasakatega. 

Siis ligines kogu sõjameestehulk võsastiku servale ja peatus, jälgides liikumist enda ees. 
Nähtavasti märkasid vaenlased liginevat alamkammerhärra horugvi, sest järsku sööstsid nad 
kui ehmunud hirved keset tasandikku kasvavast tihnikust lagedale. Ahelikku reastunud, 
liikusid nad algul võsastiku servas; iga ratsur surus oma pea hobuse kaelale, nii et eemalt 
vaadates näis, nagu veniks võsastiku servas pika vöödina hobusekari. Ilmselt ei teadnud nad 


veel kindlasti, kas horugv liigub nende suunas ja juba näeb neid, või on tegemist 
ümbruskonnas luurava lendsalgaga. Viimast oletades võisid nad loota, et võsa neid veel 
varjab lähenevate ratsanikkude eest. 

Sealt, kus Motowidlo meeste eesotsas seisis Wotodyjowski, sai täpselt jälgida hiiliva vaenlase 
ebamääraseid liigutusi, mis hädaohtu haistvate metsloomade omadega sarnanesid. Võsastiku 
servas liikusid nad kiiremini, kergelt traavides. Kui aga esimesed ahelikud lagedasse steppi 
jõudsid, peeti ratsud järsult kinni ja kogu jõuk peatus. 

Nüüd alles märkasid nad teiselt poolt lähenevat Mellechowiczi väeosa. Sööstsid kohe 
võsastikust kõrvale, kuid siin silmasid nad tuhatnelja neile vastu kihutavat Przemysli horugvi. 
Nüüd said nad aru, et kõik vastaste väeosad on neid märganud ja ründavad. Võsastikus kõlas 
metsik kisa ja algas täielik möll. Vastastikku hüüatades kappasid horugvid vaenlasele vastu ja 
stepp kõmises relvade tärinast. Seda nähes asusid hordi-lased silmapilkselt ridadesse ja 
laavana tormasid lõõtsutavad hobused otsejoones selle künka poole, mille jalamil seisis väike 
rüütel ja asus pan Motowidlo oma meestega. 

Vahemaa vastaste vahel kahanes hämmastava kiirusega. 

Basia oli suurest ärevusest kahvatuks muutunud ja süda peksis tal rinnus. Kuid märgates, et 
teda jälgiti, ja nähes kaaslaste rahulikke nägusid, suutis ta end valitseda. 

Siis köitis tema tähelepanu liginev maru. Basia tõmbas ratsmed pingule, haaras tugevasti kätte 
mõõga ja veri lõi tal uuesti näkku. 

«Tubli!» ütles väike rüütel. Basia heitis oma mehele pika pilgu, liigutas ninasõõrmeid ja 
sosistas: 

«Kas kihutame varsti edasi?» «Veel mitte,» vastas pan Michal. 

Hordilased aga tormasid kui jänesed, kes haistavad koeri endi taga. Ainult süllalaiüne 
vahemaa lahutaski neid veel põõsastest, 

juba paistsid hobuste ettesirutatud pead, pea ligi surutud kõrvad, ja nende kohal tatarlaste 
lõustad, mis olid hobuste kaeltele justkui külge kasvanud. Need tulid ikka lähemale ja 
lähemale... Juba oli kuulda hobuste puristamist ning nende irevil hambad ja pungis silmad 
andsid tunnistust hingematvast kiirusest. Wotodyjowski andis märku ja kõik kasakate püssid 
sihiti põgenikele. «Tuld!» 

Põmm! Suitsupilv kattis kogu võsastiku. Silmapilkselt jooksis vastaste jõuk ulgudes ja kisades 
igale poole laiali. 

Siis väljus põõsastikust rüütel ning samal ajal piirasid alamkammerhärra ja lipekite horugvid 
põgenejad ümber ja ajasid nad jälle hunnikusse kokku. Asjata püüdsid tatarlased ükshaaval 
läbi pääseda, asjata tiirutasid kord paremal, kord vasakul, viskusid ette ja taha; ring muutus 
järjest kitsamaks, jõuk oli sunnitud koonduma, ja siis tormasid horugvid neile peale ning algas 
äge heitlus. 

Tatarlased mõistsid, et sellest keerisest võib eluga pääseda ainult see, kes piirajate rindest läbi 
murda suudab; ja täielikus korralageduses, igaüks omapead, hakkasid nad endid meeleheitliku 
raevuga kaitsma. Kohe algusest peale kattus maa tihedalt nende laipadega, nii mõjukas oli 
esimene tormijooks. Neid tallati hobustega ja raiuti kutselise sõjamehe osavusega üpris 
halastamatult. Lahingukära hõljus sõdurite peade kohal nagu kootide tümin külarehes. 
Tatarlastele anti hoope, kuhu juhtus: laubale, kaelale, kuklasse ja pead varjata püüdvaile 
kätele; löögid sadasid igast küljest lakkamata ja halastuseta. Tatarlasedki hakkasid vehkima 
kõigega, mis kätte puutus: handžaritega, kõverate mõõkadega, rihma otsa seotud 
raudkuulidega. Nende hobused ajasid endid võitlusmöllus püsti või kukkusid maha. Mõned 
hakkasid lõhkuma, hammustasid ja hinkusid, tekitades seega kirjeldamatut segadust. Lühikest 
aega võideldi vaikides, siis aga pääsesid tatarlaste huulilt tahtmatult kaebed, sest neid ründas 
arvukam, paremini relvastatud ja osavam sõjavägi. Mõisteti, et neil pole pääsemist, et ükski 
neist ei lahku siit saagiga ja eluga. Mõned hordilased hüppasid hobustelt maha ja katsusid 


nende jalgade vahelt läbi lipsata. Ratsud tallasid neid kapjadega ja sõjamehed andsid 
põgenikkudele surmavaid hoope; mõned viskusid maha, lootes, et jäävad siis, kui vaenlase 
horugvid edasi liiguvad, piiramisrõngast väljapoole ja pääsevad põgenema. Hordilaste jõuk 
kahanes kiiresti, sest kogu aeg sai mehi ja hobuseid surma. Seda nähes paigutas Azba-bei oma 
mehed kiilukujuliselt ja hakkas Motowidlo kasakatele kõigest jõust peale suruma, püüdes 
piiramisrõngast iga hinna eest purustada. 

Ent nad sunniti paigale jääma ja algas kole taplus. Siis sööstis Mellechowicz nagu elus tuli 
jõugu sekka, jagades selle kahte ossa; ühe osa jättis ta teiste horugvide hoolde, ise aga tormas 
kallale neile, kes Motowidlo kasakatega võitlesid. 

Osa röövleid kasutas seda liikumist, murdis rinnaga läbi ja valgus sügistuultest aetud leherädi 
kombel steppi laiali, kuid tagumistes ridades olnud sõjamehed, kes seni polnud ruumi- 
puudusel saanud lahingust osa võtta, jälitasid neid; võideldi mees mehega, vahel aga korraga 
kahe või koguni kolme vastasega. Osa hordilasi ei suutnud piiramisrõngast läbi murda ja 
heitis raevukale vastupanule vaatamata mõõga läbi hinge, langedes kaares maha nagu vili 
põllul, kui niitjad alustavad lõikust kahest otsast korraga. 

Basia kihutas koos kasakatega ja tegi enese julgustamiseks peenikest, piuksuvat häält, sest 
esimesel hetkel läks tal silmade ees kiire sõidu ja suure ärevuse tõttu kõik mustaks. Jõudnud 
vaenlaseni, nägi ta algul enese ees ainult tumedat voogavat, massi. Tal tekkis järsku ületamatu 
soov sulgeda silmad. Ta võitles selle soovi vastu ja vehkis huupi mõõgaga, kuid see kestis 
ainult viivu. Vaprus sai võitu hirmu üle ja tema silmad selgisid. Otse enese ees nägi ta hobuste 
päid ja ärevaid metsikuid nägusid; üks miisugune välgatas just tema ees. Basia lõi kõigest 
jõust mõõgaga ja õudne pea kadus kui lummutis. 

Samal hetkel kostis Basia kõrvu tema mehe rahulik hääl: 

«Hästi tehtud!» 

See hääl julgustas teda suuresti, ta karjatas veel peenema häälega ja hakkas nüüd juba üsna 
teadlikult hoope jagama. Jälle vilksatas tema kõrval laia ninaga ja tugevate posenuk-kidega” 
hirmus nägu; Basia virutas sellele hoobi... Seal tõusis kellegi käsi uuesti ning Basia lõi 
hoogsalt sellele pihta; siis nägi ta üht pihtkasukas selga ja torkas seda mõõgaga. Juba jagas ta 
hoope vasemale ja paremale, ja kuhu ta hoop langes, seal varises mees ja kiskus kukkudes 
hobuse kaasa. Basia imestas: kui kerge on sõdida! Kerge oli tal seepärast, et ühel pool sõdis 
tema kõrval väike rüütel ja teisel pool pan Motowidlo. Pan Wotodyjowski valvas armastatud 
naist suure hoolega ja kord kustutas vaenlase elu kui küünla, kord raius tabava löögiga ta käe 
või suunas oma väleda mõõga Basia ja vaenlase vahele, nii et vastase saabel lendas õhku kui 
lind. 

Pan Motowidlo, see flegmaatiline sõjamees, jälgis vaprat Basiat teiselt poolt. Nagu hoolas 
aednik murrab puude all jalutades kuivanud oksi, nõnda poetas temagi päid verisele maa- 
pinnale ja võitles nii külma rahuga, nagu oleksid tal hoopis teised mõtted peas. Mõlemad 
mehed teadsid, millal tuli Basia kaitseks välja astuda ja millal võis lubada tal tegutseda 
omapead. 

Kaugemalt pidas Basiat silmas veel keegi kolmas sõjamees, võrratu vibukütt, kes hoidus 
meelega eemale, pingutades vaid aeg-ajalt oma vibu ning saates surmava noole vaenlaste 
sekka. 

Möll aga paisus nii suureks, et Wotodyjowski käskis Basial sellest keerisest mõne sõjamehe 
kaitse all lahkuda, sest juba hakkasid tatarlaste poolmetsikud hobused hammustama ja pil- 
lutama. Basia ei vaielnud vastu, sest kuigi lahing teda veetles ja ta vapper süda ihkas selle 
jätkamist, võitis ta naiselik loomus ometi tema innu ning ta süda hakkas värisema, kui ta nägi 
taplust ja verd ning kuulis surijate oigeid; hobuste metsik hirnumine ning vere ja higi haisust 
küllastunud õhk täitis ta hinge jälestusega. 


Ta pööras hobuse aeglaselt ringi ja lahkus võitlejate hulgast, kuna valvuriametist vabanenud 
pan Michal ja pan Motowidlo andusid sedamaid innukalt lahinguvõludele. 

Seni eemal seisnud pan Muszalski lähenes Basiale. 

«Te võitlesite sangarlikult,» ütles ta. «Kes teid ei tunne, oleks võinud arvata, et peaingel 
Miikael on tulnud taevast alla kasakate seltsis stepiröövlite vastu võitlema. Milline au on 
langeda selle käe läbi, mida praegusel juhul lubage mul suudelda!» 

Seda öeldes haaras pan Muszalski Basia käe ja surus sellele oma vurrud. 

«Teie nägite pealt, aulik härra? Kas ma ei võidelnud hästi?» küsis Basia, hingates täie rinnaga 
värsket õhku. 

«Isegi kass ei suudaks hiirtega paremini toime tulla! Jumala eest, mu süda paisus rõõmust! 
Kuid see, et te võitlusväljalt lahkusite, oli siiski tark tegu, sest lahingu lõpu poole ei jää 
üllatused tulemata.» 

«Mu mees käskis mul lahkuda, ja enne siiatulekut andsin talle lubaduse, et kuulan ta sõna.» 
«Niisiis pole mul vibu enam tarvis, lõpetan mõõgaga! Näen kolme ratsanikku meile 
lähenevat, need on kindlasti saadetud polkovniku poolt teie väärika isiku kaitseks. Ma oleksin 
teid muide ise saatnud, kuid lahing läheb mäejalamile, lõpp pole enam kaugel, pean sinna 
ruttama.» 

Tõesti saabus kolm tragunit Basia kaitseks, mida nähes pan Muszalski hobust kannustas ja 
lahkus. Basia ei teadnud järsku, kas jääda paigale või teha ring ümber kuristiku ja tõusta mäe- 
künkale, kust nad enne lahingu algust olid jälginud liikumist lagendikul. Väsimust tundes 
otsustas ta paigale jääda. 

Nüüd tungis temas üha enam esile naiselikkus. Mõne sammu kaugusel notiti röövleid armutult 
maha ja sõjameeste mustendav summ tõmbus verisel lahinguväljal järjest koomale. Õhus 
kajasid ahastavad karjed, ja Basia, veel hiljuti tulvil ohjeldamatut vaprust, tundis äkki, et 
nõrkeb. Hirm võttis võimust ja 

195 

ta oleks minestanud, aga häbenes traguneid ja pööras vaid pea ära, et mehed tema näo 
kahvatust tähele ei paneks. Värske õhk andis talle pikapeale tagasi jõu ja julguse, kuigi mitte 
sel määral, et tal oleks tekkinud tahtmine uuesti sõjameeste sekka tormata. Kui ta seda teinud 
oleks, siis ainult selleks, et ellujäänud tatarlastele armu paluda. Teades aga, et palved siin ei 
aita, ootas ta põnevusega lahingu lõppu. 

Taplus aga kestis. Kisa ja mõõkade kõlin ei vaibunud hetkekski. Möödus pool tundi; väed 
tõmbusid üha koomale. Järsku murdis salk hordilasi, paarkümmend ratsanikku, surmatoovast 
piiramisrõngast läbi ja kihutas kui tuul otsejoones selle mäekünka poole. 

Umber kuristiku ringi minnes võisid nad tõepoolest jõuda sellesse paika, kus mägi 
madalikuga liitus, ning nõnda steppi pääseda. Nende teel aga seisis Basia tragunitega. 
Ähvardav hädaoht andis julgust tema südamele ja selgust mõistusele. Ta teadis, et ei tohi 
sinna jääda — see oleks tähendanud kindlat hukku, sest-kiiresti liginev jõuk oleks ta sadulast 
paisanud ja jalgade alla tallanud või mõõkadega tükkideks raiunud. Vana tragu-nite 
vahtmeister oli ilmselt samal arvamisel, sest ta haaras Basia ratsu valjastest kinni, pööras 
hobuse põgenemiseks ringi ja karjus ahastuses: 

«Edasi, auväärt proua!» 

Basia lendas kui tuul, aga üksipäini, sest ta truud saatjad olid kolmekesi paigale jäänud ja 
seisid nagu müür, et vähemalt viivukski tõkestada vaenlast ja anda kallile prouale võimalus 
eemalduda. 

Juba kihutasidki sõjamehed põgenikke taga ajama, aga seetõttu avanes hordilasi seni 
sulustanud piiramisrõngas ja otsekohe sööstsid need kahe- ja kolmekaupa välja. Enamik sai 
surma, kuid paarkümmend meest ühes Azba-beiga pääses tulema. Need salgad kihutasid 
kõigest jõust mäekünka poole. 


Kolm tragunit neid peatada ei suutnud, vaid nad paisati lühikese võitluse järel sadulast, 
tatarlased aga tormasid Basia kannul, pöördusid mäenõlval ringi ja jõudsidki steppi. Poola 
horugvid, eesotsas lipekite oma, järgnesid neile paarikümne sammu kaugusel, nii kiiresti kui 
hobused kandsid. 

Kuristikkudest ja jäärakutest lõhestatud kõrgendikul lookles ratsanikest hiigelmadu; selle mao 
peaks oli Basia, kaela moodustasid põgenema pääsenud tatarlased ja edasi järgnesid Mel- 
lechowicz lipekitega ja tragunid, kelle ees tormas Wotodyjowski, teravaid kannuseid hobuse 
külgedesse surudes, ahastus hinges. 

Sel hetkel, kui hordilaste salk piiramisrõngast läbi murdis, oli Wotodyjowski tegutsenud 
lahinguvälja teises otsas, seetõttu jõudis Mellechowicz temast ette. Nüüd aga tõusid väikesel 
rüütlil juuksed peas püsti mõttest, et Basia võiks tatarlaste kätte 

sattuda, võiks pea kaotada ja otse Dnestri äärde tormata ning et mõni röövel võiks tabada teda 
mõõgaga, musketiga või piitsaga. Väikese rüütli süda värises hirmust selle armsa olendi 
julgeoleku pärast. Surutuna hobuse kaelale, näost kahvatu, hambad ristis, tuhat segast mõtet 
peas, nõnda äestas ta oma ratsu külgi teravate kannustega, peksis teda halastamatult ja lendas 
kui tuul. Tema ees vilkusid lipekite lambanahksed mütsid. 

«Annaks Jumal, et Mellechowicz talle järele jõuaks! Tal on tubli ratsu, annaks Jumal!» kordas 
ta ahastuses. 

Tema hirm oli ilmaaegne, sest hädaoht polnud nii suur, kui armunud rüütel arvas. Tatarlased 
olid ametis endi päästmisega; nad tajusid jälitajaid niivõrd ligidal enda taga, et poleks mõtel- 
nudki jälitada üksikut ratsanikku ka siis, kui see oleks olnud ilusaim naine muhameedlaste 
taevas ja kandnud kalliskividega kaetud rüüd. 

Jälitajatest vabanemiseks tuli Basial pöörduda Chreptiöwi poole, sest põgenikud poleks lausa 
lõvikoopasse tormanud, vaid oleksid varju otsinud neride ees voolava jõe kõrkjastikus. Oma 
kiirete ratsudega jõudsid lipekid talle ikka'lähemale. Basia ratsu aga oli võrratult väledani 
tatarlaste hobustest, kes olid küll vastupidavad, kuid mitte n"ii kiired kui see õilsat verd 
tõuloom. Liiatigi ei kaotanud Basia pead, vaid ta julge iseloom pani end maksma ja rüütliveri 
mängis tema soontes. 

Tema ratsu lendas kui hirv; tuul vihises Basia kõrvus ja hirmu asemel tundis ta kirjeldamatut 
uima. 

«Kihutagu või aasta otsa, aga kätte nad mind ei saa,» mõtles Basia. «Lähen veidi edasi, siis 
aga pöördun nende poole ja lasen nad mööda või virutan neile mõõgaga, kui nad mind rahule 
ei jäta.» 

Talle meenus järsku, et osa röövleid oli stepis laiali valgunud ning mõni neist võis ta teele 
sattuda ja temaga kahevõitlusesse astuda. 

«Ah! Mis siis!» ütles ta endale. «Michali õpilasena võin julgesti võitlust alustada, muidu 
arvatakse veel, et ma hirmu pärast põgenen, ega võeta mind kaasa järgmisele retkele, pealegi 
hakkab pan Zagloba mind pilkama.» 

Seda enesele öelnud, pöördus ta hordilaste poole, need aga põgenesid terve jõuguna. 
Kellegagi kahevõitlust pidada polnud võimalik, ometi tahtis Basia kogu sõjaväe juuresolekul 
näidata, et ta ei page pimesi ja segaduses. 

Sel eesmärgil ja kaht kaasasolevat Michali enda laetud toredat püstolit meenutades sundis ta 
oma ratsu tasasemale käigule ja suundus Chreptiöwi poole. 

Aga vaata imet! Kogu röövlite jõuk muutis suunda ja pöördus vasemale, mäejalami poole. 
Basia laskis nad paarikümne 

sammu kaugusele, tulistas lähemaid kaks korda, pööras siis ringi ja kappas Chreptiõwi 
suunas. 


Vaevalt aga sai ta ratsu paar sammu astuda, kui tema ees avanes must sügav stepikuristik.. 
Basia kannustas hobust ja puhtatõuline loom kuulas sõna. Kuid ainult ratsu esijalad puu- 
dutasid kuristiku teist serva ning asjata otsis ta tagumistele jalgadele tuge, sest vaevalt 
külmunud muld varises ta jalgade all, ja ta kukkus ühes Basiaga sügavikku. 

Õnneks ei matnud ratsu Basiat enese alla, sest Basia oli jõudnud jala vabastada ja hobusest 
kõigest jõust eemale viskudes kukkus paksule samblale, mis kuristiku põhja pehme vaibana 
kattis, aga põrutus oli nii tugev, et ta kaotas meelemärkuse. 

Wotodyjowski Basia kukkumist ei näinud, sest tema ees sõitsid lipekid. Mellechowicz andis 
oma meestele kähiseval häälel käsu põgenikkude jälitamist jätkata, ise aga, jõudnud selle 
kuristikuni, sööstis noolena alla. 

Silmapilkselt hüppas ta sadulast ja võttis Basia sülle. Tema terav kullisilm uuris viivu naise 
keha; kuna ta verejälgi ei leidnud, langes pilk kiiresti samblale. Ta sai aru, et ainuüksi sammal 
oli Basia ja hobuse surmast päästnud. 

Noore tatarlase huulilt vallandus rõõmuhõise. 

Ta surus meelemärkuseta Basia oma rinnale ja vajutas kahvatud huuled tema silmadele, nagu 
tahaks neid suudlustega välja imeda; kogu maailm keerles ta ees metsikus tuulepöörises. Kirg, 
mis seni oli tema sügavas südamesopis peidus olnud, nagu madu end pimedas koopas varjab, 
võttis nüüd täielikult võimust. 

Stepist aga kostis järjest lähenevat kabjaplaginat ja valje hüüdeid: «Siin, selles kuristikus! 
Siin!» 

Mellechowicz pani Basia õrnalt samblale ja hüüdis lähenejatele: 

«Siin oleme! Siin!» 

Hetke pärast laskus Basia juurde Wotodyjowski, talle järgnesid pan Zagloba, Muszalski, 
Nienaszyniec ja palju teisi ohvitsere. 

«Tal pole midagi viga!» karjus tatarlane. «Sammal, päästis ta.» 

Wotodyjowski haaras minestanud abikaasa sülle, teised ruttasid tooma vett, mida läheduses 
polnud. Zagloba surus Basia pea oma käte vahele ja aina kordas: 

«Basia! Mu armas, kallis Baška! 

«Tal pole midagi viga,.mitte midagi!» kordas kahvatu Mellechowicz. 

Zagloba tonksas käega oma puusa, kahmas sealt viinaplasku, valas viina oma peo peale, 
hakkas hõõruma Basia meelekohti 

ja tõstis viinanõu ka tema huultele; see nähtavasti mõjus, sest enne kui veega kohale jõuti, 
avas Basia silmad ja hakkas õhku ahmides kaeblema, et viin ta suud ja kõri põletab. 
Ohvitseride ja sõdurite juuresolekust hoolimata surus Wotodyjowski Basia oma rinnale, kattis 
ta käsi suudlustega ning lausus: 

«Oh, mu armsaim! Oleksin hirmust peaaegu surnud! Kas nüüd on sul hea? Ega sa valu ei 
tunne?» 

«Pole mul viga midagi!» vastas Basia. «Ahaa! Nüüd tean, mispärast minestasin, — hobune 
libises mu alt ära... Kas lahing on tõesti juba läbi?» 

«Jah, Azba-bei on surnud. Lähme nüüd ruttu koju, ma kardan, et võid väsimusest veel haigeks 
jääda.» 

«Ma ei ole põrmugi väsinud!» vastas Basia. 

Siis heitis ta sealviibijaile kiire pilgu ja tõmbas sügavasti hinge. 

«Ärge aga arvake, mu härrad, et ma hirmu pärast pagesin! Ei tulnud mõttessegi! Vannun 
Michali armastuse nimel, et ma kihutasin ja paugutasin püstolitest ainult õrna lõbuks.» 
«Need paugud tapsid hobuse, ratsuri aga püüdsime kinni elusalt,» ütles Mellechowicz vahele. 
«Noh!» sõnas Basia. «Igaüks võib komistada nõnda kihutades, eks ole! Ei aita siin ka 
vilumus!... Kui hea, et te mind nägite, muidu oleksin võinud siin kaua lamada!» 
«Mellechowicz nägi sind esimesena ja päästis su. Meie olime tema taga.» 


Seda kuulnud, pöördus Basia noore lipeki poole ja sirutas talle käe: 

«Tänan teid, Teie Auväärsus, selle vaeva eest!» 

Mellechowicz jäi vastuse võlgu, surus vaid tugevasti huultele talle ulatatud käe ning haaras 
alandlikult kui ori Basia jalgade ümbert kinni. 

Vahepeal olid horugvid kuristiku äärde kogunenud; lahing oli lõppenud. Wotodyjowski andis 
Mellechowiczile käsu haaranguga kätte saada need vähesed hordilased, keloli õnnestunud 
korkjastikku pugeda, ja kohe hakkasid kõik teised Chreptiõwi poole minema. Teel nägi Basia 
äsjast lahinguvälja veel kord. 

Inimeste ja hobuste laibad vedelesid kohati hunnikus, kohati üksikult. Sinise taeva all lendasid 
suured kisavad kaarnaparved ja stepis sebivate ratsanikkude lahkumist oodates laskusid maha 
esialgu,kaugemal. 

«Näe, kus on sõjameeste surnumatjad,» sõnas pan Zagloba ja viipas lindude poole mõõgaga. 
«Niipea kui meie siit lahkume, tormab siia huntide orkester ja hammaste laksutamine asendab 
nendele surnutele hingekella. See on praegu uhke võit, kuigi saavutatud sääraste lurjuste üle; 
see Azba kolas siin ringi juba 

aastaid. Komandod pidasid tema peale jahti, ajasid teda nagu hunti taga, kuid asjata; viimaks 
sattus ta Michali kätte ja siis tuli lõpp.» 

«Kas Azba-bei on tapetud?» 

«Mellechowicz tabas teda esimesena, ja pean tunnistama, et see löök oli nii tugev, et lahkas ta 
kolba hammasteni.» 

«Mellechowicz on tubli sõjamees!» ütles Basia. Seejärel küsis ta pan Zaglobalt: 

«Aga millega näitasite teie, auväärt isand, oma võimeid?» 

«Ei häälitsenud kui kilk, ei karelnud kui kirp ega keerelnud kui vurr, see lõbu jäägu 
putukatele. Kummatigi ei pidanud keegi mind otsima sambla seest nagu seent, kiskuma ninast 
ja puhuma suhu ...» 

«Ma ei armasta teid, auväärt isand!» katkestas Basia ta jutu ning mossitas huuli. 

Zagloba vaatles teda, naeratas ja mühatas, pilkamist jätkates: 

«Sa sõdisid vapralt, põgenesid vapralt, pöördusid vapralt oma kitsega ringi ja teed endale 
luuvalu vastu pudrumähiseid, — ka seda teed sa vapralt; meie aga peame valvama, et sind 
kogu su vaprusega ära ei nokiks varblased, kes on ju pudrule maiad.» 

«Teie sõnad vihjavad nähtavasti sinnapoole, et Michal ei peaks mind järgmisele retkele kaasa 
võtma?» 

«Muidugi, muidugi, ma palun su meest, et ta võtaks sind kaasa metsa pähkleid korjama, sa 
oled ju nii kerge, et ükski oks sinu all ei murdu. Mu Jumal! Milline tänamatus! Kes käis 
Michalile peale, et sa kaasa tulla võiksid? Mina! Nüüd kahetsen seda südamest, kuna sa 
niimoodi mu hoolitsemise eest tasud. Oota sa! Edaspidi võid puumõõgaga raiuda rohtu 
Chreptiõwi maidaanil! Uuest retkest pühi suu puhtaks! Mõni teine tema asemel kallistaks 
vanameest, aga see tige kuradike ajab mulle enne hirmu nahka ja nüüd teeb veel etteheiteid!» 
Basia ei jäänud kauaks mõtlema, vaid kallistas pan Zagio-bat. See sai väga rõõmsaks ja sõnas: 
«Nonoh! Pean tunnistama, et sa aitasid ikkagi pisut kaasa meie võidule, sest kõik sõjamehed 
tahtsid sinu nähes -välja paista ja läksid hoogu.» 

«Ausõna, tõsijutt!» hüüdis pan Muszalski. «Pole kahju surra, kui sind niisugused silmad 
jälgivad!» 

«Vivat meie emand!» karjus pan Nienaszyniec. 

«Vivat!» kordasid sajad hääled. 

«Andku Jumal talle tervist!» 

Pan Zagloba aga kummardus Basia poole ja mühatas: 

«Pärast haigust!» 


Rõõmsalt käratsedes jätkati teekonda, kindlas lootuses õhtul 

peetavale võidupeole. Ilm oli suurepärane. Horugvide pasuna-mehed hakkasid puhuma, 
trummilööjad põristasid trumme ja suure käraga jõudis kogu malev Chreptiõwi. 


VII 


Chreptiõwis leidsid Wotodyjowskid ootamatult külalisi ees. Oli tulnud pan Bogusz, kes tahtis 
jääda siia mõneks kuuks, et Mellechowiczi kaudu pidada läbirääkimisi tatarlaste 
rooduülematega, nimelt Aleksandrowicziga, Morawskiga, Tworowskiga, Kryczynskiga ja 
teistega, kõigi sultani teenistusse astunud lipe-kitega ja tšeremissidega. Pan Boguszi seltsis oli 
siia saabunud vana pan Nowowiejski oma tütre Ewaga ning proua Boska auväärne daam, oma 
tütrega — noore ja haruldaselt ilusa neiu Zosiaga. Noorte neiude ilmumine mahajäetud ja 
metsikusse Chreptiõwi rõõmustas ja hämmastas sõjamehi. Neiud omakorda olid üllatatud 
komandanti ja tema abikaasat nähes. Esimest olid nad tema suure kuulsuse tõttu kujutlenud 
hiiglasena, kelle pilk juba üksi inimesi kohutab, teist aga kortsus kulmudega ja jämeda 
häälega hiigelnaisena. Nüüd aga seisid nende ees sõbraliku moega väike sõjamees ning 
niisama sõbralik ja väike, roosa nukunäoga noor naine, kes oma laiades pükstes, mõõk küljel, 
pigem alaealise poisikesega kui täiskasvanuga sarnanes. Pererahvas tervitas külalisi 
südamlikult. Juba enne esitlemist suudles Basia kõiki naisvõõraid, ning olles kuulnud, kes nad 
on ja kust pärit, ütles: 

«Annaksin kallite külaliste eest oma hinge! Olen südamest rõõmus! Kui hea, et jõudsite 
õnnelikult pärale, sest sellel kõnnumaal oleksite kergesti võinud röövlitega kokku sattuda; aga 
nüüd juurisime meie nad välja.» 

Märgates, et proua Boska teda võõrastab, lõi Basia käega oma mõõka ja lisas uhkelt: 

«Minagi olin lahingus! Kuidas siis teisiti! Meil on niisugune komme! Aga nüüd lubage 
lahkuda, pean rõivastuma mulle sobivamalt ja pesema käed verest puhtaks. Ohoo! Kui Azba 
poleks surma saanud, ei tea, kas teie oleksitegi õnnelikult Chreptiõwi jõudnud? Tulen kohe 
tagasi, Michal hoolitseb seni kallite külaliste eest.» 

Seda öelnud, kadus Basia ukse taha. Väike rüütel oli juba tervitanud pan Boguszit ja pan 
Nowowiejskit ning astus nüüd proua Boska juurde. 

«Jumal andis mulle sellise naise, kes on hea seltsiline nii kodus kui ka võitlusväljal» sõnas ta. 
«Nüüd aga olen ma tema käsul teie teenistuses.» 

Selle peale lausus proua Boska: 

«Jumal õnnistagu teda selle eest, nagu on teda iluga õnnistanud! Olen Antonio Boski naine; 
ma pole tulnud siia mitte selleks, et ennast Teie Auväärsusel teenida lasta, vaid ma tulin, et 
teie ees põlvitada ja teilt oma õnnetuses nõu ja abi paluda. Zoška, lase selle rüütli ette põlvili, 
sest kui tema ei aita, siis ei saa meid keegi aidata!» 

Ja proua Boska laskus tõepoolest põlvili; ilus Zosia toimis tema eeskujulja mõlemad hakkasid 
nuttes paluma: 

«Aita meid, rüütel! Halasta orbudele!» 

Põlvitavaid naisi nähes tulid ohvitserid uudishimulikult lähemale; iseäranis meelitas neid ligi 
Zosia ilu. Väike rüütel tundis piinlikkust, aitas proua Boska jalule ja pani ta istuma. 

«Jumala eest!» ütles ta. «Mida te teete, emand! Pigemini peaksin mina auväärse daami ees 
põlvitama ... öelge, kuidas saan teid aidata, tõotan Jumala nimel, et teen kõik, mis mu või- 
muses!» 

«Seda teeb ta tõesti! Mina omalt poolt aitan kaasa! Zagtoba sum' Sellest peaks teile piisama!» 
hüüdis naiste pisaraist hardunud vana sõdalane. 


Kohe andis proua Boska Zos'iale märku; neiu võttis oma pihi-kust kirja ja ulatas väikesele 
rüütlile. 

See vaatas, kirja ja ütles: 

«Pan hetmanilt!» 

Siis avas ta pitseri ja luges: 

«Mu kallis ja südamest armastatud Wotodyjowski! Pan Boguszi kaudu saadan sulle 
teekonnalt südamlikke tervitusi ja juhiseid, mis pan Bogusz sulle personatiter annab. Vaevalt- 
toibusin Jaworöwi sekeldustest, kui juba tuli uus mure. See rõhub raskelt mu südant, sest asi 
puutub sõdurisse, keda hüljates vää- riksin Jumala karistust. Pan Boski, teenekas rüütel ja 
väga hea malevlane, sattus mõne aasta eest Kamienieci all türklaste kätte vangi. Tema naisele 
ja tütrele pakkusin peavarju Jawo-röwis, kuid nende südamed leinavad abikaasat ja isa. 
Kirjutasin Piotrowiczi kaudu meie saadikule pan Zlotnickile Krimmi, et Boskit kõikjalt 
otsitaks. Kuuldavasti ta leitigi, kuid siis kadus ta jälle, sest teiste vabastatud vangide hulgas 
teda ei olnud. Kindlasti on ta praegugi kuskil galeeril. Naised on ahastuses, kaotanud 
igasuguse lootuse, ei tülitagi mind enam oma palvetega; mina aga, jõudes hiljuti reisilt tagasi 
ning nähes nende lohutamatut leina, ei suuda seda enam taluda, katsetamata kõiki abinõusid. 
Sina oled seal ligidal ja minu teada paljude mursaa-dega vendluse sõlminud. Saadan need 
naised sinu juurde, aita neid! Piotrowiez asub lähemal ajal teele. Anna talle kaasa kirjad oma 
kaasvendadele. Mina ei saa kirjutada ei vesiirile ega khaanile, sest need on mulle vaenulikud. 
Pealegi kardan, et nad mu kirja tõttu hakkavad, Boskit tähtsaks isikuks pidama ja 

suuremat luna nõudma. Käsi Piotrowiczil seda asja korraldada ja nõua valjult, et ta ilma 
Boskita tagasi ei tuleks; ja tõmba asjasse kaasa kõiki oma kaasvendi. Nad on küll paganad, 
kuid peavad kord antud sõna, sind aga austavad nad nähtavalt. Muide toimi, kuidas heaks 
arvad, sõida Raszkõwi, luba neile vahetuseks kolm tähtsat vangi, vabastatagu ainult Boski, 
kui ta veel elab! Keegi teine ei tunne nii hästi kõiki võimalikke abinõusid, sest sina, nagu 
kuulsin, oled vabaks ostnud oma sugulasi. Jumal õnnistagu sind; mina aga tahan sind siis veel 
rohkem armastada, kui tood rahu mu südamele. Kuulsin, et sinu Chreptiöwi valdkonnas 
valitseb rahu. Seda ma arvasingi. Azbat aga pea silmas! Pan Bogusz jutustab sulle kõik de 
publicis. Valahhia piirilt on kuulda, et suur rünnak tulemata ei jää. Annan Boski naise su 
südame hoolde ja kaitse alla, kirjutan alla jne.» 

Proua Boska nuttis kirja lugemise ajal lakkamatult ning Zosia aitas kaasa, tumesinised silmad 
taeva poole tõstetud. 

Pan Michal ei jõudnud veel lõpetada, kui tuppa tormas nüüd juba naiserõivais Basia. Pisaraid 
valavaid' külalisi nähes küsitles ta neid osavõtlikult. Pan Michal luges hetmani kirja veel kord 
ette: Basia kuulas tõsiselt ja hakkas siis innukalt toetama hetmani ja proua Boska palveid. 
«Pan hetmanil on kuldne süda,» hüüdis ta, kaelustades oma meest, «kuid meiegi ei jää temast 
maha. Mu kallis Michal! Proua Boska jääb meile kuni abikaasa kojujõudmiseni, kelle sina 
tood kolme kuu pärast Krimmist tagasi. Kolme või isegi kahe kuu pärast? Eks?» 

«Võib-olla juba homme või tunni aja pärast,» ütles pan Michai kärsitult. 

Siis pöördus ta proua Boska poole: 

«Nagu näete, otsustab mu naine kiirelt.» 

«Jumal õnnistagu teda selle eest,» kordas proua Boska. «Zosia, suudle komandandiproua 
kätt!» 

Kuid komandandiproua ei lubanud oma kätt suudelda, vaid süleles veel kord Zosiat, sest see 
neiu oli talle esimesest pilgust meeldima hakanud. 

«Peame ruttu nõu, auväärt isandad,» hüüdis ta. 

«Ruttu, sest pea põleb,» urises pan Zagloba. 

Basia aga raputas oma linalakka: 

«Ei põle minul pea, vaid ahastuses põlevad nende daamide südamed.» 


«Ei ole kee"gi su kiiduväärt ettevõtte vastu,» ütles Wotodyjowski, «kuid enne peame hoolega 
ära kuulama proua Boska jutustuse.» 

«Zosia, jutusta sina, pisarad takistavad mind rääkimast,» lausus proua. 

Zosia langetas pilgu, kattes silmad pikkade ripsmetega; ta läks punaseks kui kirsimari, sest ei 
teadnud, millest alata, ka häbenes ta suurt seltskonda. 

Proua Wolodyjowska tuli talle appi: 

«Zoška, millal langes pan Boski vangi?» 

«Viie aasta eest, kuuekümne seitsmendal,» vastas Zosia tasase häälega ega tõstnud silmilt 
oma pikki ripsmeid. 

Siis hakkas ta juba ladusalt jutustama: 

«Tol ajal ei olnud rünnakutest midagi kuulda ja taadikese horugv seisis Paniowce all. Taadike 
ja pan Bulajowski jälgisid parajasti aasal karja hoidvaid sulaseid, järsku ilmusid Valahhia 
poolt tatarlased ning võtsid taadikese ja pan Bulajowski vangi; aga pan Bulajowski tuli koju 
juba kahe aasta eest, kuid taadike ei tulnud.» 

Kaks pisikest pisarat hakkas veerema mööda Zosia palgeid. Pan Zagloba üsna härdus sellest 
ja ütles: 

«Vaene talleke... Ara karda, laps, küllap tuleb tagasi su taat ning tantsib veel sinu pulmas!» 
«Kas hetman saatis Piotrowiczi kaudu kirja pan Zlotnickile?» päris pan Wotodyjowski. 

«Pan hetman kirjutas taadikese pärast Poznani mõõgakandjale Piotrowiczi kaudu,» jutustas 
Zosia edasi. «Ja mõõgakandja ning pan Piotrowicz leidsid taadikese Murza-bei juurest.» 
«Jumala eest, seda Murza-beid ma ju tunnen! Tema vennaga sõlmisime kord vendluse,» 
hüüdis' Wotodyjowski. «Ta ei tahtnud siiski pan Boskit välja anda?» 

«Oli küll khaani käsk taadike vabastada, kuid õel Murza-bei varjas taadikest ja vastas 
Piotrowiczile, et on ta ammugi Aasiasse müünud. Teised vangid ütlesid pan Piotrowiczile, et 
see on vale, ja Murza rääkivat meelega nõnda, et saaks taadikest kauemini piinata, sest kõigi 
tatarlaste hulgas on Murza vangide vastu kõige julmem. Võib-olla polnudki taadikest tol ajal 
enam Krimmis, sest Murzal on oma galeerid, kuhu vajab aerutajaid, kuid taadike polnud ka 
ära müüdud. Kõik ütlesid, et Murza pigem tapab oma vangi, kui müüb ta.» 

«Püha tõde!» ütles pan Muszalski. «Seda Murza-beid tuntakse kogu Krimmis. Ta on väga 
rikas tatarlane, kuid meie rahvale äärmiselt vaenulik, sest tema neli venda on langenud 
võitluses meie vastu.» 

«Aga kas tal ei ole meie hulgas kaasvendi?» küsis Wotodyjowski. 

«Vaevalt küll!» kostsid hüüded igalt poolt. 

«Seletage mulle, mida kaasvendlus tähendab!» sõnas Basia. 

«Vaata,» ütles pan Zagloba, «kui pärast sõda algavad läbirääkimised, siis külastavad 
sõjamehed üksteist ja sõbrustavad omavahel. Kuid juhtub, et poolakas meeldib mõnele 
mursaale 

ja mursaa temale, siis vannuvad nad igavest sõprust, mida nimetataksegi vennastumiseks. 
Mida kuulsam keegi on, näiteks Michal, mina või praegune Raszköwi komandant pan 
Ruszczyc, seda kõrgemalt hinnatakse tema sõprust. Muidugi ei vennastu säärane rüütel iga 
närukaelaga, vaid valib endale kaasvennaks väga kuulsa üliku. Vennastumisel on kombeks 
vett mõõgale valada ja sealjuures vastastikku sõprust tõotada — kas mõistad?» 

«Aga kui tuleb jälle sõda?» 

«üldises sõjas võivad kaasvennad võidelda; kui aga kohtuvad silm silma vastu või 
kahevõitluses, siis teretavad nad teineteist ja lähevad kumbki oma teed. Kui üks neist langeb 
vangi, siis peab teine ta orjapõlve kergendama ja halvemal juhul maksma lunagi tema eest. 
Haa! On olnud niisuguseidki, kes omavahel kogu varanduse ära on jaganud. Kui aga asi 
puutub sõpradesse ja tuttavatesse, või kui on tarvis kedagi leida või aidata, siis pöördub 


kaasvend kaasvenna poole. Tatarlaste kiituseks tuleb tunnistada, et ükski teine rahvas ei pea 
sääraseid sõprusvandeid nii ausalt! Tatarlase sõna on püha.ja sellist sõpra võib julgesti 
usaldada.» 

«Kas Michalil on neid kaasvendi palju?» 

«Mul on kolm võimsat mursaad,» vastas Wotodyjowski, «ühega neist sõbrustan juba Lubnie 
aegadest peale. Kord palusin ta vürst Jeremilt vabaks. Tema nimi on Aga-bei, — kui tal tuleks 
anda minu eest elu, siis ta ei kõhkleks!» 

«Ah!» hüüdis Basia. «Tahaksin vennastuda khaani enesega ja vabastada kõik vangid!» 

«Tal poleks midagi selle vastu,» ütles pan Zagloba, «ei tea aga, millist praemium'i ta sinult 
nõuaks.» 

«Lubage, auväärsused,» lausus Wotodyjowski, «peame nõu, mis teha ... Kuulake: mul on 
teateid Kamieniecist, et hiljemalt kahe nädala pärast tuleb siia suure väesalgaga Piotrowicz. 
Ta siirdub Krimmi mitmeid Kamienieci armeenlastest kaupmehi välja lunastama, kes khaani 
vahetusel Krimmi jäid. Nad riisuti pajjaks ja pandi vangi. Nii on lugu! Sama saatuse osaliseks 
sai kohtunik Seferowiczi vend. Nad on kõik väga rikkad, ei hooli rahast, ja Piotrowicz asub 
teele täie kukruga. Mingi hädaoht teda ei ähvarda, sest esiteks pole talv enam kaugel ega ole 
praegu rünnakute aeg, teiseks tulevad temaga kaasa Etšmiad-zini patriarhi saadik Nawiragh ja 
kaks kõrgemat vaimulikku Kaffast noore khaani kaitsekirjaga. Annan Piotrowiczile kaasa 
kirjad Poola-residentidele ja oma kaasvendadele. Pealegi on, nagu teate, Raszköwi 
komandandil pan Ruszczycil hordis sugulasi; need on juba lastena röövitud, päris tatarlasteks 
muutunud ja tähtsad mehed. Nemad kõik pööravad taeva ja maa pahupidi, püüdes 
kokkuleppeid saavutada, ja kui Murza nõusse ei 

jää, ässitavad tema vastu üles isegi khaani või käänavad tal salamahti koguni kaela kahekorra. 
Seepärast ma loodan, et kui pan Boski, annaks Jumal, veel elus on, siis paari kuu jooksul 
vabastan ta ilmtingimata, nagu käsivad pan hetman ja minu siin viibiv otsene ülemus ...» 
(Wotodyjowski tegi oma naisele kummarduse.) 

«Otsene ülemus» hakkas väikest rüütlit uuesti kallistama. Proua ja preili Boska aga panid 
käed kokku ning tänasid Jumalat, et see oli nad nii heade inimeste juurde saatnud. Nad mõle- 
mad muutusid üsna rõõmsaks. 

«Kui vana khaan elaks,» ütles pan Nienaszyniec, «siis oleks asi lihtne, sest too isand oli meile 
sõbralik, aga noorest khaanist räägitakse vastupidist. Nood armeenlastest kaupmehed, kelle 
pärast pan Zachariasz Piotrowicz sinna peab minema, vangistati Bakczysarais kohe pärast 
noore khaani troonileasumist ja nähtavasti koguni tema käsul.» 

«Küll muutub noorgi, nagu muutus vana; oli ju temagi Poola vihaseim vaenlane, enne kui 
veendus meie õilsuses,» ütles Zag-loba. «Mina tean seda, sest olin seitse aastat tema juures 
vangis.» 

Siis istus vana'aadlimees proua Boska .kõrvale. 

«Vaadake mind ja koguge julgust! Seitse aastat! See pole naljaasi! Aga kui tagasi tulin, siis 
materdasin neid lurjuseid nii palju, et iga orjuses veedetud päeva kohta saatsin vähemalt kaks 
kõrilõikajat põrgutulle ja pühapäeva ning püha kohta tuleb neid koguni kolm, haa!» 

«Seitse aastat!» kordas proua Boska ohates. 

«Saagu ma otsa, kui päevakesegi juurde olen lisanud! Seitse aastat veetsin khaani lossis,» 
kinnitas Zagloba kavalalt silmi pilgutades, «ning ma pean teile teadustama, et noor khaan on 
MINU ...» 

Pan Zagloba sosistas proua Boskale midagi kõrva ja naeris laginal — ha-ha-haa! —, lõi siis 
kämmaldega oma põlvedele ning andis hasartselt ka proua põlvedele laksu, lausudes: 

«Olid toredad ajad! Ai, ai! Nooruses on iga vastutulija vaenlane, iga päev on uued vembud, 
haa!» 


Auväärt proual hakkas piinlik ning ta nihutas enda vanast rüütlist eemale; noored neiud aga 
langetasid pilgu, mõistes, et pan Zagloba mainitud vembud nende häbelikkust riivasid, sest 
sõjamehed olid valjusti naerma pahvatanud. 

«Tuleb otsekohe saata kuller pan Ruszczyci poole, et pan Piotrowicz meie kirjad Raszköwis 
eest leiaks,» lausus Basia. 

«Rutake, härrased, selle asjaga, kuni on talv,» lisas pan Bogusz, «sest esiteks pole siis karta 
tatarlaste rünnakuid ja teiseks teab Jumal üksi, mis kevadel võib juhtuda!» 

«Kas pan hetman sai teateid Konstantinoopolist?» küsis Wotodyjowski. 

«Sai küll, ja nendegi üle tuleb aru pidada. On kindel, et peame lõpule viima asja nonde 
rooduülematega. Millal jõuab siia Mellechowicz? Kõik sõltub temast.» 

«Ta peab ainult veel hävitama viimased röövlid ja maha matma korjused. Tulla võib ta veel 
täna või siis homme hommikul. Käskisin tal matta ainult oma surnuid, Azba mehed aga 
sinnapaika jätta, sest talv on tulemas ja katku pole karta. Pealegi koristavad hundid nende 
laibad ära.» 

«Pan hetman soovib,» ütles pan Bogusz, «et Mellechowiczile ei tehtaks takistusi ta 
ettevõtmistes, et ta võiks käia Raszköwis nii tihti, kui tahab; pan hetman palub ka, et teda igas 
asjas usaldataks, sest on veendunud Mellechowiczi armastuses meie vastu.» 

«Minupärast mingu ta Raszköwi või kuhu ise tahab,» lausus Wotodyjowski. «Nüüd, kui Azba 
on omadega läbi, ei vaja ma teda siin. Ükski tatarlaste jõuk ei ilmu siia, enne kui rohi 
haljendama hakkab.» 

«Azba on siis võidetud?» küsis pan Nowowiejski. 

«Jah, täiesti purustatud! Vaevalt kakskümmend meest pääses põgenema. Muidugi mõista 
püütakse ka need viimseni kinni, kui Mellechowicz ei ole neid juba tabanud.» 

«See rahustab mind suuresti,» vastas pan Nowowiejski, «nüüd võin rahulikult sõita Raszköwi. 
Ja kaasa võtta ka kirjad pan Ruszczycile,» lisas ta Basia poole pöördudes. 

«Tänan,» vastas Basia, «meil on ühendus Raszköwiga alati olemas.» 

«Loomulikult on kõik komandod üksteisega alatises ühenduses,» seletas pan Michal. «Aga 
lubage küsida: kas kavatsete Raszköwi sõita koos selle ilusa neiuga?» 

«Erilise iluga mu tütar mõistagi kiidelda ei saa,» kostis pan Nowowiejski. «Sõidan Raszköwi, 
kuna mu poeg, see võrukael, teenib seal pan Ruszczyci väeosas. Ligi kümme aastat on 
möödunud sellest, kui ta kodunt lahkus, ja vaid kirja teel on-ta minult palunud isalikku 
andestust.» 

Wotodyjowski hakkas sedamaid käsi plaksutama. 

«Taipasin kohe, et teie pan Nowowiejski isa olete, aga me tegelesime siis proua Boska 
saatusega ega märganud küsida. Taipasin kohe, sest mulle torkas silma suur sarnasus. Ta on 
siis teie poeg?» 

«Seda tõendas vähemalt tema kadunud ema, ja et ta korralik naine oli, siis pole mul põhjust 
kahelda.» 

«Olen kahekordselt rõõmus sellise külalise üle! Jumala pärast, ärge nimetage oma poega 
võrukaelaks, sest ta on kuulus sõjamees ja vapper rüütel, võite talle täie õigusega uhke 

olla! Ta on pan Rüszczyci järel parim jälitaja. Kas te tõesti ei tea, et ta on hetmani silmatera? 
Tema hoolde usaldatakse juba terved komandod, ja iga ülesande täidab ta võrratu auga.» 

Pan Nowowiejski punastas heameelest. 

«Kallis polkovnikuisand,» lausus ta, «sageli laidab isa oma poega, et kuulda saada, kuidas 
teised teda kiidavad, ning ma arvan, et isa süda tunneb siis kõige rohkem rõõmu tolle laituse 
kummutamise üle! Olen tema kiiduväärsetest tegudest juba kuulnud, aga tõsiselt rõõmustan 
alles nüüd, kui need kuuldused nii lugupeetavate isikute suus kinnitust leiavad. Räägitakse, et 
Adamist on saanud mehine sõjamees ja lisaks ka mõistlik inimene. See imestab mind, sest 


ennemalt oli ta päris tuulepea! Sõjateenistus huvitas teda juba noores eas, nii et ta põgenes 
poisikesena kodunt. Pean tunnistama, et oleksin ma talle pro memoria kõva keretäie andnud! 
Nüüd aga tuleb sellest loobuda, muidu kaob ta jälle mõnekümneks aastaks, ja see kurvastaks 
mind, vanameest.» 

«Kuidas, kas ta nii paljude aastate jooksul kodus käinud polegi?» 

«Ma keelasin'tal selle ära. Aga olgu pealegi, nüüd külastan ma teda esimesena, sest tema ei 
saa ju teenistusest lahkuda. Tahtsin lahkelt pererahvalt oma tütrele senikauaks peavarju 
paluda, kui ma Raszköwis ära käin; kuna aga te ennist ütlesite, et kõikjal on nüüd rahulik, siis 
võtan ta kaasa. Tüdruk on uudishimulik kui harakas, las vaatab siis maailma!» 

«Ja inimesed vaadaku teda!» lausus Zagloba vahele. 

«Pole, mida vaadata!» kostis neiu, aga tema julged sõstra-silmad ja nagu suudluseks seatud 
huuled tõendasid küll midagi muud. 

«Päris harilik Špitsinägu, muud midagi!» ütles pan Nowowiejski. «Aga nägusat ohvitseri 
silmates viskab ta pea kuklasse. Seepärast võtsin ta kaasa, tüdruk ise ka kartis koju jääda. Kui 
ma aga ilma temata Raszköwi lähen, siis palun teid, kõrgesti austatud emand, pange ta 
kammitsasse, muidu hakkab ta lõhkuma.» 

«Ega minagi parem olnud,» tähendas Basia. 

«Talle anti kedervars kätte, tema aga hakkas partneri puudusel sellega tantsu lööma,» seletas 
Zagloba. «Küll olete teie aga mõnus mees, pan Nowowiejski... Baška! Meeleldi lööksin pan 
Nowowiejskiga klaasid kokku, sest minagi armastan ju vahel meelelahutust...» 

Enne veel, kui kutsuti õhtust sööma, avanes uks ja tuppa astus Mellechowicz. Pan 
Nowowiejski ei märganud teda kohe, sest jutles parajasti pan Zaglobaga; kuid Ewka silmas 
teda otsemaid ja läks nõost punaseks, seejärel kahvatuks. 

«Komandandi-isand!» ütles Mellechowicz Wotodyjowskile,. «teie käsk on täidetud — 
põgenikud on kinni püütud.» 

«Väga hea! Kus nad on?» 

«Teie käsul lasksin nad üles puua.» 

«Hästi! Jä kas sinu mehed on tagasi?» 

«Osa jäi laipu matma, teised on siin.» 

Sel hetkel tõstis pan Nowowiejski pea ja tema näol peegeldus suur imestus. 

«Jumala eest! Mis ma näen!» hüüdis ta. 

Ta tõusis, astus Mellechowiczi ette ja karjus: 

«Azja! Mida sina siin teed, va hulgus!» 

Seda öeldes tõstis ta käe, et lipekil kraest kinni haarata. Noore tatarlase viha süttis aga nagu 
püssirohi tules ja nägu muutus kaameks kui surnul; raudse võttega haaras ta pan Nowowiejski 
käe ja ütles: 

«Mina teid ei tunne! Kes see niisugune on?» 

Seejuures tõukas ta teda nii hoogsalt eemale, et pan Nowowiejski keset tuba põrandale lendas. 
Mõne hetke vältel ei saanud ta sõnagi suust, tõmbas siis aga sügavasti hinge ja karjus: 
«Auväärt komandant! See siin on minu ori, ärakaranud ori! Minu majas elas ta lapsepõlvest 
peale ... Lurjus! ... Või tema salgab! Ta on minu ori! Ewa! Kes see on? Tunnista!» 

«Azja!» ütles preili Ewa kogu kehast värisedes. 

Mellechowicz otsekui poleks Ewat märganudki. Ta ninasõõrmed tõmblesid, pilk kiindus 
ääretus vihavaenus pan Nowowiejskile ja käsi haaras pistodast tugevasti kinni. 

Sõõrmete tõmblustest hakkasid värisema ta vurrud ja nende all välkusid tugevad valged 
hambad täiesti nagu tigestunud looma kihvad. 

Ohvitserid astusid lähemale, Basia jooksis keset tuba ning asus Mellechowiczi ja 
Nowowiejski vahele. 

«Mis see tähendab?» küsis ta kulmu kortsutades. 


Teda nähes muutusid vastased veidi taltsamaks. 

«Härra komandant!» ütles Nowowiejski nüüd juba leebemal toonil. «See tähendab, et see on 
minu ori, nimega Azja, minu ärakaranud ori. Noores eas Ukraina sõjaväes teenides leidsin ta 
kord poolsurnult stepist ja võtsin enda juurde. Ta on tatarlane. Elas minu majas ligi 
kakskümmend aastat ja õppis mu poja seltsis. Kui mu poeg kodunt jalga laskis, siis abistas 
Azja miiid majapidamises, kuni hakkas Ewa ümber lipitsema. Sain jälile ja käskisin talle 
piitsa anda, ja otsekohe pärast seda kargas ta ära. Mis nime kannab ta siin?» 
«Mellechowicz.» 

«Selle nime on ta endale ise võtnud. Tema õige nimi on 

Azja, muud midagi. Ta väidab, et mind ei tunne, aga mina tunnen teda küll, ja Ewake 
samuti.» 

«Jumal hoidku,» ütles Basia, «teie poeg on teda siin korduvalt näinud, kuidas tema teda siis 
ära pole tundnud?» 

«Mu poeg ei pruukinud teda ära tunda, sest kui ta minema jooksis, olid nad mõlemad 
viieteistkümneaastased; Azja jäi aga veel kuueks aastaks minu juurde; ta on tublisti muutu- 
nud, meheks sirgunud ja endale vurrud kasvatanud. Aga Ewake tundis ta kohe ära. Mu härrad, 
teile oleks sobilikum uskuda ausat kodanikku, mitte toda Krimmi hulkurit.» 

«Pan Mellechowicz on hetmani sõjaväes ohvitseriks, muu meile korda ei lähe,» lausus Basia. 
«Lubage, auväärt isand, et ma küsitlen teda ise! Audiatur ,et altera parsi» ütles väike rüütel. 
Pan Nowowiejski hakkas raevutsema. 

«Pan Mellechowicz! Tema mõni pan! Ta on minu ori, kes nüüd võõra nime all esineb. 
Hommepäev teen sellest panist oma koerapoisi; ülehomme lasen sellele panile malka anda, ja 
isegi hetman ei saa mind takistada, sest ma olen Poola aadlik ja tean oma õigusi.» 

Pan Michali yurrud liikusid ja ta ütles nüüd juba teravamal toonil: 

«Minagi olen Poola aadlik ja peale selle veel polkovnik, tean samuti oma õigusi. Keegi ei 
keela teid oma orje otsida ja selles asjas kas või hetmani poole pöörduda, siin aga käsutan 
ainult mina, ei keegi muu!» 

Pan Nowowiejski täitus, sest talle tuli meelde, et räägib komandoülemaga, kes ühtlasi on tema 
poja ülemus ja-Poola riigi kuulsaim rüütel. 

«Polkovnikuisand!» lausus ta juba malbemalt. «Vastu teie tahtmist ma teda kaasa võtma ei 
hakka, vaid räägin ainult oma õigustest ning palun, et teie mind usuksite.» 

«Mellechowicz, mida ütled sina selle kohta?» küsis Wotodyjowski. 

Tatarlane puuris pilgu põrandasse ja vaikis. «Sinu nimi on Azja, see on nüüd meil kõigil 
teada!» ütles Wotodyjowski. 

«Milleks otsida veel teisi tõendeid,» hüüdis Nowowiejski. «Kui see inimene minule kuulub, 
siis on ta rinnal märk: sinised kalad.» 

Seda kuuldes ajas pan Nienaszyniec suud-silmad pärani, haaras peast kinni ja karjus: 

«Azja, Tuhaj-bei poeg!» 

Kõikide pilgud pöördusid pan Nienaszyniecile. Tema aga -värises kogu kehast, nagu oleksid 
ta vanad haavad uuesti avanenud, ja kordas: 

«See on hoopis minu vang! See on Tuhaj-bei poeg! Jumala-eest! See ta on!» 

Noor lipek aga tõstis pea, heitis kõigile toas viibijaile terase pilgu, käristas oma laial rinnal 
vammuse lõhki ja sõnas: 

«Siin need sinise värviga sissetorgitud kalad on. Mina olen Tuhaj-bei poeg!...» 


VIII 


Valitses sügav vaikus, sest kõik olid vapustatud sellest nimest, mida olid kuulnud. Oli ju see 
hirmus sõjamees koos kardetava Chmielnickiga kõigutanud kogu Poola riiki ja valanud 
paljude poolakate verd, tema hobuste kabjad olid põrmit tallanud Ukraina, Volõõnia, Podoolia 
ja Galiitsia, purustanud losse ja kindlusi, põletanud külasid ja viinud tuhandeid inimesi vangi. 
Ja selle kohutava mehe poeg seisis nüüd Chrep-tiöwi asunduses koosolijate ees ja oli neile 
näkku öelnud: «Minul on rinnal sinised kalad, mina olen Azja, Tuhaj poeg, liha tema lihast 
ning veri. tema verest.» Tolleaegsed inimesed aga austasid kuulsaid suguvõsasid nii väga, et 
vaatamata õudusele, mida iga sõjamees kuulsa mursaa nime nimetamisel oma hinges tundis, 
tõusis Mellechowicz nende silmis, justkui oleks tema isa kuulsus äkki tallegi osaks saanud. 
Temale heitsid imetlevaid pilke eriti naised, keda võlub igasugune salapärasus; tema aga 
seisis uhkelt püstipäi ning lausus viimaks: 

«Too šlahtitš,» (ta viipas Nowowiejskile) «väidab, et ma tema ori olen, aga mina ütlen talle 
selle peale: minu isa ratsutas hoopis paremal hobusel kui tema. Kui ta kinnitab, et olen tema 
majas elanud, siis vastab see tõele, sest olin tõesti seal ja tema piitsahoopidest nõretas mu selg 
verest, ning seda ei unusta ma iialgi, kui Jumal mind aitab. Võtsin endale nimeks 
Mellechowicz, et vältida jälitamist. Nüüd aga, kuigi võiksin Krimmi minna, olen pühendanud 
kogu elu ja jõu uue kodumaa teenimisele ega kuulu kellelegi peale hetmani. Mu isa on 
khaanide soost. Krimmis ootavad mind rikkus ja toredus; mina aga elan siin alanduses, sest 
armastan seda uut kodumaad ja pan hetmanit, ning armastan ka neid inimesi, kes pole 
minusse kunagi põlglikult suhtunud.» 

Seda öeldes tegi ta Wotodyjowskile kummarduse, ka Basia ees kummardab ta, ja nii sügavalt, 
et puudutas peaaegu peaga tema põlvi; siis võttis ta oma mõõga ja väljus toast, kellelegi 
teisele pilku heitmata. 

Viivu kestis veel vaikus; esimesena katkestas selle pan Zagloba: 

«Haa! Kus on pan Snitko? Ma ju ütlesin, et see Azja: vaatab hundi pilguga, nüüd tuligi 
ilmsiks, et ta on hundi poeg.» 

«Lõvi poeg!» tähendas Wotodyjowski. «Ja kes teab, võib-olla läheb veel isasse!» 

«Jumala eest, kas nägite, kuidas ta hambad välkusid; täpselt niisamuti nagu vanal Tuhaj-beil, 
kui see vihaseks sai,» lausus pan Muszalski, «juba ainuüksi sellest oleksin ma tema ära 
tundnud, sest olen vana Tuhaj-beid tihti näinud.» 

«Mitte nii tihti kui mina!» kostis pan Zagloba. 

«Nüüd mõistan,» sekkus pan Bogusz, «mispärast lipekid ja tšeremissid nii kangesti tema 
poole hoiavad! Neile on Tuhaj-bei nimi püha. Taevane Jumal, kui see inimene tahaks, - siis 
võiks ta nad viimseni sultani teenistusse viia ja meile väga suuri kaotusi tekitada.» 

«Seda ta ei tee,» seletas pan Wotodyjowski, «ta rääkis tõtt, kui ütles end oma uut kodumaad ja 
hetmanit armastavat: vastasel korral ta meie hulgas ei teeniks, sest tal on olnud võimalusi 
minna Krimnii ja elada seal toreduses, siin aga pole ta kunagi saanud head elu nautida.» 
«Muidugi ei tee ta seda!» kinnitas pan Bogusz. «Kui ta oleks meid reeta tahtnud, oleks ta seda 
ammugi teinud. Selleks pole tal takistusi olnud.» 

«Just vastupidi,» lisas pan Nienaszyniec. «Mina usun, et ta toob Poola riigile tagasi ka nood 
truudusetud rooduülemad.» 

«Pan Nowowiejski,» lausus järsku pan Zagloba, «kui sa oleksid teadnud, et tema on Tuhaj-bei 
poeg, võib-olla oleksid siis teda ... võib-olla nii... eks?» 

«Siis oleksin ma lasknud talle anda kolmesaja asemel tuhat kolmsada piitsahoopi. Tabagu 
mind välk, kui ma poleks seda teinud! Auväärt isandad! Ma imestan, et tema kui Tuhaj-bei 
poeg Krimni ei ole põgenenud! Võib-olla sai ta seda alles hiljuti teada, minu juures elades ei 
teadnud ta midagi säärast. See kõik paneb mind imestama ning ma ütlen teile: Jumala eest, 
ärge usaldage teda! Tunnen teda paremini kui teie ja ütlen ühte: saatangi ei ole nii osav, 


marukoergi nii äge, huntki ei ole nii kangekaelne ja tige kui see inimene! Oodake, küll ta veel 
teile kõigile põrgut teeb!» 

«Mis te räägite, isand!» sõnas pan Muszalski. «Me oleme teda näinud võitlemas Kalniki, 
Humani- ja Braclawi all ning veel sadu kordi.» 

«Solvamist ta ei unusta, maksab kätte!» 

«Aga need Azba röövlid, kuidas ta neist jagu sai? Mis te selle kohta ütlete, isand?» 

Basia põles ärevusest, nii väga haaras teda Melleehdwiczi elulugu, kuid ta soovis, et lõpp 
vääriks algust; ta müksas Ewa Nowowiejskat ja sosistas neiule kõrva: 

«Ewka, sa ju armastasid teda? Tunnista üles, ära salga! Armastasid, jah? Armastad praegugi, 
mis? Ma olen selles veendunud! Tunnista üles! Kellele sa veel võiksid oma saladuse 
avaldada, kui mitte mulle, abielunaisele? Ta on ju peaaegu kuninglikku verd! Pan hetman 
annab talle aadlitiitli. Pan Nowowiejski nõustub. Azja armastab sind kindlasti ikka veel! Oh, 
ma tean, tean juba! Ära karda, ta usaldab mind! Ma võtan ta kohe uurimise alla! Ta tunnistab 
mulle kõik üles, ilma et ma teda piinama peaksin. Kas sa armastasid teda väga? Armastad 
veelgi?» 

Ewka viibis just nagu mingis uimas. Kui Azja esmakordselt oli talle oma poolehoidu 
avaldanud, oli ta olnud alles laps; pärast polnud ta teda aastaid näinud ja oli lakanud temale 
mõtlemast. Siiski oli tema südames püsinud mälestus Azjast kui kergesti süttivast, ägeda 
loomuga noorukist, kes oli osalt olnud tema venna seltsiline, aga ühtlasi ori. Kuid nüüd, mil ta 
nägi Azjat jälle enese ees seisvat, oli noorukist saanud ilus ja julge sangar, terava kullipilguga 
ohvitser ja võidukas rat-sur, pealegi oli ta kuulsa sugukonna võsu, kuigi teist tõugu. Azja 
muutunud välimus rabas ja hämmeldas noort neiut, ühtlasi aga tundis ta rõõmu ja joobumust. 
Endised mälestused selgisid. Ewa ei suutnud temasse silmapilkselt armuda, aga tajus, et on 
valmis teda armastama. 

Basia ei saanudki temalt ülestunnistust, seepärast läks ta temaga Zosia ja proua Boska saatel 
väikesesse tuppa ja jätkas pinnimist: 

«Ewka! Ütle nüüd ruttu, väga ruttu! Kas armastad teda?» 

Kuu paistis preili Ewale otse näkku. Ta oli mustajuukseline ja sostrasilmne temperamendikas 
tüdruk, kellel juba ainuüksi mälestus oma armastatust vere palgeisse ajab. 

«Ewka,» kordas Basia kümnendat korda, «sa ju armastad teda?» 

«Ei tea,» vastas preili Nowowiejska hetke pärast. 

«Sa siis ei vaidle vastu? Noh, siis tean mina juba! Ära karda! Ka mina ütlesin Michalile 
esimesena, et ma teda armastan," ja pole häda midagi! Kõik läks hästi! Te vist armastasite 
teineteist väga? Ah? Nüüd mõistan! Siis igatsusest sinu järele ongi ta alati olnud sünge kui 
hunt! Vaene mehike ongi sellest üsna kõhnaks jäänud! Mis teil juhtus? Räägi!» 

«Ta ütles mulle kord toidukambris, et armastab mind,» sosistas preili Nowowiejska. 
«Toidukambris! ... Noh, on see alles lugu! ... Ja siis?» 

«Siis haaras ta mind oma embusse ja hakkas suudlema,» jätkas noor neiu tasa. 

«Sellest tunnen ma Mellechowiczi ära. Aga sina?» 

«Mina kartsin häält teha.» 

«Tema kartis häält teha; Kuuled, Zoška? Aga millal teie armastus avalikuks tuli?» 

«Isa sattus peale ja virutas talle sealsamas rusikaga, siis lõi ta ka mind ja käskis teda nii 
kõvasti peksta, et ta kaks nädalat haigena maas lamas.» 

Preili Nowowiejska puhkes nutma, osalt kaastundest, osalt, piinlikkusest. Tema pisaraid nähes 
täitusid ka heasüdamliku; Zosia Boska sinisilmad pisaratega, Basia aga lohutas Ewat: 

«Küll lõpeb kõik hästi, ma võin oma pea pandiks anda! Panen ka Michali ja pan Zagloba seda 
asja ajama. Küll ma neid veenda oskan, ole mureta! Pan Zagloba nutikusele ei saa keegi 
vastu. Sa ju tunned teda! Ära nuta, Ewka, kohe on õhtusöök...» 


Mellechowicz õhtusöögile ei ilmunud. Ta istus oma toas ja keetis viina meega, valas siis joogi 
väiksemasse plekk-kruusi ja jõi, suhkrut juurde hammustades. Pan Bogusz tuli tema juurde 
veel hilisel tunnil, et uudiseid arutada. 

Tatarlane pani ta istuma lambanahaga kaetud järile, asetas tema ette kruusitäie kuuma jooki ja 
küsis: 

«Kas pan Nowowiejski peab mind ikka veel oma orjaks?» 

«Sellest ei saa juttugi olla,» vastas Nowogrodi stolnik. «Ennem võiks pan Nienaszyniec sind 
endale nõuda, aga temalgi pole sinuga midagi peale hakata, sest ta õde on kas surnud või oma 
saatusega leppinud. Pan Nowowiejski ei teadnud sinu päritolu, kui ta sind oma tütrega 
kohtumise eest karistas. Aga nüüd on temagi kimbatuses. Sinu isa on meie kodumaale küll 
palju halba teinud — ta oli ju kuulus vallutaja —, aga siiski jääb õilis veri ikkagi õilsaks 
vereks! Keegi ei puuduta sind sõrmeotsagagi senikaua, kui sa truult oma uut kodumaad 
teenid, ja liiatigi on sul siin kõikjal sõpru.» 

«Miks ei peaks ma teda truult teenima?» vastas Azja. «Mu isa sõdis küll teiega, ent tema oli 
pagan, mina aga tunnistan Kristust!» 

«See'p see on! See'p see on! Usust taganemata ei saagi sa enam uuesti Krimmi minna; aga 
sellega kaotaksid sa ka hingeõnnistuse, mida ei suuda asendada ükski maine vara, ükski 
auavaldus. Tõepoolest, sa peaksid tänama niihästi pan Nie-naszyniecit kui ka pan 
Nowowiejskit, sest esimene päästis su ära paganate hulgast, teine aga kasvatas sind õiges 
USUS.» 

Selle peale kostis Azja: 

«Tean, et võlgnen neile tänu ja püüan seda tasuda. Teie Auväärsus tähendas üpris õigesti, et 
ma olen siit palju heategijaid leidnud!» 

«Sa ütled seda niisugusel toonil, nagu oleks sul mõru rohi suus, aga loe need nüüd ise üles, 
kes sinusse heatahtlikult suhtuvad!» 

«Tema Hiilgus pan hetman ja Teie Auväärsus on esikohal: seda kordan surmatunnini. Kes 
veel, seda ma tõesti ei tea ...» 

«Aga siinne komandant? Kas sa arvad, et ta sind reedaks, kui sa Tuhaj-bei poeg ei oleks? Ja 
proua Wolodyjowska? Kuulsin, mis ta sinust õhtusöögil rääkis. Ohoo! Ja veel enne, kui 
Nowowiejski su ära tundis, rääkis komandandiproua sinust aina head! Pan Wotodyjowski teeb 
kõik, mis naine tahab, sest ta näeb kogu maailmas ainult teda, ja õde ei armasta oma venda 
rohkem kui Basia sind. Kogu õhtusöögi ajal ei rääkinud ta muust kui. sinust...» 

Noor tatarlane langetas pea ja puhus kuumale joogile; sealjuures liigutas ta oma sinakaid huuli 
ja tema nägu muutus nii metsikuks ja tataripäraseks, et pan Bogusz ei saanud jätta ütlemata: 
«AI, ai! See on lihtsalt kujuteldamatu, kui väga sarnaned sa praegu vana Tuhaj-beiga! Ma ju 
tundsin teda, olen näinud teda khaani õukonnas ja lahinguväljal; käisin tema juures üle 
kahekümne korra!» 

«Jumal õnnistagu õiglasi ja katk hävitagu ülekohtuseid!» vastas Azja. «Hetmani terviseks!» 
Pan Bogusz jõi kruusi tühjaks ja ütles: 

«Pan hetmanile tervist ja pikka iga! Meid, tema poolehoidjaid, pole küll palju, aga me kõik 
oleme tublid sõjamehed. Jumala abiga ei alistu me neile leivakannikanärijaile, kes ei oska 
muud kui seimis istuda ja hetmanile kuninga reetmise asjus kaebusi esitada. Kelmid! Meie 
seisame ööd kui päevad valvel vaenlase vastu, nemad aga veavad enesega kaasas täis 
söögikatlaid ning löövad lusikatega nendes trummi. Muud tööd neil polegi! Pan hetman 
saadab ühe kulleri teise järel, paludes Kamieniecile abiväge, ja ennustab Kassandra kombel 
Hioni ja Priamose rahva hukkumist, aga need võrukaelad ei mõtle millelegi, aina uurivad, kes 
on kuninga vastu eksinud!» 

«Millest räägite, Teie Auväärsus?» 


«Eh, niisama! Võrdlesin meie Kamienieci Troojaga; kuid sina pole Troojast muidugi midagi 
kuulnud. Las läheb rahulikumaks, küll siis hetman muretseb sulle aadlikirja, ausõna! Nüüd on 
niisugused ajad, et võimalusi leidub ikka, kui on ainult tahtmist kuulsust omandada!» 
«Emb-kumb, ma kas katan oma nime au ja kuulsusega või katab muld mu keha! Saate minust 
veel kuulda, seda vannun ma Taevase Isa nimel!» 

«Kuidas on siis lood seal? Mida teeb Kryczynski? Kas nad tulevad tagasi või ei tule? Mis nad 
praegu teevad?» 

«Läksid sõjalaagrisse; ühed on Udrzyj stepis, teised kaugemal. Neil on raske ühendust pidada, 
sest nad on üksteisest 

kaugel. Nad said käsu kevadel Adrianoopolisse minna ja tublisti moona kaasa võtta.» 
«Jumala eest! See on väga tähtis, sest kui Adrianoopolis aset leiab suur sõjaväe congressus, 
siis on kindlasti tulemas sõda meiega. Sellest peab hetmanile kohe teatama. Tema arvab ka, et 
sõda tuleb, see aga on nüüd juba kindel tunnusmärk.» 

«Halim ütles mulle, et nende hulgas liigub jutt, nagu tuleks sultan ise ka Adrianoopolisse.» 
«Issanda nimi olgu kiidetud! Meil siin on aga sõjaväge ainult käputäis. Meie saame loota 
ükspäinis Kamienieci kaljudele. Kas Kryczynski esitab uusi tingimusi?» 

«Tingimuste esitamise asemel koostavad nad kaebustekirjaF Üldine armuandmine, endiste 
vabaduste ja aadli eesõiguste tagasisaamine, rooduülematele aukraadi säilitamine — nii- 
sugused on nende soovid. Aga sultan on neile juba andnud suuremaidki lubadusi, nii et nad 
kõhklevad nüüd.» 

«Mis sa räägid? Kuidas võib sultan anda suuremaid lubadusi kui Poola riik? Türgimaal kehtib 
ju absolututn dominium ja kõik õigused olenevad seal sultani meelevallast. Kuigi praegune 
valitseja enese antud lubadusi peab, võib tema järglane, kui ta ainult tahab, kõik tühjaks 
tunnistada. Meil aga on eesõigused pühad, ja kes juba kord on aadliseisuses, sellelt ei saa 
kuningaski tema privileege ära võtta!» 

«Nad räägivad, et kuigi nad olid aadlikud, koheldi neid nagu lihtsõdureid ja ülemused nõudsid 
neilt sagedasti kohustusi, mida ei nõuta isegi sõjasulastelt, Šlahtast rääkimata.» 

«Aga kui hetman tõotab...» 

«Ükski neist ei kahtle hetmani õilsuses, teda austavad oma hingepõhjas kõik, aga arutatakse 
nõnda: hetmanit ennast süüdistab too aadlibande reetmises ja kuninga õukonnas teda ei sallita; 
konföderatsioon ähvardab teda kohtu alla anda. Mida saab niisuguses olukorras temagi teha!» 
Pan Bogusz raputas oma juuksetutti. 

«Ja siis?» 

«Nad ei tea isegi, kuidas toimida.» 

«Jäävad sultani juurde?» 

«Ei.» 

«Päh! Kes sunnib neid siis Poola riiki tagasi tulema?» 

«Mina!» 

«Kuidas?» 

«Ma olen Tuhaj-bei poeg!» 

«Armas sõber Azja,» sõnas Bogusz viivu pärast, «ma ei eita, et sind armastatakse ja 
austatakse kui Tuhaj-bei poega, kuigi need on meie tatarlased ja Tuhaj-bei oli meie vaenlane. 
Saan sellest aru, sest ka-meil on aadlikke, kes väidavad, et 

Chmielnicki oli aadlik ega põlvnenud kasakatest, vaid meie rahvusest, masuurlastest... Noh, 
ometigi oli ta niisugune kelm, põrguski ei leia hullemat! Et ta aga suur sõjamees oli, seda 
tunnistame heameelega... Niisugune on juba inimese loomus! Et aga Tuhaj-bei veri sulle 
annaks õiguse käsutada kõiki tatarlasi, see ei ole minu meelest küll põhjendatud!» Azja oli 
natuke aega vait, pani siis käed puusa ja lausus: «Ma ütlen teile, pan stolnik, mispärast 


Kryczynski mind kuulda võtab ja teisedki mind austavad. Peale selle, et nemad on lihtsad 
tatarlased, mina aga vürst, on mul ka veel mõistust ja võimu ... Noh, seda ei tea teie ega pan 
hetman ise ka mitte ...» 

«Missugust mõistust, missugust võimu?» 

«Ma ei oska seletada,» lausus Azja ruteeni keeles. «Ent miks olen mina valmis tegema seda, 
mida teised ei söanda? Miks mõtlen mina välja niisuguseid asju, mis teistele pähegi ei tule?» 
«Mis sa pajatad? Mida sa välja oled mõtelnud?» 

«Mõtlesin, et kui pan hetman annaks mulle voli, siis ei tooks ma tagasi üksnes neid 
rooduülemaid, vaid paneksin pool hordi hetmanit teenima. Kas on siis vähe tühja maad 
Ukrainas ja Metsikutel Väljadel? Kuulutagu hetman ainult välja, et iga Poola riiki ületulnud 
tatarlane saab šlahtitšiks, saab usuvabaduse ja võib teenida oma horugvis, et nad saavad 
endale oma hetmani nagu kasakadki, ja ma võin pea anda, et kogu Ukraina hakkab peagi 
inimestest kihama. Tulevad lipekid ja tšeremissid, tullakse Dobrudžast ja Bialogrodist, 
tullakse Krimmistki, tuuakse siia karjad, tuuakse naised ja lapsedki kaasa. Ärge raputage 
pead, auväärt isand! Nad tulevad! Tulevad, nagu tulid muistegi need, kes aastasadasid on 
truult teeninud Poola riiki. Krimmis ja kõikjal rõhuvad neid khaanid ja mursaad, siin aga 
saavad nad mõõgaga aadlimeesteks ja lähevad sõtta oma hetmani juhatusel. Vannun, auväärt 
isand, et nad tulevad, sest seal tuleb nälgagi suremist ette. Ja kui levib nende telkkülades 
teade, et mina, Tuhaj-bei poeg, kutsun neid hetmani ülesandel, tuleb neid siia tuhandeid!» 
Pan Bogusz haaras pea käte vahele: 

«Azja, Issanda haavade nimel! Kust tulevad sulle niisugused mõtted? Mis siis küll saaks?!» 
«Siis elaks Ukrainas tatari rahvas, samuti nagu elab kasakaid! Kasakatele olete andnud 
helinani ja olete andnud privileege. Miks siis ka mitte meile? Teie, auväärt isand, küsite, et 
mis siis saaks! Teist Chmielnickit igatahes ei ilmuks, sest siis käiks kasakate käsi halvasti, ei 
tuleks talupoegade mässu, veresauna, laastamist, ka mitte Doroszenkot. Katsugu ta vastu 

hakata, mina oleksin esimene, kes ta köie otsas hetmani jalgade ette toob! Ja kui türklaste vägi 
teile kallale tungiks, siis annaksime sultanile peksa! Samuti siis, kui khaan teiega sõdida 
tahaks, saaks ka tema lüüa! Kas ei toiminud muistsed lipekid ja tšeremissid nõnda, kuigi olid 
muhamedi usku? Miks peaksime meie, Poola riigi tatarlased, meie, aadlikud, teisiti toimima ... 
Siis, auväärt isand, on Ukraina rahulik, kasakad vagaks tehtud, türklaste vastu aga on olemas 
kaitse, mitukümmend tuhat meest sõjaväes rohkem! Seda olen ma mõtelnud, see on mulle 
pähe tulnud, seepärast võtavad Kryczynski, Adurowicz, Morawski ja Tworowski mind 
kuulda, ning kui ma hüüan, siis tormab sellesse steppi pool Krimmi kokku!» 

Pan Bogusz oli Azja jutust sedavõrd hämmeldunud ja jahmunud, nagu oleksid toa seinad 
järsku maha varisenud ja tema ette kerkinud sootumaks tundmatu maailm. Hulk aega ei 
saanud ta sõnagi suust ja vahtis noort tatarlast, kes pikkade sammudega mööda tuba kõndima 
hakkas ja viimaks ütles: 

«Ilma minuta sellest asja ei saa, sest ma olen Tuhaj-bei poeg ja Dneprist Doonauni pole 
tatarlaste hulgas kuulsamat nime!» 

Hetke pärast lisas ta: 

«Kryczynski, Tworowski ja need teised mulle korda ei lähe! Asi ei puutu nendesse, ei puutu 
mõnesse tuhandesse lipekisse ja tšeremissi, vaid kogu Poola riiki! Nagu räägitakse, puhkevat 
kevadel suur sõda sultaniga; aga kui mul lubatakse oma mõte teoks teha, siis keedan ma 
tatarlaste seas niisuguse õlle, et sultan sellega käed ära põletab!» 

«Jumala pärast, kes sa küll oled, Azja?!» hüüdis pan Bogusz. 

See aga tõstis pea: «Tulevane tatarlaste hetman!» 

Sel silmapilgul langes Azjale tulehelk, valgustades tema kaunist, kuid ühtlasi hirmsat nägu. 
Pan Boguszile näis, nagu seisaks tema ees hoopis teine inimene, nii majesteetlik ja uhke oli 
noore tatarlase kehahoiak. Pan Bogusz aimas, et Azja räägib tõtt. Kui avaldataks niisugune 


hetmani üleskutse, siis tuleksid lipekid ja tšeremissid peaaegu kõik tagasi ja metsikuid 
tatarlasi järgneks neile väga palju. Vana aadlik tundis hästi Krimmi, kus oli olnud kaks korda 
vangis ja hiljem, hetmani poolt väljalunastatuna, saadikuks; tundis Bakczysarai õukonda, 
tundis rändavaid horde Donist Dobrudžani, teadis, et talvel surevad paljud tatari külad nälga, 
teadis, et mur-saadele ei meeldi khaani maksunõudjate ahnus ja despotism, et Krimmis 
sagedasti löövad lõkkele mässud, — ja seepärast mõistis ta kohe, .et maa rohkus ja eesõigused 
meelitaksid 

siia kõiki neid, kellel on senistes asupaikades raske ja ohtlik elada. 

Nad tuleksid siia seda meelsamini, kui neid kutsuks Tuhaj-bei poeg. Tema üksi võib sellega 
toime tulla, ei keegi muu! Oma isa kuulsusega võib ta tatarlased üles ässitada, poole Krimmi 
rahvast teise poole vastu, kutsuda sinna Bialogrodi metsikud hordid ja kõigutada khaani ja 
sultani võimu. Kui hetman nüüd tahaks juhust kasutada, siis võiks ta Tuhaj-bei poega 
Taevaisa läkitatud inimeseks pidada. 

Pan Bogusz hakkas Azjat teise pilguga vaatama ja pani ikka enam imeks, kuidas võisid Azja 
peas tekkida niisugused mõtted. Higi tõusis ta laubale, nii määratu suurtena paistsid talle need 
kavatsused. Aga tema hinges valitses ikka veel tugev kahtlus, ja viivu pärast ütles ta: 

«Kas sa ka, tead, et niisugune asi võib tekitada sõja türklastega?» 

«Sõda tuleb selletagi! Miks kästi hordidel Adrianoopolisse minna? See sõda võiks ainult siis 
ära jääda, kui sultani riigis rahutused tekivad, ent kuigi meil tuleks sõtta minna, oleks pool 
hordilastest meie leeris!» 

«See kelm leiab igasuguseid põhjendusi!» mõtles pan Bogusz. «Mu pea käib ringi!» ütles ta 
hetke pärast. «Vaata, Azja, igatahes pole see lihtne asi! Mida ütleksid selle kohta kuningas, 
kantsler ja seisused? Ja hetmanile niigi ebasõbralik aadelkond?» 

«Mina vajan ainult hetmani kirjalikku nõusolekut; ja kui me juba kord siia juurdume, ei saa 
meid keegi enam välja süüa! Kes meid välja ajaks, ja millega? Te suruksite zaporožlasedki 
meeleldi Siczist välja, kuid teie ei saa seda kuidagi 

teha!» 

«Pan hetman ei julge vastutust enesele võtta.» 

«Pan hetmani kaitseks tõuseb peale tema käsutuses oleva sõjaväe viiskümmend tuhat 
hordilaste mõõka.» 

«Aga kasakad? Unustad kasakad! Need hakkavad kohe mässama!» 

«Selleks ongi meid vaja, et kasakatel alati mõõk pea kohal ripuks. Kelle najal püsib Dorosz? 
Tatarlaste najal! Niipea kui mina tatarlased oma käe alla saan, peab Dorosz hetmani ette 
kummardama.» 

Azja sirutas käed välja ja siis haarasid tema kotkaküüntena *kokkupigistatud sõrmed kinni 
mõõga käepidemest. 

«Näe, millega me kasakatele õigust mõistame! Nendest saavad orjad, meie aga hakkame 
Ukrainat valitsema. Kuulge, pan Bogusz, te arvate, et ma olen tühine inimene, aga ma pole 
sugugi nii tähtsusetu, nagu ilmsesti arvavad pan Nowowiejski, siinne komandant, siinsed 
ohvitserid ja teie, pan Bogusz! Ööd kui 

päevad olen seda asja kaalunud, olen päris kõhnaks jäänud, mu nägu on üsna auku vajunud — 
vaadake, auväärt isandl — ja isegi kaameks läinud. Kuid kõik, mis ma kavatsen, on hästi läbi 
mõeldud, seepärast ma teile ütlesingi, et minul on nõu ja võimu. Teie ju näete, et see pole 
tühine asi; sõitke pan hetmani juurde, kuid hästi ruttu! Esitage talle see kõik, andku; ta mulle 
kirjalik volitus, muu olgu minu mure! Hetmanil on õilis hing, hetman saab aru, et mu 
nõudmine on õige ja mõistlik! öelge hetmanile, et ma olen Tuhaj-bei poeg, et ainult mina 
tulen sellega toime; seletage talle, kuni ta nõustub; aga. Jumala pärast, õigeks ajaks, kuni 


stepis veel lund on, veel enne kevadet, sest kevadel algab sõda! Asuge kohe teele ja tulge 
kohe tagasi, et ma ruttu teada saaksin, mis mul ette võtta tuleb.» 

Pan Bogusz ei pannud tähelegi, et Azja rääkis käskival toonil, nagu oleks ta juba hetman ja 
jagaks käske temale alluvale ohvitserile. 

«Homme puhkan veel,» ütles pan Bogusz, «ja ülehomme asun teele. Annaks Jumal, et leian 
hetmani veel Jaworöwistf Ta on kiire otsustama ja varsti on sul tema vastus käes.» 

«Kuidas teie arvate, auväärt isand, kas hetman nõustub?» 

«Võib-olla k'utsub ta teid enda juurde, seepärast ärge veel Raszköwi sõitke, siit jõuate 
kiiremini Jaworõwi. Ei tea, kas ta nõustub; igatahes võtab ta asja tõsiselt kaalumisele, sest 
põhjendused on üliselged. Jumala eest, iialgi poleks ma sinust säärast asja uskunud, nüüd aga 
näen, et sa oled haruldane inimene ja Jumal ise on sind määranud suuri tegusid tegema. Oh, 
Azja, Azja! Lipekite horugvi sotnik, ei midagi enamat, peas aga on tal niisugused mõtted, mis 
teistele inimestele hirmu peale ajavad! Tõesti ei paneks ma enam imeks, kui näeksin su mütsil 
haigrusulge ja sinu pea kohal buntšukki lehvimas... Usun sedagi, mida sa seletasid, et need 
mõtted on sind öösiti põletanud... Kindlasti asun ülehomme teele, kui olen pisut puhanud, aga 
nüüd lahkun, sest on juba hilja ja mu pea kumiseb kui veskimürast. Jää jumalaga, Azja! ... Mu 
meelekohtades peksleb, nagu oleksin purjus ... Juma,laga> Azja, Tuhaj-bei poeg!» 

Seda öelnud, surus pan Bogusz kõvasti tatarlase kõhna kätt ning astus ukse poole, peatus aga 
lävel ja ütles: 

«Kuidas see oli? ... Uus sõjavägi Poola riigile ... Mõõk kasakate peade kohal... Dorosz vagaks 
tehtud ... kodusõda Krimmis ... türklaste võim murtud ... Ruteenia rüüstamine lõppenud ... 
Jumala eest!» 

Nende sõnadega läks ta toast välja, Azja aga vaatas talle järele ja sosistas: 

«Ja minule buntšukk, bulaava ja — olgu heaga või kurjaga — see naine! Muidu — häda teile 
kõigile!» 

Siis jõi ta kruusi tühjaks ja heitis nahkadega kaetud lavatsile. Koldetuli kustus ja külmas 
taevas rändav kuu saatis-aknast sisse oma heledat valgust. 

Tükk aega lamas Azja vaikselt, kuid talle ei tulnud nähtavasti und. Viimaks tõusis ta, astus 
akna juurde ja vaatas kuud, mis näis taeva piiritus avaruses ujuva üksildase laevana. 

Kaua vaatas noor tatarlane öise taeva poole, viimaks aga pani käed vaheliti rinnale, tõstis 
mõlemad pöidlad ja tema hiljuti Kristust tunnistanud huulilt kostis segane ümin: 

«Lacha 1 Laliah, Lacha 1 Lallah — Mahomet Rossullah!...» 


IX 


Basia aga pidas järgmisel päeval juba varahommikust peale oma abikaasaga ja pan Zaglobaga 
nõu, kuidas kaht armastavat ja murelikku südant ühendada. Mõlemad mehed naersid tema 
indu ja pilkasid teda, kuid harjunud talle nagu hellitatud lapsele järele andma, nõustusid nad 
viimaks teda abistama. 

«Kõige parem oleks, kui teeksime vanale Nowowiejskile selgeks, et ta tüdrukut Raszköwi 
kaasa ei võtaks, sest on karta pakast, ja samuti on teed ohtlikud; siis saavad noored sageli 
meie juures kokku ja hakkavad teineteist lõplikult armastama!» ütles Zagloba. 

«See on tore mõte!» hüüdis Basia. 

«Tore või mitte,» ütles Zagloba, «kuid sinagi pea neid silmas! Oled abielunaine, ja ma arvan, 
et sa lõpuks panedki nad' paari, sest naine viib ikka oma tahtmise läbi: hoia aga, et vanakuri 
sealjuures vingerpussi ei mängiks! Sulle oleks suureks häbiks, kui see juhtuks sinu 
vahetalitusel.» 

Basia turtsatas pan Zagloba peale kui kass ja sõnas: 


«Te uhkustate sellega, et olite noores eas türklane, ja arvate, et igaüks on türklane! ... Azja 
pole niisugune!» 

«Mitte türklane, vaid tatarlane. Kena nukuke! Tahab tatarlaste tundmuste eest vastutada!» 
«Nad mõtlevad mõlemad kõige rohkem õrnade tundmuste peale, sealjuures on Ewa väga 
auväärne tüdruk!» 

«Kuid tal oh niisugune nägu, nagu oleks keegi ta laubale kirjutanud: «Säh, annan musi!» Uih! 
Hakk! Eile jälgisin teda salaja: lauas mõne kena poisi vastas istudes hingab ta nii kõvasti, et 
isegi taldrik tema ees ei püsi, seda peab ta tagasi tõmbama. Täitsa hakk, ütlen ma sulle!» 

«Kas auväärt isand tahab, et ma siit ära läheksin?» 

«Ei lähe sa kuhugi, kui kosjajutud käsil! Tunnen sind, ei sa lähe! Aga sul on veel vara 
kosjasobitajaks hakata, selle asjaga tegelevad vanamoorid. Proua Boska rääkis mulle eile, et 
nähes sind lahingust tagasi tulevat meherõivais, oli ta sind pidanud proua Wolodyjowska 
pojaks, kes tuleb kaitsevalli juurest harjutustelt. Sina väärikust ei armasta, ja ega see sulle 
sobigi, seda näeb juba su veidrast välimusest. Päris plika, Jumala eest... Jah, nüüd on naised 
hoopis muutunud. Minu ajal, kui naine istus pingile, siis pink kriuksus ta all, nagu oleks keegi 
koerale saba peale astunud, sina aga võiksid kassi seljas ratsutada, ilma et see suuremat 
raskust tunneks. Räägitakse ka, et naine, kes kosjasobitajaks hakkab, ei saavat lapsi.» 

«Kas tõesti räägitakse nõnda?» küsis väike rüütel ärevuses. 

Pan Zagloba puhkes naerma, Basia aga surus oma roosa palge mehe näo vastu ja lausus 
poolsosinal: 

«Tead, Michalek! Kui aega saame, siis võiksime Czestocho-wasse palverännakule minna ... 
Jumalaema pöörab võib-olla kõik paremuse poole!» 

«Sellest on kiridlasti abi,» sõnas Zagloba. 

Nad suudlesid teineteist, seejärel ütles Basia: 

«Nüüd aga' räägime sellest, kuidas aidata Azjat ja Ewat. On antud meile õnne, siis saagu 
nemadki õnnelikuks!» 

«Kui Nowowiejski ära sõidab, on neilgi parem,» ütles pan Wotodyjowski, «sest kui tema siin 
viibib, on neil raske 'kohtuda, seda enam et Azja vanameest vihkab. Kui vanamees aga "talle 
Ewa naiseks annaks, siis võib-olla ununevad endised tülid ja nad hakkavad teineteist 
armastama nagu äi ja väimees. Minu arvates pole tähtis lähendada noori, sest need armastavad 
teineteist niikuinii, tuleb vaid lepitada vanameest!» 

«Nowowiejski on karm inimene!» ütles proua Wolodyjowska. 

Zagloba sõnas selle peale: 

«Baška! Kujutle, et sul on tütar, ja sa pead ta mingisugusele tatarlasele naiseks andma!» 
«Azja on vürst!» vastas Basia. 

«Ma ei eita, et Tuhaj-bei tähtsast suguvõsast põlvneb, ka Hassling on aadlik, aga Krzysia 
Drohojowska poleks temaga naitunud, kui šotlane poleks Poola aadliku õigusi saanud.» 
«Siis hankige ka Azjale need õigused!» 

«Kerge öelda! Kui leidukski inimene, kes talle vapi kättesaadavaks teeks, siis peab seim selle 
otsuse kinnitama; aga selleks on vaja aega ja protektsiooni.» 

«See mulle ei meeldi, et tuleb oodata, kuid protektsiooni ma leian. Usun, et pan hetman 
täidaks Azja soovi, ta ju armastab oma sõjamehi, Michal! Kirjuta pan hetmanile! Kas tahad 

tinti, sulge, paberit? Kirjuta kohe! Toon sulle ka küünla ja pitseri, sina aga võtad istet ja 
kirjutad viivitamatult!» Wotodyjowski puhkes naerma. 

«Vägevaim Jumal!» hüüdis ta. «Palusin sinult mõistlikku, väärikat naist, sina aga andsid 
mulle tuulepea!» 

«Räägi aga, räägi, küll näed, et suren ära!» 


«Kasvagu sul käsn keelele!» hüüdis väike rüütel. «Käsn su keelele! Ptüi! Ptüi! Koerale see 
tõbi!» 

Ja ta pöördus kähku pan Zagloba poole: 

«Kas Teie Auväärsus ei tea nõiasõnu kaetise vastu?» 

«Tean, ja ütlesingi need juba!» vastas Zagloba. 

«Kirjuta!» hüüdis Basia, «ma olen juba nii kärsitu, et hüppan nahast välja.» 

«Kirjutan või kakskümmend kirja sinu meeleheaks, kuigi ma ei tea, mis mõte sel on, sest siin 
ei saa isegi hetman aidata, ja protektsiooni ei saa kasutada enne, kui tuleb paras aeg. Kallis 
Basia, preili Nowowiejska avaldas sulle oma saladuse — hästi! Sina aga pole Azjaga veel 
rääkinud ega tea,, kas ka tema põleb armastusest preili Nowowiejska vastu.» 

«Kuidas! Muidugi põleb! Miks ta ei põle, kui on tüdrukut toidukambris suudelnud. Ahaa!» 
«Kuldne süda!» naeris Zagloba. «Nii süütu nagu vastsündinud laps! Mu kallis, kui meie 
Michaliga tahaksime naida kõiki neid, keda oleme suudelnud, siis peaksime kohe minema 
muhamedi usku, — minust saaks pasa, temast Krimmi khaanf Eks ole, Michal, eks?» 
«Kahtlustasin Michalit juba siis, kui ma veel tema oma polnud!» ütles Basia. 

Ja kattes oma sõrmedega mehe silmi, hüüdis ta naljatamisi: 

«Liiguta vurrusid, liiguta! Ära salga! Tean, tean! Sinagi tead! Ketlingi pool...» 

Väike rüütel liigutaski enese julgustamiseks vurrusid ja kimbatust varjata püüdes tegi teist 
juttu: 

«Sa siis ei teagi, kas Azja on ikka armunud preili Nowo-wiejskasse?» 

«Oodake, küll ma räägin temaga nelja silma all ja küsin. Aga ta on armunud! Peab olema 
armunud! Muidu ma ei tahagi teda enam tunda!» 

«Jumal hoidku, ta hakkab poisile veel armastust puuga pähe tuupima!» ütles Zagloba. 
«Muidugi tuubin, ka siis, kui peaksin ta päev päeva kõrval käsile võtma.» 

«Enne küsitlen mina teda,» ütles väike rüütel. «Võib-olla see metslane otsekohe ei tunnista! 
Mis sellest! Pikapeale võidad ta usalduse, õpid teda paremini tundma, avastad ta hinge, ja siis 
alles näeme, kuidas toimida.» 

Siis pöördus väike rüütel Zagloba poole ja ütles: 

«Mu naine paistab kergemeelne, aga on hoopis väle!» 

«Kitsed on alati väledad!» vastas pan Zagloba uhkelt. 

Vestluse katkestas pan Bogusz, kes tuppa tormas, Basia kätt suudles ja hüüdis: 

«Tabagu kuulid seda Azjat! öö läbi ei saanud ma silma ikinni, tont võtku!» 

«Mis kurja on pan Azja teile teinud, auväärne isand?» küsis Basia. 

«Kas teate, mida me eile tegime?» 

Pan Bogusz ajas silmad pärani ja vahtis toasviibijatele näkku. «Mida?» 

«Ajalugu tegime! Jumala eest, ma ei valeta! Ajalugu!» «Missugust ajalugu?» 

«Poola riigi ajalugu! See Azja on lihtsalt suurvaim. Isegi pan Sobieski hämmastub, kui ma 
Azja kavatsused talle teatavaks teen. Ütlen veel kord, ta on suurvaim, ja kahetsen, et ma ei või 
rohkem avaldada; olen veendunud, et teiegi ei imestaks vähem kui mina. Üht võin öelda, kui 
ta kavatsused teostuvad, siis võib ta veel ei tea kui kõrgele tõusta. Jumal teab, kuhu me 

siis, välja jõuame!» 

«Näiteks saab temast võib-olla hetman?» küsis Zagloba. 

Pan Bogusz lõi rusikaga vastu rinda: 

«Just nii! Temast saab hetman! Kahetsen, et ei või rohkem rääkida ... Temast saab hetman, ja 
sellega lõpp!» 

«Võib-olla koerte hetman! Voi härgade hetman! ... Karjas-telgi on omad hetmanid! Ptüi! Mis 
te seal luiskate, pan stolnik! Ta on Tuhaj-bei poeg, hüva! Kui temast saab hetman, kes olen 
siis mina, kes on Michal ja kes olete teie, auväärt isand? Meist võiksid saada siis ainult veel 
jõuluaja kolm kuningat, kui Kaspar, Melchior ja Balthasar oma ameti maha panevad. Mind 


vähemalt määras aadel regimentaariks* ning ainult sõprusest loovutasin selle au pan 
Pawelile**, kuid teie ennustustest ei saa ma lihtsalt aru, Jumala eest!» 

«Mina aga tõendan, et Azja on suurvaim!» 

«Kas ma ei öelnud!» lausus Basia ja läks ukse poole, kust hakkasid sisse tulema teised 
võõrad. 

Esimestena tulid sellesse tuppa proua Boska sinisilmse Zosiaga ja pan Nowowiejski Ewaga, 
kes uneta ööle vaatamata oli veelgi hurmavam kui tavaliselt. Ta polnud saanud rahulikult 
magada, sest teda oli häirinud kummaline unenägu: 

ta oli unes näinud Azjat, ainult ilusamana ja pealetikkuvamana kui tegelikkuses. Kui Ewa 
sellele unenäole mõtles, siis läks ta näost tulipunaseks, sest talle tundus, nagu võiks igaüks ta 
mõtteid tema silmist lugeda. 

Kuid keegi ei pööranud talle tähelepanu, sest kõik teretasid komandandiprouat. Siis hakkas 
pan Bogusz uuesti jutustama Azja geniaalsusest ning tema suurest ja kuulsast tulevikust, ning 
Basial oli hea meel, et ka Ewa ja pan Nowowiejski seda kuulama pidid. Vana aadliku ärritus 
esimesest kohtumisest tatarlasega oli juba lahtunud, ta oli palju rahulikum ega maininud teda 
enam kui oma orja. Tõtt-öelda imponeeris temalegi avastus, et Azja on tatari vürst xz Tuhaj- 
bei poeg. Ta kuulas imestusega juttu tema silmapaistvast vaprusest ja sellest, et hetman ise oli 
temale usaldanud selle tähtsa ülesande tuua tagasi Poola riigi teenistusse kõik lipekid ja 
tšeremissid. Vahel näis pan Nowowiejskile koguni, nagu käiks jutt kellestki teisest, sedavõrd 
kõrgele tõusis Azja tema silmis, muutudes lausa haruldaseks inimeseks. 

Pan Bogusz aga sõnas ikka ja jälle saladuslikul ilmel: 

«See pole veel midagi võrreldes sellega, mis teda veel ees ootab, kuid ma ei tohi sellest 
rääkida!» 

Kui teised kaheldes pead vangutasid, hüüdis ta: 

«Poola riigi kaks kõige kuulsamat meest on pan Sobieski ja see Tuhaj-bei poeg!» 

«Armas Jumal,» hüüdis pan Nowowiejski, kelle kannatus viimaks katkes. «Ta on vürst ja pole 
seda siiski. Mis kuulsust võib tal olla Poola riigis, kui ta ei kuulu šŠlahtasse? Siiamaani pole tal 
ju Poola aadlikirjagi!» 

«Pan hetman muretseb talle neid ühekorraga kümme tükki!» hüüdis Basia. 

Preili Ewa kuulas säärast ülistamist poolsuletud silmil ja kloppiva südamega. Raske öelda, kas 
oleks see süda niisama tormiliselt tuksunud vaesele, tundmatule Azjale, kui praegu tuksus 
rüütel-Azjale, vürstile ja tulevasele kuulsusele. See sära pimestas teda ja kauged mälestused 
suudlusest ning äsja nähtud unenägu panid neiu keha magusasti värisema. 

«Nii tähtis, nii kuulus!» mõtiskles Ewa. «Pole siis ime, et ta on nii kirglik nagu tuli!» 


X 


Juba samal õhtul võttis Basia tatarlase käsile ja hakkas teda pinnima, kuid meenutades oma 
mehe hoiatust, et Azja on metsik, võttis ta nõuks algul mitte liiga tungivalt peale käia. 
Niipea aga, kui ta Azjat nägi, ütles ta temale siiski lihtsalt: 

«Pan Bogusz ütleb, et teie, auväärt isand, olete kuulus mees; kuid mina arvan, et ka kuulsad 
mehed ei põlga armastust.» 

Azja langetas pea. 

«Teie Heldusel on õigus!» ütles ta. 

«Sest vaadake, südamega on niisugune lugu: tuks-tuks! ja sellega lõpp!» 

Sealjuures raputas Basia oma linalakka juuksepahmakat ja pilgutas silmi, tahtes näidata, et 
temagi pole armuasjades võhik, ja ühtlasi lootes, et räägib kogenud inimesega. Azja tõstis 
järsku pea ja tema pilk hõlmas Basia hurmavat kuju. Iial polnud ta Basiat näinud veel nii 
kaunina kui nüüd, mil ta silmad särasid huvitatult ja elavalt ning tema punapalge-line lapselik 


nägu oli Azja poole pööratud lahke naeratusega. Kuid mida süütum Basia oli, seda veetlevam 
tundus ta Azjale, seda suuremaks kasvas iha mehe südames, seda rohkem võttis armastus 
noormehe üle võimust; ta oli otsekui viinauimas ja unustas kõik soovid peale ühe: röövida see 
naine tema mehelt, võtta ta endale, hoida teda igavesti oma ernbuses, suruda huuled tema 
huultele, tunda tema käsi oma kaela ümber — ja teda armastada, kõikeunustavalt armastada, 
kas või hukkuda üksinda või koos temaga! 

Kui ta seda mõtles, hakkas ta pea ringi käima ja ikka uued soovid kerkisid tema hingest, nagu 
ilmuvad roomavad maod kaljupragudest. Kuid Azja oli tugeva tahtejõuga inimene ja seepärast 
ütles ta enesele: «Veel ei tohi!» ja taltsutas oma metsikut hinge tahtejõu abil, nagu 
taltsutatakse metsikuks muutunud hobust linguga. 

Ta seisis Basia ees näiliselt rahulikuna, kuigi leek põles ta huultel ja silmis, ning ta sügav pilk 
ilmutas seda, mis kokkusurutud huultel polnud võimalik. 

Ent Basia, kelle hing oli puhas kui allikavesi ja kelle mõtted tegelesid hoopis muuga, ei 
mõistnud tema sõnade tähendust; ta kaalus, mida tatarlasele veel öelda; lõpuks tõstis ta sõrme 
ja sõnas: 

«Nii mõnigi kannab oma südames varjatud tundmust ega julge seda kellelegi avaldada, kuigi 
avameelsemana kuuleks ta võib-olla nii mõndagi head.» 

Azja nägu tumenes; hetkeks vaikus ta peas meeletu lootus, aga ta kainestus kohe ja küsis: 

«Millest te räägite, armuline proua?» Basia kostis: 

«Mõni teine minu asemel ütleks ju kõik lausa välja, sest naised on üldiselt kärsitud ega kaalu 
oma sõnu; mina aga pole niisugune. Aitama olen alati valmis, kuid usaldust ei nõua ma kohe; 
ütlen teile ainult seda: ärge pugege peitu, vaid tulge minu juurde, kas või iga päev, sest ma 
rääkisin juba sellest oma mehele, ja aegamööda hakkate kodunema ja veendute selles, et ma ei 
küsitle teid viletsa uudishimu, vaid kaastundmuse ja selle pärast, et ma teid ju aidata ei saa, 
kui mul pole teie tunnete kohta täielikku selgust. Muuseas sobiks teile, auväärt isand, oma 
tundeid esimesena avaldada; tunnistage mulle kõik, siis võin võib-olla minagi teile midagi 
rääkida.» 

Tuhaj-bei poeg sai nüüd otsekohe aru, kui tühi oli olnud tema pead läbistanud lootus; ta sai 
aru, et jutt on Ewa Nowowiejskast, ja tema huultele tungisid kõik sellele perekonnale 
määratud needused, mis aastate vältel ta kättemaksu ihaldavasse hinge olid kuhjunud. 
Vihavaenuleek põletas teda seda enam, mida erinevamad sellest olid olnud viivu eest tema 
hinges möllanud tundmused. Aga ta taltsutas end nüüdki. Ta oskas end ohjeldada, ja liiatigi 
oli tal idamaalase terav pilk. Ta taipas sedamaid, et niipea kui ta Nowowiejskitele hammast 
ihub, ei leia ta enam Basia- silmis armu ja kaotab võimaluse teda iga päev näha; ühtlasi tundis 
ta, et ei suuda ennast praegu sel määral valitseda, et teeselda armastust teise vastu selle naise 
ees, keda kogu hingest ihaldab. 

Suurest sisemisest ärevusest ja hingepiinast aetud, langes ta Basia jalgade ette, kattis need 
suudlustega ja hüüdis: 

«Teie kätte, armuline emand, annan oma hinge, teie kätte oma saatuse! Teen seda, mis teie 
käsite, ei tunnista ma teist tahet! Toimige minuga oma tahtmise järgi! Olen õnnetu, elan 
piineldes ja kannatades! Halastage mu peale! Muidu ma hukkun!» 

Allasurutud oiged kostsid ta suust. Tal oli kirjeldamatult valus, sest kirg ja kadunud lootus 
põletasid kui tuleleek. Basia aga arvas tema sõnades kuulvat kaua ja piinavalt tagasihoitud 
salajast armastust Ewa vastu; see äratas temas sügava kaastunde ja ta laugudel särasid pisarad. 
«Tõuske, Azja!» ütles ta enda ees põlvitavale tatarlasele. «Olen teile, auväärt isand, alati head 
soovinud ja aitaksin teid meeleldi. Teie põlvnete heast perekonnast ja teie teened võimaldavad 
Poola aadliku õiguste saamist; pan Nowowiejskit on kerge võita, sest ta vaatab teid nüüdki 
juba teise pilguga, Ewka aga... .» 

Basia tõusis pingilt, tõstis oma roosa naeratava palge ja sosistas kikivarbail seistes Azjale 
kõrva: «Ewka armastab teid!» 

Azja nägu muutus raevukaks, ta haaras mõlema käega kinnf oma pikast juuksetutist, ja 
unustades, kuidas ta hõiked Basiat võiksid hämmastada, kordas murduval häälel: 

«Allah! Allah! Allah!» 

Siis sööstis ta toast välja. 

Basia vaatas talle järele; need hõiked teda eriti imestama ei pannud, neid tarvitasid sageli ka 
poolakatest sõjamehed; aga noore tatarlase hoogsust nähes lausus ta endamisi: 

«Ta on armastusest tema vastu lausa hull.» 

Nagu tuul tõttas ta jutustama kõike oma mehele, pan Zag-lobale ja Ewale. Wotodyjowski 
korraldas parajasti kantseleis Chreptiõwi horugvide nimestikku. Ta istus laua taga ja kirjutas, 
Basia aga tormas tema juurde ja hüüdis: 

«Kas tead? Ma rääkisin temaga! Ta langes mu ette põlvili! Ta armastab teda meeletult!» 
Väike rüütel pani sule käest ja vaatles oma naist. See oli nii elevil' ja nii ilus, et Wotodyjowski 
silmad lõid särama; ta naeratas Basiale ning sirutas käed süleluseks Välja. Basia aga teeskles 
tõrkumist ja kordas uuesti: 

«Azja armastab Ewkat meeletult!» 

«Nagu mina sind!» vastas väike rüütel, kallistades teda tugevamini. 

Samal päeval said ka pan Zagloba ja Ewka Nowowiejska kõigi peensusteni teada Azjaga 
toimunud jutuajamisest. Aadlipreili süda andus armutunnetele ja tagus nagu vasar, kui Ewa 
nende esimesele kohtumisele ja veel enam tulevikule mõtles. Juba nägi ta vaimusilmas Azja 
tõmmukat nägu oma põlvedel, tundis tema suudlusi oma kätel ja toda roidumust, mille vältel 
neiu pea armsama Šlale laskub ja huuled sosistavad: «Ka mina armastan sind!» Vahepeal aga 
suudles ta oma ärevuses ja rahutuses Basia käsi ja vaatas iga silmapilk ukse poole, kas ei ilmu 
sealt morn, kuid siiski nii ilus Tühaj-bei poeg. 

Azja aga ei näidanud ennast, sest kohale oli jõudnud Halim, tema vanemate endine teener, 
praegu aga tähtis mursaa Dob-rudžas. Halim oli nüüd avalikult tulnud, sest Chreptiõwis tunti 
teda juba Azja ja sultani teenistusse asunud lipekite ja tšeremisside vahendajana. Nad läksid 
kohe tatarlase tuppa ja lukustasid ukse ning Halim tegi Azja ees aupakliku kummarduse, nagu 
tema kui Tuhaj-bei poeg seda vääris, ristas käed rinnal, langetas pea ja ootas küsimusi. 

«Kas kirju tõid?» küsis Azja. 

«Ei ühtegi, efendi. Kästi kõik edasi anda suuliselt.» 

«Räägi siis!» 

«Sõda tuleb kindlasti. Kevadel peame kõik minema Adrianoopolisse. Bulgaariastel kästi sinna 
heinu ja otri kokku vedada.» 

«Aga kus on khaan?» 

«Ta suundub Metsikute Väljade kaudu Ukrainasse Doroszi juurde.» 

«Mis on sõjameestest kuulda?» 

«Ihkavad sõda ja ootavad ohates kevadet, sest praegu on laagris juba vilets, kuigi talv alles 
algas.» 

«Kas häda on suur?» 

«Palju hobuseid on kärvanud. Bialogrodis müüvad paljud endid ise orjadeks, et kevadeni ära 
elada. Palju hobuseid on kärvanud, efendi, sest sügisel oli stepis rohtu vähe. Päike kõrvetas 
kõik ära.» 

«Kas nad on Tuhaj-bei pojast kuulda saanud?» 

«Niipalju kui sa lubasid, niipalju rääkisin. Kuuldus levis lipekite ja tšeremisside hulgas, aga 
kindlat selgust pole kellelgi. Räägitakse ka, nagu tahaks Poola riik anda neile vabadust ja 
maad ja kutsuda neid Tuhaj-bei poja juhtimisel oma teenistusse. Juba üksi 'selle kuulduse 


tõttu on neis viletsais külades suur ärevus. Kuidas nad seda ihkavad, efendi, kuidas 
janunevad! Aga neid püütakse veenda, et see kõik pole tõsi ja et Poola riik saadab hoopis 
sõjaväe nende vastu ja Tuhaj-bei poega pole olemaski. Meie kaupmehed käisid Krimmis ja 
rääkisid, et sealgi on sama lugu; ühed ütlevad: «On küll, Tuhaj-bei poeg on elus!» ja on elevil; 
teised aga tõendavad: «Ei ole elus!» ja tekitavad sellega järjest suuremat ärevust. Kui levib 
teade, et Teie Armulisus kutsub neid elama vabana oma maalapil ja teenima oma väeosas, siis 
hakkab see sipelgapesa kihama... Kui ma aga sellest vabalt rääkida võiksin ...» 

Azja nägu lõi rõõmust särama ja ta hakkas pikkade sammudega kõndima mööda tuba; viimaks 
lausus ta: 

«Ole tervitatud, Halim, mu katuse all! Istu ja söö!» 

«Olen efendi alandlik koer ja teener,» ütles vana tatarlane. 

Tuhaj-bei poeg plaksutas käsi ja selle märguande peale ilmus tema käsutuses olev lipek ning 
tõi varsti eine: viina, suitsuliha, leiba ja mitu peotäit kuivatatud arbuusiseemneid ning rohkesti 
päevalilleseemneid, tatarlaste maiustusi. 

«Sina oled mu sõber, mitte teener,» lausus Azja, kui lipek toast välja oli läinud, «ole terve, 
sest tõid häid uudiseid! Istu nüüd ja söö!» 

Halim sõi vaikides; ta lõpetas varsti ja jäi siis ootama, et Azja uuesti rääkima hakkaks. 

«Siin teatakse juba, kes ma olen,» ütles Tuhaj-bei poeg viimaks. 

«Ja edasi, efend1?» 

«Ei midagi. Mind austatakse nüüd veel rohkem. Niikuinii oleksin pidanud neile seda ütlema, 
kui see asi algab. Lükkasin edasi, sest ootasin teateid hordist ja tahtsin end tunda anda 
kõigepealt hetmanile, aga siis tuli siia Nowowiejski ja tundis mu ära.» 

«Kas noor?» kohkus Halim. 

«Ei, vana, mitte noor. Allah saatis nad kõik mulle kaela, tütargi on siin. Pagan võtku neid 
kõiki! Kui saan hetmaniks, küll ma siis neile näitan! Tüdrukut sokutatakse mulle naiseks, 
olgu! Haaremis on ka orjatare vaja.» 

«Kas vana sokutab?» 

«Ei!... Tema!... Ta usub, et armastan seda tüdrukut ja mitte teda!» 

«Efendil» tegi Halim kummarduse. «Olen sinu perekonna ori ja mul pole õigust sulle vastu 
rääkida; aga ma kuulsin lipekitelt ja ütlesin sulle Braclawi all, kes sa oled, ja sellest ajast peale 
teenin sind truult; olen ütelnud ka teistele, et nad austaksid sind kui oma isandat; kuigi nad 
sind armastavad, ei armasta sind siiski keegi nõnda nagu mina; kas lubad mul vabalt 
rääkida?» 

«Räägi!» 

«Hoia end väikese rüütli eest! Ta on hirmus, ning kuulus kogu Krimmis ja Dobrudžas.» 

«Aga kas sina, Halim, Chmielnickist oled kuulnud?» 

«Olen küll ja olen teeninud Tuhaj-beid, kes koos Chmielnickiga ründas ljahhe, purustas nende 
losse ja riisus nende varandust.» 

«Kas tead ka, et Chmielnicki viis Czapliriskilt vägivaldselt ära ta naise ja sai sellega lapsi? Ja 
vähe sellest! Oli sõda, ja ükski vägi, ei hetmani ega kuninga võim, samuti mitte kogu Poola 
riigi sõjaväed ei suutnud teda Chmielnicki küüsist vabastada. Tema peksis hetmanit, kuningat 
ja kogu Poola riiki, sest mu isa aitas teda, ja hiljem sai temast kasakate hetman. Aga mis saab 
minust? Tatarlaste hetman! Nad peavad mulle andma palju maad ja mingisuguse linna pealin- 
naks. Linna ümber asuvad viljarikkal maal külad ja neis külades elavad mõõkadega tatarlased 
— palju vibusid ja palju mõõku! Kui ma siis temagi viin oma linna ja teen selle iluduse oma 
naiseks ja hetmaniprouaks, kelle päralt on siis võim? Minu päralt! Kes seda naist kaitseb? 
Väike rüütel... Kui ta aga siis veel elus on!... Aga olgu ta elus ja ulugu hundina, heitku või 
hetmani ette põlvili; kas sa arvad, et nad kuulutavad mulle sõja ainult selle heleda peakese 
pärast? 

Kord oli juba niisugune sõda jä pool Poola riiki lõõmas tules. Kes võib mind keelata? 
Hetman? Siis astun liitu kasakatega, vennastun Dorosziga ja annan maa sultanile ära. Olen 
teine Chmielnicki, olen suurem kui Chmielnicki — minus magab lõvi! Kui nad selle naise 
mulle annavad, siis teenin neid, löön kasakaid, võidan khaani, peksan sultanit, — aga kui ei, 
siis tallan oma hobustega -puruks kogu Lechistani, käänan looka hetmani, ajan laiali sõjaväe, 
põletan maha linnad, hävitan rahva, mina, Tuhaj-bei poeg, mina, lõvi!» 

Azja silmad helkisid punases tules, ta valged hambad läikisid nagu kunagi Tuhaj-beil; ta tõstis 
käe ja raputas seda ähvardavalt põhja suunas. Ta oli sel silmapilgul nii suur, nii hirmus ja nii 
kaunis, et Halim tegi talle mitu kummardust ja kordas vaiksel häälel: 

«Allah kerim! Allah kerim!» 

Vaikus kestis kaua. Tuhaj-bei poeg rahunes aegamööda ja lausus viimaks: 

«Bogusz tuli siia, temale avaldasin oma võimsuse ja nõu, et Ukrainas oleksid kasakate kõrval 
ka tatarlased ja kasakate hetmani kõrval oleks ka tatarlaste hetman ...» 

«Kas ta nõustus?» 

«Ta haaras pea käte vahele, ei puudunud palju, et oleks minu ees kummarduse teinud! Ja 
järgmisel päeval ruttas ta selle hea uudisega hetmani juurde.» 

«Efendi,» ütles Halim kartlikult. «Aga kui Suur Lõvi ei nõustu?» 

«Sobieski?» 

«Just nii.» 

Punane tuli sähvatas jälle Azja silmis, aga ainult hetkeks. Ta nägu rahunes uuesti; siis istus ta 
pingile, toetas pea käte najale ja vajus sügavaisse mõtteisse. 

«Arutasin omaette,» ütles ta viimaks, «mida võiks hetman vastata, kui Bogusz talle mu 
ettepaneku teada annab. Hetman on tark ja nõustub. Hetman teab, et kevadel tuleb sultaniga 
sõda, milleks ei jätku Poola riigil ei raha ega mehi, ja kuna ka Doroszenko oma kasakatega 
sultani poole hoiab, siis võib selle tulemuseks olla kogu Lechistani hukk, sest kuningas ja 
seisused ei usu sõja puhkemist ega rutta seepärast ka ettevalmistustega. Ma pidasin siin 
kõrvad lahti ja tean kõik, ega hoia Bogusz minu ees saladuses ka seda, millest hetmani 
õukonnas räägitakse. Pan Sobieski on tark mees, ta nõustub, teades, et kui tulevad siia 
tatarlased ja saavad vabaduse ja saavad maad, siis algab Krimmis ja Dobrudža steppides 
kodusõda, hordide jõud nõrgeneb, ja sultan peab hoolitsema kõigepealt selle mässu 
mahasurumise eest... Vahepeal aga on hetmanil aega kõike hoolsasti ette valmistada; samal 

ajal lööb kõikuma kasakate ja Doroszi truudus. See on ainuke pääs Poola riigile, mis on nii 
nõrk, et ka mõne tuhande lipeki tagasipöördumine on talle suure tähtsusega. Hetman teab 
seda, hetman on tark, hetman nõustub!» 

«Teen sinu mõistusele kummarduse, efendi,» vastas Halim, «aga mis saab siis, kui Allah 
tumestab Suure Lõvi mõistuse või kui Saatan lööb teda pimedusega tema uhkuses, nii et ta su 
ettepaneku tagasi lükkab?» 

Azja pani oma metsiku näo Halimi kõrva juurde ja sosistas: 

«Sina jääd siia, kuni hetmanilt vastus saabub. Ka mina ei sõida enne Raszköwi. Kui ta mu 
ettepaneku tagasi lükkab, siis lähed sa Kryczynski ja teiste juurde. Annad neile käsu liikuda 
vastaskaldal Chreptiõwi külje alla ja olla valmis, mina aga tungin siin oma lipekitega esimesel 
soodsal ööl komandole kallale ja teen nendega nõndamoodi!» 

Azja vedas sõrmega mööda kaela ja kordas: 

«Tükkideks! Tükkideks! Tükkideks! ...» 

Halim tõmbas pea õlgade vahele ja ta õudne nägu kiskus kurjakuulutavale naerule. 

«Allah! Ka Väikesele Kullile ... nõndamoodi?» 

«Just nii. Tema on esimene!» 

«Ja siis sultani maale?» 


«Jah! ... Koos selle naisega! ...» 


XI 


Käre talv kattis puud paksude jääpurikatega ja täitis kuristikud ja jäarakud, nõod ja lohud 
ääreni lumega, nii et kogu maa näis ühtlase valge tasandikuna. Järsult tulid tugevad tuisud, 
milles inimesed ja kariloomad otsa saavad; lumise surnulina all muutusid teed halvaks ja 
hädaohtlikuks, kuid sellest hoolimata ruttas pan Bogusz kõigest jõust Jaworõwi poole, et 
võimalikult kiiresti teatada hetmanile Azja suurejoonelistest kavatsustest. Piirialalt pärit ning 
kasakate ja tatarlaste alaliste rünnakute möllus elanud aadlik, kes alati oli mõtelnud 
lakkamatult ähvardavale hädaohule mässude, rööv-rünnakute ja türklaste võimu näol, nägi 
Azja kavatsustes suurt kergendust isamaale ja oli veendunud, et tema ja kõigi sõjameeste 
poolt, austatud hetman ei kõhkle hetkegi, kui mängus on Poola riigi võimu suurendamine. 
Seetõttu läks ta reisile rõõmsa südamega, hoolimata tuisust, lumehangedest ja halbadest 
teeoludest. 

Jaworõwi saabus ta ühel ilusal pühapäeval koos lumega, ja leides hetmani hea tervise juures, 
palus enesest kohe teatada, 

kuigi teda hoiatati, et hetman on ööd kui päevad ametis igasuguste talitustega, teadete 
läkitamisega ja kirjavahetusega, nii et tal ei jätkuvat aega lõunastamisekski. Ent hetman käs- 
kis ta kohe enda juurde kutsuda, ning pärast lühikest ooteaega hetmani käaskondlaste hulgas 
viskus vana sõjamees oma ülemjuhataja jalgade ette. 

Ta leidis pan Sobieski tublisti muutununa: hetmani näos peegeldusid mured, sest viimased 
aastad olid talle väga rasked olnud. Tema nimi polnud veel jõudnud tuntuks saada kõigis 
kristliku maailma maades, aga Poola riigis oli tal juba suure väejuhi ja muhameedlaste 
julmima hävitaja kuulsus. Selle kuulsuse tõttu usaldati omal ajal tema kätte suur bulaava ja 
idapiiri kaitsmine, kuid ühes hetmani aukraadiga ei antud talle ei sõjaväge ega raha. Sellele 
vaatamata olid võidud tema kannul käinud nagu vari inimese kannul. Tema käsutada oli ainult 
käputäis sõdureid, kuid nendega võitis ta Podhajce all, nendega käis ta kui tuli risti ja põiki 
läbi Ukraina, purustas arvukaid tatarlaste jõuke ja vallutas mässulisi linnu, levitades kõikjal 
Poola nime'mainimisel tekkivat hirmu ja õudust. Nüüd aga ähvardas Poola riiki sõda kaasaja 
kõige hirmsama võimuga, kogu muhamediusulise maailmaga. Sobieskile ei olnud saladuseks, 
et kui Doroszenko alistas sultanile Ukraina ja kasakad, siis sai ta sellelt lubaduse, et sultan 
paneb püha sõja väljakuulutamisega liikuma Türgimaa, Väike-Aasia, Araabia ja Egiptuse 
kuni Aafrika sisemaani välja, ning tuleb isiklikult Poolasse, et sellega pasa uute valduste 
suhtes kokku leppida. Häving tiirutas kui raisakull kogu Ruteenia kohal ja samal ajal kestsid 
Poola riigis tülid, aadelkond kääris soovimatu kuninga valimise tõttu, kogunes relvastunult 
ega mõtelnudki enam muule kui kodusõjale. Hiljutisest sõjast ja sõjavägede 
konföderatsioonidest kurnatud maa oli vaeseks jäänud, kõikjal valitses vaen, vastastikune 
põlgus koormas südameid. Keegi ei tahtnud uskuda, et tuleb soda muhameedlastega, ja suurt 
väejuhti kahtlustati, nagu levitaks ta nimme valeteateid, et tähelepanu sisesündmustelt teisale 
suunata. Veel rängemalt süüdistati teda selles, nagu kavatseks ta ise türklasi rünnata ja enesele 
seeläbi võitja aupaistet kindlustada; lühidalt — temast tehti äraandja, ja kui sõjavägi poleks 
teda kaitsnud, siis oleks ta võib-olla koguni kohtu alla antud. 

Ja selle peatse sõja ootuses, kuhu pidid idast kokku valguma kümned tuhanded barbarid, seisis 
tema ilma sõjaväeta, ainult käputäie sõjameestega, keda oli võib-olla isegi vähem kui teenreid 
sultani õukonnas; tal puudus raha, puudusid vahendid purustatud kindluste kordaseadmiseks, 
puudus lootus abile, puudus võimalus ennast kaitsta, puudus ka usk, et tema 

surm võiks nad äratada ja kättemaksule mõtlema panna, nagu oli juhtunud seoses Zõtkiewski 
surmaga. Need mured peegeldusid ta laubal ja tema nägu, mis sarnanes võidukäigus sammuva 
ja loorberipärjaga kroonitud Rooma väejuhi näoga, kandis salajaste kannatuste, varjatud valu 
ja uneta veedetud õõde jälgi. 

Kuid pan Boguszit nähes ilmus hetmani näole südamlik naeratus; ta asetas oma käe tema ees 
põlvitava aadliku õlale ja lausus: 

«Tere tulemast, sõjamees, tere tulemast! Ei lootnud sind kohata nii ruttu, seda armsam on sind 
siin näha. Kust tuled? Kamieniecist?» 

«Ei, kõrgeauline pan hetman! Ma ei peatunudki Kamieniecis, tulen otse Chreptiõwist.» 
«Mida teeb seal mu väike rüütel? Kas ta on terve? Kuidas edeneb tema puhastustöö Uszyca 
stepis?» 

«Stepis on juba nii rahulik, et lapski võib seal kartmatult liikuda. Kurjategijad on üles poodud 
ja hiljuti purustati täielikult Azba-bei jõuk, nii et ühtegi lahingu pealtnägijatki ellu ei jäänud. 
Jõudsin kohale samal päeval, kui see jõuk purus- 

tati.» 

«Wotodyjowski on tubli sõjamees! Temaga on võrreldav ainult Raszköwi Ruszczyc... Aga 
mida on kuulda Doonau poolt?» 

«Ainult halba... Adrianoopolisse kogunevad kevadel suured sõjaväed.» 

«Tean juba. Nüüd ongi ainult halbu uudiseid kuulda: halbu sisemaalt, halbu Krimmist ja 
Stambulist.» 

«Ometi mitte kõikjalt, kõrgeauline pan hetman, sest toon ise nii hea uudise, et nõuaksin selle 
eest kindlasti tasu, kui oleksin türklane või tatarlane.» 

«Siis oled sa küll taevast kukkunud! Noh, räägi ruttu, hävita mu mured!» 

«Olen ju niivõrd külmunud, Teie Kõrgeausus, et mõistus mu kolbas on täitsa jäätunud!» 
Hetman plaksutas käsi ja käskis teenril mõdu tuua. Kohe toodi hallitusega kaetud pudelid ja 
ühtlasi lühtrid vahaküünaldega, sest ilm oli lumepilvede tõttu pime, ning vaatamata sellele, et 
polnud veel kuigi hilja, valitses toas ja õues hämarus. 

Hetman täitis peekri ja jõi kokku külalisega, kes sügavalt kummardas ja sõnas: 

«Esimene uudis on see, et too Azja, kes pidi lipekite ja tšeremisside rooduülemad meie 
teenistusse tagasi tooma, ei olegi Mellechowicz, vaid Tuhaj-bei poeg!» 

«Tuhaj-bei poeg?» kordas pan Sobieski hämmastunult. 

«Just nii, Teie Kõrgeausus! Selgus, et pan Nienaszyniec röövis ta lapsena Krimmist, kaotas ta 
aga teel, ja Azja sattus pan Nowowiejski majja, kus kasvas teadmatuses, et põlvneb 
niisugusest isast.» 

«Olen alati imestanud, et tatarlased temast, nii noorest mehest, nõnda lugu peavad. Nüüd aga 
mõistan: kasakadki austavad Chmielnickit nagu pühakut ja on tema peale uhked, isegi need, 
kes on meie kodumaale truuks jäänud.» 

«Just nii, just nii! Seda ma rääkisin Azjalegi!» sõnas pan Bogusz. 

«Jumala teed on imelikud!» ütles hetman viivu pärast. «Vana Tuhaj ujutas meie kodumaa 
vereojadega üle, noor aga teenib teda truult, vähemalt esialgu, kuid ega tea, võib-olla tahab ta 
nüüd Krimmi hiilgust maitsta!» 

«Nüüd? Nüüd truumalt veel — ja siit algabki mu teine uudis, mis toob Poola riigile võib-olla 
nõu ja tuge. Jumala abiga ei hoolinud ma väsimusest ja ohtudest, vaid ruttasin siia, teatama 
seda hiilgavat uudist ja rahustama Teie Kõrgeaususe murega koormatud südant.» 

«Kuulan suurima tähelepanuga,» ütles pan Sobieski. 

Bogusz hakkas Tuhaj-bei poja kava selgitama ja tegi seda nii suure innuga, et muutus 
sealjuures ülijutukaks. Vahetevahel kallas ta endale liigutusest väriseval käel klaasitäie modu, 
valades seda õilsat jooki üle ääre, ja muudkui rääkis ... 


Suurhetmani imestunud silmade ees näisid lahti rulluvat selged tulevikupildid: tuhandeid ja 
tuhandeid tatarlasi läheb ühes naistega, lastega ja karjadega oma maalapile ja vabadusse; 
kohkunud kasakad aga, nähes seda Poola riigi uut väge, kummardavad alandlikult tema, 
kuninga ja hetmani ees,, niisiis pole Ukrainas enam mässe, ei tungi enam endisi teid mööda 
Ruteeniasse saagiahneid hordilaste jõuke, hävitades nagu tuli või veeuputus, see-eest aga 
kihavad tohutu laias stepis pasunaid puhudes ja trumme lüües poolakate ja kasakate 
väeüksuste kõrval Ukraina tatarlastest aadlike väeosad ... 

Ning aastast aastasse liiguvad sinna üksteise järel voorid lugematu hulga inimestega, kes 
vahetavad orjapõlve õiguse ja vabaduse vastu ning oma senised viljatud maad Ukraina 
mustmulla ja leiva vastu... Endine vaenuvägi tuleb nüüd Poola riigi teenistusse — Krimm 
tühjeneb inimestest; khaanil ja sultanil hakkab nende endine võim käest libisema ja neid 
valdab hirm, sest Ukraina steppidest vaatab ähvardavalt neid tatarlaste uue aadli uus hetman, 
Poola riigi ustav valvur ja kaitsja, hirmsa isa kuulsusrikas poeg — noor Tuhaj. 

Boguszi põsenukid lõid punetama. Näis, nagu oleks ta oma 

sõnadest joovastunud. Lõpuks tõstis ta mõlemad käed taeva poole ja hüüdis: 

«Näete, mida ma kaasa toon! Näete, mida see ussipoeg Chreptiõwi üksinduses välja on 
haudunud! Nüüd on tarvis ainult Teie Kõrgeaususe luba, et Azja saadaks sõna Krimmi ja 
Doonau kallastele! Teie Kõrgeausus! Kuigi Tuhaj-bei poeg ei tee suuremat midagi peale selle, 
et tekitab Krimmis ja Doonau ümbruses segadusi ja tüli, äratab kodusõja hüdra, ässitab ühed 
tatarlased teiste tatarlaste vastu üles, kordan ma jälle, et ta osutab sellega siiski Poola riigile 
suuri, hindamatuid teeneid.» 

Pan Sobieski aga kõndis toas pikkade sammudega vaikides edasi-tagasi. Tema uhke nägu oli 
sünge, peaaegu ähvardavalt karm; nähtavasti rääkis ta oma hinges kellegagi — ei tea, kas 
enesega või Jumalaga. 

Viimaks näis suurhetman oma hinges millegagi lõpule jõudnud olevat, sest ta ütles kõnelejale: 
«Bogusz, niisugust kirja ja säärast luba ei anna ma eladeski, kuigi mul peaks selleks õigus 
olema!» 

Need sõnad langesid nii raskelt, nagu oleksid olnud tinast või rauast valatud, ja mõjusid 
Boguszile nõnda rusuvalt, et ta viivuks päris keeletuks jäi, pea norgu laskis ja alles mõne 
hetke pärast kogeles: 

«Aga miks, Teie Kõrgeausus, miks? ...» 

«Kõigepealt vastan sulle kui poliitik: Tuhaj-bei poja nimi võiks tõepoolest kaasa tõmmata 
certum guantutrCi tatarlasi, kui neile sealjuures lubatakse maad, vabadust ja poliitilisi 
eesõigusi. Kuid siiski ei tuleks neid nii palju, nagu teie seda kujutlete. Liiatigi oleks küll päris 
pöörane tegu kutsuda tatarlasi Ukrainasse, asustada seda uüe rahvaga, kuna me kasa-kategagi 
hästi hakkama ei saa. Sa ütled, et nende hulgas tekiks kohe tülisid ja sõdu, et kasakate peade 
kohale jääks rippuma mõõk. Aga kes tagab selle, et see mõõk ka poolakate verd voolama ei 
pane? Ma ei tundnud seda Azjat seni, nüüd aga näen, et tema hinges pesitseb uhkuse ja 
auahnuse vaim, seepärast küsin ma veel kord: kes tagab selle, et temast ei saa teine 
Chmtelnicki? Ta hakkab kasakatega sõdima. Kui aga Poola riik millegagi talle meelepaha 
teeb või kui teda ähvardatakse mõne omavolilise tegevuse pärast seaduse ja karistusega, siis 
ühineb ta kasakatega ja kutsub uusi masse idast juurde, nagu Chmielnicki kutsus Tuhaj-bei; 
sultanile enesele alistub ta siis, nagu Doroszenko seda tegi, ja meie võimu suurendamise 
asemel tuleb uus verevalamine ning meile saavad osaks uued kaotused!» 

«Teie Kõrgeausus! Kui tatarlastele antakse Poola aadlike õigused, siis hakkavad nad Poola 
riiki ustavalt teenima.» 

236 

«Kas lipekitest ja tšeremissidest on kunagi puudust olnud? Neil on ammusest ajast olnud 
aadelkond ja seepärast on nad sultanit toetama hakanud.» 


«Lipekitele antud lubadusi ei täidetud!» 

«Aga mis juhtub siis, kui meie aadlikud — ja see on üsna kindel! — kohe algusest peale 
hakkavad niisugusele aadelkonna privileegide laiendamisele vastu? Missuguse õigusega 
tahate metsikutele massidele, kes on seni järjekindlalt rüüstanud meie isamaad, anda võimu ja 
voli otsustada tema saatuse üle, valida kuningaid ja saata saadikuid seimi? Mille eest neile 
nõnda tasuda? Mis hullud mõtted on sellele lipekile pähe tulnud ja missugune kurivaim on 
sinugi hinge ära võrgutanud, et oled oma meeli segada ja ennast kaasa kiskuda lasknud, et 
oled hakanud uskuma niisugusesse ebaausasse ja võimatusse ettevõtmisesse!» 

Bogusz langetas pilgu ja vastas ebakindlal häälel: 

«Teie Kõrgeausus! Seda ma teadsin juba ette, et seisused hakkavad sellele vastu töötama, kuid 
toosama Azja räägib, et niipea kui tatarlased kord juba teie loaga saavad maaharijaiks, siis ei 
lase nad endid enam välja ajada.» 

«Inimene! Tähendab, ta ongi juba ähvardanud, ongi juba mõõgaga ähvardanud meie riiki, ja 
teie ei saanud sellest aru!» 

«Teie Kõrgeausus!» vastas Bogusz meeleheitel. «Lõpuks võiks ju ka nii teha, et mitte kõik 
tatarlased eir pääse aadliseisusesse, vaid üksnes suursugusemad, teised aga võiks lihtsalt 
vabaks kuulutada. Niikuinii järgneksid nad siis Tuhaj-bei pojale.» 

«Miks siis mitte parem kuulutada kohe kõik tatarlased vabaks? Löö risti ette, vana sõjamees, 
sest ma ütlen sulle: kurivaim on sind võrgutanud!» 

«Teie Kõrgeausus ...» 

«Sedagi veel ütlen ma sulle,» (seejuures kortsutas pan Sobieski oma lõvilaupa ja tema silmad 
lõid särama), «et kui ka kõik, mida sa siin rääkisid, peaks tõsi olema, kuigi meie võim peaks 
sellega suurenema, kuigi sõda türklastega jääks sellega ära, kuigi šlahta peaks seda ise 
soovima, kaitsen ma ristiusku! Niikaua kui see käsi veel liigub ja suudab teha püha ristimärgi 
—ei iialgi! Selles aidaku mind Jumal! Seda mina sündida ei lase!» 

«Aga miks mitte, Teie Kõrgeausus?» kordas pan Bogusz käsi ringutades. 

«Olen hetman, ja mitte ainult Poola hetman, vaid ka ristiinimene; ma kaitsen ristiusku! Kuigi 
kasakad peaksid meie riiki veel metsikumalt rüüstama, ei hakka mina sel kristlikul — kuigi 
pimestatud — rahval kõrisid lõikama paganate mõõgaga! Kui ma seda teeksin, siis ütleksin 
sellega meie isadele 

ja esiisadele, nende põrmule, verele ja pisaraile, kogu endisele Poola riigile: «Asjatu kõik!» 
Jumala eest! Kui meid ootab häving, kui meie nimi peaks tulevikus tähistama mitte elavat, 
vaid väljasurnud rahvast, siis jäägu püsima vähemalt meie hea kuulsus ja mälestus sellest 
tööst, milleks Jumal meid on määranud; öelgu siis meie järeltulijad, nähes neid riste ja haudu: 
«Nad kaitsesid ristiusku, kaitsesid risti muhameedlaste ülemvõimu vastu viimse hingetõmbeni 
ja läksid hauda teiste rahvaste eest.» See on meie ülesanne, Bogusz! Meie oleme kindlus, 
mille müüril on Kristus kinnitanud oma kannatusi, ja sina hakkad mulle siin pajatama, et 
mina, Jumala sõjamees, väejuht, avaksin esimesena väravad ja laseksin paganad sisse nagu 
hundi lambalauta, ja saadaksin Jeesuse tallekesi tapalavale! Parem on meil kannatada 
hordilaste surve all, parem taluda mässe, parem pidada seda hirmsat soda, parem on surra 
minul ja sinul, parem hävigu Poola riik, kui et meie oma nimele häbi teeksime, annaksime 
käest ära oma hea kuulsuse ja saaksime oma valveteenistusest loobudes Jumala reeturiteks.» 
Seda öeldes ajas pan Sobieski end kogu oma suuruses sirgu, ja tema fiägu leegitses nõnda, 
nagu pidi leegitsema Godefroy de Bouilloni nägu, kui ta Jeruusalemma müüridele tungis, 
hüüdes: «Jumal tahab seda!» Pan Bogusz vajus nende sõnade kõlades enese silmis üsna 
väikeseks, ning Azja näis talle pan Sobieski kõrval põrmuna; noore tatarlase sepitsused 
kaotasid oma sära ja muutusid vana aadliku silmis äkki 'ebaausaks, lausa alatuks. Mida tal 
olekski olnud vastu öelda hetmani sõnadele, et parem on surra kui reeta Jumalat? Mis 


argumendi oleks ta võinud siin veel lisada? Nõnda ei teadnud vaene rüütel, kas heita näoli 
hetmani jalgade ette või lüüa enesele vastu rinda, korrates: «Mea culpa, mea maxima cutpa!» 
Lähedal asuvas dominikaanlaste kloostris hakati kelli lööma. Seda kuuldes ütles pan Sobieski: 
«Ohtukellad kajavad! Bogusz, lähme, anname endid Jumala hoolde!» 


XII 


Kui pan Bogusz oli Chreptiöwist hetmani juurde sõites äärmiselt rutanud, siis nüüd sõitis ta 
seda aeglasemalt tagasi. Igas suuremas linnas viivitas ta nädala või kaks, jõulupühad veetis 
Lwõwis ja võttis seal ka uue aasta vastu. 

Tal olid küll kaasas hetmani juhised Tuhaj-bei pojale, kuid need sisaldasid ainult nõudmise, et 
lipekite rooduülemate asi 

tuleb lõpetada nii kiiresti kui võimalik, ja lühikese, kogunisti karmi käsu igasugustest suurtest 
kavatsustest loobuda; niisiis polnud pan Boguszil mingit põhjust nende juhiste kättetoi- 
metamisega rutata, polnud ju Azjal niikuinii võimalik tatarlastega midagi peale hakata ilma 
hetmani sellekohase dokumendita. 

Nõnda liikus pan Bogusz üpris pikkamisi, teel tihti kirikus käies ja pattu kahetsedes, et oli 
Azja ettevõtmistega ühineda kavatsenud. Chreptiõwi aga kogunes kohe pärast uusaastat suur 
hulk külalisi. Kamieniecist tuli Nawiragh, Etšmiadzini patriarhi saadik, ja ühes temaga kaks 
armeenlasest vaimulikku Kaffast, kes olid vilunud teoloogid, ning suur saatjaskond. 
Sõjamehed panid väga imeks nende veidrat rõivastust — tumelillasid ja punaseid mütse ning 
pikki samet- ja atlass-mantleid, nende tõmmuks põlenud nägusid ja seda suurt tõsidust, 
millega, nad nagu kured Chreptiõwi asunduses ringi käisid. Peale nende oli tulnud pan 
Zachariasz Piotrowicz, kes oli kuulus oma reiside tõttu Krimmi ja isegi Konstantinoopolisse 
ja veel enam kuulus selle innu poolest, millega ta otsis ja välja lunastas Hommikumaa 
turgudele'müüdud sõjavange; see mees saatis Nawiraghi ja armeenia vaimulikke kui teejuht. 
Pan Wotodyjowski' arvutas talle kohe välja, kui palju pan Boski lunastamine maksma tuleb, et 
aga proua Boskal tarvilikku summat polnud, siis pani ta omast rahast juurde. Basia aga lisas 
veel pärlitest kõrvarõngad, et tagajärjekamalt abistada ahastavat leske ja oma armsat Zosiat. 
Veel oli sinna tulnud Kamienieci kohtunik pan Seferowicz, rikas armeenlane, kelle vend 
tatarlaste ahelais vaevles, ja kaks noort, oma tumedast näojumest hoolimata üsna ilusat 
naisterahvast, proua Neresewicz ja proua Kieremowicz. Mõlemal oli südamel nende 
vangisattunud meeste saatus. 

Kõik need külalised olid suuremalt jaolt kurvad, kuid polnud puudust rõõmsatestki, kuna 
ksjonds Kaminski oli vastlapäevaks saatnud Basia näpunäitel Chreptiõwi oma venna, 
Zwinigrodi jäägermeistri tütre preili Kaminska, ning peale seife tuli veel ootamatult nagu välk 
selgest taevast sinna noor pan Nowowiejski. Kuulnud, et tema isa Chreptiöwis viibib, oli ta 
pan Ruszczycilt kohe loa võtnud ja isaga kohtuma rutanud. 

Noor pan Nowowiejski oli viimaste aastate jooksul väga muutunud. Kõigepealt oli ta ülahuul 
juba tublisti, kattunud tumedate karvakestega. Need ei varjanud küll veel tema valgeid 
hundihambaid, kuid olid ilusaiks vurrudeks keeratud. Teiseks oli temast nüüd saanud tõeline 
hiiglane, kuigi ta oli alati olnud suurt kasvu. Näis, nagu võiksid nõnda tihedad ja käharad 
juuksed ainult nii hiiglasuurel peal kasvada ja 

nii suur pea tugineda ainult nii muinaslooliselt laiadele õlgadele. Tema nägu oli ikka tõmmu, 
päevitunud tuule ja päikese käes, silmad põlevad nagu tulised söed; võitluseiha näis talle 
olevat näkku kirjutatud. Võttes kätte paraja õuna, võis ta seda nii mõnusalt varjata oma 
peopesas, et sai sellega peitmist mängida, ja kui ta oma põlvele pähkleid pani ja siis käega 


peale vajutas, jäi sinna järele vaid peenike puru. Kõik näis temas olevat muutunud jõuks, ent 
muidu oli ta kohn, üsna sissevajunud kõhuga, mille kohal aga kerkis võimas rind. 
Hobuseraua murdis ta katki mängides, ilma suurema jõupingutuseta; raudvitsa köitis ta 
sõjameestele ümber kaela; ka näis ta veel suuremana, kui ta tegelikult oligi; kui ta astus, siis 
rägisesid põrandalauad, ja kui ta mööda minnes juhtus pinki riivama, siis rebis ta sellelt kohe 
ära suured laastud. 

Lühidalt, see oli tubli poiss, kelles elu, tervis, julgus ja jõud keesid nagu vesi katlas, sest need 
ei mahtunud nii suurde kehha kuidagi ära. Näis, nagu leegitseks tal rinnas ja peas tuli, ning 
tahtmatult pöördus pilk tema juuste poole — kas sealt juba ei hakkagi tõusma auru või suitsu. 
Ja auru all oli ta tihti, sest joomagi oli ta kange. Lahingusse läks ta hirnumist meenutava 
naeruga ja andis vaenlasele nii vägevasti pihta, et sõjamehed vaatasid pärast kõik langenute 
laibad üle, et imetleda tema jagatud hoope. Stepiga poisikesepõlvest harjunud, oli ta oma 
karedusele vaatamata valvas ja ettenägelik: ta tundis kõiki tatarlaste võtteid ning pan 
Wotodyjowski ja pan Ruszczyci järel peeti teda parimaks jälitajaks. 

Vaatamata kõigile ähvardustele, ei kohelnud vana pan Nowowiejski oma poega liiga karmilt, 
kartes, et see võiks solvuda ning kaduda jälle silmapiirilt üheteistkümneks aastaks. 
Hingepõhjas oli see egoistlik aadlimees koguni üsna rahul niisuguse pojaga, kes kodust raha 
ei vajanud ja sai ise elus suurepäraselt hakkama, kes oli võitluskaaslaste hulgas heas kirjas ja 
hetmani silmis armu leidnud, pealegi juba ohvitser, kelleks nii mõnigi ka protektsiooni korral 
kunagi ei saanud. Ka arvas isa, et stepis ja sõjas metsistunud noormees võiks viimati vastu 
hakata tema isalikule autoriteedile, ja pidas paremaks teda üldse mitte provotseerida. Kuigi 
poeg nagu kord ja kohus tema jalgade ette viskus, vaatas ta isale siiski julgelt silma ja vastas 
esimesele etteheitele vähimagi kõhkluseta: 

«Isa, sul on küll etteheide huulil, kuid hingepõhjas on sul siiski hea meel minu üle, sest häbi 
ma sulle ei tee, ja ma põgenesin horugvi, sest olen aadlik.» 

«Aadlik küll, aga võib-olla juba muhameedlane, sest kodus 

pole sa oma nägu näidanud üksteistkümmend aastat,» vastas vanamees. 

«Oma nägu pole ma näidanud, sest kartsin karistust, mis poleks kokku sobinud minu 
ohvitseriaukraadiga. Ootasin kirja, milles sa mulle minu süü andestamisest teatad. See kiri aga 
jäi tulemata, samuti jäin tulemata minagi!» 

«Kas sa siis praegu enam ei karda?» 

Noormees naeratas valgete hammaste välkudes: 

«Siin on sõjaväekord, millele isegi vanemlik võim alluma: peab. Kas tead, kallis isake, parem 
juba emba mind, sest selleks on sul ju kange himu!» 

Seda öelnud, sirutas ta käed süleluseks välja, vana pan Nowowiejski aga ei teadnud, kuidas 
toimida. Ta ei osanud enam kohelda oma poega, kes kodunt oli ära läinud poisikesena, nüüd 
aga tulnud tagasi küpse mehena ja tuntud ohvitserina, keda ümbritses sõjamehekuulsus. Selle 
kuulsuse pärast oli ta tõesti uhke pojale, keda ta meeleldi oleks südamele surunud, kuid oma 
autoriteedile mõeldes kõhkles ta siiski veel. 

Poeg aga kiskus ta vägisi kaissu. Selles karuembuses aina ragisesid vana aadliku kondid, ja 
see liigutas teda põhjalikult. 

«Mis parata!» hüüdis ta hingeldades. «See kelm tunneb, et istub kindlalt ratsu seljas ega hooli 
enam millestki! Palun väga! Kui see oleks sündinud meie kodus, siis poleks ma kindlasti 
mitte nii järeleandlikuks muutunud. Kuid siin? Mis parata! Noh, tule veel kord!» 

Nad embasid teineteist veel kord ning siis hakkas noor rüütel huviga pärima oma õe järele. 
«Käskisin tal ennast varjata, kuni ma ta siia kutsun,» vastas isa. «Tüdruk on nii kannatamatu, 
et hüppaks või oma; nahast välja!» 

«Jumala eest! Kus ta on?» hüüdis poeg. 

Ta avas ukse ja hüüdis nii valjusti, et maja kajas: 


«Ewka! Ewka!» 

Ewka, kes oli oodanud kõrvaltoas, tuli joostes sisse; kuid vaevalt jõudis ta hüüda: «Adam!», 
kui venna võimsad käed juba tema ümbert kinni haarasid ja ta üles tõstsid. Vend oli teda alati 
väga armastanud: omal ajal oli ta tihti võtnud enda kanda õe süüteo ja selle karistuseks 
määratud hoobid, et kaitsta tüdrukut türannist isa eest. 

Üldse oli pan Nowowiejski oma kodus üsna jõhker despoot; ja nüüd teretas- neiu selles 
võimsas vennas mitte ainult venda, vaid ka oma tulevast kaitsjat. Vend aga suudles tema pead, 
silmi ja käsi, lükkas ta siis endast pisut eemale, vaatas talle näkku ning hüüdis vaimustatult: 
«Ilus tüdruk! Jumala eest!» 

Siis jälle: 

«Küll on ta suureks kasvanud! See on ju päris ahi, aga mitte enam tütarlaps!» 

Neiu silmad särasid vennale vastu. Siis hakkasid vend ja õde ruttu rääkima oma pikast 
lahusviibimisest, kodust ja sõdadest. Vana Nowowiejski käis nende ümber ja aina ümises 
omaette. Poeg imponeeris talle väga, kuid vahetevahel võttis tema hinges võimust rahutus, kas 
ta edaspidi jämedat otsa enda käes pidada suudab. Tol ajal oli isa võim väga suur, peaaegu 
piiramatu, kuid see poeg oli uljas jälitaja, sõjamees metsikuilt mailt, kes väga hästi oma 
hobuse seljas püsis, nagu pan Nowowiejski seda kohe oli taibanud. Vana Nowowiejski oli 
kade ja kartis oma valitsemisvõimu pärast. Ta oli küll kindel, et poeg ei lakka teda austamast 
ja täidab tema suhtes kõik kohustused, aga kas ta muutub vahaks isa käes, kas võtab ta veel 
kõike taluda nagu tookord, poisikesepõlves? 

«Jah!» mõtles vana aadlik, «kas minagi enam julgeksin kohelda teda kui poisikest? See 
ohvitser imponeerib mulle, Jumala eest!» Lisaks kõigele tundis pan Nowowiejski, et tema 
isatunded iga silmapilguga aina kasvavad ja et ta muutub selle suure poja suhtes üsna nõrgaks. 
Ewka aga sädistas nagu linnuke ja külvas venna küsimustega üle: millal'ta tuleb koju tagasi ja 
kas ta ei mõtle valida endale kindlat elukohta? Ja kas ta ei mõtle naist võtta? Tema ise seda 
muidugi hästi ei teadvat, aga ta olevat kuulnud, et sõdurid armuvat kergesti. Talle tuli koguni 
meelde, et proua Wolodyjowska oli sellest rääkinud. Kui kaunis ja kui hea on ometigi see 
proua Wolodyjowska! Ilusamat ja paremat võib kogu Poolast asjatult otsida! Võib-olla võiks 
veel Zosia Boskat temaga võrrelda. 

«Missugust Zosia Boskat?» küsis Adam. 

«Seda, kes viibib siin oma emaga ja kelle isa on hordilaste käes vangis. Küll sa saad teda veel 
näha ja hakkad teda armastama!» 

«Tooge Zosia Boska kohe siia!» hüüdis noor ohvitser. Isa ja Ewka naersid niisuguse 
valmisoleku üle, aga Adam ütles neile: 

«Mis siis ikka! Armastusest ja surmast ei pääse ükski... Olin veel päris piimahabe ja proua 
Wolodyjowska oli alles neiu, kui ma temasse hirmsal kombel armusin. Oh Jumal! Kuidas ma 
armastasin seda Baškat! Kuid mis sellest välja tuli? Ütlesin talle seda ühel ilusal päeval, aga 
mida ma siis kuulsin, see oli mulle päris kõrvalopsuks! Nagu kassi oleks eemale peletatud 
piimakausi juurest! Tuli välja, et ta armastab juba pan Wotodyjowskit, ja mis seal nüüd enam 
rääkida — eks tal olnud õigus!» 

«Miks?» küsis vana pan Nowowiejski. 

«Miks? Seepärast, et mina võidan vehklemises julgesti igaüht, ainult tema üksi võidaks mind 
silmapilkselt. Pealegi on ta incomparabilis jälitaja, kelle ees ka pan Ruszczyc peab-aukartuses 
mütsi maha võtma. Mis seal pan Ryszczycist rääkida! Tatarlasedki imetlevad teda! Kuulsaim 
sõjamees kogu» riigis.» 

«Ja kuidas tema ja ta naine teineteist armastavad! Ai-ai! Silmad jäävad üsna valusaks seda 
nähes!» tähendas Ewka. 

«Sa lähed kadedaks! Lähed kadedaks! Ka sinu aeg on juba kätte jõudnud!» hüüdis Adam. 


Ta pani käed puusa ja nookas õe poole nagu hobune ning naeris, aga tüdruk vastas 
tagasihoidlikult: 

«Mina ei mõtle sellele!» 

«Ega siin ole puudust ohvitseridest ja viisakast seltskonnast!» 

«Kuid ma ei tea, kas isa on sulle rääkinud, et Azja on siin!» 

«Azja Mellechowicz, lipek? Ma tunnen teda, ta on vapper sõjamees!» 

«Aga seda sa ei tea, et ta polegi Mellechowicz, vaid toosama meie Azja, kes ühes sinuga meil 
üles kasvas!» ütles vana pan Nowowiejski. 

«Jumala eest! Mis ma kuulen! Kus alles lugu! Mulle tuli vahel küll see mõte, et aga öeldi, 
tema nimi olevat Mellechowicz, siis arvasin: noh, see pole toosama! Kui temagi on Azja, siis 
on neil üks nimi! Nii palju aastaid on sellest möödas, kui olime koos, pole siis ime, et ma 
asjas kindel ei olnud! Meie oma- oli ju inetu ja jässakas, see aga on üsna sile poiss!» 

«Meie oma on ta jah!» ütles vana Nowowiejski. «Kuid pigem mitte meie oma, sest kas tead, 
kelle poeg ta on!» 

«Kust mina seda võin teada?» 

«Suure Tuhaj-bei poeg.» 

Noor Nowowiejski lõi endale nii tugevasti vastu põlvi, et maja kajas. 

«Ma ei usu oma kõrvu! Suure Tuhaj-bei poeg? Siis on ta ju vürst ja khaariide sugulane! 
Krimmis pole õilsamat verd kui Tuhaj-bei oma.» 

«See on meie vaenlaste veri.» 

«Vaenulik oli ta isa, poeg aga on meie teenistuses. Olen teda ise ligi kakskümmend korda 
hädas näinud, jah! Nüüd ma mõistan, kust ta selle kuradi julguse võtab! Pan Sobieski ülistas 
teda kogu sõjaväe juuresolekul ja nimetas ta sotnikuks. Tervitan teda rõõmsal südamel!» 
«Vaata, et sa temaga liiga familiaarseks ei muutu!» 

«Miks? On ta siis veel minu või meie teenija? Mina olen sõjamees, tema on 

sõjamees, mina olen ohvitser, tema on ohvitser. Jah, kui ta oleks veel mõni väike jalaväelane,, 
siis ma ei ütleks midagi; kui ta aga on Tuhaj-bei poeg, siis ei voola tema soontes niisama 
lihtne veri. Vürst on ta, ja muud midagi, ja hetman ise kavatseb teda Poola aadelkonda vastu 
võtta. Kuidas võin ma tema puhul tõsta kõrgilt oma nina, kui ma sõbrustan Kulak-mursaaga, 
sõbrustan Bakczy-agaaga ja Sukymaniga, nemad kõik aga ei häbeneks põrmugi Tuhaj-bei 
poja lambakarjuseks olla!» 

Ewka oleks venda heameelega uuesti suudelnud; ta istus vennale üsna lähedale ja hakkas oma 
ilusa käega tema käharpead silitama. 

Selle õrnutsemise katkestas pan Wotodyjowski tulek. 

Noor Nowowiejski kargas püsti, et teretada vanemat ohvitseri, ja hakkas vabandama, miks ta 
polnud otsekohe täitnud oma kohustusi komandandi suhtes: nimelt ei viibivat ta siin 
ametialaliselt, vaid eraisikuna. 

Wotodyjowski aga embas teda sõbralikult ja vastas: 

«Kes võiks sulle seda pahaks panna, armas sõber, et sa nii pika aja tagant tulid oma isa 
põlvede ette viskuma! Siis oleks teine asi, kui sa oleksid tulnud ametikohustustega, kuid ega 
sul ole ju pan Rttszczycilt mingisuguseid ülesandeid!» 

«Ainult tervitada! Pan Ruszczyc läks ise ka Jahorliki poole, sest talle teatati, et lumel olevat 
rohkesti kabjajälgi. Teie Auväärsuse kirjad on minu komandant kätte saanud ja kohe hordi, 
oma sugulastele ja sõpradele saatnud, et nemadki seal otsiksid ja järele päriksid, ise aga ta 
teile ei vasta, sest na'gu ta ütleb, tal olevat selleks liiga saamatu käsi ega olevat tal 
mingisugust vilumust kirjutamiskunstis.» 

«Ma tean, et seda ta ei armasta,» ütles pan Wotodyjowski. «Tema tööriistaks on alati olnud 
mõõk.» 

Nüüd liigutas ta oma vurrukesi ja lisas teatava uhkusega: 


«Ja ometigi jälgisite teie Azja-beid kaks kuud tagajärjetult.» 

«Teie aga, auväärt isand, neelasite ta alla nagu haug pisikese kiisa!» hüüdis pan Nowowiejski 
vaimustatult. «Noh! Küllap oli Jumal tal mõistuse segi ajanud, et ta Ruszczyci võimu alt 
pages ja teie võimu alla sattus! Juhtus parajasse paika! Haa!» 

Need sõnad kõditasid meeldivalt väikese rüütli enesearmastust; soovides komplimendile 
vastata komplimendiga, ütles ta pan Nowowiejskile: 

«Mulle pole Issand Jeesus seni poega andnud, kui ta mulle aga siiski kord tahaks üht kinkida, 
siis sooviksin, et mu poeg sarnaneks selle kavaleriga!» 

«Ei, seda ei maksaks tahta! Mis te nüüd!» vastas vana aadlik. 

Kuigi oli niiviisi öelnud, nohises ta siiski heameelest. 

«Näe, kus mul suur haruldus ...» mõtles ta. 

Väike rüütel silitas nüüd Ewka näokest ja ütles talle: 

«Vaadake, auväärt neiu, mina pole enam nooruk, kuid minu Baška on teiega peaaegu 
üheealine, seepärast pean ma oma *kohuseks võimaldada mõnda sünnist, tema noorele eale 
kohast lõbustust... Tõsi küll, kõik armastavad teda siin üsna imes-tamisväärselt, ning ma 
loodan, et teiegi, auväärt neiu, tunnistate, et mitte ilma põhjuseta.» 

«Armas Jumal!» hüüdis Ewka. «Kogu maailmas pole teist niisugust! Ütlesin seda alles hetk 
tagasi.» 

Väikesel rüütlil oli selle üle nii hea meel, et ta silmad lõid särama, ja ta lausus: 

«Kas te ütlesite seda tõesti, auväärt neiu? Kuidas?» 

«Ausõna, ütles küll!» hüüdsid isa ja poeg nagu ühest suust. 

«Noh, siis ehtige end nii ilusaks, kui võimalik, auväärt neiu, sest ma tellisin oma Baškale 
üllatuseks Kamieniecist orkestri. Käskisin mänguriistad õlgedesse peita, Baškale aga ütlesin, 
et mustlased tulevad siia hobuseid rautama. Täna õhtul tahan korraldada toreda tantsupeo. 
Tema armastab seda, armastab küll, kuigi näitab end meeleldi tõsise matroonina.» 

Pan Michal ütles seda käsi hõõrudes ja oli enesega üpris rahul. 


XIII 


Paks lumi täitis ääreni asunduse kraavi ja kattis tara nagu kaitsevall. Väljas oli öö ja tuisk, aga 
Chreptiõwi kindlustuse pearuum säras tuledes. Seal olid kaks viiulit, üks tšello, kaks pasunat 
ja üks metsasarv. Viiuldajad mängisid suure hooga, pasunapuhujal ja metsasarvemängijal aga 
olid põsed pungis ning silmad punased. Vanemad ohvitserid ja eakam seltskond istusid seinte 
ääres pinkidel, tihedalt üksteise kõrval nagu tuvikesed katuseäärel, jõid mõdu ja veini ning 
vaatasid pealt, kuidas nooremad tantsivad. 

Esimeses paaris sammus proua Basiaga pan Muszalski, kes oli eakusest hoolimata niisama 
hea tantsija kui vibukütt. Basia näis oma hermeliininahkadega ääristatud hõbelameest kleidis 
nagu äsjasadanud lumme pistetud värske roosiõis. Tema ilu imetlesid nii noored kui vanad 
ning tahtmatult tungis vaimustusfrüüdeid nii mõnestki rinnast, sest kuigi preilid Nowowiejska 
ja Boska olid temast veidi nooremad ja haruldaselt ilusad, oli ta nende hulgast siiski kõige 
hurmavam. Tema silmad särasid rõõmust ja heameelest. Väikesest rüütlist möödudes tänas ta 
teda naeratusega selle lõbu eest ja 

tema avatud roosast suukesest paistsid valged hambad; särades oma hõbedases lameekleidis, 
vilkudes nagu kuukiir või täheke, pimestas ta kõikide silmi oma lapseliku ja naiseliku,, lilleõit 
meenutava iluga. 


Tema järel lehvisid suurte liblikatiibade taolised käised, ja kui ta kätega oma seelikuserva 
kergitas, niksutades tantsupartneri ees, siis võis ka küll arvata, et ta maa alla kaob-nagu mõni 
ilmutis või nagu need ojakesed, mis selgetel suveöödel kuristikuveertel hüplevad. 

Väljas surus kindlustuse kaitsemeeskond oma karmid, vur-rukad näod valgustatud 
aknaruutudele, nii et nende ninad üsna lamedaks jäid. Nad olid väga uhked oma ihaletud 
emanda peale, et see oma iluga kõik teised varju jätab, sest nad kõik olid tema poolt, tegid 
preilide Nowowiejska ja Boska kohta halastamatuid märkusi ja tervitasid iga kord valju 
kisaga Basiat, kui see aknale ligines. 

Wotodyjowski süda paisus rõõmust ja uhkusest ning ta noogutas pead ühes taktis oma Baška 
liigutustega. Pan Zagloba seisis mõdukannuga tema kõrval, lõi jalaga takti ja kallas sealjuures 
oraa kannu sisu ikka põrandale; vahel pöördus ta väikese rüütli poole ning siis vaatasid nad 
sõnagi lausumata ja ülisuurest Vaimustusest aina nohisedes teineteisele otsa. 

Basia aga lendas mööda tuba, muutudes üha lõbusamaks, üha võluvamaks. Küll see oli tema 
meelest tore «üksindus».' Kord lahing, siis jahilkäimine, siis lõbu ja tants ja orkester ja see 
hulk sõjamehi, — ning tema mees, kõikidest kõige kuulsam, kes teda armastab nagu tema 
tedagi; noor naine tundis, et kõik armastavad ning imetlevad teda ja et väike rüütel muutub 
üha õnnelikumaks; seetõttu tundis temagi end nii õnnelikuna nagu nood linnukesed, kes 
kevade tulekul möllavad maikuuõhus, täites selle kisa ja käraga. 

Teises paaris Basia järel tantsisid tumepunast poola rahva-rõivajakki kandev preili 
Nowowiejska ja Azja. Noor tatarlane ei rääkinud oma partneriga ühtegi sõna, täiesti 
pimestatud esimeses paaris säravast valgest unelmast, kuid Ewka arvas, et ärevus matab tema 
hääle, ning püüdis tema tähelepanu äratada, surudes tema kätt algul tasakesi, pärast ikka kõve- 
mini. 

Azja vastas talle vahel samuti nii tugevate käepigistustega, et Ewka pidi valust peaaegu 
karjatama, kuid noormees tegi seda tahtmatult, sest tema mõtteis polnud midagi peale Basia, 
ta ei näinud kedagi peale Basia ning kordas oma hingepõhjas aina seda hirmsat tõotust, et see 
naine peab, maksku mis maksab, tema omaks saama, kuigi selleks tuleks maha põletada pool 
Ruteeniat. 

Vahel, kui ta veidi toibus, tekkis tal himu Ewkal kurgust kinni" haarata ja teda meeletus vihas 
kägistada tema käepigistuste pärast ja selle pärast, et tüdruk tema armastuse ja Basia vahel 
seisab. Siis.puuris ta oma jõhkra kotkapilgu õnnetusse neiusse, aga neiu süda hakkas seejärel 
taguma, sest Ewka arvas, et Azja vaatab talle nõnda metsikult otsa puhtast armastusest. 
Kolmandas paaris tantsisid noor pan Nowowiejski ja Zosia Boska, kes tripsas tema kõrval, 
silmad maas, sarnanedes äraunustamind-lillekesega. Nowowiejski aga näis tulise stepi- 
hobusena ja hüppaski nagu tuline stepihobune. Tema rautatud kontsade alt lendasid pilpad, 
tema käharad juuksed lendlesid, nägu kuumas ja punetas, ta puhitas oma laiu sõõrmeid justkui 
türgi täkk, keerutas Zosiat, nagu tuul keerutab lehekest, ja tõstis teda ühtelugu õhku. Ta 
muutus lõbusaks, aga et ta Metsikute Väljade piiril viibides polnud kuude viisi ühtki naist 
näinud, võttis Zosia tema südames korraga niivõrd võimust, et noormees oli temasse 
silmapilkselt kõrvuni armunud. 

Vahetevahel vaatas ta neiu langetatud silmi, tema punaseid põski ja aina nohises midagi nii 
armast nähes, lõi seda metsikumalt oma kontsaraudadega sädemeid ja surus tüdrukut järjest 
tugevamini oma laiale rinnale, ning teda keerutades ja ülilõbusas tujus valjusti naerdes hakkas 
ta Zosiat ikka enam armastama. 

Aga Zosial hakkas päriselt hirm. Kuid see polnud sugugi ebameeldiv hirm, sest tedagi kiskus 
kaasa see tormlemine, kuidas Nowowiejski temast kinni haaras ja teda keerutas. Ehtne 
draakon! Jaworöwis oli Zosia näinud kõiksuguseid rüütleid, kuid ei ühtegi nii kuumaverelist, 
mitte keegi polnud tantsinud sel kombel ega surunud teda niiviisi oma rinnale. Tõepoolest, 
ehtne draakon! ... Mis niisugusega teha, kui sa talle vastu panna ei suuda? ... 


Järgmise paarina tantsis preili Kamiriska ühe viisaka partneriga, nende järel prouad 
Kieremowicz ja Neresewicz, kes «olid ka peole kutsutud, kuigi nad olid kodanikuseisusest, 
sest neil mõlemal olid üsna õukondlikud kombed ja nad olid väga rikkad. 

Tõsine Nawiragh ja kaks armeenlasest vaimulikku jälgisid poolakate tantsimist kasvava 
imestusega. 

Mõdukannude-juures istuvate vanemate meeste jutt muutus ikka valjemaks*, nii et see hakkas 
viimaks sarnanema kisaga, mida stepihobused tõstavad. Orkester aga kostis siiski üle kõigist 
häältest ning toa keskel liikuvate inimeste tuju aina tõusis. 

Basia jättis äkki oma tantsupartneri sinnapaika, jooksis 

247 

hingeldades oma mehe juurde ja palus teda, käsi kokku pannes: 

«Michalek, sõjameestel seal akende taga on nii külm! Käsi ka neile anda üks vaaditäis!» 
Väike rüütel oli haruldaselt lõbusas tujus, suudles oma Baška rusikakesi ja hüüdis: 
«Annaksin oma veregi, et aga sinule rõõmu teha!» 

Siis ruttas ta ise õue, et sõjameestele teada anda, kelle eestkostel nad endale vaadikese saavad, 
sest tahtis, et nad oleksid Basiale tänulikud ja armastaksid teda seda enam. 

Kui sõjamehed vastuseks nii hirmsa kisa tõstsid, et lumi hakkas katuselt maha tulema, hüüdis 
väike rüütel veel: 

«Laske prouale musketitest aupauke!» 

Kui pan Wotodyjowski tuppa tagasi tuli, siis tantsis Basia Azjaga. Seda imeilusat naist oma 
käte vahel hoides, tundes tema tuksuvat südant, temast hoovavat soojust, tema hingeõhku oma 
näol, kadusid Azjal silmaterad üsna laugude alla ja kogu maailm hakkas tema silmis ringi 
keerlema; südames-aga loobus ta paradiisist, loobus igavesest elust ning kõigist õndsustest ja 
mõnudest, ainult Basiat tahtis ta saada endale. 

Basia nägi mööda vilksatavat Ewka tumepunast jakki, ning: uudishimutsedes., kas Azja on 
neiule juba armastust avaldanud, küsis ta: 

«Kas te pole teinud talle veel ettepanekut?» 

«Ei.» 

«Miks mitte?» 

«Õige aeg pole veel kätte jõudnud!» vastas tatarlane kummalise näoilmega. 

«Kas armastate väga?» 

«Olen surmani armunud! Surmani!» hüüdis Tuhaj-bei poeg tasasel, kuid kähiseval, ronga 
kraaksumist meenutaval häälel. 

Nad jätkasid tantsimist kohe Nowowiejski taga, kes esimesse paari oli jõudnud. Teised olid 
juba vahetanud oma daame, tema aga polnud seni Zosiat ära minna lasknud, oli ta vahel ainult 
pingile istuma viinud, et ta saaks pisut hinge tõmmata ja puhata, ning siis olid nad jälle edasi 
tantsinud. 

Viimaks peatus ta orkestri ees, haaras ühe käega Zosia ümbert kinni, pani teise käe puusa ja 
hüüdis moosekantidele: 

«Krakowskit, mängumehed! Noh!» 

Käsu kohaselt alustati kohe krakowskit. Nüüd hakkas pan Nowowiejski jalgadega trampima 
ja laulis valju häälega: 

«Allikate vesi 

Dnestri jõkke vaob, 

samuti su silmi 

minu süda kaob. 

U-haa!» 

Ja seda «u-haa'd» hüüdis ta nõnda kasakate moodi, et ka Zosia kohkus. Samuti kohkus nende 
lähedal seisev tõsine Nawiragh ning kohkusid kaks tarka armeenia vaimulikku; pan 


Nowowiejski aga jätkas tantsu, tegi kaks korda tiiru ümber toa, kummardas siis mängumeeste 
ees ning laulis nüüd jälle südamest järgmiselt: 

«Kaob, kuid ka mitte, 

Dnestrile just kiuste, 

sõrmuse ta viimaks 

püüab sealt kätte. 

U-haa!» 

«Väga sünnis salm!» hüüdis pan Zagloba. «Mina tunnen asja, omal ajal sai neid laulukesi 
küllalt sepitsetud. Püüa aga edasi, kavaler, püüa aga! Ja kui sa lõpuks oma sõrmuse kinni 
püüad, siis laulan mina sulle niimoodi: 

Poiss on tulekivi 

tael on iga tüdruk, 

küll saad sädemeidki, 

kui tead õiget lööki! 

U-haa!» 

«Vivat, vivat, pan Zagloba!» hüüdsid ohvitserid ja terve seltskond nii ägedalt, et tõsine 
Nawiragh päris ära kohkus, samuti kohkusid kaks tarka armeenia vaimulikku ja vaatasid suure 
imestusega teineteisele otsa. 

Pan Nowowiejski tegi aga veel kaks tantsuringi ja saatis siis tantsust hingeldava ja oma 
kavaleri julgusest hirmunud Zosia istuma. 

Pan Nowowiejski oli Zosiale väga armas, ta oli nii hakkaja ja avameelne, päris ehtne tuleleek, 
kuid just seetõttu muutus neiu segaseks, et ta varemini polnud niisuguste noormeestega kokku 
juhtunud; ta lõi oma pilgu veel rohkem maha ja istus vaikselt nagu talleke. 

«Miks te vaikite, auväärt neiu? Miks olete nii kurb? Miks?» küsis pan Nowowiejski. 

«Mu taadike on sõjavangis,» vastas Zosia peenikese häälega. 

«See ei tähenda midagi!» lausus noormees. «Lähme parem tantsima! Vaadake toas ringi, 
auväärt neiu: meid on siin ligi kakskümmend sõjameest, ja kindlasti ei sure ükski meist oma 
loomulikku su'ma, vaid paganate nooltest või vaenlaste ahelais. Üks täna, teine homme! Siin 
piirialal on igaüks omakseid kaotanud, aga selleks me lõbutsemegi, et Issand Jumal ei arvaks, 
nagu kaebaksime oma teenistuse üle! Või veel! Parem tantsida! Naeratage, auväärt neiu, 
näidake oma silmakesi, muidu ma hakkan veel mõtlema, et teie mind ei salli!» 

Zosia ei vaadanud talle küll kohe otsa, aga tema suunur-gad kerkisid ülespoole ja tema 
õhetavaisse palgeisse ilmus, kaks lohukest. 

«Auväärt neiu, kas armastate mind vähemalt natukegi?» küsis kavaler jälle. Zosia vastas 
seepeale veel vaiksemal häälel: 

«Jah ... muidugi...» 

Seda kuuldes kargas pan Nowowiejski pingilt, haaras Zosia käekesed pihku, kattis need 
suudlustega ja ütles: 

«Pole midagi parata! Olen teisse surmani armunud, auväärt neiu! Ma ei taha kedagi muud, 
kui ainult teid, auväärt neiu! Minu kauneim õieke! Teie ei tea, kuidas ma teid armastanf 
Homme viskun ma teie ema jalgade ette! Mis homme! Juba täna teen ma temale selle 
kummarduse, siis võin kindel olla, et teist saab minu elukaaslane!» 

Hirmsad paugud akna taga summutasid Zosia vastuse. Rõõmsad sõjamehed lasksid seal 
Basiale aupauke. Aknaruudud värisesid, samuti seinad. Kolmandat korda kohkus tõsine 
Nawiragh, kohkusid kaks tarka armeenia vaimulikku, kuid Zagloba, kes parajasti nende juures 
seisis, rahustas neid ladina keeli: 

«Apud Polonos,» ütles ta neile, «nunguam sine clatnore et strepitu gaudia fiunt.» 


Näis, nagu oleksidki kõik oodanud seda püsside paugutamist, et lasta tõusta oma lõbus 
tuju haripunkti. Aadlike taevaline õukondlik viisakus andis nüüd maad stepimetsikusele. 
Orkester mängis mürinal. Algas jälle tormiline tants, silmad leegitsesid ja särasid, pead 
aurasid. Isegi kõige vanemad mehed hakkasid tantsima, kostis valjusid hüüdeid, tantsiti, 
juubeldati, joodi terviseks Basia kingakesest, lasti püstoleist märki Ewka korkkontsadele, 
ühesõnaga — kogu Chreptiöw kajas, lärmit-ses ja laulis kuni hommikuni, nii et metsloomad 
endid kõige sügavamasse tihnikusse peitsid. 

Et see kõik aga toimus just hirmsa Türgi sõja eel ning et kõiki neid inimesi ähvardas 
hädaoht ja ootas kadu, imestas äärmiselt nende poola sõjameeste käitumise üle tõsine Nawi- 
ragh ja mitte vähem ei imestanud mõlemad targad armeenia vaimulikud. 


XIV 


Järgmisel hommikul magasid kõik väga kaua, kõik peale valves olevate sõjameeste ja 
väikese rüütli, kes ilmaski mingi lõbustuse pärast e1 jätnud hooletusse oma teenistuskohuseid. 
Noor pan Nowowiejski kargas samuti üsna vara voodist välja, 

sest Zosia Boska oli talle armsam kui uni. Ta pani endale juba hommikul ilusad rõivad 
selga, läks sellesse tuppa, kus nad olid tantsinud, ja kuulatas, kas kõrvaltubadest, mis olid 
neiude päralt, kostab juba liikumist ja askeldamist. 

Proua Boska kasutada olevast toast kuuldus juba kõnepominat, kuid kärsitu noormees ei 
suutnud kuidagi ära oodata, millal ta Zosiaga kokku saab; ta haaras pistoda ja hakkas sellega 
palkide vahelt välja urgitsema sammalt ja savi, et Zosiat näha saada — vähemalt läbi 
seinapraokesegi, üheainsagi silmaga. 

Selle töö pealt tabas teda aga pan Zagloba, kes parajasti palvehelmestega tuli. Taibates 
kohe, milles asi seisab, hiilis ta kikivarvul juurde ja hakkas noore rüütli seljale sandlipuust 
palvehelmestega hoope jagama. 

Nowowiejski püüdis põgeneda, et hoopidest pääseda, näidates sealjuures naerust nägu, 
kuid tal oli väga piinlik, vanamees aga muudkui jooksis talle järele ja peksis teda, öeldes: 

«Ah sa, türklane, ah sa, tatarlane, säh sulle, säh sulle, säh sulle! Exorciso te! Ja kuhu on 
jäänud mores? Või naisterahvaid hakkad salaja piiluma? Säh sulle! Säh sulle!» 

«Auväärt isand!» hüüdis pan Nowowiejski. «Ei kõlba ikkagi pühade palvehelmestega 
niimoodi nuhelda! Jätke mind rahule, sest ega mul patuseid mõtteid olnud!» 

«Sa ütled, et ei kõlba pühade palvehelmestega nuhelda? See pole õige! Palmioksad on 
palmipuudepühal samuti pühitsetud, aga ometi pekstakse nendega. Need olid ju varem 
paganate palvehelmed ja kuulusid Supanhazile, mina aga rebisin tal need Zbaraži all käest ära 
ja siis pühitses neid apostlik nuntsius. Vaata! Eht sandlipuu!» 

«Kui see on eht sandlipuu, siis lõhnab.» 

«Mina tunnen palvehelmeste, sina aga noore neiu lõhna! Pean sulle nendega veel 
korralikuma nahatäie andma, sest just nimelt kuradi väljapeksmiseks on pühitsetud 
palvehelmed üle kõige!» 

«Mul pole patuseid kavatsusi, Jumala ees mitte! ...» «Eks ole! Urgitsed siin auku ainult 
pühast vagadusest? Mis?» 

«Mitte vagadusest, vaid nii erakordsest armastusest, et ma ei tea, kas ma sellest viimati 
lõhki ei lähe nagu granaat! Mis siin salata, kui asi nii on! Parmudki ei piina suvel hobuseid 
nii hirmsasti kui mind praegu armastus!» 

«Vaata, et tegemist poleks patuse ihaga, sest kui ma siia sisse tulin, siis ei suutnud sa 
rahulikult paigal püsida, vaid peksid üht kanda teise vastu, nagu seisaksid tulistel sütel.» 

«Ma pole veel midagi näinud, Jumala eest, sest ma ju alles hakkasin seda praokest 
urgitsema!» 

«Haa! Noorus!... Veri vemmeldab!... Minagi pean end vahel taltsutama, sest minuski 
pesitseb veel leo, gui guerit guem devoret! Kui sul on ausad kavatsused, siis mõtled naise- 
võtmisele?» 

«Kas ma mõtlen naisevõtmisele? Võimas Jumal! Millele ma siis veel peaksin mõtlema? 
Ma ükspäinis ei mõtle selle peale, vaid mulle tundub ka, nagu torgiks mind keegi kogu aja 
naaskliga! Kas teie, auväärt isand, ei teagi, et ma juba eile õhtul palusin proua Boskalt Zosia 
kätt, ja et mul on olemas ka isa nõusolek? ...» 

«Noh, on see alles poiss! Võtku sind see ja teine! Kui lugu nõndaviisi on, siis on hoopis 
teine asi. Aga räägi ometigi, kuidas see käis!» 

«Proua Boska läks eile õhtul oma tuppa Zosiale rätikut tooma, ja mina talle järele. Tema 
keeras ringi: «Kes seal on?» Mina aga pauhti tema jalgade ette maha! «Lööge mind, ema, 
kuid andke mulle Zosia, minu õnn, minu arm!» Kui proua Boska oli end veidi kogunud, ütles 
ta mulle: «Kõik kiidavad teid ja peavad teid väärikaks rüütliks; minu mees on sõjavangis, 
Zoska aga on siin maailmas kaitsetu; siiski ei anna ma teile lõplikku vastust ei täna ega 
homme, vaid kunagi hiljem, teie aga, auväärt noormees, vajate ju selleks ka veel oma isa 
luba.» Seda öelnud, läks ta minema, arvates, et ma tegin seda purjus peast. Ma olin tõesti 
veidi vintis ...» 

«Mis sellest! Kõik olid auru all! Kas nägid, kuidas tOllef Nawiraghil ja armeenia 
vaimulikkudel olid mütsid peas viimaks üpris viltu?» 

«Seda ma tähele ei pannud, sest murdsin juba pead,, kuidas ma isalt nõusoleku kõige 
kergemini kätte saaksin.» 

«Ja kas see läks kergesti?» 

«Vastu hommikut läksime mõlemad oma korterisse, ja et rauda on hea taguda, kuni ta 
tuline on, siis mõtlesin kohe, et pean vähemalt maad kuulama, kuidas isa selle kavatsuse peale 
vaatab. Seepärast ütlesin talle: «Kuule, isa, ma tahan Zosiat kindlasti endale saada ja vajan 
selleks sinu isalikku nõusolekut, ja kui ma seda ei saa, siis lähen veneetslaste teenistusse ja 
olengi kadunud!» Isa kargas mulle kohe suure vihaga kallale: «Ah sa niisugune, sa ju oskad 
ilma minu loatagi läbi ajada! Mine veneetslaste teenistusse või võta tüdruk naiseks, aga seda 
ma sulle ütlen: ühtegi krossi sa minu käest ei saa, ei minu ega ema varandusest, sest see kõik 
on minu oma!» 

Pan Zagloba sirutas oma alumise huule ette. «Oi kui kehvasti!» 

«Oodake nüüd, auväärt isand! Seda kuuldes ütlesin isale kohe: «Kas ma seda varandust 
palun või vajangi? Vajan 

ainult teie õnnistust, ei midagi muud, sest sellest paganate varandusest, mis minu mõõga 
osaks on langenud, sellest jätkub hea rendimõisa, oh, isegi väikese küla ostmiseks. Mis on 
ema osa, see jäägu Ewkale kaasavaraks, ma lisan talle juurde veel mõne peotäie türkiise, 
atlass-siidi ja kunstipärast lameed, kui aga peaks tulema kehv aasta, siis võin ka isa veel sula- 
rahaga aidata.» 

«Oled sa nii rikas?» küsis isa. «Jumala eest! Millest? Sõjasaagist? Kodunt lahkudes olid sa 
ju vaene nagu türklaste pühak!» 

«Mis te siis arvate, isa?» vastasin mina. «Olen nüüd juba: üksteistkümmend aastat 
rusikaga vehkinud, ja nagu mulle räägitakse, mitte just kõige halvemini, mis mul siis viga on 
olnud varandust koguda. Olen osa võtnud rünnakust mässu tõstnud linnadele, kuhu hulkurid 
ja tatarlased olid kuhjanud toredat sõjasaaki; küll tapsime mursaasid ja röövlibandesid, saaki 
aga tuli alatasa juurde. Võtsin ainult seda, mis mulle määrati, ei teinud kellelegi ülekohut, aga 
varandust tuli aina juurde, ja kui ma poleks lõbusalt elanud, "siis oleks seda raha jätkunud 
kahe niisuguse mõisa ostmiseks, nagu teie oma on!» 

«Noh, mis vana siis selle peale ütles?» küsis Zagloba nüüd lõbustatult. 


«Isa imestas, sest seda polnud ta oodanud, ja hakkas mind kohe sõitlema raiskamise 
pärast. «Nüüd oleks sul varandust,» ütles ta, «kuid niisugune tuuletallaja, niisugune prassija 
raiskab kõik ära ega oska midagi kokku hoida!» Aga siis võttis uudishimu võimust ja ta 
hakkas üksikasjaliselt pärima, mis mul on. Mina aga, märgates, et rattaid selle määrdega mää- 
rides varsti pärale jõuan, ei hakanud midagi maha salgama, vaid luiskasin kogunisti veidi veel 
juurde, ehk küll ma tavaliselt ei armasta liialdada, sest minu arvates on tõde puhas kaer, vale 
aga aganad. Isa haaras pea käte vahele ja jäi mõtlema. «Seda ja teist võiks juurde osta,» ütles 
ta, «seda ja teist lisaks protsessida; me oleksime naabrid, ja sinu äraolekul .võiksin mina kõik 
oma hoole alla võtta.» Ja kuidas minu auväärt isake nuttis! «Adam!» ütles ta. «See tüdruk 
meeldib mulle sinu naisena kangesti, ja et ta hetmani kaitse all on, see võib sulle ainult kasu 
tuua ... Adam,» ütles ta, «vaata aga, et sa mul seda teist tütart hoiad, ja et sa talle liiga ei tee, 
muidu ei andesta ma seda sulle surmatunnil ka mitte.» Mina aga hakkasin kohe nutma juba 
üksi seepärast, et isa' mind kahtlustab, nagu võiksin ma Zosiale ülekohut teha. Me langesime 
isaga teineteisele kaela ja nutsime accurate esimese kukelauluni.» 

«Sa vana kelm!» ümises Zagloba. 

Siis lisas ta valjusti: 

«Haa! Varsti võib Chreptiöwis oodata pulmi ja uut pidu, eriti kuna on paastuaja algus!» 

«Kui see ainult minu teha oleks, siis peetaks need pulmad juba homme,» hüüdis 
Nowowiejski elavalt, «kuid vaadake, heategija, mis on! Minu puhkeaeg lõpeb varsti, ja 
teenistuskohused on teenistuskohused — ma pean Raszkõwi tagasi minema. Noh! Pan 
Ruszczyc annab mulle uuesti puhkust, seda raa tean! Kuid ma pole kindel, kas naiste poolt ei 
tule takistusi. Niipea kui räägin emaga, ütleb see: «Minu mees on sõjavangis.» Räägin tütrega, 
siis kuulen jälle: «Taadike on sõjavangis!» Mis see siis on? Kas mina pean seda isa siis 
ahelais või? Ma kardan hirmsasti niisuguseid hädaldamisi! Kui neid poleks, siis haaraksin 
ksjonds Kaminskil kuuest kinni ega laseks teda enne lahti, kui ta meid paari on pannud! Aga 
kui naised midagi pähe võtavad, siis ei aita siin ükski vägi. Annaksin viimase krossi käest, 
läheksin ise tema taadi juurde, kuid see on ju võimatu! Keegi ei tea, kus ta viibib; võib-olla on 
ta surnud, ja siis on kogu see vaevanägemine asjata! Kui mind kästakse teda ootama hakata, 
siis ootan ma teda viimsepäevani!» 

«Piotrowicz asub Nawiraghi ja armeenia vaimulikkude saatel homme teele; teateid saab 
varsti.» 

«Issand halasta! Kas mina pean jääma teateid ootama? Enne kevadet ei saaks neid olla, ja 
selle aja sees kuivan ma kokku, Jumala eest! Heategija! Kõik loodavad teie mõistusele ja teie 
kogemustele, ajage teie neil naistel see ootamine peast välja! Jumal teab, mis veel võib 
juhtuda! Mina tahan ometigi naida Zosiat, mitte tema isa, miks ma siis pean oma ohkeid tema 
isa poole saatma!» 

«Ütle naistele, et nad Raszkõwi läheksid ja sinna elama asuksid. Sinna on kergem 
teateidki saata, ja kui Piotrowicz leiab pan Boski üles, siis olete teie tema lähedal. Teiseks 
teen mina, mida suudan, sina aga palu proua Boskat, et temagi sinu eest kostaks!» 

«Tingimata, tingimata, sest kurat...» 

Uks kriuksus ja tuppa astus proua Boska. Enne veel, kui pan Zagloba suutis taha vaadata, 
prantsatas noor Nowowiejski kogu pikkuses juba proua jalgade ette, kattes oma hiiglakehaga 
suure osa põrandast, ja hüüdis: 

«Mul on juba isa nõusolek! Ema, andke mulle Zoška! Andke mulle Zoška, ema! Andke 
mulle Zoška, ema!» 

«Andke talle Zoška, ema!» kordas Zagloba bassihäälel. 

See melu meelitas kõrvaltubadestki inimesi välja: tuli Basia, tuli pan Michal oma 
kantseleist ja varsti ilmus ka Zosia. Noorel neiul ei olnud sünnis taibata, mis toimub, kuid ta 
läks üleni punaseks, pani käed ruttu kokku, seadis huulekesed 

torru ja seisis langetatud pilgul seina ääres. Pan Michal läks ruttu vana pan Nowowiejskit 
kutsuma. See tuli peagi ja oli väga solvunud, et poeg polnud kogu asjaajamist temale 
usaldanud ega palunud tema eestkostmist. Siiski ühines temagi palujatega. 

Proua Boska, kellel polnud maailmas tõesti ühtki lähemat kaitsjat, puhkes viimaks nutma 
ja andis pan Adami palvetele järele, oli koguni nõus ühes Piotrowicziga Raszkõwi sõitma, et 
seal oma meest oodata. 

Üleni pisarais, pöördus ta tütre poole: 

«Zoška,» ütles ta tütrele, «kas pan Nowowiejski ettepanek on sinu südamele 
vastuvõetav?» 

Kõikide silmad pöördusid seina ääres seisva Zosia poole, kelle pilk oli nagu tavaliselt 
kiindunud põrandale; näost tulipunasena ütles ta hetkelise vaikuse järel vaevukuuldavalt: 

«Tahan sõita Raszkõwi! ...» 

«Minu kallim!» hüüdis pan Adam, ruttas tema juurde ja. haaras tal ümbert kinni. Siis 
karjus ta, nii et seinad värisesid: «Zoška on juba minu oma! Minu oma!» 


XV 

Noor pan Nowowiejski sõitis kohe pärast kihlust Raszkõwi, et seal leida ja sisustada proua 
ja preili Boskale korter; paari: nädala pärast aga asus teele terve killavoor endisi Chreptiõwi 
külalisi. Selle reisiseltskonna moodustasid Nawiragh, kaks armeenia vaimulikku, prouad 
Kieremowicz ja Neresewicz, pan Seferowicz, proua ja preili Boska, kaks pan Piotrowiczit ja 
vana pan Nowowiejski, peale selle veel mitu Kamienieci armeenlast ja suur hulk teenreid ning 
relvastatud kannupoisse, kes koormaid ja veoloomi pidid valvama. Piotrowiczid ja 
Etšmiadzini patriarhi vaimulikud delegaadid pidid Raszköwis vaid veidi puhkama ja siis 
Krimmi edasi sõitma. Teised aga otsustasid vähemalt esimeste sulailmadeni oodata sõjavan- 
gide, nimelt pan Boski, noore Seferowiczi ja kahe kaupmehe tagasitulekut, keda murelikud 
abikaasad suures ahastuses juba ammugi ootasid. 

Teekond oli raske, sest tuli minna läbi tumedate laante ja üle järskude'kuristikkude. 
Õnneks oli tänu ohtrasti sadanud' lumele ilus saanitee, Mohylöwi, Jampoli ja Raszkõwi 
komandod aga kindlustasid reisijate julgeolekut. Azba-bei oli tapetud, röövlid üles poodud või 
laiali jooksnud, tatarlased aga ei liikunud talviseil teil, sest seal ei kasvanud rohtu. 

Noor pan Nowowiejski oli lubanud, kui saab pan Ruszczycilt 

vastava loa, reisijatele mõnekümne hobusega vastu tulla.-See'! pärast sõideti rõõmsas ja 
rahulikus meeleolus. Zosia oli valmis pan Adamile järgnema maailma otsa. Proua Boska ja; 
kaks armeenlannat lootsid peagi oma mehi üles leida. See Raszköw asetses küll hirmsais 
laantes kristluse piirialal, kuid ega sinna ju sõidetud kogu eluks, ka mitte pikaks ajaks. Keva- 
deks oodati sõda; sellest räägiti vihjamisi kõikjal, seepärast i;uli kohe pärast oma armsaimate 
leidmist, esimese sooja kevadtuule puhudes, koju sõita, et mitte sõjale jalgu jääda. 

Ewka, keda proua Wolodyjowska veel lahkuda ei, lasknud, jäi Chreptiõwi. Isa ei käinud 
talle ka just väga peale, et ta kaasa tuleks, sest jättis tütre ju nii õilsate inimeste hoolde. 

«Küll mina ta kindlasti teie juurde saadan või toon ta koguni ise ära,» ütles Basia täile, 
«tõenäoliselt toongi mina tema ära, sest tahaksin kord elus näha saada seda hirmsat piiriala, 
millest olen maast-madalast nii palju kuulnud. Kevade poole, kui teed hakkavad hordilastest 
kubisema, ei luba seda mulle mu mees, nüüd aga, kui Ewka siia jääb, on mul selleks hea 
ettekääne. Umbes kahe nädala pärast hakkan oma mehele peale käima, kolme nädala pärast 
aga on mul luba kindlasti käes.» 

«Teie mees ei lase teid, spero, talvelgi minna ilma kindla eskordita.» 

«Kui ta saab, siis tuleb ta ise minuga kaasa, kui mitte, siis saadab Azja meid kahesaja või 
rohkem hobusega, sest olen sedagi kuulnud, et ta minevat Raszkõwi...» 


Sellega jutuajamine lõppes ja Ewka jäi sinna. Peale pan Nowowiejskile teatatud põhjuste 
olid Basial veel omad kavatsused. 

Ta tahtis Azjale võimalust anda Ewale lähenemiseks, sest noor tatarlane tegi talle juba 
muret. Iga kord prouaga koos viibides vastas ta küll jaatavalt küsimusele, kas ta Ewkat 
armastab, olles aga Ewkaga nelja silma all, vaikis ta. Noor neiu aga oli selles üksildases 
Chreptiöwis temasse meeletult armuda jõudnud. Mellechowiczi metsik, kuid silmatorkav ilu, 
pan Nowowtejski karmi käe all möödasaadetud lapsepõlv, Azja vürstlik päritolu, see kauane 
saladus, mis teda oli ümbritsenud, ja tema sõdurikuulsus olid Ewka täiesti ära võlunud. Nüüd 
ootas ta ainult seda hetke, mil oleks võinud temale avaldada oma tulist südant, öelda talle: 
«Azja, ma olen sind armastanud väikesest saadik!», langeda talle kaela ja armastada teda 
surmani. Azja aga surus hambad kokku ja vaikis. 

Algul arvas Ewka, et Azja viivitab oma armastuse avaldamisega tema isa ja venna 
siinviibimise tõttu. Pärast aga Jaks temagi ärevaks, sest kuigi isa ja venna poolt oleks või- 

nud oodata takistusi, eriti niikaua, kuni Azjal veel slahtitsi õigusi polnud, oleks noormees 
ometigi võinud talle oma südame avada ja oleks pidanud nõnda tegema seda kiiremini, seda 
siiramalt, mida enam veeres raskusi nende teele. 

Tema aga vaikis. 

Viimaks hakkas neiu hinge hiilima ka kahtlusi ja bwka kaebas oma häda Basiale; see aga 
rahustas teda, öeldes: 

«Ma ei eita, et see mees on imelik ja väga kinnise iseloomuga, kuid olen kindel, et ta sind 
armastab, sest esiteks on ta seda mulle kinnitanud lugemata hulk kordi, ja sind vaatab ta 
hoopis teistsuguse pilguga kui kõiki teisi.» 

Aga Ewka vangutas kurvalt pead: 

«Teisiti ta vaatab küll, kuid ma ei tea, kas tema pilgus on vihavaen või armastus.» 

«Armas Ewka, ära sa niisugust juttu aja! Miks peaks ta sind siis vihkama?» 

«Ja miks armastama?» 

Basia silitas oma väikese käega Ewka põske. «Ja miks armastab mind Michal? Ja miks 
hakkas sinu vend armastama Zoöškat peaaegu esimesest pilgust?» 

«Adam on alati kuumavereline olnud.» 

«Azja aga on uhke ja kardab saada eitavat vastust — eriti sinu isalt, kuna sinu vend, kes 
ise on armunud, saaks armu-piinast paremini aru. Vaata, nii on see asjalugu ... Ära ole rumal, 
Ewka, ära karda! Ma võtan Azja korralikult käsile ja küll sa siis näed, missugused tagajärjed 
sellel on.» 

Veel samal päeval sai Basia Azjaga kokku ning jooksis pärast suure tuhinaga Ewka 
juurde. 

«Juba!» hüüdis ta lävel. 

«Mis?» küsis Ewka tuliseil põsil. 

«Ütlesin talle nii: «Mida te õige mõtlete, auväärt isand! Tahate mulle tasuda tänamatusega 
või? Mina jätsin Ewka meelega siia, et anda teile võimalust rääkimiseks; kui te seda aga ei 
kasuta, siis teadke, et kahe, kõige rohkem kolme nädala pärast saadan ma ta Raszkõwi ja 
sõidan võib-olla ise ka kaasa, ja teie, auväärt isand, jääte siia pika ninaga!» Azja nägu muutus, 
kui ta sellest Raszkõwi sõidust kuulda sai, ja ta langes lausa näoli mu jalgade ette. Küsisin 
siis, mis ta mõtleb, tema aga vastas: «Teel tahan ma üles tunnistada, mis peitub mu südames. 
Teel,» ütles ta, «on selleks parim võimalus, teel sünnib, mis peab sündima, mis on saatusest 
määratud. Tunnistan kõik üles, avaldan kõik, sest kauem ma selles piinas elada ei saa.» Isegi 
tema huuled hakkasid värisema; ta oli varem murelik, sest oli täna hommikul saanud 
Kamieniecist mingisuguse halva kirja. Siis ütles ta mulle, et ta peaks niikuinii Raszkõwi 
minema, kuna minu mees olevat 

talle ammugi hetmani sellekohase käsu üle andnud, ainult tähtpäeva polevat käsus 
märgitud, sest see olenevat nende asjade käigust, mida ta seal lipekite rooduülematega ajab. 
«Kuid nüüd on tähtaeg lähenemas,» ütles ta, «ning ma pean ka ise Raszkõwi taha nende 
juurde minema; siis Võin ma juba korraga teid ja preili Ewat sinna viia!» Ma vastasin talle, et 
seda ei tea veel, kas mina lähen, see oleneb Michali loast. Nüüd ta kohkus kangesti. Haa! Oh 
sa rumaluke Ewka! Sa ütled, et tema sind ei armasta, tema aga langes ometigi näoli minu 
jalgade ette ja hakkas nii kangesti anuma, et mina kaasa sõidaksin! Ma ütlen sulle, ta muutus 
kohe nii haledaks, et ma oleksin tema pärast tahtnud nuttagi. Ja kas tead, miks ta seda tegi? Ta 
ütles mulle kohe: «Ma tunnistan üles, mis mul südamel, kuid ilma teie vahesobituseta ei saa- 
vuta ma isandate Nowowiejskite juures mitte midagi, äratan, vaid nende ja iseenese viha. Teie 
Helduse käes on minu saatus, minu piin, minu pääsmine, sest kui Teie Heldus ei sõida, siis 
neelaku mind parem maa oma rüppe või põletagu mind tuli!» Niivõrd armastab ta sind! Kohe 
hirmus on sellele mõtelda! Ja oleksid sa teda siis näinud, missugune ta oli, sa oleksid 
kohkunud!» 

«Ei, mina te'da ei karda!» vastas Ewka. 

Sealjuures hakkas ta Basia kätt suudlema. 

«Tule meiega kaasa! Tule kaasa!» kordas ta elavalt. «Sina üksi võid meid päästa, sina üksi 
julged öelda isale, sina üksi: võid midagi saavutada! Tule kaasa! Tahan pan Wotodyjowski 
jalgade ette langeda, et ta lubaks sind kaasa tulla. Ilma sinuta lähevad isa ja Azja teineteisele 
nugadega kallale! Tule meiega kaasa! Tule meiega kaasa!» 

Seda öeldes laskus ta Basia põlvede ette ja embas neid pisarsilmil. 

«Kui Jumal annab, siis tulen!» vastas Basia. «Tahan kogu sellest asjast Michalile rääkida 
ega lakka teda palumast. Nüüd võib julgesti üksindagi sõita, ammu siis veel nii suure 
meeskonna saatel! Võib-olla tuleb ka Michal meiega kaasa, kui mitte, siis annab ta kindlasti 
loa, sest ega ta ole ju südametu. Algul vahest käratab, niipea aga, kui mina kurvaks muutun, 
siis hakkab ta kohe minu ümber tiirutama, vaatab mulle silma ja ongi nõus. Tahaksin muidugi 
parema meelega, et temagi kaasa tuleks, sest temast eemal tunneksin hirmsat igatsust, kuid 
mis sinna parata! Mina sõidan niikuinii, et teile seda asja kergendada ... Ega siin tule arvesse 
minu tujud ja tahtmised, vaid kaalul on teie mõlema saatus. Michal armastab sind ja Azjat, — 
ta nõustub kindlasti.» 

Azja aga tormas pärast jutuajamist Basiaga oma tuppa. 

tulvil rõõmu ja lootust, nagu oleks ta raske haiguse järel äkki terveks saanud ja uuele elule 
ärganud. 

Viivu eest alles oli tema hinges märatsenud ahastus. Ta oli nimelt selsamal hommikul 
saanud pan Boguszilt järgmise lühikese ja asjaliku kirja: 

Armas Azja! Jäin Kamienieci ega tule seekord Chreptiõwi; esiteks olen ma üliväsinud 
teekonnaraskustest, teiseks pole mul põhjust sinna sõita. Olin Jaworõwis. Pan hetman keeldub 
sulle andmast kirjalikku luba, sest ta ei mõtle sinu pööraseid kavatsusi oma nimega toetada, 
vaid käsib sind karmilt ja tema viha alla sattumise ähvardusel, et loobuksid neist jalamaid. 
Mina ka olen nüüd veendumu-sele jõudnud, et see kõik, mida sa mulle rääkisid, ei ole ikkagi 
midagi väärt, sest kristlikul viisakal rahval ei ole sünnis niiviisi toimida paganate suhtes, ja 
kogu maailma silmis oleks tõesti läbiplekiks anda šlahta privileege roimareile, riisujaile ja 
süütu vere valajaile. Pea seda meeles! Hetmani aukraadist aga ära unista, sest see pole sinu 
jaoks, kuigi oled Tuhaj-bei poeg. Kui sa aga tahad lühikese aja jooksul tagasi võita hetmani 
armu, siis rahuldu oma ametiga, eriti aga kiirusta oma tööd Kryczyhskiga, Tworowskiga, 
Adurowicziga ja teistega, siis võidad kõige paremini hetmani lugupidamise enese vastu. 

Hetmani korraldused, mida sul teha tuleb, saadan sulle käesoleva kirjaga; ühtlasi saadan 
pan Wotodyjowskile hetmani käsu, et sul ei keelataks oma meestega välja sõita ja tagasi tulla. 
Noile rooduülematele pead sa tingimata vastu minema — kuid rutta! Ja teata mulle hoolega 


Kamienieci, mis sealt teiselt poolt kuulda on. Paludes sulle Jumala kaitset, jään ma sulle 
muutumatult sõbralikuks. 

Marcin Bogusz Zieblicest, Nowogrodi stolnik. 

Selle kirja läbi lugenud, hakkas noor tatarlane raevutsema; kõigepealt rebis ta kirja 
puruks, siis asus oma pistodaga lõhkuma lauda, viimaks ähvardas aga lõppu teha nii enda kui 
ka ustava Halimi elule, kes teda põlvili palus mitte midagi ette võtta, enne kui ta vihast ja 
ahastusest veidi kainestub. See kiri oli Azjale tõepoolest hirmsaks löögiks. Tema uhkuse ja 
auahnuse püstitatud hoone oli nagu püssirohuga õhku lastud ja tema' uhked kavatsused 
hävitatud. Ta oleks võinud saada Poola riigi kolmandaks hetmaniks ja teataval määral oma 
käega juhtida riigi saatust; nüüd aga nägi ta, et tuleb jääda tundmatuks ohvitseriks, kelle 
auahnuse tipuks jääb šlahtitši õiguste saamine. Oma elavas fantaasias oli, ta juba 

iga päev näinud enese ees maani kummardavaid masse, ent nüüd et jää tal üle muud, kui 
tuleb endal maani kummardada! Ja seegi ei aita midagi, et ta Tuhaj-bei poeg on, et tema soon- 
tes voolab valitsevate sõjameeste veri, et tema südames on tekkinud suured mõtted — asjata 
kõik, kõik! Tal tuleb» elada kuulsusetult ja surra mõnes mahajäetud kindlustuses kõikidest 
unustatuna. Üks sõna oli murdnud tema tiivad, üksainus «ei» saanud selle põhjuseks, et ta 
nüüdsest peale ei tohi kotkana lennata kõrgel taevalaotuses, vaid peab roomama kui ussike 
mööda maad. 

Kuid see kõik polnud veel midagi võrreldes tolle õnnega, millest ta nüüd samuti pidi 
loobuma. See naine, kelle omamiseks ta oleks ära andnud oma vere ja igavese elu, see naine, 
kelle pärast ta põles nagu tuli, keda ta armastas oma pilgu, südame, hinge ja verega, ei saa 
nüüd ilmaski tema omaks! See kiri kiskus tema käest ära ka selle naise samuti nagu hetmani 
bulaava. Kui Chmielnicki võis röövida emand Czaplinska, siis võib võimas Azja, Azja- 
hetman, samuti anastada teise mehe naise ja sõdida tema eest kas või terve Poola riigi vastu; 
kuid mis kombel saab selle naise endale Azja, kui ta on tema mehele alluv lipekite sotnik? ... 

Sellele mõeldes tumenes tema silmade ees kogu maailm, muutudes tühjaks ja kurvaks. Ja 
nüüd ei teadnud Tuhaj-bei poeg enam, kas tal poleks parem surra, selle asemel et oleskleda 
elurõõmuta, õnneta, lootuseta, ihaletud naiseta. See riisus teda seda rohkem, et hoop oli tulnud 
täiesti ootamatult; just vastuoksa: arvestades Poola riigi seisukorda, oli ta iga päevaga ikka 
rohkem veendunud olnud, et hetman tema plaanidega nõustub. Nüüd aga haihtusid tema 
lootused nagu udu tuultepõörises. Mis jäi nüüd veel teha? Loobuda kuulsusest, suurusest, 
õnnest! Seda ta ei suutnud. Esimesel hetkel andus ta raevule ja ahastusele. Tema ihus näis 
märatsevat tuli, mis teda valusalt kõrvetasuta ulgus ja kiristas hambaid ning tema peas 
sähvisid kättemaksumõtted. Ta tahtis kätte tasuda Poola riigile, hetmanile, Wotodyjowskile, 
isegi Basiale. Tahtis oma lipekeid mässule õhutada, hävitada kogu garnisoni, kõik ohvitserid, 
kogu Chreptiöwi, tappa Wotodyjowski, Basia aga ära röövida ja minna temaga Moldaaviasse, 
sealt kaugele Dobrudžasse ja edasi kas või Konstantinoopolisse, kas või Aasia kõrbetesse. 

Kuid ustav Halim valvas teda, ning olles esimesest raevu-hoost ja ahastusest toibunud, sai 
Azja ka ise aru, kui teostamatud on tema kavatsused. Ta sarnanes siingi Chmielni-ckiga — nii 
temas kui ka Chmielnickis elasid ühtaegu lõvi ja madu. Hästi, ta ründab oma ustavate 
meestega Chreptiöwi, ent mis kasu ta sellest saab!. Kas Wotodyjowski, kes on valvas 

nagu sookurg, laseks enesele ootamatult kallale tungida, või kui see siiski õnnestuks, kas 
on mõeldav, et tema, Azja, võidab selle kuulsa sõjamehe, kelle käsutada on suurem hulk ja 
tema omadest paremaid sõjamehi! Lõpuks: kuigi ta teda võidaks, mis ta seejärel peale 
hakkab? Kui ta mööda jõge alla kuni Jahorlikini läheb, siis peab ta teel hävitama Mohy-lõwi, 
Jampoli ja Raszkõwi komandod. Läheb ta Moldaaviasse, on seal ees Soroka staarosta, 
Wotodyjowski sõber, ja Chocimi pasa Habareskul, samuti tema ustav sõber. Läheb ta Doroszi 
juurde, siis on seal Braclawi all Poola komandod, stepp aga on talvelgi täis luuresalku. Kõige 


selle peale mõeldes tajus Tuhaj-bei poeg oma jõuetust ja tema lõkkele löönud vaenulik hing 
puges nüüd sügavasse ahastusse, nagu haavatud kiskja pimedasse kaljukoopasse poeb, — 
ning jäi vaikseks. 

Nagu ülisuur südamevalu iseennast hävitab, andes maad tuimusele, nii muutus ka Azja 
viimaks üsna tuimaks. 

Ja just siis teatati talle, et komandandiproua temaga rääkida soovib. 

Kui noor tatarlane sellelt jutuajamiselt "tagasi tuli, ei tundnud Halim teda ära. Tuimus oli 
tema näost kadunud, tema silmad põlesid nagu metskassil, nägu säras ja valged kihvad 
välkusid vurrude alt — ning oma metsikuses oli ta täiesti sarnane hirmsa Tuhaj-beiga. 

«Mu isand, mil kombel on Jumal sinu hinge lohutanud?» küsis Halim. 

Azja aga kostis: 

«Halim! Pimeda öö järel loob Jumal päeva ja käsib päikesel tõusta merest. Halim,» (ta 
haaras kinni vana tatarlase käsivarrest), «kuu aja pärast saab ta igavesti minu omaks!» 

Ja tema tõmmu nägu säras nõnda, et muutus jällegi ilusaks, ning Halim viskus sügava 
kummardusega tema jalgade ette. 

«Tuhaj-bei poeg, sina oled võimas, ei võida sind uskmatute kurjus!» 

«Kuule!» ütles Azja. 

«Ma kuulen sind, Tuhaj-bei poeg!» 

«Me läheme sinise mere äärde, kus lumi katab mäeharju, ja kui peaksime veel kunagi siia 
tagasi tulema, siis vaid tatarlaste väe eesotsas, kus oleks mehi niisama palju nagu liiva meres 
ja lehti puudel nois loendamatuis laantes, — tuld ja mõõka kaasa tuues! Sina, Halim Kurdluki 
poeg, asud juba täna teele. Otsid üles Kryczynski ja ütled talle, et ta läheks oma meestega 
Raszkõwi taha. Adurowicz, Morawski, Aleksandrowicz, Grocholski, Tworowski ja kes seal 
lipekitest ja tšeremissidest veel elus on, mingu samuti oma väeosadega välja. Doroszi juures 
talvitavatele hordilastele aga teatatagu, et nad tekitaksid Humani pool äkki suuri rahutusi, nii 
et ljahhide 

komandod Mohylõwist, Jampolist ja Raszkowist väljuksid ja kaugesse steppi läheksid. 
Ärgu olgu sõjavägesid sellel teel, mida mööda mina mõtlen sõita, siis jäävad minu lahkudes 
Raszkowist järele ainult tukid ja tuhk!» 

«Aidaku sind Jumal, mu isand!» vastas Halim. 

Ta kummardas mitu korda maani, Tuhaj-bei poeg aga kummardus tema üle ja kordas: 

«Saada käskjalad laiali, saada käskjalad laiali, sest meil jääb aega ainult üks kuu.» 

Siis saatis ta Halimi ära ja hakkas Jumalat paluma, sest tema rinda täitis rõõm ja tänutunne 
Jumala vastu. 

Palvetades aga jälgis ta tahtmatult oma lipekeid, kes parajasti kaevude juures oma 
hobuseid jootma hakkasid. Maidaan kihas meestest. Monotoonseid laule ümisedes tõstsid 
lipekid kaevust vett ja valasid künadesse. Iga hobuse ninast tuli kaks aurujuga, mis kogu selle 
pildi ebamääraseks ja uduseks muutis. 

Äkki ilmus peahoonest pan Wotodyjowski, kasukas seljas ja säärsaapad jalas, läks lipekite 
juurde ja rääkis neile midagi. Sõjamehed jäid kuulama, ajasid endid sirgu ja kahmasid vas- 
tuoksa Hommikumaa kommetele mütsi peast. Wotodyjowskit vaadates jättis Azja palvetamise 
pooleli ja ümises: 

«Oled kull küll, aga ei lenda sa nii kõrgele kui mina, vaid jääd oma leinaga kurvalt siia 
Chreptiõwi!» 

Niipea kui pan Wotodyjowski oma jutu sõjameestega oli lõpetanud, läks ta majja tagasi, 
maidaanilt aga kostis jälle lipekite laule, hobuste puristamist ning kaevuvinnade kaeblikku, 
luust ja lihast läbitungivat kriginat. 

XVI 


Nagu Basia ette oli arvanud, käratas väike rüütel kohe, kuuldes Basia kavatsustest, et tema 
ei nõustu ilmaski, sest ise ta ei saavat minna, üksinda minekuks aga ei andvat ta Basiale oma 
nõusolekut; kuid siis algasid igasugused palumised ja nurumised, mis peagi kõigutasid tema 
otsust. 

Basia käis küll vähem peale, kui oli kavatsenud, sest ta oleks tõesti tahtnud sõita ühes 
mehega, kuna retk ilma temata kaotas osa oma võlust; Ewka aga põlvitas väikese rüütli ees, 
suudles tema käsi ja anus teda Basia armastuse nimel, et ta sõiduks loa annaks. 

«Ükski teine ei julgeks minu isale läheneda ja niisugust asja teatada: ei mina, Azja ega mu 
vendki; ainult proua Basia võib seda teha, sest temale ei keela mu isa midagi!» 

Seepeale lausus Wotodyjowski: 

«Basiale kosjasobitaja osa ei sobi! Pealegi peate ju siitkaudu tagasi sõitma, eks tehku ta 
seda siis teie tagasisõidul.» 

Ewka vastas nutuga, Jumal teab, mis veel tagasisõiduni võib juhtuda, ja tema sureb 
kindlasti kurbusest, ning võib-olla olekski see parem vaeslapsele, kelle peale keegi ei halasta. 
Väikesel rüütlil oli äärmiselt kaastundlik süda ning ta hakkas oma vurrukesi liigutama, 

sammudes toas edasi-tagasi. 

Mitte kuidagi ei tahtnud ta lahkuda oma Baškast üheksainsaks päevakski, rääkimata siis 
veel paarist nädalast. 

Nähtavasti aga oli ta noist palumistest väga liigutatud, sest mõni päev pärast seda 
rünnakut ütles ta kord õhtul: 

«Kui ma kaasa sõita võiksin, siis ei ütleks ma midagi! Kuid see on võimatu, sest 
teenistuskohustused peavad mind siin kinni!» 

Basia ruttas tema juurde, surus oma roosa suukese tema põsele ja ütles: 

«Tule, Michalek, tule!» 

«See on täiesti võimatu!» vastas Wotodyjowski kindlalt. 

Jälle möödus mõni päev. Selle aja sees küsis väike rüütel pan Zaglobalt nõu, kuidas tal 
sobiks toimida. Zagloba aga keeldus talle nõu andmast. 

«Kui sul pole teisi takistusi peale sinu tunnete,» ütles ta, «mis minul seal siis veel öelda 
on? Otsusta ise. Küllap sul ilma haidukikeseta jääb elu siin tühjaks. Kui ma noorem oleksin ja 
kui see teekond poleks nii vaevarikas, siis läheksin kaasa minagi, sest ilma temata ei oska ma 
kuidagi olla.» 

«Näete nüüd! Takistusi pole tõepoolest: ilm on veidi külm, see on ka kõik; lõpuks pole 
midagi karta, jä tee ääres on igal pool komandosid, ainult et ilma temata ei oska kuidagi olla!» 

«Seepärast ma ütlengi: otsusta ise!» 

Selle kõneluse järel jäi pan Michal jälle kõhklema ja asja kaksipidi arutama. Ewkast oli tal 
kahju. Samuti hakkas ta mõtlema, kas ikka kõlbab saata tüdrukut Azjaga nii pikale 
teekonnale, veel enam aga kaalus ta seda, kas ta ei peaks vastu tulema heatahtlikele 
inimestele, kui selleks on nüüd nii hea võimalus. Mis takistusi siin siis veel 0l1? Basia lahku- 
mine kaheks, kolmeks nädalaks? Ja kuigi siin oli ainsaks põhjuseks vastutulek Basia soovile, 
et ta saaks näha Mohy-lõwit, Jampolit ja Raszköwit, — miks siis mitte teha talle seda rõõmu? 
Azja peab niikuinii minema oma horugviga Raszkõwi, nii et seal jätkub kõiksuguseid 
kaitsjaid, kes tegelikult on isegi ülearused, sest röövlid on hävitatud ja talve tõttu on hordi 
poolt rahu. 

Nii lõi väike rüütel ikka enam kahtlema, mida märgates naised oma rünnakut uuendasid: 
üks kujutas seda asja heateona ja oma kohustusena, teine palus nuttes ja hädaldades. 

Viimaks kummardas komandandi ette ka Tuhaj-bei- poeg. Ta ütles enda teadliku olevat, et 
ei vääri niisugust armu, olles aga Wotodyjowskitele tõestanud oma ustavust ja poolehoidu, 
söandavat ta siiski paluda. Ta olevat neile mõlemale palju tänu võlgu, sest nemad ei lubanud 


teda põlata juba tollal, kui polnud teada, et ta on Tuha-bei poeg. Ta ei unustavat ilmaski, 
kuidas komandandiproua on ravinud tema haavu, olles ühtlasi temale armulikuks 
käskijannaks ja "koguni emaks. Oma tänulikkust olevat ta juba tõendanud lahingus Azba-- 
beiga, ja tulevikuski, hoiaks Jumal küll niisuguse juhtumi eest, annaks ta tarbe korral selle 
emanda eest ära oma pea ja viimse veretilga. 

Siis rääkis ta oma vanast, õnnetust armastusest Ewka vastu. Ta ei suutvat elada selle 
tüdrukuta, keda olevat kogu nende lahusoleku kestel armastanud, kuigi vähima lootuseta, ning 
ta ei lakkavat teda kunagi armastamast. Kuid tema ja ta vana isanda pan Nowowiejski vahel 
valitsevat juba ammune vaen, ning neid lahutavat endiselt isanda ja orja vahekord. Üksnes 
proua Basia võiks neid lepitada, ja kuigi see ei peaks tal õnnestuma, kaitseb ta vähemalt seda 
kallist tüdrukut isa türannia, vangipõlve ja piitsahoopide eest. 

Wotodyjowski oleks küll parema meelega näinud, et Basia end sellesse asjasse ei segaks, 
aga kuna talle eneselegi meeldis inimestele head teha, siis ei pannud ta imeks, leides seda 
joont ka oma naise südames. Ometi ei andnud ta esialgu Azjale jaatavat vastust, pani vastu 
Ewka uuele pisaratevoolu-legi, lukustas end kantseleisse ning vajus mõtteisse. 

Viimaks ilmus ta ühel ilusal päeval lahke näoga õhtusöögile ning küsis Tuhaj-bei pojalt: 

«Azja, millal pead sa teele asuma?» 

«Ühe nädala pärast, Teie Kõrgeausus!» vastas tatarlane rahutult. «Halim on seal kindlasti 
juba lõpetanud läbirääkimised Kryczynskiga.» 

«Käsi ka suur saan korda seada, sest sul tuleb viia Raszkõwi kaks naisterahvast.» 

Seda kuuldes tormas Basia käsi plaksutades oma mehe juurde. Temale järgnes Ewka, selle 
järel viskus Azjagi pöörase rõõmupuhanguga väikese rüütli jalgade ette, nii et sel oli tegemist 
enese vabastamisega. 

«Jätke mind rahule!» ütles ta, «mis teil jälle on! Kui on võimalus inimesi aidata, on raske - 
neid mitte aidata, kui sul süda pole veel täiesti kalgistunud. Mina aga pole mingi türann. Sina, 
Baška, minu armsake, tule varsti tagasi, ja sina, Azja, hoolitse hästi tema eest, sellega avaldad 
sa meile kõige rohkem tänu! Nonoh! Jätke mind juba!» 

Sealjuures liigutas ta kõvasti oma vurrukesi ning jätkas siis juba lõbusamalt, et oma tuju 
tõsta: 

«Kõige hullemad on need naiste silmaveed! Niipea kui ma neid näen, ei suuda ma enam 
midagi teha! Sina aga, Azja, ei võlgne tänu mitte ainult minu naisele ja minule, vaid ka sellele 
neiule, kes on minu järel käinud nagu vari, et tema mure mul meelest ära ei läheks. Pead talle 
tasuma tänuga tema andumuse eest.» 

«Küll tasun, küll tasun,» vastas Tuhaj-bei poeg kummalisel häälel, haaras Ewka käe ja 
hakkas seda nii metsikult suudlema, et võis arvata, nagu oleks ta seda meelsamini hammus- 
tanud. 

«Michal!» hüüdis Zagloba äkki, osutades Basiale. «Mis meie siin ilma selle kassikeseta 
peale hakkame?» . 

«Ah, noh! Raske on küll!» vastas väike rüütel. «Jumala eest, ränk!» 

Siis lisas ta tasemini: 

«Võib-olla õnnistab meid Jumal aga pärast seda heategu... saate aru, auväärt isand ...» 

Vahepeal oli «kassike» oma kauni heleda pea nende vahele pistnud. 

«Mida te räägite?» 

«Oh, ei midagi!» vastas Zagloba. «Räägime vaid sellest, et kevadeks tulevad siia kindlasti 
kured ...» 

Basia hakkas oma näokest vastu mehe nägu hõõruma nagu ehtne kassike. 

«Michalek, ega ma seal kaua aega viida!» lausus ta tasakesi. 

Ja selle jutuajamise järel algasid jälle niitu päeva kestvad nõupidamised, kuid nüüd räägiti 
juba teekonnast. Pan Michal kandis ise kõige eest hoolt, laskis saani enda juuresolekul korda 


seada ja sügisel nülitud rebasenahkadega vooderdada. Pan Zagloba otsis kokku oma 
karusnahksed tekid jalakatteiks. Otsustati kaasa saata voodikraami ja toidumoona, samuti ka 
Basia ratsu, et Basia võiks vesistel ja kardetavatel kohtadel saanist tema selga istuda, sest pan 
Michal kartis eriti Mohy-löwi-eelsest mäest allatulekut, seal võis tõesti kaela murda. Ehkki 
polnud vähimatki põhjust oletada kallaletungi, käskis väike rüütel Azjal siiski silmas pidada 
kõiki ettevaatusabinõusid, ikka kümmekond meest mõnesaja sammu võrra ette saata ning 
ööbida ainult komandode asukohas; välja sõita aovalgel, peatuda enne öö tulekut ning teel 
mitte aega viita. Väike rüütel mõtles sedavõrd üksikasjaliselt kõigele, et laadis oma käega 
väikesed püstolid, pannes need Basia sadula küljes olevasse püstolitaskusse veel lisaks. 

Viimaks jõudis kätte lahkumishetk. Väljas oli alles pime, 

kui kakssada lipekit ootas minekuvalmilt maidaanil. Komandandimaja suures toas oldi ka 
juba liikvel. Kaminas põles hele tuli. Kõik ohvitserid: väike rüütel, pan Zagloba, pan Mus- 
zalski, pan Nienaszyniec, pan Hromyka, pan Motowidlo ning ühes nendega malevlased 
mäelipkondadest olid kogunenud jumalaga jätma. Basia ja Ewka, kes olid alles unesoojad ja 
punapõselised, jõid sõidu eel veel kuuma veini, Wotodyjowski istus oma naise kõrval, hoides 
ta piha ümbert kinni; Zagloba valas neile juurde, sõnades iga kord: «Veel natuke, sest väljas 
on pakane!» Basia ja Ewka olid mõlemad meesterõivais, see oli piirialadel naiste tavaline 
reisiriietus. Basial oli mõõk vööl, seljas oli tal lahitsanahaga äärestatud metskassinahkne 
poolkasukas, peas lahitsanahkne kõrvaklappidega mütsike, jalas väga laiad, seeliku kombel 
langevad püksid ja põlvini ulatuvad pehmed, nahkvoodriga säärsaapad. Kõige selle peale 
käisid veel soojad mantlid ja kasukad kärbustega, et näodki oleksid kaitstud. Esialgu aga oli 
Basia nägu veel nähtav, ja nagu tavaliselt imetlesid sõjamehed selle ilu; teised jälle vaatasid 
maialt Ewkat, kelle suuke oli niiske ja nagu suudluseks valmis seatud; mõned ei teadnud 
lõpuks isegi, kumba vaadata, sest mõlemad naised olid nii isuäratavad, et sõjamehed hakkasid 
igatsema oma toanurka ja sosistasid üksteisele kõrva: 

«Inimesel õn niisuguses üksinduses raske elada ... õnnelik komandant! ... õnnelik Azja ... 
Uh! ...» 

Tuleleek kaminas lõi kõrgele ja oli kuulda kukkede laulu. Järk-järgult hakkas koitma 
hommik. Algas külm, selge päev. Paksu lumega kaetud kuuride ja sõdurikorterite katused 
särasid roosas valguses. 

Maidaanilt kostis hobuste hirnumist ja malevlaste ning tra-gunite samme krudisevas 
lumes; kõik tulid korteritest ja kõrtsidest kokku, et jätta jumalaga Basiat ja lipekeid. 

Viimaks ütles pan Wotodyjowski: 

«Aeg on teele asuda!» 

Seda kuuldes kaelustas Basia veel ruttu oma meest, kes surus huuled naise suule, pigistas 
ta kõigest jõust oma rinnale, suudles tal silmi, laupa ja jälle suud. Pikk oli see jumalagajätt, 
sest nad armastasid teineteist ääretult. 

Väikese rüütli järel jäeti jumalaga pan Zaglobaga, siis astusid teised ohvitserid juurde, et 
Basia kätt suudelda. Basia aga kordas ühtepuhku oma hõbeselgel lapsehäälel: 

«Elage hästi, isandad, elage hästi!» 

Ja nad mõlemad Ewkaga läksid selga ajama mantleid, millel olid käiste asemel avaused 
käte jaoks; nende peale pandi kärbustega kasukad, nii et Basia ja Ewka kadusid täiesti noisse 
rõivaisse. Neile avati pärani uksed, millest hoovas sisse värsket pakaseõhku — ja peagi oli 
kogu seltskond maidaanil. 

Pimedus taganes ikka enam koidupuna eest. Lipekite tiheda karvaga stepihobused ja 
meeste kasukad kattusid paksu härmatisega, nii et võis arvata, nagu oleks kogu horugv valgeis 
rõivais ja istuks valgeil hobustel. 


Baška ja Ewka võtsid istet nahkadega vooderdatud saanis. Neid saatsid tragunite ja 
horugvide sõdurite hüüded — teeleminejaile sooviti head reisi. 

Nende hüüete peale tõusis õhku hulk varese- ja rongaparvi, keda külm talv oli meelitanud 
inimeste elamute ligi, ning linnud hakkasid kõva kraaksumisega tiirlema roosas õhus. 

Väike rüütel kummardus saani kohale ja vajutas oma suu naise nägu peitvasse karbusesse. 

Pikk oli see hetk — viimaks kiskus ta end vägisi Basiast lahti, tegi ristimärgi ja hüüdis: 

«Jumala nimel!» 

Nüüd ajas Azja end jalustes püsti. Tema metsik nägu säras rõõmust ja koidupunast. Ta 
vehkis oma sotnikukepiga nii, et tema burka tõusis õhku nagu metsiku linnu tiivad, kui ta läbi- 
lõikaval häälel hüüdis: 

«Tee-ee-le!» 

Hobused hakkasid krudisevas lumes astuma. Nende sõõr-meist tõusis hingeauru. Esimene 
lipekite rida hakkas aeglaselt minema. Sellele järgnesid teine, kolmas, neljas — siis saanid 
ning nende järel järgmised read — ja juba liikus kogu väeosa maidaanilt värava poole. 

Väike rüütel Õnnistas neid püha ristiga; viimaks, kui saan oli juba väravast väljas, seadis 
ta käed suu ümber torru ja hüüdis: 

«Ela hästi, Baška!» 

Kuid temale vastasid ainult sõdurite viled, ja mustade lindude metsik kraaksumine. 


KOLMAS OSA 
I 


Ligi kahekümnehobuseline tšeremisside väesalk liikus umbes miili võrra ees, et uurida 
teed ja teatada komandantidele proua Wolodyjowska läbisõidust, et proual oleks igal pool 
korter valmis. Sellele väesalgale järgnes lipekite peavägi, mille järel sõitis saan, kus istusid 
Basia ja Ewka, siis teine saan naisteenijatega ja lõpuks jälle väesalk, väiksem esimesest. Tee 
oli suurte hangede tõttu raske. Ka talvel oma okkaid säilitavad kuusemetsad ei olnud nii palju 
lund puude alla sadada lasknud, küll aga olid piki Dnestri kallast kasvavad tammikud ja teised 
lehtmetsad, mis seisid seal raagus ja oma loomuliku katteta, poolte tüvedeni lumes. Lund olid 
täis ka kitsamad kuristikud; kohati meenutas see kõrget merelainetust, mille harjad jätsid 
mulje, nagu vajuksid nad iga silmapilk kokku ja sulaksid valge lumepinnaga ühte. Suuremaist 
kuristikkudest tõsteti saanid köitega üle; ainult kõrgeil lagendikel, kus tuuled olid lume 
siledaks pühkinud, sõideti ruttu selle karavani jälgedes, mis hiljuti Nawiraghi ja kahe targa 
armeenia vaimulikuga oli Chreptiöwi poolt tulnud. 

Tee oli raske, kuid siiski mitte nii halb, nagu ta seda vahel oli noil tiheda ürgmetsaga 
kaetud mail, kus leidus palju kuristikke ja jõgesid, ning oldi rõõmsad selle üle, et veel enne 
pimeda öö tulekut jõutakse sesse sügavasse orgu, mille põhjas asus Mohylõw. Liiatigi tõotas 
ilm muutuda pikemaks ajaks päikesepaisteliseks ja selgeks. Päike tõusis selgest koidupu-nast 
ja silmapilkselt särasid orud, kaljud ning ürgmetsad tema kiirte valguses. Puuoksad näisid 
tulesädemeid täis puistatud olevat; need tulesädemed kilgendasid lumelgi, nii et silmad jäid 
valusaks nende särast. Kõrgematel kohtadel küündis pilk läbi raiesmiku nagu läbi lääneakna 
Moldaaviani, mis paistis päikesest üleujutatud sinakasvalgel silmapiiril. 

Õhk oli kuiv ja lõikavalt külm. Niisuguse ilmaga tunnevad nii inimesed kui ka loomad end 
tervena ja tugevana; seepärast puristasid hobusedki, ajades sõõrmetest välja suuri aurupilvi, ja 
kuigi pakane lipekite jalgu näpistas, nii et nad tõmbasid neid ühtepuhku mantlite alla, laulsid 
mehed ometi lõbusaid laule. 


Päike tõusis sinisel taevavõlvil viimaks üsna kõrgele ja hakkas veidi soojendamagi. Basial 
ja Ewkal läks saanis nahkade all koguni liiga palavaks; nad tegid paelad lõua alt lõdvemaks, 
lükkasid karbused tahapoole, näitasid oma roosasid näokesi ja hakkasid ringi vaatama — 
Baška niisama, et ümbrusega tutvuda, Ewka aga otsides Azjat, keda saani lähedal polnud. 
Azja sõitis ees tolle tšeremisside väesalgaga, kes oli neile teejuhiks ja kes tarbe korral 
puhastas teed lumehangedestki. Ewka muutus seetõttu isegi tusaseks, kuid proua Wo- 
lodyjowska, kes sõjaväekorda igapidi tundis, ütles talle lohutuseks: 

«Niisugused on nad kõik. Kui on teenistuskohustused, siis on teenistuskohustused! Kui 
tuleb sõjaväe asju ajada, siis ei vaata mu Michal üldse minu poole. Ja oleks halb, kui see 
nõnda poleks, sest kui juba armastada sõjameest, siis ainult head!» 

«Aga kas ta hobuste söötmise ajal tuleb meie juurde?» küsis Ewka. 

«Vaata aga, et sa temast viimati ära ei tüdi! Kas märkasid, kui lõbus ta oli teele asudes? 
Tema nägu lausa säras!» «Nägin küll, ta oli väga rõõmus.» 

«Ja kui rõõmsaks ta siis veel muutub, kui pan Nowowiejskilt loa kätte saab!» 

«Oi, mis mind ees ootab! Sündigu nõnda, nagu Jumal tahab, ehk küll isale mõeldes kipub 
mu süda seisma jääma. Mis siis saab, kui ta hakkab pahandama ja vastu ajama ega annagi 
mulle abiellumiseks luba? Saan viimati sugedagi, kui kord koju jõuan.» 

«Tead, Ewka, mida mina arvan?» 

«Noh, mida?» 

«Selle Azjaga pole tõesti nalja! Sinu vend saab talle jõu poolest küll vastu, aga sinu isal 
pole ju komandot. Seepärast arvan ma, et kui su isa äkki hakkab jonni ajama, siis võtab Azja 
su ikkagi.» 

«Kuidas nii?» 

«Noh, päris lihtsalt, röövib sinu! Räägitakse, et temaga nalja teha ei saa ... Tuhaj-bei veri... 
Lasete endid laulatada «esimesel ettejuhtuval ksjondsil... Mujal nõutakse veel kantslist 
mahakuülutamist, ristimistunnistust ja luba, kuid siin on metsikud piirialad, siin käib kõik 
veidi tatarlaste moodi...» 

Ewka nägu muutus rõõmsamaks. 

«Seda ma kardan! Azja on kõigeks valmis, seda ma kardan!» ütles ta. 

Baška pööras pead, heitis Ewkale kiire pilgu ja pahvatas heleda lapsehäälega naerma. 

«Niiviisi kardad sa seda nagu hiir pekki! Oo! Küll ma sind tunnen!» 

Ewka palged, mis külmast niigi punetasid, läksid veelgi punasemaks ja ta vastas: 

«Mina kardan isa needmist, sest tean, et Azja ei hooli millestki.» 

«Looda kõige paremat!» sõnas seejärel Basia. «Peale minu on sul ju vend, kes sind aidata 
võiks. Tõelised armastajad ei loobu kunagi oma eesmärgist... Pan Zagloba ütles mulle seda 
juba siis, kui Michal minust veel undki ei näinud.» 

Jutuhoogu sattunud, hakkasid nad nüüd teineteise võidu pajatama, üks Azjast, teine oma 
Michalist. Nii möödus paar tundi, kuni karavan jäi peatuma esimeseks lühikeseks puhkuseks 
Jaryszõwis. Sellest üsna viletsast linnakesest oli pärast talupoegade rünnakut säilinud vaid 
kõrts, mis uuesti tegutsema oli hakanud siis, kui sagedased sõjameeste läbimarssi-mised head 
sissetulekut tõotasid. Basia ja Ewka kohtasid seal Mohylöwis elavat armeenia rändkaupmeest, 
kes viis safian-nahku Kamienieci. 

Azja tahtis teda ning temaga koos olevaid valahhe ja tatarlasi kõrtsist välja visata, kuid 
daamid lubasid tal sinna jääda, ja ainult voorivalvurid lahkusid sealt. Kui rändkaupmees kuu- 
lis, et tulija on proua Wolodyjowska, viskus ta näoli tema ette põrandale ja ülistas tema meest 
taevani, mida Basia kuulas suure rõõmuga. 

Lõpuks läks rändkaupmees oma kraami juurde ja pakkus sealt proua Wolodyjowskale 
esmajärgulisi maiustusi ja väikese karbikese lõhnavat türgi driakvaad, mida peetakse ravimiks 
paljude haiguste vastu. 


«Seda pakun ma teile tänulikkusest,» ütles ta. «Varemalt ei julgenud me üldse oma pead 
Mohylöwist välja pista, niivõrd märatses siin Azba-bei, ja nii palju röövleid oli kuristikkudes 
peidus, nii siin kui ka teisel pool, nüüd aga võib sellel teel julgesti liikuda ja niisama julgesti 
kaubelda. Nüüd liigumegi jälle. Lisagu Jumal Chreptiöwi komandandile elupäevi ja tehku iga 
päev nii pikaks, et sellest jätkuks Mohylöwist Kamienieci sõitmiseks, ning pikendagu peale 
selle ka iga tundi päevas sedavõrd, et see näiks terve päevana! Meie komandant, 
sõjaväljakirjutaja, elab meelsamini Varssavis. Chreptiöwi komandandihärra aga on ise valvas 
olnud ja selle 

maa röövlitest nii puhtaks teinud, et need eelistavad nüüd küll surma Dnestri jõele.» 

«Kas siis pan Rzewuski polegi Mohylöwis?» küsis Basia. 

«Tema tõi siia ainult sõjaväe, ja meie ei tea, kas ta ise oli kolme päevagi siin. Lubage, 
armuline proua, selles karbis on kuivatatud viinamarjad ja seal ääres niisugune vili, mida ei 
kasva Türgimaalgi, vaid mida tuuakse kaugelt Aasiast, kus ta kasvab palmidel ... Pan 
kirjutajat pole siin ega ole siin nüüd isegi ratsaväge, kes eile äkki Braclawi poole läks ... Ja 
siin on datlid, olgu need teile mõlemale, auväärt daamid, terviseks ... Siia on jäänud ainult pan 
Gorzenski ühes jalaväega, ratsavägi aga on kõik siit lahkunud ...» 

«Mind paneb imestama, et kogu ratsavägi on siit ära läinud,» ütles Basia, vaadates 
küsivalt Azja poole. 

«See läks ära, et hobused ei jääks siin seismisest kangeks,» vastas Tuhaj-bei poeg, «nüüd 
on ju rahuaeg.» 

«Linnas räägiti, et Dorosz olevat ennast ootamatult liigutama hakanud,» lausus kaupmees. 

Azja puhkes naerma: 

«Ja mida ta hobustele süüa annab? Vist küll lund?» ütles ta Basiale. 

«Pan Gorzenski annab teile kõigile paremini ise seletust, auväärt isandad ja daamid,» lisas 
kaupmees juurde. 

«Mina arvan samuti, et see ei tähenda midagi,» sõnas Basia, kui oli pisut järele mõelnud, 
«sest kui see midagi tähendaks, siis oleks see minu mehel igatahes esimesena teada olnud.» 

«Kahtlemata oleks teade tulnud kõige enne Chreptiöw1,» ütles Azja, «ärge kartke midagi, 
Teie Heldus!» 

Basia tõstis oma valge näokese tatarlase poole ja liigutas sõõrmeid. 

«Mina kardan?! Tore lugu! Mida te ometi mõtlete! Kas kuuled, Ewka, mina pidavat 
kartma!» 

Ewka ei saanud vastata, sest ta oli väga maias ja oli parajasti suu datleid täis toppinud, mis 
muuseas teda põrmugi ei seganud Azjale ihalevaid pilke heitmast; seepärast neelatas ta, 
kõigepealt ja lausus alles siis: 

«Niisuguse ohvitseri juuresolekul ei karda ka mina midagi!» 

Sealjuures vaatas ta Tuhaj-bei pojale õrnalt ja tähendusrikkalt otsa, see aga ei tundnud 
neiu vastu muud kui salajast põlgust ja viha sestsaadik, kui Ewka oli talle takistuseks 
muutunud; seepärast vastas ta oma asendit muutmata, langetatud pilgul: 

«Eks Rasžkõwis saa näha, kas ma väärin seda usaldust!» 

Ja tema hääl kõlas peaaegu ähvardavalt. Kuid mõlemad naised olid juba harjunud sellega, 
et noor lipek täiesti erineb teistest meestest kõiges, mida teeb ja ütleb, nii et see ei äratanud 

põrmugi nende tähelepanu. Muuseas hakkas Azja kohe peale käima, et edasi sõidetaks, 
sest enne Mohylõwi olid järsud mäed, millest polnud kerge üle pääseda, seetõttu tuli mäed 
ületada päevavalges. Peagi asuti jälle teele. 

Kuni mainitud mägedeni sõideti väga kiiresti. Seal tahtis Basia istuda hobuse selga, kuid 
jäi Tuhaj-bei poja pealekäimisel siiski Ewkale seltsiks saani, mille külge seoti pikad köied ja 
mis lasti siis väga ettevaatlikult mäerinnakust alla. 


Azja käis kogu selle aja saani kõrval, kuid ei vahetanud peaaegu ühtegi sõna ei Basiaga 
ega Ewkaga, olles valvel nende julgeoleku eest ning jagades käske. Päike aga jõudis siiski 
loojuda, enne kui nad mägedest üle said, kuid siis süütas nende ees ratsutav tšeremisside 
väesalk tee äärde kuivanud okstest väikesi lõkkeid. Nõnda liikusid nad edasi, ümbritsetuna 
punastest tulesilmadest ja nende kõrval Tatsutavatest metsikutest meestest. Nende inimkujude 
tagant paistsid ööpimeduses ja lõkete valgel õudsed kuristikud. See oli uus ja huvitav, sel 
kõigel oli mingi ohtliku, salapärase avastusretke kõrvalmaik, mistõttu Basia tundis ennast 
nagu seitsmendas taevas ja tema süda oli tulvil tänu oma mehe vastu, kes oli neile andnud loa 
reisida tundmatuile maile, ning Azja vastu, kes oskas seda ekspeditsiooni nii hästi juhtida. 
Nüüd alles hakkas Basia aru saama, mida tähendavad nood sõjakäigud, mille raskustest ta oli 
sõjamehi nii palju kuulnud rääkivat, nood teekonnad üle kuristikkude, keerulisi teid mööda. 
Teda valdas ka pöörane lõbusus. Ta oleks tingimata istunud ratsu selga, kui ta Ewka kõrval 
istudes poleks saanud neiuga juttu ajada ja talle hirmu teha. Niipea kui keerukais lõhestikes 
kadusid silmist nende ees liikuvad väesalgad ja üksteist hakati hüüdma metsikute häältega, 
mille summutatud kaja kaljurahnude vahele kostis, haaras Basia Ewka käe ja ütles: 

«Ohoo! Need on vist koobastes asuvad röövlid või hordila-sed!» 

Ewkale aga meenus kohe Azja, Tuhaj-bei poeg, ja ta rahunes sedamaid. 

«Teda austavad nii röövlid kui ka hordilased, sest nad.kardavad teda!» seletas ta. 

Hiljem aga sosistas Basiale kõrva: 

«Temaga läheksin, kas või Bialogrodi, kas või Krimmi!» 

Kuu oli juba kõrgel taevas, kui nad mägedest alla laskusid. Täiesti all, otsekui kuristiku 
põhjas, nägid nad terve hulga tulesid. 

«Meie jalgade ees on Mohylow,» kostis kellegi hääl Basia ja Ewka taga. 

Nad vaatasid selja taha: nende saani juures seisis Azja. 

2.12 

«Kas see linn asetseb siis nii sügavas orus?» küsis Basia. 

«Just nii. Mäed kaitsevad teda külmade tuulte eest,» ütles noormees, pistes oma pea nende 
vahele, «pangu Teie Heldus tähele, et siin on ka õhk hoopis teine; kohe on soojem ja vaiksem. 
Kevad tuleb siin kümme päeva varem kui sealpool mägesid, ja puud lähevad varem lehte. Too 
hallus seal mäenõlvadel on viinamarjad, kuid praegu on need alles lume all.» 

Lund oli igal pool, kuid tõepoolest oli siin soojem ja vaiksem. Aegamööda alla orgu 
laskudes nägid nad tulesid üksteise järel pimedusest kerkivat ja ikka enam tuli neid juurde.. 

«Tore linn!» ütles Ewka. «Ja kui suur ta on!» 

«Tatarlased ei põletanud seda talupoegade mässu ajal maha, sest siin talvitasid kasakate 
väed, ljahhe aga pole siin kunagi olnud.» 

«Kes siin siis elavad?» 

«Tatarlased, kellel siin on oma puust minaretikegi, sest Poola riigis on igaühel 
usuvabadus. Siin elab ka valahhe, armeenlasi ja kreeklasi.» 

«Kreeklasi olen ma kord Kamieniecis näinud,» tähendas Basia, «kuigi nad elavad kaugel 
maal, tungivad nad igale poole, kus saab äri ajada.» 

«See linn erineb kõikidest teistest linnadest,» sõnas Azja. «Siia tuleb igasugust rahvast 
kauplema. Aga selle asunduse nimi, mida me sealpool teed kaugelt nägime, on Serbi.» 

«Juba sõidamegi sisse,» ütles Basia. 

Nad sõitsid tõesti linna sisse. Neile lõi ninna imelik hapete ja nahkade lehk. See oli safiani 
lehk, sest selle naha parkimisega tegelesid peaaegu kõik Mohylõwi elanikud, eriti aga 
armeenlased. Nagu Azja oli ütelnud, erines see linn tõesti kõikidest teistest linnadest. 
Aasiapärastel majadel olid tihedad puuvõred ees; paljudel majadel polnud üldse tänava pool 
aknaid ja ainult õlledest särasid vastu tuled. Tänavad olid sillutamata, ehkki ümbruskonnas 
polnud kividest puudust. Kohati paistsid silma isemoodi läbipaistvate, võretaoliste seintega 


ehitised. Need olid kuivatid, kus värsked viinamarjad1 rosinaiks muutusid. Safiani lehk täitis 
kogu linna. 

Jalaväeülem pan Gorzenski, kellele tšeremissid Chreptiöwi komandandi proua tulekust 
teada olid andnud, sõitis talle ratsa vastu. See oli juba elatanud mees, kes kõneles kogeldes ja 
sisistades, sest tema nägu oli tabanud jantšarka-püssi kuul; Basia pidi peaaegu naerma 
pahvatama, kui pan Gorzenski' Mohylõwi taevasse tõusnud tähest rääkima hakkas. See mees 
võttis Basia vastu nii külalislahkelt, kui iganes oskas. Daame ootas õhtusöök ja ülimugav 
magamisase värskeil ja puhtail udusulgedest patjadel, mis olid rikkamate armeenlaste käest 
võetud. Sealjuures rääkis pan Gorzenski, vaatamata kogelemisele, 

õhtusöögi ajal nii huvitavaid asju, et tasus tõesti tema juttu kuulata. 

Tema arvates olid stepist ootamatult hakanud puhuma mingisugused ärevad tuuled. 

Kuuldavasti oli Doroszi juures viibiv võimas Krimmi hordilaste jõuk äkki hakanud 
liikuma Hajsyni suunas, ja sellest linnast ülespoole oli ühes tatarlastega ka mitu tuhat ratsa- 
kasakat. Oli tulnud veel hulk teisigi ärevaid sõnumeid, aga pan Gorzenski ei uskunud neid 
kuigi palju. 

«Nüüd on talv,» ütles ta, «ning sestsaadik kui Issand Jumal on selle maailma loonud, pole 
tatarlased kunagi enne kevadet liikuma hakanud, sest neil pole siin karjamaid; nad ei võta ju 
hobustele kunagi toidutagavara kaasa ega saagi seda teha. See pole meile kellelegi saladuseks, 
et sõda türklastega on seni puhkemata esialgu ainult külma tõttu, ja niipea kui rohi haljendama 
lööb, ilmuvad meile külalised, aga ma ei usu ilmaski, et praegu midagi tuleks.» 

Basia ootas kannatlikult ja kaua, et pan Gorzenski. oma jutuga lõpule jõuaks, tema aga 
muudkui kogeles ja liigutas nagu mäletsedes suud. 

«Mida teie, auväärt isand, arvate siis sellest hordilaste liikumisest Hajsyni suunas?» küsis 
Basia viimaks. 

«Saan sellest aru, et seal, kus nad laagris seisid, pidid hobused rohu lume alt välja 
kaapima, seepärast tahavad nad uude kohta asuda. Võis juhtuda, et Doroszi juures olles tekkis 
tema meeste ja hordilaste vahel tüli: nii on see alati olnud. Näiliselt on nad küll liitlased ja 
sõdivad üheskoos, niipea aga, kui asuvad kõrvuti, siis on neil karjamaal ja turul kohe lööming 
lahti.» 

«Nii see kindlasti on,» ütles Azja. 

«Ja mis veel,» rääkis pan Gorzenski edasi, «need teated pole tulnud otse käskjalgade, vaid 
talumeeste kaudu, ja siinsed tatarlased on sellest äkki rääkima hakanud. Alles kolme päeva 
eest tõi pan Jakubowicz stepist kaasa vange, kes seda kinnitasid, ja seepärast läks nüüd kogu 
ratsavägi korraga ära.» 

«Siis olete teie, auväärt isand, ainult jalaväega siia - jäänud?» küsis Azja. 

«Issand halasta! Nelikümmend meest! Vaevalt jääb mul kedagi järele kindluse 
kaitsmiseks, ja kui liikuma hakkaksid needki tatarlased, kes elavad siin, Mohylõwis, siis ma 
küll ei tea, kuidas neile vastu panna.» 

«Kuid ega nad ometi nüüd liikuma hakka?» küsis Basia. 

«Ei hakka, see pole üldse võimalik. Paljud neist elavad alaliselt Poola riigis ühes naiste ja 
lastega, ja need on meie 

omad, teised aga elavad siin selleks, et kaubelda, mitte sõjapidamiseks. See on hea 
rahvas.» 

«Jätan teile viiskümmend lipekit,» ütles Azja. 

«Jumal tasugu teile selle eest! Teete mulle sellega suure heateo; siis saan ma ometigi saata 
kellegi meie ratsaväe juurde sõnumite järele. Aga kas võite nad tõesti siia jätta?» 

«Võin küll. Raszkõwi tulevad nende rooduülemate salgad, kes omal ajal sultani poole üle 
läksid ja tahavad nüüd Poola riigi teenistusse tagasi tulla. Kryczynski tuleb kindlasti kol- 


mesaja hobusega, võib-olla ka Adurowicz, teised aga tulevad pärast järele. Hetmani soovil 
pean mina enese kätte võtma ülemjuhatuse nende üle, ja kevadeni koguneb terve diviis.» 

Pan Gorzenski tegi sügava kummarduse Azjale, keda ammugi oli tundnud, kuid polnud 
temast suurt lugu pidanud, sest tatarlase päritolu oli paistnud talle tumedana. Nüüd aga teadis 
ta juba, et Azja on Tuhaj-bei poeg, kuna selle teate oli talle toonud see karavan, millega reisis 
Nawiragh; nüüd austas pan Gorzenski noores lipekis kuulsa, kuigi vaenuliku sõjamehe verd, 
ja ühtlasi teda ennast kui head ohvitseri, kellele hetman nii tähtsaid ülesandeid oli usaldanud. 

Azja aga tuli välja korraldusi andma, kutsus sotnik Dawidi ja ütles talle: 

«Dawid Skanderi poeg, sa jääd viiekümne hobusega Mohylöwi ning hoiad silmad ja 
kõrvad lahti, et näha ja kuulda, mis sinu ümber toimub. Kui aga Väike Kull Chreptiöwist 
mulle mõne kirja saadab, siis pead sa käskjala kinni, võtad kirja tema käest vastu ja saadad 
mulle selle oma inimesega edasi. Siia aga jääd sa senikauaks, kuni ma saadan sulle käsu tagasi 
tulla; kui mu käskjalg sulle ütleb, et on öö, siis lahkud sa üsna tasakesi, aga kui ta ütleb: «Päev 
on lähenemas!», siis süütad sa linna põlema, ise aga lähed Moldaavia kaldale ja sinna, kuhu 
sind minna kästakse ...» 

«Nagu käsite, isand!» vastas Dawid. «Tahan silmad ja kõrvad lahti hoida, et näha ja 
kuulda! Väikese Kulli käskjalad pean kinni, võtan neilt kirjad vastu ja saadan need teile meie 
käskjalaga järele. Jään siia lahkumiskäsku ootama, ja kui teie käskjalg mulle ütleb, et on öö, 
siis lahkun rahulikult, aga kui ta mulle ütleb, et päev ligineb, siis süütan linna põlema ning ise 
lähen Moldaavia kaldale ja sinna, kuhu mind minna kästakse.» 

Järgmisel päeval läks nüüd viiekümne hobuse võrra väiksemaks jäänud karavan jälle 
teele. Pan Gorzenski saatis Basiat Mohylöwi oru lõpuni. Kogeldes viimaks lahkumissõnadega 
maha saanud, pöördus ta Mohylöwi tagasi, karavan aga läks nii ruttu kui võimalik Jampoli 
poole. Azja oli haruldaselt lõbus ja kihutas mehi sedavõrd taga, et Basia lausa imestas. 

2:19 

«Miks on teil siis nii kiire?» küsis ta. Azja vastas: 

«Igaühel on kiire, kui ta oma õnne poole ruttab. Minu õnn -algab Raszköwis.» 

Arvates, et need sõnad tema kohta käivad, naeratas Ewka õrnalt, kogus julgust ja vastas: 

«Kuid minu isa ...» 

«Pan Nowowiejski ei tee mulle milleski takistust!» vastas tatarlane. 

Sealjuures läks üle tema näo tume vari. Jampolist ei leidnud nad peaaegu üldse sõjaväge 
— jalaväge polnud seal kunagi olnudki, ratsavägi aga oli terves koosseisus lahkunud, ainult 
kümmekond meest oli jäänud lossi, õigemini selle varemeisse... Kõik oli ööbimiseks ette 
valmistatud, siiski aga ei tulnud Basial und silma, sest nood teated olid teda erutanud. Ta 
mõtles eriti sellele, kui rahutuks muutub väike rüütel, kui tuleb välja, et Doroszenko 
hordilased on tõesti hakanud liikuma; Basia püüdis end lohutada vaid lootusega, et see ei 
vasta tõele. Tal tuli mõte, kas poleks parem võtta kaitseks kaasa pool Azja meestest ja 
minnagi Jcoju tagasi, — kuid seda takistasid mitmed asjaolud. Kõigepealt pidi Azjal 
Raszkõwi meeskonda suurendama, mistõttu tal poleks võimalik neile tagasisõiduks kaasa 
anda kuigi suurt "kaitserühma, nii et see tõelise hädaohu korral liiga nõrgaks osutuks; teiseks 
oli neil juba kaks kolmandikku teekonnast seljataga, Raszköwis aga oli tuttav ohvitser tugeva 
garnisoniga, mis Tuhaj-bei poja väesalga ja juba mainitud roodu-ülemate lipkondade võrra 
suurenenuna võis kasvada üsna tõhusaks jõuks. Seda kõike arvesse võttes otsustas Basia 
edasi sõita. 

Magada ta aga ei saanud. Esimest korda kogu selle teekonna kestel valdas teda niisugune 
rahutus, nagu ähvardaks teda mingi tundmatu hädaoht. Võib-olla oli selle rahutuse põh- 
justajaks just ööbimine Jampolis, sest see paik oli õudne ja verd oli seal rohkesti valatud. 
Basia teadis seda oma mehe ja pan Zagloba jutustustest. Chmielnicki ajal olid siin seisnud 
Podoolia mässuliste peajõud Burlaj juhtimisel; siia toodi kokku vange ja müüdi nad 
Hommikumaa turgudele või piinati jubedal kombel surnuks; lõpuks oli siia 1651. aasta 


kevadel rahvarikka laada ajal tunginud Braclawi vojevood pan Stanislaw Lanckorohski ja 
korraldanud hirmsa veresauna, mille mälestus oli Dnestri piirkonnas alles värske. 

Nii oli kogu see paikkond ümbritsetud veriseist mälestustest, siin-seal mustendas veel 
söestunud palke ja peaaegu varemeiks muutunud väikese lossi seintelt näis alla vahtivat 
tapetud kasakate ja poolakate valgeid nägusid. Basia oli küll 

vapper, kuid kartis vaime, ja räägiti, et Jampolis, Szumi-lowka suudmes ja lähedail asuvail 
Dnestri kärestikkudel olevat kuuldud keskööl suurt nuttu ja oigamist, vesi aga muutuvat seal 
kuupaistel punaseks, nagu oleks verega segatud. Sellele mõtlemine täitis Basia südame 
piinava ärevusega. Tahtmatult kuulatas ta, kas ei kosta läbi veekohina nuttu ja oigeid. Kuid ta 
ei kuulnud midagi peale sõjameeste veniva hüüde: «Ole valmis!» Siis meenus Basiale 
Chreptiöwi vaikne maja, meenusid abikaasa, pan Zagloba, pan Nienaszynieci, pan Muszalski, 
pan Motowidlo, pan Snitko ja teiste sõbralikud näod, ning esimest korda tundis ta, et viibib 
neist kaugel, väga kaugel, võõral maal — ja teda valdas niisugune igatsus Chreptiöwi järele, 
et vägisi kippus nutt peale. 

Alles hommikupoole ööd jäi ta magama, kuid nägi kummalisi unenägusid. Tema unist 
pead läbisid Burlaj, röövlid, tatarlased ja verised tapmisstseenid, ning nendes unenägudes vii- 
rastus talle kogu aeg Azja nägu, kuid see polnud toosama Azja, vaid justkui oleks olnud mingi 
kasakas või metsik tatarlane või Tuhaj-bei ise. 

Basia tõusis vara magamast, rõõmustas selle üle, et öö oma piinavate nägemustega oli 
möödas. Retke ülejäänud osa otsustas ta veeta ratsahobuse seljas sõites esiteks selleks, et pisut 
liikuda, teiseks aga, et võimaldada vabalt rääkimist Azjale ja Ewkale, kes Raszkõwile 
lähenedes tahtsid kindlasti nõu pidada, kuidaviisi kõike teatada vanale pan Nowowiejskile, et 
saada tema nõusolek. Azja ulatas Basiale oma käega jaluse, ise aga ei istunud Ewka juurde 
saani, vaid ratsutas väeosa etteotsa ja pärastpoole püüdis aina viibida Basia läheduses. 

Basia märkas kohe, et Jampolis ööbimisest saadik oli nende karavan jälle kokku kuivanud, 
pöördus noore tatarlase poole ja ütles: 

«Nagu ma näen, olete teie, auväärt isand, mehi Jampolissegi jätnud?» 

«Viiskümmend ratsut, niisama nagu Mohylõwi,» vastas Azja. 

«Milleks?» 

Azja naeratas kuidagi kummaliselt; tema ülemine huul tõusis nagu hambaid paljastaval 
kurjal koeral — ja alles tüki aja pärast vastas ta: 

«Ma tahan, et see komando jääks minu võimu alla, ja et Teie Heldusele oleks kodutee 
kindlustatud.» 

«Kui sõjavägi stepist tagasi tuleb, on neid seal niigi küllalt!» 

«Sõjavägi ei tule niipea tagasi.» 

«Kust teie seda teate, auväärt isand?» 

«Kõigepealt peavad nad hästi järele uurima, mis Doroszi 

juures toimub, ja see võtab kindlasti kolm-neli nädalat aega!» 

«Kui asi nõnda on, siis olete hästi talitanud, jättes need mehed maha!» 

Tükk aega sõitsid nad vaikides. Azja vaatas tihtilugu Basia roosasse näkku, mis osalt oli 
varjatud ülestõstetud mantli-kraega ja mütsiga, ja iga kord sulges ta seejärel silmad, nagu 
soovides seda ilusat naist oma mälus pikemaks ajaks jäädvustada. 

«Te peaksite nüüd Ewkaga läbi rääkima, auväärt isand!» ütles Basia juttu uuesti alustades. 
«Te räägite temaga üldse liiga vähe, nii et ta seda päris imeks paneb. Peagi ilmute pan 
Nowowiejski palge ette... Minagi olen ärevuses... Peaksite kahekesi nõu pidama, kuidas 
toimida.» 

«Kõigepealt tahaksin Teie Heldusega rääkida,» ütles Azja veidral häälel. 

«Miks te siis juba ei räägi?» 


«Ootan Raszkõvwist käskjalga... Arvasin, et kohtan teda juba Jampolis. Ootan tema 
ilmumist iga silmapilk.» 

«Ja mis on käskjalal selle kõnelusega tegemist?» 

«Mulle näib, et sealt ta tulebki!» lausus noor tatarlane vastust võlgu jäädes., 

Ta tormas ettepoole, kuid tuli viivu pärast tagasi. 

«Ei, see pole tema!» sõnas ta. 

Tema liigutustes, tema kõnes, tema pilgus ja hääles oli midagi nii rahutut ja palavikulist, 
et see rahutus kandus üle ka Basiale. Siiski ei tekkinud tal vähimatki kahtlust. Azja ärevuse 
põhjuseks võis muidugi olla asjaolu, et Raszkõw ja Ewka karm isa olid juba nii lähedal, kuid 
ometi oli Basia süda nõnda raske, nagu oleks tema enese saatus kaalul. 

Saani kõrvale tulnud, ratsutas ta mitu tundi Ewka läheduses, rääkides temaga Raszkõwist, 
vanast ja noorest Nowo-wiejskist, Zosia Boskast ning lõpuks üha metsikumaks ja hirmsamaks 
muutuvast kõnnumaast. Kõnnumaa oli see olnud küll juba Chreptiöwist' peale, kuid esialgu 
oli vähemasti aegajalt silmapiiril näha olnud suitsu, mis tunnistust andis mõne talu või 
inimasula olemasolust. Siin aga polnud enam ühtegi jälge, ja kui Basia poleks teadnud, et ta 
sõidab Raszkõwi, kus elab inimesi ja seisab Poola väeosa, siis oleks ta võinud arvata, et teda 
viiakse läbi tundmatu puustuse võõrale maale, maailma otsa. 

Et ümbrusega tutvuda ja rohkem ringi vaadata, peatas ta tahtmatult hobuse ja jäi saanist ja 
väesalgast maha. Kohe tuli tema seltsi Azja, ning et tatarlane neid paiku hästi tundis, siis 
näitas ja nimetas ta Basiale nii mõndagi. 

Ei kestnud aga kuigi kaua, kui maa aurama hakkas. 

Nähtavasti polnud talvel, siin lõunamaal seda võimu, nagu oli metsarikkas Chreptiõwis. 
Leidus küll pisut lund orgudes, kuristikes, kaljurahnudel ja põhjapoolsetel mäerinnakutel, 
üldiselt aga polnud maa lumine; põõsastikuga kaetud kohtades see lausa mustendas või siis 
läikis niiskest, närbunud rohust. Sellest rohust tõusis kerge, valkjas udu ja roomas mööda 
maad, nii et kaugelt jäi mulje, nagu oleks tegemist orgusid täitva ja lagendikul laiali valguva 
suure veekoguga; siis aga kerkis udu ikka kõrgemale ja varjas päikese ning muutis selge 
päeva sumuseks ja süngeks. 

«Homme hakkab vihma sadama!» ütles Azja. 

«Kui aga täna ei sajaks! Kas Raszkõwi on veel palju maad?» 

Tuhaj-bei poeg vaatas kõige lähemat ümbrust, mis hädavaevu paistis läbi udu, ja ütles: 

«Siit on juba lähemal Raszkõwi kui tagasi Jampolisse.» 

Sealjuures tõmbas ta sügavasti hinge, nagu langeks tema südamelt raske koorem. 

Samal silmapilgul kostis sõjameeste poolt kabjaplaginat ja udust hakkas paistma ratsanik. 

«Halim! Ma tunnen ta ära!» hüüdis Azja. 

See oli tõepoolest Halim, kes Azja ja Basia juurde jõudes ratsult maha hüppas ja noore 
tatarlase ette näoli maha langes. 

«Raszkõwist?» küsis Azja. 

«Raszkõwist jah, mu armas isand!» vastas Halim. «Mis sealt kuuldub?» 

Vanamees tõstis oma inetu näo, mis oli tohutuist vintsutustest väga kõhnaks muutunud, 
Basia poole, nagu tahaks küsida, kas võib kõnelda tema kuuldes, ja Tuhaj-bei poeg sõnas 
otsemaid: 

«Räägi julgesti! Kas sõjavägi on teele asunud?» «On küll, mu isand. Ainult käputäis ongi 
seda veel sinna jäänud.» 

«Kelle juhtimisel?» 

«Pan Nowowiejski.» 

«Kas Piotrowiczid on Krimmi sõitnud?» 

«Juba ammugi! Sinna on jäänud vaid kaks naisterahvast ja ühes nendega vana pan 
Nowowiejsk1.» 


«Kus on Kryczynski?» 

«Teisel pooi jõge. Ootab.» 

«Kes on temaga ühes?» 

«Seal on Adurow1cz oma lipkonnaga. Mõlemad tervitavad sind aupaklikult ja alistuvad 
sinu võimule — nemad ise ja koik teised, kes pole veel pärale jõudnud.» 

«Hästi!» ütles Azja säravail silmil. «Rutta nüüd Kryczynski juurde ja anna talle Raszkõwi 
vallutamise käsk.» 

«Nagu käsite, mu isand!» 

Viivu pärast kargas Halim hobuse selga ja kadus uttu nagu viirastus... Azja silmad särasid 
hirmsalt ja kurjakuulutavalt.. Otsustav hetk, kauaoodatud hetk, tema suurima õnne hetk oli 
kätte jõudnud... Kuid tema süda tagus nõnda, et tal mattis hinge... Tükk aega ratsutas ta 
vaikides Basia kõrval ja alles siis, kui tundis end oma hääle üle peremehe olevat, pööras ta 
Basia poole oma säravad silmad ja ütles: 

«Nüüd tahaksin Teie Heldusega avameelselt rääkida! ...» 

«Kuulen!» vastas Basia ja vaatas talle ainiti otsa, nagu sooviks tema muutunud näost 
midagi välja lugeda. 


II 


Azja tuli Basiale nii lähedale, et nende jalused puudutasid teineteist, ja nõnda liikusid nad 
paarkümmend sammu vaikides edasi. Selle ajaga püüdis tatarlane täiesti rahuneda ja pani 
imeks, kui suurt pingutust see temalt nõudis, sest Basia oli tal nüüd ju käes ega olnud ühtki 
inimlikku võimu, kes oleks suutnud teda temalt ära võtta. Kuid ta ei andnud enesele aru, et 
igasuguse tõenäosuse ja tõsiolude kiuste püsis tema hinges ikkagi veel lootusesäde, nagu 
võiks ihaldatud naine teda äkitselt armastama hakata. See lootus oli nõrk, aga igatsus selle 
järele nii suur, et pani teda värisema nagu palavikus. Ei siruta see ihaldatu oma käsi välja ega 
andu tema embusele, ei ütle neid sõnu, millest noormees oli ööde viisi unistanud: «Azja, ma 
olen sinu oma!», ei suudle see naine kirglikult tema huuli, seda ta teadis... Kuidas aga võtab 
Basia vastu tema sõnad? Mis ta ütleb? Kas muutub ta tuimaks nagu tuvike röövlinnu küüsis ja 
laseb end võtta nõnda, nagu abitu tuvike kullile alla annab? Kas hakkab ta pisarsilmil 
halastust manguma või täidab selle kõnnumaa hirmu-kisaga? Kas võidab või kaotab ta sellega 
Basia silmis? ... Niisugused küsimused möllasid tatarlase peas. Ja ometi oli kätte jõudnud aeg, 
mil tuli teesklusest loobuda ning Basiale oma tõelist, kohutavat nägu näidata ... Seda hirmu! 
Seda rahutust! Veel hetk — ja siis läheb kõik täide. 

Viimaks aga hakkas tatarlase erutus muutuma selleks raevuks, milleks enamasti muutub 
metslooma erutus... Ja tema ise kasvatas eneses seda raevu. «Saagu mis saab,» mõtles ta, «see 
naine on minu oma, ta on praegu täiesti minu meelevallas, ta jääb tänaseks ja homseks minu 
võimu alla, ning siis ei saa ta enam oma mehe juurde tagasi minna, ega jäägi tal muud üle kui 
minule järgneda ...» 

See mõte tegi talle metsikut rõõmu, ja äkki hüüdis ta niisuguse häälega, mis talle eneselegi 
võõrana kõlas: 

«Teie Heldus pole mind seni tundnud ...» 

«Selles udus on teie hääl niivõrd muutunud, et mulle näib tõesti, nagu räägiks keegi 
hoopis teine!» vastas Basia pisut rahutult. 

«Mohylöwis pole sõjaväge, samuti mitte Jampolis ja Raszköwis! Siin olen mina üksi 
isand... Kryczynski, Adurowicz ja kõik need teised on minu orjad, sest mina olen vürsti, 
isevalitseja poeg, mina olen kõrgeim mursaa, olen nende juht, nagu oli nende juhiks Tuhaj- 
bei, mina olen nende khaan, jõud ja vägi on üksnes minu käes, siin on kõik minu võimuses 
»300? 


«Aga milleks te seda räägite, auväärt isand?» 

«Teie Heldus pole mind seni tundnud... Raszkõw ei ole enam kaugel! ... Ma tahtsin olla 
tatarlaste hetman ja teenida Poola riiki, kuid pan Sobieskile ei ole see meeltmööda... Nüüd ei 
taha ma enam olla lipek ega teenida kellegi käsu all, vaid tahan ise juhtida suurt sõjaväge 
Doroszi vastu või Poola riigi vastu, nagu Teie Heldus seda soovib, nagu Teie Heldus käsib ...» 

«Kuidas mina käsin? .-.. Azja, mis sinuga juhtunud on? ...» 

«Minuga on juhtunud see, et siin on kõik minu orjad, mina Ise aga olen sinu ori! Mis loeb 
mulle hetman! Kas tema on seda lubanud või mitte! Teie Heldus, öelge üks sõna, ja kõik need 
hordid, kes rändavad Metsikutel Väljadel, ja need kõik, kes siin talvitavad! Kõikidest saavad 
sinu orjad, nagu mina sinu ori olen ... Kui sina käsid, ei hooli ma Krimmi khaanist ega 
sultanist, vaid tahan nendega sõdida ja aidata Poola riiki, ning siis ma asutan uue hordi ja 
hakkan selle khaaniks, minu käskijaks aga oled ainult sina, ainult sinu ees tahan ma kum- 
mardada, paluda sinult armu ja halastust.» 

Seda öelnud, kummardus ta ettepoole, haaras kohkunud ja ttema kõnest otsekui 
uimastatud Basial piha ümbert kinni ja jätkas kiirustades, kähiseval häälel: 

«Kas sa siis ei ole märganud, et ma ainult sind armastan! ... Ning ma olen juba küllalt 
kannatanud! ... Niikuinii võtan ma su! ... Oled juba praegu minu oma ja saad minu omaks! ... 
Mitte keegi ei kisu sind enam minu käte vahelt välja, sa oled minu oma! Minu oma! Minu 
oma!» 

«Jeesus, Maarja!», hüüdis Basia. 

Azja pigisjtas teda nõnda, nagu oleks tahtnud teda ära lämmatada ... Ta hingeldas, tema 
silmad muutusid uduseks; viimaks rebis ta Basia sadulast maha, võttis ta enese ette hobuse 
selga, surus ta oma rinnale ning kala suu taoliselt avanesid himuralt tema sinakad huuled ja 
hakkasid Basia huuli otsima. 

Basia häält ei teinud, hakkas aga imekspandava jõuga 

vastu. Nende võitlusest oli kuulda ainult mõlema hingeldamist. Azja vägivaldsed 
liigutused ja tema näo lähedus olid Basiale tagasi andnud täieliku meelteteravuse. Nagu 
uppujale, nii sai temalegi osaks hetkeline teadmine. Äkitselt tajus ta kõike suurima selgusega. 
Ta.tundis, kuidas maa tema jalgade-alt kaduma hakkab ja avaneb põhjatu kuristik, kuhu Azja 
teda vägisi kaasa kiskuda tahab; ta nägi tema armastust ja tema reetlikkust ning iseenese 
hirmsat saatust, oma võimetust ja nõutust, tundis erutust, hirmsat hingepiina ja kahetsust — 
kuid samal ajal lõid temas lõkkele ääretu viha, raev ja kättemaksuhimu. Niisugune oli see 
rüütlilaps, see Poola riigi kõige tublima rüütli väljavalitu, et mõtles sel hirmsar hetkel 
kõigepealt: «Kätte tasuda!» — ja siis alles: «End päästa!» Ta pingutas oma mõtteid 
üliinimlikult, ja see uppuja selgeltnägelikkus muutus temas lausa imejõuliseks. Rüselemisel 
otsis Basia käsi Azja relva ja sattus viimaks hommikumaisele püstolile; ühtaegu aga töötas 
tema mõistus nii selgelt, et ta taipas: kuigi püstol peaks olema laetud, kuigi ta jõuaks 
püssirohupanni valmis seada, siiski haarab Azja veel enne, kui ta jõuab painutada kätt, et teda 
sihtida, tal kindlasti käest kinni ja röövib temalt viimase pääsemisvõimaluse, ning seepärast 
otsustas ta talitada teisiti. 

Kõik see kestis vaid silmapilgu. Azja oli kallaletungi tõepoolest ette näinud ja sirutas käe 
välkkiirelt välja, kuid ta ei osanud ette näha Basia liigutust, mistõttu nende käed teineteisest 
mööda liikusid, ja ahastuses andis Basia talle püstoli luupäraga tugeva hoobi silmade vahele. 

Löök oli nii hirmus, et Azja ei suutnud isegi karjatada, vaid kukkus selili ja kiskus Basia 
kukkudes kaasa. 

Basia oli silmapilkselt jälle jalul, hüppas oma ratsu selga ja lendas nagu tuul Dnestrist 
eemale, laia stepi poole. 

Udu varjas ta varsti. Tema ratsu lingutas kõrvu ja tormas kaljurahnude ja kuristikkude 
vahel pimesi edasi. Igal hetkel võis ta kukkuda mõnesse kaljulõhesse, võis iseenda või oma 


ratsaniku purustada vastu teravaid kaljusid, kuid Basia ei hoolinud enam millestki; suurimaks, 
hirmsaimaks ohuks olid temale nüüd lipekid ja Azja ... Imelik lugu! Nüüd, mil "ta kiskja käte 
vahelt oli pääsenud, ja Azja arvatavasti lebas surnult kaljude keskel, võttis ärevus Basiast 
võimu. Nägu surutud ratsu kaelale, tormas ta udus edasi nagu huntidest taga-aetud kaljukits, 
ja nüüd kartis ta Azjat rohkem kui tema embuses olles, tundis hirmu, tundis oma võimetust ja 
seda abitust, mida tunneb haige, eksinud, üksildane ja mahajäetud laps. Mingisugused 
kaeblikud hääled ärkasid tema südames, kurblikult nõudes ja anudes abi: 

«Michal, päästa ... Michal,, päästa ...» 

Ratsu aga tormas ikka edasi; juhituna kummalisest vaistust, möödus ta etteulatuvatest 
teravatest kaljudest nõtkete hüpetega, kuni viimaks tema kapjade all ei olnud enam kivine 
pmd: nähtavasti oli ta jõudnud kaljudevahelisele mägiaasale. 

Ta oli üleni vahus, hingeldas kuuldavalt, kuid jooksis ikka edasi. 

«Kuhu põgeneda?» mõtles Basia. Ja samal hetkel tuli mõte: «Chreptiöwi!» 

Ent jälle ahistas hirm ta südant, kui ta läbi selle õudse kõnnumaa viiva tee peale mõtles. 
Ning siis meenus talle äkki, et Azja oli ju osa mehi Jampolisse ja Mohylöwi jätnud. Kindlasti 
olid kõik lipekid ühel nõul, nemad kõik teenisid Azjat; kindlasti võtaksid nad ta kinni ja 
viiksid Raszkõwi; seepärast pidi ta põgenema kaugele steppi ja põhja poole pöörduma alles 
Dnestri-äärsete asunduste taga. 

Niiviisi tuli talitada just seetõttu, et kui teda hakatakse jälitama, siis toimuks see kindlasti 
piki Dnestri kallast, sest stepis võiks kohata mõnda oma alatisse asukohta tagasi tulevat 
poolakate väesalka. 

Tema ratsu samm muutus järjest aeglasemaks. Basia oli kogenud ratsur ja sai kohe aru, et 
peab hobust laskma puhata, muidu variseb ta kokku. Ja sedagi tundis ta, et hobusest ilma 
jäädes oleks ta kadunud. 

Ta hoidis ratsut tagasi ja läks tüki aega läbi stepi. Udu hõrenes, kuid vaesest ratsust tõusid 
õhku lausa aurupilved. 

Basia hakkas palvetama. 

Äkki kostis umbes paarsada sammu tema taga läbi udu hobuse hirnumist. 

Nüüd tõusid tal küll juuksed peas püsti. 

«Minu ratsu variseb kokku, kuid samuti saavad otsa ka need seal!» ütles ta kuuldavalt. 

Ja jälle tormas ta edasi. 

Tüki aega lendas hobune nagu kullist jälitatud tuvi ja jooksis jälle kaua, peaaegu viimase 
jõuga, hirnumine aga kostis endiselt nende taga. Selles läbi udu kostvas hirnumises oli midagi 
igatsevat ja õudset. Kui aga esimene ärevus kadus, siis tuli Basiale mõte, et kui neid jälitava 
hobuse seljas keegi istuks, siis see hobune ei hirnuks, sest ratsanik, kartes end reeta, oleks 
..hirnumist takistanud. «Ega muud midagi, kui Azja ratsu jookseb minu ratsule järele,» arvas 
Basia. 

Ettevaatuse mõttes tõmbas ta mõlemad püstolid sadula-taskust välja, kuid see osutus 
ülearuseks. Viivu pärast hakkas hõrenevas udus paistma midagi tumedat ning nende poole 
kappas Azja ratsu, lakk tuules lehvimas ja sõõrmed puhevil. 

lähenes Basia ratsule hüpeldes ja hirnudes; Basia ratsu vastas otsekohe hirnumisega. 
«Tsuku, tsuku!» hüüdis Basia. 

Mmimestega harjunud loom tuli juurde ja laskis valjaist kinni võtta. Basia tõstis pilgu taeva 
poole ja ütles: «Jumala heldus!» 

Azja hobuse kinnipüüdmine oli temale tõepoolest äärmiselt suure tähtsusega. Kõigepealt 
oli nüüd tema käes kogu väesalga kaks kõige paremat hobust; teiseks oli tal nüüd olemas 
hobune vahetuseks, kolmandaks oli selle ratsu tulek Basiale kindlustuseks, et teda niipea taga 
ajama ei hakata. Kui Azja ratsu oleks jooksnud oma väeosa poole, siis oleksid lipekid kohe 


ärevaks muutunud ja oma juhti taga otsima tulnud; nüüd aga võis küll oletada, et neil ei tule 
mõttessegi arvata, nagu võiks Azjaga midagi juhtunud olla, ja et nad hakkavad teda taga 
otsima alles siis, kui muutuvad ärevaks sotniku liiga kaua kestvast eemalviibimisest. 

«Siis olen mina juba kaugel!» mõtles Basia edasi. 

Nüüd tuli talle uuesti meelde, et Azja sõjamehed asuvad ka Jampolis ja Mohylõwis. 

«Sealt peab mööda saama stepi kaudu, ja jõele ei tohi ma läheneda enne, kui olen juba 
Chreptiöwi lähedal. See hirmus inimene on mulle kavalasti lõksu üles seadnud, kuid küll 
Jumal päästab mind sellest.» 

Niiviisi mõeldes kogus ta julgust ja hakkas edasisõiduks valmistuma. Azja sadula küljest 
leidis ta musketi, püssirohu-sarve, kotikese kuulidega ja kotikese kanepiseemneid, mida 
tatarlane alatasa näris. Basia tõmbas tatarlase hobusel jaluse-rihmad oma jala järgi lühemaks 
ja mõtles end kogu tee kestel toita nagu lind nende seemnetega, hoides neid kogu aja enda 
lähedal. 

Ta võttis nõuks eemale hoiduda inimestest ja taludest, sest siin kõnnumaal võib igalt 
inimeselt oodata pigem kurja kui head. Tema südant aga pigistas hirm, kui ta arutas, millega 
hobuseid toita. Nad otsivad küll endile ise lume alt rohtu ja kaljulõhedest sammalt, aga mis 
saab siis, kui nad halvast rohust ja vaevarikkast teekonnast kärvavad! Nendele halastada 
polnud tal ju võimalik ... 

Teiseks võis ta kõnnumaal ära eksida. Dnestri kallast mööda minnes polnud eksimist 
karta, kuid seda teed ei saanud ta valida. Mis siis juhtub, kui ta ääretusse, pimedasse laande 
läheb? Mismoodi saab ta uduste ja pilviste ilmadega ja tähtedeta öödel teada, kas liigub ikka 
põhja poole või mujale? 

Vähem kartis ta laantes elavaid kiskjaid, sest tal oli julge süda rinnus ja relv käes. 
Karjadena liikuvad hundid võisid 

küll tõesti ohtlikuks saada, kuid siiski kartis ta inimesi rohkem kui loomi, kõige enam aga 
eksimist. 

«Ah! Küll Jumal näitab mulle teed ja lubab mind Michali juurde tagasi minna,» ütles ta 
valjusti. 

Ta lõi risti ette, kuivatas käisega oma niisket laupa, vaatas-kiirel pilgul ringi ja kappas siis 
edasi. 


III 


Kellelegi ei tulnud mõttesse otsida Tuhaj-bei poega, kes lamas mahajäetuna kõnnumaal, 
kuni ta iseenesest jälle meelemärkusele tuli. 

Siis tõusis ta istukile ja hakkas ringi vaatama, et jõuda selgusele, mis temaga õieti on 
juhtunud. 

Ta nägi kõike nagu tihedas udus; siis äkki taipas ta, et näeb-ainult ühe silmaga, ja 
sellegagi halvasti. Teine silm oli kas välja löödud või verega kaetud. 

Azja puudutas käega oma nägu. Sõrmede vahele jäid vurrudel tardunud veretükid; ka suu 
oli täis verd, mis teda lämmatama hakkas, nii et ta pidi mitu korda kohatama ja sülitama; 
hirmus valu käis tal sealjuures näost läbi; ta kobas vurrudest veidi kõrgemal, kuid tõmbas 
sõrmed kohe valust: oiates tagasi. 

Basia löök oli tal purustanud ninaluu ja vigastanud põse-nukki. 

Viivu istus ta liikumatult; siis hakkas ta oma säilinud silmaga ringi vaatama, ning 
märgates kaljulohes lumeriba, roomas selle juurde, haaras lund pihku ja hoidis seda oma 
veriseks löödud näol. 

See tõi talle kohe suurt kergendust, ja kui lumi roosade ojadena tema vurrudesse jooksis, 
võttis ta uuesti peotäie lund' ja hoidis seda jälle valutaval kohal. Seejärel hakkas ta lund suhu 
ahmima, ja see tõi jälle kergendust. Tüki aja pärast oli see tohutu koorem, mida ta tundis oma 


pead rusuvat, juba sedavõrd kergenenud, et Azjale tuli kõik meelde, mis oli toimunud. Kuid 
esialgu ei tundnud ta raevu, viha ega ahastust. Füüsiline valu oli summutanud kõik tunded 
peale igatsuse kiiresti abi saada. 

Söönud veel mõne peotäie lund, hakkas Azja pilguga oma ratsut otsima, aga seda polnud 
kuskil; ta taipas, et kui ei taha ootama jääda, kuni lipekid talle järele tulevad, siis peab ta 
hakkama jalgsi minema. 

Toetudes kätega vastu maad, katsus ta end üles upitada, kuid pidi valust oiates kohe jälle 
tagasi istuma. 

Nii istus ta ligi tunni ja tegi siis uusi pingutusi enda jalule 

upitamiseks. Seekord õnnestus see tal niipalju, et ta ajas end püsti, toetas selja vastu kaljut 
ja suutis jalule jääda; .kui ta aga hakkas mõtlema, et tuleb loobuda sellest seljatoest .ning 
astuda samm, teine ja kolmas tühjusesse, siis valdas teda nii suur abitus ja hirm, et ta peaaegu 
oleks uuesti maha istunud. 

Siiski ta sai enesest võitu, tõmbas mõõga tupest, toetus sellele ja hakkas edasi liikuma. Asi 
edenes. Teinud mõne sammu, tundis ta, et jalad ja keha on üsna tugevad ning kuulevad hästi 
sõna, ainult pea, mis kõikus kord ühele, kord teisele küljele ja vahel vajus ettepoole, ei olnud 
tema oma. Samuti oli tal tunne, nagu kannaks ta seda liiga rasket ja liiga kõikuvat pead 
ülisuure ettevaatusega ja erilise kartusega, et see võiks maha kukkuda ja vastu kivi puruks 
minna. 

Vahel hakkas see pea ühes tema enesega ringi käima, nagu soovides, et ta aina keerleks. 
Mõnikord läks tema ainukese silma ees kõik mustaks; siis toetus ta kahel käel mõõgale. 

Peapööritus kadus aegamööda, see-eest aga tugevnes valu üha ning puuris tema silmis ja 
peas sedavõrd rängalt, et Azja rinnust pääsesid rasked oiged. 

Kaljudelt kostis tema oiete kaja, ja Azja aina liikus edasi läbi kõnnumaa, verine ja hirmus, 
pigem viirastus kui inimene. 

Oli juba videvik, kui ta kuulis kabjaplaginat. 

See oli lipekite kümnik, kes tuli temalt käske saama.. 

Sel õhtul suutis Azja veel sedavõrd jõudu koguda, et tegi korralduse tagaajamiseks, kuid 
siis heitis ta kohe karusnahale pikali ega suutnud järgmisel kolmel päeval näha kedagi peale 
kreeklasest habemeajaja, kes tema haavu ravis, ja Halimi, kes ravitsejat abistas. Alles 
neljandal päeval sai ta tagasi kõnevõime ning ühtlasi ka täie arusaamise sellest, mis oli toimu- 
nud. 

Ja kohe tõttas tema palavikuline mõte Basia jälil. Azja nägi teda pagevat kõnnumaal läbi 
kaljurahnude; Basia näis talle linnuna, kes oli nüüd igaveseks ajaks ära lennanud; öma vai- 
musilmas nägi ta teda jõudvat Chreptiöwi; nägi teda abikaasa embuses ja tundis seejuures 
suuremat valu kui see, mida talle tegid haavad, ning ühes valuga hakkas tal endast hale -ja 
teda piinas allajäämise häbi. 

«Ta põgenes! Põgenes!» kordas ta ühtepuhku ja raevutses nõnda, et peaaegu pidi uuesti 
meelemärkuse kaotama. 

«Kõik on otsas!» vastas ta Halimile, kui see teda lohutada püüdes ütles, et Basia 
tagaajajate käest ei pääse, ja rabeles karusnaha all, millega vana tatarlane teda kinni katta 
katsus, ning ähvardas Halimi ja kreeklast, ulgudes nagu metsloom. Ta kargas karusnahalt 
üles, sest tahtis ise linnutiivul Basiat jälitama hakata, talle järele jõuda, ta kinni võtta ja siis 

metsikust armastusest ja raevust omaenese kätega ära kägistada. 

Vahel sonis ta palavikus: hüüdis Halimile, et see tooks talle ruttu väikese rüüli pea ja 
lukustaks Wotodyjowski ahelais naise kõrvalolevasse kambrisse. Vahel rääkis ta Basiaga, 
palus ja ähvardas; viimaks vajus ta sügavasse unne ja magas terve ööpäeva. Ning ärgates 
polnud tal enam üldse palavikku ja ta suutis rääkida Kryczynskiga ja Adurowicziga. 


Neil meestel oli nimelt tuline kiire temaga kokku saada, sest nad ei teadnud, mida peale 
hakata. Noore Nowowiejski juhtimisel äraläinud väesalgad ei pidanud küll enne kaht nädalat 
tagasi tulema, kuid mingi ettenähtamatu juhtum võis nende tagasitulekut kiirendada, ja selleks 
puhuks oli tarvis teada, kuidas toimida. Kryczynski ja Adurowicz tahtsid küll ainult näiliselt 
uuesti astuda Poola riigi teenistusse, kuid kogu see asi käis Azja juhtimisel, ainuüksi tema 
võis neile anda näpunäiteid, ainuüksi tema võis selgitada, mis on neile kasulikum, kas minna 
nüüd otsekohe tagasi sultani maale või teeselda; ja kui kaua nimelt, et nad teenivad Poola 
riiki. Neil mõlemal oli hästi teada, et lõpuks tahab ka Azja Poola riigist lahti öelda, kuid nad 
oletasid, et ta käsib neid oodata oma reetmise avalikuks tegemisega, kuni puhkeb sõda, et 
reeta nii kasulikult kui võimalik. Sealjuures pidid Azja näpunäited olema neile käsuks, sest 
tema oli end ise neile juhiks pakkunud, kogu selle ettevõtte peameheks, tema, see kõige 
kavalam, kõige mõjukam pealik, Tuhaj-bei poeg, kelle isa oli kõikide hordilaste tuntud 
kangelane. 

Nüüd seisid nad teenistusvalmilt tema aseme ääres ja tegid talle maani kummarduse, tema 
aga tervitas neid küll veel nõrgana, kinniseotud näo ja ühe silmaga, kuid juba täiesti tervena. 
Kohe alguses ütles ta neile: 

«Olen haige. Naine, keda ma tahtsin röövida ja endale jätta, põgenes minu käest, haavates 
mind sealjuures püstolipäraga. See oli komandant Wotodyjowski naine... Tapku katk see 
Wotodyjowski ja kogu tema suguvõsa!» 

«Mingu teie sõnad täide!» vastasid mõlemad rooduülemad. 

«Andku Jumal teile, mu ustavad mehed, õnne ja kõike paremat!» 

«Samuti teile, isand!» 

Seejärel hakati kohe rääkima sellest, mida nüüd tuleks teha. 

«Ei tohi viivitada ja sultani teenistusse astumist sõja alguseni edasi lükata,» ütles Azja, 
«sest pärast juhtumit tolle naisega meid enam ei usaldata ja meile tullakse mõõkadega kallale. 
Enne aga, kui nemad meile kallale tungida jõuavad, ründame linna ja põletame selle Jumala 
nimel maha! Tolle väikese väesalga, mis veel siia on jäänud, võtame vangi, 

elanikud, kes on Poola riigi alamad, võtame samuti vangi, valahhide, armeenlaste ja 
kreeklaste varandused aga jagame omavahel ära ja läheme üle Dnestri sultani valdustesse.» 

Kryczynskil ja Adurowiczil, kes juba pikemat aega olid ringi rännanud koos ühe väga 
metsiku hordiga, sellega ühes riisudes, ning seetõttu ka ise olid täiesti metsikuks muutunud, 
lõid silmad särama. 

«Tänu teile, isand, lasti meid sisse sellesse linna, mille Jumal meile nüüd kätte annab ...» 

«Kas Nowowiejski teile raskusi ei teinud?» uuris Azja. 

«Nowowiejskil on teada, et meie Poola riigi teenistusse läheme, samuti teab ta, et teie 
selleks meie juurde tulete, et meiega ühineda; niimoodi pidas ta meid oma inimesteks nagu 
teidki.» 

«Meie seisime Moldaavia kaldal,» ütles Adurowicz vahele, «aga käisime mõlemad 
Kryczynskiga tal külas, ja tema kohtles meid nagu aadlikke, sõnas koguni nõnda: «Käesoleva 
teoga lunastate oma patu: et aga hetman teile Azja käendusel andestab, siis ei sobi minulgi 
teile kõõrdi vaadata.» Ta tahtis koguni, et me oma mehed linna tooksime, kuid meie ütlesime: 
«Seda me ei tee enne, kui Tuhaj-bei poeg Azja meile selleks oma hetmanliku loa saadab ...» 
Enne äraminekut korraldas ta meie auks veel suure pidusöögi ja palus meid, et me seda linna 
valvaksime ...» 

«Tollel pidusöögil nägime tema isa ja üht vana naist, kes türklaste juures sõjavangis 
viibivat abikaasat ootab, ja seda neiut, kes Nowowiejskiga abielluda kavatseb.» 

«Aa!» ütles Azja. «Mul ei tulnud meeldegi, et nad kõik siin on ... Preili Nowowiejska aga 
tõin ma ise kaasa.» 

Ta plaksutas käsi ja ütles silmapilkselt kohale rutanud Halimile: 


«Niipea kui minu lipekid näevad linnas tuleleeke, tormaku nad kohe kallale noile 
meestele, kes veel kindluses asuvad, ja lõigaku kõigil kõri läbi; naised aga ja vana aadlik 
seotagu kinni ja võetagu kuni minu uue korralduseni valve alla.» 

Seda öelnud, pöördus ta Kryczynski ja Adurowiczi poole: 

«Ise ma teid aidata ei saa, sest olen haige, aga ma istun hobuse selga ja vaatan vähemalt 
pealt, ja teie, mu armsad mõttekaaslased, hakake aga pihta, hakake aga pihta!» 

Kryczynski ja Adurowicz tormasid kohe uksest välja ning Azja läks nendele järele, käskis 
endale tuua ratsu ja hakkas kindluse poole minema, et selle väravas jälgida, mis nüüd juhtub. 

Ka paljud lipekid ronisid üle tara kindluse vallile, et oma pilku veresaunaga küllastada. 
Need Nowowiejski sõjamehed, 

kes steppi polnud läinud, tulid tatarlaste kogunemist märgates kohe vähimagi kartuseta või 
kahtluseta nende hulka, arvaates, et linnas on midagi erilist näha. Neid jalaväelasi oli muide 
vaevalt kakskümmend meest, teised olid kõik linnas kõrtsides. 

Selle aja sees valgusid linnas kähku laiali Adurowiczi ja Kryczynski lipkonnad. Need 
koosnesid peaaegu ainult lipekitest ja tšeremissidest, kuid neis oli ka endisi Poola riigi ela- 
nikke, suuremalt jaolt aadlikke; et nad aga olid kodumaalt juba ammugi lahkunud, siis olid 
nad muutunud täiesti sarnaseks metsikute tatarlastega. Nende župaanid olid ammu katki, 
seetõttu kattis neil nüüd stepituultest ja lõkkesuitsust tõmmut keha lambanahkne kasukas, 
millel karv väljapoole; nende relvastus aga oli siiski parem tatarlaste omast, sest kõigil olid 
mõõgad ning tulega karastatud vibud ja paljudel ka musketid. Ent nende näoilme oli niisama 
jõhker ja verd janunev kui nende Dobrudža, Bialogrodi või Krimmi kaaslastel. 

Valgunud linnas laiali, hakkasid nad jooksma mitmes suunas, kõrvulukustavalt karjudes, 
nagu püüdes selle karjumisega üksteist üles ässitada'ning meelitada riisumisele ja mõr- 
vamisele. Kuid vaatamata sellele, et paljudel olid tatarlaste kombel noad suus, ei äratanud see 
linnarahva umbusaldust; selles linnas — nagu ka Jampolis — elasid enamuses valahhia, 
armeenia ja kreeka kaupmehed, vähem oli tatarlastest kaupmehi. Poed olid avatud; 
kaupmehed istusid nende ees türgi kombel pinkidel, sõrmitsedes palvehelmeid. Oma kar- 
jumisega saavutasid lipekid vaid seda, et neid hakati huviga vaatama; arvati, et neil käib 
mingi mäng. 

Äkki aga tõusid turuplatsi nurkadel suitsupilved ja kõikide tipekite suust kostis nii õudne 
ulgumine, et valahhe, armeenlasi ja kreeklasi ning nende naisi ja lapsi valdas paanika. 

Järsku hakati rahulikke linnaelanikke tulistama. Nende kisa ning kiiresti suletavate uste ja 
akende prantsatused segunesid hobusekapjade plaginaga ja riisujate ulgumisega. 

Kogu turuplats kadus suitsupilvedesse. Kostis karjumist: *«Põleb! Põleb!» Samal ajal 
rünnati poode ja elumaju, visati tänavale safiannahku, mitmesuguseid kaupu ja sulekotte, mil- 
lest õhku tõusid udusulepilved; oli kuulda haavatute oigeid, hädakisa, koerte ulgumist ja 
tagahoovides tulle jäänud elajate ammunist; punased tulekeeled, mida mustade suitsupilvede 
taustal isegi päise päeva ajal näha oli, tõusid üha kõrgemale taeva poole. 

Kindluses aga läksid Azja ratsurid jalaväelastele sedamaid kallale. 

Võitlust seal peaaegu polnudki; ligi kakskümmend nuga tungis igale poolakale ootamatult 
rinda; siis löödi kõigil õnnetuil pea otsast maha ja heideti Azja hobuse kapjade alla. 

Tuhaj-bei poeg lubas enamikul lipekitest minna oma hõimlaste juurde sellest veretööst osa 
võtma, ise aga vaatas ta seda paigal seistes pealt. 

Suits varjas Kryczynski ja Adurowiczi tegevust; aga kärsahais tungis isegi kindlusesse; 
linn põles nagu suur tuleriit ja suits varjas kõik; vahel kostis sealt suitsust mõni musketi-pauk 
nagu piksemürin pilvest, vahel vilkus seal mõni põgeneja või trobikond tagaajajaid lipekeid. 

Azja seisis ja vaatas kogu aeg, süda tulvil rõõmu; ta huultel, mille vahel välkusid valged 
hambad, püsis aga karm naeratus, ja see naeratus oli seda karmim, et sellesse segunes endiste 


haavade valu. Peale rõõmu tundis lipeki süda juba ka uhkust. Azja oli eneselt ära heitnud 
kogu silmakirjalikkuse koorma ja andis esimest korda voli nii palju aastaid varjatud 
vihavaenule; nüüd tundis ta end iseenesena, tõelise Azjana, Tuhaj-bei pojana. 

Samal ajal aga kahetses ta väga, et Basia ei näe seda põlemist ja veresauna ning teda uues 
ametis. Ta armastas seda naist; ühtaegu aga täitis tema rinda metsik kättemaksuiha. «Ta 
seisaks nüüd siin, minu hobuse juures, hoides kramplikult kinni minu jalust,» mõtles ta, «ja 
mina hoiaksin teda kinni juustest, ning siis võtaksin ma tema ja suudleksin küllastatuseni tema 
suud, ja ta oleks minu oma, minu, minu ... ori...» 

Ahastusest päästis teda vaid lootus, et Basiale järele saadetud või teel mahajäetud 
sõjamehed ta tagasi toovad. Azja oli sellest lootusest kinni haaranud, nagu uppuja haarab 
kinni vees ujuvast lauatükist, ja see andis talle jõudu. Ta ei saanud kuigi palju mõtelda Basia 
kaotamisele, sest unistas liiga palju sellest hetkest, mil ta tema üles leiab ja enesele võtab. 

Ta seisis kindluse väravas, kuni selle linna elanikud olid kõik tapetud ja linn vaikseks 
jäänud, mis sündis üsna pea, sest Adurowiczi ja Kryczynski väesalgad olid linna elanikkon- 
naga peaaegu ühesuurused, seepärast kestis põlemine inimeste oigamisest kauem — tuli 
märatses hilisõhtuni. Azja tuli hobuse seljast maha ja läks aeglasel sammul sellesse avarasse 
ruumi, mis tema jaoks oli valmis seatud: keset tuba oli põrandale laotatud lambanahku, millel 
ta istet võttis, et rooduüle-maid oodata. 

Need jõudsid peagi kohale, ja ühes nendega sotnikud. Kaasas oli neil ligi sada röövitud 
noort naist ja hulk lapsi kümnendast eluaastast alates, keda võis Hommikumaa turgudel 
soodsa hinnaga maha müüa. Mehed, kuid samuti ka vanad naised ja liiga väikesed .lapsed, kes 
poleks pikka teekonda 

üle elanud, tapeti kõik kohapeal. Lipekite käed alles aurasid inimverest, ja oma kasukatega 
tõid nad kaasa kärsahaisu. Kõik võtsid Azja ümber istet ja Kryczynski ütles: 

«Meist ei jääiynaha midagi peale tuhahunnikute... Enne komandode tagasitulekut 
võiksime veel rünnata Jampolit, seal on varandust niisama palju või enamgi kui Raszköwis.» 

«Ei!» vastas Tuhaj-bei poeg. «Jampolis on minu mehed, kes linna põlema süütavad, meil 
aga on aeg sultani maadele tagasi minna.» 

«Kuidas käsid! Läheme tagasi aupaistes ja sõjasaagiga!» hüüdsid rooduülemad ja 
sotnikud. 

«Siin kindluses on veel naisi ja on see šlahtitš, kes mind uiles kasvatas,» ütles Azja, 
«sellele kuulub väärikas tasu!» Ta plaksutas käsi ja käskis tuua vangid. Peagi need tulidki: 
pisaraid valav proua Boska ja surnukahvatu Zosia, Ewka ja vana pan Nowowiejski. Viimasel 
olid käed ja jalad kinni köidetud. Kõik olid hirmunud ja veel enam hämmastunud; see, mis oli 
toimunud, oli nendele täiesti arusaamatu. Ainult Ewka, kes murdis kogu .aja pead selle üle, 
mis oli proua Wolodyjowskaga juhtunud, miks Azjat ikka veel näha pole, miks oli linnas 
toimunud see veresaun ja miks on nad kõik kinni seotud kui vangid, arvas siiski, et see kõik 
oli toimunud tema röövimise eesmärgil, et Azja oli lihtsalt hull armastusest tema vastu, kuid 
olles liiga uhke selleks, et paluda tema isalt ta kätt, oli otsustanud võtta ta endale vägivaldselt. 
See kõik oli iseenesest hirmus, kuid Ewka oli vähemalt oma elu pärast muretu. Vangid ei 
tundnud A7zjat esialgu ära, sest tema nägu oli peaaegu üleni sidemeis. Seda enam vabisesid 
hirmu pärast põlved naistel, sest esimesel hetkel arvasid nad, et metsikud tatarlased olid 
arusaamatul viisil lipekid hävitanud ja Raszkõwi vallutanud. Alles Kryczynskit ja 
Adurowiczit nähes veendusid nad selles, et on sattunud lipekite kätte. 

Tüki aega vahetasid nad vaikides pilke, viimaks ütles pan Nowowiejski ebakindlal, kuid 
valjul häälel: «Kelle käes me õieti oleme?» 

Azja hakkas sidemeid pea ümbert maha võtma ja varsti ilmus nende alt nähtavale tema 
omal ajal ilus, ehkki metsik |nägu, mis oli nüüd igaveseks ajaks inetuks muutunud, sest nina 
oli purustatud ja ühe silma asemel oli mustjassinine plekk; see nägu oli hirmus, tulvil külma 


kättemaksuiha, ja naeratus huultel sarnanes konvulsiivse tõmblusega. Viivu vaikis Azja veel, 
siis heitis puuriva pilgu vanale šlahtitšile ja vastas: 

«Minu käes: Tuhaj-bei poja käes.» 

Vana Nowowiejski oli tema aga juba enne nime nimetamist 

ära tundnud. Samuti oli Ewka tema ära tundnud, ja seda moondunud nägu nähes ahistas 
neiu südant hirm ja jälestus. 

Ewka lõi oma käed, mis vabaks olid jäetud, näo ette, vana aadlik aga pilgutas imestunult 
silmi ja hüüdis: 

«Azja! Azja!» 

«Keda teie, auväärt isand, olete kasvatanud, kellele olite isaks ja kellel teie isaliku käe all 
selg tihti kattus verega .. .» 

Slahtitšil lõi veri näkku. 

«Reetja!» ütles ta. «Kohtupingis vastutad sa oma tegude 
eest! ... Madu! Mul on veel poeg! ...» 

«Ja on ka tütar,» vastas Azja, «kelle pärast sa lubasid mind surnuks piitsutada, nüüd aga 
kingin ma selle tütre viimasele hordilasele, et tüdruk teda teeniks ja lõbustaks.» 

«Pealik! Kingi ta mulle!» hüüdis Adurowicz äkki. 

«Azja! Azja! Olen sind alati...» karjatas Ewka, heites end tema jalgade ette. 

Azja aga andis talle jalahoobi, Adurowicz haaras tal õlast kinni ja hakkas teda mööda 
toapõrandat enda poole tirima. Pan Nowowiejski nägu polnud enam punane, vaid üsna sini- 
seks muutunud. Köidikud krudisesid tema kätel, niivõrd pingutas ta neid, ja» tema huuled 
sosistasid arusaamatuid sonu. Azja tõusis lambanahkadelt ja lähenes vanamehele esiteks 
aeglaselt, siis ikka kiiremini, nagu saaki luurav kiskja. Viimaks haaras ta oma kõhna käe 
kõverdunud sõrmedega vanamehe vurrudest kinni ning jagas talle teise käega armutult hoope 
näkku ja pähe. 

Kähisev röögatus pääses tatarlase kurgust, kui šlahtitš lõpuks pikali kukkus. Tuhaj-bei 
poeg pani põlve tema rinnale ja äkki välgatas toa hämaruses hele noatera. 

«Armu! Appi!» ulgus Ewka. 

Aga Adurowicz andis talle hoobi pähe ja kattis siis tema suu oma laia kämblaga; samal 
ajal tappis Azja pan Nowowiejski. 

Siis tõusis Azja püsti. 

Tema pilk langes nüüd Zosia Boska kahvatule, armsale näokesele; neiu lamas teda kinni 
hoidva lipeki käsivarrel ja näis surnud olevat. 

«Selle tüdruku jätan endale, kuni ma ta kellelegi edasi kingin või müün,» lausus Azja. Siis 
pöördus ta tatarlaste poole: 

«Nüüd aga, niipea kui põgeniku jälitajad siia jõuavad, läheme sultani maadele!» 

Jälitajad jõudsid kohale kahe päeva pärast, kuid tühjade kätega. Basiat polnud nad 
leidnud. Seetõttu läks Tuhaj-bet poeg sultani maadele ahastava ja raevuse südamega, jättes 
maha sinakashalli tuhahunniku. 

IV 


Kümme kuni kaksteist ukraina miili oli nende linnade vahemaa, mille kaudu Basia 
Chreptiöwist Raszkõwi oli sõitnud, aga sama teekond oli mööda Dnestri kallast minnes ligi 
kolmkümmend miili pikk. 

ööbimiskohtadest sõideti küll iga kord edasi enne päikesetõusu ega peatutud enne kui 
hilisööl, aga siiski oli see teekond koos puhkusega ja mägede vaevarikka ületamisega kestnud 
kolm päeva. Niisugused kiirretked polnud tollal tavalised ei inimestel ega sõjaväel, aga soovi 
või hädavajaduse korral muidugi mõeldavad. Seda silmas pidades oli Basia välja arvestanud, 


et tema tagasiminek Chreptiöwi pidi kestma veel lühemat aega, sest ta läks ratsa ja tema 
põgenemise õnnestumine olenes ju kiirusest. 

Kuid kohe esimesel päeval märkas ta, et oli arvestustes eksinud, sest ta pidi Dnestri-äärset 
teed vältides tegema stepis suuri ringe. Peale selle oli enam kui tõenäoline, et ta ära eksib; teel 
võis ette juhtuda ka mõni jääkattest vaba jõgi,” mõni läbimatu ürgmets, mõni soo, mis talvelgi 
kinni ei külmunud, moni inimestest või loomadest tingitud takistus: niisiis, kuigi ta kavatses 
öödki läbi edasi kihutada, tuli ta tahtmatult otsusele, et Chreptiöwi jõuab ta jumal teab millal. 

Tal oli küll õnnestunud ära pääseda Azja käte vahelt; kuid-mis saab nüüd edasi? 
Kahtlemata oli kõik järgnev noist vas-tikuist kätest parem, kuid arutledes, mis teda võib 
oodata, jäi tal hirmu pärast süda seisma. 

Nõnda tuli talle kohe mõte, et kui ta hobustele halastab, siis võidakse talle järele jõuda. 
Lipekid tundsid neid steppe läbi ja läbi ning varjata end seal nende silmade ja nende taga- 
ajamise eest näis peaaegu võimatu. Nemad ju kihutasid päevade viisi tatarlaste kannul isegi 
kevadel ja suvel, kui hobuste kabjad lumele ja pehmele maale jälgi ei jätnud; neile oli stepp 
kui avatud raamat; nagu kullid nägid nad noil lagendikel kõike ja oskasid seal nuuskida nagu 
jahikoerad; kogu nende elu möödus jälitamises. Asjatult sompasid tatarlased vahel läbi vee, et 
mitte jätta enesest jälgi, kuid kasakad, lipekid ja tšeremissid, samuti ka poolakatest 
stepijälitajad oskasid neid üles otsida, vastata nõksudega nende nõksudele ja ilmuda nii 
ootamatult, nagu oleksid maa alt välja tulnud. Kuidas saab niisuguste meeste eest põgeneda? 
Ainuke pääsemis-võimalus on, kui jõuaks neist nii palju ette, et suur vahemaa muudaks 
igasuguse jälitamise võimatuks, kuid sel juhul varisevad kokku hobused. 

«Kindlasti varisevad nad kokku, kui peavad kogu aeg nii 

293 

kiiresti jooksma,» mõtles Basia, vaadates murelikult hobuste märgi, auravaid külgi ja sealt 
tükikaupa langevat vahtu. 

Nõnda aeglustas ta vahetevahel sammu ja jäi kuulatama, kuid siis arvas ta tagaajajaid 
kuulvat igas tuulepuhangus, lehtpuude ja kuivanud stepitaimede sahinas, möödalendava linnu 
tiivalöökides, isegi kõrvus undavas kõnnumaavaikuses. 

Ning hirmunult sundis ta jälle oma hobuseid tagant ja kihutas edasi pöörases lennus, kuni 
hobuste lõõtsutamine näitas, et nad ei jõua enam niiviisi edasi joosta. 

Üksindus- ja võimetustunne hakkasid teda järjest enam rusuma. Ah, kuidas ta tundis end 
orbununa! Missuguse südamevaluga mõtles ta kõikidele inimestele, ka väga lähedastele ja 
kallitele, et miks nad küll teda hüljanud on. 

Seejärel aga mõtles ta, et see on kindlasti Jumala karistus tema seiklushimu eest, selle 
eest, et ta polnud tahtnud maha jääda ühestki jahist, ühestki retkest, tihti isegi vastu oma mehe 
tahtmist. 

See mõte pani ta südamest nutma, ta tõstis oma pea taeva poole ja palus nuuksudes: 

«Karista, kuid ära jäta mind maha! Ära karista Michalit, Michal pole selles süüdi.» 

Vahepeal jõudis kätte öö ning ühes sellega külm, teed varjav pimedus ja rahutus. Kõikidel 
esemetel hakkasid kaduma piirjooned, nad muutusid uduseks, kaotasid oma endise kuju ning 
tundusid ühtlasi saladuslikult elustuvat ja varitsevat. Kõrged kaljurahnud näisid teravate ja 
ümmarguste mütsidega kaetud peadena, mis vahtisid mingisuguste hiilgaslike müüride tagant 
vaikselt, kuid kuritahtlikult orus möödasõitjate poole. Puuoksad hakkasid kuidagi imelikult 
liikuma: ühed viipasid Basiale, nagu tahaksid teda ligemale kutsuda, et talle mõnda hirmsat 
saladust usaldada; teised aga näisid hoiatades ütlevat: «Ära tule!» Üleskistud puukännud 
sarnanesid mingisuguste tohutu suurte olenditega, kes tee ääres hüppevalmilt kükitasid. Basia 
oli julge, väga julge, aga ebausklik, nagu kõik tolleaegsed inimesed. Seepärast tõusid tal öösel 
juuksed püsti ja hirmujudinad kaisid üle keha, kui ta mõtles paharet-tidele, mis neis paikades 
võisid pesitseda. Iseäranis kartis ta viirastusi. Usk tontidesse oli Dnestri ääres eriti levinud 
naabruses asuvate moldaavlaste tõttu, ja eriti Jampoli ja Raszkõwi ümbrusel oli selles mõttes 


halb kuulsus. Nii palju inimesi oli siin äkki elust lahkunud ootamatu surma läbi, ilma 
armulauda saamata! Basiale meenusid kõik hirmujutud, mida rüütlid õhtuti Chreptiõwis 
kamina juures olid rääkinud põh-Jatuist kuristikest, kust tuul toob äkki oigamise: «Jeesus, Jee- 
sus!», norskavatest sootulukestest, naeratavatest kaljudest, kahvatuist, roheliste silmadega ja 
hirmsa peaga lastest-soendeist, 

294 

kes palusid endid võtta hobuse selga, ja kui neid sinna võeti, hakkasid verd imema, 
kehatuist peadest, kes ämbliku-jalgadel edasi liikusid, ning õuduste õudusest — suurtest 
libahuntidest, valahhi keeles «brukolakkidest», kes inimestele kallale kippusid. 

Basia hakkas risti ette lööma ega jätnud enne järele, kui käsi jõuetult alla vajus, seejärel 
luges ta litaaniat, sest paharettide vastu polnud ühtki teist relva. Basiat rahustasid veidi tema 
hobused, kes ei avaldanud ärevust, vaid puristasid rõõmsalt. Vahel patsutas ta käega oma 
ratsu kaela, nagu tahaks veenduda, et viibib veel ikka tõelises maailmas. 

Algul oli öö kottpime, kuid muutus järk-järgult selgemaks, ja viimaks paistsid läbi 
uduvine tähedki. Basiale oli see haruldaselt suureks õnneks, sest esiteks vähenes tema kartus, 
teiseks aga võis ta nüüd Suure Vankri järgi eksimatult minna põhja poole, s. 0. Chreptiöwi 
suunas; ringi vaadates jõudis ta otsusele, et on juba Dnestrist üsna palju eemaldunud, sest siin 
oli vähem kaljusid, maastik oli avaram, oli rohkem tammepuudega kaetud künkaid ja 
suuremaid' lagendikke. 

Ühtepuhku tuli tal läbida orgusid, kuhu ta laskus iga kord suure hirmuga, sest seal all oli 
pime, ja külm käis luust ja lihast läbi. Mõned kuristikud olid nii järsud, et neist tuli 1 ringi 
sõita, mis põhjustas suure ajakaotuse ja teekonna pikenemise. 

Veel halvem oli lugu jõgedega ja ojadega, mida voolas ida poolt Dnestrisse terve rida. 
Need kõik olid jääst vabad, ja hobused puristasid kartlikult, kui pidid öösel astuma vette 
tundmatus kohas. Basia ületas jõgesid vaid seal, kus mada-l laist kaldaist võis järeldada, et lai 
vetepind ei ole sügav. Enamasti see nõnda oligi; mõnikord ulatus vesi siiski hobuste kõhuni; 
siis oli Basia sõjamehe kombel sadula peal põlvili, hoidis end kätega kinni ja püüdis, et jalad 
märjaks ei saaks. Alati see siiski ei õnnestunud, ja varsti olid ta jalad kuni põlvedeni 
jääkülmad. 

«Kui Jumal annaks juba päeva, siis läheksin jõudsamini edasi!» kordas ta endamisi 
alatasa. 

Viimaks jõudis ta suurele tasandikule, millel hõredalt kasvas metsa, ja nähes, et hobused 
suudavad vaevalt veel jalgu liigutada, peatus ta, et pisut puhata. Mõlemad ratsud sirutasid 
kohe kaela välja, asetasid ühe jala ettepoole ning hak-" kasid ahnelt sööma sammalt ja 
närbunud rohtu. Metsas valitses täielik vaikus, mida katkestas vaid hobuste raske hingamine 
ja rohu ragin nende tugevate hammaste vahel. 

Rahuldanud suure nälja, pigem küll petnud seda, näis mõlemal hobusel olevat tahtmine 
maas püherdada, kuid Basia ei saanud neile seda lubada. Ta ei söandanud isegi valjaid käest 

lasta ja hobuse seljast maha tulla, sest pidi igal hetkel olema valmis edasi põgenema. 

Lõpuks istus ta siiski Azja ratsu selga, sest tema enda ratsu oli teda oma seljas kandnud 
juba viimasest puhkepaigast siiamaale, ja kuigi tema soontes voolas puhtatõuline veri, oli ta 
teisest hobusest siiski palju õrnem. 

Janu oli Basia kustutanud mitu korda jõgedest ületulekul, kuid nüüd tundis ta nälga. 
Seepärast hakkas ta sööma seemneid Tuhaj-bei poja sadula küljes rippunud kotikesest. Need 
seemned maitsesid talle väga hästi, ehkki tundusid pisut mõrkjad, ja neid närides tänas ta 
Jumalat selle ootamatu toidu eest. 

Ta sõi siiski ettevaatlikult, et Chreptiöwini jätkuks. Siis hakkas uni vägisi ta silmi kinni 
vajutama. Hobuse liikudes oli ta sooja saanud, nüüd aga kannatas piinavat külma. Jalad olid 


nagu jäätükid; samuti tundis ta kogu kehas suurt rammestust, eriti ristluis ja õlgades. Teda 
valdas suur väsimus ja ta silmad vajusid kinni. 

Viivu pärast kiskus ta need vägisi lahti. 

«Ei! Päeval võin magada, sõidu ajal,» mõtles ta, «kui ma nüüd magama jään, siis külmun 
ära ...» 

Kummatigi tõusid ta silme ette järjest udusemad ja segasemad kujutluspildid, millesse 
kõnnumaa, põgenemine ja tagaajamine, Azja ning väike rüütel, Ewka ja viimased sündmused 
ilmusid pooleldi unenäoliselt, pooleldi tõelisusena. See kõik tormas edasi nagu tuulest 
tagaaetud laine ja tema, Basia, tormas kaasa, kartmatult, rõõmutult, nagu kokkuleppel. Azja 
oleks teda justkui taga ajanud ja ühtaegu temaga rääkinud, olles ärevuses oma ratsu pärast; 
pan Zagloba oli pahane, et õhtusöök läheb külmaks, Michal näitas teed ja Ewka sõitis datleid 
süües saanis nende taga. 

Siis muutusid need unekujud üha ebamäärasemaks, nagu eraldaks neid temast mingi 
udukate või hämarus — ja kadusid järk-järgult; püsima jäi vaid mingi kummaline pimedus, 
millest pilk küll ei suutnud läbi tungida, kuid mis näis siiski tühi olevat ja põhjatusse 
kaugusesse kaduvat... See pimedus jõudis igale poole, jõudis lõpuks Basia ajjugi ning kustutas 
seal kõik nägemused ja kõik mõtted, nagu tuulepuhang öösel vabas õhus põlevad tõrvikud 
kustutab. 

Basia jäi magama, aga tema õnneks äratas ta, enne kui külm ta ära oleks võtnud, mingi 
lärm. Äkki läksid hobused ärevaks, nähtavasti sündis seal laanes midagi erakorralist. 

Silmapilkselt virgudes haaras Basia kätte Azja musketi, surus end vastu hobuse kaela ja 
jäi väga tähelepanelikult kuulatama. Tal oli niisugune iseloom, et iga hädaoht tegi ta 

silmapilkselt valvsaks, söakaks ja enesekaitseks valmis olevaks. 

Kuid seekord, hoolikalt järele kuulanud, rahunes ta kohe. Hääled, mis olid teda unest 
äratanud, olid metssigade röhki-mised. Ei tea, kas otsisid noored kuldid endile emiseid või 
võitlesid vanad metssead emiste pärast, kuid kogu laas oli täis lärmi ja kisa. 

See lärm kostis kahtlemata üsna kaugelt, kuid üldises unes ja öövaikuses tundus nii 
lähedal olevana, et Basia kuulis niihästi röhkimist ja vingumist kui ka vilisevat rasket 
hingamist. Äkki kuuldus raginat, jooksmist, kuivade okste murdumist ja kogu kari kadus 
laane sügavusse, ilma et Basia seda oleks näinud. 

Basia oli selles mõttes parandamatu, et tema soontes lõi küti veri silmapilguks keema, ja 
kuigi ta ise oli nii hirmsas olukorras, hakkas tal ometi kahju, et ta seda laande tormavat 
seakarja polnud näinud. 

«Sellest on vähe, et ma neid ainult kuulda sain! Kuid eks ma niiviisi läbi laante minnes 
näen kindlasti veel nii mõndagi ...» 

Ning alles siis meenus talle, et parem oleks, kui ta mitte kui midagi ei näeks, vaid saaks 
võimalikult kiiresti põgeneda. Ja ta kihutas jälle edasi. 

Pikemat peatust ei võinud ta teha juba üksi seepärast, et külm tuli ikka rohkem kallale, 
kuigi hobuste liikumine tegi talle üsna tublisti sooja, väsitades teda sealjuures võrdlemisi 
vähe. Aga hobused ei tahtnud enam meelsasti edasi minna, vaid liikusid üsna noruspäi, sest 
nad polnud ju midagi söönud peale sambla ja külmunud rohu. Nad olid üleni härmas ja justkui 
vedasid jalgu järel. Keskpäevasest puhkamisest saadik olid nad peaaegu lakkamatult 
jooksnud. 

Jõudnud üle lagendiku, pilk Suurel Vankril, kadus Basia jälle metsa. See mets polnud küll 
mitte väga tihe, kuid täis künkaid, mida üksteisest lahutasid kitsad orud. Metsas oli pimedam 
mitte ainult kaharate puude tõttu, vaid ka seepärast, et' udu varjas tähti. Tuli minna pimesi. 
Ainult need orud tõendasid Basiale, et ta liigub õiges suunas, sest ta teadis, et need lähevad 
kõik idast Dnestri poole; ja teadis ka, et järjest uusi kõrgendikke ületades liigub ta kogu aja 
põhja poole. Siiski oli ta mures, et säärasele kindlale suunale vaatamata on tal siiski oht 


Dnestrist ülearu eemalduda või jõele jälle liigselt lähöneda. Nii üks kui teine võis talle 
saatuslikuks saada, esimesel juhul oleks ta hiiglasuure ringi teinud, teisel juhul aga võis ta 
Jampolisse sattuda ja vaenlaste küüsi langeda. 

Aga kas Jampol oli tema ees ja oli ta sellega ühel kõrgusel 

või oli Jampol jäänud juba tema selja taha, sellest polnud tal vähimatki aimu. 

«Ennem saan teada, mil ma Mohylöwist mööda jõuan,» mõtles ta, «sest Mohylõw asub 
suures ja pikas orus, mille ma võib-olla ära tunnen.» 

Ta tõstis pilgu taeva poole ja mõtles edasi: 

«Jumal, lase mul ainult pääseda Mohylöwist mööda, sest seal algab juba Michali 
valdkond, seal ei hirmuta mind enam miski...» 

Vahepeal oli öö veel pimedamaks läinud; õnneks oli siin metsaalune kaetud lumega, mille 
valgel taustal võis eraldada tumedaid puutüvesid ja madalamaid kände, nii et neid sai sõites 
vältida. Nüüd aga pidi Basia aeglaselt edasi liikuma, mistõttu temas võttis võimust jälle 
seesama paharettidekartus, mis öö hakulgi oli pannud tal vere soontes tarduma. 

«Kui ma näen põlevaid silmi madalal,» mõtles ta väriseva südamega, «siis pole sellest 
lugu, siis on see hunt, kui need silmad aga on inimese kõrgusel ...» 

Ja samal hetkel karjatas ta: 

«Isa ja Poja nimel! ...» 

Kas oli see viirastus või istus mõni metskass seal oksal, aga sellest piisas, et Basia nägi 
äkki selgesti kaht põlevat silma inimese kõrgusel. 

Erutusest läks ta pilk üsna uduseks, aga kui ta uuesti vaatas, polnud enam midagi näha, 
ainult mingisugust sahinat võis kuulda tüvede vahel ja Basia süda tagus nii kõvasti, nagu 
oleks see tahtnud rinda lõhki ajada. 

Ja jälle ratsutas Basia edasi, kaua, kaua, igatsedes päevavalgust. Öö oli juba määratu 
pikaks veninud. Siis oli tal jälle jõgi tee peal ees. Basia oli jõudnud kaugele teisele poole 
Jampolit, Rosawa jõe äärde, kuid ta ei teadnud, kus ta on, aimas ainult, et liigub ikkagi põhja 
poole, kuna sattus varsti jälle uue jõe äärde. Ta aimas samuti, et öö on juba kadumas, sest 
külm kõvenes; ilmselt oli pakane üpris käre; udu langes maha ja tähed ilmusid jälle taevasse, 
kuid olid nüüd märksa kahvatumad. 

Viimaks taandus pimedus järk-järgult. Tüved, oksad, ja oksakesed olid nüüd selgemini 
näha. Metsas valitses täielik päikesetõusueelne rahu. 

Tüki aja pärast nägi Basia juba, mis värvi ta hobused on. Viimaks ilmus idataevasse hele 
vööt — päike tõusis, ja võis loota ilusat ilma. 

Nüüd tundis Basia hirmsat väsimust. Tema suu avanes ühtepuhku haigutamiseks ja silmad 
lausa kleepusid kinni; varsti vajus ta unne, kuid ainult mõneks hetkeks, sest kohe äratas teda 
oks, mis tema pead riivas. Õnneks astusid hobu 

sed väga aeglaselt, haarates käies samblaid, mistõttu see oksa riivamine oli nii kerge, et ei 
teinud talle suuremat häda. Päike oli juba tõusnud ja tema toredad kiired tungisid läbi raagus 
puude. See vaatepilt andis Basiale uut lootust; tema ja tema jälitajate vahele oli nüüd juba 
jäänud nii palju steppe, mägesid ja orge ning terve öö! «Kui mind Jampolis või Molyhöwis 
kinni ei võeta, siis ei saagi nad mind enam kätte,» mõtles ta. Ta arvestas sedagi, et oli 
põgenemise alguses ratsutanud kaljusel pinnal, nii et temast ei võinud järele jääda kabjajälgi. 
Kuid peagi hakkas ta jälle kahtlema. 

«Lipekid suudavad leida jälgi nii kaljudelt kui ka kividelt, ja nad kihutavad mulle kindlasti 
meeletult järele, aga võibolla varisevad hobused nende all kokku.» 

Viimane oletus oli kõige tõenäolisem. Basial jätkus pilgust oma hobustele. Niihästi tema 
kui ka Azja ratsu küljed olid sisse vajunud, mõlema looma pea oli norus ja silmad tuhmid. 
Sammudes paindusid nende pead ühtepuhku maa poole, et haarata suhu veidi sammalt, või 


siis noppisid nad möödaminnes pruunikaid lehti, mida leidus veel kohati madalail tammepuu. 
Nähtavasti oli neil ka palavik, sest nad jõid üle jõe ujudes iga kord palju ja ahnelt. 

Kõigest hoolimata sundis Basia, jõudnud lagedale väljale kahe tammiku vahel, oma 
väsinud ratsusid aina tagant, ja jõudis niiviisi kuni järgmise tammikuni. 

Selle läbinud, sattus ta teisele lagendikule, mis oli veel avaram ja õige künklik. Küngaste 
taga, umbes kolmveerand miili kauguses, tõusis taeva poole nöörsirgelt suitsu. See oli 
esimene inimasula Basia teekonnal, sest kogu see piirkond, välja arvatud Dnestri kallas, oli ju 
kõnnumaa, ja oli selleks muutunud mitte ainult tatarlaste rünnakute tõttu, vaid ka Poola 
kasakate alatiste sõdade tagajärjel. Pan Czarniecki viimase retke järel, mille tagajärjeks oli 
Busza langemine, olid siinsed linnakesed muutunud viletsaiks asundusteks ja külade asemele 
tekkinud noored metsad. Ja ometi oli pärast pan Czarniecki retke olnud veel nii palju 
sõjakäike, nii palju lahinguid ja veresaunu kuni viimase ajani, mil suur Sobieski need maa- 
alad vaenlaste käset ära oli kiskunud. Siia oligi hakanud juba uut elu tekkima, ainult see 
kõnnumaa osa, kust Basia oli läbi tulnud, oli veel täiesti lage; seal elasid ainult röövlid, aga 
needki olid peaaegu täielikult hävitatud Raszkõwis, Jampolis, Mphylöwis ja Chreptiõwis 
asuvate vägede poolt. 

Kui Basia' seda suitsu nägi, oli tema esimeseks mõtteks minna sinnapoole, üles otsida hütt 
või telk või lihtsalt tulekolle, ennast soojendada ja keha kinnitada. Aga kohe arvas ta, et selles 
kandis on parem hundikarjaga kokku saada; inimesed on siin kiskjatest metsikumad ja 
jõhkramad. Tuli toi- 

mida just vastupidi — hobuseid jälle kõigest väest sundida ja võimalikult kiiresti põgeneda, 
sest selles metsaasulas võis varitseda ainult surm. 

Vastas kasvava tammiku serval silmas Basia väikest heinakuhja. Ta ei hoolinud enam 
millestki, vaid peatus selle juures, et sööta hobuseid. Need sõid ahnelt, pistsid pea kõrvuni 
kuhja ja tõmbasid sealt välja suuri heinapuntraid. Kahjuks olid neile suureks takistuseks 
suurauad, kuid Basia ei tahtnud neid ära võtta, sest pidas endamisi aru: 

«Seal, kust paistis suits, peab olema talu, et aga siin seisab heinakuhi, siis on selles talus 
hobuseid, millega mind võidakse jälitama hakata, ja selleks peab iga hetk valmis olema.» 
Siiski veetis ta selle heinakuhja juures umbes tunni, nõnda et hobused said ilusasti kõhud täis 
ja tema ise kustutas nälga kanepiseemnetega. Mitusada sammu edasi sõitnud, silmas ta äkki 
kaht meest, kes kandsid seljas haokubusid. 

Üks mees polnud just vana, kuid ka mitte kõige noorem, tema pilusilmsel ja rõugearmilisel 
inetul näol oli hirmuäratav, elajalikult õudne ilme; teine tulija, poisiohtu nooruk, oli vai- 
muhaige. Seda võis märgata kohe tema lollakast naermisest ja mõttetust pilgust. 
Ratsanikku ja relva nähes viskasid nad mõlemad oma hao-kood maha, kohkudes nähtavasti 
väga. Kuid see kohtumine tuli nii ootamatult ja mehed seisid nii lähedal, et Basial oli võimatu 
põgeneda. 

«Au olgu Jumalale!» hüüdis Basia ukraina keeles. 

«Igavesti!» vastasid mehed samuti ukraina keeles. 

«Mis selle talu nimi on?» 

«Mis nimi tal ikka peab olema? Siin on hütt!» 

«Kas Mohylöw on siit kaugel?» 

«Seda meie ei tea .. .» 

Nüüd vaatas vanem mees uurivalt Basiale näkku. Basial olid seljas meherõivad, mistõttu 
talumees teda poisikeseks pidas, ja hirm tema näol asendus nüüd jõhkra üleolekuga. 

«Miks te nii noor olete, isand rüütel?» 

«Mis see sinusse puutub?» 

«Ja lähete üsna üksipäini?» ütles talumees, astudes sammu ettepoole. 

«Minu järel tuleb sõjavägi.» 


Mees aga peatus, vaatas avara lagendiku poole ja kostis: «Valejutt, ei ole seal kedagi.» 

Seda öelnud, astus ta veel paar sammu. Tema pilusilmadesse ilmus sünge läige, ühtaegu 
seadis ta oma huuli ja hakkas nurmkana häält tegema, nähtavasti selleks, et kedagi niiviisi 
abiks kutsuda. 

See kõik tundus Basiale üpris kahtlasena, mistõttu ta oma taskupüstoliga mehe rinda sihtis. 
«Jää vait, muidu sured!» 

Talumees jäi vait ja heitis otsekohe pikali maha. Sedasama tegi vaimuhaige noormees, kuid 
ulgus sealjuures hirmust nagu hunt. Võib-olla oligi tema mõistus kunagi hirmu all kannatada 
saanud, sest nüüd kostis sellest ulgumisest lausa surmaahas-tus. 

Basia sundis oma hobused jooksma ja tormas edasi'nagu nool. õnneks polnud selles metsas 
võsa ja puud kasvasid üsna .hõredalt. Peagi hakkas paistma uus lagendik, kitsas, kuid õige 
pikk. Hobused olid heinakuhjast süües uut jõudu kogunud ja kappasid tuulekiirul. 

«Nad jooksevad koju, istuvad hobuste selga ja hakkavad mind taga ajama!» mõtles Basia. 

Ta rõõmustas vaid selle üle, et tema hobused jooksid kiiresti ja et sealt, kus ta neid mehi oli 
kohanud, oli taluni tükk maad. 

«Enne kui nad koju jõuavad ja oma hobused välja toovad, olen mina neist niiviisi ratsutades 
juba ühe-kahe miili kaugusel.» 

Nõnda see tõesti oli. Aga kui oli möödunud mitu tundi ja ta oli täiesti veendunud, et keegi 
talle järele ei tule, ning seetõttu hobuseid aeglasemalt liikuda laskis, võttis tema südames 
võimust suur hirm ja raske rusutus ning pisarad kippusid talle vägisi silma. 

See kohtumine oli teda õpetanud, kes selle kandi inimesed on ja mida võib neilt loota. See ei 
olnud talle küll ootamatu, niihästi oma kogemustest kui ka Chreptiõvis kuuldud lugudest 
teadis ta, et endised rahuarmastavad asunikud olid noilt kõnnumaadelt kas lahkunud või sõjas 
otsa saanud, paigale-jäänud inimesed aga elasid alatises sõjahirmus, laastavas 
kodusõjakeerises ja tatarlaste rünnakute kartuses, nõnda et üks inimene oli teisele hundiks, 
ilma kirikuta ja ilma usuta; ei näinud nad elus mingit teist eesmärki peale mõrvade ja süü- 
tamiste ega tundnud teist õigust peale rusikaõiguse, metsis-tudes lausa kiskjateks. 

Basial oli see hästi teada; kuid kõnnumaal ekslev ning nälja ja külma küüsis rabelev üksildane 
inimene vaatab tahtmatult endasuguste järele abiotsivalt ringi. Nii oli ka Basia, seda suitsu 
märgates, mis inimeste elupaigast tunnistust andis, esialgu tahtnud kuulda võtta südamehäält, 
tervitada elanikke Jumala nimel ja nende katuse all pisut puhata. Kuid karm tõsielu oli talle 
hambaid näidanud nagu kuri koer; seepärast tundis ta nüüd meelekibedust ning tema silma 
tulid kurbuse ja pettumuse pisarad. 

«Abi on mul loota ainult Jumalalt,» mõtles ta, «andku Jumal, et ma inimesi üldse enam ei 
kohtaks!» 

Siis arutles ta, miks oli too talumees hakanud nurmkana häält tegema; kindlasti oli seal 
lähedal teisigi inimesi, keda ta tahtis appi kutsuda. Basia jõudis otsusele, et nendel kõn- 
numaadel ja laantes elavad Dnestri-äärseist koopaist väljatõrjutud röövlid, kellele stepi 
lähedus siin suuremat julgeolekut kindlustab ja vajaduse korral ka parema 
põgenemisvõimaluse annab. 

«Kuid mis siis saab, kui ma kohtan neid korraga rohkem — üle kümne? Musket teeb vagaseks 
ühe, kaks püstolit — kaks- mõõk — noh, ütleme, veel kaks, aga kui neid peaks veel rohkem 
olema, siis tuleb mul surra õudset surma.» 

Ja nagu ta oli ööpimeduses soovinud, et päike rutem tõuseks, nii ootas ta nüüd pikisilmi 
õhtuhämarust, mis võis teda kurjade silmade eest paremini varjata. 

Kaks korda juhtus ta oma pikal teekonnal inimeste elamute lähedalt mööda sõitma. Kord nägi 
ta kõrge lagendiku veerul paarikümmend maja. Võib-olla ei elanudki seal röövlid, kuid Basia 


hoidus neist majadest siiski parema meelega eemale, teades väga hästi, et maaelanikudki 
polnud siin röövleist palju paremad; teisel korral kostis talle kõrvu puuraidurite kirve-lööke. 
Viimaks kattis jälle pimedus maad. Basia oli juba nii roidunud, et lagedas, puudeta stepis 
enesele ütles: 

«Siin ei põrka ma vastu puud, seepärast uinun magama, kuigi peaksin ära külmuma.» 

Hetk enne silmade kinnivajumist tundus Basiale, nagu näeks ta seal kauguses, valgel 
lumeväljal, mitut eri suunas liikuvat musta täppi. Viivu võitles ta veel unega. «Need on 
kindlasti hundid!» ümises ta endamisi. 

Ei jõudnud ta ratsutada paarikümmend sammugi, kui need mustad täpid valgel lumel kadusid 
ja ta unne vajus. Ja ärkas sellest, et Azja ratsu, kelle seljas ta istus, hakkas hirnuma. 

Basia vaatas ringi; ta seisis metsaserval ja oli ärganud täiesti õigel ajal, muidu oleks võinud 
end vastu puutüve surnuks lüüa. Äkki märkas ta, et teist hobust polnud enam tema kõrval. 
«Mis on juhtunud?» hüüdis ta suures ärevuses. 

Ent asi oli väga lihtne. Basia oli küll sidunud oma ratsu valjaid pidi sadula külge, kuid tema 
külmunud käed ei olnud hästi sõna kuulanud ja tehtud sõlm polnud küllalt tugev olnud; 
väsinud hobune oli lahti pääsenud ja maha jäänud, et otsida endale lume alt toitu või heita 
pikali. 

Õnneks polnud Basia püstolid mitte sadulataskus, vaid vööl, püssirohusarv ja kotike 
ülejäänud kanepiseemnetega olid samuti 

käeulatuses. See õnnetus polnudki väga suur, sest kuigi Azja hobune ei jooksnud nii kiiresti 
kui Basia ratsu, pidas see külmale ja raskustele kindlasti paremini vastu. Basial aga oli oma 
armsast ratsust kahju ja esimese hooga otsustas ta tema üles otsida. 

Teda pani vaid imestama asjaolu, et ta stepi poole vaadates seal kuskil hobust ei näinud, kuigi 
öö oli haruldaselt selge. 

«Maha jäänud on ta nüüd küll,» mõtles Basia, «edasi tormanud ta pole kindlasti, aga ta on vist 
kuhugi auku pikali heitnud, mistõttu ma teda ei näe.» 

Azja ratsu hakkas teist korda hirnuma, värisedes ja kõrvu lidutades, kuid stepi poolt vastas 
talle vaikus. 

«Lähen teda otsima!» ütles Basia. 

Juba oli ta hobuse ümber pööranud, kui teda äkki valdas suur ärevus, nagu oleks kellegi 
inimese hääl hüüdnud: «Basia, ära mine tagasi!» 

Samal hetkel segunes vaikusesse teisigi kummalisi hääli, mis tulid justkui maa alt: ulgumine, 
nohisemine, närimine, oiged, viimaks lühike, õudne piiksuv karjatus ... See kõik oli seda 
hirmsam, et stepis polnud kedagi näha. Basiat kattis pealaest jalatallani külm higi, ja tema 
sinistelt huultelt pääses 

karjatus: 

«Mis see on? Mis on juhtunud?» 

Ta sai küll peaaegu kohe aru, et hundid söövad tema hobust, kuid ei mõistnud, miks ta midagi 
ei näe, sest häälte järgi otsustades toimus see kõige rohkem viiesaja sammu kaugusel. 

Nüüd aga oli ta appiminekuga hilinenud, sest hobune oli kindlasti juba tükkideks kistud, tuli 
mõtelda iseenda elule; seepärast laskis Basia hirmutamiseks õhku ühe paugu ja jätkas 
teekonda. Edasi sõites tuli talle mõte, et võib-olla polnudki tema hobust röövinud hundid, sest 
hääled olid kostnud justkui maa alt. Seda mõeldes käisid tal külmajudinad üle selja, kuid siis 
mõtles ta paremini järele ja talle meenus, nagu oleks ta poolunes näinud, et sõidab mäest alla 
ja tõuseb siis uuesti mäkke. 

«Küllap see nõnda oligi,» ütles ta enesele, «ma läbisin suik-vel ühe väikese oru, sinna minu 
ratsu jäigi, ning seal tulidki hundid talle kallale.» 

Öö ülejäänud osa möödus vahejuhtumiteta. Olles eelmisel hommikul söönud heinu, sammus 
Azja ratsu väga visalt edasi, nii et Basia lausa imetles tema jõudu. See oli väga ilus ja 


vastupidav tatari hobune. Lühikestel puhkustel, mida Basia vahetevahel tegi, sõi see hobune 
valimatult kõike, mis ette juhtus: sammalt, lehti, isegi puukoort näris ta ja läks ikka edasi. 
Lagendikkudel sundis Basia teda galoppima. Siis ta 

oigas veidi ja hingas kuuldavalt; kui ta kinni peeti, hingeldas, nohises, värises, laskis 
väsimusest pea sügavale rippu, kuid ei varisenud maha. Kuigi Basia ratsu oleks huntide 
hambust eluga pääsenud, poleks ta niisugust teekonda välja kannatanud. 

Järgmisel päeval pärast hommikupalvet hakkas Basia aega arvutama: 

«Azja käest ma pääsesin neljapäeva õhtupoolikul,» ütles ta enesele, «ja sõitsin galoppides 
hilisööni; siis möödus teel üks öö, siis terve päev, siis jälle terve öö, ja nüüd on alanud juba 
kolmas päev. Isegi kui mind on jälitatud, on nad nüüd kõik juba tagasi läinud, sest mina pole 
hobustele armu andnud.» 

Viivu pärast lisas ta: 

«Oh! Oleks küll juba aeg! Jumal, halasta minu peale!» 

Vahel tuli tal himu minna jõe poole, et.varemalt aru saada, kus ta viibib, aga seda ta siiski ei 
söandanud teha, kuna viiskümmend A7zja lipekit oli jäänud pan Gorzenski juurde Mohy-löwi. 
Ja kuna ta oli palju ringi tiirutanud, võis ta Mohylõwist veel kaugel olla. Kui uni tal silmi 
vägisi kinni ei vajutanud, siis oli ta püüdnud küll hoolega tähele panna, kas ta juba ei jõua 
mõnda eriti laia orgu, mis sarnaneks sellega, kus asetses Mohylõw, kuid polnud säärast orgu 
näinud; ent too org võis ju kohati ka kitsamaks muutuda ja Mohylõwis olla hoopis teistsugune 
kui siin, võis koguni lõppeda mõnesaja sammu kaugusel linna taga — lühidalt, Basial polnud 
vähimatki aimu, kus ta viibib. 

Ta palus ainult alalõpmata Jumalat, et kodu juba lähedal oleks, sest tundis, et ei suuda enam 
kaua taluda teekonna raskusi: külma, uneta olekut ja nälga. Kolm päeva oli ta end toitnud 
ainult kanepiseemnetega, ja kuigi oli äärmiselt kokku hoidnud, sõi ta käesoleval hommikul 
ometi viimase ivakese ja kott oli tühi. 

Nüüd võis ta elada ja sooja saada ainult lootusest, et Chrep-tiõw on juba lähedal. Peale lootuse 
soojendas teda kahtlemata ka palavik. Basia tundis, et tal on palavik, sest kuigi ilm läks järjest 
külmemaks, olid tema käed ja jalad, mis teekonna alguses olid olnud külmast kangestunud, 
nüüd tulikuumad, ja pealegi oli tal suur janu. 

«Et ma ainult meelemärkust ei kaotaks,» ütles ta enesele, «et jõuaksin ometigi Chreptiöwi kas 
või viimaseks hingetõmbeks! Näen veel kord Michalit, ja siis sündigu Jumala tahtmine ...» 
Jälle tuli tal mitmest jõest üle minna, kuid neis oli vesi kas madal või jäätunud; mõnikord oli 
tugeva jääkaane peal vesi. Ja kõige rohkem kartis ta — nagu tema vapper rat-sugi — just 
niisuguste jõgede ületamist. Vette või jääkaanele 

astudes puristas tema ratsu, kõrvad lidus, ega tahtnud edasi' minna, ja kui teda selleks sunniti, 
astus ta ettevaatlikult, pannes aeglaselt ühe jala teise ette ja nuhutades puhevil sõõrme-tega. 
Päev oli juba tublisti õhtusse kaldunud, kui Basia, sõites läbi tiheda tammiku, peatus mingi 
jõe ääres, mis oli teistest suurem ja eriti palju laiem. Ta oletas, et see on kas Ladawa või 
Kalusik ja tema süda hüppas rõõmu pärast. Nüüd ei võinud Chreptiõw igatahes enam kaugel 
olla; isegi siis, kui Basia oleks Chreptiöwist mööda läinud, võis ta end pidada päästetuks, sest 
selles -piirkonnas oli rahvastik tihedam ja inimesi polnud tarvis nõnda karta. Nii kaugele, kui 
Basia silm ulatus, olid sel jõel järsud kaldad, ainult ühes kohas olid need madalamad, ning 
jääga segatud vesi tuli kaldale nagu lamedas, laiade äärtega nõus. Kalda äärest oli jõgi küll 
jäätunud, kuid keskel voolas lai veeriba. Basia aga lootis selle alt nagu harilikult leida jääd. 
Hobune astus jääle veidi tõrkudes nagu igal üleminekul, kael lookas ja sõõrmed lund 
nuhutamas. Voolava veeni, jõudnud, laskus Basia nagu tavaliselt sadulale põlvili, hoides 
mõlema käega eest kinni. 


Vesi solises hobuse kapjade all. Vee all oli jää tõesti kõva; kabjad kõlksusid vastu seda nagu 
vastu kivi, kuid nähtavasti olid hobuserauad pikal, kivisel teekonnal nürinenud, sest ratsu 
hakkas äkki libisema; tal läksid jalad laiali, nagu tema alt ära vajudes; äkki kukkus ta otseti, 
nõnda et tema nina sai vees märjaks; ta ajas end püsti, kukkus uuesti ning tõusis jälle, kuid 
hakkas siis paaniliselt visklema jä" ahastuses jalgadega vehkima. Basia kiskus teda valjastest, 
kuid äkki kostis tume raksatus ja hobuse tagumised jalad vajusid kintsudeni sügavasse vette. 
«Jeesus, Jeesus!» karjatas Basia. 

Esijalad kõval pinnal, tegi hobune hirmsaid pingutusi, kuid nähtavasti kadusid need jäätükid, 
millele ta toetus, tema jalgade alt, sest ta vajus sügavamale ja hakkas kähisedes oigama. 
Basial oli veel niipalju aega ja taipu, et ta jõudis kinni haarata ratsu lakast ja pääses tema 
kaelalt ratsu ees olevale tervele jääle. Seal ta kukkus ja sai läbimärjaks. Kuid püsti tõustes ja 
kõva pinda jalgade all tundes teadis ta, et on päästetud. Ta tahtis veel hobustki päästa, 
kummardus tema üle, haaras tal valjaist kinni ja tiris neid kõigest jõust, taganedes ise kalda 
poole. 

Kuid ratsu vajus juba sügavusse ega suutnud sealt välja tõmmata isegi oma esijalgu, et 
nendega kaldajääle toetuda. Valjad tõmbusid ikka sirgemaks ja ta vajus ikka sügavamale. 

Viimaks läks ta vee alla, ainult kael ja pea olid veel veest väljas. Lõpuks hakkas ta peaaegu 
inimese hää-lel oigama, paljastades sealjuures hambaid; tema pilk oli pööratud Basia poole 
ääretus kurbuses, nagu tahaks ta öelda: «Minul pole enam pääsemist; lase valjad lahti, muidu 
tõmban sindki veel vette. ..» 

Ja tõesti polnud temal pääsemist; Basia pidi valjad lahti laskma. 

Kui hobust enam üldse näha polnud, läks Basia kaldale, istus ühe raagus põõsa alla ja puhkes 
nutma nagu laps. 

Tema elujõud näis hetkeks täiesti murtud olevat. 

Kurbus ja meelekibedus, mis pärast inimestega kohtumist Basia südames maad olid võtnud, 
võimutsesid seal nüüd veel enam. Kõik oli tema vastu: halb tee, pimedus, loomad, inimesed, 
ainult Jumala käsi oli teda veel kaitsnud, ja selle hea ning armsa isaliku hoolitsemise peale oli 
ta pannud kogu oma lapseliku lootuse. Nüüd oli ka lootus kadunud: see oli tunne, mida Basia 
nii selgesti sõnadesse seada ei osanud, seda rängemalt aga piinas see tema südant. 

Mis jäi tal üle? Kaebed ja pisarad! Ometigi oli tal jätkunud nii palju energiat, nii palju julgust, 
nii palju püsivust, nagu see oli niisugusel väetil, nõrgal olendil üldse võimalik. Atga nüüd oli 
uppunud tema ratsu, tema viimane pääsemislootus, ainuke lähedane elusolend. Ilma selle 
ratsuta poleks ta suutnud vastu panna teda Chreptiöwist lahutavale kaugusele, tema teel 
olevatele tammikutele, orgudele ja steppidele; olles kaitsetu ka teda jälitavate inimeste ja 
ohtlike kiskjate suhtes, tundis ta end nüüd veel enam üksildasena, veel enam mahajäetuna. 
Ta nuttis, kuni jätkus pisaraid. Siis järgnes nii tugev ram-mestus ja nõuta olek, et seda oleks 
võinud peaaegu rahunemiseks pidada. Ta tõmbas paar korda sügavalt hinge ja ütles enesele: 
«Jumala tahtmise vastu ei saa midagi teha ... Siia ma nüüd suren ...» 

Ning pigistas kokku need kunagi nii rõõmsad silmad, mis nüüd olid sügavale auku vajunud. 
Kuigi tema keha näis muutuvat järjest raskemaks, olid ta mõtted rahutud nagu ärevad linnud 
ja süda peksis tal rinnus. Oleks olnud kergem surra, kui mitte keegi maailmas teda armastanud 
poleks, aga teda armastasid ju kõik nii väga! 

Ta kujutles, mis siis sünnib, kui Azja reetlikkus ja tema põgenemine teatavaks saavad, kuidas 
teda siis otsitakse ja kuidas ta viimaks leitakse selle jõe kaldalt põõsa alt sinisena ja 
külmununa, igaveses unes puhkavana. Ja äkki hüüdis ta: 

«Oh! Küll Michalek on siis õnnetu! Ai! Ai!» 

Ning ta hakkas andeks paluma, püüdes tõendada, et tema 

selles süüdi ei ole. 


«Michalek! Mina olen teinud kõik, mis on olnud minu võimuses,» ütles ta, oma meest mõtteis 
kaelustades, «kuid pole midagi parata, kallim, Jumal on tahtnud teisiti...» 

Aga siis äkki tundis ta oma mehe vastu nii kuuma armastust, teda valdas nii suur soov surra 
vähemasti Michali kalli pea läheduses, et ta võttis kokku oma viimase jõu, tõusis jõekaldalt 
üles ja asus jälle teele. 

Algul ei tahtnud see kuidagi edeneda. Kauaaegse ratsutamise tõttu olid tema jalad käimisest 
võõrdunud ja Basiale tundus, nagu liiguks ta võõrastel jalgadel, õnneks ei olnud tal külm, vaid 
koguni üsna soe, sest tal oli ju palavik. 

Ta läks sügavasse metsa ja muudkui sammus edasi, jälgides hoolega, et päike paistaks aina 
vasakult. Päike oli tõepoolest juba Moldaavia poole läinud, sest kell võis olla neli. Nüüd ei 
kartnud Basia enam Dnestrile läheneda, sest talle tundus, et ta on juba Mohylöwist möödas. 
«Kui ma seda kindlasti teaksin! Kui ma seda teada saaksin!» kordas ta, tõstes oma siniseks 
muutunud, kuid ühtaegu õhetava näo taeva poole. «Kui mõni loom või mõni puu hakkaks 
rääkima ja ütleks mulle: Chreptiõwi on veel ainult paar miili, siis jõuaksin võib-olla pärale . . 
Od 

Aga puud olid vait, näisid Basiale koguni vaenulikena ja takistasid edasiminekut. Ühtepuhku 
komistas ta nende lumega kaetud juurtele. Tema peenikesed karusnahaga vooderdatud, kuid 
ilma tugevate taldadeta safiansaapad, olid küll suurepärased ratsutamisel või saanisõidul, aga 
ei kaitsnud tema jalgu kuigi palju kivide ja teekonaruste eest. Sealjuures olid need korduvalt 
märjaks saanud ja võisid niisketena, Basia palavikust õhetavate jalgade kuumenedes, metsas 
peagi ära kuluda ja puruks minna. 

«Siis lähen paljajalu edasi, kas Chreptiõwi või surma!» mõtles Basia. 

Kurblik naeratus libises tal seejuures üle näo, siiski tundis ta rõõmu, et nii visalt edasi liigub 
ja et Michalil ei ole temale mitte midagi ette heita, kui leiab tema külmununa teelt. Kuna ta 
nüüd vestles oma mehega, ütles ta kohe: «Oi, Michalek, mõni teine poleks niigi palju ära 
teinud, näiteks Ewka ...» 

Ewka oli talle põgenemise ajal tihti meelde tulnud ning ta oli tihti palvetanudki neiu eest, sest 
üks asi oli talle selge: kui Azja seda tüdrukut ei armastanud, siis ootas nii teda kui kõiki teisi 
vange Raszköwis hirmus saatus. 

«Neil seal on halvem kui minul,» kordas ta ühtepuhku ja sai sellest mõttest uut jõudu. 

Nüüd aga rauges tema jõud tund-tunnilt. Päike hakkas 

juba vajuma Dnestri taha ja kadus viimaks, jättes taevavõl- 

vile punase kuma. Lumi omandas lillaka varjundi. Siis hakkas too kuldjaspurpurne ehapuna 
kustuma ja järjest kitsamaks muutuma; poolt taevavõlvi täitnud merest jäi esialgu järele vaid 
järv, see järv muutus jõeks, jõgi ojaks, lõpuks paistis läänetaevas veel vaid läikiv, pinguldatud 
ehapunaniit, mis peagi andis aset pimedusele. 

Tuli öö. 

Möödus veel üks tund. Mets muutus tumedaks ja salalikuks ning vaikis, nagu koondaks 
mõtteid ja peaks aru, mida tolle õnnetu eksinuga peale hakata, sest sellest laanest ei käinud 
läbi ainustki tuulepuhangut. Kuid see surmavaikus polnud heatahtlik, vaid vastupidi — selles 
tundus puitunud osavõtmatust. 

Basia sammus peatumatult edasi, üha hingeldades läbi palavikust kuivanud suu, ning kukkus 
nõrkuse ja pimeduse tõttu ikka sagedamini. 

Ta sammus püstipäi, kuid ei vaadanud enam teda seni juhtinud Suure Vankri poole, olles 
täiesti kaotanud suuna. Ta läks lihtsalt selleks, et aina edasi minna. Sammus seepärast, et 
hakkas juba nägema surmaeelseid nägemusi, mis olid väga selged ja meelitavad. 

Nii paistis talle, et metsapuud kõigi nelja ilmakaare poolt kiiresti lähenevad, neljaks seinaks 
ühinevad ja et see ongi Chreptiöwi elumaja. Basia on seal sees ja näeb selgesti kõike. 
Kaminas põleb suur tuli, nagu tavaliselt on ohvitserid pinkidel istet võtnud; pan Zagloba istub 


mugavasti koos pan Snit-koga; pan Motowidlo vaatab vaikides leeke, ning kui tules midagi 
praksub, ütleb oma venival häälel: «Hing puhastustules, mida sa vajad?» Pan Muszalski ja 
pan Hromyka mängivad Michaliga täringut. Basia läheb nende juurde ja lausub: «Michalek! 
Istun siia pingile ja toetun pisut sinu vastu, sest mul on paha olla.» Michal embab teda kohe: 
«Mis sul on, kassike? Võib-olla ...» Ja ta kummardub Basia kõrva juurde, sosistab midagi, 
kuid Basia vastab: «Oh, kui paha mul on!» Kui hele ja rahulik on neis eluruumides, kui armas 
on Michal! Ainult Basial on nii paha olla, et see teeb talle muret... 

Basial on nii paha, sest et palavikku tal enam pole, aga võimust võtab surmaeelne nõrkus. Siis 
nägemused kaovad. Meelemärkus ja mälu tulevad tagasi. 

«Ma põgenen Azja eest,» ütleb Basia endale, «olen metsas, on öö, aga ma ei suuda enam 
edasi minna, et jõuda Chreptiöwi, ja suren siin.» 

Pärast palavikku piinab teda külm, tungides luust ja lihast 

läbi. Tema jalad ei kanna teda enam ja ta langeb viimaks põlvili ühe puu ette lumme. 

Tema mõistus on nüüd täiesti selge. Tal on kahju elust lahkuda, kuid ta teab suurepäraselt, et 
peab surema, ja ihates anda oma hing Jumala hoolde, hakkab ta katkeval häälel palvetama: 
«Isa ja Poja nimel...» 


Tema palvetamise katkestavad äkki teravad, läbilõikavad ja imelikult kriuksuvad häälitsused: 
tüütavalt ja selgelt kostavad need öövaikuses. 

Basia avab suu. Küsimus: «Mis see on?» näib tarduvat ta huultele. Viivuks surub ta oma 
värisevad sõrmed vastu nägu, otsekui ei tahaks ta seda uskuda, ja tema suust pääseb äkki 
karjatus: 

«Oh Jeesus! Jeesus! Need on ju meie kaevuvinnad, see on ju Chreptiõw! Oh Jeesus!» 

Ja see alles hetk tagasi surema valmistunud inimene kargab püsti ja jookseb läbi metsa, 
hingeldades, värisedes, silmad pisarais, rind lainetamas; vahel ta kukub, aga tõuseb jälle üles 
ning kordab aina: 

«Seal joodetakse hobuseid! See on Chreptiõw! Need on meie kaevuvinnad! ... Kui jõuaks 
väravani! ... Vähemalt väravani! ... Oh Jeesus! ... Chreptiõw, Chreptiõw! .,.» 

Mets muutub hõredamaks, näha on lumevälja ja mäekün-gast, ja jooksva Basia poole vaatab 
ligi paarkümmend tulist silma. 

Kuid need pole huntide silmad ... Ah, need on Chreptiöwi aknad, kust selgesti vilgub mahe, 
lunastav valgus, see seal mäekünkal on kindlustus, mille idakülg on metsa poole pööratud. 
Nüüd jäi veel umbes sada sammu, ja Basia ei saanud üldse aru, kuidas ta selle maha jooksis. 
Väravas valvavad sõjamehed ei tundnud teda pimedas ära, kuid lasksid ta sisse, pidades teda 
mõne ülesandega väljasaadetud kannupoisiks, kes komandandi juurde tagasi tuleb. Viimast 
jõudu kokku võttes tormas Basia sisse, jooksis üle maidaani ja möödus vinn-kaevudest, kus 
äsja koju tulnud tragunid jootsid ööseks oma hobuseid, — ja nüüd seisis ta peahoone 
ukselävel. 

Väike rüütel ja pan Zagloba istusid parajasti kamina juures pingil ja jõid mõdu, rääkides 
Basiast, keda nad arvasid nüüd seal kuskil Raszkõwis end sisse seadvat. Mõlemad olid üsna 
nukrad, sest nad igatsesid kangesti tema järele, ja 

mõlemad olid iga päev kihla vedanud, aru pidades, millal ta? tagasi on. 

«Jumal hoidku ootamatu sulailma, vihma ja veeuputuse eest! Siis ei tea keegi, kunas ta veel 
tagasi saab,» ütles pan Zagloba kurvalt. 

«Talv püsib veel,» tähendas väike rüütel, «aga kaheksa 

või kümne päeva pärast hakkan ma juba ühtelugu Mohylõwi 

poole vaatama.» 

«Oleks ta parem minemata jätnud! Ilma temata pole mul siin Chreptiõwis mingit rõõmu.» 


«Miks te talle seda siis soovitasite?» 

«Ära luuleta, Michal! Sinu peas tärkas see mõte! ...» 

«Tuleks ta ainult tervena tagasi!» 

Vaike rüütel ohkas ja lisas veel juurde: 

«Tervena ja nii ruttu kui võimalik! ...» 

Uks kriuksus ja mingi väike ja vilets lumine räbalapundar piiksus lävel hädiselt: «Michal! 
Michal!» 

Väike rüütel kargas püsti, kuid oli esimesel hetkel nii jahmunud, et jäi seisma nagu 
soolasammas, avas küll käed embuseks, pilgutas silmi — aga muudkui seisis. 

«Michal! ... Azja reetis! .. . Mind tahtis röövida ... ja mina põgenesin tema käest ära!... 
Päästa mind! ...» 

Seda öelnud, hakkas ta kõikuma ja kukkus maha nagu surnu, nüüd ruttas Michal tema juurde, 
võttis ta oma kätele nagu udusulekese ja hüüdis, nii et maja kajas: 

«Armuline Issand!» 

Kuid vaese Basia peake nõjatus elutult Michali õlale. Tema nägu oli sinine; ja arvates, et 
hoiab kätel oma naise laipa,, kisendas väike rüütel õudsel häälel: 

«Baška on surnud ... Surnud! ... Appi!» 

V 

Teade Basia tagasitulekust levis Chpretiõwis nagu kulutuli, kuid peale väikese rüütli, pan 
Zagloba ja naisteenijate ei näinud teda ei sel ega järgmistel õhtutel mitte keegi. 

Pärast toalävel minestamist oli ta veel niipalju meelemärkusele tulnud, et rääkis mõne sõnaga, 
mis oli juhtunud, kuid siin minestas ta uuesti, ning tunni aja pärast ei tundnud oma meestki 
ära, kuigi teda igaviisi raviti ja soojendati ning talle veini joodeti. Polnud kahtlust, et Basiat 
ootab pikk, raske haigus. 

Nüüd aga oli kogu Chreptiõw liikvel. Kuulda saanud, et proua on koju jõudnud poolsurnuna, 
tõttasid sõjamehed maidaanile 

kokku nagu mesilaspere; ohvitserid kogunesid kõik tuppa ja sosinal rääkides ootasid 
kannatamatult uudiseid alkoovist, kus lamas Basia. Hulk aega ei saadud sealt midagi teada. 
Vahel jooksid teenijatüdrukud neist küll suure rutuga mööda, kas köögist kuuma vett tooma 
või apteeki plaastrite, salvide ja ravimite järele; kuid neid ei söandatud kinni pidada. 
Teadmatus lasus ränga koormana kõikide südamel. Ikka rohkem tuli ka külarahvast 
maidaanile. Küsimused käisid suust suhu. Peagi saadi kuulda Azja reeturlikkusest ja sellest, et 
proua oli end päästnud põgenemisega, olles sealjuures nädal otsa söömata, joomata ja 
magamata. Seda kuuldes täitis kõikide südameid suur viha. Ja sõjamehed hakkasid omavahel 
iseäralikult sosinal rääkima, sest käratsemine oleks võinud haige tervisele halba teha. 

Pika ootamise peale tuli viimaks ohvitseride juurde punaseks nutetud silmadega pan Zagloba, 
viimased juukseriismed peas püsti; teda ümbritseti otsekohe tiheda ringina ja külvati üle 
vaiksete, kuid tormiliste küsimustega: 

«On ta elus? Elab?» 

«Praegu küll,» vastas vanamees, «kuid Jumal üksi teab, kas tunni aja pärast...» 

Hääl jäi tal kurku kinni, alumine huul hakkas värisema; ta haaras pea käte vahele ja laskus 
raskelt pingile. 

Siis hakkas ta nuuksuma, nii et rind värises. 

Seda nähes embas pan Muszalski pan Nienaszynieci, keda ta harilikult küll nii väga ei 
armastanud, ning hakkas tasakesi nuuksuma, ja pan Nienaszyniec nuuksus temaga kaasa. Pan 
Motowidlo pungitas silmi, nagu tahaks midagi alla neelata, kuid ei saa, pan Snitko hakkas 
väriseval käel lahti nööpima oma Župaani, pan Hromyka aga tõstis käed taeva poole ja kõndis 
nõndamoodi mööda tuba. 


Nähes läbi akna, kuidas ohvitserid ahastavad, arvasid sõdurid, et proua on juba surnud, ning 
hakkasid hädaldama ja kaeblema. Seda lärmi kuuldes sai pan Zagloba äkki vihaseks ja lendas 
nagu lingust visatuna välja maidaanile. 

«Tasa, võrukaelad! Et välk teid tabaks!» hüüdis ta summutatud häälel. 

Jäädi kohe vait, saades aru, et veel polnud põhjust hädaldada, kuid maidaanilt siiski ei 
lahkutud. Pan Zagloba aga läks natuke rahulikumana tuppa tagasi ja istus pingile. 

Sel silmapilgul tuli Basia juurest üks teenijatüdruk. 

Pan Zagloba kiirustas temalt teateid saama. 

«Kuidas seal on?» 

«Magab.» 

«Magab? Jumalale tänu!» 

«Võib-olla Jumal halastab . ..» 

«Ja mida teeb komandandi-isand?» 

«Komandandi-isand on haigevoodi ääres.» 

«Hästi! Mine nüüd ruttu, kuhu sind saadeti!» Pan Zagloba ütles ohvitseridele, teenijatüdruku 
sõnu korrates: 

«Võib-olla kõikvõimas Jumal halastab! Ta magab! Minu südames on tärkamas mingi lootus ... 
Uh!» 

Ohvitseridki õhkasid. Siis ümbritsesid nad pan Zaglobat kitsa ringina ja hakkasid pärima: 
«Jumala eest! Kuidas see siis juhtus? Mis see oli? Kuidas ta sealt jalgsi ära tuli?» 

«Algul ei põgenenudki ta jalgsi,» vastas pan Zagloba sosinal, «vaid kahe hobusega, sest ta oli 
tolle koera — võtaks teda katk! — sadulast maha paisanud.» 

«Me ei usu oma kõrvu!» 

«Püstolipäraga oli talle silmade vahele andnud, ja et nad parajasti olid seal kahekesi teistest 
maha jäänud, siis ei näinud keegi seda pealt ega kihutanud talle kohe järele. Ühe hobuse panid 
tal hundid nahka, teine vajus jää alla. Oo, halastaja Kristus! Läks siis see väetike üksinda läbi 
metsa, söömata ja joomata! ...» 

Zagloba jutustuse katkestasid tükiks ajaks jälle nuuksed, ja samuti nutsid ohvitserid vihast ja 
kurbusest. 

«Chreptiöwi jõudnud,» jätaks pan Zagloba, «ei tundnud ta seda kohtagi enam ära ja valmistus 
surmaks; alles meie kae-vuvinnade kriuksumist kuuldes taipas ta, et on juba kodu lähedal, ja 
vedas enda viimast jõudu kokku võttes siia.» 

«Jumal on teda niisugustes ohtudes kaitsnud!» ütles pan Motowidlo, kuivatades pisaraist 
märgunud vurrusid. «Küll Tema edaspidigi võtab ta oma kaitse alla!» 

«Nii see on! Teil on täielikult õigus!» vastas mitu häält. 

Nüüd kostis maidaanilt jälle lärmi, ning pan Zagloba kargas vihaselt jalule ja tormas välja 
ukse ette. 

Seal nad siis nüüd seisid, pea pea kõrval; pan Zaglobat ja kaht teist ohvitseri nähes taganesid 
nad poolkaares. 

«Vait, teie, koerahinged!» ütles pan Zagloba. «Muidu ma lasen .. .» 

Kuid sõjameeste poolkaarest tuli välja tragunite vahtmeister Zydor Lušnia, puhtavereline 
masuurlane, pan Wotodyjowski lemmik, astus paar sammu ette, ajas enda tikksirgeks ja ütles 
kindlal häälel: 

«Seda ma aga palun, ja teisiti see ei või olla, et kui niisugune mees tahtis meie prouale liiga 
teha, siis tahame tema vastu välja astuda, et temale kätte tasuda. Mida mina ütlen, seda 
paluvad kõik. Kui aga polkovnikuisand ei saa, siis asume ka mõne teise komando all teele, 
läheme kas või Krimmi, aga 

kätte me teda tahame saada, ja andeksandmist proua eest tal meilt loota ei ole! ...» 


Vahtmeistri häälest kostis vihane,, külm talumeheähvardus; teised tragunid ja horugvide 
sõdurid hakkasid hambaid kiristama, tasakesi mõõku kuristama, nohisema ja mõnama. See 
tume mürin kostis õhtuhämaruses nagu karu mõmisemine ja oli lausa hirmuäratav. 
Vahtmeister seisis sirgelt, oodates vastust, ja ühes temaga ootasid vastust kõik mehed reas, 
ning neis oli näha nii suurt viha ja otsustavust, et siin poleks saanud küsimussegi tulla tavaline 
distsipliin. 

Viivu valitses vaikus. Äkki kostis tagumistest ridadest kellegi hääl: 

«Tema veri oleks meie prouale kõige parem rohi!» 

Pan Zagloba pahameel oli nagu käega pühitud, sest teda liigutas sõjameeste armastus Basia 
vastu, ühtlasi tekkis ta peas, kui rohtu nimetati, hoopis teine mõte, nimelt kavatsus kutsuda 
Basia juurde arst. Esimesel hetkel polnud keegi selles üksildases Chreptiöwis sellele 
mõtelnud, kuid Kamieniecis elas ometi mitu arsti, nende hulgas üks kuulus kreeklane, rikas 
mees ja mitme maja omanik, sealjuures veel nii haritud, et teda kõikjal peaaegu 
mustkunstitundjaks peeti. 

Ainuke küsimus oli, kas tema, olles nii rikas, tema, keda isegi magnaadid nimetavad 
aupaklikult isandaks, üldse tuleb niisugusesse kolkasse. 

Pan Zagloba jäi viivuks mõtlema ja ütles siis: 

«Õiglasest kättemaksust see koerapoeg küll ilma ei jää! Seda tõotan teile mina, tema aga 
tahaks f muidugi parema meelega, et kuningas ise tõotaks talle seda Zagloba asemel. Aga 
teadmata on veel seegi, kas Azja enam üldse elus on, sest proua kiskus tal ju püstoli käest ja 
andis talle hoobi otse silmade vahele. Nüüd aga pole aega sellele mõtelda, sest kõigepealt 
tuleb päästa proua!» 

«Teeksin seda heal meelel, kas või oma tervise hinnaga!» vastas Lušnia. 

Sõdurid aga ümisesid vahtmeistri sõnade kinnitamiseks jälle heakskiitvalt. 

«Kuule, Lušnia,» ütles Zagloba, «Kamieniecis elab tohter Rodopulos. Sa sõidad tema juurde, 
ütled talle, et Podoolia kindralihärra on linna lähedal jala välja väänanud ja ootab abi. Ja 
niipea kui ta tuleb linnast välja, müüride taha, võtad sa tal kraest kinni, paned ta hobuse selga 
või kotti ja tood ta nii ruttu kui võimalik - Chreptiöwi. Hobuseid käsin ma iga paarisaja 
sammu tagantvalmis panna, nii et te tulete galo-peerides. Vaata ainult, et sa ta mulle elusana 
siia tood, sest surnuga pole mul midagi peale hakata!» 

Igalt poolt kostis nõusolekut avaldavate häältekõminat. Lušnia aga liigutas oma pikki vurrusid 
ja ütles: 

«Küll mina tema kätte saan ega lase teda lahti enne kui Chreptiöwis!» 

«Asu teele!» 

«Palun, Teie Heldus!» 

«Mida siis veel?» 

«Aga kui ta siis pärast otsa jääb?» 

«Jäägu, kui ta aga elusana siia jõuab! Võta kuus meest kaasa ja sõida minema!» 

Lušnia lahkus. Teised, kellel oli hea meel, et nad saavad oma proua heaks midagi teha, 
hakkasid hobuseid saduldama ja peagi kappasid seitse meest Kamienieci poole. Neile järg- 
nesid teised mehed vabade hobustega, mis vahetuseks tee äärde jäeti. 

Iseendaga rahul, läks pan Zagloba tuppa tagasi. 

Viivu pärast tuli alkoovist Wotodyjowski. Ta oli täiesti muutunud, otsekui pooleldi 
meelemärkuseta, ükskõikne nii kaastundeavalduste kui ka julgustamise suhtes. Ta ütles pan 
Zag-lobale, et Basia muudkui magab, võttis pingil istet ja hakkas mõttetühjal pilgul vaatama 
ust, mille taga haige lamas. Ohvitseridele tundus, et ta kuulatab, ja nad ei söandanud 
hingatagi, mistõttu toas võttis maad surmavaikus. 

Tüki aja pärast läks Zagloba kikivarvul väikese rüütli juurde. 


«Michal!» ütles ta. «Saatsin mehed Kamienieci arsti järele, kuid ... võib-olla tuleks veel 
kellegi järele saata? ...» 

Wotodyjowski vaatas teda, püüdis mõtteid koguda, aga ei saanud nähtavasti aru. 

«Vaimuliku järele,» lausus Zagloba. «Ksjonds Kaminski võiks hommikuks pärale jõuda.» 
Nüüd sulges väike rüütel silmad, pööras oma lumivalge näo kamina poole ja ütles kiiresti: 
«Jeesus! Jeesus! Jeesus!» 

Pan Zagloba ei pärinud rohkem, vaid väljus korraldusi tegema. Kui ta tagasi tuli, polnud 
Wotodyjowskit enam selles toas. Ohvitserid ütlesid pan Zaglobale, et haige olevat hakanud 
oma meest kutsuma, ei tea, kas sonides või selge mõistusega. 

Vana aadlik nägi peagi oma silmaga, et see oli toimunud palavikus. 

Basia põsekesed hõõgusid helepunastena; väliselt ei olnud tal midagi viga, kuid tema 
palavikust läikivad silmad olid udused, nagu oleksid silmaterad ja silmavalged ühte sulanud;: 
tema valged käed otsisid midagi tekil kobades. Wotodyjowski lamas oimetuna tema jalutsis. 

Vahetevahel ümises haige midagi tasa endamisi või ütles mõne sõna, kusjuures «Chreptiöw» 
kordus kõige sagedamini. Nähtavasti arvas ta hetketi, et on ikka alles teel. Pan Zaglobale tegi 
kõige enam hirmu see tekfl kohamine, sest selle ebateadlikus üksluisuses nägi ta läheneva 
surma tunnuseid. Ta oli elukogenud mees ja palju inimesi oli tema silmade all juba hinge 
heitnud, aga kellegi surm polnud muserdanud tema südant säärase valuga, mida ta tundis 
nüüd, nähes selle lillekese enneaegset närtsimist. 

Saades aru, et ainuüksi Jumal võib päästa seda kustuvat elu, laskus ta voodi ette põlvili ja 
hakkas härdalt palvetama. 

Basia hingamine raskenes järjest ja muutus vahel röginaks. Wotodyjowski kargas tema 
jalutsist püsti, samuti tõusis pan Zagloba põlvitamast; kumbki neist ei lausunud sõnagi, ainult 
vaatasid teineteisele silma, ja nende pilgud olid tulvil kartust. Neile näis, et Basia sureb. Kuid 
see kestis ainult silmapilgu. Peagi rahunes tema hingamine ja muutus koguni aeglasemaks. 
Seni olid nad kogu aeg kõikunud kartuse ja lootuse vahel, öö venis pikaldaselt. Ka ohvitserid 
ei läinud puhkama, vaid istusid toas, kord vaadates alkoovi ukse poole, kord üksteisele midagi 
sosistades, kord tukkudes. Iga natukese aja tagant tuli teener, et kaminasse puid lisada, ja alati, 
kui ta ukselingile vajutas, kargasid ohvitserid püsti, arvates, et tuleb Wotodyjowski või tuleb 
Zagloba ning nad kuulevad hirmsaid sõnu: 

«Teda pole enam!» 

Vahepeal olid kuked juba laulma hakanud, ,Basia aga võitles ikka veel palavikuga. Hommiku 
eel hakkas märatsema hirmus vihmasegune torm, mis undas palkide'vahel, ulgus katusel ning 
mängis kaminatulega, paisates tuppa suitsupilvi ja sädemeid: Aovalgel läks pan Motowidlo 
toast tasakesi välja, et minna luureretkele. Viimaks algas kahvatu udune päev ja valgustas 
väsinud nägusid. 

Maidaanil käis tavaline tegevus, läbi tormi vingumise kostis kabjalööke tallipõrandalt, 
kaevuvinnade kriuksumist ja sõjameeste hääli; aga varsti kuuldus ka kellahelinat: ksjonds 
Kaminski oli pärale jõudnud. 

Kui ta astus tuppa oma valges preestrirüüs, laskusid ohvitserid põlvili. Kõigile näis, et nüüd 
on kätte jõudnud see pühalik hetk, millele pidi kahtlemata järgnema surm. Haige ei olnud 
meelemärkusel, mistõttu vaimulik ei saanud teda pihile võtta. 

Ta andis Basiale vaid viimse võidmise ja hakkas siis lohutama väikest rüütlit, soovitades 
alistuda Jumala tahtmisele. See aga ei tajunud mingit lohutust, sest ükski sõna ei suutnud 
leevendada tema südamevalu. 

Kogu päeva ähvardas surm haiget. Nagu lae pimedasse 

nurka peitunud ämblik tuleb vahel päevavalgele, laskudes 

nähtamatul niidil alla, nõnda näis surmgi hetketi Basia peale 


laskuvat. Ja tihti tundus juuresolijaile, et haige laubale on 

juba langemas surma vari, ja et see puhas hingeke avab juba 

tiibu, et lennata Chreptiõwist ära kuhugi lõpmatusse, teisele 

poole elu; aga siis jälle peitis surm end nagu ämblik laenurka 

ja kõikide südamesse asus lootus. 

Kuid see lootus oli vaid ebakindel ning ajutine, sest seda, et Basia võiks sellest raskest 
haigusest võitu saada, ei julgenud keegi loota. Ei lootnud seda ka pan Wotodyjowski, mistõttu 
tema südamevalu nii suureks muutus, et pan Zagloba, kes oli ka ise väga rusutud, kartma 
hakkas ja Wotodyjowski ohvitseride hoole alla andis. 

«Jumala eest! Kandke tema eest hoolt,» ütles ta, «muidu ta pistab veel noa endale 
südamesse!» 

Seda ei tulnud Wotodyjowskil küll mõttessegi, kuid kurbuses ja südamevalus küsis ta eneselt 
siiski ühtelugu: 

«Kuidas võin mina maha jääda, kui tema siit lahkub? Kuidas võin ma oma armsal kallikesel 
üksinda ära minna lasta? Mis ta ütleb, kui ta ringi vaatab ja mind enese lähedal ei näe?» 

Ta ihkas kogu hingest surra Basiaga koos, sest samuti, nagu ta ei osanud kujutleda maapealset 
elu ilma Basiata, ei mõistnud ta, kuidas võiks Basia teises maailmas olla õnnelik ilma temata 
ja tema järele igatsemata. 

Õhtu poole tõmbus too vaenulik ämblik jälle tagasi oma laenurka, Basia tulipunased põsed 
muutusid kahvatumaks ja palavik alanes sedavõrd, et haige tuli mõningal määral meele- 
märkusele. 

Tüki aega lamas ta suletud silmil, avas need siis viimaks, vaatas väikesele rüütlile näkku ja 
küsis: «Michalek, kas ma olen Chreptiöwis?» 

«Just nii, kallike!» vastas Wotodyjowski hambaid kokku surudes. 

«Ja sina oled tõesti minu juures?» 

«Just nii. Kuidas sa ennast tunned?» 

«Oh! Hästi! ...» 

Nähtavasti polnud Basia ise ka päris kindel, kas polnud tegemist palaviku tekitatud 
pettepildiga. Kuid sellest silmapilgust peale muutus tema mõistus järjest selgemaks. 

Õhtul tuli vahtmeister Lušnia oma meestega ning raputas värava taga kotist välja Kamienieci 
meediku ja tema arstimid. Vaene mees vaakus hinge. Kui ta aga aru sai, et ei olegi röövlite 
küüsis, nagu kogu aja oli arvanud, vaid et teda sel kombel haige juurde paluti, võitis ta peagi 
oma südame 

nõrkuse ja asus ruttu haiget päästma, eriti kui pan Zagloba oli talle ühe käega näidanud 
rahakukrut, teisega aga laetud püstolit ja ütelnud: 

«See siin on elu, seal aga surma eest!» 

Selsamal ööl, peaaegu koidu ajal, kadus too vaenulik ämblik igaveseks ajaks; ja rõõmsa 
kajana levis kogu Chreptiöwis arsti otsus: «Ta jääb veel kauaks põdema, kuid saab terveks.» 
Kui pan Wotodyjowski seda otsust esimest korda kuulis, langes ta maha ja hakkas nõnda 
nuuksuma, et võis arvata: see nuuksumine ajab tal kopsud lõhki. Pan Zagloba nõrkes ka üsna 
ära suurest rõõmust, tema nägu kattus higipisaratega ja vanamees suutis vaevalt hüüda: 
«Juua!» Ohvitserid kaelustasid üksteist. 

Maidaanile aga kogunesid jälle tragunid, horugvide sõdurid ja pan Motowidlo kasakad. 
Vaevalt sai pidurdada nende rõõmuhõiskeid. Nad tahtsid ikka veel kuidagi oma rõõmu 
avaldada ja palusid, et neil lubataks mõned vangid Chreptiöwi keldritest proua auks võllasse 
tõmmata. 

Kuid väike rüütel seda neile ei lubanud. 


VI 


Veel nädal aega oli Basia nii raskesti haige, et väike rüütel" ja pan Zagloba oleksid igal 
silmapilgul kartnud tema elu-küünlakese kustumist, kui meedik poleks kinnitanud, et haige 
ellu jääb. Alles nädala pärast paranes tema seisukord märksa: nüüd oli ta täielikult 
meelemärkusel ja kuigi arst oli ette näinud, et tal tuleb veel lamada kuu või peolteist, oli 
ometigi juba selge, et ta saab jälle tagasi oma tervise ja endise elujõu. 

Wotodyjowski ei lahkunud haiguse ajal peaaegu üldse Basia voodi juurest, hakkas oma 
naist selle aja sees veel rohkem armastama ning oleks tema eest nüüd kas või kogu maailma 
ära andnud. Vahel Basia juures istudes ja vaadates temale näkku, mis oli küll alles kõhnuke ja 
kahvatu, kuid juba lõbus,, ja neisse silmadesse, kuhu iga päevaga tuli ikka enam tagasi endist 
tuld, oleks väike rüütel tahtnud rõõmust nutta ja naerda ning hõisata: 

«Minu ainus Baška hakkab tervenema, hakkab tervenema!» 

Siis suudles ta kirglikult tema käsi ja vahel ka neid jala-kesi, mis nii võidurikkalt olid Basia 
läbi sügava lume Chreptiöwi kandnud, lühidalt — väike rüütel armastas ja austas oma naist 
üle kõige. Samuti tundis ta sügavat tänu Jumala' vastu ning ühel päeval ütles pan Zaglobale ja 
ohvitseridele: 

«Olen küll kehv mehike, aga kui mul selleks tuleks ka pale 

higis tööd rügada, pean ma ikkagi ehitama väikese kiriku, kas või puust. Ja nii tihti, kui ma 
kuulen selle kiriku kellade heli-" nat, niisama tihti tuletan Jumala armu meelde, ning minu 
hing hõiskab siis tänutundest!» 

«Andku Jumal kõigepealt, et elaksime sõja türklastega õnnelikult üle,» sõnas talle pan 
Zagloba. 

Seepeale liigutas väike rüütel vurrukesi ja vastas: «Issand Jumal teab kõige paremini, mis 
talle Rohkem meelehead teeb: kui ta tahab kirikut, siis ta kaitseb mind, nii et ma tervena jälle 
tagasi tulen, ja kui ta eelistab minu verd, siis annan talle sedagi meeleldi. Jumala eest!» 

Ühes tervisega sai Basia tagasi ka oma endise tuju. Kahe nädala pärast käskis ta kord õhtul 
pisut avada alkoovi ust, ja kui ohvitserid tulid kamina juurde kokku, hüüdis ta neile oma 
hõbeselge häälega: «Tere õhtust, auväärt isandad, nüüd ma enam ei sure, ei!» «Tänu pühimale 
Jumalale selle eest!» vastasid sõjamehed kooris. 

«Slawa Bohu, detyno mylenkaja!»” hüüdis veel eraldi pan Motowidlo, kes tundis Basia 
vastu erilist isalikku armastust ja rääkis temaga liigutavamail hetkedel alati ruteeni keelt. 

«Vaadake, mu härrad,» jätkas Basia, «mis on sündinud! Kes oleks võinud seda arvata? Onn, 
et see veel niiviisi lõppes!» 

«Jumal kaitses süütut!» öeldi jälle kooris. 

«Pan Zagloba aga on mind tihti naernud selle pärast, et mõõk mind rohkem huvitab kui 
kedervars. Hästi! Nüüd aga oleks mul vist küll kedervarrest ja nõelast suur kasu olnud? Ma 
toimisin täiesti nagu rüütel, eks ju?» 

«Ingelgi ei oleks võinud paremini talitada!» 

Pan Zagloba tegi alkoovi ukse sulgemisega jutule lõpu, kartes, et see võiks Basiat liigselt 
väsitada. Basia aga turtsus talle näkku nagu vihane kass, sest tal oli himu edasi vadistada ja 
iseäranis kuulata oma mehisuse ja vapruse kiitmist. Nüüd, mil hädaoht oli möödunud ja sellest 
oli jäänud vaid mälestus, oli ta väga uhke Azja kallal kordasaadetud vägiteole ja ihkas 
ilmtingimata kiitust. Ta pöördus ka mitu korda väikese rüütli poole, ning puudutades sõrmega 
oma mehe rinda, ütles hellitatud lapse ilmel: «Kiida vapruse eest!» 

Ja pan Wotodyjowski kiitis kuulekalt, külvas teda üle õrnustega, suudles tema silmi ja käsi, 
kuni viimaks pan Zagloba, ise südamest uhke Basia üle, pahameelt teeseldes torises: 


“ Tänu Jumalale, armas lapsuke! Tõlkija märkus. 


«Haa! Sa muutud ju vedelaks ...» 

*Tänu Jumalale, armas lapsuke! Tõlkija märkus. 

Chreptiõwis Basia tervise paranemise tõttu üldiselt valitsevat rõõmu tumestas ainult mure 
Tuhaj-bei poja reetlikkusest Poola riigile tekkinud kahjude ning pan Nowowiejski, proua ja 
preili Boska ja Ewka saatuse pärast. See häiris eriti Basiat, kuid ka kõiki teisi, sest 
üksikasjalikud teated Raszköwi sündmustest olid jõudnud mitte ainult Chreptiõwi, vaid ka 
Kamienieci ja kaugemalegi. Nimelt oli Chreptiõwis paari päeva eest peatunud pan 
Myšliszewski, kes vaatamata Azja, Kryczyhski ja Adurowiczi reetmisele ei kaotanud lootust, 
et tal õnnestub meelitada Poola riigi poole teisi lipekite roodu-ülemaid. Pan Myšliszewski 
järel saabus veel pan Bogusz, ja siis tuli teateid otse Mohylöwist, Jampolist ja Raszkõwist. 

Pan Gorzehski, kes oli nähtavasti parem sõjamees kui oraator, polnud Mohylöwis enesele 
vaenlasi ligi lasknud. Azja käsk teistele lipekitele oli tema kätte sattunud, ta oli väikese 
masuurlastest jalaväesalgaga neile ise kallale tunginud, osa neist maha nottinud ja osa vangi 
võtnud; peale selle oli ta saatnud hoiatuse Jampolisse, mistõttu seegi linn terveks jäi. Ja siis oli 
sõjavägi stepist tagasi tulnud. Nii oli ainult Rasz-kõw vaenlasele ohvriks langenud. Pan 
Wotodyjowski sai sealt parajasti kirja pan Bialoglowskilt, kes talle sealsetest sündmustest ja 
teistest kogu Poola riiki puudutavaist küsimustest teateid andis. 

Hea, et ma siia jõudsin, (kirjutas muuseas pan Bialoglows-ki), sest pan Nowowiejski, kes jäi 
mind siia asendama, ei saa nüüd enam oma kohuseid täita. Ta sarnaneb praegu rohkem 
luukerega kui inimesega, sest südamevalu on teda ülemäära kurnanud, ja tema isikus kaotame 
kindlasti kuulsa sõjamehe. Tema isa on tapetud, õde täielikult häbistatud, kuna Azja kinkis ta 
Adurowiczite, jättes neiu Boska endale. Neist ei saa enam midagi, kuigi peaks õnnestuma 
neid vangipõlvest päästa. Seda saime teada ühelt lipekilt, kes üle jõe minnes nikastas jala ja 
sattus meie meeste kätte vangi, kus ta tulistel sütel kõik üles tunnistas. Tuhaj-bei poeg Azja, 
Kryczynski ja Adu-rowicz läksid koguni Adrianoopoli alla. Nowowiejski tahab neile vägisi 
järele minna, seletades, et peab Azja kätte saama kas või sultani sõjalaagrist ja talle tema 
tegude eest kätte maksma. Ta on alati vihane ja otsusekindel olnud, nüüd aga pole tema vihal 
piiri preili Boska pärast, kelle õnnetus on meid kõiki ohtralt pisaraid valama pannud, sest see 
oli väga armas neiu, ja mina ei tea, kas leiduks üldse südant, mida tema ei suudaks võita. 
Mina katsun Nowowiejskit küll tagasi hoida ja ütlen talle, et Azja ilmub ise tema juurde, sest 
sõda tuleb kindlasti; samuti on kindel see, et hordid hakkavad esimestena liikuma. Mul on 
teateid Moldaaviast ja samuti ka türgi 

kaupmeestelt, et Adrianoopoli alla juba koguneb sõjavägesid. Hordilasi on seal terve hulk. 
Sinna tuleb ka türgi ratsaväge, spaahisid, nagu nemad ütlevad, ja sultan ise tulevat janitša- 
ridega. Armuline isand! Sinna tuleb kokku tohutu palju, sest kogu Hommikumaa liigub 
sinnapoole, meil aga on vaid käputäis sõjaväge. Meie võime loota veel ainult Kamienieci 
kindlusele, mis, annaks Jumal, korraliku meeskonnaga varustatakse. Adrianoopolis on juba 
kevad, ja ta tulebt*meilegi, sest sajab hirmsasti vihma ja rohi hakkab tärkama. Mina lähen 
Jampolisse, sest Raszkõwist on järele jäänud ainult rusuhun-nik, ei ole seal kohta, kuhu võiks 
panna puhkuseks oma pea, ega ole midagi suhu pista. Pealegi arvan ma, et varsti hakkavad 
kõik väeosad siiapoole tulema. 

Väikesel rüütlil oli omalt poolt veel kindlamaid teateid, et sõda on vältimatu, sest need 
teated olid pärit Chocimist. Alles hiljuti oli ta neist kirjutanud ka hetmanile. Siiski jättis Bia- 
loglowski kiri temale sügava mulje kui viimane tõendus nende teadete tõepärasusest. Aga 
väike rüütel ei kartnud sõda, tema muretses ainult oma Basia pärast. 

«Hetman käsib komandod koondada,» ütles ta pan Zaglo-bale. «Kindlaksmääratud päev 
saabub ja — teenistus on teenistus — mul tuleb siis viivitamata minna. Baška aga lamab ikka 
veel voodis ja aeg on halb.» 


«Isegi kui hetmanilt peaks tulema kümme käsku, on Baška meile nüüd kõige tähtsam,» 
vastas pan Zagloba. «Meie jääme siia, kuni ta täiesti terveks saab. Sõda ei alga kindlasti enne 
talve lõppu, enne kui lumi on sulanud, sest Kamienieci tahetakse ju rünnata raskete 
kahuritega.» 

«Teis kõneleb ikkagi toosama vana vabatahtlik,» kostis väike rüütel kärsitult, «teie arvate, et 
oma eraelu pärast võib käsu tagaplaanile jätta.» 

«Jah! Kui sinule on käsk Baškast armsam, siis paki aga haige vankrisse ja sõida kohe 
minema! Käsku kõige tähtsamaks pidades oled sa teda. valmis kas või heinahangu otsa 
upitama, kui ta veel ise omast jõust vankrisse istuda ei suuda. Pagan võtku teid ja teie 
distsipliini! Vanasti tegi inimene, mida suutis, ja mida ta ei suutnud, seda ta ei teinud. Suu- 
soojaks on sul küll halastust, niipea aga, kui hüütakse: «Hai-daa! Türklaste vastu!», siis 
sülitad sa selle halastuse välja nagu ploomikivi ja tassid seda õnnetut naist köie otsas hobuse 
kõrval kaasas!» 

«Ah et mul pole halastust Basia vastu! Kas teie, aulik isand, Ristilöödu haavamärke ei 
kardagi?» hüüdis väike rüütel. 

Pan Zagloba nohises tüki aega vihaselt, ning alles pan 

Wotodyjowski õige murelikku nägu nähes sõnas ta: 

«Michal, kas tead, et mida ma sulle ütlen, seda ütlen ma isalikust armastusest Baška vastu. 
Kas ma muidu istuksin siin Türgi väe hirmu all, selle aseme et õigel ajal minna kindlasse 
kohta, mida minule mu kõrge ea tõttu ju pahaks ei pandaks! Ja kes sobitas sinu abiellumist 
Baškaga? Kui see polnud mina, siis käsi mul tühjaks juua veeankur, ilma et sinna maitseks 
midagi lisataks!» 

«Seda ei jõua ma teile eladeski tasuda, auväärt isand!» vastas väike rüütel. 

Nad kaisutasid teineteist ja jälle valitses nende vahel kõige sügavam üksmeel. 

«Ma olen juba mõtelnud, et kui algab sõda, siis võtate teie Baška endaga kaasa ja viite ta 
Skrzetuskite juurde Lukõwi. Sinna Türgi väed ikkagi ei jõua,» sõnas väike rüütel. 

«Sinu meeleheaks teeksin ma sedagi, kuigi mul on kange himu türklastele tappa anda, sest 
minu meelest pole olemas ebaviisakamaid inimesi kui see seatõugu rahvas, kes ei joo veini!» 

«Ma kardan ainult, et Baška hakkab Kamienieci vägisi kaasa kippuma, et olla minuga koos. 
Mu nahk läheb kohe kuumaks, kui ma sellele mõtlen ... Jumala eest, see on kindel, et ta hak- 
kab oma jonni ajama!» 

«Siis sa lihtsalt ei luba seda. Kas sellest veel vähe pahandusi on tulnud, et sa talle igal 
sammul järele oled andnud ja et sa tal Raszkõwi minna lubasid, kuigi mina algusest peale 
sellele vastu olin.» 

«Ei ole õige! Teie, auväärt isand, ütlesite, et te ei taha siin 
mingisugust nõu anda.» 

«Aga kui mina juba ütlen, et ei taha mingisugust nõu anda, siis on see mahalaitmisest 
hullem.» 

«Baška peaks nüüd küll juba õppust saanud olema, aga see ei loe talle midagi! Niipea kui ta 
näeb mõõka minu pea kohal, hakkab ta kindlasti vastu punnima.» 

«Ma ütlen veel kord, et siis sa lihtsalt ei luba! Jumala eest! Miks sa alati nii järeleandlik 
oled!» 

«Vaata, confiteor, niipea kui ta hakkab silmi hõõruma ja nutma või kui ta ka ainult teeskleb 
nutmist; hakkab mu süda otsemaid sulama nagu või praepannil! Ta on mind kindlasti 
millegagi lihtsalt ära teinud. Siit minema saata suudan ma teda aga kindlasti, sest tema elu ja 
tervis on mulle kallimad kui mu enese elu ja tervis, aga kui ma mõtlema hakkan, et pean talle 
niisugust meelehärmi tegema, siis jääb mul hing, Jumala eest, haledusest kurku kinni.» 

«Michal! Kas sa Jumalat ei karda! Ara anna talle ometigi järele!» 

«Ära anna järele! Aga kes siis seda ütles, kui mitte teie, 

auväärt isand, et mul polevat mingisugust halastust tema vastu?» 

«Mis?» ühmas Zagloba. 

«Näib/ nagu poleks teil kunagi heast nõust puudus, kuid nüüd kratsite kukalt!» 

«Mõtlen praegu järele, mida oleks kõige parem talle öelda!> 

«Ja kui ta siis kohe hakkab silmi hõõruma?» 

«Seda ta teeb, Jumala eest!» nõustus pan Zagloba murelikult. 

Ja nõnda, olid nad mõlemad püsti hädas, sest tõtt-öelda oli Basia nende mõlema üle 
täielikult võimust võtnud. Haiguse ajal olid nad tema lõplikult ära hellitanud ja armastasid 
teda nüüd nii väga, et kartsid ta südamesoove täitmata jätta, kuigi see oli hädavajalik. Nii üks 
kui teine teadis hästi, et Basia vastupanu ei avalda, vaid nende otsusega kuulekalt päri' on, 
kuid Wotodyjowskist rääkimata oleks isegi pan Zagloba meelsamini kahe mehega vastu 
läinud tervele janitšaripolgule, selle asemel et näha Basiat nutu eel silmi hõõrumas. 


VII 


Samal päeval saabus neile nende arvates kindel abi ootamatute, kuid üliarmsate külaliste 
näol. õhtupoolikul tulid ilma ette teatamata mõlemad Ketlingid. Rõõm ja imestus, mida nende 
ilmumine Chreptiõwis esile kutsus, olid lihtsalt kirjeldamatu. Külalised omalt poolt, saades 
teada, et Basia tervis juba paraneb, rõõmutsesid samuti väga. Krzysia läks kohe alkoovi ja 
sealt peagi kostvad kilked ning hõisked olid rüütlitele Basia rõõmu kindlaks tunnuseks. 

Ketling ja Wotodyjowski kaisutasid teineteist tükk aega, kord tõugates teineteist 
käsivarrekaugusele eemale, kord jälle ühinedes südamlikus embuses. 

«Jumala eest!» ütles väike rüütel. «Ketling! Bulaava üle tunneksin ma vähem rõõmu, kui 
tunnen sinu tuleku üle, aga mida sa siin meie kandis teed!» 

«Pan hetman nimetas mind Kamienieci suurtükiväe ülemaks,» vastas Ketling, «niisiis 
tulime ühes naisega Kamienieci. Seal saime teada teid tabanud õnnetusest ja sõitsime 
viivitamata Chreptiõwi. Jumalale tänu, armas Michal, et kõik on õnnelikult lõppenud! Olime 
siia sõites suures mures ja kartuses, sest me ei teadnud ju veel midagi, kas meid siin ootab 
rõõm või kurbus.» 

«Rõõm ikka, rõõm!» hüüdis pan Zagloba. 

«Kuidas see siis juhtus?» küsis Ketling. 

Väike rüütel ja pan Zagloba hakkasid nüüd teineteise võidu 

jutustama, Ketling aga kuulas ning tõstis oma pilgu ja käed taeva poole, imeks pannes Basia 
vaprust. 

Olles oma jutu ära rääkinud, päris väike rüütel Ketlingilt, kuidas tema käsi käib, ja Ketling 
andis kõigest üksikasjaliselt aru. Pärast pulmi olid nad asunud elama Kuramaale. Neil oli seal 
kahekesi nii hea elada, et taevaski ei võiks nad olla õnnelikumad. Abielludes Krzysiaga 
teadnud šotlane suurepäraselt, et saab endale naiseks ebamaise olendi; oma arvamist pole ta 
käesoleva hetkeni muutnud. 

Sellest väljendusest tundsid pan Zagloba ja väike rüütel ära endise Ketlingi, kes oli alati 
armastanud rääkida «kõrgemas» stiilis, ja jälle kaisutasid nad teda; ning kui nad oma 
sõprustundeid nõnda juba küllaldaselt olid avaldanud, küsis vana aadlik: 

«Kas sellele ebamaisele olendile pole juhtunud mõni maine casus, kes vehib jalgadega ja 
otsib sõrmega suust hambaid?» 

«Jumal andis meile poja,» vastas Ketling, «ja nüüd jälle...» 

«Seda ma märkasin juba!» tähendas Zagloba. «Siin meil on aga kõik endist viisi!» 

Seda öeldes vahtis ta oma terve silmaga ainiti näkku väikesele rüütlile, see aga liigutas 
ainult oma vurrukesi. 


Nende jutt katkes Krzysia ilmudes, kes jäi ukselävele seisma ja ütles: 

«Baška laseb paluda.» 

Nüüd läksid kõik alkoovi ja seal algas uus teretamine. Ketling suudles Basia käsi ja 
Wotodyjowski Krzysia käsi, seejärel vaatasid nad kõik üksteist suure huviga, nagu ikka ini- 
mesed, kes pole kauemat aega kohtunud. 

Ketling polnud peaaegu üldse muutunud, ainult tema juuksed olid lühikeseks pöetud, mis 
tegi teda nooremaks. Krzysia aga oli, vähemalt rasedana, hoopis teistsugune. Ta polnud nii 
nõtke ja ilus kui varem, nägu oli tal kahvatum, mistõttu kar-vakesed tema ülahuulel näisid 
tumedamana. Ainult tema imeilusad silmad oma pikkade ripsmetega olid endiseks jäänud ja 
endiselt oli rõõmus ta näoilme. Kuid tema kaunid näojooned olid kaotanud peenuse. See võis 
ju küll olla ajutine nähtus, aga teda vaadates ja oma Baškaga võrreldes mõtles Wotodyjowski 
tahtmatult: 

«Jumala eest! Kuidas võisin ma sellesse armuda, kui nad mõlemad olid koos? Kus olid 
minu silmad?» 

Baška näis ka Ketlingile imeilusana. Ta oli tõesti kena oma hlondi käharpeakesega, 
kulmudele langeva juuksetukaga ja kauni näojumega, mis oli haigusest muutunud kahvatuks 
ja sarnanes valge roosi õielehekestega. Nüüd aga punetasid tema põsekesed rõõmust ja tema 
sõõrmed liikusid kiiresti. Ta näis päris noorena, peaaegu alaealisena, ja esimesel pilgul võis 

teda pidada proua Ketlingist vähemalt kümme aastat nooremaks. 

Kuid Basia ilu mõjus õrnatundelisele Ketlingile niiviisi, et ta vaid veel hellemalt oma 
naisele mõtles, tundes end tema suhtes süüdlasena. 

Mõlemad naised olid teineteisele juba kõik ära rääkinud, mida võib nii lühikese aja jooksul 
rääkida, ja Basia voodi ümber istudes hakati nüüd meenutama endisi ?aegu. 

Kuid see jutt ei tahtnud kuidagi edeneda, sest noist aegadest oli kõiksuguseid ebamugavaid 
mälestusi, nagu pan Michali armastus Krzysia vastu ja tema ükskõiksus nüüd nii palavalt 
armastatud Basia suhtes, ja kõiksuguseid lubadusi ning kõiksuguseid pettusi. Ketlingi mõisas 
viibimisest oli kõigil kauneid mälestusi, ent neist rääkida oli kuidagi piinlik. 

Seepärast hakkaski Ketling kõnelema hoopis millestki muust. 

«Ma veel ei öelnud, et me käisime läbi ka Skrzetuskite poolt, kes meid kaks nädalat endi 
juures kinni hoidsid ega kuidagi lahkuda ei lasknud, ja kes meid nii hästi .vastu võtsid, et tae- 
vaski poleks meil parem võinud olla.» 

«Armas Jumal! Kuidas Skrzetuskid siis elavad?» hüüdis pan Zagloba. «Siis leidsite isandagi 
kodunt?» 

«Seda küll, sest ta oli mõneks ajaks pan hetmani juurest koju tulnud kolme vanema pojaga, 
kes teenivad sõjaväes.» 

«Skrzetuskeid pole ma meie pulmast saadik enam näinud,» ütles väike rüütel. «Ta käis siin 
Metsikutel Väljadel ja pojad olid temaga kaasas, kuid meie ei juhtunud kokku.» 

«Seal igatsevad kõik kangesti teie järele!» lausus Ketling pan Zaglobale. 

«Jah, mina samuti nende järele!» vastas vana aadlik. «Aga nii see on: kui ma siin olen, siis 
igatsen nende järele, sõidan aga nende juurde, siis igatsen selle kassikese järele ... Niisugune 
on juba see maailma elu, et kui tuul ei puhu ühte kõrva, siis puhub kindlasti teise... Kõige 
halvem lugu on orvuga, sest kui mul oleks olnud midagi oma, siis ma poleks armastanud 
midagi võõrast.» 

«Teid, auväärt isand, poleks omadki lapsed suutnud rohkem armastada, kui meie teid 
armastame,» vastas Basia. 

Seda kuuldes oli pan Zaglobal kangesti hea meel, ning kurbadest mõtetest vabanedes sattus 
ta kohe joviaalsesse meele-ollu. Ta nohises veidi ja ütles siis: 

«Jah! Küll olin ma ikka tookord Ketlingi juures rumal, et olin teie kosjasobitajaks Krzysia 
ja Basiaga, ennast täiesti unustades! Oli veel aeg ...» 


Nüüd pöördus ta naiste poole: 

«Tunnistage üles, et te mõlemad oleksite minusse armunud 

ja mõlemad oleksite parema meelega abiellunud minuga kui Ketlingi ja Michaliga!» 
«Muidugi!» hüüdis Basia. 

«Ka Helena Skrzetuska oleks mind omal ajal eelistanud... Jah, mis seal enam parata! See on 
alles tõsine naine, mitte mingisugune hulkur, kes lööb tatarlasel hambad suust! On ta terve?» 

«Terve on ta küll, kuid pisut kurb, sest kaks keskmist poega on neil Lukõwi koolist 
sõjaväkke põgenenud,» vastas Ketling. «Pan Skrzetuski aga tunneb sellest veel rõomugi, et 
noil põn-gerjail on niipalju ettevõtlikkust, aga nende ema on nagu iga teinegi ema.» 

«Kas neil on palju lapsi?» küsis Basia ohates. 

«Poisse on kaksteistkümmend, ja nüüd hakkas tulema reas ilusama soo esindajaid,» vastas 
Ketling. 

Seepeale tähendas Zagloba: 

«Selle maja kohal on küll eriline õnnistus. Kõiki neid olen ma kasvatanud nagu pelikan ... 
Pean noid keskmisi kõrvust katkuma, sest kui nad põgeneda tahtsid, oleksid nad võinud siia 
Michali juurde põgeneda. Oodake, tähendab need põgenejad pidid siis olema Michalek ja 
Jasiek? Neid on seal ju nii palju, et isalgi läksid nimed segamini! Aga ümbruskonnas ei ole 
poole miili peal ühtki varest, kõik on neil kelmidel maha põmmutatud. Jajah! Teist niisugust 
naist võib tulega otsidal Kui ma talle vahel ütlesin: «Kallis Helena, minu põngerjad hakkavad 
juba suureks kasvama, mulle on tarvis uut rõõmu!», siis paistis ta minu peale vihaseks saavat, 
kuid ometigi oli tal tähtajaks jälle käes! Nagu oleks see kuskil nõnda kirja pandud. Kujutage 
ette! Asi läks niikaugele, et kui üks naine ümbruskonnas lapsi ei saanud, siis laenas ta 
Helenalt rõivad, ja Jumala eest, see aitas!» 

Kõik panid seda kangesti imeks, nii et järgnes hetk vaikust — ja äkki väikese rüütli hääl: 

«Baška, kuuled?» 

«Michal, kas sa oled vait!» vastas Basia. 

Michal aga ei tahtnud vait olla, sest tal tuli kõiksuguseid kavalaid mõtteid pähe; eriti näis 
talle, et ühes selle asjaga võis lahendada veel teisegi, niisama tähtsa asja, ja ta hakkas rääkima, 
nagu oleks see kõige tavalisem asi maailmas: 

«Jumala eest! Peaks tõepoolest minema Skrzetuskeid vaatama! Noh, ega teda ennast kodus 
muidugi ei ole, sest ta on hetmani juurde minemas, kuid tema naisel on ometigi mõistust peas 
ega hakka ta Jumalat kiusama, vaid jääb ilusasti koju...» 

Seejärel pöördus ta Krzysia poole: 

«Kevad on tulemas ja ilm läheb ilusaks. Nüüd on see 

Basiale liiga vara, kuid veidi hiljem, Jumala eest, võib-olla ma ei hakkaks vastu seisma, sest 
see on mu sõbralik kohustus. Pan Zagloba saadaks teid mõlemaid, ja kui siin sügise poole 
kõik jälle rahulikuks läheb, siis sõidaksin minagi teile järele...» 

«See on ülitore mõte!» hüüdis pan Zagloba. «Mina pean küll sinna minema, sest niigi olen 
ma nende suhtes tänamatu. Ah! Olen unustanud, et nad on maailmas olemas! Mul on päris 
häbi!» 

«Mis teie selle kohta arvate?» küsis Wotodyjowski Krzysialt, talle hoolega silma vaadates. 

Krzysia aga andis oma tavalise rahuga ootamatu vastuse: «Läheksin meeleldi, kuid see pole 
võimalik, sest mina jään oma mehe juurde Kamienieci ega lahku temast mingi hinna eest!» 

«Jumal hoidku, mis ma kuulen!» hüüdis Wotodyjowski. «Teie, auväärt proua, tahate jääda 
kindlusesse, mida vaenlane kahtlemata piirama asub! Pealegi ei puhke sõda mõne viisaka 
vaenlasega, vaid siin on tegemist barbaarsusega. Ja kas teie siis ei tea, auväärt proua, mis on 
linna vallutamine ja mida tähendab türgi või tatari vangipõli? Ma ei usu oma kõrvu!» 

«Siiski ei saa see teisiti olla!» vastas Krzysia. 


«Ketling!» hüüdis väike rüütel meelt heites. «Kas sa oled võimu enda käest juba niivõrd ära 
andnud? Inimene! Karda ometigi Jumalat!» 

«Vaidlesime kaua aega, kuid Krzysia jäi ikkagi oma otsusele kindlaks. Ja meie poeg on ka 
juba Kamieniecis ühe minu teenri valve all. Kas Kamieniec peab siis ilmtingimata vaenlaste 
kätte langema?» 

Krzysia tõstis oma leebed silmad taeva poole. 

«Jumal on võimsam türklastestki ja tasub meie usalduse! Et ma aga olen tõotanud, et miski 
ei pea meid lahutama kui ainuüksi surm, siis on minu koht oma mehe juures.» 

Väike rüütel jahmus, sest Krzysialt oleks ta küll kõike muud oodanud, ainult mitte .seda. 

Basia aga, kes oli kohe aru saanud, kuhu see jutt sihib, naeratas kavalalt, vaatas oma 
abikaasale säravail silmil kindlalt otsa ja lausus: 

«Kas kuuled, Michal!» 

«Baška! Kas sa oled vait!» hüüdis väike rüütel suurimas segaduses. 

Siis vaatas ta abiotsivalt pan Zagloba poole, nagu ootaks temalt pääsemist, kuid see reetur 
tõusis äkki püsti ja ütles: 

«Oleks ka juba tarvis söömisele mõtelda, sest ega inimene ju ainult sõnadest ela.» 

Ja ta väljus alkoovist. 

Pan Michal tõttas talle kohe järele ja astus teele ette. 

«Noh, ja mis nüüd?» küsis Zagloba. 

«Noh, mis siis saab?» 

«Tabagu kuulid seda Ketlingi prouat! Jumala eest! Kuidas siis Poola riik hukka ei pea 
minema, kui seal on valitsemas naised!» 

«Kas teil ei tule siis ühtegi paremat mõtet pähe?» «Mis mina sinna saan parata, kui sina oma 
naist kardad? Tead, sa lase sepal endale teravad rauad alla lüüa, vaat mis.» 


VIII 


Ketlingid olid Wotodyjowskite juures külas ligi kolm nädalat. Selle aja lõpul katsus Basia 
voodist tõusta, kuid selgus, et ta ei suutnud veel jalul seista. Jõud oli visam tulema kui tervis 
— ja arst käskis teda lamada, kuni ta oma endise tugevuse tagasi saab. 

Vahepeal oli kevad kätte jõudnud. Esiteks puhus Metsikute Väljade poolt tugev ja soe tuul, 
rebides ja purustades taevast katvaid pilvi, ning siis hakkas ta neid pilvi taevavõlvil laiali 
ajama nagu karjakoer lambakarja. Pilved katsid tuule eest põgenedes maad ohtrasti vihmaga, 
mille piisad olid suured kui marjaterad. Sulavast lumest ja jääst jäid tasasesse steppi 
järvesuurused loigud; mäenõlvadelt hakkas alla voolama ojakesi, orgudesse aga kogunesid 
terved jõed, ning see kõik tormas kohinal ja mürinal Dnestri poole just niisama rõõmsalt, nagu 
lapsed jooksevad vastu oma emale. 

Pilvede vahelt vaatas ühtepuhku päike, heie ja noorendunud, aga justkui märg, nagu oleks ta 
sukeldunud sellesse vette, mis maad üldiselt uputas. 

Seejärel hakkasid läbiligunenud maapinnast tärkama rohulibled; peenikestele puuokstele 
ilmus ohtralt lehepungi. Päike kõrvetas järjest rohkem; taevasse ilmus ikka enam ja enam 
linde, tuli hulgaviisi hanesid ja kurgi; ning siis hakkas tuul kaasa tooma pilvedena pääsukesi; 
konnad krooksusid soojenenud vees kooris; arukaotuseni laulsid väikesed linnukesed — ning 
üle metsa ja maa, steppides, kuristikes, jäärakutes ja orgudes, kostis üksainus hõige, nagu 
hüüaks kogu loodus rõõmsas vaimustuses: 

«Kevad! Uhaa! Kevad!» 

Noile õnnetuile maadele aga tõi see kevad ainult leina, mitte rõõmu — ja surma, mitte elu. 
Mõni päev pärast Ketlingite lahkumist sai väike rüütel pan Myšliszewskilt järgmise teate: 

Kutšunkauri väljadel järjest suurem vägede congressus. Sultan on Krimmi saatnud suuri 
summasid. Khaan läheb Doroszenkole viiekümnetuhandelise hordiga appi. Kogu see mass 
ootab vaid vete alanemist, et siis Czarny ja Kuczmeni teed mööda minema hakata. Halastagu 
Jumal Poola riigi peale! 

Wotodyjowski saatis oma kannupoisi Pietka selle sõnumiga kohe hetmani juurde. 

Ise ta aga Chreptiõwist lahkumisega ei kiirustanud. Esiteks ei võinud ta kui sõjamees sealt 
lahkuda ilma hetmani käsuta; teiseks oli ta tatarlastega küllalt sõdinud ja teadis, et hordid nii 
ruttu edasiliikumist ei alusta. Veel ei olnud küllalt alanenud veed, veel polnud rohi kasvanud 
küllalt kõrgeks ning kasakad olid alles talvekorteris. Türklasi ootas väike rüütel kõige varem 
suveks, sest kuigi neid Adrianoopoli alla kogunes, sai nii tohutu sõjaleer, kus oli palju 
sõdalasi, voo-rilisi, hobuseid, kaameleid ja pühvleid, vaid väga aeglaselt edasi liikuda. Ent 
tatarlaste eelväge võis oodata küll juba varem, nii umbes aprilli lõpul või mai alguses. Tõsi, 
kümneist tuhandeist koosneva peaväe eel tungis maale ikka üksikuid salku, nagu enne suurt 
vihmavalingut üksikuid piisku langeb. Aga neid väike rüütel ei kartnud. Isegi esmajärguline 
tatarlaste vägi ei suutnud lagedas stepis vastu panna Poola riigi ratsaväele, rääkimata 
niisugustest jõukudest, kes sõjaväe tulekust kuulda saades juba mitmele poole laiali kaovad 
nagu tuhk ja tolm keeriste eest. 

Igatahes oli küllalt aega, ja kui ajast olekski pisut puudu tulnud, poleks pan Wotodyjowskil 
midagi olnud kokkupõrke vastu mõne tatarlaste salgaga, et neile kaua aega meeles püsivat 
õpetust anda. 

Ta oli sõjamees läbi ja läbi, elukutseline sõjamees, kelles sõja lähedus äratas janu vaenlase 
vere järele, teisest küljest aga andis talle tagasi hingerahu. 

Pan Zaglobal oli pikal eluajal tegemist olnud küll igasuguste hädaohtudega, kuid tema oli 
palju rahutun. Kriitilistes olukordades suutis ta olla julge; seda oli temas arendanud pikk, 
kuigi tihti soovimatu elupraktika, ja ta oli hakkama saanud nii mõnegi kangelasteoga, ent 
ometi mõjus esimene sõja-sõnum talle alati rängalt. Kui aga väike rüütel talle oma seisukoha 
selgeks tegi, siis läks temagi meeleolu veidi paremaks ja ta hakkas kogu Hommikumaad isegi 
ähvardama. 

«Kui kristlikud rahvad üksteisega sõdivad,» ütles ta, «siis on Issand Jeesus selle pärast kurb 
ja kõik pühakud kratsivad kõrvatagust; nõnda on see alati, sest kus on isand murelik, seal on 
murelik ka teenijaskond; aga taevale on kõige rohkem 

meelt mööda see, kes türklasi kolgib. Kuulsin ühelt vaimulikult, et pühakuil tekib lausa 
iiveldus neid koeraveljesid nähes, mistõttu taevatoidud neid enam ei" kosuta ja igavene 
õndsuski saab rikutud.» 

«Muidugi on see nõnda,» vastas väike rüütel. «Kuid türklaste vägi on tohutu suur, meie oma 
aga võiks korraga pihku haarata.» 

«Kogu Poola riiki nad ikkagi ära ei võida! Kas Carolus Gus-tavusel oli siis vähe võimu? 
Tema ajal käis. sõda venelastega ja kasakatega, Rakoczyga ja elektoriga, ja kus on nad nüüd? 
Külastasime nende kodukoldeidki tule ja mõõgaga ...» 

«Tõsi, personaliter ma seda sõda ei kardaks, sest et nagu ütlesin, pean ma midagi suurt 
korda saatma, et Issandale Jeesusele ja Pühale Neitsile tasuda oma tänuvõlg Basia peale 
halastamise eest! ... Kuid mulle teeb muret, et ühes Kamie-nieciga võivad siinsed alad sattuda 
kas või ajutiseltki paganate kätte. Kujutlege, auväärt isand, kuidas siis Issanda kirikuid 
teotama ja ristirahvast rõhuma hakatakse!» 

«Ära sa mulle kasakatest räägi! Kelmid! Nad tõstsid käe oma ema vastu ja neile tasutakse 
selle mõõduga, mida nad väärt on. Peaasi, et Kamieniec peaks vastu! Mis sa arvad, Michal, 
kas ta suudab vastu pidada?» 

«Arvan, et Podoolia kindral pole seda linna küllaldaselt varustanud ega ole ka elanikud 
küllaldaselt täitnud oma kohustusi, tundes end olevat väljaspool ohtu. Ketling ütles, et sinna 


on tulnud piiskop Trzebicki hästikorraldatud rügemendid. Jumala eest! Zbaražis kaitsesime 
endid viletsa valli tagant niisama suure ülemvõimu vastu, eks me siis nüüdki neile vastu 
paneme, sest see Kamieniec on ju kotkapesa ...» 

«Jah, kotkapesa küll, aga seda me praegu ei tea, kas leidub seal ka Wišniowiecki-taolist 
kotkast või on tegu ainult varesega. Kas sa tunned Podoolia kindralit?» 

«Võimukas isand ja hea sõjamees, ainult natuke hooletu!» 

«Tean, tunnen teda! Olen talle seda enam kui üks kord ette heitnud. Isandad Potockid 
tahtsid omal ajal, et sõidaksin ühes temaga tema kasvatajana välismaale, et ta minult häid 
kombeid õpiks. Kuid ma ütlesin: «Mina temaga kaasa ei lähe, ja nimelt tema lohakuse pärast, 
sest tal pole ühtegi kahe kõrvaga saabast, ja ta hakkaks lossides esinema minu omadega, ent 
safian on kallis.» Eks ta siis käinud Maria Ludowika juures prantsuse rõivastuses, kuid 
ühtepuhku vajusid tal sukad alla ja paljad sääremarjad aina välkusid. Ei tema küüni Wiš- 
niowieckile vöönigi!» 

«Kamienieci kaupmehed kardavad ka väga linna piiramist, sest siis jääb igasugune 
kaubandus seisma. Nemad kuulaksid 

329 

meeleldi türklaste sõna, kui see aga aitaks ja poode sulgeda ei tuleks.» «Kelmid!» ütleb 
Zagloba. 

Ja nad mõlemad väikese rüütliga olid suures mures Kamienieci saatuse pärast; iseäranis 
mõtlesid nad Basiale, kel kindluse alistumise korral oleks tulnud jagada kõikide linnaelanik- 
kude saatust. 

Viivu pärast aga lõi Zagloba enesele rusikaga vastu laupa. 

«Jumala eest! Mis me siin siis muretseme? On meil siis vaja minna sellesse närusesse 
Kamienieci ja ennast sinna lukutaha panna? Kas sul poleks parem hetmani juurde jääda ja 
sõjaväljal vaenlase vastu võidelda? Ja sel juhul ei saaks Basiat ometigi arvata meeskonna 
hulka ning ta peab ära minema, ja mitte Kamienieci, vaid kuhugi kaugele, kas- või 
Skrzetuskite juurde. Michal! Jumal vaatab mulle südamesse ja näeb, kui suur on minu isu 
vaenlaste vastu võidelda, aga sinu ja Baška heaks tahan ma seda teha, ning ma viin ta ära!» 

«Mis aga teha, kui hetmanilt käsk tuleb! ... Pagan võtku kõiki käske! ... Mis teha? ... Oota! 
... Mõtlen ruttu järele ... Sellest käsust peab ette jõudma!» 

«Kuidas?» 

«Kirjuta otsekohe pan Sobieskile, nagu teataksid talle uudiseid, ja lõpuks ütle, et läheneva 
sõja ajal tahaksid sa armastusest tema vastu jääda isiklikult tema juurde ja olla võitlusväljal 
tema kõrval. Issanda haavade nimel! See on ju esmajärguline mõte! Esiteks oleks ju lausa 
võimatu, et sinusugune sõjamees jäetaks kindlusemüüride taha, selle asemel et teda 
lahinguväljal kasutada, ja teiseks hakkab hetman sind niisuguse kirja järel veel enam hoidma 
ja soovima, et sa tema lähedal oleksid. Niisuguseid ustavaid sõjamehi läheb tal tarvis ... 
Kuule, mis ma ütlen! Kui Kamieniec suudab vastu panna, siis lõikab loorbereid Podoolia 
kindral, mida sina aga korda saadad lahinguväljal, see kõik sünnib hetmani auks. Ära karda! 
Ei hetman loovuta sind kindralile! Ennem annaks ta kedagi muud ära, sind ja mind aga ei 
ilmaski... Kirjuta kiri! Tuleta talle ennast meelde! Minu mõistus väärib ka veel midagi 
paremat kui seda, et kanad teda prügihunnikul nokik-sid! Michal! Kas joome endid sel puhul 
purju ka? Kirjuta kiri!» 

Wotodyjowski oli tõepoolest väga rõõmus; ta surus pan Zagloba oma rinnale, jäi siis aga 
viivuks mõtlema ja ütles: 

«Ja sealjuures ei peta ma Jumalat, isamaad ega hetmani-isandat, sest lahinguväljal saan ma 
kindlasti palju rohkem korda saata. Tänan sind südamest! Minagi mõtlen niisamuti, et hetman 
ei lase mind enese juurest ära, eriti veel pärast 

seda kirja. Aga kas teate, mis ma teen, et ka Kamienieci mitte hooletusse jätta? Tahan 
jalaväelasi omal käel välja õpetada ja Kamienieci saata. Kirjutan sellest kohe hetmanile!» 

«Veel parem! Aga kust sa selleks mehi võtad, Michal?» 

«Keldreis on mul ligi poolsada röövlit ja hulkurit, need ma võtangi. Iga kord, kui ma tahtsin 
kedagi võllasse puua, palus Basia niikaua, kuni jätsin nad ellu. Ta on mulle tihti soovitanud 
röövleist sõjamehi teha. Ma pole seda seni tahtnud, sest selleks on vaja eeskuju. Nüüd aga on 
meil sõda tulemas, ja kõik on lubatud. Nad on kohutavad poisid ja juba tules käinud. 
Sealjuures annan ma neile teada, et kes vabatahtlikult tuleb sellesse rügementi kuristikkudest 
või koobastest, sellele andestatakse tema endised kuriteod. Saja mehe ümber koguneb 
kindlasti... Baška rõõmustab selle üle... Suure koorma võtsite mu südamelt, auväärt isand! ...» 

Juba samal päeval saatis väike rüütel käskjala hetmani juurde, röövlitele aga kuulutas ta 
armu ja kinkis elu neile, kes jalaväkke astuvad. Kõik nõustusid heameelega ja lubasid teisigi 
juurde meelitada. Basial oli selle üle kangesti hea meel. Rügemendile mundreid õmblema 
toodi rätsepaid Uszy-cast, Kamieniecist ja kust aga saadi. Endised röövlid tegid sõjaväelisi 
harjutusi Chreptiõwi maidaanil, pan Wotodyjowski aga rõõmutses südamest, et nüüd saab ise 
võitlusväljal vaenlasega sõdida, ei jäta oma naist sõjaohtu ja osutab sealjuures teeneid ka 
Kamieniecile ja isamaale. 

Ja see töö käis juba mitu nädalat, kui ühel ilusal päeval tuli käskjalg tagasi kirjaga pan 
hetman Sobieskilt. 

Hetman kirjutas järgmist: 

Minu kallis ja mulle väga armas Wotodyjowski! 

Selle eest, et teatad mulle nii usinasti kõik uudised, olen mina sulle igavesti tänulik ja ka 
isamaa peaks seda olema. Sõda on kindel! Mulle teatati ka teiselt poolt, et Kutšunkauri stepis 
seisab tohutu vägi; ühes hordilastega on seal kolmesaja tuhande ümber. Sultanile on 
Kamieniec kõige tähtsam. Lipekitest reeturid näitavad türklastele kõik teed kätte ja annavad 
Kamienieci kohta teateid. Loodan, et Jumal annab Tuhaj-bei poja, selle mao sinu meelevalda 
või siis Nowowiejski kätte, kellele tehtud ülekohtu pärast mu süda tõsiselt valutab. Ouod 
attinet sellesse, et sinagi minu juures oleksid, Jumal teab, kui hea meelega ma seda näeksin, 
aga see ei saa nõnda sündida. Pan Podoolia kindral on mulle pärast kuninga valimist küll nii 
mõndagi lahkust avaldanud, mina aga saadan talle abiks kõige parema sõjamehe, sest tahan 
seda Kamienieci kindlust kaitsta nagu oma silmatera. Seal on palju mehi, kes elu jooksul on 
üldse kord või kaks sõjast osa võtnud, kuid 

nõnda, nagu see juhtub inimestega, kes on söönud mõnda erilist toitu, mida peab siis meeles 
kogu eluaja; ent niisugustest meestest, kes oleksid seda toitu söönud igapäevase leivana ning 
võiksid oma kogemustega ja nõuannetega abiks olla, on seal kindlasti puudus, ja kuigi ka neid 
peaks seal leiduma, siis pole nad ikkagi küllalt väärikad. Just seepärast saadan ma sinu sinna, 
sest Ketling on küll hea sõjamees, kuid vähem tuntud. Sinu poole aga pöörduvad kõikide 
pilgudh Hing ma arvan, et ka siis, kui seal keegi teine käske annab, võetakse sinu sõnu ikkagi 
heameelega kuulda. Võib-olla kujuneb see teenistus Kamieniecis küllalt ohtlikuks, aga meie 
oleme sellega juba harjunud, et läheme selle vihma kätte, mille eest teised varju poevad. 
Meile on küllaldaseks tasuks kuulsus ja tänulik meelespidamine, peaasi aga on isamaa, mille 
päästmisele. mul pole vist küll tarvis sind eriliselt õhutada. 

See kiri, mis ohvitseride ringis ette loeti, avaldas sügavat muljet, sest kõik mehed oleksid 
meelsamini sõjaväljal võidelnud kui kindluses. Wotodyjowski langetas pea. 

«Mida sa mõtled?» küsis Zagloba. 

Väike rüütel aga tõstis oma nüüd juba rahulikuks muutunud näo ja vastas niisama rahulikult, 
nagu poleks ta sugugi oma lootustes pettunud: 

«Me läheme Kamienieci... Mis mul siin veel mõtelda on!» 

Ja oleks võinud arvata, et tal pole ilmaski olnud midagi muud mõttes. 


Ning hetke pärast liigutas ta oma vurrukesi ja lausus: 

«Hei! Kallid kaaslased, me läheme Kamienieci, ja elusalt me teda ära ei anna!» 

«Elusalt me teda ära ei anna!» kordasid ohvitserid. «Surra tuleb ju ükskord niikuinii!» 

Pan Zagloba oli selle peale tüki aega vait, kõigile koosolijaile järjest otsa vaadates; kui ta 
nägi, et kõik ootavad, mis tema nüüd ütleb, tõmbas ta sügavalt hinge ja sõnas: 

«Tulen teiega ühes! Pagan võtku!» 


IX 


Kui maa oli tahenenud ja rohi kasvas lopsakalt, tuli khaan Doroszile ja mässavatele 
kasakatele isiklikult appi, olles Krimmi ja Astrahani hordi viiekümnetuhandelise väe eesotsas. 
Khaan ise ja tema sugulased, kõik tähtsamad mursaad ja beid kandsid padišahhilt kingituseks 
saadud rõivaid ega läinud nüüd enam Poola riigi vastu võitlusesse nagu tavaliselt, et 

332 

saada sõjasaaki ja vange, vaid alustasid sõda Lechistani ja kogu kristluse hävitamiseks. 

Teist, veel suuremat ohtu kujutas endast Adrianoopoli alla kogunenud vägi, ja kõige selle 
uputuse vastu seisis seal üksainus Kamieniec, mujal oli Poola riik lahtine ja avar nagu stepp, 
ning sarnanes haige inimesega, kes ennast üldse kaitsta ja kogunisti jalgadelegi ajada ei suuda. 
Ta oli juba kurnatud eelmistest, kuigi viimaks võidukalt lõppenud sõdadest Rootsi, Preisimaa, 
Moskva, kasakate ja Ungari vastu; ta oli kurnatud salasepitsustest sõjaväes ja neetud 
Lubomirski mässust, nüüd aga lõplikult nõrgestatud kodustest rahutustest, kuningate 
saamatusest, võimukandjate tülidest, rumala aadelkonna vaimupimedusest ja kodusõja 
kartusest. Asjatult hoiatas suur Sobieski ähvardava kaotuse eest, keegi ei tahtnud uskuda, et 
puhkeb sõda; ei kantud hoolt kaitsevahendite eest, kroonul polnud raha, hetmanil polnud 
sõjaväge. Võimule, keda vaevu oleksid suutnud võita kõigi kristlikkude maade sõjaväed koos, 
oli hetmanil vastu panna äiult mõni tuhat meest. 

Idas aga, kus kõik toimus nõnda, nagu soovis padišahh, ja kus rahvad olid nagu mõõk ühe 
inimese käes, oli hoopis teine lugu. Sellest hetkest, mil heisati prohveti suur lipp ja sultani- 
lossi väravail ja sõjatornil lehvisid buntšukid ning kõrged vaimulikud kuulutasid, et alanud on 
püha sõda, tõusis pool Aasiat ja kogu põhjapoolne Aafrika. Padišahh ise seisis kevadel 
Kutšunkauri stepis ja hakkas koguma maailmas seninägemata väevõimu. Tema püha isiku 
ümber koondusid sada tuhat spaahit ja janitšari, parimad türgi väeosad, ja siis hakkas kokku 
voolama sõjavägesid ka kõige kaugematest maadest ja asulatest. Need, kes elasid Euroopas, 
ilmusid kohale kõige enne. Tulid bosniakkide ratsaväerühmad, kes sarnanesid värvi poolest 
koiduga, viha poolest aga äikesega; tulid metsikud albaanlased, kes võitlesid jalaväe vastu 
teravate handžaritega; tulid muhamedi usku läinud serblased; tuli rahvast Doonau kaldailt ja 
veel kaugemaltki, teiselt poolt Balkanit ja veel kaugemalt, üsna Kreeka mägedest. Iga pasa oli 
nii suure sõjaväe eesotsas, mis oleks võinud üksindagi hävitada kogu kaitsetu Poola riigi. 
Tulid valahhid, tulid Dobrudža ja Bialogrodi väed kõiges suuruses; tuli mitu tuhat lipekit ja 
tše-remissi, kelle juhiks oli Tuhaj-bei poeg Azja; need viimased pidid olema teejuhtideks sel 
õnnetul, neile hästi tuntud maal. 

Siis aga hakkas Aasia poolt kokku voolama veel üldine muhamedi rahvaste maakaitsevägi: 
Siwasi, Brussa, Aleppo, Damaskuse ja Bagdadi pasad, kes peale regulaarsete sõjavägede tõid 
kaasa relvastatud jõuke, alates Väike-Aasia seed-rimetsadega kaetud mägede metsikuist 
hõimudest ja lõpetades Eufrati ja Tigrise kallaste tõmmunahksete elanikkudega. 

Kaliifi kutse peale ilmusid araablased, kelle burnustest kattus Kutšunkauri stepp nagu 
lumega; nende seas oli samuti liiva-kõrbede rändrahvaid ning Mediina ja Meka elanikke. Ei 
jäänud tulemata ka truualamlikud egiptlased. Need, kes elasid rahvarikkas Kairos, kes 
vaatasid igal õhtul püramiidide pool kumavasse ehataevasse, kes ekslesid Teeba varemete 
ümber, kes elasid noil uduseil mail, kust saab alguse püha Niilus, ja kellel päike oli põletanud 


naha süsimustaks,rheed kõik tulid nüüd relvastatult kokku Adrianoopoli alla ning palvetasid 
igal õhtul Islami võidu eest, soovides hävingut sellele riigile, mis oli juba aastasadu üksinda 
kaitsnud prohveti jüngrite eest kogu ülejäänud maailma. 

Oli määratu hulk relvakandjaid, sadu tuhandeid hobuseid hirnus stepis, sadu tuhandeid 
härgi, lambaid ja kaameleid oli seal koos hobusekarjadega. Oleks võinud arvata, et Jumala 
käsul on ingel koik rahvad Aasiast välja ajanud, nagu Aadam omal ajal paradiisiaiast välja 
aeti, käskides neid minna sinna, kus päike paistab kahvatumalt ja kus talvel steppides lund 
sajab. Nõnda läksid nad oma karjadega lugematute hulkadena, valged, tumedad ja mustad 
sõjamehed. Kui palju võis seal kuulda igasuguseid keeli, kui palju igasuguseid rõivaid helkis 
seal kevadpäikese säras! Ühed rahvad panid teisi imeks; ühtedele olid võõrad teiste kombed ja 
tundmatud nende relvad, isesugused ka nende võitlusviisid. Ainult usund ühendas neid 
rändrahvaid, ainult siis, kui muezzinid palvele kutsusid, pöörasid kõik need isesuguseid keeli 
rääkijad näo ida poole, hüüdes Allahit nagu ühest suust. 

Ainuüksi sultani teenijaskonda oli enam kui kogu Poola riigis sõjamehi. Sõjaväele ja 
vabatahtlikkudele järgnesid kaupmehed, kes kõiksugust kaupa müütasid; nende koormad ühes 
sõjavägede koormatega tulid jõge pidi. 

Kahel kolme buntšuki pasal kahe sõjaväe eesotsas polnud muud tööd kui varustada neid 
müriaade söögimoonaga — ja seal oli kõike küllalt. Sangrytani maakonnaülem valvas püssi- 
rohulaagrit. Sõjaväega kaasas oli kakssada kahurit, neist kümme nii suurt purustajat, milliseid 
polnud ühelgi kristlasest kuningal. Aasia begler-beid seisid paremal tiival, Euroopast tulnud 
sõjaväed aga vasakul. Telgid asusid nii suurel maa-alal, et selle kõrval näis Adrianoopol üsna 
väikese linnana. Juba üksnes purpurist, siidnööridest, atlassriidest ja kuldtikandeist säravad 
sultani väeosad moodustasid otsekui omaette linna. Nende hulgas liikus ringi palju relvastatud 
valvureid, kollastes ja helesinistes rõivastes mustanahalisi abes-siinlasi ja hiiglakasvulisi kurdi 
hamaale, kes pidid koormaid kandma; samuti oli seal siidpaeltest varjatud kenade nägudega 
usbeki noorukeid ja hulk teisi teenreid, kes olid värvi 

küllased nagu stepililled — osa neist oli määratud hobuse-poisteks, osa laua juures 
talitajaiks, osa lambikandjaiks, osa tähtsamate õukondlaste kannupoisteks. 

Avaral maidaanil sultani õue ümber, mis usklikkudele oma toredusega ja hiilgusega tõotatud 
paradiisi meenutas, seisid vähem silmatorkavad, kuid sultani õuega üheväärsed suur-vesiiri, 
kõrgemate vaimulikkude ja Anatoolia pasa, suurvesiiri noore asetäitja Kara Mustata 
õukonnad; Kara Mustafa kui tulevase «sõjapäikese» poole olid suunatud niihästi sultani kui 
ka kõikide teiste laagrisolijate pilgud. 

Padišahhi telkide ees olid valvuriteks «polahhia» jalaväelased, kes kandsid peas nii kõrgeid 
turbaneid, et neid võis pidada tõelisteks hiiglasteks. Nende relvadeks olid pikkade keppide 
otsa kinnitatud pistodad ja lühikesed kõverad mõõgad. Nende lõuendtelgid asetsesid sultani 
telkidega täiesti kõrvuti. Edasi tuli hirmuäratavate janitšaride laager, kelle relvadeks olid 
musketid ja piigid; need moodustasid õigupoolest Türgi vägede tuuma. Ei Saksa keiser ega 
Prantsuse kuningas võinud uhkustada jalaväega, mida oleks võinud võrrelda nendega nii 
arvukuselt kui ka osavuselt. Üldiselt oli sultani sõjavägi Poola riigi sõjaväest nõrgem ning 
poleks arvulise võrdsuse korral üheski sõjas suutnud poolakate jalaväge võita; poolakad pidid 
vahel alistuma ainult seetõttu, et tegemist oli vaenlase tohutu suurearvulise ülekaaluga. Janit- 
šarid aga julgesid võitlusse astuda isegi ratsaväehorugvidega. Nad tegid hirmu kogu 
kristlikule maailmale ja isegi Konstantinoopolile. Tihti värises koguni sultan nende ees, ja 
nende «tallekeste» pealik oli üks tähtsamaid au- ja võimukandjaid. 

Janitšaride järel oli spaahide laager, siis järgnesid pašade regulaarväed ja edasi tuli lihtne 
relvastatud mass. Kõik need sõdalased olid juba mitu kuud Adrianoopoli all oodanud, kuni 
lisandub abiväge Türgi riigi kõige kaugemal asuvaist väeosadest ja kevadpäike imeb maa 
seest rõskuse ning kergendab nende sõjakäiku Lechistani vastu. 


Päike aga näis samuti sultani soovi arvesse võtvat ja paistis heledasti. Aprilli algusest kuni 
maikuuni tuli Kutšunkauri stepis vaid mõni üksik soe vihmahoog, muidu sinas sultani telgi 
kohal Jumala helesinine taevas, kus polnud pilveraasugi. Päikesekiired mänglesid yalgeil 
telkidel, toredail turbaneil, mitmevärvilistel mütsidel ning kiivrite, lippude ja odade tera- 
vikkudel, ujutades oma heleda valgusega üle kogu sõjaleen — telgid, inimesed ja karjad, 
õhtuti hiilgas selges taevas kuu-sirp kõikide nende tuhandete vaikse kaitsjana, kes siirdusid 
selle embleemi all vallutama ikka jälle uusi maa-alasid; siis tõusis kuu taevas üha kõrgemale 
ja muutus lõkketulede paistel kahvatuks. Aga kui kogu tohutus stepis lõid leegitsema tule- 
lõkked 

ning Damaskuse ja Aleppo massala-dzilariteks nimetatud jalaväelased süütasid sultani ja 
vesiiri telkide juures põlema rohelised, punased, kollased ja helesinised lambid, siis võis küll 
arvata, et üks lapike taevast on langenud maa peale ja et seal stepis sätendavad tulukesed on 
taevatähed. 

Nendes vägedes valitses eeskujulik kord ja distsipliin. Pasad 
paindusid sultani tahte all nagu kõrkjad tuules, ja neile alis- 
tus kogu sõjavägi. 

Inimeste ja loomade toidutagavaradest puudust ei tuntud. Kõike toodi kohale ülirohkesti ja 
õigel ajal. Samuti möödusid eeskujulikus korras sõjaväeliste harjutuste tunnid, söömaajad ja 
palvused. Kui muezzinid provisoorselt kokkulöödud puutornidest kutsusid inimesi ühisele 
palvusele, siis pööras kogu sõjavägi näo ida poole, igaüks pani enda ette mõne naha või vaiba 
ja viimane kui üks mees kogu sõjaväes heitis põlvili. Seda distsipliini nähes täitusid 
väehulkade südamed kindla võidulootusega. 

Sultan tuli laagrisse aprillikuu lõpul, kuid ei alustanud kohe sõjakäiku. Ta ootas üle kuu aja, 
et veed-alaneksid, ning harjutas selle aja kestel oma sõjaväge laagrieluga, valitses, võttis vastu 
saadikuid ja pidas kohut oma purpurpunase baldah-. hiini all. Tema imeilus esimene naine 
Kasseka oli sel sõjaretkel kaasas, ja ühes temaga liikus paradiislikku unenägu meenutav 
õukond. 

Käskijanna istus kullatud vankril kallist siidriidest valmistatud purpurpunase baldahhiini all, 
ning temale järgnesid teised vankrid ja valged, purpuriga kaetud pakikandjad, süüria 
kaamelid. Ilusad neiud ja bajadeerid laulsid talle. Niipea kui teekonnast väsinud käskijanna 
silmad sulges, kattes need siidõrnade laugudega, hakati talle laulma unelaulu. Päevase 
kuumuse ajal lehvisid tema pea kohal jaanalinnusulgedest ja paabulinnusulgedest lehvikud; 
hinnalised hommikumaised aroomid hõljusid tema telkide ees nagu india muinasjutus. Teda 
saatsid kõik aarded, imed ja varandused, mida võis talle pakkuda sultani võim ja Ida. 
Hommikumaa kaunitarid, bajadeerid ja mustanahalised eunuhhid, inglitega sarnanevad noo- 
red teenrid, süüria kaamelid, hobused Araabia kõrbetest, lühidalt — kõik see aina särast 
pärlitest, lameest, kuldseist pea-ehteist, veikles vikerkaarena teemantidest, rubiinidest, sma- 
ragdidest ja safiiridest. Tema ette heitsid põrmu rahvad, julgemata vaadata seda nägu, mida 
vaadelda oli õigus vaid padišahhil, ning kogu seda pidulikku rongkäiku oleks võinud pidada 
kas taevalikuks ilmutuseks või Allahi võimuga muinaslooliste unelmate ilmast maa peale 
toodud tõeluseks. 

Päike aga kõrvetas üha tugevamini ja lõpuks tuli ränk põud. Niisiis heisati ühel õhtul sultani 
telgi ees lipp suurde masti 

ja kahuripauk kuulutas sõjaväele ja rahvastele, et sõjakäik Lechistani vastu algab. Taoti 
suurt püha trummi, põrisesid kõik teisedki trummid, läbitungivalt vingusid viled, ulgusid 
vagad poolalasti dervišid, ja öö tulekul, et kõrvetavat päikest Vältida, hakkas laager liikuma 
kui tohutu jõgi. Aga sõjavägi pidi teele asuma alles mitu tundi pärast esimest signaali. Kõige 
ees liikus voor ja läksid need pasad, kes sõjaväge toidumoonaga varustasid, siis terved 


leegionid käsitöölisi, kelle ülesandeks oli püstitada telgid, ning seejärel veo- ja tapaloo-made 
karjad. Liikuda taheti kuus tundi käesoleval ööl ning ka järgmistel öödel, ja korraldus oli 
niisugune, et igal peatus-paigal ootaks sõdureid toit ja kindel puhkus. 

Kui viimaks ka sõjavägi teele pidi asuma, laskis sultan ennast üles künkale viia, et pilguga 
hõlmata kogu oma sõjaväge ja tunda sellest rõõmu. Temaga olid kaasas suurvesiir, kõrgemad 
vaimulikud ja suurvesiiri noor asetäitja Kara Mustata, valvemeeskonnaks «polahhia» 
jalaväelased, öö oli selge ja vaikne; kuu paistis väga heledasti — ja sultan oleks võinud 
pilguga hõlmata kõiki oma vägesid, kui need üldse oleksid olnud inimsilmale hõlmatavad; 
sest kuigi nad liikusid edasi üsna üksteise ligi, venisid nad ometi mitmel miilil. 

Siiski rõõmutses sultan südamest, ning lõhnavaid, sandlipuust nikerdatud palvehelmeid 
sõrmitsedes tõstis ta silmad taeva poole ja tänas Allahit, et see oli temast teinud nii paljude 
vägede ja rahvaste isanda. Kui sõjameeste esimesed read olid juba peaaegu täiesti kaugusesse 
kadunud, katkestas ta palve, pöördus Kara Mustafa poole ja ütles: «Olen unustanud, kes liigub 
esimeses vahtkonnas!» «Paradiislik Hiilgus!» vastas Kara Mustžtfa. «Esimeses vahtkonnas on 
lipekid ja tšeremissid, ja nende juhiks on sinu koer Azja, Tuhaj-bei poeg .. .» 


X 


Pärast pikemat peatust Kutšunkauri stepis oli Tuhaj-bei poeg Azja tõepoolest asunud oma 
lipekitega kogu Türgi väe etteotsa ja liikus nüüd Poola riigi piiri poole. 

Jälle näis talle säravat õnnetäht pärast toda rasket lööki, mis oli tabanud tema kavatsusi ja 
tema isikut Basia vapruse läbi. Kõigepealt parandas Azja tervist. Tema ilu oli küll igaveseks 
ajaks rikutud: üks silm oli täiesti tühjaks jooksnud, nina lömaks löödud, ja tema nägu, varem 
nii uhke ning jahi-kullipea sarnane, oli muutunud inetuks ja hirmuäratavaks. Kuid mida 
õudsem ta oli teistele, seda rohkem austasid teda metsikud Dobrudža tatarlased. Tema 
saabumisest rääkis kogu 

337 

laager ja tema kangelasteod aina kasvasid, muutudes inimest.e juttudes viimaks tohutuks. 
Räägiti, nagu oleksid koos temaga sultani teenistusse üle tulnud kõik lipekid ja tšeremissid; et 
ta olevat ljahhe nii osavasti petnud, nagu seda pole suutnud ükski teine enne teda; ta olevat 
süüdanud kõik linnad , Ikogu Dnestri jõe piirkonnas ja suurepärast sõjasaaki kaasa toonud. 
Need, kes alles pidid minema Lechistani, need, kes olid tulnud kaugelt Hommikumaalt, 
polnud seni veel tunda saanud ljahhide relvi; need, kelle südamed põksusid ärevalt, et peagi 
tuleb seista silm silma vastu uskmatute hirmsa ratsaväega — kõik need nägid noores Azjas 
sõjameest, kes oli ]jahhidega juba kartmatult võidelnud, neid koguni võitnud, seega sõja 
õnnelikult alustanud. Seda sangarit nähes täitusid nende südamed rõõmuga; kuna Azjal oli 
pealegi isaks hirmus Tuhaj-bei, kelle nimi oli kuulus kogu Idas, siis pöördusid kõikide pilgud 
seda enam tema poole. 

«Ljahhid on teda kasvatanud,» öeldi, «tema aga on lõvi poeg: hammustas neid ja tuli tagasi 
padišahhi teenistusse.» 

Isegi suurvesiir soovis teda oma silmaga näha saada ja ta meeldis ka «tõusvale 
sõjapäikesele», vesiiri noorele asetäitjale Kara Mustafale, kes oli ihu ja hingega andunud 
sõjakuulsu-:sele ja pidas lugu uljastest sõjameestest. Mõlemad pärisid temalt hoolega kõike 
Poola riigi, hetmani, sõjavägede ning Kamienieci kohta ja neid rõõmustasid tema vastused, 
millest nähti, et see sõda ei saa rängaks kujuneda ja lõpeb kindlasti nende võiduga, ljahhidele 
aga langeb osaks kindel kaotus; neile mõlemale pidi see sõda andma ghazii (maadevallutaja) 
tiitli. 

Suurvesiir annetas Azjale hõbelameest kuue, mis teda kõikide lipekite ja tšeremisside silmis 
suuresti tõstis. Kryczynski, Adurowicz, Morawski, Grocholski, Tworowski ja 
Aleksandrowicz, ühesõnaga kõik need rooduülemad, kes kunagi olid Poola riigi teenistuses 


olnud ja seal elanud, nüüd aga tagasi tulnud, suhtusid Azjasse truualamlikult, austades temas 
niihästi ta vürstlikku päritolu kui ka sultanilt rõivakingituse saanud sõjameest. Nii saigi temast 
tähtis mursaa, ja tema märguannet ootas üle tuhande mehe, kes olid tavalistest tatarlastest 
võrratult tublimad. Eelseisev sõda, kus noorel mursaal oli kergem välja paista kui kellelgi 
teisel, võis teda tõsta kõrgele; selles sõjas võis ta leida au, hiilgust ja võimu. 

Ent siiski oli Azja hing mürgistatud. Esiteks riivas tema uhkust see, et tatarlastel polnud 
türklaste, eriti aga janitšaride ja spaahide silmis suuremat tähtsust, kui on jahikoeral küttide 
silmis. 

Temast enesest peeti küll lugu, tatarlasi aga loeti üldse mingisuguseks alatuks massiks. 
Türklased vajasid neid, kartsidki 

neid vahel, laagris aga ei peetud neid millekski. Seda märgates eraldas Azja oma lipekid 
üldisest tatarlaste massist kui erilise, parema väeosa, äratades sellega ühtlasi teiste Dobrudža 
ja Bialogrodi mursaade viha; siiski ei suutnud ta türgi ohvitsere selles veenda, et lipekid 
teistest hordilastest tõepoolest paremad on. Olles ise üles kasvanud kristlikus riigis, aadlike ja 
rüütlite hulgas, ei suutnud ta pealegi harjuda idamaiste kommetega. Poola riigis oli ta olnud 
lihtne ohvitser, mitte eriti kõrge aukraadiga, ometi polnud tal kunagi tarvis olnud end niivõrd 
alandada ülemuste ja koguni hetmani enese ees nagu siin, olles mursaa ja kõikide lipekite 
juht. Siin pidi ta näoli langema suurvesiiri ette, oma sõbra, suur-vesiiri noore asetäitja telgis 
tuli tal maani kummardada, ta pidi roomama pašade, kõrgemate vaimulikkude ja janitšaride 
ülema ees. Azja polnud sellega harjunud; tal ei läinud meelest, et ta oli kangelase poeg, tema 
hing oli metsik ja kõrgustesse suunduva uhke kotkalennuga ning selline olukord solvas teda 
väga. 

Kõige enam tuska tegi talle aga mõte Basiale, kõrvetades teda nagu tuli. Rääkimata sellest, 
et üks nõrk käsi oli kukutanud hobuse seljast tema, Tuhaj-bei poja, kes Braclawi ja Kalniki all 
ning paljudes teistes lahingutes oli võitlema kutsunud ja tapnud väga kardetavaid Zaporožje 
kangelasi; rääkimata tollest häbist ja alandusest, armastas ta seda naist piiritult, meeletult, 
oleks tahtnud olla tema isandaks omaenda telgis, vaadata talle näkku, lüüa teda ja suudelda. 
Kui keegi oleks talle võimaldanud valida, kas saada padišahhiks ja sellena valitseda poole 
maailma üle või võtta kaissu see naine,, tunda oma südamega tema vere soojust, oma näol 
tema hingeõhku, oma huultel tema huuli, siis oleks ta selle eest ära andnud Konstantinoopoli, 
Bosporuse ja kaliifi au. Ta ihkas seda naist, sest armastas teda; ihkas teda ka seepärast, et 
vihkas teda; mida võõramaks Basia talle jäi, seda enam ta teda vihkas; ning ihkas teda seda 
enam, mida puhtam, ustavam ja süütum oli see naine. Tihti valdas teda meeletu iha,, kui ta 
oma telgis meenutas, et oli juba kord, pärast võitu Azba-bei üle, suudelnud tema silmi, et oli 
tundnud Raszköwi minnes tema rinda oma rinnal. Ta ei teadnud, mis Basiast on saanud, kas ta 
põgenemisel polnud hukkunud. Vahel pakkus mõte Basia surmast talle kergendust; vahel 
võttis tema südames võimust äravõitmatu kurbus. Oli hetki, mil ta leidis, et parem oleks olnud 
Basiat mitte röövida ja Raszköwi mitte maha põletada, mitte üle minna sultani leeri, vaid 
jääda lipe-kiks Chreptiöwis — siis oleks ta Basiat vähemalt näinudki. 

Nüüd aga oli tema telgis õnnetu Zosia Boska, kelle elu möödus orjalikus teenimises, 
häbistuses ja igaveses hirmus, 

sest tatarlase südames ei leidunud temale kübetki halastust. Azja tasus talle lihtsalt kätte 
selle eest, et ta polnud Basia! Siiski oli Zosia kena ja võluv nagu lilleõis, oli noor ja ilus, ning 
Azja nautis tema ilu küllastuseni, kuid lõi teda jalaga vähimalgi põhjusel või piitsutas tema 
valget keha. Hullemat põrgut oli võimatu ette kujutada, sest noorel neiul polnud vähimatki 
pääsemislootust. Tema elukevadel oli Raszkõwis õitsema puhkenud armastus noore 
Nowowiejski vastu, keda ta südamest armastas; kogu hingest oli ta armastama hakanud tema 
rüütellikkust ja õilsat, auväärt iseloomu, nüüd aga oli ta selle koleda, pimeda mehe orjatar ja 


mängukann; värisedes nagu pekstud koer pidi ta roomama Azja jalgade ees ning jälgima tema 
pilke ja käsi, kas need ei haara jälle piitsa, et peksta teda vaeseomaks; seejuures pidas ta hinge 
kinnj ja hoidis pisaraid tagasi. 

Ta teadis hästi, et temale polnud ega võinudki olla halastust, sest kuigi ta oleks mingisuguse 
ime läbi nende hirmsate käte vahelt ära pääsenud, polnud ta ometi enam endine Zosia, puhas 
nagu värskelt langenud lumi, suuteline puhta südamega vastu võtma ja tasuma oma mehe 
armastust. See kõik oli nüüd igaveseks ajaks kadunud. Kuna aga tema ise oli täiesti süütu 
selles suures häbistuses, milles ta nüüd pidi elama, oli ta sealjuures siiski säilinud puhta 
neiuna, oli süütu nagu talleke, hea nagu tuvi, usaldav nagu laps, lihtne ja armastust ihkav, 
ning seetõttu ei saanud ta kuidagi aru, miks peab ta kannatama seda hirmsat ülekohut, mida 
miski ei suuda enam heaks teha, miks lasub temal niisugune halastamatu Jumala viha — ning 
see hingepiin suurendas veelgi tema valu ja ahastust. 

Nõnda möödusid tal päevad, nädalad, kuud. Azja oli juba talvel tulnud Kutšunkauri steppi, 
aga Poola riigi piiri asuti ründama alles juunikuus. Kogu see aeg möödus Zosial häbistuses, 
piinas ja töös. Vaatamata Zosia ilule ja võluvusele, vaatamata sellele, et hoidis seda noort 
neiut oma telgis, ei armastanud Azja teda, vaid pigem vihkas, kuna ta polnud Basia, pidades 
teda tavaliseks orjatariks ja lastes tal orjatööd teha. Zosia jootis tema hobuseid ja kaameleid 
jõe ääres, kandis vett ja muretses puid tuletegemiseks, tegi ööseks loomanahkadele aseme ja 
keetis toitu. Teistes Türgi väeosades ei väljunud naised telkidest, kas kartes janitšare või 
vastavalt usukommetele. Lipekite laager aga asetses pisut eemal ja naiste varjamise komme 
polnud nende seas levinud, sest Poola riigis elades polnud nad sellega harjunud. Lihtsõdu-rite 
orjatarid — kui mõnel üksikul mehel orjatar kaasas oli —-ei katnud oma nägugi. Naised ei 
tohtinud küll eemalduda lipekite maidaani piirkonnast, sest neid oleks siis tingimata 

ära röövitud, kuid maidaani piirides võisid nad julgesti igal pool liikuda, hoolitsedes laagri 
majandusliku külje eest. 

Vaatamata sellele, et töö oli raske, tegi Zosiale teataval määral rõõmugi võimalus puid või 
jõevett tuua ning joota hobuseid ja kaameleid, sest telgis ta ei julgenud nutta, väljas aga võis 
karistamatult anda pisaratele voli. Kord puid kandes kohtas ta oma ema, kelle. Azja oli 
Halimile kinkinud. Nad langesid teineteisele kaela ning lahutati jälle vägivaldselt, ent kuigi 
Azja Zosiat pärast selle eest peksis, jagades talle hoope isegi pähe, jäi selle kohtumise 
mälestus neiule ometi kalliks. Teisel korral, pestes jõe ääres Azja rätikuid ja jalanartse, nägi ta 
Ewkat, kes pangedega läks vett tooma. Ewka ägas pangede raskuse all; tema kuju oli 
kohmakaks muutunud, kuid nägu, osaliselt küll kaetud, meenutas Zosiale hii palju Adamit, et 
tema südamesse lõi hirmus valu ja ta pidi peaaegu minestama. Suurest hirmust ei söandanud 
nad teineteist kõnetada. 

See hirm sai Zosial viimaks ainuvalitsevaks tundeks kõigi igatsuste, lootuste ja mälestuste 
asemel. Tema ainus eesmärk oli pääseda peksust. 

Basia oleks tema olukorras tapnud Azja tatarlase enese noaga juba esimesel päeval, 
hoolimata kõigest, mis teda selle eest oleks oodanud; Zosia aga, olles alles üsna laps, ei olnud 
nii vapper kui Basia. 

Ning lõpuks läks asi niikaugele, et ta hakkas pidama helduseks seda, kui hirmus Azja 
hetkelises ihas lähendas oma moonutatud näo tema suule. Telgis istudes vaatas Zosia lak- 
kamatult oma isandale otsa, püüdes lugedta tema pilgust, kas ta on vihane või mitte, jälgides 
tema liigutusi, katsudes ära arvata tema soove. 

Kui ta siis vahel aimas halba ja kui Azjal — nagu omal ajal ka vanal Tuhaj-beil — hakkasid 
vurrude alt välkuma kihvad, siis roomas ta hirmust peaaegu meeletuna tema jalgade ees, 
surudes oma kahvatunud huuli tema saabastele, emmates kramplikult tema põlvi ja karjudes 
nagu piinatud laps: 

«Ära löö mind, Azja! Andesta! Ära löö!» 


Azja aga ei andestanud peaaegu kunagi ja maksis talle alati kätte, ning mitte ainult selle 
eest, et ta polnud Basia. Ta oli ju olnud Nowowiejski kihlatu! Azja oli kartmatu südamega. 
Aga tema ja noore pan Nowowiejski vahel olid veel õiendamata nii hirmsad arved, et selle 
hiiglase peale mõeldes valdas noort lipekit tema südames tardunud kättemaksuihale lisaks ka 
mõningane rahutus. Sõda oli tulemas, nad võisid kahevõitlusesse sattuda, ja see oli isegi väga 
tõenäoline. Azja ei suutnud neid mõtteid vältida, aga kuna need tekkisid tal 

Zosiat nähes, siis tasus ta neiule ka nende eest, nagu püüaks-piitsalöökidega peletada oma 
rahutust. 

Viimaks jõudis kätte see hetk, mil sultan andis käsu rünnaku alustamiseks. Tõepoolest pidid 
lipekid ja nende järel Dobrudža ja Bialogrodi tatarlaste müriaadid minema eesotsas. See oli 
sultani, vesiiri ja vesiiri asetäitja vahel niiviisi; kokku lepitud. Algul aga, eriti Balkani poole 
liikudes, läksid kõik üheskoos. Retk oli üsna mugav, sest kuumade ilmade tõttu mindi ainult 
öösiti kuus tundi ühest peatusest teisenL Tõrvatünnid põlesid nende tee ääres, ja sultanile 
valgustati, teed mitmevärviliste lampidega. Võimsa lainena hoovasid rahvahulgad üle piiritute 
lagendikkude, täites rohutirtsuparve-dena orge ja kattes mägesid. Relvastatud sõjameestele 
järgnesid killavoorid haaremitega ja killavooridele järgnes lugematu hulk kariloomi. 

Balkani mägede eelseis soodes aga vajus Kasseka purpurne ja kuldne vanker niivõrd mutta, 
et kakskümmend härga ei suutnud seda sealt välja tõmmata. «See on halb enne, isand, nii 
sinule kui ka kogu sõjaväele!» ütles sultanile kõrgeim mufti. «Halb enne!» kordasid 
poolnõdrameelsed laagri-dervišid. Sultan kohkus ja otsustas kõik naised ühes ilusa Kassekaga 
laagrist eemaldada. 

Käsk anti sõjaväele teada. Need mehed, kellel polnud oma orjatare kuhugi jätta ja kes ei 
tahtnud neid armukadedusest müüa võõraile, eelistasid nad surmata. Teisi ostsid tuhandete 
eest kaubitsejad, et neid siis edasi müüa Stambuli turgudel ja kõikides lähemates Aasia 
linnades. Kolm päeva järgemööda kestis see laat. Azja pakkus kaupmeestele kõhklematult 
Zosiat, kelle peagi ostis hea raha eest oma pojale üks rikas vana Stambuli kaupmees. 

See oli hea inimene, sest Zosia pisarate ja palumiste peale-ostis ta Halimilt ka Zosia ema, 
tõsi küll, saades tema poolmuidu. Järgmisel päeval rändasid mõlemad Stambuli poole ühes 
terve hulga naistega. Stambulis paranes Zosia olukord, kuigi ei muutunud vähem alandavaks. 
Uus omanik hakkas, teda armastama ja tõstis ta mõne kuu pärast oma abikaasa ausse. Emast 
ei tulnud tal enam lahkuda. 

Palju inimesi, nende seas ka palju naisi, pöördus kodumaale tagasi, vahel isegi väga kaua 
aega kestnud orjapõlve järel. Kõneldakse, et olnud keegi mees, kes nii armeenia kui ka kreeka 
kaupmeeste ja Poola riigi saadikute teenrite kaudu igati oli Zosiatki taga otsinud, kuid asjatult. 
Siis lõppesid äkki kõik tagaotsimised ja Zosia ei näinud enam kunagi oma kodumaad ning 
omaste kalleid nägusid. Ta elas surmani haaremis. 

XI 


Veel enne, kui türklased Adrianoopolist edasi minema hakkasid, tekkis kõigis Dnestri- 
äärseis asulais suur liikumine. Eriti Kamieniecist tulid kõige lähemal asetsevasse Chreptiöwi 
ühtepuhku hetmani kullerid, tuues kõiksuguseid käske, mida väike rüütel kas täitis ise või — 
kui need temasse ei puutunud — saatis laiali ustavate inimeste kaudu. Nende käskude tõttu jäi 
mehi Chreptiöwis märksa vähemaks. Pan Motowidlo oma noorte kasakatega läks Humani alla 
appi Hanenkale, kes võimalust mööda võitles Dorosziga ja temaga liitunud Krimmi hordiga. 
Võrratu vibukütt pan Muszalski, pan Snitko, vapilt Pilvis Kuu, pan Nienaszyniec ja pan 
Hromyka juhtisid aadlikkude ratsaväeosa ja Linkhauzi traguneid Batohhi, kus asus pan 
Lužecki, kes ühes Hanenkaga pidi valvama Doroszenko tegevust. Pan Bogusz sai käsu püsida 
Mohylöwis nii kaua, kuni näeb hordilasi palja silmaga. Hetmani käskjalad otsisid samuti 


hoolega kuulsat pan Ruszczycit, kellest ainult pan Wotodyjowski oli parem ründaja; pan 
Ruszczyc aga oli kümmekonna mehe eesotsas steppi läinud ja kadunud kui kivi vette. Alles 
hiljem saadi temast teada, kui hakkasid levima imelikud jutud, nagu hulguks Doroszi ja hordi 
laagri ümber mingisugune kuri vaim, kes iga päev üksikuid sõjamehi ja väiksemaid jõukegi 
kinni nabib. Jõuti arvamisele, et see võib olla ainult pan Ruszczyc, kes niiviisi oskas vaenlasi 
petta, sest ükski teine, peale väikese rüütli, poleks suutnud neid nõnda osavalt rünnata. Ja see 
oligi tõesti pan Ruszczyc. 

Wotodyjowski pidi aga minema Kamienieci, kus teda vajas Jietman, teades, et tema on 
niisugune sõjamees, kes täidab lootusega ja julgusega nii linnaelanikkude kui ka garnisoni 
südameid. Hetman oli veendunud, et Kamieniec ei suuda lõpuni vastu panna, kuid talle oli 
tähtis, et see linn paneks vastu võimalikult kaua, nimelt nii kaua, kuni riigivalitsusel õnnestub 
koguda mingisuguseid kaitsevägesid. Selles teadmises saatis ta nii-öelda kindlasse surma 
Poola riigi kuulsaima rüütli ja armastatud sõjamehe. 

Hetman saatis oma kuulsaima sõjamehe surmasuhu ega kahetsenud seda, sest ta ka ise oli 
valmis ohverdama oma elu, ja tema arvates oli oma elu ohverdamine sõjamehe otsene kohus, 
ning kui sõjamees saab oma surmaga osutada isamaale suure teene, siis on niisugune surm 
ainult suur au ja suur kingitus. Ühtlasi teadis pan hetman, et väike rüütel arvab sedasama. 

Lõpuks polnud tal aega mõtelda üksikute sõjameeste elu hoidmisele, kui kirikud, linnad ja 
terved maa-alad kogu Poola riigis olid hädaohus, kui Ida tohutu võimuga tõusis Euroopa 

vastu ja kogu kristliku maailma vastu, kes, kaitstud Poola riigi rinnaga, ei mõtelnudki talle 
appi minna. Hetmanile oli tähtis üksainus asi: et Kamieniec varjaks kõigepealt Poola riiki ja 
see riik omakorda kogu ülejäänud kristlikku maailma. 

See olekski võinud nõnda toimuda, kui Poola riigil oleks olnud jõudu, kui teda poleks 
laastanud rahutused. Hetmanil aga polnud küllalt sõjaväge väiksematekski retkedeks, rääki- 
mata sõjast. Kui ta ühte kohta pistis mõnekümnemehelise rühma, tekkis kaitses teises kohas 
kohe lünk, mille kaudu vaenlased hävitava lainena takistamatult sisse tungida võisid. Isegi 
öised valvepostid sultani laagri ümber olid hetmani horugvidest suuremad. Kallaletung algas 
kahelt poolt, Dnest-rilt ja Doonault. Kuna Dorosz ja kogu Krimmi hord olid lähemal ja 
hakkasid juba põletades ja hävitades maad üle ujutama, läksid tähtsamad horugvid neile vastu, 
teisele poole aga polnud saata luuresalkugi. 

Nois raskeis oludes kirjutas hetman Wotodyjowskile järgmised read: 

Mõtlesin juba, kas mitte saata sind Raszkõwi, vaenlase külje alla, kuid kohkusin mõttest, et 
kui hord tungib Moldaavia kaldalt seitsme koolme kaudu sisse, vallutades maa, siis ei pääse 
sa enam Kamienieci, seal aga oled sa hädavajalik. Alles eile meenus mulle Nowowiejski, kes 
on kogenud, resoluutne sõjamees, ja meeleheites tuleb inimene kõigega toime, mistõttu ma 
arvan temast tõhusat abi saavat. Saada talle kerget ratsaväge, niipalju kui suudad, tema aga 
mingu nii kaugele kui võimalik ja näidaku end kõikjal, levitades kuuldusi meie suurtest 
vägedest; kui aga vaenlane on juba silmaga näha, siis näidaku ta ennast samuti siinseal, kuid 
ärgu lasku end sisse piirata. On ju teada, kuhupoole nad liikuma hakkavad, kui ta aga peaks 
märkama midagi uut, siis teatagu ta sulle sellest kohe, sina aga saadad viivitamata sõna 
minule ja Kamienieci. Nowowiejski liikugu ruttu edasi, sina aga ole valmis Kamienieci 
minekuks, oota ainult, kuni saame Nowo-wiejskilt teateid. 

Kuna Nowowtejski viibis sel silmapilgul Mohylöwis, ja räägiti, et ta niikuinii Chreptiõwi 
tulevat, andis väike rüütel talle ainult teada, et ta tulekuga kiirustaks, kuna tema, 
Wotodyjowski, teda ootab, et saata ta hetmani käsul sõjaretkele. 

Nowowiejski jõudis kohale kolmandal päeval. Tuttavad; tundsid ta vaevalt ära ja mõtlesid 
sellele, et pan Bialoglowski oli teda täie õigusega luukereks nimetanud. Polnud enam tegemist 
ülekeeva energiaga vapra ja lõbusa poisiga, kes omal ajal tormas vaenlaste sekka laginal 
naerdes, nagu hirnuks 

hobune, ja vehkis seal nii hoogsalt, nagu liiguvad tuuliku tiivad. Ta oli muutunud näost 
kollaseks, ja näis oma kõhnuses , veel suuremana. Inimesi vaatas ta silmi pilutades, nagu ei 
tunneks ära oma parimaidki tuttavaid; samuti tuli talle kor-rata mitu korda üht ja sedasama, 
sest esimesel korral ei paistnud ta midagi aru saavat. Nähtavasti täitis tema sooni nüüd vere 
asemel mure; nähtavasti püüdis ta vältida mõtlemast teatavaid asju ja andus unustusele, et 
mitte kaotada mõistust. 

Tõepoolest polnud sealpool ühtegi inimest, ühtegi perekonda, ühtegi ohvitseri sõjaväes, kes 
poleks paganate läbi kannatada saanud, kes ei leinaks tuttavaid, sõpru, kalleid omakseid; 
Nowowiejskile aga oli osaks saanud päris õnnetustesadu. Ühel ja samal päeval oli ta kaotanud 
isa, õe ja oma kihlatu, keda oli armastanud kogu oma tulisest südamest. Meelsamini oleks ta 
näinud, et õde ja see armastatud neiu surnud oleksid, hukkunud tule ja mõõga läbi; kuid nende 
saatus oli nii ränk, et sellega võrreldes tundus ka suurim piin Nowowiejskile tühisena. Ta 
püüdis sellele mitte mõtelda, tundes, et see mõtlemine võib lõppeda hullumeelsusega, kuid 
ometi ei suutnud ta sellest loobuda. 

Tema rahu oli vaid näiline. Tema hing ei olnud resignee- 
runud ja esimesest pilgust oli igaühele selge, et selles tuimu- 
ses on varjul midagi vaenulikku ja hirmsat, mille puhkedes 
see hiiglane võib teha suuri tegusid nagu märatsev loodus- 
jõud. Seda võis tema näost nii ilmsesti välja lugeda, et isegi 
sõbrad suhtlesid temaga kartlikult, hoidudes tema õnnetusest 
rääkimast. 

Nähes Chreptiöwis Basiat, kärisesid tal lahti kõik vanad hingehaavad, ja tervituseks tema 
kätt suudeldes hakkas ja äkki oigama nagu haavatud metshärg, kusjuures tema silmad ver- 
dusid ja kaelasooned paisusid jämedateks nöörideks. Kui aga Basia nutma puhkes ja emalikult 
tema pead embas, siis langes ta tema jalgade ette ega suudetud kaua aega teda üles tõsta. Kuid 
ta elavnes suuresti, kui kuulis, missuguse ülesande ta hetmanilt oli saanud. Vaenuliku rõõmu 
helk libises tal üle näo ja ta ütles: 

«Teen seda, teen veel enamgi!» 

«Ja kui sa seda marukoera kohtad, siis anna talle pihta!» tähendas Zagloba. 

Nowowiejski ei vastanud algul midagi, vahtis ainult Zag-lobale otsa; äkki vihvatas tema 
silmis hullumeelsus ja ta hakkas vanale aadlikule lähenema, nagu mõtleks kallale tulla. 

«Kas te usute, auväärt isand, mina pole sellele inimesele ilmaski midagi halba teinud, vaid 
alati kõige paremat soovinud!» lausus ta. 

«Ma usun seda, usun küll!» vastas pan Zagloba kähkur pugedes kiiresti väikese rüütli selja 
taha. «Meeleldi tuleksirt ka ise sinuga kaasa, kui minu jalgu ei pureks podagra.» 

«Nowowiejski, millal sa teele asud?» küsis väike rüütel. 

«Täna õhtul.» 

«Annan sulle kaasa sada tragunit. Mulle enesele jääb siis peale jalaväe veel teine sada. Tule 
maidaanile!» 

Nad väljusid käske jagama. Lävel ootas nfeid tikksirgelt seistes Zydor Lušnia. Sõjaretkele 
minek oli maidaanil juba? laialt teada ja vahtmeister hakkas iseenda ja oma meeste nimel 
paluma, et väike polkovnik lubaks teda Nowowiejskiga kaasa minna. 

«Või nii? Sa tahad minu juurest lahkuda?» küsis Wotodyjowski imestunult. 

«Pan komandant, meie oleme sellele koerapojale kättemaksu vandunud. Ja võib-olla satub 
ta just meile pihku!» 

«Tõsi küll! Pan Zagloba rääkis mulle sellest,» vastas väike-rüütel. 

Lušnia pöördus Nowowiejski poole. 

«Pan pealik!» 


«Mis sa tahad?» 

«Ja kui me ta kätte saame, anna ta siis minu võimu alla!» 

Ja masuurlase näos peegeldus niisugune loomalik igiviha, et Nowowiejski sedamaid 
Wotodyjowskile kummarduse tegi ja ütles paluvalt: 

«Teie Heldus, lubage see mees mulle!» 

Wotodyjowskil ei olnud kavatsustki tema soovile vastu seista, ja veel samal õhtul hilja asus 
sõjateele sada ratsameest Nowowiejskiga eesotsas. 

Nad liikusid tuntud teed mööda Mohylöwi ja Jampoli poole. Jampolis ootas neid endine 
Raszköwi komando, millest kakssada meest vastavalt hetmani käsule Nowowiejskiga ühines,, 
ülejäänud aga pidid pan Bialoglowskiga minema Mohylöwi, kus asus pan Bogusz. 

Nowowiejski aga suundus Raszköwi. 

Raszköwi ümbrus oli kõvasti kannatada saanud ja linnake ise oli muutunud tuhahunnikuks, 
mis oli tuultel juba igasse ilmakaarde laiali kantud; elanikud olid oodatava maru eest juba 
enamasti põgenenud. Maikuu algus oli juba käes, ja' Dobrudža hord võis igal hetkel sinna 
ilmuda; kauem oodata' oli ohtlik. Tegelikult viibis see hord ühes türklastega alles Kutšunkauri 
stepis, aga seda Raszköwis ei teatud ja Raszköwi endised asukad, kes viimasest veresaunast 
eluga olid pääsenud, olid olnud valmis ilma pikemata pagema. 

Teel kaalutles Lušnia, missuguseid kavalusi ja võtteid tuleks 

pan Nowowiejskil kasutada, et vaenlast tagajärjekalt rünnata. Neid mõtteid jagas ta 
armulikult oma meestega. 

«Teie hobusepead,» ütles ta neile, «teie ei tea ju sellest .midagi! Mina aga olen vana ja 
tunnen seda asja. Lähme Raszköwi, peidame endid koobastesse ja jääme ootama. Siis tuleb 
hord koolmele; kõige enne tulevad üle väiksemad väesalgad, nagu see neil kombeks, teised 
aga seisavad ja ootavad, kuni need esimesed teatavad neile, kas pole midagi karta. Meie aga 
jälitame neid luuresalku salamahti ja ajame nad eneste ees Kamienieci.» 

«Niiviisi võime sellest koerapojast ilma ka jääda!» tähendas üks sõjamees. 

«Pea lõuad!» vastas Lušnia. «Kes siis muud nende eelväes on kui lipekid?» 

Vahtmeistril oli õigus. Jõudnud Raszköwi, andis Nowowiejski sõjameestele puhkust. Kõik 
olid kindlad, et lähevad nüüd varsti koobastesse, mida ümbruskonnas oli õige rohkesti, ja 
jäävad neisse peitu kuni vastase esimeste väeosade päralejõudmiseni. 

Järgmisel päeval aga käsutas Nowowiejski kõiki teele asuma ja viis nad Raszkõwist välja. 

«Kas läheme siis kuni Jahorlikini või?» mõtles vahtmeister endamisi. 

Ent kohe Raszköwi taga suundusid nad jõe äärde, mõne hetke pärast aga seisid juba 
koolmel, mis Verise Koolme nime kandis. Siin kihutas Nowowiejski sõna lausumata oma 
hobuse vette ja hakkas jõest üle minema. 

Sõjamehed vahetasid imestunult pilke. 

«Kuidas? Kas me läheme Türgimaale?» küsisid nad üksteiselt. Aga nad polnud kõrgest 
soost isandad, kes tahavad alati nõu pidada ja on valmis protesteerima, vaid lihtsad reamehed, 
kes olid harjunud piirialade raudse distsipliiniga; niisiis kihutas esimene rida komandöri 
eeskujul kohe oma hobused vette, selle järel teine, kolmas ... Polnud mingit kõhklemist. Pandi 
küll imeks, et minnakse ainult kolmesaja hobusega Türgimaale, millest kogu maailm jagu 
pole saanud, kuid mindi ometi. Peagi hakkas lainetav vesi solisema hobuste kõhtude ümber ja 
mehed lakkasid imestamast, mõeldes vaid sellele, et nende ja hobuste moonakotid märjaks ei 
saaks. 

Teisel kaldal vaatasid nad jälle selja taha. 

«Jumala eest! Juba olemegi Moldaavias!» kostis tasast sosinat. 

Ja nii mõnigi vaatas tagasi, imetledes loojeneva päikese käes kuldjaspunase paelana helkivat 
Dnestrit. Kaldaäärsed kaljud, täis koopaid, olid samuti üle ujutatud eredast valgusest. Need 
kaljud seisid siin nagu müür, mis sel hetkel lahutas 

seda sõjameestekäputäit nende isamaast. Paljudele oli see tagasivaatamine kindlasti 
viimaseks jumalagajätuks. 

Lušnia peast käis mõte läbi, et pealik on vist mõistuse kaotanud; kuid pealiku käsku tuli 
kuulda võtta. 

Veest välja tulnud hobused olid vahepeal hakanud kõvasti puristama. «Terviseks! 
Terviseks!» kostsid sõjameeste hääled. Seda peeti heaks endeks, ja uus lootus täitis nende 
südameid.. 

«Edasi!» kamandas Nowowiejski. 

Read hakkasid liikuma loojeneva päikese poole ja nonde Kutšunkauri stepis asuvate 
tohutute rahvahulkade poole. 


XII 


Nowowiejski üleminek Dnestri jõest ja tema retk kõigest kolmesaja mõõgaga sultani 
sadadest tuhandeist koosneva väe vastu olid sammud,, mida võhik sõjaasjanduses võis hullu- 
meelsuseks pidada. Tegelikult aga oli see vaid julge sõjatak-tika, mis võis häid tulemusi anda. 

Esiteks polnud see esimene kord tolleaegseil poola sangareil minna nendest sada korda 
suurema väe vastu, hordilaste silmade ette astuda ja siis, jälitajaid ühtelugu veriselt tagasi 
lüües, nende eest põgeneda. Just nii, nagu hunt meelitab tihti koerad enesele järele, et parajal 
hetkel ringi pöörata ja kõige-ägedam kallaletungija surnuks pureda, nõnda toimisid nemadki. 
Jahiloomast sai kütt: ta kadus, varjas end, puges peitu, tagaaetavana oli ta tegelikult ise 
tagaajajaks, tungis ootamatult kallale ja hammustas surnuks. See oli eriline võitlusviis 
tatarlaste vastu, kus kasutati igasuguseid võtteid. Selle võitlusviisi poolest oli kõige kuulsam 
pan Wotodyjowski, tema' järel pan Ruszczyc, siis pan Piwo ja pan Motowidlo; kuid ka 
Nowowiejski, kes oli seda lapsest saadik steppides kasutanud, kuulus nende hulka, keda 
nimetati ühes kõige kuulsamate sangaritega, mistõttu oli samuti väga võimalik, et ta hordi 
vaateväljale sattudes sellele ei alistu. 

Tema retkel oli väljavaateid tulemusrikkaks osutuda ka sel põhjusel, et Dnestri taga oli palju 
tühja maad, kus oli kerge end varjata. Üpris harva võis näha jõe ääres inimeste elamuid, sest 
üldiselt oli siin rahvastik üsna hõre, kallas kaljune ja järsk, kaugemal laiusid stepid ja metsad, 
kus elutsesid suured metsloomakarjad, alates pühvlitest ja lõpetades põtradega, metskitsedega 
ja metssigadega. Kuna sultan ihkas end tunda enne retkele asumist «täies võimus» ja arvestas 
oma jõudu, siis läksid tema käsul Dnestri-äärses madalikus asuv Bialogrodi hord ja samuti ka 
Dobrudža tatarlased ära 

kaugele Balkani taha, ning nendele järgnesid Moldaavial karalašid, nii et see maa veel 
tühjemaks jäi ja seal võis rännata nädalate viisi, ühtki inimest kohtamata. 

Pealegi tundis pan Nowowiejski hästi tatarlaste kombeid ja teadis, et kui hordid kord Poola 
riigi piiri ületavad, siis liiguvad nad edasi ettevaatlikult, olles hoolega valvel igal pool, siin 
aga, omal maal, lähevad nad laia lainena, tarvitusele võtmata ettevaatusabinõusid. Ja nõnda 
see tõepoolest oligi: kohtumine surmaga oleks hordilastele paistnud tõenäosemana kui 
kokkupõrkamine Bessaraabia südames, üsna tatarlaste maa-alal, Poola sõjavägedega, mida 
teadupärast riigi piiri-degi kaitseks ei jätkunud. 

Seepärast lootis pan Nowowiejski, et esiteks tema retk kohutab vaenlast ja võib seeläbi 
osutuda veel kasulikumaks, kui pan hetman seda oletas; teiseks aga lootis ta, et see retk võib 
saada saatuslikuks Azjale ja lipekitele. Noorel leitnandil polnud raske arvata, et lipekid ja 
tšeremissid, kes Poola riiki suurepäraselt tundsid, lähevad eelväes; sellele rajas ta oma 
suurimad lootused. Ootamatult rünnata ja kinni võtta Azja, võib-olla vabastada tema käest ka 


õde ja Zosia, päästa nad orjusest, tasuda kätte ja siis ise võitluses surra — see oli kõik, mida 
veel igatses Nowowiejski muserdatud hing. 

Nende mõtete ja lootuste mõjul vabanes Nowowiejski oma tuimusest ja muutus elavaks. 
Retk tundmatutel teedel, suured raskused, tugevad stepituuled ja selle hulljuge ettevõtmise 
ohtlikkus parandasid tema tervist ja andsid talle tagasi endise jõu. Temas pääses jälle võimule 
sõjamees, surudes õnnetu inimese tagaplaanile. Varemini polnud tema hinge mahtunud 
midagi muud peale mälestuste ja piina, nüüd aga tuli tal päevade viisi mõtelda sellele, kuidas 
vaenlasele juurde pääseda ja kuidas ta purustada. 

Dnestrist üle tulnud, läksid nad põiki alla Pruti poole, päeval sageli metsades ja tihnikuis 
varjudes, öösel aga tehes kiireid, saladuslikke käike. Maa, mis praegugi kuigi tihedalt pole 
asustatud ja kus tookord elasid peamiselt rändrahvad, oli suuremalt jaolt tühi. Väga harva 
juhtusid nad nägema mõnda maisipõldu ja selle juures inimeste asulat. 

Salamahti edasi liikudes püüdsid nad vältida suuremaid asundusi, tihti ja julgelt aga käisid 
väiksemais, kahest, kolmest või koguni kümmekonnast majast koosnevais asulais, teades, et 
ühelgi elanikul ei tule mõttessegi põgeneda nende eest Budziaki poole, et hoiatada sealseid 
tatarlasi. Muuseas valvas Lušnia, et seda ei juhtuks, kuid varsti loobus ta sellestki, olles 
veendunud, et need vähesed asunikud, kes olid küll sultani alamad, ootasid padišahhi vägede 
tulekut ise hirmuga; teiseks aga polnud neil üldse aimugi, mis mehed need olid, 

kes nende juures käisid, ja nad arvasid vist, et tegemist on sultani käsutuses olevate 
karalaššidega. 

Vastuvaidlematult muretseti neile maisipätsikesi, kuivatatud kirsse ja kuivatatud härjaliha. 
Igal asunikul olid omad peidetud lamba- ja hobusekarjad, keda hoidsid sageli üle kümne 
karjuse. Need rändasid stepis ringi, jäädes ühte paika ainult seniks, kuni loomadel oli seal 
rikkalikult toitu. Tihti olid karjusteks vanad tatarlased. Nowowiejski piiras neid nii ette- 
vaatlikult, nagu oleks siin tegemist mõne väeosaga; piiratuid ei jätnud ta ellu, et nad tema 
retkest Budziakile ei teataks. Eriti tatarlased, kellelt ta enne uuris teeolusid, laskis ta halas- 
tamatult tappa, nü et ükski ei pääsenud. Siis võttis ta karjast nii palju loomi, kui vajas, ja liikus 
edasi. 

Mida enam lõunasse, seda sagedamini kohtasid nad karju, keda hoidsid enamasti üsna 
suurtes salkades tatarlased. Kahenädalase retke kestel piiras ja surmas Nowowiejski kolm kar- 
justesalka, igas mitukümmend meest. Tragunid võtsid neilt nende täitanud kasukad, tegid 
need tulepaistel puhtaks ja tõmbasid siis endile selga, et sarnaneda metsikute lambakarjustega. 
Järgmisel nädalal olid kõik juba tatari moodi rõivais, nii et neid võis tõesti hordilasteks 
pidada. Nad jätsid endile ainult regulaarse ratsaväe relvastuse, oma vammused aga peideti 
sadulataskutesse, et kojuminekul need jälle selga tõmmata. Lähedalt oleks võidud ära tunda, 
kes nad õigupoolest on, nende linavalgeist masuurlasevurrukestest ja taevassinis-test 
silmadest, kaugelt aga oleks eksinud vilunuimgi silm, eriti veel selle tõttu, et nad ajasid 
enesete ees karju, mida vajasid toiduks. 

Pruti jõeni jõudnud, liikusid nad edasi piki vasakut kallast. Kuna Kuczmani tee ümbrus oli 
juba liiga paljaks söödud, võis arvata, et sultani väeosad lähevad Falezi, Huszi ja Kotimore 
kaudu, alles siis asudes Valahhia teele, — ja pöörduvad seejärel kas Dnestri poole või lähevad 
otse läbi kogu Bessaraa-bia, et alles Uszyca juures Poola riigi piirile ilmuda. Nowowiejski oli 
selles nii kindel, et liikus edasi üha aeglasemalt, täiesti hoolimata ajas,t, ja üha 
ettevaatlikumalt, et mitte liiga ootamatult kokku põrgata mõne tatarlaste jõuguga. 

Jõudnud viimaks Sarata ja Tekiczi jõgede vahelisele maaalale, jäi ta sinna kauemaks ajaks, 
esiteks selleks, et võimaldada oma hobustele ja meestele puhkust, teiseks aga selleks, et siin 
varjulises paigas hordi eelvägesid ära oodata. 

Nende asukoht oli hästi varjatud ja hästi valitud, kuna kogu see maa-ala ja mõlema jõe 
kaldad olid kaetud osalt tavaliste kirsipuudega, osalt aga tihnikuga. Nii kaugele, kui pilk ula- 


ius, kasvas aina põõsaid ja puid, mis kohati katsid maapinda läbipääsmatu võsana, kohati aga 
moodustades puurühmi, mille 

vahel jätkus ruumi maidaani rajamiseks. Selleks ajaks olid puud ja põõsad juba ära õitsenud, 
varakevadel aga võis siin olla ka terve meri kollaseid ja valgeid lilli. Neis tihnikutes polnud 
ühtegi inimest, küll aga mitmesuguseid loomi — põtru, metskitsi, jäneseid — ja linde. Kohati 
avastasid mehed isegi karu jälgi. Üks karu viis neilt ära mitu lammast, mistõttu Lušnia 
ilmtingimata tahtis karujahile minna. Et aga Nowowiejski, kellele oli oluline, et teda ei 
avastataks, musketeid tarvitada ei lubanud, siis rünnati lambavarast odade ja kirvestega. 

Hiljem leiti vee äärest ka tuleasemeid, kuid need olid vanad, ilmselt eelmisest aastast pärit. 
Nähtavasti käisid siin vahel rändrahvad oma karjadega, võib-olla olid ka tatarlased siit viinud 
kirsitüvesid kišcieniteksb. Siiski ei leitud hoolikamalgi otsimisel ühtki inimhinge. 

Nowowiejski otsustas mitte enam edasi minna, vaid jääda-siia türklaste vägesid ootama. 

Rajati maidaan. Püstitati telgid ja algaski ootamine. Välja pandi kaks vahtkonda, üks nii ööd 
kui päevad Budziaki poole teine aga Pruti jõe ja Falezi poole vaatama. Nowowiejski teadis, et 
märkab sultani vägede lähenemist teatavaist tunnustest, muuseas käis ta väikeste salkade 
eesotsas luurel ka ise. Ilm oli üsna soodne peatumiseks sellel üldiselt veevaesel alal. Päevad 
olid kuumad, kuid tihnikus võis kõrvetava päikese eest varju leida; ööd olid vaiksed, selged, 
kuupaistelised ja tulvil ööbikute laulu. Niisugused ööd olid Nowowiejskile väga piinarikkad, 
sest siis ei tulnud und ja ta meenutas oma endist õnne ning hiljutisi kaotusi. 

Tema elumõtteks oli saanud, et kui talt õnnestub vaenlasele kätte makstes oma südant 
rahustada, muutub ta jälle tasakaalukamaks ja õnnelikumaks. Ja nüüd oligi lähenemas see 
hetk, mil ta võis kas kätte maksta või surra. 

Nädal nädala järel möödus neil oma igapäevase majapidamisega ja valvamisega sel 
inimtühjal alal. Selle ajaga õppisid nad tundma kõiki radu, koopaid, steppe, jõgesid ja ojasid, 
haarasid endile jälle mitu karja, hävitasid mõned väikesed karjustesalgad ja lüürasid 
ühtepuhku selles tihnikus, nagu metsloomad varitsevad saaki. Viimaks ometi saabus see kaua- 
oodatud hetk. 

Ühel hommikul nägid nad, et niihästi õhus kui ka maad mööda lähenevad neile suured 
linnuparved. Valged põldpüüd ja sinijalgsed vutid liikusid rohus tihniku poole, taevalaotuses 
aga lendas kaarnaid, vareseid ja isegi soolinde, kes olid 

nähtavasti põgenenud Doonau kaldailt või Dobrudža soodest. Seda nähes vahetasid tragunid 
pilke ja suust suhu hakkas: liikuma hüüe: «Tulevad!» Näod elavnesid, vurrud hakkasid lii- 
kuma, silmad särama, kuid selles elevuses polnud ärevust, sest kõik need mehed olid eluaeg 
võidelnud tatarlastega; nüüd oldi vaid niipalju valvel, nagu valvab jahikoer, kui tunneb juba 
looma lõhna. Silmapilkselt kustutati tuled, et need ei reedaks inimeste varjupaika tihnikus, 
saduldai hobused ja väeosa jäi minekuvalmilt ootama. 

Nüüd tuli aega niiviisi arvestada, et vaenlast rünnatakse sel hetkel, kui ta peatuma asub. 
Nöwowiejski taipas väga hästi, et sultani vägi ei liigu kindlasti mitte tiheda massina, seda 
enam, et nad olid ju omal maal, kus neil polnud midagi karta. Sealjuures teadis ta, et esimesed 
luurajad tulevad üks või kaks miili kogu väe ees, ja tema lootus esimeses luuresalgas lipekeid 
näha oli täiesti põhjendatud. 

Tüki aega kaalutles ta, kas minna temale hästi tuntud teid mööda neile vastu või oodata 
nende tulekut kirsitihnikus. Ta valis viimase võimaluse, sest tihnikust oli kergem neile igal 
hetkel ootamatult kallale tungida. Möödus veel üks päev ja siis veel öö, mil juba mitte ainult 
linnud, vaid ka loomad suurte karjadena nende tihniku poole tulid. Järgmisel hommikul ilmus 
vaenlane juba silmapiirile. 


6Kišcien — kepp, mille külge on rihmaga kinnitatud raudkuul. Tõlkija märkus. 


Nende kirsitihnikust lõuna pool laius kuni kauge horisondini künklik stepp. Selles 
stepiaväruses ilmuski vaenlane nähtavale. Tragunid vaatasid tihnikust seda mustendavat 
massi, mis hetketi kadus mõne künka taha, et ilmuda siis uuesti nähtavale kogu oma suuruses. 

Lušnia, kellel oli harukordselt terav silm, vaatas seda lähenevat väge hulk aega pinguldatult 
ning tuli siis Nöwowiejski jutule. 

«Pan komandant,» ütles ta, «mehi pole seal kuigi palju, ainult karju aetakse karjamaale.» 

Viivu pärast veendus Nöwowiejski ise selles, et Lušnial on õigus, ja tema nägu lõi rõõmust 
särama. 

«See tähendab, et nende puhkepaik asub miil või poolteist sellest tihnikust eemal!» ütles ta. 

«Just nii,» vastas Lušnia. «Nagu näha, liiguvad nad edasi öösiti, et vältida kõrvetavat 
päikest. Päeval puhkavad, hobused aga söövad õhtuni karjamaal.» 

«Kas näed, kui palju valvureid on hobuste juures?» 

Lušnia roomas jälle tihniku servale ega tulnud tagasi pikemat aega. Viimaks uuesti kohale 
ilmunud, ütles ta: 

«Hobuseid võib seal olla ligi poolteist tuhat, mehi nende juures aga kahekümne viie ümber. 
Nad on omal maal ega karda midagi, seepärast ongi neil valvureid nii vähe.» 

«Kas said aru, kes need mehed on?» 

«Nad on alles väga kaugel, kuid need on kindlasti lipekid, Isand. Juba nad ongi meil pihus!» 

«Õigus!» tähendas Nöwowiejski. 

Ja ta oli päris kindel, et ükski neist meestest tema käest eluga ei pääse. Niisugusele 
ründajale nagu tema ja sõduritele, keda ta käsutas, oli see liigagi kerge ülesanne. 

Vahepeal olid hobusepoisid oma karjadega kirsitihnikule üha lähemale jõudnud. Veel kord 
roomas Lušnia luurele ja tuli uuesti tagasi. Tema nägu säras rõõmust ja jõhkrusest. 

«Lipekid, isand, kindlasti!» sosistas ta. 

Seda kuulnud, tegi Nöwowiejski jahikulli häält ja kohe taganesid tragunid kaugemale 
tihnikusse. Seal jaguneti kaheks — üks osa siirdus kitsustikku, et seal karjade ja lipekite selja 
taha ilmuda, teine osa jäi aga poolkaares seisma ja ootama. 

See toimus kõik nii vaikselt, et ka kõige vilunum kõrv poleks kuulnud vähimatki sahinat; ei 
klirisenud ükski mõõk ega kannus, ei hirnatanud ükski hobune; tihe rohi summutas 
kabjalöögid. Hobusedki näisid mõistvat, et rünnaku kordaminek sõltub vaikusest, polnud ju 
nemadki esimest korda selliseid asju ajamas. Kitsustikust ja tihnikust kostis vaid üha 
harvemini ja tasemini jahikulli häälitsemist. 

Lipekite kari oli peatunud tihniku juures ja asus seal suuremate ja väiksemate rühmadena. 
Nöwowiejski oli nüüd tihniku servas ja jälgis kõiki karjuste liigutusi. Ilm oli selge, polnud 
veel keskpäevgi, päike aga oli juba kõrgel ja kõrvetas. Hobused läksid rahutuks ja lähenesid 
tihnikule. Karjused ratsutasid tihniku serva, tulid siin hobuste seljast maha ja lasksid loomi 
nööri otsas joosta, ise agä otsisid varju ja jahedust ning heitsid ühe suurema põõsa alla 
puhkama. 

Peagi leegitses lõkketuli, vaevalt aga olid kuivad raod söestunud ja tuhaks muutunud, kui 
sütele pandi pool varssa, ise aga võeti kuumust peljates kaugemal istet. 

Mõned mehed heitsid rohule pikali, teised hakkasid juttu ajama, istudes türgi moodi 
üheskoos; üks hakkas pilli puhuma. Tihnikus valitses täielik vaikus, ainult vahetevahel kostis 
sealt jahikulli häälitsemist. 

Kõrbenud liha lõhn teatas viimaks, et praad on valmis. Nüüd tirisid kaks tatarlast selle 
tuhast välja ühe varjulise põõsa alla. Siin istusid kõik ringis maha, rebisid prae nugadega 
tükkideks ja õgisid nüüd lausa loomaliku ahnusega pooltoorest liha, mille veri kleepus nende 
sõrmedel ja nirises habemest. 

Viimaks jõid nad veel haput märapiima peale ja tundsid oma kõhu täis olevat. Natuke aeti 
veel juttu, siis hakkasid nende pead ja kehad raskeks muutuma. 

Keskpäev oli käes. Üha tugevamini kõrvetas selgest taevast päike. Puudealune oli läbi 
kirsitihniku paistvate päikesekiirte tõttu kaetud eredate laikudega, valitses vaikus, isegi 
jahikullid ei häälitsenud enam. 

Mõned lipekid tõusid püsti ja lonkisid hobuseid vaatama, teised aga lebasid nagu laibad 
sõjaväljal ja peagi võttis uni nad oma hõlma. 

See uni pidi pärast külluslikku söömist ja 'joomist olema raske ja rahutu, sest mõni mees 
oigas vahel sügavasti, mõni teine avas viivuks silmad ja kordas: «Allah, Bismilla!...» 

Äkki kostis metsaservast mingi tasane, kuid hirmus häälitsus, nagu kähiseks mõni 
kägistatav, kel pole enam karjumiseks mahti. Kas olid karjuste kõrvad nii ergud või hoiatas 
neid mingi loomalik instinkt hädaohu eest või tajusid .nad viimati surma jäist hingeauru — 
igatahes olid kõik korraga ärkvel. 

«Mis see on? Kus on hobuste valvajad?» küsisid nad üksteiselt. 

Seal vastas keegi lähedasest põõsast poola keeli: «Need ei tule enam tagasi!» 

Ja samal hetkel tormas viiskümmend meest kallale hobusekarjustele, kes olid nii kohkunud, 
et ei suutnud häältki teha. Vaid mõni üksik jõudis veel handžari kätte haarata. Ründajad said 
nad täiesti oma võimusesse. 

Põõsad paindusid inimkehadest, kes seal hunnikus rüselesid. Oli kuulda vilisevat 
hingeldamist, vahel oigeid ja kähise-mist, kuid see kõik kestis vaid mõne silmapilgu. Siis oli 
kõik jälle vaikne. 

«Mitu elusat?» küsis keegi kallaletungijaist. 

«Viis, pan komandant!» 

«Üle vaadata laibad, et mõni surnut ei teeskleks, ja igaks juhuks pista igaühele puss kõrri, 
vangid aga tuua tule juurde!» 

Käsk täideti otsekohe. Laibad naelutati maapinnale tapetute eneste nugadega; vangidel seoti 
jalad keppide külge ja nad pandi tule ümber, mille Lušnia oli niiviisi teinud, et kõik tuhas 
peituvad tulised söed peal olid. 

Vangid jälgisid neid ettevalmistusi ja Lušniat meeletul pilgul. Nende seas oli kolm 
Chreptiõwi lipekit; need tundsid seda. vahtmeistrit väga hästi. Temagi tundis nad ära ja ütles: 
«Noh, kamraadid! Nüüd tuleb teil veidike laulda, ja kui te seda ei taha, siis lähete praetud 

taldadel teise maailma. Vana tutvuse poolest annan ma teile ohtrasti süsi!» 

Seda öeldes lisas ta sütele kuivi oksi ja need lõid korraga lõkkele. 

Seal aga tuli Nöwowiejski ja hakkas vange üle kuulama. 

Vangide tunnistustest selgus, et kõik see, mida noor leitnant oli osalt juba ise arvanud, 
osutub õigeks. Lipekid ja tšeremissid liikusid hordilaste ja kõikide sultani vägede ees. Nende 
juhiks oli Tuhaj-bei poeg Azja, kelle käsutuses olid kõik lip-konnad. Kõrvetava päikese tõttu 
liikusid nad — samuti kui kogu sõjavägi — edasi ainult öösiti, päeval aga karjatasid oma 
loomi. Nad ei tarvitanud ettevaatusabinõusid, sest keegi ei osanud arvata, et mingi sõjavägi 
võiks neile kallale tungida; rünnakut ei oletatud isegi Dnestri ligidal, ammugi siis veel Pruti 
ääres, hordi asupaiga vahetus läheduses; seepärast olid nad üpris rahulikult edasi liikunud oma 
karjadega ja kaamelitega, kes kandsid ülemuste telke. Mursaa Azja telgi võis kergesti ära 
tunda sellest, et buntšuk oli tal ülalt sisse pistetud, kuna lipkonnad tõukasid omad lipud tema 
telgi ümber maasse. Lipekite väeosa olevat umbes miili kaugusel tagapool. Seal on kokku ligi 
kaks tuhat meest, kuid osa mehi on jäänud Bialogrodi hordi juurde ja see hord tuleb omakorda 
jälle miili kaugusel lipekite taga. 

Nöwowiejski päris järele, kustkaudu oleks kõige kergem jõuda lipekiteni ja kuidas 
asetsevad telgid, viimaks hakkas ta uurima seda, mis temale oli kõige tähtsam. 

«Kas telgis naisi ka on?» küsis ta. 


Lipekid hakkasid oma naha pärast värisema. Need, kes varem Chreptiöwis olid teeninud, 
teadsid suurepäraselt, et Nöwowiejski on ühe naise vend ja teise peigmees, ja said väga hästi 
aru, et ta tõtt teada saades raevu satub. 

See raev võis kõigepealt neile kaela langeda, ja seepärast lõid nad kõhklema, Lušnia aga 
ütles otsemaid: 

«Pan komandant, soojendame noil koerayeljedel pisut jalataldu, küllap nad siis rääkima 
hakkavad!» 

«Pista nende jalad süte sisse!» käskis Nöwowiejski. 

«Halastage!» hüüdis Eliaszewicz, vana Chreptiõwi lipek. «Räägin teile kõik ära, mida minu 
silmad on näinud...» 

Lušnia vaatas, kas pealik ei lase siiski täita oma ähvardust; pan Nöwowiejski aga viipas 
käega ja ütles Eliaszewiczile: 

«Räägi, mida sa oled näinud!» 

«Meie süüdi ei ole, isand,» vastas Eliaszew1cz, «meie täitsime ainult käsku. Meie mursaa 
kinkis Teie Helduse õe pan Adurowiczile, kes pidas teda oma telgis. Mina nägin teda 
Kutšunkauri stepis, kuidas ta käis pangedega vett toomas, ja aitasin temal kanda, sest ta oli 
rase...» 

«Hirmus!» sosistas pan Nöwowiejski. 

«Teist neiut aga pidas meie mursaa oma telgis. Meie teda nii tihti ei näinud, kuid kuulsime 
tihti tema karjumist, sest mursaa, kes teda pidas küll naudinguks, peksis teda ometigi iga päev 
piitsaga ja trampis jalgadega ...» 

Nowowiejski huuled hakkasid värisema. Eliaszewicz kuulis vaevu järgnevat küsimust: 

«Kus ta nüüd on?» 

«Müüdud Stambuli.» 

«Kellele?» 

«Seda ei tea kindlasti isegi mursaa. Padišahh andis käsu, et naised tuleb laagrist välja saata. 
Kõik müüsid nad siis turul maha, ja seda tegi ka mursaa.» 

Sellega ülekuulamine lõppes. Tule ümber valitses surmavaikus. Ent kohe tõusis kuum 
lõunatuul ja raputas kirsioksi, mis hakkasid järjest tugevamini sahisema. öhk muutus lämma- 
tavaks; silmapiirile ilmusid mõned pilved, keskelt tumedad,, aga vasekarva äärtega. 

Nowowiejski eemaldus tulest ja jooksis ringi nagu hullumeelne, teadmata kuhu läheb. 
Viimaks heitis ta näoli maha ning kraapis mulda, hammustas oma käsi ja kähises nagu 
surmaheitluses. Tema hiiglasekeha tõmbles krampides ja nii jäi ta sinna lamama hulgaks 
ajaks. Tragunid vaatasid teda eemalt ja isegi Lušnia ei julgenud tema juurde minna. 

Aga kindel olles, et komandant lipekite niisuguse hukkamise pärast talle vihaseks ei saa, 
toppis see hirmuäratav vahtmeister lihtsalt loomupärasest jõhkrusest neile suhu rohtu ja 
mulda, et summutada nende kisa, ja tegi neile lõpu nagu härgadele. Ainult Eliaszewiczi jättis 
ta ellu, oletades, et teda võib kasutada teejuhina. Lõpetanud oma töö, tiris ta surmatõmblustes 
lebavad kehad tulest kaugemale ja seadis ritta, ise aga läks Nowowiejskit vaatama. 

«Kuigi ta oleks mõistuse kaotanud,» ümises ta endamisi, «selle teise peame sealt ikkagi 
kätte saama!» 

Hakkas jõudma õhtu. Pilved, mis esialgu olid olnud väikesed, katsid nüüd juba tervet 
taevavõlvi, muutudes üha tihedamaks ja tumedamaks, ilma et oleksid kaotanud vasena läi- 
kivaid ääri. Suured pilvelaamad liikusid aeglaselt ringi nagu veskikivid, siis roomasid 
üksteisele otsa, tungisid üksteisele peale, ning vajusid üksteist alla surudes tiheda massina 
ikka madalamale maapinna poole. Tuul, mis näis vahel oma tiibu lehvitavat nagu metsik lind, 
lõi põõsad vastu maad, kiskus lehti enesega kaasa ja paiskas need vihaselt laiali; vahel tuut 
rauges, nagu oleks maa sisse vajunud, ja noil vaikuseviivu-del kostis keerlevaist pilvedest 
kurjaendelist urinat, sisinat ja kahinat; võis arvata, et neis pilvedes kogunevad äikese väed, 


valmistudes lahinguks — süngelt urisedes, kasvatades eneses raevu ja viha, enne kui nad 
möllama hakkavad ja kohkunud maad maruliselt ründavad. 

«Äike! Äike on tulemas!» sosistasid tragunid isekeskis. 

Äike lähenes. Ilm muutus üha pimedamaks. 

Äkki hakkas idas, Dnestri pool, müristama; see mürin veeres hirmsa raginaga üle taeva, 
kuni Prutini; seal vaikis mürin hetkeks, kuid veeres siis uue jõuga Budziaki steppide poole ja 
levis viimaks üle kogu taevavõlvi. 

Kõrbenud rohule langesid esimesed suured vihmapiisad. 

Sel hetkel ilmus tragunite ette Nowowiejski. 

«Hobuste selga!» hüüdis ta müriseval häälel. 

Mõne hetke pärast liikus ta edasi saja viiekümne ratsaniku eesotsas. Väljunud tihnikust, 
ühines ta karja juures oma meeste teise salgaga, mis oli esialgu valvanud, et ükski hobu- 
sekarjus ei saaks oma laagri poole pageda. Silmapilkselt piirasid tragunid kogu karja ümber ja 
tatarlaste hobusekarju-seid iseloomustava metsiku vilega hakati kohkunud loomi endi ees 
ajama. 

Vahtmeister vedas Eliaszewiczit köie otsas ja karjus talle kõrva, püüdes äikesemürinast üle 
karjuda: 

«Juhi meid, sa vana koer, ja kõige otsemat teed, muidu — puss kõrisse!» 

Pilved olid juba nii madalal, et puudutasid peaaegu maapinda. Äkki tuli kuum puhang, nagu 
ahjusuust, ja tõusis metsik maru; peagi sähvas ere välk läbi pimeduse: müristas korra, teise ja 
kolmanda, õhku täitis vaävlilõhn ja siis valitses jälle pimedus. 

Kari oli ärevil. Tragunite metsikuist hüüetest aetuna tormasid hobused edasi, sõõrmed ja 
lakk lehvimas, nii et tundus, nagu ei puudutakski nende kabjad maad. Müristas vahetpida- 
mata, tuul ulgus, nemad aga lendasid meelfetult läbi tormi, pimeduse ja piksemürina, mille 
kärgatustest maa näis lõhkevat, taga kihutatud äikesest ja kättemaksuihast, sarnanedes selles 
lagedas stepis õudsete viirastustega või kurjade vaimudega. 

Kaugus taganes nende eest. Teejuhti nad ei vajanudki, sest kari jooksis otse lipekite 
laagrisse. Enne aga, kui nad kohale jõudsid, algas niisugune äike, nagu variseksid maa ja tae- 
vas kokku. Kogu silmapiir näis leegitsevat elusas tules, mille valgel stepis asetsevad telgid 
juba kaugelt silma paistsid; maailm värises müristamishoogudest; näis, nagu võiksid rasked 
pilved iga silmapilk maha langeda. Peagi pilved avanesid ja vihma tuli ojadena, ujutades üle 
kogu stepi. Vihmalaine varjas valguse, nii et mõne sammu kauguselgi polnud midagi näha, 
kõrvetavast päikesest kuumendatud maapinnalt aga tõusis äkki tihe udu. 

Veel üks hetk, ja siis olid tragunid ühes karjaga tatarlaste laagris. 

Kuid hobused jooksid üsna telkide juures metsikus hirmus 

laiali; kolmesajast suust kostis õudne kisa, kolmsada mõõka välkusid välkude valgel ja 
tragunid ründasid telke. 

Enne vihmavalingut olid lipekid välkude valgel märganud nende poole tormavat karja, kuid 
keegi polnud arvata osanud, kui metsikud karjused seda taga kihutavad. Muututi ainult 
rahutuks ja imestati, miks need hobused nii ägedalt otse telkide poole kappavad, ja hakati 
karjuma, et neid eemale tõrjuda. Azja, Tuhaj-bei poeg, kergitas samuti oma telgiriiet ja 
vihmast hoolimata tuli välja, nägu vihane. Kuid just sel hetkel jooksis hobusekari laiali ning 
vihmast ja udust kerkisid mingisugused hirmsad tumedad kogud; neid oli mitu korda rohkem 
kui hobusekarjuseid. Ja kostis hirmus kisa: 

«Anna pihta! Tapa! ...» 

Nüüd polnud aega enam millekski, isegi mitte järelemõtlemiseks, mis õieti on juhtunud, 
kohkumisekski polnud enam aega. Laagris märatses äikesetormist hirmsam ja raevukam 
inimeste sünnitatud torm. Ei suutnud Tuhaj-bei poeg sammugi oma telgi poole taganeda, kui 


mingi, võiks öelda üleloomulik jõud ta maast üles tõstis; äkki tundis ta end nii raudsete käte 
haardes olevat, et sellest embusest paindusid tema kondid ja rägisesid küljeluud; viivu pärast 
nägi ta justkui läbi udu nägu, millele ta küll saatana nägu oleks eelistanud, ja kaotas 
meelemärkuse. 

Nüüd algas lahing — pigem küll hirmus mahanottimine. Äike, pimedus, teadmatu arv 
ründajaid, ootamatu kallaletung ja hobuste laialikihutamine põhjustasid selle, et lipekid pea- 
aegu üldse vastu ei pannud. Nad olid lausa meeletud hirmust. Keegi ei teadnud, kuhu 
põgeneda, kus varju otsida; paljudel polnud relvigi käepärast, paljusid tabas see kallaletung 
une pealt, ning uimaselt, hirmust segased, kogunesid nad kõik ühte hunnikusse, vaarudes, 
komberdades ja üksteise otsas sõtkudes. Neid muljusid ja lõid jalust maha hobuste rinnad, nad 
langesid mõõgahoopidest ja jäid hobuste kapjade alla. Ei hävita ega purusta torm niiviisi noort 
tammikut, ei tungi hundid niiviisi kallale kohkunud lammastele, kuidas tragunid neid 
lömastasid ja tapsid. 

Kaotust suurendasid veelgi meeletu hirm ühelt poolt ja raevukas kättemaksuiha teiselt poolt. 
Vereojad segunesid paduvihmaga. Lipekitele näis, nagu variseks taevas nende peade peale 
kokku, nagu neelaks neid maa. Müristamine, välgud, vihmaladin, pimedus ja kohutav äike 
olid saateks selle hirmsa veresauna karjetele. Hirmust metsikud tragunite hobused tormasid 
meeletult inimeste hulka, neid laiali kihutades ja maha paisates. Mõned väiksemad salgad 
püüdsid lõpuks küll põgeneda, kuid olid sedavõrd kaotanud orienteerumisvõime, et jooksid 
kogu aja ringi ümber lahinguvälja, selle 

asemel et otse edasi minna, — ning põrkasid üksteisega kokku nagu kaks vastassuunas 
liikuvat lainet, hakkasid isekeskis rüselema, jäid üksteisele jalgu ja sattusid lausa mõõgarahe 
alla. Viimaks paisati nad täiesti laiali ning põgenejad tapeti armutult; vange ei võetud ega 
jäetud kedagi ellu, kuni pasunad rünnaku lõppu kuulutasid. 

Ükski kallaletung ei saanud tulla ilmaski nii ootamatult, samuti ei saanud hirmsam olla 
ükski kaotus. Kolmsada tragunit ajasid laiali ligi kahetuhandelise eeskujuliku ratsaväe, mis 
tavalisi tatarlasi väleduse ja osavuse poolest võrratult ületas. Suurem osa neist eliitsõdalastest 
lebas nüüd laipadena punastes lõikudes, kus vihm ja veri olid segunenud. Need, kel 
pimeduses oli õnnestunud terve nahaga pääseda, pagesid nüüd jalgsi ja huupi, nägemata, kas 
nad uuesti kellegi noa alla ei torma. Võitjaile olid torm ja pimedus sedavõrd suureks abiks, 
nagu oleks nende poolel võidelnud reetjate vastu vihane Jumal ise. 

Oli juba sügav öö, kui Nöwowiejski oma tragunite eesotsas tagasi Poola riigi piiri poole 
läks. Noore leitnandi ja vaht-meister Lušnia vahel sammus tatari hobune, kelle seljas lebas 
kinniköidetud kätega kõikide lipekite juht Azja, Tuhaj-bei poeg — meelemärkuseta, 
purustatud roietega, kuid elus. 

Tema eest hoolitseti nii tähelepanelikult, nagu oleks neil tema näol. käes aare, mida 
kardetakse kaotada. 

Äike oli üle läinud; taevavõlvil rändas küll veel pilverünkaid, kuid nende vahelt paistsid 
mõnikord ka taevatähed, peegeldudes paduvihmast tekkinud lõikudes. 

Poola riigi piirilt kostis vahel harva veel kauget müristamist. 


XIII 


Põgenenud lipekid teatasid oma lüüasaamisest Bialogrodi nordile, siis aga viisid käskjalad 
selle teate edasi padišahhi laagrisse, kus see haruldaselt sügavat muljet avaldas. 

Pan Nowowtiejskil polnud tarvis liiga rutata oma sõjasaagi Poolamaale viimisega, sest teda 
ei jälitatud mitte ainult esimesel silmapilgul, vaid ka kahel järgneval päeval. Sultan oli nii 
hämmastunud, et ei teadnud, mida peale hakata. Esialgu saatis ta Bialogrodi ja Dobrudža 
hordilasi luureretkele, et kindlaks tehtaks, missugused väed ümbruskonnas viibivad. Luurele 


mindi vastumeelselt, sest igaühele oli oma nahk kallis. Vahepeal aga kasvas 
lüüasaamisesõnum suust suhu liikudes määratu suureks. Need kauge Aafrika või Aasia elani- 
kud, kes polnud veel kunagi käinud Lechistanis sõdimas ja 

said nüüd kuulda uskmatute hirmsast ratsaväest, lõid kangesti kartma, mõeldes sellele, et 
neil seisab õige varsti ees võitlus vaenlasega, kes ei oota neid oma riigi piiril, vaid käib neid 
koguni padišahhi valdustes otsimas. Isegi suurvesiir ja «tulevane sõjapäike», suurvesiiri noor 
asetäitja Kara Mustafa ei osanud sellest kallaletungist midagi arvata. Mil kombel näitas äkki 
hambaid see riik, kelle jõuetusest olid neil täpsed andmed, seda ei mõistnud ükski türklane; 
sellest jätkus, et kavatsetav sõjaretk ei tundunud nüüd enam nii lihtsana ja võit enam nii 
kindlana. Sultan näitas sõjanõukogus niihästi suurvesiirile kui ka suurvesiiri asetäitjale väga 
vihast nägu. 

«Te olete mind petnud!» ütles ta. «Nähtavasti ei olegi ljahhid nii nõrgad, kui nad tulevad 
meid otsima meie omalt maalt! Teie ütlesite, et Sobieski ei hakka Kamiehiecit kaitsma, ja 
ometi seisab ta juba nüüd kogu oma väega meie ees ...» 

Vesiir ja vesiiri asetäitja püüdsid oma käskijale seletada, et see võis ju olla mõni üksik 
röövsalk, ise aga ei uskunud nad seda, mõeldes lahinguväljalt leitud musketitele ja tragunite 
sadulataskutele. Hiljutine Sobieski hulljulge sõjaretk Ukrainasse laskis oletada, et kardetav 
juht tahtis nüüdki vaenlast üllatada. 

«Tal pole ju vägesid,» ütles suurvesiir oma asetäitjale sõja-nõukogust tulles, «kuid ta on 
külmavereline lõvi; kui ta on kokku korjanud paarkümmendki tuhat meest ja siia tuleb, siis 
läheme veriselt Chocimisse.» 

«Tahaksin temaga jõudu katsuda!» ütles noor Kara Mustafa. 

«Hoidku Jumal sind selle õnnetuse eest!» vastas suurvesiir talle. 

Aegamööda aga veendusid Bialogrodi ja Dobrudža hordilased, et ümbruskonnas ei ole 
olemas mitte ainult suuremaid vägesid, vaid et seal pole üldse mingeid vägesid. Küll leiti jälgi 
ühest kiiresti Dnestri poole liikuvast väesalgast, millesse võis kuuluda kolmesaja hobuse 
ümber. Hordilased seda jälitama ei hakanud, mõeldes lipekite saatusele ja kartes allajäämist. 
Kallaletung lipekitele jäi kõigile seletamatuks ja hämmastavaks sündmuseks, kuid aegamööda 
Orduihamajunis rahuneti ning padišahhi väed alustasid uut, uputuslainetaolist retke. 

Vahepeal siirdus Nowowiejski oma elusa saagiga Raszkowi. Ta tahtis küll hästi ruttu 
kodumaale jõuda, kuid kuna juba järgmisel päeval oli kogenud sõjameestel teada, et neid ei 
jäli-tata, liiguti siiski edasi nõnda, et hobused ülearu ei väsiks. Azja asus kogu aja 
Nowowiejski ja Lušnia vahel. Hirmus vahtmeister hoolitses tema eest, kartes, et ta viimati 
enne 

Raszkowi jõudmist ära sureb ning ajab nurja kättemaksuplaanid, sest Azjal oli kaks roiet 
murtud ja ta oli väga nõrk, kuna ka need haavad, mis Basia talle näkku oli löönud, olid 
rüseluses Nowowiejskiga uuesti lahti läinud. Noor tatarlane oleks meelsamini kohe surnud, 
teades väga hästi, mis teda ees ootab. Kõigepealt otsustas ta enesele näljutamisega lõpu teha 
ega võtnud toitu vastu, kuid Lušnia pistis talle pussi hammaste vahele ning kallas talle vägisi 
suhu viina ja kuivikü-puruga segatud moldaavia veini. Peatuskohtadel valas ta talle ka vett üle 
näo, et haavad silmas ja ninas, kus sõidu ajal tihedalt pesitses kärbseid ja putukaid, mädanema 
ei hakkaks ja õnnetule noormehele enneaegset surma ei tooks. Nowowiejski temaga ei 
rääkinud; ainult ühel korral teekonna alguses, kui Azja lubas talle tasuks oma elu ja vabaduse 
eest tagasi anda Zosia ja Ewka, ütles leitnant: 

«Valetad, koer! Sa oled nad mõlemad ära müünud Stambuli kaupmehele, kes müüb nad seal 
omakorda edasi orjaturul.» 

Ning otsekohe seati Azja silm silma vastu Eliaszewicziga, kes talle kõikide kuuldes ütles: 


«Nii see on, efendi! Sa oled ta ära müünud ega tea isegi, kellele, Adurowicz aga müüs ära 
isanda õe, kuigi see oli temast rase...» 

Nende sõnade kõlades näis Azjale hetkeks, et Nowowiejski lömastab ta jalamaid oma 
hirmsate käte vahel; hiljem, kui ta juba igasuguse lootuse oli kaotanud, võttiski ta nõuks seda 
noort hiiglast niikaugele viia, et see tema ägedushoos tapaks, päästes ta sellega tulevastest 
piinadest; ja et Nowowiejski teda aina silmas pidas, ratsutades kogu aja tema kõrval, siis 
hakkas Azja häbitult hooplema kõigega, mida oli teinud. Ta rääkis, kuidas oli noaga tapnud 
vana pan Nowowiejski, kuidas oli pidanud oma telgis Zosia Boskat, kuidas oli nautinud tema 
süütust ning kuidas oli veristanud Zosia keha piitsahoo-pidega ja löönud teda jalaga. 
Nowowiejski kahvatut nägu mööda veeresid alla suured higipisarad; ta kuulas, tal polnud 
jõudu ega tahtmist Azja kõrvalt ära minna; ta kuulas ahnelt, tema käed värisesid, keha 
tõmbles, kuid ta talitses ennast ega tapnud Azjat. 

Ärritades oma vaenlast, ärritus Azja lõpuks ka ise, sest tema jutustused tuletasid talle üha 
meelde tema praegust Õnnetut saatust. Alles hiljuti oli ta olnud käsuandja, elanud uhkesti, 
olnud mursaa, suurvesiiri noore asetäitja lemmik, nüüd aga läks ta vastu hirmsale surmale 
hobuse selga seotuna, kärbseist elusalt söödud. Kergem hakkas tal vaid siis, kui ta valust, 
väsimusest ja verekaotusest meelemärkuse kaotas. Seda juhtus üha sagedamini, ja Lušnia 
kartis juba, et teda elusalt kohale ei vii. Nad sõitsid ööd kui päevad, hobus- 

tele ainult hädatarvilikku puhkust andes ja Raszkõwile aina lähemale jõudes. Tatarlasel oli 
siiski visa hing, mis äravaevatud kehast lahkuda ei tahtnud. Viimaseil päevil oli ta alati 
palavikus ja vajus vahel raskesse unne. Mõnikord näis talle palavikuuimas, nagu oleks ta alles 
Chreptiõwis ja peaks minema ühes Wotodyjowskiga suurde sõtta, siis jälle, et saadab Basiat 
Raszkowi, siis jälle, et on Basia röövinud ja peab teda oma telgis; vahel nägi ta lahinguid, kus 
tejna kui Poola tatarlaste hetman oma buntšuki all käske jagas. 

Kui ta siis ärgates tuli teadvusele, nägi ta Nowowiejski ja Lušnia nägusid ning tragunite 
kiivreid, mida need hobusekar-juste lambanahksete mütside asemel nüüd jälle kandsid, ja 
kogu seda hirmsat tõsielu, mis näis talle luupainajana. Hobuse iga liigutus tekitas talle 
talumatut valu, tema haavad tuikasid üha piinavamalt, ja jälle kaotas ta meelemärkuse; siis 
ärkas ta uuesti, et taas palavikuuima ja koos sellega une võimusesse vajuda — ning uuesti 
ärgata. 

Oli hetki, mil talle näis võimatuna, et tema, vilets vang, pidi olema Azja, Tuhaj-bei poeg, ja 
et tema nii haruldaselt sündmusrikas elu, mis oli talle tõotanud suurt tulevikku, pidi lõppema 
nii ruttu ja nii õudselt. 

Vahel tuli talle ka mõte, et ta kohe pärast piina ja surma paradiisi saab; kuna aga ta omal 
ajal oli ristiusku tunnistanud, siis tegi Kristusele mõtlemine talle suurt hirmu. Kristus talle ei 
halasta; oleks aga prohvet Kristusest vägevam, siis poleks ta teda Nowowiejski kätte andnud. 
Võib-olla heidab prohvet talle siiski veel armu ja võtab tal hinge seest enne, kui teda surnuks 
piinatakse. 

Oldi juba Raszkowi lähedal. Nad olid jõudnud kaljurikkasse paikkonda, millest oli tunda 
Dnestri lähedust. Azjal tõusis õhtuks palavik, kuid ta polnud siiski täiesti meelemärkuseta, nii 
et sonimised segunesid tõelisusega. Talle paistis, et nad on pärale jõudnud, et nad peatuvad ja 
ta kuuleb enda lähedal korduvalt hüütavat: «Raszkõw! Raszkõw!» Ja siis näis jälle, nagu 
kuuleks ta puulõhkumist. 

Äkki tundis ta, et tal uhutakse pead külma veega, ja siis kallati talle kaua, kaua aega viina 
suhu. Taevas särasid tähed ja siinsamas tema juures lõõmas üle kümne tõrviku. Tema kõrvu 
kostsid järgmised sõnad: 

«Meelemärkusel?» 

«Jah. Vaatab üsna selge pilguga.» 

Samal hetkel nägi ta enese lähedal Lušnia nägu. 


«Noh, vennas,» ütles vahtmeister rahulikul häälel, «sinu tund on tulnud!» 

Azja lamas selili ja sai hästi hingata, sest tal olid mõlemad käed üle pea välja sirutatud, 
mistõttu laienenud rind 

liikus vabamalt ja mahutas enam õhku kui siis, mil ta hobuse selga oli köidetud. Käsi ta 
siiski liigutada ei saanud, sest need olid tema pea kohal seotud tammepuust paku külge, mis 
asus pikuti ka tema selja all ja mille ümber oli mässitud tõr-vaseid õlgi. Tuhaj-bei poeg taipas 
kohe, milleks see nõnda oli tehtud, kuid samal hetkel märkas ta teisigi ettevalmistusi, millest 
võis oletada, et teda ootab pikk ja õudne piinamine. Ta oli poolest kehast kuni jalataldadeni 
paljaks võetud, ning pisut pead kergitades nägi ta oma paljaste põlvede vahel yärs-kelt 
tahutud vaia. Selle vaia jämedam ots tugines puukännule. Kummagi jala küljes oli tal köis, 
mille teine ots oli seotud tiisli külge, ja kummagi tiisli ette oli rakendatud hobune. Tõrvikute 
valgel nägi Azja ainult hobuste tagumikke ja temast pisut eemal seisvat kaht meest, kes 
nähtavasti hobuseid valjaist kinni hoidsid. 

õnnetu noormees märkas kõiki neid ettevalmistusi üheainsa pilguga; seejärel millegipärast 
üles vaadates nägi ta oma pea kohal säravaid tähti ja hõbedast kuusirpi. 

«Nad pistavad mind vaia otsa!» mõtles ta. 

Kohe surus ta hambad nii kõvasti kokku, et lõualuusse lõi kramp. Otsmik läks higiseks, aga 
samal ajal tundis ta oma nägu külmaks muutuvat, sest veri voolas temast ära. Siis näis talle, 
nagu kaoks maa tema selja alt ja nagu lendaks tema keha lõpmatult mingisugusesse 
kuristikku. Hetke vältel ei olnud tal aimu ajast, kohast ja kõigest, mis temaga sünnib. 
Vahtmeister aga pistis talle jälle noaotsa hammaste vahele ja kallas talle uuesti viina suhu. 

Azjal läks viin hingekõrri ja ta sülitas seda põletavat vedelikku välja. Osalt aga pidi ta seda 
ka all» neelama. Siis sattus ta kummalisse olukorda: purjus ta polnud, just vastupidi, mitte 
kunagi varem polnud tema mõistus olnud nii selge ega töötanud tema mõtted kiiremini. Ta 
nägi, mis tema ümber toimub, sai kõigest aru, teda valdas vaid mingi haruldane erksus ja 
kannatamatus, et seda kõike nii kaua ette valmista-tatakse ja asja alustamisega viivitatakse. 

Seal kostsid tema juures rasked sammud ja tema ees seisis Nowowiejski. Seda meest nähes 
hakkasid tatarlasel kõik sooned tõmblema. Lušniat ta ei kartnud, vaid põlgas, kuid 
Nowowiejskit ta ei põlanud. Tal ju polnud selleks mingit põhjust; kuid iga pilk tema näkku 
tekitas Azja hinges ebausklikku hirmu, jälkust ja vastikust. Sel hetkel mõtles ta: «Ma olen 
tema võimuses ja kardan teda!» Ja see tunne oli nii hirmus, et seetõttu tõusid Tuhaj-bei pojal 
juuksed püsti. 

Nowowiejski aga ütles: 

«Selle pärast, mida sa teinud oled, pead sa piinades surema!» 

Lipek ei vastanud, hakkas ainult hingeldama. Nöwowiejski astus kõrvale ning järgnes 
vaikus, mille katkestas Lušnia: 

«Sa oled tõstnud oma käe proua vastu,» ütles ta kähiseval häälel, «kuid proua on nüüd juba 
isanda kambris, sina aga oled meie käes! Nüüd on sinu tund tulnud!» 

Nende sõnadega juba õigupoolest alustatigi Azja piinamist. See hirmus inimene pidi nüüd 
oma surmatunnil teada saama, et tema reeturlikkus ja kõik jõhkrused olid täiesti asjatud olnud. 
Oleks Basia põgenemisel vähemalt ära külmunud, siis oleks Azjal olnud seegi lohutus, et 
Basia ei saanud temale, kuid ei saanud enam ka kellelegi teisele. Aga seegi lohutus võeti 
temalt ära just nüüd, mil vaia ots oli tema kehast küünra kaugusel. Kõik ilmaaegu! Kui palju 
reetmist, kui palju verd, ja see hirmus karistus — kõik täiesti ilmaaegu! ... Lušnia ei 
teadnudki, kuivõrd oli Azjal nende sõnade mõjul nüüd raskem surra. Oleks ta seda teadnud, 
siis oleks ta neid sõnu kogu teekonna kestel korranud. 

Kuid nüüd polnud enam aega anduda piinavale mõtiskelule, sest järgneda sai ainult 
surmanuhtlus. Lušnia kummardus, võttis Azjal puusadest kinni nõnda, et võis tema keha juh- 


tida, ja hüüdis hobuste hoidjatele: «Edasi! Kuid aegamööda, ühekorraga!» Hobused hakkasid 
liikuma: pinevile tõmmatud nöörid tirisid Azjat jalust. Tema keha lohises edasi, ja sattus 
teritatud vaia otsa. See tungis sisse, ja nüüd sündis midagi nii jubedat, mis on risti vastu 
loodusele ja kõigile inimlikele tunnetele, õnnetu noormehe luud rebenesid üksteisest lahti, 
kogu keha kärises pooleks; valu oli kirjeldamatu, lausa nii hirmus, et peaaegu näis kogu tema 
olemust läbistava, õudse iharusena. Vai tungis üha sügavamale tema kehha. Tuhaj-bei poeg 
surus hambad risti, kuid viimaks ei suutnud enam kannatada. Tema suu avanes pärani ja 
kurgust pääses ronga kraaksumisega sarnanev karje: «A! a! a!» «Aegamööda,» kamandas 
vahtmeister. Azja kordas üha valjemini oma hirmsat kisa. «Kraaksud?» küsis vahtmeister. Siis 
hüüdis ta oma meestele: 

«Sirge! Seis! Näe, ongi lõpp!» lisas ta, pöördudes Azja poole, kes lakkas äkki kisamast, 
olates vaid veel vaevu kuuldavalt. 

Hobused võeti ruttu eest ära, vai tõsteti üles, pisteti jämedama otsaga eriti selleks 
valmistatud auku ja kaevati mulla sisse. Tuhaj-bei poeg vaatas seda tegevust juba kõrgemalt. 
Ta oli täie mõistuse juures. See karistusviis oli seda hirmsam, et vaiale pistetud 
surmamõistetud elasid vahel kuni kolm 

päeva. Azja pea oli rinnale vajunud, huuled matsutasid, nagu näriks ta midagi ja maitseks; 
nüüd tundis ta suurt rammestust ja nägi enese ees mingit valkjat udu, mis talle millegipärast 
jubedana paistis, kuid samal hetkel tundis ta ära vaht-meistri ja traguni ning teadis, et on juba 
vaia otsas, et see tungib tema keha raskuse mõjul üha sügavamale tema innu; viimaks 
hakkasid tal jalad surema ja ta muutus valu vastu üha tundetumaks. 

Vahel varjas seda valkjat udu pimedus, siis pilgutas ta oma ainukest silma, soovides vaadata 
ja näha kõike kuni surmani. Tema pilk rändas kangekaelselt ühelt tõrvikult teisele, sest talle 
näis, nagu oleks iga tõrvikutule ümber vikerkaarevärviline ring. 

Kuid tema piinadel polnud veel lõppu; viivu pärast tuli vahtmeister, puur käes, ja hüüdis 
nendele, kes tema lähedal olid: 

«Upitage mind üles!» 

Kaks tugevat noormeest tõstsid ta üles. Azja vaatas teda lähemalt, pilgutades kogu aeg 
silma, nagu tahaks teada, mis mees see õieti sirutab end praegu temani. Vahtmeister aga 
sõnas: 

«Proua lõi sul ühe silma peast välja, mina aga tõotasin, et puurin sul teise peast!» Seda 
öeldes pistis Lušnia puuri, otsa talle silma, väntas puuri korra ja veel korra, ja kui juba laug 
ning silma ümbritsev nahake olid puuri otsa ümber, tõmbas ta järsku puuri välja. 

Nüüd tungis Azja kummastki silmakoopalt verejuga, need nirisesid tal üle näo nagu pisarate 
ojad. 

Nägu ise oli valge ja muutus üha valgemaks. Tragunid kustutasid vaikides tõrvikud, nagu 
tundes häbi, et nende tuli nii jõledat tegu valgustab — ja ainult kuusirbilt langesid Azja kehale 
hõbedased, mitte väga heledad kiired. Tema pea oli vajunud rinnale, ent õlgedesse mässitud 
tammepaku külge seotud käed olid üles sirutatud, nagu kutsuks see Hommikumaa poeg oma 
piinajatele välja türgi poolkuu kättemaksu. 

«Hobuste selga!» kostis Nöwowiejski hääl. 

Enne hobuse selga istumist süütas vahtmeister veel viimase tõrvikuga need tatarlase taeva 
poole sirutatud käed, ja siis läks kogu väeosa edasi, Jampoli poole. Raszkõwi rusude ja 
tuhahunnikute keskele jäi öösse ja tühjusesse ainult Azja, Tuhaj-bei poeg — ning leegitses 
veel kaua ..,. 


XIV 
Kolm nädalat hiljem, lõuna paiku, peatus pan Nowowiejski Chreptiõwis. Teekond 
Raszköwist oli seepärast kestnud nii kaua, et leitnant oli veel mitu korda käinud üle Dnestri, 


rünnates hordilasi ja Soroka staarosta mehi, kes seisid piki Dnestri kallast mitmes asunduses. 
Need rääkisid pärast juurdetulnud sultani sõjaväele, nad olevat igal pool näinud poolakate 
väesalku ja kuulnud suurtest väeosadest, kes kindlasti ei jää ootama türklaste jõudmist 
Kamienieci alla, vaid tulevad neile ise vastu ja alustavad nendega lahingut. 

Sultan, kellele oli kogu aeg räägitud Poola riigi võimetusest, imestas väga, saatis esialgu 
välja lipekid, valahhid ja Doonau-äärsed hordid ning liikus ise edasi aegamööda, srest oma 
määratule võimule vaatamata kartis ta väga võitlust Poola riigi regulaarse sõjaväega. 

Chreptiõwis ei kohanud pan Nowowiejski pan Wolodyjowskit, sest väike rüütel oli 
järgnenud pan Motowidlole Podlasie isanda juurde, võitlusesse Krimmi nordiga ja 
Doroszenkoga. Seal, lisades oma endisele kuulsusele veel uut kuulsust, saatis ta korda suuri 
tegusid: ta võitis julma Korpani ja jättis selle keha kiskjaile toiduks; samuti purustas ta võimsa 
Drozdi ja mehise Malyszka, ja kaks Sinychi-nimelist venda, kes olid kasakate seas kuulsad 
ründajad, ja veel palju väiksemaid väesalku ning jõuke. 

Proua Wolodyjowska aga valmistus Nowowiejski tuleku ajal ülejäänud meeskonnaga ja 
vooriga Kamienieci minekuks, sest Chreptiõwist tuli rahutu aja tõttu juba lahkuda. Raske 
südamega läks proua Wolodyjowska ära sellest kindlustusest, kus ta oli küll üle elanud nii 
mõnegi seikluse, kus ta aga oli väga õnnelik olnud — oma mehe kõrval, ümbritsetud 
kuulsatest sõjameestest ja armastavatest südametest. Nüüd pidi ta omal soovil sõitma 
Kamienieci, vastu tundmatule tulevikule ja selle kindluse piiramisega seoses olevatele 
hädaohtudele. 

Kuid süda oli tal mehine ja kurbust ta võimutseda ei lasknud, vaid jälgis hoolega 
ettevalmistusi, hoolitsedes sõjameeste ja voori eest. Teda abistasid pan Zagloba, kes oli igas 
olukorras kõige arukam, ja pan Muszalski, võrratu vibukütt ning seejuures energiline ja 
kogenud sõjamees. 

Nad kõik rõõmustasid väga pan Nowowiejski tuleku üle, kuigi noore rüütli näost kohe aru 
said, et sel polnud korda läinud päästa paganate vangipõlvest ei Ewkat ega armast Zosiat. 
Basia valas hardaid pisaraid mõlema neiu saatuse parast, sest neid tuli nüüd tõesti juba 
kadunuks pidada. Müüdud teadmata kellele, võisid nad Stambuli turult väga kergesti sattuda 
Väike-Aasiasse või türklaste võimu alla kuuluvatele 

saartele. Seetõttu oli võimatu nende jälile saada, ammugi veel neid välja lunastada. 

Nuttis Basia, nuttis nutikas pan Zagloba, nuttis ka võrratu vibukütt pan Muszalski, ainult 
pan Nowowtejski silmadesse ei ilmunud pisaraid, sest temal oli neist juba puudus käes. Kui ta 
aga jutustas, kuidas ta oli läinud sinna kaugele Doonau poole, Tekiczi alla, ja lipekid puruks 
peksnud sealsamas, hordi ja sultani valdustes, ning vangi võtnud salakavala Azja, Tuhaj-bei 
poja, siis kuristasid mõlemad vanad rüütlid mõõkadega ja hüüdsid: 

«Andke ta siia! Siin, Chreptiõwis, peab ta surema!» 

Seepeale vastas pan Nowowiejski: 

«Mitte Chreptiõwis, sest Raszkõwis on ta juba surnud, ja seal ta pidigi surema, piinamisviisi 
aga mõtles temale välja siinne vahtmeister, ja need piinad polnud kerged.» 

Nüüd rääkis ta, missugust surma Azja Tuhaj-bei poeg oli surnud, nemad aga kuulasid 
vihaselt ja ilma kaastundeta. 

«On muidugi teada, et Issand Jumal roima karistab,» ütles pan Zagloba viimaks, «kuid see 
on ime, et Kurat oma sulaseid nii viletsasti kaitseb!» 

Basia õhkas vagalt, tõstis pilgu taeva poole ja vastas lühikese mõtlemise järel: 

«Temal pole ju seda võimu, mis suudaks Jumala võimule Sastu panna.» 

«Nüüd tabasite küll naelapea pihta, auväärt proua,» hüüdis pan Muszalski, «sest kui — 
Jumal hoidku selle eest! — Kuradi võim oleks Jumala võimust tugevam, siis peaks ju kaduma 
igasugune õiglus ja ühes sellega kogu Poola riik!» 


«Seetõttu ei kardagi ma türklasi, sest primo: nad on viimased lurjused, ja secundo: Saatana 
pojad!» vastas Zagloba. 

Viivu vaikisid kõik, Nowowiejski istus pingil, käed põlvedel, ja vaatas klaasistunud pilgul 
enese ette maha. Siis pöördus pan Muszalski tema poole: 

«See pidi siiski su südant kergendama, sest kui saad nii põhjalikult kätte maksta, on see 
väga suureks lohutuseks!» 

«öelge, isand, kas teil on sellest tõesti süda nüüd kergem? Kas teil on nüüd parem olla?» 
küsis Basia kaastundlikult. 

Hiiglane vaikis viivu, justkui mõnuldes oma mõtetes, ja viimaks vastas nagu suure 
imestusega tasakesi, peaaegu sosinal: 

«Kujutlege, auväärt isandad, Jumala eest, mina mõtlesin ikogu aeg, et mul läheb süda 
kergemaks, kui ma tema hävitan ... Ja ma nägin teda vaia otsas, nägin, kuidas tal silm välja 
puuriti, püüdsin enesele sisendada, et nüüd on mul kergem olla, kuid see pole nõnda, pole 
nõnda ...» 

Pan Nöwowiejski haaras oma õnnetu pea kahe käe vahele, ja ütles läbi hammaste: 

«Parem oli temal olla seal vaial, parem puuriga silmas, parem põlevate kätega kui minul 
kõige sellega, mis mu hinges pesitseb, mis seal mõtleb ja mäletab. Ainult surm võib mind 
lohutada, surm, surm — ainult surm ...» 

Seda kuuldes tõusis Basia, see vapper, sõdurisüdamega naine, pani oma käe õnnetule pea 
peale ja ütles: 

«Annaks Jumal sulle seda Kamieniecis, sest sul on õigus, et miski muu ei saa sind 
lohutada.» 

Nöwowiejski sulges silmad ja kordas: 

«Oo jah! Oo jah! Jumal tasugu teile!» 

Ja juba selsamal õhtupoolikul hakati Kamienieci minema. 

Basia vaatas ehakumas särava kindlustuse poole veel kaua tagasi, tegi enesele siis ristimärgi 
ja ütles: 

«Annaks Jumal, et ma saaksin veel ühes Michaliga siia tagasi tulla, armas Chreptiöw! . .. 
Annaks Jumal, et meid ei ootaks midagi halba! ...» 

Kaks pisarat veeres üle tema roosinäokese. Mingi kummaline kurbus rusus kõikide 
südameid — ja teekonda jätkati vaikides. 

Hakkas pimenema. 

Kamienieci sõitsid nad aeglaselt, sest nende killavoor liikus vaid aegamööda edasi. Selles 
oli hulk vankreid, olid terved hobustekarjad, pühvlid, kaamelid; sõjasulased valvasid karja. 
Mõned sõjasulased ja sõdurid oli Chreptiowis abiellunud, mistõttu polnud vooris naistestki 
puudus. 

Sõjaväge oli niisama palju nagu Nöwowiejski käsutuseski ja peale selle veel kakssada 
ungari jalaväelast; viimase väeosa oli väike rüütel omal kulul asutanud ja välja õpetanud. 
Selle patrooniks oli Basia ja seda juhatas tubli ohvitser Kaluszewski. Ehtsaid ungarlasi polnud 
selles jalaväes üldse olemas, seda nimetati vaid seetõttu ungari väeosaks, et ta oli 
moodustatud ungarlaste eeskujul. Allohvitserideks olid «teenekad» tragunid, reameesteks aga 
endised röövlid ja hulkurid, kes olid röövlisalkadest vangi võetud ja poomisele määratud. 
Neile kingiti elu tingimusel, et nad hakkavad teenima jalaväes ausalt ja mehiselt, lunastades 
sellega oma endisi patte. Nende hulgas oli küllalt vabatahtlikkegi, kes olid maha jätnud oma 
koopad ja kuristikud ning teised röövlite asupaigad ja pidanud paremaks astuda Chreptiõwi 
Väikese Kulli teenistusse selle asemel, et tunda tema ähvardavat mõõka oma pea kohal. See 
seltskond polnud kuigi osav ja oli alles vähe treenitud, kuid see-eest mehine, harjunud 
ebamugavustega, ohtudega ja verevalamisega. Basia armastas väga seda jalaväge kui Michali 
last, ja nende meeste metsikud südamed 

kiindusid varsti oma ilusasse ja heasse prouasse. Nüüd kõndisid nad tema vankri ümber, 
püss õlal, mõõk küljel, olles uhked, et valvavad oma prouat, ja valmis teda ägedalt kaitsma, 
kui mõni tatarlaste jõuk peaks neile teel ette juhtuma. 

Tee aga oli alles vaba, sest pan Wotodyjowski oli teistest ettenägelikuni olnud, ja pealegi 
armastas ta selleks liiga oma naist,.et jätta teda hädaohu kätte. Teekond möödus rahulikult, 
õhtupoolikul Chreptiõwist teele asunud, sõitsid nad õhtuni, seejärel kogu öö — ja järgmisel 
päeval, samuti õhtupoolikul, nägid nad juba Kamienieci kõrgeid kaljuseinu. 

Neid kaljuseinu ja samuti kaljude tippe ehtivaid kindluse-müüre ja torne nähes said nende 
südamed väga rõõmsaks. Näis võimatuna, et keegi peale Jumala suudaks purustada selle 
kõrgel kaljul asuva kotkapesa, mille ümber lookles jõgi. Päev oli soe ja selge, kaljude tagant 
paistvad roomakatoliku ja kreekakatoliku kirikud särasid nagu hiiglasuured küünlad: rahu; 
ilus ilm ja rõõmus meel näisid hõljuvat selle helge maastiku kohal. 

«Baška,» ütles Zagloba, «neid müüre on paganad katsunud puruks närida mitu korda, kuid 
ikka purustanud hoopis oma hambad! Haa! Mitu korda olen ise seda näinud, kuidas nad siit 
põgenevad, surudes kätt vastu põske, sest hambad valutavad! Annaks Jumal, et nüüdki teisiti 
ei läheks!» 

«Muidugi!» vastas Baška särasilmil. 

«Siiski käis siin kord üks nende keisreid, Osman. Mäletan, nagu oleks see sündinud täna, 
kuigi see oli aastal 1621 ... Tuleb see mädand just siia, sealtpoolt Smotryczi, Chocimist; ajab 
suud-silmad pärani, vaatab ja vaatab ning küsib viimaks: «Ja kes on selle kindluse nii hästi 
kindlustanud?» — «Issand Jumal!» vastab talle vesiir. «Noh, siis vallutagu ta ära Issand Jumal 
ise, sest mina küll nii loll ei ole!» Ja läkski kohe tagasi.» 

«Jah, nad läksid isegi ruttu tagasi!» tähendas pan Muszalski. 

«Läksid küll ruttu tagasi,» kostis pan Zagloba, «sest meie torkasime neile odadega külje 
sisse, mind aga kandis rüütelkond siis lausa kätel pan Lubomirski ette.» 

«Kas teie olite ka Chocimi all?» küsis võrratu vibukütt. «Ma ei suuda lihtsalt uskuda, kus 
teie kõik olete käinud ja mida olete korda saatnud!» 

Pan Zagloba oli pisut solvunud ja vastas: 

«Jutt pole mitte ainult sellest, et ma olen käinud, vaid ma sain koguni haavata, mida võiksin 
teile, auväärt isand, kohe ad oculos presenteerida, kui see teid huvitab, aga veidi eemal siit, 
sest proua Wolodyjowska juuresolekul ei sobi mul sellega hoobelda.» 

Kuulus vibukütt sai otsemaid aru, et teda pilgati, kuna ta 

aga teadis, et ei suuda pan Zaglobaga teravmeelsuses võistelda, siis jättis ta pärimise pooleli 
ja tegi teist juttu. 

«See, mida Teie Heldus ütleb, on tõsi,» sõnas ta. «Kaugelt tulles ja kuuldes, et rahvas 
räägib: «Kamieniec on halvasti varustatud, Kamieniec langeb!», hakkab hirm, aga kui 
Kamieniecit näed, siis, Jumala eest, saab hing kohe uut jõudu.» 

«Ja pealegi on Kamieniecis pan Michal!» hüüdis Basia. 

«Ja pan Sobieski võib saata abivägesid!» 

«Jumalale tänu! Meie seisukord polegi kõige viletsam, polegi nii vilets! Haa! On olnud 
halvematki, kuid meie pole ikkagi alistunud!» 

«Kuigi oleks kõige halvem, peaasi on, et ei tohi kaotada head tuju! Ei ole nad meid seni 
nahka pannud ega pane meid tulevikuski nahka, kuni vaim kindel püsib!» lõpetas pan .Zag- 
loba. 

Nende rõõmsate mõtete mõjul jäid nad kõik vaikseks, ent ootamatult katkestas selle vaikuse 
kurb vahejuhtum. Äkki ratsutas Basia vankri juurde pan Nowowiejski. Tema tavaliselt nii 
õudselt süngel näol oli lahke naeratus. Üksisilmi vaatas ta päikesesäras hiilgava Kamienieci 
poole ja naeratas lakkamatult. 


Mõlemad rüütlid ja Basia silmitsesid teda imestunult, sest nad ei saanud aru, kuidas võis tal 
seda kindlust nähes äkki südamelt langeda kogu murekoorem, tema aga ütles: 

«Kiidetud olgu Issanda nimi! Olen palju kannatanud, nüüd aga ootab mind rõõm.» 

Siis pöördus ta Basia poole: 

«Nad on mõlemad kogukonnavanem Tomaszewiczi juures, ja see on hea, et nad sinna on 
peitu pugenud, sest niisuguses kindluses ei saa see mõrvar neile midagi teha.» 

«Kellest te räägite, auväärt isand?» küsis Basia kohkunult. 

«Zosiast ja Ewkast.» 

«Jumal olgu sulle armuline!» hüüdis Zagloba. «Ara anna end Kuradi kätte!» 

Nowowiejski aga jätkas: 

«See nimelt, mida nad.räägivad minu isast, et Azja olevat ta tapnud, see pole samuti õige!» 

«Tema mõistus on segi läinud!» sosistas pan Muszalski. 

«Kas te lubate, auväärt isand, et ma ratsutan kõige ees? Ma pole neid juba nii kaua näinud, 
ja mu igatsus nende järele on suur! ... Oh! Suur on igatsus, kui armsaim viibib kaugel, küll on 
ta suur!» 

Seda öeldes hakkas ta vangutama oma hiiglasepead, andis siis hobusele kannuseid ja 
ratsutas edasi. 

Pan Muszalski andis paarile tragunile märku kaasa tulla ja läks talle järele, et hullumeelset 
silmas pidada, Basia aga 

peitis oma roosinäokese kätesse ja peagi tungisid kuumad pisarad ta sõrmede vahelt läbi; ja 
pan Zagloba ütles: 

«See oli kuldaväärt poiss, kuid inimene ei suuda ju nii palju õnnetusi taluda! ... Ning ega 
ükski kättemaks inimese hingehaavu paranda ...» 

Kamieniecis tehti palavikuliselt ettevalmistusi kindluse kaitsmiseks. Vana lossi müüride ja 
värava juures, eriti Rutee-nia väravas, töötasid linlased oma kogukonnavanemate juhatusel, 
kelle hulgas oli tuntuim poolakas Tomaszewicz, ja seda tema suure julguse ja vilumuse tõttu 
kahuritest laskmises. Üksteise võidu töötasid siin labidatega ja kärudega varustatud poolakad, 
ruteenlased, armeenlased, Žmuudid ja mustlased. Mitmesuguste rügementide ohvitserid 
juhatasid töid, vahtmeistrid ja sõdurid aitasid elanikke; isegi aadlikud töötasid, unustades, et 
Jumal oli neile loonud käed ainult mõõga hoidmiseks, veeretades igasuguse töö «alama» 
rahva kaela. Eeskuju andis pan Wojciech Humiecki, Podoolia horunži, keda nähes tulid 
lihtsalt pisarad silma, sest ta kärutas oma kätega kive. Töö kihas linnas ja lossis. Rahva seas 
liikus inimeste tööd õnnistades dominiiklasi, jesuiite, püha Franciscuse vendi ja karmeliite. 
Naised tõid töötajaile süüa ja juua; ilusad armeenlannad, rikaste kaupmeeste naised ja tütred, 
ning veel ilusamad juuditarid Karwaserist, Zwaniecist, Zinkowiecest ja Duftajgrodist köitsid 
sõdurite pilke. 

Kõige enam tähelepanu aga äratas Basia tulek. Kindlasti oli Kamieniecis palju 
auväärsemaid naisi, kuid polnud ühtegi teist, kelle meest oleks ümbritsenud veel suurem 
sõjamehe-kuulsus. Kamieniecis liikus juba jutte ka prpua Wolodyjows-kast, et ta olevat 
vapper naine, kes ei kartnud elada üksildases asulas keset metsikut rahvast, oli saatnud oma 
meest sõjaretkedel ja saanud jagu teda röövida püüdnud julmast tatarlasest. Basia kuulsus oli 
määratu suur. Need aga, kes teda ei tundnud ega olnud seni näinud, olid teda kujutlenud 
mingisuguse hiidnaisena, kes katki murrab hobuseraudu ja purustab pantsereid. Suur oli nüüd 
nende imestus, kui nad nägid vankrist kummarduvat väikest roosat ja üsna lapselikku näokest! 
«Kas see ongi proua Wolodyjowska või ainult tema tütar?» küsiti. «Tema ise!» vastasid need, 
kes teda tundsid. Siis valdas linnakodanikke, naisi, vaimulikke ja sõjaväge suur imestus. 
Niisama suure imestusega vaadati tema Chrep-tiõwi «võitmatut» väesalka — traguneid, kelle 
keskel sõitis meeletu pilguga Nowowiejski, praegu rahumeelselt naeratades, ja ungari 
jalaväeks muudetud roimarite hirmsaid nägusid. Basiat saatis igatahes mitusada toredat 


elukutselist sõjameest, ja see lisas linlastele kohe julgust. «See on tubli vägi! Need vaatavad 
türklastele julgesti silma!» hüüti rahva hul- 

gas. Mõned linnakodanikud ja isegi mõned sõjamehed, eriti piiskop Trzebicki rügemendist, 
kes oli alles hiljuti jõudnud Kamienieci, mõtlesid, et pan Wotodyjowski on ise ka tulijate seas, 
ja kohe kostis hüüdeid: 

«Elagu pan Wotodyjowski!» 

«Elagu meie kaitsja! Kõige kuulsam rüütel!» 

«Vivat Wotodyjowski, vivat!» 

Basia kuulas ja tema süda täitus rõõmuga, sest naisele meeldib ju kõige rohkem, kui tema 
meest kiidetakse, eriti kui seda tehakse suures linnas. 

«Nii palju on siin rüütleid,» mõtles Basia, «ja ometigi ei hõisata kellelegi vastu nõnda nagu 
minu Michalile!» 

Tal tuli isegi himu kooriga kaasa hüüda: «Vivat, Wotodyjowski!», kuid pan Zagloba 
manitses teda käituma, nagu see on tähtsale isikule kohane ja kummardama mõlemale poole 
just nõnda, nagu seda teevad kuningannad pealinna tulekul. 

Tema ise tervitas ka, kord mütsiga, kord käega, ja kui tuttavad hakkasid vivat hüüdma 
temagi auks, siis hüüdis ta rahva hulka: 

«Auväärt isandad! Kes on vastu pidanud Zbaražis, peab vastu ka Kamieniecis!» 

Pan Wotodyjowski juhatuse kohaselt liikus kogu see rongkäik dominiiklaste nunnakloostri 
ette, mis oli äsja valmis saanud. Väikesel rüütlil oli Kamieniecis oma väike majapidamine, et 
aga see klooster asus vaikses kohas, kuhu kahurikuu-lid vaevalt võisid jõuda, siis majutas ta 
oma armsa naise parema meelega sinna, seda enam et ta kloostri heategijana oma naisele seal 
head vastuvõttu lootis, ja tõepoolest võttis selle kloostri abtiss Wiktoria, Braclawi vojevoodi 
Stefan Potocki tütar, Basia avakäsi vastu. Pärast seda, kui abtiss teda oli emmanud, kaisutas 
teda kohe tema armas tädike proua Makowiecka, keda ta polnud ammugi näinud. Mõlemad 
nutsid, nuttis ka Latyczowi stolnik, kelle lemmikuks oli Basia alati olnud. Vaevalt olid kõik 
oma meeleliigutuspisarad kui-vatanud, kui juba tuli Krzysia Ketling ja teretamine algas 
uuesti. Siis ümbritsesid Basiat kloostriõed ning tuttavad ja tundmatud aadlidaamid: proua 
Bogusz, proua Stanistawska, proua Kalinowska, proua Chocimirska ja tähtsa rüütli, Podoolia 
horunži Wojciech Humiecki abikaasa, ühed, nagu proua Bogusz, pärisid tema mehe järele; 
teised küsisid, mida Basia türklaste kallaletungimisest mõtleb jä kas tema arvates Kamieniec 
suudab vastu panna. Basia märkas suure mõnuga, et teda peetakse siin mingisuguseks 
autoriteediks sõjaasjanduses ja loodetakse tema suust kuulda midagi lohutavat. Lohutust ta 
siis jagaski ohtrasti. «Sellest pole juttugi, et meie ei suudaks -end türklaste vastu kaitsta!» 
ütles ta. «Michal tuleb siia täna 

või homme, kõige hiljem paari päeva pärast, ja kui tema selle asja juba enda hoolde võtab, 
siis Võite rahulikult magada, auväärt daamid, seda enam et ka see kindlus on tugev, mille 
kohta minul, Jumalale tänu, ikkagi oh asjatundmist.» 

Basia kindel jutt täitis daamide südamed rõõmuga, eriti aga rahustas neid lubadus pan 
Wotodyjowski tuleku suhtes. Tema nimi oli tõesti nii suures lugupidamises, et hilisele 
õhtutun-nile vaatamata tulid Basiat väärikalt tervitama ka linna ohvitserid, misjärel igaüks 
neist nakkas kohe pärima, millal väike rüütel tagasi tuleb ja kas Basia on tõesti nõus end 
Kamienieci peitma. Basia võttis vastu ainult major Kwasibrocki, kes juhatas Krakõwi piiskopi 
jalaväge, kirjutaja pan Rzewuski, kes pärast pan Laczynskit, õigemini tema asemel, oli 
rügemendi eesotsas, — ja Ketlingi. Teistele ei avatud sel päeval enam ust, sest proua oli 
teekonnast väsinud ja pealegi oli tal tegemist pan Nowowiejskiga. õnnetu noormees kukkus 
just kloostri ees hobuse seljast maha, nii et ta kohe viidi ühte kloostrikongi. Toodi seesama 
arst, kes oli Basiat Chreptiöwis ravinud. See konstateeris rasket peaajupõletikku ja andis vähe 


elulootust. Hilisõhtuni rääkisid Basia, pan Muszalski ja pan Zagloba veel sellest sündmusest, 
arutledes rüütli õnnetut saatust. 

«Arst ütles mulle,» lausus Zagloba, «et kui ta ellu jääb ja kui aadrilaskmine häid tulemusi 
annab, siis ei satu ta enam meeltesegadusse ja talub oma õnnetust kergema südamega.» 

«Ega tema jaoks ole enam lohutust!» tähendas Basia. 

«Sellele mehele oleks palju parem, kui ta mälu kaotaks, kuid isegi animalia pole sellest 
vabad,» sõnas pan Muszalski. 

Vana aadlik aga sõitles kuulsat vibukütti karmilt selle märkuse pärast. 

«Kui teil poleks mälu, auväärt isand, siis ei saaks te pihtimas käia,» ütles ta, <ja siis te 
oleksite luterlastega ühel tasemel ning vääriksite põrgutuld. Ksjonds Kaminski on teid juba 
hoiatanud, kuid ega hunt hooli su jutlusest, ta parem pistab nahka mõne kitsekese!» 

«Mis hunt mina nüüd olen!» ütles kuulus vibukütt. «Aga Azja, see oli hunt!» 

«Kas mina ei öelnud seda?» küsis Zagloba. «Kes ütles esimesena: see on hunt!» 

«Nöwowiejski rääkis mulle, ta kuulvat nii ööl kui päeval, kuidas Ewka ja Zosia temale 
hüüavad: «Päästa!» Aga kuidas siin päästa? See pidi ju lõppemagi haigusega, sest niisugust 
piina ei suuda ükski inimene taluda. Nende surma oleks ta üle elanud, kuid nende häbistusest 
ta üle ei saanud,» lausus Basia. 

«Nüüd lamab ta nagu puupakk ega tea midagi sellest 

Jumala maailmast,» sõnas Muszalski. «Kahju küll, ta on ju esmajärguline sõjamees!» 

Nende juttu segas teener, kes tuli teatama, et linnas olevat jälle suur lärm lahti, sest 
kogunetakse vaatama Podoolia kindralit, kes mõne viivu eest olevat kohale jõudnud kogu oma 
õukonnaga ja mõnekümne jalaväelasega. 

«Ülemjuhatus kuulub temale,» ütles Zagloba. «See on pan Mikolaj Potockist väga 
vooruslik, et ta eelistab olla siin, mitte kuskil mujal, kuid mina näeksin ikkagi parema 
meelega, et teda siin ei oleks. Jah! Ta oli hetmani vastu ega uskunud sõjasse, nüüd aga — kes 
teab, kas tal ei tule viimati oma elugi kaalule panna!» 

«Võib-olla järgnevad talle teisedki Potockid,» sõnas parr Muszalski. 

«Nagu näha, pole türklased siit enam kaugel!» sõnas pan Zagloba. «Isa, Poja ja Püha Vaimu 
nimel! Annaks Jumal, et pan kindralist saaks teine Jeremi ja Kamieniecist teine Zbaraž!» 

«Nii see sünnib! Ennemini me sureme!» hüüdis keegi ukselävelt. 

Seda häält kuuldes tormas Basia tulijale vastu, karjatasr «Michal!» ja langes väikese rüütli 
embusse. 

Pan Wotodyjowski tõi sõjaväljalt palju tähtsaid uudiseid, millest ta rääkis kõigepealt kitsas 
kloostrikongis oma naisele, et siis alles viia need sõjanõukogu ette. Ta oli täielikult hävitanud 
mitu väiksemat tatarlaste jõuku ja hiilgavaid võite saavutanud Krimmi hordi ja Doroszenko 
üle. Oli kaasa toonud ligi kakskümmend sõjavangi, kellelt võis khaani ja Doroszi vägede 
kohta andmeid saada. 

Teistel sõjameestel polnud käsi nii hästi käinud. Suurema väeosa eesotsas seisnud Podlasie 
isand purustati metsikus võitluses; Valahhiasse tunginud pan Motowidlot oli rängasti löönud 
Kryczynski Bialogrodi hordi ja Tekicki lahingust järelejäänud lipekite abil. Wotodyjowski oli 
enne Kamienieci tulekut käinud veel Chreptiõwis, et — nagu ta ütles — veel kord vaadata 
paika, kus ta väga õnnelik oli olnud. 

«Olin seal kohe pärast teie äraminekut!» ütles ta. «Veel polnud teie asegi jahtunud ning ma 
oleksin teile kergesti järele jõudnud; kuid Uszycas läksin Moldaavia-poolsele kaldale, et seal 
steppides pisut maad kuulata. Mõned hordilaste jõugud on sealt juba mööda läinud, ja ma 
kardan, et Pokuta elanikke ootamatult rünnatakse. Teised aga liiguvad türklaste vägede ees ja 
jõuavad varsti siia. Meid piiratakse kindlasti ümber, mu tuvike, pole midagi parata, kuid ega 
me alistu, sest siin kaitseb igaüks mitte ainult oma isamaad, vaid ka oma isiklikku varandust!» 

Seda öelnud, liigutas ta paar korda vurrukesi, võttis siis oma naise õlgadest kinni ja hakkas 
tema põsekesi suudlema. Sel päeval ei rääkinud nad enam, sõnagi. Järgmisel päeval kordas 
pan Wotodyjowski oma uudiseid piiskop Lanckoronski juures sõjanõukogu ees, kuhu 
kuulusid peale piiskopi veel Podoolia kindral, Podoolia kammerhärra pan Lanckoronski, 
Podoolia kirjutaja pan Rzewuski, horunži Humiecki, Ketling, pan Makowiecki, major 
Kwasibrocki ja mitu teist sõjameest. Esialgu ei meeldinud pan Wotodyjowskile Podoolia 
kindrali seletus, et ta ei taha ülemjuhatust enda peale võtta, vaid usaldab selle sõjanõukogule. 
«Kriitilisel ajal peab valitsema üks pea ja üks tahe!» ütles väike rüütel. «Zbaraži all oli kolm 
rügemendiülema, kellele ameti poolest kuulus võim, ja ometi andsid nad selle üle vürst 
Jeremi Wišniowieckile, arutades väga õigesti, et hädaohus on ikka parem alistuda ühe inimese 
käsklustele.» 

Need sõnad olid nagu tuulde öeldud. Asjatult tõi haritud Ketling näitena ette roomlasi, kes 
olid olnud kõige suuremad sõjamehed maailmas ja siiski leiutanud diktatuuri. Piiskop 
Lanckoronski, kellele Ketling ei meeldinud, sest ta arvas millegipärast, et šotlasest aadlik 
peab oma hingepõhjas olema ketser, vastas, et poolakatel polevat tarvis ajalugu mõne üle- 
jooksiku käest õppida ega tarvitsevat nad ka roomlasi jäljendada, sest neil on endal pea otsas; 
liiatigi ei jäävat nad roomlastest mehisuse ja kõneoskuse poolest peaaegu üldse maha. «Nagu 
tervest puusületäiest saab suurem tuli kui üksikust halust, nii on ka palju päid targemad kui 
üksainus.» Sealjuures kiitis ta Podoolia kindrali tagasihoidlikust, kuigi teised said aru, et see 
on pigem ihirm vastutuse ees, ja soovitas omalt poolt läbirääkimisi. Seda kuuldes kargasid 
sõjamehed püsti, nagu oleks tuli neid kõrvetanud; pan Wotodyjowski, Ketling, Makowiecki, 
Kwasibrocki, Humiecki ja Rzewuski hakkasid hambaid kiristades mõõku täristama. Hüüti: 
«Kuidas nii?» — «Me pole siia tulnud läbirääkimisi pidama!» — «Kõnelejat kaitseb vaimulik 
rüü!» Kwasibrocki hüüdis koguni: «Kirikusse, mitte nõupidamisele!» ja tekkis äge 
sõnavahetus. Seepeale tõusis piiskop ja ütles valju häälega: «Olen valmis esimesena andma 
elu kiriku ja oma tallekeste eest, ja kui ma läbirääkimistest räägin, siis, Jumal hoidku, ei tee 
ma seda selleks, et kindlust käest ära anda, vaid et hetmanile anda aega abivägede 
kogumiseks. Paganaid hirmutab juba üksi Sobieski nimi, ja kui tal ka poleks tõhusat väge, 
vaid leviks ainult teade tema tulekust, siis loobuks muhameedlane korraga Kamieniecist.» Ja 
kui piiskop oma vägeva kõne lõpetas, vaikisid kõik, mõned kogunisti rõõmutsesid, nähes, et 
kõrgel vaimulikul polnud mõtteski vaenlasele alistuda. 

Seal ütles pan Wotodyjowski: 

«Vaenlane peab kõigepealt purustama Zwanieci, kui ta Kamieniecit piirata tahab, sest ta ei 
saa ju jätta oma selja taha ühtki kindlustatud lossi. Niisiis lähen ma Podoolia kammerhärra 
loal Zwanieci ja pean seal vastu niisama palju aega, kui piiskop kavatseb võita 
läbirääkimistega. Võtan kaasa ustavaid mehi, ja niikaua kui mina elus olen, ei alistu ka 
Zwaniec.» 

Seepeale karjusid kõik: 

«See pole võimalik! Sina oled hädatarvilik siin! Ilma sinuta kaotavad linnakodanikud 
julguse ega anna enam nii meelsasti sõjamehi. Seda ei tohi mingil tingimusel! Kellel on siin 
suuremaid kogemusi? Kes päästis Zbaraži? Ja kes jääb meile juhiks, kui tuleb väljasööst? Sina 
saad otsa Zwaniecis ja meie ilma sinuta siin!» 

«Ülemjuhataja otsustab minu saatuse!» vastas Wotodyjowski. 

«Zwanieci võiks saata mõne noore kindlameelse mehe, kes oleks mulle abiks!» hüüdis 
Podoolia kammerhärra. 

«Mingu Nöwowiejski!» hüüdsid mitmed. 

«Nöwowiejski ei saa minna, sest temal on peapõletik,» vastas Wotodyjowski, «tema lebab 
voodis ega tea midagi sellest Jumala maailmast!» 


«Nüüd aga peame nõu, kes kuhu asub ja missuguse värava võtab endale kaitsta,» tähendas 
piiskop. 

Kõikide pilgud pöördusid Podoolia kindrali poole; see sõnas: 

«Kuulan heameelega kogenud inimeste nõuandmist, enne kui hakkan käske jagama. Et aga 
pas Wotodyjowski kogemuste poolest meid kõiki ületab, siis annan ma sõna kõigepealt 
temale.» 

Wotodyjowski soovitas esmajoones saata tublid meeskonnad linna ees asetsevaisse 
kantsidesse, arvates, et just nimelt neid püüab vaenlane kõigepealt vallutada. Teised ühinesid 
tema arvamisega. Tuhat kuuskümmend jalaväelast jaotatigi niiviisi, et paremale poole pidi 
asuma pan Myšliszewski, vasakule aga pan Humiecki, kes oli kuulus oma võitude poolest 
Cudnowi all. Chocimi suunas kõige ohtlikumale kohale asus Wotodyjowski ise, allapoole 
paigutati serdiukkide väeosa, Zinkowiece-poolset külge pidi kaitsma major Kwasibrocki, 
lõunapoolset külge pan Wasowicz ja lossipoolset külge kapten Bukar pan Krasiriski 
meestega. Need olid elukutselised sõjamehed, ja lahingus nii vastupidavad, et nendele ei 
tähendanud kahurite-tuli enam kui teistele päikesekuumus. Liiatigi olid nad, teenides Poola 
riigi vägedes, mis polnud kunagi väga rohkearvulised, harjunud vastu panema kümme korda 
suurematele vae-nuvägedele ja seda üsna loomulikuks pidanud. Lossi kahurväe üldine 
juhatamine anti Ketlingile, kes oli kahurite käsit- 

semises kõikidest ees. Lossi ülemjuhatus pidi jääma väikese rüütli kätte, kellele Podoolia 
kindral andis kohe voli korraldada oma äranägemise järgi väljasööste, kui see tarvilikuks 
osutub. 

Olles kuulda saanud, kus igaüks seisma pidi, rõõmutsesid kõik südamest ja avaldasid oma 
heameelt suure lärmiga ja rapiiride kliristamisega. Seda kuuldes ütles Podoolia kindral 
iseenesele: 

«Ma ei uskunud, et me suudaksime vaenlasele vastu panna, ja tulin siia ilma lootuseta, 
ainult oma südame sunnil, aga kes teab, viimaks niisuguste sõjameeste abil võib-olla 
õnnestubki meil vaenlane tagasi lüüa! Au kuulub minule ja mind hakatakse nimetama teiseks 
Jeremiks, ning sel juhul on mind küll siia juhtinud minu õnnetäht!» " Ja nagu ta varem oli 
kahelnud Kamienieci kaitsmise võimaluses, nii hakkas ta nüüd kahtlema Kamienieci 
alistumises, mistõttu tema ettevõtlikkus kasvas ja ta asus juba parema meelega pidama nõu, 
kuidas linnakaitsjaid laiali paigutada. 

Jõuti otsusele, et Ruteenia väravas pidi seisma pan Makowiecki väikese salgaga, mis 
koosneb aadlikkudest, poola linnakodanikest, kes olid lahingus teistest vastupidavamad, ning 
mitmekümnest armeenlasest ja juudist. Lucki värav aga anti pan Grodecki hoolde, kusjuures 
kahurite eest pidid hoolt kandma pan 2uk ja pan Matczynski. Raekoja platsi valvamise võttis 
enese peale pan Lukasz Dziewanowski; pan Chocimirski aga võttis enda kätte Ruteenia 
värava taga asuva lärmaka mustlasrahva juhtimise. Sillast kuni pan Sinicki härrasmajani oli 
valveülemaks pan Kazimierz Humiecki, mehise Wojciechi vend. Edasi pidi endale saama ühe 
linnaosa pan Staniszewski ja Poola värava juures koha pan Marcin Bogusz, toidutorni juures 
pidi seisma pan Jerzy Skarzynski koos pan Jackows-kiga, kohe Bialoblodi avause juures. Pan 
Dubrawski ühes Pietraszewskiga võtsid endi hoolde Lihuniku-bastioni. Suur linnakants anti 
poola kogukonna vanemale pan Tomaszewiczile, väiksem pan Jackowskile; anti käsk ehitada 
veel kolmaski kants, millest pärastpoole üks juut, vilunud kahurväe-lane, andis türklastele 
tublisti pihta. 

Kui kõik oli ära korraldatud, mindi rõõmsalt õhtusöögile Podoolia kindrali poole, kes sel 
puhul avaldas koha määramisega erilist au pan Wotodyjowskile, pakkus talle veini ja sööke 


ning tähendas oma kõnes, ta nägevat ette, et väikest rüütlit hakatakse pärast Kamienieci 
piiramise lõppu tulevaste põlvede poolt Kamienieci Hektoriks”** nimetama. Wotodyjowski 

* Vihje Homerose «liiasele»: Hektor, vapraim Trooja kaitsjaist, tappis Achilleuse sõbra 
Patroklose ja langes ise võitluses Achilleusega. Redigeerija märkus. 

ütles omakorda, et teenib isamaad kõigest südamest ja tahab seda katedraalis vastava 
tõotusega kinnitada ning palus piiskoppi, et teda ei keelataks seda tegemast juba järgmisel 
päeval. Nähes, et see tõotus üldsusele kasuks tuleb, lubas piiskop seda heameelega. 

Järgmisel päeval oli katedraalis pidulik jumalateenistus. Seda kuulasid tähele-panelikult ja 
ülendatud meeleolus rüütlid, aadlikud; sõdurid ja lihtrahvas. Pan Wpfedyjowski ja Ketling 
lebasid ristina altari ees; Krzysia ja Basia põlvitasid sealsamas kooritoolide taga ja nutsid, sest 
nad teadsid, et see tõotus võib nende meeste elule saatuslikuks saada. Missa lõppedes pöördus 
piiskop inimeste poole monstrantsiga; siis tõusis väike rüütel, põlvitas altariastmele ja ütles 
liigutatud, kuid' kindlal häälel: 

«Kõigevägevama Jumala ja Tema ainusündinud Poja eriliste heategude ja armu eest, mille 
osaliseks ma olen saanud, pean oma kohuseks eriliselt tänulikkust avaldada, mille tõttu; ma 
tõotan ja vannun, et niisama, nagu Tema ja Tema Poeg on mind aidanud, niisama tahan 
minagi võidelda viimase hingetõmbeni Püha Risti kaitseks. Et ülemjuhatus selles vanas lossis 
on minule usaldatud, siis ei lase mina kõlvatuses elavat paganausulist vaenlast siia lossi 
niikaua, kuni veel suudan liigutada oma käsi ja jalgu, ega anna tema kätte müüre ega pista 
valget lippu välja, kuigi need müürid peaksid mind enese alla matma... Selleks aidaku mind 
Jumal ja Püha Rist — aamen!» 

Kirikus tekkis pühalik vaikus, mispeale kostis Ketlingi hääl: «Tõotan,» ütles ta, «eriliste 
heategude eest, mille osaliseks olen saanud sellel isamaal, et tahan viimse veretilgani kaitsta 
seda lossi ja jääda pigem selle rusude alla kui lasta vaenlast nende müüride taha. Et ma aga 
annan selle vande puhtast südamest ja puhtast tänutundest, siis aidaku mind selles Jumal ja 
Püha Rist — aamen!» 

Nüüd langetas piiskop monstrantsi ja ulatas selle suudlemiseks enne pan Wotodyjowskile, 
siis Ketlingile. Seda nähes tekkis rüütlite seas kõmin. Kostis hääli: «Tõotame kõik!» — 
«Langeme kõik!» — «Ei alistu see kindlus!» — «Tõotame! Tõotame!» — «Aamen!» Aamen! 
Aamen!» Mõõgad ja rapiirid tõmmati klirinal tupest ja kirik muutus läikivaist terariistadest 
üsna valgeks. See valgus pani särama karme nägusid ja tulise pilguga silmi ning 
kirjeldamatult suur vaimustus valdas aadlikke, sõjamehi ja lihtrahvast. Siis hakati lööma kõiki 
kelli, orel mängis võimsalt ning piiskop alustas: «Sub Tuum praesidium», sada häält kostis 
talle vastu ja nõnda palvetati selle kindluse müüride vahel, mis oli ristiusu valvepostiks ja 
Poola riigi võtmeks. 

Pärast jumalateenistuse lõppu väljusid Ketling ja Wotodyjowski kirikust, hoides teineteisel 
käe alt kinni. Neid õnnistati risti ette lüües, sest mitte kellelgi polnud kahtlust selles, et nad 
jätavad pigem oma elu, kui .annavad lossi ära. Aga mitte surm, vaid võit ja au näisid hõljuvat 
nende ümber ja arvatavasti ei teadnud kõikidest inimestest mitte keegi peale nende eneste, kui 
kõva tõotusega nad olid endid sidunud. Võib-olla aimasid nende peade kohal varitsevat hukku 
küll kaks armastavat südant, sest ei Krzysia ega Basia suutnud rahuneda. Ja kui 
Wotodyjowski viimaks oli oma naise juures kloostris, surus see end tema rinnale, nuuksudes 
nagu väike laps, ja ütles katkeval häälel: 


7 * Vihje Homerose «liiasele»: Hektor, vapraim Trooja kaitsjaist, tappis Achilleuse sõbra 
Patroklose ja langes ise võitluses Achilleusega. Redigeerija märkus. 


«Pea meeles ,.. Michalek ... et... hoidku Jumal taevas õnnetuse eest... ma ... ma ... ei tea ... 
mis ... minuga ... siis juhtub! ...» 

Kogu ta keha värises nutust; väike rüütel oli samuti hingepõhjani liigutatud. Tema kollased 
vurrukesed liikusid viivu «edasi-tagasi ja viimaks lausus ta: 

«Ah, noh, Baška ... see pidi nii olema, noh ...» 

«Ennem ma sureksin!» sõnas Basia. 

Seda kuuldes liigutas väike rüütel veel kiiremini oma vur-rukesi ja ütles mitu korda: «Tasa, 
Baška! ... Tasa!» Lõpuks lohutas ta oma palavalt armastatud naist nõnda: 

«Kas mäletad, mida ma ütlesin, kui Issand Jumal sind mulle tagasi andis? Siis ütlesin ma 
niiviisi: «Tõotan sulle, Issand Jumal, et olen valmis tasuma oma tänuvõlga sel viisil, mida sa 
minult nõuad. Kui ma pääsen sõjast eluga, tahan ma sulle ehitada väikese kiriku, kuid sõja 
ajal pean ma midagi suuremat tegema, et ma sulle tänamatusega ei tasuks.» Mis on see loss 
selle heateoga võrreldes! Sellest lossist on selle heateo tasuks veel liiga vähe! Aeg on käes! 
Kuidas see välja näeks, kui Lunastaja peaks mõtlema: «Lubadusega rahustatakse last!» 
Ennem hukkugu ma selle lossi kokkuvarisevate müüride all, aga oma Jumalale antud 
rüütlisõna me ei murra! See peab nii sündima, Baška, ja muud midagi! Me jääme lootma 
Jumala peale, Baška! ...» 

Juba samal päeval läks pan Wotodyjowski oma horugvidega appi Hrynczuki poole ruttavale 
noorele pan Wasilkowskile, sest sealt oli tulnud teade, et tatarlased olevat sisse tunginud, 
tulitavat rahvast ja röövivat kariloomi, külasid põletamata — jälgede segamiseks. Pan 
Wasilkowski lõi nad kohe pihuks ja põrmuks, võttis vangid tagasi ja vangistas ka tatarlasi. 
Need 

viis pan Wotodyjowski Zwanieci, soovitades pan Makowieckit piinamisega väljapressitud 
andmed üksikasjaliselt üles tähendada, nii et neid võiks hetmanile või kuningale edasi saata. 
Tatarlased tunnistasid, et nad on läinud üle piiri Soroka staarosta käsul, kes andnud neile 
abiliseks kaasa rooduülem Styngani Valahhiast. Aga nad ei teadnud öelda — vaatamata 
sellele, et neid kõrvetati —, kui kaugel võis sel hetkel olla Türgi sultan kogu oma väega, sest 
neil, kes jõukudena ees liikusid, polnud pealaagriga mingisugust ühendust: 

Kõik aga tunnistasid üksmeelselt üles, et sultan on oma vägesid koondanud, liigub Poola 
riigi piiri poole ja jõuab arvatavasti varsti Chocimi alla. Tulevastel Kamienieci kaitsjail 
polnud selles sõnumis miskit uudist, et aga Varssavis kuningakojas ei usutud sõjasse, võttis 
Podoolia kammerhärra nõuks sõjavangid ühes nende uudistega Varssavisse saata- 

Tagasijõudnud luuresalgad olid oma esimese retkega väga rahul. Ja õhtul tuli pan 
Wotodyjowski juurde tema kaasvenna Habareskuli, Chocimi kõrgema ametniku sekretär. Sel 
polnud kaasas ühtegi kirja, sest Habareskul ei julgenud kirjutada, küll aga oli ta käskinud oma 
kaasvennale Wotodyjowskile, «silmaterale» ja «südametunnistusele», suuliselt teatada, et ta 
valvel oleks, ja kui Kamieniecis pole küllalt kaitsevägesid, lahkuks ükskõik missugusel 
ettekäändel sellest linnast, sest sultanit oodatakse juba järgmiseks päevaks kogu tema väega 
Chocimi. 

Wotodyjowski käskis Habareskulit tänada, andis sekretärile tasu ja saatis ta tagasi, ise aga 
teatas jalamaid komandanti-dele lähenevast hädaohust. 

Kuigi see sõnum oli olnud juba iga tund oodata, jättis see siiski sügava mulje. 
Kindlustustöid tehti linnas nüüd kahekordse hooga, pan Hieronim Lanckoronski aga läks 
viivitamatult oma Zwanieci, et sealt Chocimi silmas pidada. 

Oodata tuli veel tükk aega, kuni sultan 2. augustil viimaks ometi Chocimi alla jõudis. Tema 
väed katsid maad nagu ääretu meri, ja viimast padišahhi valdustes asuvat linna nähes kostis 


tuhandetest suudest: «Allah! Allah!» Teisel pool Dnest-rit oli kaitsetu Poola riik, mille need 
tohutud väed veeuputuse kombel pidid üle ujutama või hävitama nagu tuli. Sõjameeste 
müriaadid ei leidnud kohta linnas ja asusid stepis, sealsamas, kus poolakate mõõgad enam kui 
kümme aastat tagasi prohveti väe olid purustanud. Nüüd näis tulnud olevat kättemaksupäev ja 
ükski inimene ses metsikus stepis, sultanist alates ja lihtsa killavoorimehega lõpetades, ei 
aimanud, et see stepp saab poolkuule nüüd veel kaks korda saatuslikumaks. Kõikide südamed 
olid tulvil lootust, kindlat võidulootust. Janitšarid ja spaahid ning maakaitseväelased 
Balkanilt, 

Rodope mäestikust, Rumeeliast, Pelješacilt ja Ossast, Karmelilt ja Liibanonist, Araabia 
puustustest, Tigrise kaldailt, Niiluse madalikult ja Aafrika kõrbeliivalt nõudsid metsiku 
kisaga, et neid viivitamatult «uskmatute -kaldale» saadetaks. Kuid seal kutsusid muezzinid 
Chocimi niriarettidest usklikke palvusele, ja kõik jäi vait. Terve meri turbanitega, 
kapuutsidega, fessidega, fjurnustega ja teraskiivritega kaetud päid kummardus maani ning 
kogu stepis kostis tohutu mesilaspere suminat meenutav tume palveümin, mida tuul üle 
Dnestri Poola riigi poole kandis. 

Siis kuuldus trummipõrinat, sarvepuhumist ja vilet puhka-missignaaliks. Kuigi sõjavägi 
liikus edasi aeglaselt ja mugavalt, tahtis padišahh talle siiski anda veel võimalust korralikult 
puhata. Adrianoopolist alanud pikast teekonnast. Ise pesi ta enda puhtaks linna lähedal 
voolavas ojas ja sõitis siis-Chocimi lossi, kuna sõjaväele hakati üles seadma telke, mis-peagi 
katsid nagu lumi kogu piiritu stepi. 

Ilm oli õhtuni ilus. Pärast viimast palvust valmistus kogu laager puhkusele. Paistma hakkas 
tuhandeid ja sadu tuhandeid tulesid, mille vilkumist ärevusega jälgiti jõe teisel kaldal asetseva 
Zwanieci väikesest kindlusest, sest need tuled asetsesid nii laialdasel maa-alal, et luurel 
käinud sõjamehed ütlesid nähtust aru andes, et neile olevat paistnud, nagu oleks kogu 
Moldaavia üksainuke tuledemeri. Kui aga hele kuu tähistaevas kõrgemale tõusis, kustusid 
peale valvetulede kõik tuled; laager rahunes ja öövaikuses oli kuulda ainult hobuste hirnumist 
ja Tarabani stepis söövate pühvlite ammunist. 

Järgmisel päeval aga andis sultan juba aovalgel käsu, et janitšarid, tatarlased ja lipekid üle 
jõe läheksid ja Zwanieci vallutaksid, nii linna kui ka kindluse. Ei hakanud mehine part 
Hieronim Lanckoronski ootama neid müüride vahel, vaid võttis kaasa nelisada oma tatarlast, 
kakskümmend ihukaitseväe-last ja ühe aadlikkude horugvi ning tungis koolmel Janitša-ridele 
kallale; tihedast püssitulest hoolimata paiskas ta esimesed jalaväelased nii segi, et need 
hakkasid üksikult vette taganema. Sel ajal aga läksid lipekite abivägedega ühendatud 
tatarlased eemal üle jõe ja tungisid linna. Suits ja kisa andsid mehisele kammerhärraisandale 
teada, et vaenlane on juba linnas. Et õnnetuile linlastele appi minna, käskis ta koolmelt 
taganeda. Ta ruttas linnale kõigest jõust appi, nii et janitšaride jalavägi talle järele ei jõudnud. 
Juba ta oligi kohal, aga siis läksid tema tatarlased vaenlase poole üle. Järgnes väga kardetav 
hetk: oletades, et see reetmine on segaduse esile kutsunud, tungis lipekitega ühinenud tatari 
väeosa kammerhärrale suure hooga kallale, õnneks võtsid ihukaitseväelased oma juhist 
eeskuju ja panid mehiselt vastu, aadlimeeste 

horugv aga purustas peagi vaenlase, kes muuseas polnud üldse suuteline vastu panema 
Poola regulaarsele ratsaväele. Langenuid oli koolmel palju, enamasti olid need lipekid, kes 
piid tavalistest hordilastest vastupidavamad ega taganenud 
nii kergesti. Neid tapeti veel küllalt linna tänavailgi, misjärel pan Lanckoronski, nähes jõe 
poolt lähenevaid janitšare, tõmbus tagasi müüride taha, olles saatnud käskjala Kamienieci, et 
paluda abivägesid. 

Padišahh ei mõtelnudki selsamal päeval vallutada Zwanieci lossi, olles kindel, et purustab 
selle silmapilkselt, niipea kui kogu tema sõjavägi jõest üle on jõudnud. Ta tahtis enda kätte 


saada vaid linna ja arvas, et esialgu väljasaadetud vägedest ori selle ründamiseks küllalt ega 
saatnud neile järele janitšare ja hordilasi. Need aga, kes olid juba jõe teisel kaldal, tungisid 
pärast kammerhärra taganemist uuesti linna, kuid ei süüdanud seda põlema, et selles hiljem 
võiksid paikneda nii nemad ise kui ka teised väeosad, ning alustasid seal tööd mõõkade ja 
pistodadega. Janitšarid püüdsid noori naisi, kes pidid nende sõdalasi lõbustama, ning lõid 
kirvestega maha mehi ja lapsi; tatarlased aga olid ametis sõjasaagi kogumisega. 

Seal märgati lossikese bastionilt, et Kamienieci poolt läheneb mingi ratsavägi. Kui sellest 
pan Lanckororiskile teatati, läks ta ühes väikese malevlaste salgaga ise bastionile, pani 
pikksilma laskeauku ning vaatas kaua ja tähelepanelikult; viimaks ütles ta: 

«See on kerge ratsavägi Chreptiõwist, seesama ratsavägi, kelle eesotsas Wasilkowski 
Hryriczukis käis. Kindlasti saadeti nüüdki tema. välja.» 

Siis vaatas ta uuesti: 

«Näen vabatahtlikke; tuleb kindlasti Wojciech Humiecki!» Ja viivu pärast: 

«Jumalale tänu! Seal on ka Wotodyjowski ise, sest ma näen traguneid. Auväärt isandad, 
lähme meiegi müüride tagant välja ja kihutame vaenlase minema mitte ainult meie linnast, 
vaid ajame ta hoopis välja, jõe teisele kaldale!» 

Seda öelnud, tõttas ta tuhatnelja alla, et valmis seada oma ihukaitseväelasi ja aadlimeeste 
ratsaväge. Linnas nägid esimesed tatarlased liginevaid horugve ja hakkasid suure häälega 
«Allah!» karjudes kogunema. Kõigil tänavail kostis trummipõrinat; janitšarid olid 
silmapilkselt korralikult ridades ja see toimus ainult neile omase kiirusega, mida ei saavuta 
küll vist ükski teine jalavägi kogu maailmas. 

Tatarlased kihutasid nagu tuul kergele ratsaväele kallale. Arvestamata lipekeid, keda pan 
Lanckoronski oli palju maha nottinud, oli tatarlasi kolm korda rohkem kui Zwaniecis asuvaid 

sõjamehi ja appiruttajaid kokku, mistõttu pan Wasilkowskit nii kõhklematult rünnatigi. Pan 
Wasilkowski aga,, kärsitu noormees, kes ahnelt ja pimesi tormas igasse hädaohtu, andis 
meestele silmapilkselt käsu võimalikult hoogsalt edasi minna, ja lendas ise ka -nagu tuul, 
hoolimata vaenlaste suurest ülekaalust. Niisugune julgus hämmastas tatarlasi,, kellele 
lähivõitlus üldse ei meeldinud. Hoolimata nende taga tulevate mursaade hüüdeist, hoolimata 
läbilõikavaist viledest ja uskmatute peade mahalöömisele õhutavast trummipõrinast,, jäid nad 
seisma ja hakkasid oma hobuseid tagasi kiskuma; nähtavasti lõid nende südamed värisema ja 
nende võitlusind aina kahanes, nii et viimaks, ühe vibulaske kaugusel vaenlase väest, pagesid 
nad kahele poole, olles enne saatnud edasikihutavale ratsaväele tugeva nooltesaju. 

Pan Wasilkowski ei teadnud midagi janitšaridest, kes majade tagant jõe poole läksid, ja 
kihutas oma mehed niisama suure tuhinaga tatarlaste kannule, jõudiski neile varsti järele ning 
hakkas maha nottima neid, kellel olid halvemad hobused, mistõttu nad ei suutnud küllalt ruttu 
põgeneda. Siis-pöördus tatarlaste väe teine pool tagasi, et teda ümber piirata, kuid selleks 
ajaks olid vabatahtlikud juba pärale jõudnud, ja ilmus samuti kammerhärra oma 
ihukaitseväelastega. Nähes, et: neid korraga mitmelt poolt rünnatakse, lendasid tatarlased 
silmapilkselt laiali nagu liivaterad tuule käes ning algas rüse-lus ja üksteise tagaajamine, ning 
hordilasi langes nagu loogu, eriti pan Wasilkowski käe läbi, kes millestki hoolimata tormas 
üksinda nende sekka, justkui lõopistrik varblaste parve. 

Ettenägelik ja külmavereline pan Wotodyjowski aga ei lasknud traguneid enese juurest 
lahkuda. Nagu kütt, kes hoiab oma koeri tugevate rihmade otsas ega luba neil joosta järele 
igale loomale, vaid alles siis, kui näeb kardetava metssea läikivaid silmi ja valgeid kihvu, 
niisama vaatas väike rüütel põlglikult põgenevat hordi, et kas ei järgne sellele janitšare,. 
spaahe või mingisugust teist väärikat vastast. 

Seal tormas tema juurde Hieronim Lanckoronski oma ihukaitseväelastega. 

«Isand,» hüüdis ta, «janitšarid taganevad jõe poole, surume, neile pisut peale!» 

Wotodyjowski tõmbas rapiiri tupest ja kamandas: 


«Edasi!» 

Iga tragun tõmbas valjad pingule, et hobust parem juhtida oleks, siis kummardus terve 
tragunite rida veidi ettepoole ja liikus nii korrapäraselt edasi nagu sõjaväe ülevaatusel.. Algul 
lasti traavi, siis galopeeriti, kuid hobuseid veel kõige kiiremale jooksule ei kihutatud. Alles 
siis, kui mööda jõuti jõeäärsetest majadest, lossist ida pool, nähti janitšaride valgeid 

383 

peakatteid ja saadi aru, et tegemist on väljaõpetatud janitšaridega. 

«Anna pihta!» hüüdis Wotodyjowski. 

Hobused sirutasid endid välja, nõnda et nende kõhud peaaegu maapinda puudutasid, ja 
viskasid kapjadega õhku mulla-kamakaid. 

Janitšarid, kes ei teadnud, missugune vägi on Zwaniecile appi tulemas, liikusid tõesti juba 
jõe poole. Üks nende rühmi, mis koosnes enam kui kahesajast mehest, oli juba kalda äärde 
jõudnud ning tema esimesed read hakkasid parvedele asuma; teine niisama tugev rühm jõudis 
esimesele kõige paremas korras ruttu järele. Ratsaväge nähes jäi see rühm aga seisma ja 
pöördus silmapilkselt vaenlase poole. Ühes reas seati püssid palgesse ja kostis pauk, 
korrapärane nagu sõjaväeõppusel. Veel enamgi: ägedad sõjamehed, arvestades, et kaaslased 
neid jõe kaldalt tulega abistavad, ei pagenud pärast laskmist, vaid tormasid üksteisele midagi 
hüüdes suitsu suunas ja hakkasid ratsaväele mõõkadega metsikult pihta andma. See oli hull- 
julge tegu, millega said hakkama ainult janitšarid, kuid selle tõttu tuli neil ka rängalt 
kannatada. Et ratsavägi ei suutnud parimalgi tahtmisel hobuseid peatada, tormas ta neile täie 
jõuga peale, purustades nende ridu ja külvates silmapilkselt hirmu ja hukku. 

Pealetungimishoost langes esimene rida nagu rukis tormis. Paljud tõesti kukkusid sellest 
suurest pealetungimishoost, tõusid ainult üles ja jooksid laialipaisatult jõe poole, kust teine 
rühm aga kohe ühe korra teise järel tuld andis, sihtides kõrgele, et tabada traguneid üle oma 
meeste peade. Viivu võis märgata parvede juures seisvate janitšaride seas kõhklemist ja 
kahtlemist, kas minna parvedele või järgneda teise rühma eeskujule ja astuda ratsaväega 
lähivõitlusesse. Kuid viimasest loobuti, nähes oma pagevaid kaaslasi, keda ratsamehed ajasid 
hobuste alla ja nottisid maha nii õudselt, et nende meeletust võis võrrelda võib-olla ainult 
nende osavusega. Vahel pöördus mõni põgenejate salk meeleheites ümber, kui talle juba liialt 
peale pressiti, ja hakkas hammustama, nagu hammustab loom, kui tunneb end olevat 
kitsikuses, kust tal pole enam mingisugust väljapääsu. Aga just siis sai kalda ääres seisjatele 
täiesti selgeks, et selle ratsaväe vastu ei saa külmrelvaga võidelda, sest ta on külmrelva 
tarvitamises palju vilunum. Need, kes end kaitsta püüdsid, tapeti nii ruttu ja nii osavalt, et silm 
mõõkade välkumist jälgida ei suutnud. Niisama nagu sulased jõukas majapidamises, pekstes 
hästikui-vatatud herneid, kootidega löövad ruttu ja hoolega, nii et kogu küün nende löökidest 
kajab ja herneterad igale poole 

lendavad, nii kajas mõõkade klirinast kogu jõekallas ja halastamatult purukslöödud 
janitšarid paiskusid igale poole laiali. 

Pan Wasilkowski tormas aga edasi pma kerge ratsaväe eesotsas, täiesti hoolimata oma elust. 
Kuid niisama nagu vilunud niitja ületab oma töös temast tugevama, aga niitmises vähem 
vilunud poisi, sest kui see on suurest vehkimisest juba väsinud ja ohtrasti higistab, liigub 
vilunum ikka ühtlasi kaari niites endiselt edasi, niisama ületas pan Wotodyjowski mõtlematult 
tormava noormehe. Enne kokkupõrget janitšaridega laskis ta traguneil ette minna, jäädes ise 
pisut tagaplaanile, et saada ülevaadet kogu lahingu käigust. Niiviisi eemal seistes jälgis ta 
kõike hoolega, siis aga tormas jälle võitlusse ning andis pihta, laskis seejärel seda lahingut 
jälle enesest eemalduda, vaatas siis uuesti ja andis aga uuesti pihta. Siingi juhtus nagu 
tavaliselt võitluses jalaväega, et ratsavägi kihutas põgenejaist suure hooga mööda. Paljud 
neist, kel polnud võimalik jõe äärde pääseda, pöördusid linna poole, et pugeda peitu majade 
ees kasvavatesse päevalilledesse. Kuid neid märkas pan Wotodyjowski, jõudis kahele 


esimesele põgenejale järele, andis neile kaks kerget hoopi, ja juba nad lan-gesidki maha, 
nende jalad tõmblesid surmakrambis ja nende hing lahkus koos selle verega, mis nende 
haavadest välja voolas. Seda nähes sihtis kolmas mees väikesele rüütlile ühe paugu püssist, 
kuid laskis mööda, väike rüütel aga andis talle mõõgateraga hoobi nina ja suu vahele, tehes 
niiviisi tema elule lõpu. Siis järgnes ta viivitamatult teistele, ega korja küll ükski külapoiss nii 
kärmesti ühes hunnikus kasvavaid seeni, kui tema neid korjas, enne kui nad päevalilledesse 
peitu pugeda jõudsid. Ainult kaks viimast jäid Zwanieci meeste püüda, kellele väike rüütel 
andis käsu nad elusalt kinni pidada. 

Pan Wotodyjowskil hakkas veri juba kiiremalt käima. Nähes, et janitšarid on juba üsna 
kaugele jõe poole tagasi löödud, tormas ta lahingumöllu ja alustas oma tragunitega jälle tööd. 
Vehkis vahel otse ette, siis jälle pöördus paremale ja vasemale, andis vahel mõõgaga lapiti 
ega vaadanudki enam sinnapoole, kuid iga kord vajus üks valge peakattega mees maha. 
Suures ärevuses põgenesid janitšarid kisades tema eest. Wotodyjowski aga kahekordistas oma 
hoopidejagamise kiirust ja — ise sealjuures täiesti rahulik — tegutses nüüd rapiiriga juba nii 
kiiresti, et ükski silm ei suutnud enam jälgida selle liikumist ega aru saada, millal see raiub ja 
millal teeb torkeid, sest mõõk näis tema ümber moodustavat vaid üheainsa hiilgava ringi. 

Pan Lanckoronski oli ammugi kuulnud räägitavat väikesest rüütlist, et see olevat meistrite 
meister, kuid polnud teda ise 

kunagi töötamas näidud. Nüüd, aga jäi ta imestusega vahtima ega tahtnud oma silmi uskuda, 
et üks inimene, olgu ta mistahes meister või väga kuulus rüütel, võiks nii palju korda saata. 
Pan Lanckoronski võttjs oma pea kahe käe vahele ja 
teda “ümbritsevad malevlased,kuulsid, kuidas ta aina kordas: «Liiga vähegi on temast 
räägitud, Jumala eest!» Teised aga hüüdsid: «Vaadake! Niisugust asja ei saa te ilmaski enam 
näha!» Wotodyjowski' aga töötas edasi. 

Janitšarid olid juba täiesti jõe äärde tagasi'löödud ja hakkasid nüüd suures korralageduses 
parvedele asuma. Et aga parvedest polnud puudus, sest mehi. läks tagasi palju vähem, kui 
neid oli tulnud, siis leidsidkõik endile kohad kergesti ja kiiresti. Peagi hakkasid liikuma 
rasked aerud ning janitšare nende vastastest lahatav veepind muutus iga silmapilguga üha 
laiemaks ja laiemaks... Parvedel aga hakati püsse paugutama, millele tragunjd 
musketipaukudega vastasid; vee kohal tekkisid paksud suitsupilved ja venisid siis pikkadeks 
ribadeks, Janitšaride parved eemaldusid üha enam ja enam. Tragunid, kes olid nüüd 
lahinguvälja peremehed, tõstsid metsikut kisa, ähvardasid põgenejaid rušikatega ja hüüdsid 
neile järele: 

«Kas sa saad siit minema, koer, kas saad minema!...» 

Kuigi õhus alles vihisesid kuulid, haaras pan Lanckoronski siinsamas jõe ääres 
Wotodyjowski oma embusse. 

«Ma ei suutnud oma silmi uskuda!» ütles ta. «Need on ju imed, mis vääriksid 
ülestähendamist kuldsulega!» 

Wotodyjowski aga kostis: 

«Loomupärane anne ja vilumus, muud midagi! Kui palju olen mina juba sõdinud!» 

Ta süleleš nüüd omakorda pan Lanckoronskit, vabastas enda siis tema käte vahelt, heitis 
pilgu jõe poole ja hüüdis: 

«Vaadake, auväärt isand, nüüd saate näha uut imeasja ...» 

Kammerhärra vaatas selja taha ja nägi üht ohvitseri, kes parajasti oma vibunööri pingule 
tõmbas. 

See oli pan Muszalski. 

Võrratu vibukütt oli seni ühes teistega võitlust pidanud; nüüd aga, mil janitšarid olid juba nii 
kaugele taganenud, et püsside ja püstolite kuulid nendeni enam ei küündinud, võttis ta oma 


vibu, jäi seisma jõe kaldal kõrgemal kohal, katsus enne sõrmega vibunööri häält, ja kui see oli 
selgesti kuuldav, surus selle vastu sulgja noole ning sihtis. 

Just sel hetkel vaatasid tema poole pan Wotodyjowski ja pan Lanckoronski. Küll oli ilus 
vaatepilt! Laskur istus hobusel, väljasirutatud vasakus käes oli tal vibu nagu pihtide vahel, 
parema käe aga tõmbas ta ikka tugevamini enese poole, nii et veresooned aina paisusid tema 
näos, ja sihtis rahulikult. Kaugelt paistis mitukümmend suitsupilvedes parve, mis mägedest 
tulnud lumevee tõttu väga laiaks paisunud jõel edasi libisesid; jõe pind oli nii seJge, et parved 
ja janitšarid seal peegeldusid. Musketite paugutamine kaldal oli vaibunud. Kõigi silmad olid. 
suunatud pan Muszalskile või sinnapoole, kuhu surmav nool pidi lendama. 

Vibunöör vingatas ja sulgjas surmatooja alustas lendu. Ükski silm ei suutnud tema lendu 
jälgida, kõik. aga nägid suurepäraselt, kuidas aeru juures seisev tugev janitšar korraks käsi 
laotades koha peal ringi keerles ja siis vette sulp-satas, nii et tema raskusest pritsis õhku selget 
jõevett; pan Muszalski aga ütles: 

«Sinule, Dydiuk ...» 

Siis võttis ta teise noole. 

«Pan hetmani auks!» hüüdis tä malevlaste poole. 

Need jäid hinge kinni pidades ootama; viivu pärast vihises õhus teine nool ja teine janitšar 
langes parvel maha. 

Kõigil parvedel hakkasid aerud kiiremini liikuma, sukeldudes hoogsalt jõe selgesse voogu, 
võrratu vibukütt äga pöördus nüüd naeratades väikese rüütli poole: 

«Teie lugupeetud abikaasa auks, auväärt isand!», 

Ning kolmandat korda pingutas ta vibunööri, kolmandat korda laskis ta lendu kibeda hoole 
ja kolmandat korda, tungis see poolest saadik inimkehha. Võiduhõisked kostsid nüüd kaldalt, 
raevunud vihakisaga vastati parvedelt; siis pööras pan Muszalski ringi ja ühes temaga 
pöörasid ringi teised selle päeva kangelased ning läksid linna. 

Teel vaatasid nad rõõmuga selle päeva lõikust. Hordilasi oli vähe surma saanud, sest ' need 
polnud tõsist vastupanu osutanud, vaid kohe kabuhirmus üle jõe taganenud; janitšare aga 
lebas seal mitukümmend meest nagu köitega seotud vil-javihke. Mõned visklesid veel, kuid 
kõik olid kammerhärra meeste poolt juba paljaks tehtud. 

Neid vaadates ütles pan Wotodyjowski: 

«See on Vapper jalavägi ja tulle nad jooksevad nagu metssead, aga siiski on rootslaste 
jalavägi neist oma oskuste poolest enam kui kaks korda ees.» 

«Kogupaugu aga andsid nad nii, nagu oleks keegi pähkli katki hammustanud!» tähendas 
kammerhärra. 

«Kuid see tuli kogemata, mitte nende vilumusest, sest üldisi harjutusi nad ei tee. See o)i 
sultani kaardivägi, ja need harjutavad enam-vähem korrapäraselt kuid peale nende on olemas 
veel metsikuid janitšare, need on tunduvalt viletsamad.» 

«Andsime neile pro memorial Jumal on helde, et me alustame seda sõda nii tähtsa 
võiduga!» 

Kogenud Wotodyjowski "aga oli teisel arvamisel. 

«See on väike, võit ega ole kuigi tähtis!» vastas ta. «Kogemusteta meeste ja linnarahva 
meeleolu tõstmiseks on hea seegi, kuid suuremat kõlapinda sel pole.» 

«Kas arvate, auväärt isand, et paganad julgust ei hakka kaotama?» 

«Ei kao sellest paganate julgus!» ütles Wotodyjowski. 

Niiviisi juttu puhudes jõudsid nad linna, kus nende kätte anti nood kaks elusalt kinnivõetud 
janitšari, kes olid püüdnud pan Wotodyjowski mõõgalöökide eest päevalilledesse peitu 
pugeda. 

Üks oli kergesti haavatud, teine aga täiesti terve ja täis vahvust. Läinud lossi, käskis väike 
rüütel pan Makowieckil neid hästi uurida, sest kuigi ta ise sai küll türgi keelest aru, ei osanud 


ta seda ometi soravalt rääkida. Niisiis küsis pan Makowiecki, kas sultan on juba Chocimis ja 
millal ta Kamienieci mõtleb tulla. 

Türklane vastas selgelt, kuid üleolevalt. 

«Padišahh on ise seal,» ütles ta. «Laagris räägiti, et homme lähevad pasad Halil ja Mürad 
üle jõe, võttes kaasa oma mehentõsid, kes hakkavad kohe kaevikuid tegema. Homme või 
ülehomme olete kadunud.» 

Vang pani käed puusa, ja olles uhke selle üle, et ähvardab sultani nimel, jätkas ta: 

«Meeletud ljahhid! Kuidas te ometigi julgesite sealsamas isanda külje all tungida kallale 
tema meestele ja neid tappa? Kas arvate, et pääsete raskest karistusest? Kas see lossike suudab 
teid kaitsta? Mõne päeva pärast pole teiegi muud kui sõjavangid! Kas olete tänagi muud kui 
koerad, kes kargavad isandale ninna?» 

Pan Makowiecki kirjutas kõik hoolega üles, pan Wotodyjowski aga andis vangile hoobi 
näkku, et summutada pisut tema jultumust. Türklane kohkus, näitas väikese rüütli vastu üles 
nüüd palju suuremat lugupidamist ja hakkas hoopis teisiti väljenduma. Kui ülekuulamine oli 
lõppenud ja vang viidi lossisaalist välja, sõnas pan Wolodyjowski: 

«Peab need vangid ühes nende ülestunnistustega ruttu saatma Varssavisse, sest seal 
kuningalossis ei usuta veel sõda.» 

«Kes need mehentõsid on, kellega Halil ja Mürad üle jõe tulevad?» küsis pan Lanckoronski. 

«Mehentõsid on sõjaasjanduses õppust saanud mehed, kes kaitsevalle ja kahurite jaoks 
muldaluseid teevad,» vastas pan Makowiecki. 

«Ja mis te arvate, auväärt isand, kas see sõjavang rääkis tõtt või valetas?» 

«Kui te seda soovite, härrad, võiks ju tal pisut kandu kõrvetada,» 

vastas Wotodyjowski. «Mul on vahtmeister, kes ka Tuhaj-bei poega Azjat prepareeris ja kes 
on selliste asjade exguisitissimus, aga minu arvates, räägib see janitšar sulatõtt: nad tulevad 
varsti üle jõe, ja meie ei suudaks neid selles takistada, kui meid ka sada korda rohkem oleks. 
Seepärast ei jää meil muud üle, kui tuleb minna Kamienieci juba kindla sõnumiga.» 

«Mul on siin Zwaniecis nii hästi läinud, et ma kindlustaksin end meeleldi sellesse 
väikesesse lossi, kui ma aga kindel saaksin olla, et teie Kamieniecist mulle vahetevahel veidi 
appi tulete!» ütles kammerhärra. «Saagu siis pärast, mis saab!» 

«Neil on kakssada kahurit,» vastas Wotodyjowski, «ja kui nad kaks suurt kahurit üle jõe 
toovad, siis ei pea see lossike enam päevagi vastu. Kavatsesin ise siia jääda, kuid nüüd näen, 
et sellele ei maksa mõeldagi.» 

Teised ühinesid väikese rüütli arvamusega. Pan Lanckoronski hooples nalja pärast veel tükk 
aega, et tema siiski jääb Zwanieci, kuid ta oli arukas sõjamees ja pidi Wotodyjowskiga 
muidugi nõustuma. Viimaks tegi tema kaalutlustele lõpu pan Wasilkowski, kes lossi tormas. 

«Auväärt isandad,» ütles ta, «jõge pole enam üldse nähagi, sest terve Dnestr on parvedega 
kaetud.» 

«Kas need hakkavad üle tulema?» küsisid kõik nagu ühest suust. 

«Kindlasti! Türklased parvedel ja hordilased koolme kaudu nendele järele.» 

Pan Lanckoronski ei kõhelnud enam, vaid andis jalamaid käsu lossi vanad haubitsad 
uputada, asjad, niipalju kui võimalik, ära peita ja osalt Kamienieci viia. Wotodyjowski aga 
istus ruttu hobuse selga ja läks oma meeste eesotsas kaugelt vaatama, kuidas vaenlane üle jõe 
tuleb. 

Pasad Halil ja Mürad olid tõesti üle jõe tulema hakanud. Nii kaugel, kui silm ulatus, polnud 
näha muud kui parvi ja praame, mida ühtlased aerulöögid üle vee viisid. Janitšare ja spaahisid 
tuli korraga suurel arvul, sest üleveolaevad olid juba ammugi Chocimis valmis seatud. Peale 
selle seisid jõest eemal suured väehulgad. Wotodyjowski oletas, et hakatakse ehitama silda. 
Ometi ei liigutanud sultan veel oma peavžige. Nüüd tuli ka pan Lanckoronski oma meestega 
ja nad mõlemad väikese rüütliga hakkasid liikuma Kamienieci poole. Kamieniecis ootas neid 


pan Potocki. Tema korter oli täis kõrgemaid ohvitsere, tänaval aga seisis hulk rahvast, 
ärevaid, murelikke ja uudishimulikke mehi ja naisi. 

«Vaenlane tuleb üle jõe ja Zwaniec on juba tema käes!» ütles väike rüütel. 

«Tööd on lõpetatud ja meie ootame teda!» vastas pan Potocki. 

Need sõnumid tekitasid' linnarahva hulgas merekohinat meenutavat jutukõminat. 

«Väravate juurde!. Väravate juurde!» hüüti. «Vaenlane on Zwaniecis!» 

Linlased, nii mehed kui naised, tõttasid kindlustüstornidele, lootes sealt vaenlast näha, kuid 
neid ei tahetud lasta sõjaväele määratud kohtadele. 

«Minge koju!» hüüti rahvale. «Kui te meid kindluse kaitsmisel segate, sus saavad teie 
naised peagi türklasi ligidalt näha!» 

Linnas polnud muide mingit ärevust, sest tänased võidusõnumid olid juba siia ulatunud, ja 
loomulikult liialdatud kujul. Kaasa olid sellele aidanud ka sõjamehed, kes rääkisid sellest 
kokkupõrkest lausa imeasju. 

«Pan Wotodyjowski purustas jJanitšarid, sultani kaardiväe,» räägiti igal pool. «Ei saa 
paganad iialgi jagu meie pan Wölodyjowskist! Ta on koguni tapnud pasa! Pole kurat nii 
hirmus, nagu teda kujutatakse! Ja meie väele ei suutnud nad ometigi vastu panna! Paras teile, 
koeraveljed! Teie ja teie sultani hukatuseks!» 

Veel kord ilmusid linnakodanikkude naised Ja. tütred kantsidele ja bastionidele, kuid nüüd 
juba tuues sõjameestele viina, veini ja mõdu. Seekord võeti neid vastu heameelega jä sõdurite 
tuju tõusis. Pan Potockil polnud midagi selle vastu, sest ta tahtis, et sõjamehed ei kaotaks 
julgust ja rõõmsat meelt; et sõjamoona oli linnas ja lossis lõpmata palju, siis lubas ta isegi 
rõõmupauke lasta, lootes, et vaenlasel hakkab neid pauke kuuldes tuju langema. 

Pan Wotodyjowski ootas pimeduse tulekuni Podoolia kindrali korteris, siis istus ta hobuse 
selga ja püüdis ühe sõjasulase saatel salamahti lipsata kloostrisse, oma naise juurde. Kuid 
tema kavalus ei läinud läbi. Ta tunti ära ja kohe ümbritses hulk rahvast tema hobust. Talle 
hüüti elagu. Emad tõstsid oma lapsi kõrgele tema poole. 

«See ta on! Vaadake ja pidage meeles!» hüüti mitmelt poolt. 

Teda imetleti, kuid kõige enam pani sõjaasjanduses võhikuid imestama tema väike kasv. 
Linlastele ei mahtunud kuidagi pähe, et nii väike ja nii lõbusa näoga mees võis olla Poola riigi 
kardetuim sõdalane, kellest mitte keegi jagu ei saanud. Tema aga sõitis rahvamassi hulgast 
läbi, liigutas oma kollaseid vurrukesi ja naeratas, sest tal oli siiski hea meel. Viimaks jõudis ta 
kloostrisse, kus Basia teda kohe kaelustas. 

Basia teadis juba tema tänasest vägiteost ja kõigist meist-rilöökidest, sest viivu eest oli tema 
juures käinud Podoolia kammerhärra, kes seda kõike oli oma silmaga näinud, ja andnud talle 
kõigest üksikasjaliselt aru. Basia kutsus kohe tema 

jutu.alguseks kokku kõik kloostris olevad naised: preili abtiss Potocka, proua Makowiecka, 
proua Hurriiecka, proua Ketlingi, proua Chocimirska ja proua Boguszi, ning mida kaugemale 
kammerhärra oma jutustamisega jõudis, seda suuremat uhkust tundis Basia oma mehe üle. 
Wotodyjowski tuli parajasti siis, kui kõik daamid olid Basia toast lahkunud. 

Kui nad tervitamise olid lõpetanud, istus väsinud väike rüütel lauda õhtust sööma. Basia 
istus tema kõrvale, tõstis talle ise sööki taldrikule ja kallas veini peekrisse. Wotodyjowski sõi 
ja jõi hea isuga, sest ta polnud peaaegu kogu päeva jooksul midagi söönud. Vahepeal jutustas 
ta ka üht kui teist. Basia aga kuulas tema juttu särasilmil, raputas vahel vanast harjumusest 
pead ja küsis: 

«Ahaa! Noh, ja siis? Noh, ja siis?» 

«Nende seas on tugevaid ja vapraid mehi, kuid vehklemis-kunstnikke on türklaste .seast 
leida küll raske,» ütles väike rüütel. 

«Siis saaksin minagi nendega jõudu katsuda?» 


«Kindlasti! Kuid sa ei tee seda, sest et ma sind kaasa ei võta.» 

«Üksainus kord elus! Kas tead, Michalek, kui sina linnamüüride taha lähed, .siis mina sinu 
pärast ei karda midagi. Ma tean, et sinust ei saa keegi jagu ...» 

«Kas mind ei või siis tabada mõni kuul?» 

«Tasa! Kas Jumalat siis polegi olemas? Maha nottida sa ennast ei lase, see on peaasi!» 

«Ühele või kahele ma ennast küll kätte ei anna.» 

«Ei kolmele ega neljalegi, Michalek!» 

«Ega neljale tuhandele!» ütles Zagloba töngates. «Kui sa teaksid, Michal, mida su naine 
kõik ära tegi kammerhärra jutu ajal! Ma mõtlesin juba, et naeran ennast lõhki, Jumala eest! 
Ninaga ta nohistas nagu kits ja vaatas igale naisele üksikult näkku, kas nad naudivad ka 
väärikalt seda jutustust. Viimaks tuli mul päris hirm peale, kartsin, et ta hakkab uperpalli 
lööma, mis poleks küll olnud kuigi sünnis.» 

Väike rüütel sirutas end veidikese pärast sööki, sest ta oli väga väsinud, surus siis naise oma 
rinnale ja ütles: 

«Minu korter ootab mind lossis, aga ma ei tahaks sinna tagasi minna! ... Baška, kuidas 
oleks, kui ma täna siia jääksin? ...» 

«Nagu arvad, Michalek!» vastas Basia pilku langetades. 

«Haa! Mind peetakse siin vist juba päris seeneks, aga mitte meheks,» lausus Zagloba, «sest 
mind lubab abtiss siin kloostris kogu aeg elada. Noh, küll ta seda kord veel kahetseb, võin pea 
anda. Kas olete märganud, kuidas proua Chocimirska 

mulle silmi pilgutab? ... Ta on lesk... Hea küll, muud ei ütle ma midagi!» 

«Jumala eest, ma vist ikka jään siia!» lausus väike rüütel. 

Seepeale kostis Basia: 

«Kui sa aga saaksid hästi puhata!» 

«Miks ta ei peaks siis puhata saama?» küsis Zagloba. 

«Meie hakkame rääkima, räägime ja räägime...» 

Pan Zagloba hakkas otsima oma mütsi, et minna samuti puhkama; viimaks mütsi kätte 
leidnud, pani ta selle pähe ning vastas: 

«Ei hakka te sugugi rääkima, ei te räägi — ei te räägi ühti!» 

Ja väljus. 


XVI 


Järgmisel päeval läks väike rüütel juba aovalgel Kniahini alla, kus võitles spaahidega ja võttis 
vangi kuulsa türgi sõjamehe Buluk-paša. Kogu päev möödus tal töös, lahinguväljal, osa ööst 
nõupidamisega pan Potocki juures ja alles esimese kukelaulu ajal heitis ta puhkama. Vaevalt 
aga oli ta vajunud magusasse, sügavasse unne, kui kahuripaugud ta äratasid. Samal hetkel tuli 
tuppa Wotodyjowski ustav sõjasulane, tema teener, kannupoiss ja peaaegu sõber Žmuud 
Pietka ja ütles: 

«Auväärsus! Vaenlane on linna all!» 

Väike rüütel kargas püsti. 

«Missuguseid kahureid on kuulda?» 

«Meie omad hirmutavad paganaid. Neid on seal suur hulk, võtavad karjamaalt loomi!» 

«Kas janitšarid või ratsavägi?» 

«Ratsavägi, isand! Kõik on mustad! Meie omad peletavad neid püha ristiga, sest kes teab, 
viimati on nad kuradid!» 

«Kas kuradid või mitte, kuid me peame nende vastu võitlema!» kostis väike rüütel. «Sina 
lähed proua juurde ja teatad talle, et ma hakkan lahingut pidama. Kui ta võib-olla tahab minna 


lossi lahingut vaatama, siis ta võib seda teha, kuid ainult koos pan Zaglobaga, sest tema 
ettenägelikkust ma hindan kõige enam.» 

Poole tunni pärast ilmus pan Wotodyjowski lahinguväljale oma tragunitega ja vabatahtlikkude 
aadlimeestega, kes lootsid selles lahingus parajat võimalust oskuste näitamiseks. Vanast 
lossist oli suurepäraselt näha umbes kahetuhandepäist ratsaväge; see koosnes osalt spaahidest, 
suuremalt jaolt aga sultani egiptuse kaardiväest. Siin teenisid Niiluse kaldailt pärit võimsad ja 
õilsameelsed mamelukid. Nende läikivad soomusrüüd, valged kuldtikandiga burnused ja 
kalliskividega 

ehitud relvad tegid neist kõige toredama ratsaväe kogu maailmas. Relvadeks olid neil pilliroo 
otsa kinnitatud pistodad, väga kõverad mõõgad ja noad. Oliväledate ratsudega lendasid nad. 
üle lahinguvälja nagu vikerkaarevärviline pilv, sealjuures ulgudes ja oma surmatoovaid odasid 
sõrmede vahel keerutades. Need, kes neid lossist jälgisid, ei suutnud oma imetlevaid pilke ära 
pöörata. 

Pan Wotodyjowski läks neile ratsaväega vastu. Aga nii ühelt kui ka teiselt poolt oli raske 
alustada lahingut külmrelvadega, sest lossi kahurid hoidsid eemal türklasi, viimaseid aga oli 
liiga palju, et yäike rüütel oleks võinud neid rünnata ja nendega võidelda väljaspool oma 
kahuritule piirkonda. Tüki aega hoidusid nii ühed kui teised üksteisest eemale, ähvardades 
relvadega ja valjusti karjudes. Viimaks näis niisugune paljas ähvardamine kuumaverelisi 
kõrbepoegi siiski tüütavat, sest äkki eraldusid üksikud ratsanikud massist ja lähenesid 
vaenlasele, keda nad valju hüüdmisega välja kutsusid. Nad valgusid lahinguväljal laiali ja 
vilkusid seal nagu tuulehoost mitmele poole paisatud lilled. Wotodyjowski vaatas oma meeste 
poole: 

«Auväärt isandad! Nad paluvad meid külla! Kes neile vastu läheb?» 

Juba ilmuski esimene tuline ratsanik pan Wasilkowski, tema järel tuli võrratu vibukütt pan 
Muszalski, kes lähivõitluseski oli suurepärane; tema järel tormas pan Miazga, vapilt Prus, kes 
suutis täies galopis sõites piigi sõrmusest läbi visata; pan Miazga järel kihutasid pan Topõr- 
Paderewski pan Oziewicz, pan Szmlud-Plocki, vürst Owsiany ja pan Markos-Szeluta ning 
veel mitu head rüütlit; samuti läks nendega kaasa üks rühmake traguneid, keda sinna meelitas 
lootus saada suurt sõjasaaki, eriti araablaste võrratute hobuste näol. Tragunite eesotsas 
ratsutas karm Lušnia, kes vaatas endale juba kaugelt välja kõige rikkamat ratsanikku ja näris 
sealjuures oma heledaid vurruotsi. 

Ilm oli ilus ja kõik oli suurepäraselt näha. Kahurituli lossi-vallidel vaibus järk-järgult ning 
viimaks vaikis, sest kahurväelased kartsid tabada oma inimesi; pealegi jälgisid nad 
laialivalgunud ratsanikkude pihta laskmise asemel hoopis meelsamini lahingut. Ratsanikud 
lähenesid üksteisele esialgu sammu sõites, ruttamata, siis traavides, kuid mitte reas, vaid 
üksikult, laialivalgunult, kuhupoole keegi tahtis. Viimaks üksteisele lähedale jõudnud, 
peatasid nad hobused ja hakkasid üksteist sõimama, et oma südames viha ja mehisust äratada. 
«Ei saa teie meist söönuks, paganate koerad!» hüüdsid poola ratsanikud. «Siin on teil tegu 
meestega! Ei aita siin teie nurjatu prohvet!» 

Vastased karjusid türgi ja araabia keeles. Paljud poola sõjamehed said mõlemast keelest aru, 
sest paljud oli läbi teinud raske sõjavangistuse, nagu ka too kuulus vibukütt, ja kuna paganad 
omalt poolt teotasid Pühamat Neitsit Maarjat, siis tõusid Neitsi Maarja kummardajail juuksed 
viha pärast peas püsti ja nad. kihutasid oma hobustel edasi, ihates Tema nime teotamise eest 
kätte tasuda. 

Kes seal siis esimesena sai'anda surmava" fioöbi ja kellele? Pan Muszalski nool tabas 
kõigepealt noort beid, kel oli peas purpurpunane müts ja seljas kuuvalgusesarnase 
hõbeläikega soomusrüü. Valus nool tungis tal vasaku silma alt sügavale pähe ning haavatu 
viskas pea kuklasse, laotas käed laiali ja kukkus hobuse seljast maha. Vibukütt pani vibu 


kõrvale, ruttas tema juurde ja andis talle veel ühe tugeva mõõgahoobi, seejärel aga võttis 
surnult tema suurepärased relvad, ajas tema ratsu omade poole ja hüüdis araabia keeli: 

«See oli vist küll sultani poeg! Mädanegu siin matmata!» Seda kuuldes läksid türklased ja 
egiptlased vihaseks ja kohe ruttasid pan Muszalski juurde kaks beid," kuid seal tõttas neile tee 
peale ette oma kurja ilme poolest hunti meenutav Lušnia ja surmas ühe bei silmapilkselt. 
Kõigepealt lõi ta temale mõõgaga vastu kätt ja kui mees oma säravat mõõka haarama 
kummardus, lahutas Lušnia tal kuklasse antud üheainsa hoobiga peaaegu täielikult pea 
õlgadelt. Teine bei pööras seda nähes oma välkkiire hobuse põgenemiseks ringi, kuid 
vahepeal oli pan Muszalski jälle haaranud oma vibu ja saatis põgenejale järele noole, mis 
tungis talle sügavale õlaluude vahele. 

Kolmandana võitis oma vastase pan Szmlud-Plocki, lüües terava tapriga tema kiivrile. See 
hoop läks läbi hõbedast ja sametist, millega hõbeplekk oli vooderdatud, ja tapri kõver ots jäi 
nii kõvasti luusse peatuma, et pan Szmlud-Plocki ei suutnud seda tükil ajal välja kiskuda. 
Teised võitlesid vahelduva õnnega, kuid võitsid suuremalt jaolt ikka vehklemises vilunud 
aadlikud. Aga kaks tragunit langes võimsa Hamdi-bei käe läbi, kes pärast tõmbas oma kõvera 
mõõgaga vürst Owsianyl üle näo ja paiskas ta maha. Vürst kastis kodumaa mulda oma 
vürstliku verega, Hamdi aga pöördus pan Szeluta poole, kelle hobuse jalg oli hamstriauku 
vajunud. Nähes kindlat surma silmade ees, kargas pan Szeluta hobuse seljast maha, soovides 
jalgel seistes hirmsa ratsanikuga võitlusse astuda. Hamdi aga tõukas ta hobuserinnaga pikali ja 
torkas kukkujale mõõgaotsaga õlasse. Pan Szelutal hakkas käsi kohe alla rippuma, bei aga 
tormas vastaseid otsides edasi. 

Kuid paljudel puudus julgus temaga jõudu katsuda, nii silmatorkavalt oli ta kõikidest 
tugevam. Tuul tõstis õhku tema valget burnust, nii et see sarnanes mõne röövlinnu tiibadega, 

kuldjas soomusrüü heitis kurja läike tema peaaegu süsimustale näole ja metsikult põlevaile 
silmadele ning tema kõver mõ6k läikis pea kohal just nõnda, nagu läigib taevas selgel ööl 
kuusirp. 

Võrratu vibukütt oli juba kaks noolt tema pihta lasknud, need aga põrkasid kaeblikul klirinal 
vastu tema soomusrüüd ja libisesid oimetult rohu sisse; nüüd jäi pan Muszalski mõtlema, kas 
lasta veel kolmas nool hobuse kaela või tungida beile mõõgaga kallale. Sel ajal kui ta veel 
nõnda kaalutles, märkas teda vastane ja kihutas tema peale oma musta ratsu. 

Kokku põrgati keset lahinguvälja. Pan Muszalski tahtis uhkustada oma suure jõuga ja Hamdi 
elusalt kinni võtta, lõi tal ühe tugeva mõõgahoobiga türgi saabli õhku, hakkas temaga 
r.üselema, haaras ühe käega tema kõrist, teisega tema kiivrist kinni ja kiskus teda täiest jõust 
enese poole. Seal katkes pan Muszalskil üks sadularihm ning võrratu vibukütt vajus ühes 
sadulaga alla ja kukkus maha, Hamdi aga andis talle mõõgapäraga veel hoobi pähe, nii et ta 
silmapilkselt meelemärkuse kaotas. Spaahid ja mamelukid, kes olid juba Hamdi elu pärast 
kartnud, tõstsid nüüd rõõmukisa; poolakad aga olid väga .kurvad; siis tormas kohale hulk 
mehi, ühed selleks, et võrratut vibukütti ära viia, teised selleks, et vähemalt tema keha kaitsta. 
Väike rüütel polnud seni võitlusest osa võtnud, sest seda ei lubanud talle tema polkovnikuau, 
kuid nähes pan Muszalskit langevat ja Hamdi-bei ülevõimu, otsustas ta võrratu vibuküti eest 
kätte tasuda ja ühtlasi oma mehi julgustada. Sellest mõttest tiivustatuna andis ta hobusele 
kannuseid ja tormas põiki üle lahinguvälja nii kiiresti, nagu kull lendab niidetud viljapõllu 
kohal lendava rüütadeparve poole. Seda nägi läbi pikksilma Basia, kes vana lossi rõdul seisis, 
ja kohe enda kõrval seisvale Zaglobale hüüdis: 

«Michal tormab lahingumöllu!» 

«Nüüd sa teda alles näed!» hüüdis vana sõjamees. «Vaata hoolega, Vaata, kellele ta 
kõigepealt pihta annab! Ära karda!» 

Pikksilm värises Basia käes. Kuna lahinguväljal enam vibusid ja püsse ei kasutatud, siis ei 
kartnud ta just väga oma mehe elu pärast ning teda valdasid vaimustus, uudishimu ja ärevus. 


Ta oli sel hetkel ihust ja hingest oma mehe juures, hakkas peaaegu hingeldama ja tema 
palgetele tõusis hele puna. Silmapilkselt kummardus ta üle rõdu ääre alla, nii et pan Zagloba 
tema ümbert kinni haaras, kartes, et ta lossi-"kraavi kukub, ja karjus: 

«Kaks meest tormab Michalile kallalel» 

«Siis on varsti kaks elusat vähem,» kostis pan Zagloba. 

Tõepoolest astus kaks tugevat spaahit väikese rüütliga võit- 

Iusse. Rõivastusest said nad aru, et see on tähtsam isik, aga nähtavasti ratsaniku väikest kasvu 
arvestades lootsid hõlpsasti loorbereid lõigata. Rumalad! Nad lendasid otse surma suhu, sest 
kuna võitlus toimus teistest ratsanikkudest kaugel, ei peatanud väike rüütel oma hobustki, 
vaid jagas neile mööda sõites kaks näiliselt nii kerget hoopi, nagu teeks ema mööda minnes 
oma lastele ninanipsu, nemad aga kukkusid hobuse seljast, vajutasid sõrmed maamulda ja 
nende kehad tõmblesid nagu ilvestepaar, keda surmavad nooled samaaegselt on tabanud. 
Väike rüütel aga kappas lahinguväljal ringikihutavate ratsanikkude poole ja hakkas seal 
tegema õudset laastamistööd. Nagu pärast missat astub altariruumi poiss ja kustutab kepi otsa 
kinnitatud plekist mütsikesega kõik altaril põlevad küünlad üksteise järel, nii et altar 
hämarusse kaob, nii kustutas temagi endast paremal ja vasakul väljapaistvate egiptuse ja türgi 
ratsanikkude eluküünlaid; need mehed kadusid surmavarju. Paganad said tunda meistrite 
meistrit ja nende südamed lõid värisema. Nii mõnigi pööras oma hobuse ümber, et ei peaks 
selle hirmsa mehega võitlusse astuma; väike rüütel aga kihutas põgenejatele järele nagu 
mürgine herilane, nõelates ikka jälle uusi ratsanikke. 

Seda nähes tõstsid lossikahuri juures olevad sõjamehed rõõmukisa. Mõned jooksid Basia 
juurde ja suudlesid suures vaimustuses tema kleidipalistust, teised aga vandusid türklasi. 
«Baška, pidurda end!» hüüdis pan Zagloba talle ühtepuhku, hoides proua Wolodyjowskal 
kogu aja pihast kinni, proua Wolodyjowska aga oleks tahtnud naerda ja nutta, käsi plaksutada 
ja karjuda ja tormata lahinguväljale ühes oma mehega. 

See aga nottis edasi spaahisid ja egiptuse beisid, kuni viimaks kostis üle kogu välja: «Hamdi! 
Hamdi!» Prohveti jüngrid hüüdsid valjul häälel oma parimat sõjameest, et see viimaks ometi 
astuks võitlusse selle hirmsa väikese ratsanikuga, kes näis olevat kehastunud surm. 

Hamdi oli juba ammugi märganud väikest rüütlit, kuid tema vägitegusid nähes kohkus ta kohe 
esimesel hetkel. Ta kartis korraga kaalule panna oma kuulsust ja elu nii kardetava vastasega 
võideldes, seepärast teeskles, nagu ei näeks ta teda, ja hakkas liikuma lahinguvälja teises 
otsas. Seal ta oligi parajasti võitnud pan Jalbrzyki ja pan Kosi, kui meeleheitlikud hüüded: 
«Hamdi! Hamdi!» talle kõrvu kostsid. Nüüd nägi ta, et pole võimalik end kauemini varjata 
ning et tuleb kas võita enesele määratu kuulsus või jätta oma elu. Siis röögatas ta nii 
läbilõikavalt, et kõigist kaljuseintest kostis kaja talle vastu, ja kihutas väikese rüütli poole oma 
välkkiire hobuse. 

Wotodyjowski silmas teda juba kaugelt ja surus ka oma hallile ruunale kannused külgedesse. 
Kõik teised lakkasid võitlemast. Basia, kes oli varem näinud kõiki Hamdi-bei vägitegusid, 
kahvatas pisut, vaatamata kogu oma pimedale usule väikese rüütli mõõga võitmatusse, kuid 
pan Zagloba jäi täiesti rahulikuks. 

«Parema meelega oleksin selle pagana pärija kui tema enese nahas,» ütles ta Basiale rõhuga. 
Pietka aga, see aeglane Žmuud, uskus nii kindlalt oma isanda sisse, kes seal Hamdiga võitlema 
asus, et tema näol ei olnud vähimatki murevarju ja ta hakkas rahulikult laulma rahvalaulu: 
«Oh sa rumal, rumal muri, 

metsast hunt ju tuleb kuri, 

ära tema poole astu, 

ei saa sina talle vastu!» 


Võitlema hakati keset lahinguvälja, kahe eemalt vaatava sõjameestehulga vahel. Iga süda jäi 
hetkeks seisma. Seal sähvatas võitlejate peade kohal ussitaoline välk; see oli Hamdi saabel, 
mis lendas õhku nagu vibust lastud nool; Hamdi vajus oma sadulas ettepoole, justkui oleks 
surmav mõõgatera temast juba läbi tunginud, ja sulges silmad, pan Wotodyjowski aga haaras 
vasaku käega tal turjast kinni, pistis talle kord rapiiriga küljesse ja ajas ta siis oma meeste 
juurde. Hamdi ei hakanud põrmugi vastu, vaid andis isegi veel oma hobusele kannustega valu, 
sest ta tundis kipitavat fraava soomusrüü ja külje vahel ja kappas nagu meeletu; käpd rippusid 
tal võimetult alla, silmadest aga voolasid pisarad. Wotodyjowski jättis ta karmi Lušnia hoole 
alla ja läks ise lahinguväljale tagasi. 

Türklaste väeosades aga kostsid viled. See oli märgiks, et võitlejail on aeg koguneda 
lahinguväljalt lahkumiseks, ja nii hakkasidki nad taganema oma vägede juurde, kaasas häbi, 
mure ja mälestus hirmsast ratsanikust. 

«See on ju Saatan ise!» rääkisid spaahid ja mamelukid isekeskis. «Kes temaga võitlema läheb, 
sellel on surm kindel! Saatan, ei keegi muu!» 

Poolakad jäid veel hetkeks vaatama, et näidata endid lahinguvälja peremeestena, ja tõmbusid 
siis kolmekordse võiduhüü-dega tagasi, kaitstud kahuritulest, mida pan Potocki nüüd uuesti 
anda laskis. Türklasedki hakkasid päriselt taganema. Veel natuke aega särasid päikese käes 
nende burnused, ereda-värvilised mütsid ja läikivad kiivrid, siis kadusid nad kaugusesse. 
Lahinguväljale jäid lebama ainult langenud türklased ja poolakad. Lossist läksid sõjasulased 
oma surnuid 

matma-..Siis lendasid rongad kohale, et võtta endi peale paganate matmine, aga nende peied 
ei kestnud kuigi kaua, sest veel samal õhtul peletasid neid sealt ära prohveti uued väeosad. 


XVII 


Järgmisel päeval tuli vesiir ise Kamienieci affa arvuka sõjaväe eesotsas, mis koosnes 
spaahidest, janitšaridest ja Aasiast pühasse sõtta tulnud rahvastest. Seda suurt sõjajõudu nähes 
arvati, et vesiir alustab kohe : ründamist, kuid tema tahtis ainult vaadata kindluse müüre. 
Temaga kaasa tulnud mehen-tõsid vaatasid samuti kindlust ja .kantse. Seekord astus vesiiri 
vastu välja jalaväega ja ühe vabatahtlikkudest koosneva" rat-saväeosaga pan Mysliszewski.; 
Algas jälle lahing ja lõppes poolakate võiduga, kujgi see võit polnud nii hiilgav nagu eelmisel 
päeval. Lõpuks andis vesiir käsu rünnata katseks kindluse müüre. Korraga pani kahurituli 
värisema linna ja lossi. Janitšarid kogunesid pan Podczaski reduudi alla ja andsid kõik 
korraga, suure kisaga, tuld, aga et ka pan Podczaski vastas ülevalt väga tabavate laskudega ja 
kardeti, et ratsavägi võiks janitšaridele külje pealt kallale tungida, siis asusid nad viivitamatult 
Zwanieci minema ja läksidki oma peaväe juurde tagasi. 

Õhtul hiiljs Kamienieci üks tšehh, kes oli olnud janitšaride pealiku kammerteenriks, ent 
põgenenud.,sealt pärast seda, kui talle oli antud kaikaga vastu kandu. Temalt saadi teada, et 
vaenlane oli ennast Zwaniecis, juba kindlustanud ning võtnud enese alla avarad väljad 
Dlužeki küla ümbruses. Ülejooksikult päriti nüüd hoolega, mida türklased arvavad, kas looda- 
vad Kamienieci ära võita või, mitte. Tšehh vastas, et vaim olevat sõjaväes vahva ja ended 
head. Paar päeva tagasi olevat sultani telgi ees äkki tõusnud .maast midagi suitsusambataolist, 
alt kitsas, pealtpoolt aga suure pintsli taoliselt laiali valguv. Muftide seletuste järgi tähendavat 
see nähtus, et padišahhi au ja kuulsus tõusvat taevani ja'temast saavatki see valitseja, kes 
purustab selle seni võitmatuks osutunud kindluse. Edasi ütles ülejooksik, et türklased kartvat 
pan hetman Sobieskit ja kohtumist garnisoniga väljaspool kindlust, sest neil on ammusest 
ajast hirm kohata Poola riigi vägesid lagedal väljal, hoopis meelsamini oleksid nad valmis 
võitlema veneetslastega, ungarlastega või ükskõik missuguse teise rahvaga. Kuna aga neil on 
teateid, et Poola riigil on puudus sõjaväest, siis loodavad nad üldiselt, et saavad Kamienieci 


siiski kätte, kuigi mitte ilma vaevata. Kara Mustafa, vesiiri asetäitja, soovivat otseteed rünnata 
kindluse müüre, kuid arukam vesiir 

arvavat, et parem., on siiski hakata linna piirama ja see siis kahuritulega üle külvata.. 
Lühikese vaidlemise järel olevat ka sultan vesiiri arvamisega ühinenud,, mistõttu tuleb oodata 
korrapärast piiramist. 

Niiviisi rääkis ülejooksik. Kuuldes neid sõnumeid, muutusid pan Potocki, piiskop, Podoolia 
kammerhärra ja pan Wotodyjowski ning ka kõik vanemad ohvitserid üsna murelikuks. Nemad 
olid arvestanud tormijooksu ja lootnud, linna kaitsmisel vaenlast tagasi lüüa, tekitades temale, 
suuri kahjusid. Neil oli kogemusi, et tormijooksul on ründajal alati suured kaotused ja et iga 
tagasilöödud rünnak kahandab ründaja vaprust ja lisab rünnatavale julgust. Nagu omal ajal 
zbaražlased olid lõpuks üsna vaimustatud vastupanust, lahinguist ja väljasööstudest, niisama 
oleksid võinud ka Kamienieci elanikud hakata armastama lahinguid, eriti veel siis, kui 
türklaste iga kallaletung lõpeks Kamienieci. kaitsjate võiduga. Kindluse korrapärane 
piiramine, kus peatähtis ön kaevikute ja miinide valmistamine ning kahurite juurdeloomine 
positsioonidele, võib rünnatavaid aga ainult tüütada, nende meelekindlust kõigutada ja 
tekitada valmisolekut läbirääkimiste alustamiseks. Seejuures ei võidud sugugi arvestada 
väljasööstude korraldamist, sest sõjamehi müüridelt ära viia oli võimatu, elanikkude 
vastupanu janitšaridele väljaspool linnamüüre aga vaevalt mõeldav. 

Seda kõike arutades muutusid vanemad ohvitserid üsna murelikuks ja hakkasid ikka enam 
kahtlema kindluse piiramise õnnelikus lõpus. Ning seda oli tõesti vaevalt loota, arvestades 
Türgi vägesid ja samuti ka neid endid.f Pan Wotodyjowski oli küll võrratu ja suure 
kuulsusega sõjamees, kuid tal puudus esinduslikkus. Kes kannab päikest eneses, see suudab 
korraga kõiki soojendada, ent kes on tuleleek, olgu või kõige palavam, suudab soojendada 
ainult kõige lähemal seisjaid. Nii oli lugu ka väikese rüütliga. Ta oskas või suutis oma 
vaimusuurust teistele edasi anda niisama vähe nagu vehklemisosavustki. Pan Potocki, 
sõjavägede ülemjuhataja, polnudsõjamees,: sealjuures puudus tal usk iseenesesse, teistesse ja 
Poola riiki. Piiskop lootis peamiselt läbirääkimistele; tema vennal oli raske käsi, kuid ega ta 
peagi kergem olnud. Abivägesid polnud kuskilt loota, sest isegi suurhetman pan Sobieski oli 
siin võimetu. Samuti võimetu oli kuningas, võimetu oli kogu Poola riik. 

16. augustil tuli khaan oma hordiga ja tuli Doroszenko oma kasakatega. Mõlemad võtsid 
enese alla hiiglasuure maa-ala Orynini stepis. Sufankaz-agaa kutsus pan Myšliszewski samal 
päeval läbirääkimistele ja soovitas linnal alistuda, sest kui ta teeb seda viivitamatult, võivad 
talle osaks saada nii heldesti 

seatud tingimused, missugustest kindluste piiramise ajaloos, pole veel kuuldud. Piiskoppi 
hakkas nende tingimuste heldus-huvitama, kuid sõjanõukogus sõideldi teda selle eest ja saa- 
deti eitav vastus. 

18. augustil hakkasid türklased lähemale tulema, ja ühes nendega sultan. Nad tulid nagu 
määratu meri: polahhia jalavägi, janitšarid, spaahid. Iga pasa juhtis oma valduse vägesid: nii 
tuli seal Euroopa, Aasta ja Aafrika elanikke. Neile järgnes hiiglasuur laager igasugust 
kraami täistuubitud vankritega, mida vedasid muulad ja pühvlid. Seda mitme-suguseis rõivais 
ja relvis sadat värvi rahvast tuli ja tuli otsata. Varavalgest õhtupimedani tuli vahetpidamata 
ikka uusi, neid liikus ühest kohast teise, nad korraldasid sõjaväge,, käisid stepis ringi ja lõid 
üles telgid, mis asetsesid nii laialdasel maa-alal, et Kamienieci tornidest, ka kõige kõrgerrfast 
tipust, polnud näha ühtki kohta, kus telke poleks olnud. Inimestele näis, nagu oleks 


ümbruskonnas lumi maha tulnud. Laagri sisseseadmine toimus tulistamise saatel, sest selle 
töö kaitseks lasksid janitšarid lakkamatult kindlusemüüride poole ning sealt vastati 
kahuripaukudega. Kaja kostis kaljudelt, suits kerkis üles ja varjas taevasina, õhtuks oli 
Kamieniec nii ümber piiratud, et sealt ei pääsenud küll vist keegi välja peale tuvikeste. 
Tulistamine vaibus alles siis, kui taevas sira-sid esimesed tähed. 

Mitmel järgneval päeval kestis vastastikune tulevahetus kindlusemüüridelt ja müüride poole, 
kusjuures ründajad suuri kaotusi kandsid; niipea kui mõni suurem janitšaride rühm 
laskekaugusele kogunes, ilmus kohe müüridele valge suits, kuulid langesid jJanitšaride hulka, 
nemad aga läksid kiiresti laiali nagu varblasteparv, kelle sekka on jahipüssist lastud peotäis 
peenikesi haavleid. Türklased nähtavasti ei teadnud,, et mõlemas lossis ja samuti linnas olid 
olemas kaugelaske-kahurid, ja püstitasid oma telgid liiga lähedale. Väikese rüütli nõuandel ei 
segatud neid sealjuures, ja alles siis, kui hulk sõjamehi kõrvetava päikese eest varju otsides 
telkidesse hinge tõmbama läks, hakkas kindlusemüüridelt kostma lakkamatu kahurimärin. 
Tekkis segadus: kuulid purustasid telgilõuendit ja poste, haavasid sõjamehi, paiskasid laiali 
teravaid kaljukilde. Janitšarid taganesid segaduses ja korratult, karjudes suure häälega ja 
kiskudes põgenemisel maha kaugemal asuvaid telke, millega tekitasid ärevust kogu laagris. 
Sellesse segadusse ilmus pan Wolodyjowski oma ratsameestega ja raius mõõgaga, kuni 
türklastele tulid appi suuremad ratsa-salgad. Tulistamisel oli peamiseks juhatajaks Ketling, 
aga tema kõrval tegi paganate hulgas kõige suuremat laastamistööd poola kogukonna vanem 
Cyprian. Ta kummardus iga 

kahuri kohale ja pani ise süütenööri põlema; siis tõstis ta käe silmadele päikesevarjuks, vaatas 
lasu tagajärgi ja rõõmutses-südamest oma töö tulemusrikkuse üle. 

Kuid ka türklased kaevasid kaitsekraave, ehitasid kantse j.a valmistusid tulistama raskeist 
kahureist. Enne aga, kui nad laskma hakkasid, tuli kindlusevallide juurde türklaste saadik,, 
pistis sultani kirja roogkepi otsa ja näitas seda kirja rünna-tavaile. Kohe saadeti sinna 
traguneid, kes saadiku lossi tõid. Oma suurt võimu ja armu taevani ülistades nõudis sultan ' 
linna alistumist. 

«Sõdureid minu väes (kirjutas ta) on nii palju nagu lehti puul ja liivateri mereliivas. Tõstke 
oma pilk taeva poole, ja kui näete seal loendamatuid tähti, siis täitugu teie südamed hirmuga 
ning öösel öelge endile: «Niisugune on usklikkude vägi!» Et aga mina olen kuningate 
kuningas, tõelise Jumala pojapoeg, siis alustan ma kõik asjad Jumalaga. Teadke, et ma uhket 
inimest ei salli, ärge pange mu tahtmisele vastu, ja andke oma linn ära. Kui te mulle vastu 
hakata tahate, siis saate kõik mõõga läbi otsa ning minule vastu vaielda ei tohi ühegi inimese 
hääl.» 

Kaua aega kaaluti, kuidas niisugusele kirjale vastata, ega võetud kuulda Zagloba ebaviisakat 
nõuannet raiuda koeral saba maha ja saata see vastuseks. Viimaks saadeti osav mees ja hea 
türgi keele tundja Juryca järgmise kirjaga: 

«Meie ei taha keisrit vihastada, aga me pole ka kohustatud kuulama tema sõna, sest me pole 
vandunud truudust temale, vaid oma isandale. Kamienieci linna me ära ei anna, sest oleme 
seotud vandega kaitsta tema kindlusi ja kirikuid viimse 

veretilgani.» 

Selle vastuse järel asusid ohvitserid jälle müüridele, mida ära kasutades piiskop Lanckoronski 
ja Podoolia kindral sultanile teise kirja saatsid ja neljanädalast vaherahu palusid. 

Kui teade sellest levis linna väravais, algas mõõkade klirin ja lärm. 

«Meie näeme siin kahurite juures vaeva, ja meie selja taga saadetakse ilma meie teadmata 
kirju, kuigi me sõjanõukokku kuulume!» 

Ning õhtul läksid kõik ohvitserid üheskoos kindrali juurde, eesotsas väike rüütel ja pan 
Makowiecki, kes olid mõlemad väga rõhutud selle vahejuhtumi pärast. 


«Kuidas?» hüüdis Latyczowi stolnik. «Kas mõtlete siis juba alistumisele, et saatsite välja uue 
käskjala? Miks toimus see meie teadmata?» 

«Tõesti,» ütles väike rüütel, «kui meid on kutsutud sõja-nõukogust osa võtma, siis ei sobi 
niisuguseid kirju saata meie 

"teadmata. Meie alistumisest rääkida ei luba, kui aga keegi teist seda peaks soovima, siis 
lahkugu ta ametist!» 

Niiviisi rääkides liigutas ta erutatult oma vurrukesi, sest äärmiselt korrektse sõjamehena oli tal 
väga valus ja raske tõsta häält vanemate vastu. Et ta aga oli tõotanud kaitsta seda kindlust 
viimse veretilgani, siis leidis ta, et ei saa teisiti talitada. 

Podoolia kindral läks üsna ähmi täis ja vastas! 

«Meie arvasime, et selleks on olemas üldine nõusolek.» 

«Pole mingisugust nõusolekut! Meie tahame siin surra!» Mudis mitukümmend häält. 

«Seda ma kuulen heameelega,» sõnas kindral, «sest minulegi on usk kallim elust; arg aga pole 
ma kunagi olnud ega taha ma seda ka edaspidi olla. Jääge õhtusöögiks siia, auväärt isandad, 
siis jõuame kergemini kokkuleppele.» 

Ent nemad ei tahtnud jääda. 

«Meie koht on linnaväravais, aga mitte söögilauas!» vastas väike rüütel. 

Nüüd jõudis ka piiskop kohale, ning kuulnud, milles asi seisab, pöördus kohe pan 
Makowiecki ja väikese rüütli poole. 

«Auväärt isandad,» ütles ta, «iga inimene tunneb oma südames sedasama, mis teie, ja 
alistumisest pole olnud juttugi. Ma saatsin vaid paluma neljanädalast vaherahu. Kirjutasin nii- 
viisi: selle aja sees palume oma kuningalt abivägesid ja jääme ootama temalt juhiseid, saagu 
siis edasi, mida Jumal annab!» 

Seda kuuldes hakkas väike rüütel jälle oma vurrukesi liigutama, nüüd aga selle tõttu, et teda 
valdas viha, ja ühtaegu kippus peale naer niisuguse sõjaasjandusest arusaamise pärast. Tema, 
maast madalast soduriametit pidanud mees, ei tahtnud uskuda oma kõrvu, et keegi pakub 
vaenlasele vaherahu selleks, et endale abivägede soetamiseks aega võita. 

Väike rüütel vahetas pan Makowieckiga ja teiste ohvitseridega küsivaid pilke. 

«Kas see peab olema nali?» päriti. 

Siis vaikisid kõik. 

«Teie Auväärsus!» ütles Wotodyjowski viimaks. «Olen sõdinud tatarlastega, kasakatega, 
Moskvaga ja rootslastega, kuid niisuguseid argumente pole ma veel kuulnud. Sultan ei tulnud 
ju siia meie soove täitma, tema talitab nõnda, nagu temal tulusam. Kuidas ta siis peaks 
vaherahuga nõustuma, kui talle kirjaga teada antakse, et meie tahame selle aja sees ilusasti 
jääda abivägesid ootama?» 

«Ega see asja muuda, kui ta ei nõustu!» vastas piiskop. 

Seepeale kostis Wotodyjowski: 

«Kes vaherahu palub, see näitab avameelselt oma hirmu ja mannetust, ja kes abivägesid 
arvestab, sel nähtavast pole oma 

vägedesse usku. Nüüd on see paganlik koer teie kirjast seda välja lugenud, ja meie oleme 
seeläbi lausa tohutult kahju saanud.» 

Seda kuuldes muutus piiskop üsna kurvaks. 

«Ma võiksin ju praegu mujalgi olla,» sõnas ta, «kuid selle tasuks, et ma pole hädas maha 
jätnud oma tallekesi, pean nüüd veel etteheiteidki kuulama!» 

Väikesel rüütlil hakkas kohe auväärsest prelaadist hale. Seepärast suudles ta tema kätt ja 
vastas: 

«Jumal hoidku selle eest, et mina teile etteheiteid teeksin! Kuid ma räägin seda, mida mulle 
dikteerivad minu kogemused, sest meil on ometigi consiliutn.» 


«Mis nüüd teha? Olgu peale mea culpa, kuid mis nüüd teha? Kuidas seda viga parandada?» 
küsis piiskop. 

«Kuidas viga parandada?» kordas pan Wotodyjowski. 

Ta jäi pisut mõtlema ja tõstis siis rõõmsalt pea. 

«Ah, noh, saab küll! Lugupeetud isandad, palun tulge minu järel!» 

Ta väljus ja ohvitserid järgnesid talle. 

Veerand tunni pärast värises kogu Kamieniec kahuripauku-dest. Pan Wotodyjowski aga läks 
vabatahtlikkudega kindlusest välja, ründas kaitsekraavides magavaid Janitšare, ning andis 
neile pihta, kuni nad kõik olid laiali pekstud, ja kihutas nad tagasi laagrisse. 

Siis tuli ta uuesti kindrali juurde, kelle pool kohtas ka piiskop Lanckoronskit. 

«Teie Auväärsus,» lausus ta lõbusalt, «nüüd ongi see viga parandatud!» 


XVIII 


Pärast seda väljasööstu tulistati öö otsa, kuid mitte ühtesoodu; aovalgel tuli teade, et lossi 
juures seisab mitu türklast ja ootab, et keegi nendega läbi rääkima saadetaks. Igatahes oli 
tarvis selgitada, mida nad tahavad, ja sõjanõukogu vanemad määrasid pan Makowiecki ja pan 
Myšliszewski paganatega rääkima. 

Hetk hiljem ühines nendega pan Kazimierz Humiecki ja nad läksid. Türklasi oli kolm: 
Muchtar-bei, Ruszczuki pasa Salomi ja kolmandana tõlk Kozra. Kohtumine toimus lahtise 
taeva all, lossivärava taga. Saadikuid nähes tegid türklased kummardusi, puudutades ühtlasi 
sõrmeotstega oma suud, südamekohta ja laupa; poolakad tervitasid neid omakorda lahkesti ja 
küsisid, milleks nad on tulnud. 

Seepeale vastas Salomi; 

«Armsad! Meie isandale on tehtud suurt ülekohut, mille pärast peavad nutma kõik, kes 
armastavad.õiglust, ja mille eest karistab teid ka igavene Issand, kui te seda ülekohut kiiresti 
heaks ei tee. Teie ju saatsite Juryca, kes kummardas meie vesiiri ees ja palus vaherahu, siis 
aga, kui meie, uskudes teie vooruslikkusesse, tulime kantsidest välja, hakkasite meid tulistama 
kahuritest, väljusite oma kindlusest ja katsite laipadega kogu tee kuni padišahhi telgini. 
Niisugune teguviis ei ei saa jääda karistamata, kui teie, armsad, ei avalda kahetsust ja kurbust 
selle üle, andes meile ära oma lossid ja linna.» 

Seepeale vastas pan Makowiecki: 

«Juryca on koer, kes on talitanud temale antud käsu vastaselt, käskides oma poisil välja 
riputada valge lipp, mille eest ta kohtu alla langeb. Piiskop on küsinud erateel, iseenda poolt, 
kas vaherahu oleks võimalik, aga et teiegi ei jätnud nende kirjade väljasaatmise ajal kantside 
tulistamist (mina olin ise selle tunnistajaks, sest mind tabasid purunenud müürikivid otse 
näkku), siis pole teil õigust meiltki nõuda tulistamise katkestamist. Kui te nüüd tulete 
pakkuma vaherahu, siis on hästi, kui mitte, siis öelge, armsad hinged, oma isandale, et meie 
mõtleme endiselt kaitsta oma müüre ja linna, kuni me hukkume või — mis kindlam on — 
kuni teie siin kaljudes otsa saate. Muud pole meil teile, armsad, midagi öelda peale soovi, et 
Jumal lisaks teile päevi ja laseks teid elada kõrge vanuseni.» 

Pärast seda jutuajamist läksid saadikud kohe ära. Türklased läksid tagasi vesiiri juurde, pan 
Makowiecki, pan Humiecki ja pan Myšliszewski aga lossi, kus neilt hakati pärima, kuidas nad 
olid saadikud minema saatnud. Nemad aga rääkisid türklaste nõudmisest. 

«Ei võta meie seda vastu, armsad vennad,» ütles Kazimierz Humiecki. «Lühidalt: need koerad 
tahavad, et annaksime õhtuks linna võtmed nende kätte.» 

Seepeale kordasid mitmed mehed oma armast ütlust: 


«Ei lähe see pagana koer rasva meie lihast! Ei anna meie endid nende kätte, kihutame nad 
häbiga minema! Meie ei taha!» 

Teinud niisuguse otsuse, läksid kõik laiali ja kohe algas tulistamine. Juba olidki türklased 
suutnud positsioonile tuua mitu rasket kahurit ja nende kuulid hakkasid linna langema. Linnas 
ja lossides töötasid kahurimehed palehigis selle päeva ja veel öö tagantjärele. Kui mõni 
langes, siis polnud asetäitjat kuskilt võtta, samuti oli puudus kuulide ja püssirohu 
kohaletoimetajatest. Alles hommiku eel rauges üldine lärm pisut. 

Aovalgel aga, kui idataevasse ilmus kullaga äärestatud 

roosa koiduriba, kostis mõlemast lossist alarm. Kes linnas veel magas, ärkas nüüd, unised 
inimesed tulid tänavaile ja kuulasid noolega. 

«Valmistutakse rünnakuks!» öeldi losside poole osutades. «Kas pan Wotodyjowski on seal?» 
küsisid ühed ärevalt. «On küll! On küll!» vastasid teised. 

Löödi losside kabelite kelli, peale selle kostis igalt poolt trummipõrinat. Hommikuhämaruses, 
mil linn on võrdlemisi vaikne, kõlasid need hääled salapäraselt ja pühalikult. Samas hakkasid 
türklased mängima hommikupalvu-seks; üks orkester andis teisele hääled edasi ja see kõlas 
kui kaja üle kogu määratu laagri. Paganate müriaadid hakkasid liikuma telkide ümber. Tõusva 
päikese säras kerkisid hämarusest astmelised kantsid, kantsikesed ja kaitsekraavid, mida oli 
lossi juures pikk rida. Korraga kostsid kogu nende pikkuses raskete kahurite paugud, millele 
valjusti kajasid vastu Smotryczi kaljud, ja tõusis nii hirmus, nii kohutav müra, nagu oleksid 
taevas korraga põlema löönud kõik tagavaravälgud ja tuleksid ühes kokkuvariseva 
taevavõlviga nüüd alla maa peale. 

See oli kahurväelahing. Linn ja mõlemad lossid vastasid tublisti. Peagi varjasid suitsupilved 
päikese ja valguse, ei paistnud enam türklaste kindlustusi ega Kamienieci linna, oli vaid 
üksainus hall hiiglapilv, täis välku ja müristamist. Türklaste kahurid aga ulatusid kaugemale 
kui linna omad. Peagi hakkas surm pidama linnas rohket lõikust. Purustati mitu 
kartauunkahurit. Hakovnitsapüssidest laskjaid langes kahe-ja kolmekaupa. 
Frantsiskaanipaatril, kes kantsel ringi liikudes kahureid õnnistas, purustas üks kuulikild nina- 
ja lõualuu; tema kõrval langes kaks üsna osavat juutt, kes olid abiks olnud kahurite laadimisel. 
Ent peamiselt tabasid kahurite kuulid linna kantse. Pan Kazimierz Humiecki istus seal nagu 
salamander kõige suuremas tules ja suitsus; pooled mehed tema väeosast õlid langenud, 
ülejäänud olid peaaegu kõik haavata saanud. Tema ise oli muutunud kurdiks ja tummaks, kuid 
ühes poola kogukonna vanematega sundis ta vaenlase patareid vähemalt nii kauaks vaikima, 
kuni purustatud kahurid suudeti uutega asendada. 

Möödus päev, mõõdus teine ja kolmas, kuid see hirmus col-loguium ei raugenud hetkekski. 
Türklased vahetasid kahuri-meekonda neli korda päevas, linnas aga pidi üks ja sama 
meeskond tegutsema magamata, peaaegu söömata, lämmatavas suitsus, ning paljud said 
haavata õhkupaisatud kivi- ja lafetikildudest. Sõjamehed pidasid vastu, elanikud aga hakkasid 
nõrkema. Viimaks tuli neid kepihoopidega sundida kahurite juurde, kus neid langes suurel 
arvul. Õnneks pöördus 

kahuritüli õhtul ja ööl vastu neljandat päeva peamiselt losside poole. 

Mõlemat lossi, eriti aga vana, külvati üle suurtest kahuritest lastud granaatidega, mis aga «ei 
teinud kuigi palju kurja, sest pimedas paistab iga granaat hästi silma, nii et inimene suudab 
seda hästi vältida». Alles hommikupoole, kui inimesi valdas nii suur väsimus, et ei suudetud 
enam jalul seista, langes neid üsna palju. 

Väike rüütel, Ketling, Myšliszewski ja Kwasibrocki vastasid lossidest türklaste tulele. 
Podoolia kindral käis neid ühtepuhku vaatamas ja liikus kuulirahe all murelikult ringi, hoo- 
limata hädaohust. 

Õhtul, kui kahuritüli ägenes, tuli ta pan Wotodyjowski juurde. 


«Lugupeetud polkovnik,» ütles ta, «siin ei suuda me küll vastu panna.» 

«Niikaua kui nad kahuritest tulistavad, paneme neile vastu, kuid nemad tahavad meid siit 
õhku lasta miinidega, mida nad juba sepitsevad.» 

«Kas tõesti tehakse miine?» küsis pan kindral kartlikult. 

Seepeale vastas Wotodyjowski: 

«Meid tulistatakse seitsmekümnest kahurist, mille müra kestab peaaegu vahetpidamata, 
ometigi aga tuleb ette ka vaikusehetki. Niipea kui juhtub olema vaikusehetk, siis teritage aga 
kõrva, Teie Kõrgeausus, küll te siis kuulete.» 

Seda vaikusehetke ei tulnud kaua oodata, sest juhus tuli neile appi. Ühe neid tulistava türgi 
kahuri toru lõhkes. See tekitas teatavat segadust; käidi teistelt kantsidelt küsimas, mis on 
juhtunud, ja laskmises tekkis vahe. 

Siis läksid pan Potocki ja pan Wotodyjowski ühe lossi vahitorni kõige kaugemasse nurka ja 
hakkasid kuulama. Teatava aja järel kostis nende kõrvu üsna selgesti vasaralööke vastu - 
kaljuseina. 

«Taotakse!» ütles pan Potocki. 

«Taotakse!» kordas väike rüütel. 

Siis nad vaikisid. Kindrali näos peegeldus suur ärevus; ta tõstis käed ja surus need oimudele. 
Seda nähes ütles pan Wotodyjowski: 

«Igal ümberpiiramisel on see üsna tavaline asi. Zbaražis-kaevasid nad meie all ööd kui 
päevad.» 

Kindral tõstis pea. 

«Mida tegi siis Wišniowiecki1?» «Kolisime laiematest vallidest ikka kitsamaisse.» 

«Aga mida peame tegema meie?» 

«Meie peame võtma kahurid ja viima need ühes kõigega, mida veel suudame kaasa võtta, 
vanasse lossi, sest vana loss 

asetseb niisugustel kaljudel, midä ükski miin õhku viia ei suuda. Olen alati arvanud, et uus 
loss peab olema ainult esimeseks vastupanuks vaenlasele, siis aga peame ta püssirohuga õhku 
laskma, ja õige vastupanu algab alles vanas lossis.» 

Järgnes vaikusehetk ning kindral langetas jälle oma mureliku pea. 

«Ja kui meil tuleb taganeda vanastki lossist? Kuhu me siis läheme?» küsis ta rusutult. . 
Seepeale ajas väike rüütel end sirgu, liigutas vurrukesi ja osutas sõrmega maha: 

«Mina ainult sinna!» ütles ta. 

Samal hetkel hakkasid uuesti mürisema kahurid ning terve hulk granaate lendas lossi poole; 
kuna hakkas juba pimenema, siis olid need suurepäraselt näha. Pan Wotodyjowski jättis 
kindrali jumalaga ning läks siis piki müüre ühe patarei juurest teise juurde, kõikjal julgustades 
ja nõu andes; viimaks kohtas ta Ketlingit ja ütles: 

«Noh, kuidas on?» 

See aga naeratas leebelt. 

«Tulistamisest on öö valge kui päev,» ütles ta väikese rüütli kätt surudes, «tuld jagavad nad 
meile heldelt.» 

«Üks suurem kahur läks neil puruks. Kas sinu töö?» 

«Jah!» 

«Tahan kangesti magada!» 

«Mina samuti, kuid praegu pole selleks mahti.» 

«Jah,» ütles Wotodyjowski, «meie naised on kindlasti ärevuses; see mõte peletab ka une 
silmist.» 

«Nad palvetavad meie eest!» ütles Keltingf tõstes pilgu lendavate granaatide poole. 

«Andku Jumal tervist minu omale ja sinu omadele!» 


«Kaasmaalaste seas pole..» alustas Ketling, kuid ei lõpetanud lauset, sest väike rüütel, kes sel 
hetkel oli vaadanud lossi poole, hüüdis äkki suure häälega: 

«Jumal hoidku! Appi! Mida ma näen!» Ja tormas edasi; mõnikümmend sammu eemal 
lossiõuel oli ta näinud oma Baškat pan Zagloba ja žmuud Pietka seltsis. 

«Müüri alla! Müüri alla!» karjus väike rüütel, tõmmates rieid nii ruttu kui võimalik 
kaitsemüüri varju. «Jumala pärast! ...» 

«Haa!» ütles pan Zagloba hingeldades ja nohisedes. «Eks katsu niisugusega hakkama saada! 
Ma palun teda, seletan: «Saadad ennast ja mind hukatusse!» Põlvitan ta ette! Ei midagi! Kas 
pidin laskma teda üksinda tulla, mis?... Uh! Miski ei aita! Miski ei aita! «Tulen, tulen!» Säh, 
võta ta nüüd!» 

Basia nägu oli hirmunud ja tema kulmud tõmblesid nutuselt. Kuid ta ei kartnud granaate, 
kuule ega õhkupaisatud 

kive, vaid oma mehe viha. Ta pani käed kokku nagu karistust kartev laps ja hüüdis nuuksuval 
häälel: 

«Ma ei suutnud, Michalek! Nii tõesti, kui ma sind armastan, ei suutnud! Michalek, ära 
pahanda! Ma ei saa seal istuda, kut sina oled siin tule sees! Ei saa, ei saa, ei saa! ...» 

Pan Wotodyjowski oli tõesti vihane, juba ta kärkiski: «Baš-ka, kas sa Jumalat ei karda?» Aga 
äkki oli ta nii liigutatud, et tal hääl kurku kinni jäi; alles siis, kui see kõigis kallim hele peake 
tema rinnale nõjatus, hüüdis ta: 

«Sa surmani ustav sõber! Sina! ...» 

Ja haaras Basia ümbert kinni. 

Zagloba aga surus end müürinurka ja ütles ruttu Ketlin-gile: 

«Sinugi oma tahtis tulla, kuid me petsime teda, et meie ka ei lähe! Kuidas siis! Niisuguses 
olukorras!... Teile sünnib kahurväekindral, peetagu mind kelmiks, kui temast kindralit ei saa! 
... Haa! Linna ja lossi vahelisele sillale langeb granaate nagu pirnikesi... Ma juba mõtlesin, et 
lähen lõhki vihast — mitte hirmust... Kukkusin nimelt teravaile kildudele ja nüüd on nahk 
sedavõrd marraskil, et valutab kindlasti veel nädal aega! Nunnad peavad mind arstima 
hakkama,, unustades tagasihoidlikkuse ... Üh! Ja need kelmid muudkui paugutavad — et 
välgud neid tabaksid! ... Pan Potocki tahab ülemjuhatuse minu kätte usaldada... Andke 
sõjameestele juua, muidu nad ei suuda vastu panna! ... Vaadake seda granaati! Jumala eest! 
See kukub kuskile siia lähedale... Kaitske Baškat! Jumala eest, kukub lähedale! ...» 

Kukkus aga üsna kaugele, vana lossi kabeli katusele. Et kabeli võiv oli väga tugev, siis oli 
sinna toodud laskemoona; see granaat aga lõi katusest läbi ja süütas püssirohu põlema. Tugev 
mürtsatus, tugevam kui kahurite mürin, pani mõlemad lossid kõikuma. Müüridelt kostis 
hirmukarjatusi; nii poola kui ka türklaste kahurid lakkasid müristamast. 

Ketling jättis sinnapaika Zagloba, Wotodyjowski lahkus Basia juurest ja mõlemad tõttasid 
bastionidele nii ruttu, kui vähegi said. Viivu võis kuulda, kuidas mõlemad hingeldades käske 
jagasid, kuid nende käsklustest kostis üle trummipõrin türklaste kantsides. 

«Nad ründavad!» sosistas Zagloba Basiale. 

Türklased, kes olid plahvatust kuulnud, arvasid nähtavasti, et nüüd on mõlemad lossid 
purustatud, nende kaitsjad aga osalt elusalt maetud rusude alla, osalt hirmust meeletud. Selles 
lootuses nad rünnakule asusidki. Rumalad! Nad ei teadnud, et ainult luterlaste kabel oli õhku 
lennanud, aga plahvatus polnud peale põrutuse mingisugust kahju tekitanud ja uues lossis 
polnud kukkunud isegi ükski kahur oma aluselt. 

Türklaste trummimürin aga muutus ikka ägedamaks. Suured janitšaride salgad tulid kantsidelt 
alla ja jooksid lossi poole. Tuled olid küll kustunud nii lossis-kui ka türklaste kaevikuis, kuid 
öö oli muutunud selgeks ja kuupaistel võis näha tiheda massina lähenevate janitšaride valgeid 
peakatteid; janitšarid liginesid nagu suur valge laine, mida tuul tagant kihutab. Tuli mitu tuhat 


janitšari ja mitusada džamakit. Paljudele neist polnud määratud näha enam kunagi Stambuli 
minarette, Bosporuse heledaid vooge ja tumedaid kalmistuküpresse, nüüd aga jooksid nad 
raevunult, kindel võidulootus südames. Wotodyjowski liikus nagu vaim piki müüre. «Mitte 
lasta! Oodata käsklust!» hüüdis ta iga kahuri juures. Musketitega tragunid laskusid müüridele 
ringis pikali, täis võitlusiha. Järgnes vaikus, võis kuulda ainult marssivate janitšaride kiireid 
samme nagu summutatud äikesemürinat. Mida lähemale nad jõudsid, seda kindlamad nad 
olid, et saavad ühel hoobil mõlemad lossid enda kätte. Paljud arvasid, et viimased kaitsjad on 
juba linna tõmbunud ja et müüridel pole kedagi. Jõudnud vallikraavini, hakkasid nad sinna 
pilduma haokubusid ja põhukotte, täites selle silmapilkselt. Müüridel valitses surmavaikus. 
Kui aga vaenlaste esimesed read astusid juba vallikraavi visatud täidisele, kostis ühes 
müüriavauses püstolipauk; samal hetkel hüüdis mehine hääl: 

«Tuld!» 

Kostis kahurite mürinat, musketite ja püstolite pauke ning ründajate kisa. Niisama nagu karu, 
kelle kghtu on poolest saadik tunginud tugeva küti visatud oda, kisub kerra, möirgab, viskleb 
siia-sinna, sirutab ennast ja kisub siis uuesti kerra, nõnda toimisid ka janitšaride ja džamakite 
hulgad. Ükski vastasele suunatud lask polnud asjatu. Kartetšidega laetud kahurite tulest langes 
mehi, nagu viljapõllul lainena vajub maha vili igal tugeval tuulepuhangul. Need, kes püüdsid 
rünnata valvetorne ühendavat müüri, olid kolme tule vahel; nad hakkasid, meeletud hirmust, 
kogunema keskpaika korratusse hunnikusse ja neid langes surnult üksteise otsa nii tihedalt, et 
nende kehad moodustasid üheainsa tõmbleva lademe. Ketling segas seda ladet, lastes sinna 
sekka kartetše kahest kahurist, ja iga kord, kui veel ellujäänud põgeneda püüdsid, sulges ta 
neile väljapääsu raua- ja tinarahega. 

Rünnak oli kogu liinil tagasi löödud. Kui üle vallikraavi tagasi pöördunud janitšarid ja 
džamakid hirmust karjudes meeletult pagesid, siis hakati türklaste laagrist välja viskama 
tõrvaseid põlevaid õletuuste ja tõrvikuid ning süüdati lõkkeid, muutes öö päevaks, et 
valgustada põgenejaile teed ja raskendada oodatavale väljasööstule nende jälgimist. 

Wotodyjowski märkas luuretornide vahele surutud vaenlastesalka, hüüdis traguneid ja läks 
ühes nendega sinna alla. . õnnetud türklased tegid veel kord katset kitsikusest pääseda, kuid 
Ketling puistas neid tulega sedavõrd üle, et väljapääsu ette kerkis kõrge laibahunnik. 
Ellujäänuilgi ei olnud muud teed kui surma minna, sest kindluse garnison ei võtnud kedagi 
vangi, niisiis hakati endid meeleheitlikult kaitsma. Tüüakad noored mehed hoidsid kahe-, 
kolme ja viiekaupas kokku ning õlg õla kõrval raiusid ja vehkisid meeleheitlikult piikidega, 
tapritega, pistodadega ja mõõkadega. Hirmust, ahastusest ja kindlast teadmisest, et surm on 
vältimatu, oli saanud üksainus tunne: raev. Lahingumöll kiskus neid kaasa. Meeleheites 
tormasid mõned tragunitele kallale üksikult. Need purustati silmapilkselt mõõkadega. See oli 
võitlus kahe fuuria vahel, sest traguneiski, kes olid väsinud, magamata ja näljased, võttis 
võimust loomalik viha selle vaenlase vastu. Et tragunid; külmrelva osavamalt käsitsesid, olid 
vaenlase kaotused lausa kohutavad. Soovides ka omalt poolt valgustada lahinguvälja, laskis 
Ketling samuti põletada tõrvatünne,, mille valgel nüüd võis näha taltsutamatuid 
masuurlasi mõõgavõitluses janitšaridega kiskumas üksteist juukseist ja habe-meist. Jõhker 
Lušnia oli eriti hoogu sattunud ja sarnanes tulivihase härjaga. Teisel tiival võitles pan 
Wotodyjowski, ja teades, et Basia tema tegevust müüridelt jälgib, pani ta ennast viimseni 
välja. Nagu tõhk, kes on tunginud hiirtest kubisevasse viljarõuku ja teeb seal õudset 
laastamistööd, niisama tegutses väike rüütel janitšaride hulgas nagu hävitusevainu Tema nimi 
oli türklastele juba tuttav niihästi Varasemaist lahinguist kui ka Chocimi türklaste juttudest, 
ning juba valitses arvamine, et mitte keegi, kes temaga võitlusse astub, surmast ei pääse; 
nõnda siis alistuski nii mõnigi kitsikusse aetud janitšar, kes teda äkki enda ees nägi, ilma 
vastupanuta, sulges vaid silmad ja suri väikese rüütli rapiiri läbi, huulil sõna kišmet (saatus). 


Lõpuks nõrkes nende vastupanu; viimased mehed viskusid väljapääsu ees olevale 
laibahunnikule ja seal tehti neilegi ots peale. 

Tragunid tulid nüüd tagasi täidetud vallikraavi kaudu, hõisates ja lauldes ning lehates verest; 
anti veel mitu kahuri-pauku türklaste kantsidelt ja lossist ning siis järgnes vaikus. Nõnda 
lõppes see mitu päeva kestnud kahurilahing, mille krooniks oli janitšaride rünnak. 

«Jumalale tänu,» ütles väike rüütel, «nüüd vähemalt võib hommikuni puhata, sest seda 
puhkust me väärime tõesti!» 

Kuid rahu polnud täielik, sest ööpimeduses kostis kalju alt jälle vasaralööke. 

«See on halvem kui kahuritüli!» ütles Ketling vasaralööke kuulatades. 

«Nüüd oleks hea teha üks väljaeööst, kuid see on võimatu,, rahvas on liiga väsinud, magamata 
ja söömata, sest selleks pole olnud ju aega. Muuseas valvab mineerimist alati mitu tuhat 
džamakit ja spaahit, et keegi meist nende tööd ei häiriks. Pole parata, me peame ise õhku. 
laskma uue lossi ja tõmbuma tagasi vanasse.» 

«Ega ometi mitte täna!» vastas Ketling. «Vaata, rahvas lamab reas nagu niidetud vili ja magab 
nagu kott. Tragunid pole isegi mõõku verest puhtaks teinud.» 

«Baška, nüüd linna ja magama!» ütles väike rüütel äkki. 

«Hästi, Michalek,» vastas Basia alandlikult, «lähen, kui sa käsid. Kuid seal on klooster juba 
kinni, seepärast jääksin meelsamini siia ja valvaksin sinu und.» 

«Imelik asi!» ütles väike rüütel. «Niisuguse rassimise peale on uni hoopis kadunud ning ma ei 
tahagi enam oma pead maha panna.» 

«Sul läks janitšaridega jännates veri keema,» tähendas Zagloba. «Nõnda oli alati minugagi. 
Pärast lahingut ei saanud kuidagi magama jääda. Mis aga Baškasse puutub, siis miks ta peaks 
nüüd öösel suletud värava taga kollama, jäägu parem hommikuni siia!» 

Basia kaelustas Zaglobat suurest rõõmust, ja nähes, kui väga Basia siia jääda tahab, ütles 
väike rüütel: 

«Noh, lähme siis tuppa!» 

Nad läksidki. Kuid seal ilmnes, et toad on,täis lubjatolmu, mis oli sinna seintelt langenud, kui 
kahurid tulistasid. Sinna jääda oli võimatu, ja tüki aja pärast tuli Basia oma mehega sealt 
tagasi ning asus ööseks seinatühemikku, mis oli tekkinud vanast, kinnimüüritud väravast. 

Pan Michal võttis istet ja toetus vastu müüri, Basia aga nõjatus temale nagu laps emarinnale. 
Augustiöö oli soe ja ilus. Hõbedane kuu paistis sellesse orva nii, et väikese rüütli ja Basia 
näod olid üleni valgustatud. All lossiõues võis näha magavaid sõjamehi ja samuti päevase 
tulevahetuse ajal langenute laipu, sest polnud veel aega olnud neid matta; Vaikne kuupaiste 
libises nendest laibahunnikutest üle, nagu tahaks too taevane üksiklane teada, kes puhkab seal 
ainult suurest väsimusest ja kes magab juba igavest und. Selgesti paistis ka lossi peahoone 
müür, millest langes must vari üle poole õue. Müüridest väljaspool, kus vahitornide vahel 
lebasid mõõgavõitluses langenud janitšarid, kostis meeste hääli. Need olid sõjasulased ja osa 
traguneid, kellel sõjasaak oli unest armsam ja kes seal langenute laipu riisusid. Nende laternad 
vilkusid lahinguväljal nagu jaaniussikesed. Mõned mehed hüüdsid 

tasakesi üksteist, keegi aga laulis vaiksel häälel sentimentaalset laulukest, mis ei tahtnud 
kuidagi sobida teda saatva tegevusega: 

«Pole mul tarvis ei karju, hõbedat, kulda, 

ainult su juures, 

nälgagi surres, 

läheksin rõõmuga mulda!» 

Tüki aja pärast vaibus seegi liikumine ja siis valitses üldine vaikus, mida katkestasid vaid 
valvurite hüüded üleval müüril ja kaugelt kostvad vasaralöögid, sest ühtepuhku jätkati kaljude 
lõhkumist. Sellest vaikusest, kuuvalgusest ja võluvast ööst joovastusid väike rüütel ja Basia. 


Nad ei teadnud isegi, millest neil tekkis südamesse igatsus ja kurbus, kuigi neil elf nii hea 
olla. Basia vaatas esimesena oma meest ning küsis, kui nägi, et väikese rüütli silmad on lahti: 
«Michalek, kas sa ei maga?» 

«Imelik küll, et põrmugi ei tule und!» 

«Kas sul on siin hea olla?» 

«On küll. Ja sinul?» 

Basia raputas oma heledat juuksepahmakat. «Oi, Michalek, kui hea! Oi-oi! Kas kuulsid, mida 
too mees seal laulis?» Ja ta kordas laulu sõnu: 

«Ainult su juures, 

nälgagi surres, 

läheksin rõõmuga mulda!» 

Järgnes hetk vaikust, siis ütles väike rüütel: 

«Baška! Kuule, Baška!» 

«Mis on, Michalek?» 

«Täiesti õige, meil on tõepoolest kangesti hea olla kahekesi ja ma mõtlen, et kui üks meist 
peaks langema, siis teine kurvastaks küll lõputult.» 

Basia sai väga hästi aru, et öeldes: «Kui üks meist peaks langema» — selle asemel, et öelda 
«surema» —, oli tema mees ainult ennast mõtelnud. Tal sähvas peast läbi, et võibolla ei looda 
väike rüütel lossi piiramisest eluga pääseda ning tahab, et temagi selle mõttega harjuks. 
Hirmus aimus ahistas ta südant ning ta ütles: 

«Michal, halasta minu ja enese peale!» 

Väikese rüütli hääl oli pisut liigutatud, kuigi rahulik: 

«Aga näed, Baška, sul pole õigust! Mis see maine elu siis õieti on? Milleks siin askeldada? 
Kes siin lõpuks veel maitseb õnne ja armastust, kui kõik on nii habras nagu kuivanud 
oksake?» 

Basia aga hakkas nutust värisema ja kordas: «Ei taha, ei taha, ei taha!» 

«Jumala eest, sul pole ikkagi õigust!» kordas väike rüütel. «Vaata, seal üleval, selle vaikse 
kuu taga, on igavese õndsuse maa. Kes sinna jõuab, see alles võib hinge tõmmata nagu pika 
teekonna järel, ning jääb sinna haljale aasale. Kui peaks tulema minu järjekord — ja lõpuks 
niisugune on ju see sõdurielu —, siis pead sa enesele kohe ütlema: «See ei tähenda midagi!» 
Pead enesele lihtsalt niiviisi ütlema: «Michal on ära sõitnud — tõsi küll, kaugele, kaugemale 
kui siit Leedumaale, aga see ei tähenda midagi! Ka mina lähen talle järele!» Baška, ole nüüd 
mõistlik, ära nuta! Kes esimesena sinna saab, see hakkab seal teisele aset valmistama — ja 
ongi kõik!» 

Siin tõstis väike rüütel pilgu, nagu näeks tulevasi asju, ja jätkas: 

«Mis on see mööduv elu? Oletame, et mina olen juba seal ja keegi koputab taevaväravale. 
Püha Peetrus läheb avama, vaatab: kes on? Minu Baška! Oi heldene aeg, kuidas mina siis 
hakkan rõõmust hüppama, küll mina siis alles hüüan rõõmust! Armas jumal! Ma ei leia sõnugi 
selle kirjeldamiseks. Pole seal enam nuttu, on vaid igavene rõõm; pole paganaid ega kahureid, 
ei miine müüride all, ainult rahu ja õndsus! Ei, Baška, pea meeles, see ei tähenda midagi!» 
«Michal, Michal!» kordas Basia. 

Jälle järgnes vaikus, mida katkestasid ainult kaugelt kostvad monotoonsed vasaralöögid. 
Viimaks ütles Wotodyjowski: 

«Baška, loeme nüüd ühe 1ssameie!» 

Ja need kaks kristallpuhast hinge hakkasid palvetama. Issa-meiet lugedes tuli neile mõlemale 
õnnis rahu, siis võttis neid uni oma hõlma ja nad magasid varahommikuni. 

Siis saatis pan Wotodyjowski Basia veel enne hommikupal-vust sillani, mis vana lossi linnaga 
ühendas, ja ütles lahkudes: 

«Pea meeles, Baška, see ei tähenda midagi!» 


XIX 


Kahurite mürin pani kohe pärast hommikupalvust värisema lossi ja linna müürid. Türklased 
olid teinud piki lossi viie-sajaküünrase kraavi, ühes kohas aga hakanud juba müüri alla 
tungima. Sellest kraavist anti lossimüüride pihta vahetpidamata tuld jantšarkapüssidest. 
Rünnatavad kuhjasid kaitseks viljaga täidetud nahkkotte, aga et türklased saatsid lak- 

kamatult välja pomme ja granaate, siis oli langenuid väga palju. Ühe kahuri juures tappis 
granaat korraga viis Wotodyjowski jalaväelast, teiste juures langesid terved meeskonnad, 
õhtul nägid ülemad, et edasi vastu panna on võimatu, eriti veel seetõttu, et miinid võisid iga 
silmapilk plahvatada, öösel tulid rooduülemad oma väeosadega kokku ja hommikuks olid 
kõik kahurid, püssirohi ja toidukraam lakkamatu tule all vanasse lossi viidud. Vana loss oli 
tervenisti ehitatud kaljule ja võis kauem vastu pidada, eriti raske oli tema alla miine panna. 
Pan Wotodyjowski vastas nõukogus sellekohasele küsimusele, et kui keegi läbirääkimisi ei 
alusta, on tema valmis veel terve aasta vastu panema. Tema sõnad jõudsid varsti linna, 
lohutades kõikide südameid, sest kõik teadsid, et väike rüütel peab sõna, kas või oma elu 
hinnaga. 

Uuest lossist lahkudes pandi aga lossi mõlema vaatetorni ja peahoone alla tugevad miinid. 
Need miinid plahvatasid lõuna paiku, kuid ei teinud türklastele suuremat kahju, sest need olid 
eilsest õppust võtnud ega olnud veel söandanud mahajäetud positsioonidele asuda. Uue lossi 
mõlemad vaatetornid ja peahoone muutusid üheksainsaks rusuhunnikuks. See rusuhunnik 
takistas küll tungimast vanasse lossi, aga varjas suurepäraselt laskureid, ja mis veel halvem — 
ka miinipanijaid, kes suure kalju ees aukartust tundmata kohe uut miini-käiku tegema 
hakkasid. Seda tööd jälgisid sultani teenistuses olevad vilunud itaalia ja ungari insenerid ning 
töö edenes jõudsasti. Rünnatavad ei saanud tulistada vaenlast kahureist ja musketitest, sest 
teda polnud üldse näha. Pan Wotodyjowski kavatses korraldada väljasööstu, kuid otsekohe 
polnud võimalik seda ette võtta. Sõjamehed olid liiga kurnatud. Alatisest püssi panekust vastu 
õlga tekkisid tragunitel paremale õlale leivapätsisuurused sinised muhud ja mõned ei saanud 
enam kätt üldse liigutada; sealjuures võis juba arvata, et kui miinidepanemise töö veel tüki 
aega jätkub, siis lastakse lossi peavärav õhku. Seda ette nähes käskis pan Wotodyjowski teha 
selle värava taha kõrge valli ja ütles julgust kaotamata: 

«Mis sellest siis on! Kui värav õhku lendab, siis kaitseme endid valli tagant; kui vall õhku 
lendab, teeme selle taha teise, ja nõnda ikka edasi, kuni lõpuks hakkame tundma kindlat põhja 
jalgade alt.» 

Podoolia kindral aga oli juba kaotanud igasuguse lootuse ning küsis: 

«Ja kui seda põhja pole enam küünralaiust ribagi?» 

«Siis pole enam meidki,» vastas väike rüütel. 

Nüüd käskis ta vaenlastele käsigranaate pilduda, mis neile suuri kahjusid tekitas. Selles töös 
osutus kõige osavamaks leitnant Debiriski, kes jõudis türklasi hävitada 

lugemata hulgal, enne kui tal viimaks liiga vara põlema süüdatud granaat: käes lõhkes, rebides 
käe täiesti otsast ära. Niisama langes ka kapten Szmit. Paljud said surma kahuritulest, paljud 
käsirelvadest, mida uue lossi varemete taha varjunud janitšarid kasutasid. Selle aja jooksul ei 
lastud lossi kahureist kuigi palju, mille tõttu linna sõjanõukogu liikmed olid suures ärevuses. 
«Kui nad kahureist ei tulista, siis on nähtavasti ka Wotodyjowski kindluse vastupanuvõimes 
kahtlema hakanud!» oli üldine arvamine. Ükski sõjaväelane ei söandanud öelda, et nüüd ei jää 
üle muud, kui tuleb püüda saavutada soodsamaid rahutingimusi; piiskop aga, kel polnud 
põrmugi rüütli autunnet, ütles seda lausa välja: «Oleme teinud, mida suutsime! Keegi enesest 


ei hoolinud, aga mis on võimatu, see on võimatu — tuleb mõelda rahusõlmimisele!» - Need 
sõnad ulatusid linlaste kõrvu ja raekoja ette kogunes palju rahvast. 

Rahvahulk seisis seal ärevuses ja oli pigem läbirääkimiste vastu kui nende poolt. Mõned 
rikkad armeenia kaupmehed tundsid küll salaja rõõmu, et sõda lõpeb ja algab jälle kaup- 
lemine. Teised armeenlased aga, kes juba ammu olid Poola riigis elanud ja talle väga 
andunud, ning siis veel ljahhid ja ruteenlased, tahtsid endid kaitsta. «Kui alistuda, siis 
oleksime pidanud seda kohe tegema!» sosistati siin-seal. «Siis oleks võinud nii mõndagi 
saavutada läbirääkimistel, nüüd aga ei saa rahutingimused olla meile kuigi soodsad, parem 
juba lasta end matta rusuhunnikute alla!» 

Nurin aina suurenes, kuni muutus ootamatult vaimustusekisaks ja vivat hüüdmiseks. 

Mis oli juhtunud? Turuplatsile olid ilmunud pan Wotodyjowski ja pan Humiecki, kelle kindral 
oli meelega sinna saatnud, et nad annaksid isiklikult aru sellest, mis lossis toimub. Rahvas 
sattus vaimustusse. Mõned kisasid nõnda, nagu oleksid türklased linna tunginud; teistel tuli 
vesi silma, nähes oma ihaletud rüütlit, kes oli väga äravaevatud välimusega. Tema nägu oli 
püssirohusuitsust must ja kõhnaks muutunud, silmad punased ja auku vajunud, aga tema pilk 
oli rõõmus. Kui nad mõlemad pan Humieckiga olid viimaks rahvahulgast läbi saanud ja 
raekotta nõupidamisele jõudnud, tervitati neid sealgi rõõmsalt, kuid piiskop ütles kohe: 
«Armsad vennad! Nec Hercules contra plures! Pan kindral kirjutas meile juba, et te peate 
alistuma.» 

Keevavereline Humiecki, kes kuulus mõjukasse perekonda, reageeris sellele, hoolimata 
rahvast, üsna teravalt: 

«Pan kindral on pea kaotanud! Mis lossi kaitsmisse puutub, siis annan ma sõna pan 
Wotodyjowskile, kes oskab sellest paremini rääkida.» 

Kõikide pilgud pöördusid väikese rüütli poole, kes korraks liigutas oma kollaseid vurrukesi ja 
vastas: 

«Jumala eest! Kes räägib siin alistumisest? Kas meie siis ei tõotanud Jumalale, et me kõik 
jätame pigem oma elu?» 

«Me tõotasime teha, mis on meie võimuses, ja muud midagi!» vastas piiskop. 

«Vastutagu igaüks ise oma tõotuse eest! Meie Ketlingiga igatahes tõotasime, et meie seda 
lossi elusalt ä'a ei anna ega anna ka! Kui meie kohuseks on pidada igale inimesele antud 
rüütlisõna, siis oleme seda enam kohustatud pidama Jumalale antud tõotust, sest tema on meie 
kõige vägevam isand.» 

«Noh, aga mis saab siis lossist? Kuulsime, et värava all olevat miin! Kas suudate veel kaua 
vastu panna?» küsis mitu häält. 

«Miin on värava all, vähemalt teda kaevatakse sinna, samuti aga on värava ette kerkinud juba 
üsna korralik vall ja ma olen sinna lasknud tõmmata ka ühe hakovnitsapüssi. Armsad vennad! 
Kartke Issanda haavu! Mõtelge ometigi sellele, et alistudes tuleb jätta kõik kirikud paganatele, 
kes neist mošeed teevad, et seal oma väärjumalat teenida! "Kuidas te võite nii kerge 
südamega rääkida alistumisest? Mismoodi tahate avada vaenlasele ukse oma isamaa 
südamesse? Mina istun lossis ega karda miine, ja teie kardate neid siin, linnas? Armas Jumal! 
Elusalt me alla anda ei tohi! Jäägu see meie vastupanu mälestuseks tulevastele põlvedele, 
nagu seda on lugu Zbaraži vastupanust.» 

«Türklased teevad lossi rusuhunnikuks!» tähendas keegi. 

«Tehku! Rusuhunnikustki saab veel vastu panna!» 

Nüüd muutus väike rüütel juba pisut kannatamatuks: 

«Ja mina panengi veel rusuhunnikustki vastu! Selles aidaku mind Jumal! Minu viimane sõna: 
lossi ma vaenlasele ei anna! Kas kuulete?» . 

«Ja saadad linna hukatusse?» küsis piiskop. 


«Pigem saadan linna hukatusse, kuid türklastele ma lossi «i anna! Olen seda tõotanud! Enam 
ma sõnu kulutama ei hakka ja lähen tagasi kahurite juurde, sest nemad kaitsevad meie riiki 
ega taha teda ära anda.» 

Seda öelnud, väljus ta raekojast. Pan Humiecki järgnes temale ja põrutas ära minnes ukse 
kinni ning nad mõlemad katsusid kiiremini sealt lahkuda, sest neil oli parem olla rusude ja 
laipade keskel ning vaenlase tulerahe all kui nõrgausuliste hulgas. Pan Makowiecki tuli neile 
järele. 

«Michal,» sõnas ta, «räägi nüüd õigust, kas sa kõnelesid vastupanust ainult meeleolu 
tõstmiseks või suudad sa tõesti lossi püsima jääda?» 

Väike rüütel kehitas õlgu. 

«Jumala eest! Ärgu nad alla andku, siis tahan ma seda linna terve aasta kaitsta.» 

«Mispärast teie enam ei tulista? See kohutab inimesi ja seepärast nad alistumisest 
räägivadki!» 

«Meie ei tulista, sest loobime praegu käsigranaate, mis on juba küllalt suurt kahju tekitanud!» 
«Kuule, Michal, kas teil seal lossis on niisugust kaitset, et võiksite Ruteenia väravast 
tahapoole lasta? Kui (Jumal hoidku selle eest!) türklased murravad takistustest läbi, siis 
pääsevad nad ka selle värava juurde. Mina valvan seal kõigest väest, kuid ainult 
linnakodanikkudega, ilma sõjameesteta, ja ei suuda mina seal midagi korda saata.» 

Seepeale kostis väike rüütel: 

«Ära muretse, armas vennas! Mina olen juba sinnapoole üles seadnud viisteist kahurit. Lossi 
pärast olge samuti üsna mureta! Me paneme seal ise vastu ja vajaduse korral saadame ka teile 
veel abi.» 

Seda kuuldes sai pan Makowiecki väga rõõmsaks ja pidi juba ära minema, kuid väike rüütel 
hoidis teda viivuks tagasi ja küsis: 

«Sa võtad ju sagedasti osa nende nõupidamistest, ütle mulle, kas nad tahavad meid ainult 
proovida või mõtlevad nad Kamienieci tõesti türklaste kätte anda!» 

Makowiecki langetas pea. 

«Michal,» sõnas ta, «ütle nüüd avameelselt, kas viimaks asi ikkagi sellega ei lõpe? Tüki aega 
paneme veel vastu, kas nädala või paar, kuu või kaks, lõpp on ju ikka «seesama!» 
Wotodyjowski heitis talle sünge pilgu, tõstis käe ja hüüdis: 

«Ka sina, Brutus, oled siis minu vastu? Haa! Küll teie veel närite kord oma häbi, mina aga 
pole niisuguse toiduga harjunud!» 

Nad lahkusid mõru meelega. 

Vana lossi värava all olev miin lõhkes varsti pärast Wotodyjowski tagasitulekut, õhku lendas 
telliseid ja kive, tõusis tolmu- ja suitsupilvi. Esialgu võttis kahurväelaste südameis võimust 
hirm. Ja türklased tormasidki kohe tekkinud müüri-avause poole, nagu lambakari tormab 
avatud värava kaudu talli, kui karjased teda piitsadega taga ajavad. Ketling aga saatis sellesse 
sõdalaste hunnikusse kartetše kuuest kahurist, mis olid selleks otstarbeks juba vallidele 
toodud, saatis veel teisel ja kolmandalgi korral ning pühkiski nad õuest välja. Wotodyjowski, 
Humiecki ja Myšliszewski tulid appi jalaväega ja tragunitega, kes asusid vallil nii tihedalt, 
nagu kärbsed kuumal suvepäeval mõnda hobuse- või härjaraibet katavad. Nüüd algas võitlus 
musketite ja jantšarkapüsside vahel. Kuule sadas vallile nagu vihma või viljateri, mida tugev 
talumees 

labidaga üles viskab. Türklased jooksid nagu sipelgad uue lossi varemeis: igas augus, iga 
rusuhunniku taga, iga kivi taga, igas müüripraos istusid nad kahekesi, kolmekesi, viiekesi ja 
kümnekesi ning tulistasid lakkamatult. Chocimi poolt toodi neile ühtepuhku uusi abivägesid. 
Tuli rügement rügemendi järel, peitus varemetesse ja alustas kohe tulistamist. Kogu uus loss 
oli justkui sillutatud turbanitega. Vahel kargasid need turbanikandjad äkki suure kisaga üles ja 


tormasid väravaavause poole, kuid siis võttis sõna Ketling: kahurimürin summutas 
püssipaugud ja terved karjad kartetše sõtkusid vingudes ja hirmsa mürinaga neid sõdalasi, 
niitsid neid lademes maha ja sulgesid väravaavause tõmblevate inimlihakuhjadega. Neli korda 
tõusid janitšarid rünnakule ja neli korda lõi Ketling rünnaku tagasi, paisates nad laiali, nagu 
torm pajskab laiali lehepilvi. Ise seisis ta seal keset tuld ja suitsu, mulla-kamakaid ning 
purunevaid granaate justkui sõjaingel. Üksisilmi vaatas ta väravaavause poole, tema nägu oli 
aga täiesti muretu. Vahel haaras ta kahurväelase käest süütenööri enda pihku ja süütas sellega 
ise kahuri, vahel tõstis käe silmadele varjuks ja vaatas oma lasu tagajärgi, mispeale pöördus 
naeratades poolakatest ohvitseride poole ja lausus: «Ei nemad sisse pääse!» 

Mitte kunagi varem pole ühelegi rünnakule nii ägedalt vastupanu osutatud. Ohvitserid ja 
sõdurid lausa võistlesid üksteisega vapruse poolest. Nende meeste tähelepanu näis koondunud 
olevat kõigele, ainult mitte surmale. Surm aga pidas rohket lõikust. Langesid pan Humiecki ja 
pan Mokoszycki, ihukaitseväelaste pealik. Viimaks surus oiates käe vastu rinda- 
valgejuukseline pan Kaluszowski, Wotodyjowski vana sõber, vapper sõjamees, kes oli vagune 
nagu talleke ja hirmus nagu lõvi. Wotodyjowski toetas kukkujat, see aga ütles: 

«Anna käsi, anna ruttu käsi!» 

Siis lisas: 

«Jumalale tänu!» Ja tema nägu muutus niisama valgeks, nagu olid ta vurrud. 

See sündis neljanda rünnaku eel. Janitšaride kari oli siis pääsnud väravaavausest sisse või 
õigupoolest polnud suutnud väga tugeva vastusurve tõttu sealt küllalt kiiresti välja taganeda. 
Neile tormas jalaväelaste salga eesotsas vastu pan Wotodyjowski ja silmapilkselt peksti nad 
püssipäradega ja tapritega sealt välja. 

Tund möödus teise järel, kuid tulevahetus ei raugenud. Vahepeal aga levis linnas teade lossi 
kaitsjate kangelaslikust vastupanust ning tõstis meeleolu ja võitlusindu. Ljahhidest linlased, 
eriti noored, kogunesid kokku, vaatasid üksteisele näkku ja õhutasid üksteist. «Lähme lossile 
appi! Lähme! 

Lähme! Meie ei lase oma vendi hukkuda! Edasi, poisid!» Niisuguseid hüüdeid kostis 
turuplatsil ja väravate juures, ning peagi liikus mitusada juhuslikkude relvadega, aga julge 
südamega meest silla poole. Türklased avasid neile silmapilkselt hirmsa tule, nii et sild kattus 
peagi laipadega, osa mehi aga pääses üle silla ja hakkas kohe vallilt türklastele suure hooga 
vastu töötama. 

Lõpuks löödi see neljas rünnak tagasi türklastele nii suurte kaotustega, et näis, nagu peaks 
nüüd järgnema hetk puhkust. Asjatu lootus! Janitšaride tuli ei raugenud õhtuni. Alles siis, kui 
hakati kutsuma õhtusele palvusele, vaibus kahurimüärin ja türklased lahkusid uue lossi 
rusudelt. Ülejäänud ohvitserid läksid siis alla teisele poole valli. Väike rüütel käskis viivi- 
tamata täita väravaavause ükskõik millega: palgijuppidega, haokubudega, prahiga ja mullaga. 
Jalavägi, aadliväeosad, tragunid, reamehed ja ohvitserid töötasid üksteise võidu, vaatamata 
aukraadile. Oodati, et iga silmapilk hakkavad uuesti mürtsuma türklaste kahurid, kuid ometi 
oli see päev suureks rünnatavate võidupühaks ründajate üle ja kõikide nägudelt paistis 
rõõmusära, kuna hingi täitis lootus ja soov saavutada võite edaspidigi. 

Ketling ja Wotodyjowski haarasid töö lõppedes teineteise käe alt kinni, tegid siis ühe ringi 
maidaanil ja müüridel, kummardusid üle rinnatise, et heita pilk uue lossi õuele, ja rõõ- 
mutsesid rikkaliku lõikuse üle. 

«Seal nad lebavad, laip laiba kõrval,» ütles väike rüütel varemeile osutades, «väravaavauses 
aga on neid nii suur hunnik, et kas või pane redel selle najale. Ketling, see kõik on sinu 
kahurite töö!» 

«Kõige parem on, et me selle väravaavause kinni panna saime, nii et türklased ei pääse enam 
lossi ja peavad hakkama uusi miine panema. Nende vägi on määratu kui meri, kuid 
niisugusest ründamisest peaksid nad küll ühe või kahe kuuga ära tüdima.» 


«Selle aja sees jõuab hetman pärale! Lõpuks saagu, mis saab, meie oleme andnud tõotuse,» 
ütles väike rüütel. 

Nad vaatasid teineteisele silma, siis küsis Wotodyjowski üsna tasa: 

«Kas oled teinud nõnda, nagu ma sulle ütlesin?» 

«Kõik on valmis,» vastas Ketling, «kuid ma loodan, et asi ei lähegi niikaugele, sest tõepoolest 
võime siin veel väga kaua vastu panna ja veeta mitu niisugust päeva, nagu oli tänane!» 
«Annaks Jumal samasugust homset!» 

«Aamen!» vastas Ketling, pilk taeva poole tõstetud. 

Nende kõneluse katkestas kahurite mürin. Jälle hakkas lossi 

poole lendama granaate. Neid lõhkes mitu tükki õhus ja nad kustusid samal hetkel nagu 
suvised välgud. 

Ketling hindas olukorda asjatundja pilguga. 

«Sel kantsil, kust nad praegu lasevad, on granaatide süütenöörid üleliigselt vääveldatud.» 
«Teistelgi hakkavad need suitsema!» kostis Wotodyjowski. 

Ja nõnda oli see tõesti. Nagu öösel ühe koera haukuma hakates teised hauguvad kohe kaasa, 
nii äratas türgi kantsidel üks kahur kõik teisedki ja piiratud linna hakkas ümbritsema 
lõhkevate granaatide pärg. Seekord aga sihiti peamiselt linna, mitte lossi. Kuid vasarate 
tagumist kostis kolmest küljest. Nähtavasti olid türklased otsustanud selle kalju-pesa igal 
juhul õhku paisata, kuigi sapöörid selle kindluse aluspõhjaks oleva kalju kallal peaaegu 
tagajärjetult vaeva nägid. 

Ketlingi ja Wotodyjowski käsul hakati uuesti loopima käsigranaate sinnapoole, kust kostsid 
vasaralöögid. Kuid ööpimeduse tõttu oli võimatu kindlaks teha, kas niisugune vastupanu 
ründajaile ka mingisugust kahju tekitab.. Sealjuures olid kõikide pilgud ja kogu tähelepanu 
suunatud linnale, kuhu lendasid suured parved neid tuliseid linde. Mõned kahurikuulid 
lõhkesid õhus, teised aga, teinud taevalaotuses tulise kaare, sattusid majade katustele. Äkki 
paistis ööpimeduses mitmelt poolt punast tulekuma. Põlesid Püha Katariina kirik ja 
ruteenlaste Püha Jüri kirik, peagi hakkas põlema ka armeenlaste kirik, mis muide oli süttinud 
juba päeval, nüüd aga granaatidest süüdatuna uuesti põlema hakkas. Tulekahju sai iga 
silmapilguga hoogu juurde ja valgustas kogu ümbrust. Kisa kostis linnast vanasse lossi. Oleks 
võinud arvata, et kogu linn on leekides. 

«See on halb,» ütles Ketling, «sest linlased võivad nüüd julguse kaotada.» 

«Põlegu kõik,» tähendas väike rüütel, «kui aga see kalju, millel me endid kaitsta saame, õhku 
ei lendaks!» 

Kisa läks järjest valjemaks. Katedraalist levis tuli armeenlaste turule ehitatud hinnalistele 
kaubaladudele. Seal põlesid ära suured kulla, hõbeda, vaipade, nahkade ja kalli riidekraami 
tagavarad. Viivu pärast nilpsasid üksikud tulekeeled juba elumajugi. 

Wotodyjowski oli väga ärritatud. 

«Ketling,» hüüdis ta, «valva granaatide pildumist ja riku nii palju, kui suudad, miinipanemise 
tööd, mina aga ruttan linna, sest dominikaani nunnade pärast ei saa mu süda rahu. Jumalale 
tänu, et loss on nüüd rahule jäetud ja et ma võin ära minna ...» 

Lossis polnud sel hetkel tõesti midagi teha ning väike rüüiel 

istus hobuse selga ja kappas minema. Alles kahe tunni pärast jõudis ta tagasi pan Muszalski 
saatel, kes oli Hamdilt saadud hoobist juba toibunud ja tuli nüüd lossi, arvates, et võib oma 
vibuga suurt kahju teha, saades ühtaegu suurt kuulsust juurde. 

«Tere tulemast!» ütles Ketling. «Hakkasin juba muretsema. Mis nunnadel uudist?» 

«Kõik on korras,» vastas väike rüütel. «Ükski granaat pole seal lõhkenud. Klooster asetseb 
kõrvalises ja vaikses kohas.» 


«Jumalale tänu! Kas Krzysia närvitseb väga?» 

«Ta on rahulik nagu omas kodus. Mõlemad Baškaga istuvad ühes nunnakongis ja pan 
Zagloba on nende juures. Seal on ka Nowowiejski, kelle mõistus on jälle selge. Ta palus, et 
võtaksin ta lossi kaasa, kuid ta ei suuda veel kuigi kaua jalul püsida. Ketling, nüüd mine sina 
sinna ja mina jään siia sind asendama.» 

Ketling embas Wotodyjowskit, sest ta ihkas tõesti südamest näha oma kallist Krzysiat, ja 
laskis endale kohe hobuse tuua. Kuid kõige enne päris ta veel väikeselt rüütlilt, mis linnas 
kuuldub. 

«Kodanikud kustutavad mehiselt tuld,» vastas väike rüütel, «rikkamad armeenia kaupmehed 
aga on oma ladude põlemist nähes läkitanud piiskopi juurde delegatsiooni tungivalt paluma, et 
linn alistuks. Seda kuuldes läksin ma jälle sõjanõukogu koosolekule, kuigi olin otsustanud, et 
ma Sinna enam nägu ei näita. Seal ma andsin kõrvakiilu ühele mehele, kes kõige enam anus 
alistumist; ja piiskop sai minu peale pahaseks. Asi on halb, vennas! Argus hakkab seal üha 
rohkem võimust võtma ja meie valmisolekut kindlust kaitsta hinnatakse seal järjest vähem. 
Meid kirutakse, ei meid kiideta selle eest ühtigi, vaid seletatakse, et meie saatvat linna 
ilmaasjata suurde hädaohtu. Kuulsin, et ka Makowiecki olevat selle eest võtta saanud, et tema 
oli läbirääkimistele vastu seisnud. Piiskop ise olevat talle öelnud: «Ei mina loobu oma usust ja 
kuningast, aga mis kasu on veel pikemast vastupanust? Näed (olevat ta öelnud), et nüüd 
hakkavad nad roojastama pühakodasid, häbistama meie auväärt neiusid ja vangi viima süütuid 
lapsukesi. Läbirääkimistega aga, olevat ta öelnud, võime nende saatust veel kergendada ja 
samuti saayutada endile vaba väljapääs!» Niiviisi rääkis piiskop, kindral aga muudkui 
noogutas pead ja kordas: «Mina annaksin küll meelsamini ära oma elu, kuid tõsi see on!» 
«Sündigu nõnda, nagu Jumal tahab!» vastas Ketling. 

Wotodyjowski aga ringutas käsi. 

«Kui see tõsi oleks!» hüüdis ta. «Aga Jumal olgu meile tunnistajaks, et meie ju suudame veel 
vastu panna!» 

Ketlingile toodi hobune ja šotlane hüppas sadulasse, Wotodyjowski aga ütles talle saateks: 
«Üle silla sõites vaata ette, seal sajab tihedalt granaate!» «Tunni aja pärast olen tagasi!» 
tähendas Ketling. Ja juba ta läinud oligi. 

Wotodyjowski ja Muszalski tegid ringkäigu müüridel. Kolmes kohas loobiti käsigranaate, sest 
kolmest kohast kostis vasarate lööke. Vasakul pool juhtis seda tööd Lušnia. «Kuidas läheb?» 
küsis Wotodyjowski. 

«Halvasti, pan komandant,» vastas vahtmeister, «poisid on juba kalju sees ja vaevalt neid 
takistab rohkem sisse tungimast allesjäänud vist üpris õhuke vahesein. Meie pole midagi 
saavutanud...» 

Teistes paikades kees veel ägedam töö, seda enam et taevas läks pilve ja algas vihmasadu, mis 
leotas granaatide süütenööre. Tööd hakkas häirima ka pimedus. 

Wotodyjowski läks koos pan Muszalskiga pisut kõrvale, peatus siis äkki ja ütles: 

«Kuulge, aulik isand, mis te selle kohta ütleksite, kui katsuksime neid mutte ära lämmatada?» 
«Ma arvan; et see oleks meile kindel surm, sest neid miini-panijaid valvavad ju terved 
janitšaride rügemendid.» 

«Rügemendid valvavad neid küll, kuid öö on väga pime ja kerge on nendele segadust 
tekitada. Mõtelge ometigi, isand: linnas mõeldakse alistumisele... Miks? seepärast, et räägi- 
takse: «Teie all on miinid, ei suuda teie vastu panna.» Siis oleksid neil kohe suud suletud, kui 
võiksime neile veel sel ööl saata teate: «Miine pole enam!» Kas niisuguse asja pärast ei 
maksaks oma elu kaalule panna?» Pan Muszalski jäi hetkeks mõtlema, siis aga hüüdis: 
«Maksab küll! Jumala eest, maksab küll!» «Ühes kohas hakkasid nad alles hiljuti taguma,» 
ütles Wotodyjowski, «ja need jätame rahule, kuid siit ja sealt küljest on nad juba väga 


sügavale sisse tunginud. Te võtate viiskümmend tragunit ja mina niisama palju ning katsume 
nad siis ära kägistada! Kas tahate?» 

«Tahan küll! Tahtmine aina kasvab! Pistan ka mitu mehist naela vöösse, et saaks relvi 
naelutada — võib-olla satub meie teele ette mõni hakownitsapüss.» 

«Kahtlen selles, kuigi mitu hakownitsat seisab üsna lähedal, aga eks võtke naelu! Ootame 
vaid Ketlingi ära, sest tema teab teistest paremini, kuidas meile häda korral appi tulla.» 
Ketling tuli tagasi minutipealt lubatud ajal, ja pool tundi hiljem läks kaks tragunisalka, 
kummaski viiskümmend meest, müüriavause juurde ning lipsas sealt tasakesi teisele poole. 
Siis nad kadusid pimedusse. Ketling käskis veel natuke aega 

jätkata granaatide pildumist. Viimaks ta katkestas selle töö ja jäi ootama. Tema süda põksus 
ärevalt, sest ta sai vägi hästi aru, kui hulljulge see ettevõte oli. Möödus veerani tundi, möödus 
pool tundi, võis arvata, et nad pidid juba kohal* jõudnud olema ja peale hakkama, kuid 
kuulatades, kõrv vastu maad, oli kuulda ainult rahulikku tagumist. 

Äkki kostis vasakult poolt püstolipauk, mis tänu niiskele ilmale ja kantsidelt laskmisele ei 
kostnud muide liiga kõvasti ja poleks vahest üldse tähelepanu äratanud, kui sellele poleks 
järgnenud hirmus kisa. «Nad on kohal!» mõtles Ketling' «Aga kas nad tagasi ka tulevad?» 
Oli kuulda meeste karjumist, trummipõrinat ja vilesid, kiiret, kuid äärmiselt korratut 
jantšarkade raginat. Lasti hulgakesi ja igalt poolt; nähtavasti julgestasid sapööre terved 
väeosad, kuid, nagu pan Wotodyjowski ette oli näinud, tekkis janitšaride hulgas paanika; 
kartes, et läheb laskmiseks omade vahel, karjusid janitsarid suure häälega, tulistasid pimesi ja 
osalt kalju pihta. Kisa ja paugutamine suurenes iga silmapilguga. Nagu vaikses kanalas tekib 
äkki tohutu ärevus, kui sinna öösel ilmub verejanuline tuhkur, niisamasugune segadus tekkis 
nüüd äkki lossi ümber. Türklaste kantsidest hakati müüridele looping granaate, et valgustada 
õöpimedust; Ketling aga suunas liil kakskümmend kahurit türgi valvemeeskonna poole ja 
vastas kartetšidega. Tuli sähvis türklaste kaevikutes ja tuld anti ka müüridelt. Linnas hakati 
alarmi lööma, sest arvati, et türklased on kindlusesse tunginud. Türgi kantsides arvati aga, et 
suur rünnatavate rühm atakeerib korraga kõiki mineerimis töid — ning tekkiski üldine 
segadus. See väga pime öö oli pan Wotodyjowski ja pan Muszalski hulljulgeks ettevõtteks 
justkui loodud. Tulistamine kahuritest ja granaadid lõhestasid vaid ajuti seda pimedust, mis 
pärast näis veel pilkasemana. Äkki avanesid taevaluugid ja vihma hakkas tulema nagu 
oavarrest. Müristamine summutas laskmise müra ning kajas kaljudelt õudselt vastu. Ketling 
tuli vallilt alla, tõttas kümmekonna mehega väravaavause juurde ja jäi ootama. 

Ja kaua tal oodata ei tulnud. Peagi ilmus avaust täitvate palkide vahele tume kogu. 

«Kes tuleb?» hüüdis Ketling. 

«Wotodyjowski!» kostis vastus. 

Ja kaks rüütlit embasid teineteist. 

«Noh? Kuidas oli?» küsisid ohvitserid, keda sinna üha enam kogunes. 

«Jumalale tänu! Sapöörid on viimse meheni hävitatud, tööriistad purustatud ja laiali paisatud. 
Nende töö on olnud täiesti asjatu!» 

«Jumalale tänu! Jumalale tänu!» 

«Kas Muszalski oma meestega on juba tagasi?» 

«Ei ole veel.» 

«Me vist peame talle appi minema! Auväärt isandad! Kes tuleb?» 

Kuid samal hetkel tekkis avause juures uus liikumine. Tulid tagasi Muszalski mehed, kuid 
nende arv oli tublisti kahanenud, sest paljud olid kuulide läbi surma saanud. Siiski tulid nad 
rõõmsal meelel, sest nende ettevõtmine oli samuti olnud tulemusrikas. Sõjameestel oli kaasas 
mäevasaraia, puure ning kaevitsaid tõenduseks, et nad miinikäigu ees on käinud. 


«Ja kus on pan Muszalski?» kordas mitu häält. 

Võrratu vibuküti mehed vaatasid üksteisele küsivalt otsa, ent siis ütles üks raskesti haavatud 
tragun nõrgal häälel: 

«Pan Muszalski sai surma. Ma nägin, kuidas ta maha kukkus. Ka mina kukkusin 
sinnasamasse, aga sain jälle üles, tema aga jäi lamama ...» 

Rüütlid olid väga kurvad kuulsa vibuküti surma üle, sest pan Muszalski oli Poola vägede 
parimaid sõjamehi. Tragunilt hakati pärima üksikasju, kuid tema ei suutnud vastata, sest veri 
jooksis sorinal tema haavast jä lõpuks varises ta kokku nagu mahalõigatud viljapea. 

Rüütlid aga rääkisid kurvalt pan Muszalski surmast. 

«Tema mälestus elab sõjaväes edasi,» ütles pan Kwasibrocki, «ja need, kes elavad üle selle 
kindluse piiramise, levitavad tema nime kuulsust.» 

«Niisugust vibulaskjat enam maailma ei sünni!» tähendas keegi. 

«Tal olid kõige tugevamad käed kogu Chreptiöwis,» lausus väike rüütel. «Taalri vajutas ta 
palja sõrmega täielikult toore laua sisse. Ainult üks leedulane, pan Podbipieta, oli temast 
tugevam, kuid see mees langes Zbaraži all, praegu elavatest aga vahest oleks võinud temaga 
võistelda pan Nowowiejski.» 

«Kaotus on suur, väga suur!» ütlesid teised. «Nüüd ei sünni enam niisuguseid vägimehi.» 
Niiviisi austanud võrratu vibuküti mälestust, läksid nad vallile. Wotodyjowski saatis otsekohe 
kindrali ja piiskopi juurde käskjala teatega, et miinid on hävitatud ja sapöörid väljasööstul 
tapetud. Linnas võeti need sõnumid vastu suure imestusega, kuid — kes oleks seda võinud 
arvata! — salajase pahameelega. Nii kindral kui ka piiskop olid arvamisel, et need ajutised 
võidud linna ei päästa, vaid tigedat lõvi veel enam ärritavad. Kasu oleks neist võitudest olnud 
ainult siis, kui ikkagi oleks nõustutud alistuma, ja seepärast otsustasidki mõlemad peajuhid 
jätkata läbirääkimisi. 

Ketling ja Wotodyjowski poleks iial selle peale tulnud, et nende rõõmus võiduteade 
nõndaviisi mõjub. Nad olid olnud 

päris kindlad, et nüüd täidab uus lootus kõikide — ka kõige aremate — südameid, ja ühes 
sellega uus julgus jätkata seda meeleheitlikku vastupanu. Enne lossi alistumist oli linna 
vallutada võimatu, ja kui nüüd alistumise asemel oli lossist toime pandud veel edukas 
väljasööst, siis polnud ümberpiiratud linna kodanikkudel mingit põhjust läbirääkimisi alus- 
tada. Toidumoona oli küllalt, samuti ka sõjamoona; tuli ainult valvata väravaid ja kustutada 
linnas tekkivad tulekahjud. 

Väikesele rüütlile ja Ketlingile oli see kõige rõõmsam öö kogu selle aja jooksul, mil türklased 
nende kindlust olid piiranud. Ilmaski polnud neil olnud niivõrd kindlat lootust pääseda ühes 
kallimatega tervetena sellest türklaste piiramisrõngast. 

«Veel mõned tormijooksud,» ütles väike rüütel, «ja Jumala eest, siis kaob türklastel 
ründamishimu ja nad katsuvad meid näljaga sundida alla andma. Tagavarasid aga on meil kül- 
lalt! September on ju ka varsti läbi; kahe kuu pärast tuleb juba lumelörtsi ja külma, türklaste 
sõjavägi aga pole kuigf vastupidav; saagu nad kord tublisti külma tunda, siis on nad siit 
läinud!» 

«Paljud neist on pärit Etioopiast või niisugustest maadest, kus pipar kasvab, ja neid hirmutab 
väiksemgi külm siit minema. Kaks kuud paneme meie lõpuks isegi rünnakuile veel vastu. Ei 
tahaks oletada, et meile üldse abiväge ei saadeta. 

Viimaks ärkab üles ka meie riik, ja kuigi pan hetman ei peaks tulema suure väega, ajab ta 
türklastele ka väikeste eelvägedega hirmu peale,» vastas Ketling. 

«Mulle näib, Ketling, et meie viimane tunnike pole veel tulnud!» 

«Kõik on Jumala teha, kuid mullegi näib, et asi niikaugele ei lähegi.» 

«Võib-olla peab veel mõni langema, nagu täna pan Muszalski. Noh! Pole parata! Pan 
Muszalskist on kangesti kahju, kuigi ta suri kangelasena.» 


«Annaks Jumal minulegi niisuguse surma, aga mitte praegu, sest ma ütlen sulle, Michal, mul 
oleks kahju ... Krzysiast.» 

«Jah, ja minul Basiast... Noh, teeme aga ausalt oma tööd edasi, ja Jumal on helde! Minu süda 
on imelikult rõõmus! Tuleks hommegi midagi suuremat korda saata!» 

«Türklased on teinud oma kantsidele palkidest katteid. Mõtlesin talitada samuti, nagu 
toimitakse laevade süütamisel... Kaltsud ligunevad juba tõrvas, ja ma loodan, et homme enne 
lõunat on nende töö juba tuleroaks saanud.» 

«Haa!» lausus väike rüütel. «Siis hakkan mina selle väljasööstu juhiks. Tulekahjuga seoses 
tekib niikuinii segadus ja sealjuures ei tule neil päise päeva ajal mõttessegi oodata 

meie väljasööstu. Homme võib-olla õnnestub see veel paremini kui täna, Ketling...» 

Niiviisi rääkisid nad ülevas meeleolus, siis aga läksid puhkama, sest olid väga väsinud. Ent 
väike rüütel polnud maganud kolme tundigi, kui vahtmeister Lušnia ta äratas. 

«Pan komandant, ma toon teile uudiseid!» 

«Mis on?» küsis erksa unega sõjamees, karates silmapilk- 

selt jalule. 

«Pan Muszalski on siin!» 

«Jumala eest! Mis sa räägid!» 

«On siin jah! Mina seisan väravaavausel ja kuulen äkki, et keegi ütleb meie keeles: 

«Ära lase, see olen mina!» Vaatan: seal seisab janitšarirõivais pan Muszalski, on tagasi 
tulnud! 

«Jumalale tänu!» ütles väike rüütel. 

Ta ruttas vibukütti tervitama. Hommik koitis. Pan Muszalski seisis teisel pool valli nagu ehtne 
janitšar — valge peakattega ja soomusrüüga, lausa uskumatu! Väikest rüütlit nähes tõttas ta 
temale vastu ja nad tervitasid teineteist rõõmsalt. 

«Küll me nutsime teid taga!» hüüdis pan Wotodyjowski. 

Tuli veel mitu ohvitseri, nende seas ka Ketling. Kõik olid teda nähes äärmiselt imestunud; 
kohe hakati temalt üksteise võidu pärima, kuidas see türklase rõivastus talle selga sattus, tema 
aga ütles: 

«Tagasi tulles komistasin ühe janitšari laibale ning kukkusin peaga vastu maas vedelevat 
kahurikuuli, ja kuigi mu müts on traadiga läbi nõelutud, kaotasin kohe meelemärkuse, sest mu 
pea on Harndi löögist saadik igasuguse põrutuse suhtes väga tundlik. Pärast ärgates vaatasin: 
laman surnud janitšari! nagu voodil. Kompasin oma pead, valutas teine veidi, kuid polnud 
muhkugi üleval. Võtsin mütsi maha, külm vihm hakkas mulle pähe sadama, mõtlesin: «Säh 
sulle nüüd!» Seal tuli mul mõte: mis oleks, kui ma õige paneksin selga selle janitšari 
rõivastuse ja läheksin türklaste sekka? Mina ju räägin türgi keelt niisama hästi nagu poola 
keeltki, nii et keelest ei tunne mind keegi ära ja ega ma ka näo poolest kuigi palju janitšaridest 
erine. Lähen, kuulan õige, mis nad seal räägivad! Natuke hirmu tundsin ka, sest mulle meenus 
endine sojavangipõli, aga läksin siiski. Oli pime öö. Harva paistis neil seal mõni tuluke; noh, 
ma ütlen teile: jalutasin seal nende hulgas, nagu oleksid nad omad mehed! Paljud neist 
magasid kraavides katte all; läksin sinnagi. Üks ja teine küsis vahel: «Mis sa hulgud?» Mina 
aga vastasin selle peale: «Mul ei tule und!» Ühed rääkisid meie kindluse . piiramisest. Nad on 
suures ärevuses. Kuulsin oma kõrvaga, kuidas nad kirusid meie siinviibivat Chreptiõwi 
komandanti!» 

(Pan Muszalski tegi Wotodyjowskile kummarduse.) «Ma kordan nüüd nende ipsissima verba, 
sest kui vaenlased sind kiruvad, on see niisama hea kui kõige suurem kiitus. «Niikaua kui see 
väike koer (nii need koeraveljed nimetavad teid, isand), niikaua kui see väike koer lossi 
kaitseb, ei saa meie seda ilmaski kätte.» Teine aga ütles: «Teda ei võta kuul ega teras, tema 
aga külvab surma nagu katk!» Seepeale hakkasid nad kõik nurisema: «Meie peame siin 


üksinda võitlema ja teised väeosad ei tee midagi; džamakid pikutavad, tatarlased käivad 
röövimas, spaahid kolavad turgudel ringi; meile aga ütleb padišahh: «Minu armsad 
tallekesed!», aga nähtavasti polegi me talle nii armsad, kui ta meid siia saatis! Kannatame 
veel (ütlesid nad), kuid mitte enam kaua, siis läheme Chocimi tagasi, ja kui meile selleks luba 
ei anta, siis võivad ju lõpuks tähtsadki pead langeda!»» 

«Kas kuulete, isandad!» hüüdis Wotodyjowski. «Niipea kui janitšarid mässama hakkavad, 
kohkub sultan niivõrd ära, et loobub Kamienieci piiramisestki!» 

«Jumala eest, räägin teile sulatõtt!» ütles pan Muszalski. «Janitšaride hulgas võib kergesti 
puhkeda mäss, sest nad on väga rahulolematud. Minu arvates võtavad nad ette veel paar 
rünnakut ning siis hakkavad vastu niihästi oma pealikule kui ka vesiiri asetäitjale ja koguni 
sultanile enesele.» 

«Nii see on!» hüüdsid ohvitserid. 

«Meiepoolest rünnaku nad kas või kakskümmend korda, meie oleme valmis!» laususid teised. 
Nad hakkasid mõõku täristama ning palavikulisel pilgul türklaste kantside poole vahtima ja 
nohisema, mida kuuldes ütles väike rüütel vaimustatult Ketlingile: 

«Uus Zbaraž! Uus Zbaraž!» 

Pan Muszalski aga võttis uuesti sõna: 

«Näete, mida ma kuulsin! Mul oli päris kahju ära tulla, sest ma oleksin veel nii mõndagi 
kuulda saanud, kuid kartsin, et ei jõua enam pimeduses tagasi. Läksin kantside poole, leus 
parajasti tuld ei antud, ja mõtlesin sealt pimeduses läbi pugeda. Vaatan: polegi korralikku 
valvet, ainult janitšarid kolistavad ringi..Lähen suure kahuri juurde — keegi ei tõsta lärmi! Ja 
seda meie komandant teab, et ma võtsin siit ära minnes kaasa naelu kahurite naelutamiseks. 
Pistsin ruttu ühe süüteauku — vasaraga pihta löömata sisse ei lähe. Et aga Jumal on andnud 
pisut jõudu, mu kätesse (teiegi, isand, olete minu eksperimente küllalt näinud), vajutasin 
käega natuke peale, käis üks kriuksatus, ja nael oligi sees! ... Küll mul oli hea meel!» 

«Mis te ütlete! Olete sedagi teinud? Teie olete suure kahuri kinni naelutanud?» küsiti igalt 
poolt. 

«Tegin seda ja tegin muudki, sest kuna see nii libedasti oli läinud, siis oli mul kahju sealt 
lahkuda ja ma läksin ka teise kahuri juurde. Käsi on nüüd küll natuke valus, kuid kõik naelad 
läksid sisse.» 

«Auväärt isandad,» hüüdis Wotodyjowski, «suurema vägiteoga pole siin keegi hakkama 
saanud, keegi pole pälvinud niipalju au ja kiitust! Vivat pan Muszalski!» 

«Vivat! Vivat!» kordasid ohvitserid. 

Ohvitseride järel hakkasid samuti hüüdma sõdurid. Türklased kuulsid seda kisa ja kohkusid 
ning nende süda muutus üsna araks: võrratu vibukütt aga tegi ohvitseridele rõõmsa 
kummarduse, näitas neile oma suurt labidataolist kätt, millel oli kaks sinist plekki, ja ütles: 
«Jumala tõsi! Siin on tõendus!» 

«Usume!» hüüdsid kõik. «Jumalale tänu, et terve nahaga tagasi tulite!» 

«Lipsasin läbi palkkaitsest,» ütles pan Muszalski. «Tahtsin selle põlema süüdata, kuid mul 
polnud tuld.» 

«Kas tead, Michal,» hüüdis Ketling, «minu kaltsud on valmis, mina püüan sellest palkkaitsest 
jagu saada! Võtku arvesse, et nüüd norime meie esimestena tüli!» 

«Hakka peale! Hakka peale!» hüüdis pan Wotodyjowski. 

Ise ruttas ta arsenali ja saatis linna uusi sõnumeid: 

«Pan Muszalski pole väljasööstul surma saanud, vaid on seal kinni naelutanud kaks suurt 
kahurit ja tagasi tulnud. Ta on käinud janitšaride juures, kes mõtlevad mässu tõsta. Ühe tunni 
pärast põletame ära nende palkkaitse, ja kui sealjuures õnnestub välja pugeda, siis poen ma 
välja!» 


Käskjalg ei jõudnud veel joosta üle sillagi, kui müürid kahurite mürinast värisema hakkasid. 
Seekord oli loss esimesena alustanud seda mürisevat kahekõnet. Hommiku kahvatus valguses 
lendasid tulised lapid nagu põlevad lipud ja langesid palkidele. Ei aidanud seal öisest vihmast 
tekkinud niiskus. Palgid võtsid peagi tule külge ja süttisid põlema. Siis hakkas Ketling neid 
granaatidega üle puistama. Tüdinud janitšaride hulgad lahkusid esialgu kantsidelt. 
Hommikupalvusele ei kutsutudki. Uute abivägede eesotsas tuli kohale vesiir ise, kuid temagi 
hinge oli nähtavasti tunginud kahtlus, sest pasad kuulsid teda endamisi lausuvat: 

«Neile on lahing armsam kui puhkus! Mis mehed need küll on, kes selles kindluses elavad?» 
Sõjaväes aga kostis kõikjalt ärevaid hääli: 

«Väike koer hakkab hammustama! Väike koer hakkab hammustama!» 

XX 


Kui see õnnelik, võidulootusest rikas öö oli möödunud, järgnes 26. august, mis pidi selles 
sõjas kujunema eriliselt tähtsaks päevaks. Lossis oodati türklastelt mõnda suuremat jõu- 
pingutust. Päikesetõusu ajal oligi lossi vasakul tiival uuesti kuulda tagumist, ja nii kõvasti 
ning selgesti nagu ei kunagi varem. Nähtavasti rajasid türklased kiirustades uut miinikäiku, 
kõige vägevamat kõikidest. Seda tööd jälgisid kaugelt võimsad väeosad. Kantsides loi elu 
kihama. Dlužeki pool küljes oli kogu stepp täis eredavärvilisi lippe nagu lilleõisi, millest võis 
järeldada, et seekord asub rünnakut juhtima vesiir ise. Kantsidele tassisid janitšarid uusi 
kahureid; peale selle peitus lugematu hulk janitšare uue lossi kaevudesse ja rusudesse, et olla 
valmis lähivõitluseks. 

Nagu öeldud, alustas loss esimesena seda kahurite kahekõnet, ja tegi seda nii suure eduga, et 
türklaste kantsides tekkis algul segadus. Kuid janitšarid saadeti kohe oma kohtadele tagasi ja 
samal ajal hakkasid mürisema kõik türklaste kahurid. Langes kuule, granaate, kartetše; lossi 
kaitsjatele lendas pähe prahti, telliskive ja krohvi; suits segunes tolmuga, tule kuumus päikese 
kuumusega. Kopsudel tuli õhust puudus, silmad ei seletanud enam midagi; kahurid mürisesid, 
granaadid lõhkesid, kuulid põrkasid vastu kivi, türklased kisasid, rünnatavad karjusid, ja see 
kõik moodustas üheainsa hirmsa orkestri, millele mängis kaasa kaljudelt kostev kaja. 
Kahurikuulidega külvati üle kogu linn, kõik väravad ja bastionid. Kuid losskindlus kaitses end 
meeleheitlikult, vastas välkudele välkudega, värises, põles ja suitses ning müristas raevunult 
nagu Jumal — külvates tuld, surma ja hävitust, nagu oleks ta nende tulede keskel meeletuks 
muutunud, nagu sooviks ta summutada türklaste kahurite mürinat ja kas vajuda siis maa alla 
või võita. 

Kuulide, tule, tolmu ja suitsu keskel jooksis väike rüütel lossis ühe kahuri juurest teise juurde, 
ühelt müürilt teisele, ühest nurgast teise, ise hävitava tule sarnane. Ta suutis olla kahes- 
kolmes kohas korraga; teda jätkus kõikjale, ta julgustas ning tõstis häält; kui mees kahuri 
juures langes, siis asendas ta teda sedamaid, sisendas teistele vaprust ja ruttas siis jälle edasi. 
Tema võitlusind kandus üle ka sõdureile. Nad hakkasid uskuma, et see on viimane rünnak, 
mis toob rahu ja kuulsust; võidulootus täitis nende südameid, mis muutusid kindlaks ja 
ägedaks, lahingumöll uimastas nende meeli. Ühtepuhku tungis nende suust hüüdeid ja 
karjatusi. Mõned olid nii raevunud, et tungisid vägisi müüride taha selleks, et astuda 
janitšaridega lähivõitlusesse. 

Kaks korda läksid janitšarid suitsu kattel suure hulgaga väravaavause poole ja kaks korda 
pidid nad segaduses tagasi tõmbuma, jättes maha palju surnuid. Keskpäeval saadeti neile appi 
maakaitseväelasi, kuid vähem õppust saanud massid, keda tihti kihutati piikidega tagant, 
ulgusid ainult hirmsal häälel ega tahtnud lossi rünnata. Tuli ka vesiiri noor asetäitja — miski 


ei aidanud! Iga silmapilk ähvardas puhkeda üldine paanika, mistõttu inimesed viimaks tagasi 
tõmmati ning ainult kahurid oma tööd jätkasid, tehes ühtepuhku mürinat ja välku. 

Nii möödus tunde. Päike hakkas juba vajuma ja vaatas seda võitlust pealt ilma kiirtepärjata, 
punane ja suitsune, nagu roostega kaetud. 

Kella kolmest alates oli kahurite mürin nii rängaks muutunud, et lossis ei saadud enam ühestki 
sõnast aru, karju kui tahes valjusti, öhk läks lossis kuumaks nagu ahjus. Vesi, millega tuliseks 
läinud kahureid jahutati, muutus kohe auruks, mis segunes suitsupilvedega ja varjas valgust, 
kuid kahurid mürisesid ikka edasi. 

Kohe pärast kella kolme purustati kaks kõige suuremat türgi kolubriini. Nende kõrval seisev 
mörser lõhkes mürsust mõni hetk hiljem. Kahurimehi langes nagu kärbseid. Iga silmapilguga 
sai selgemaks, et võitjaks jääb see taltsutamatu kindlus, et tema osaks saab türklaste kahurite 
mürinast üle karjudes öelda viimane sõna ... võidusõna! 

Türklaste kahuritüli hakkas raugema. 

«Varsti on lõpp!» karjus Wotodyjowski kõigest jõust Ketlingile kõrva, et selle suure lärmi 
sees kuulda oleks. 

«Seda arvan minagi!» vastas Ketling. «Kuid kas ainult homseni voi pikemaks ajaks? Täna on 
meie Võit.» 

«Ja meie tõttu!» 

«Peame selle uue miini üle veel aru pidama!» Türklaste tuli nõrgenes järjest. 

«Tulista neid kahureist edasi,» hüüdis Wotodyjowski ja tõttas kahurimeeste hulka. 

«Tuld, poisid!» hüüdis ta. «Kuni vait jääb kõige viimane türklaste kahur! Jumala ja Pühima 
Neitsi auks! Poola riigi auks!» 

Nähes, et seegi rünnak on peagi lõppemas, hõiskasid sõjamehed rõõmust ja hakkasid 
vaenlaste kantse veel ägedamalt tulistama. 

«Küll nüüd varsti kutsume meie teid õhtupalvusele, koeraveljed!» hüüdis mitu häält. 

Äkki juhtus midagi imelikku. Kõik türklaste kahurid jäid ühekorraga vait, kahurite mürin oli 
nagu noaga ära lõigatud. Samuti vaikis janitšaride tekitatud ragin uues lossis. Vana 

430 

loss põmmutas veel tükk aega edasi, kuid viimaks vaatasid ohvitserid üksteisele otsa ja 
küsisid: 

«Mis see tähendab? Mis on juhtunud?» 

Ketling läks pisut ärevaks ja jättis samuti tulistamise katki. Üks ohvitser ütles valjusti: 

«Ei tea, kas meie all on mõni miin, mille nad nüüd kohe plahvatama panevad? ...» 
Wotodyjowski vaatas kõnelejale läbitungivalt näkku. 

«Miin pole valmis, ja kuigi ta peaks valmis olema, lastakse sellega õhku vaid lossi vasak pool, 
rusudes aga võitleme edasi, senikaua kui hing veel sees püsib — kas saate aru!» 

Järgnes vaikus. Ei häirinud seda ükski pauk linnast ega türklaste kantsidelt. Pärast 
kahurimürinat, millest olid värisenud müürid ja maa, tundus see vaikus kuidagi pühalik, kuid 
ühtlasi kurjakuulutav. Kõik vaatasid kantsidest välja, aga suitsupilvede tagant ei olnud midagi 
näha. 

Äkki kostis vasakult poolt korrapäraseid vasaralööke. 

«Ma ju ütlesin, et miini alles tehakse!» sõnas Wotodyjowski. 

Siis pöördus ta Lušnia poole: 

«Vahtmeister! Võta kakssada meest, sa lähed uut lossi vaatama!» 

Lušnia täitis kiiresti käsu, võttis kakssada meest ja kadus nendega viivu pärast väravaavause 
taha. 

Jälle järgnes vaikus, mida segasid vaid kaugelt kostvad vasaralöögid ja surijate korisemine. 
Oodati tükk aega, viimaks tuli vahtmeister tagasi. 

«Pan komandant,» ütles ta, «uues lossis'pole ühtegi elusat hinge!» 

Wotodyjowski vaatas Ketlingile imestunult otsa. 


«Kas nad on siis taganema hakanud või mis see peaks tähendama? Läbi suitsu ei ole midagi 
näha!» 

Tuul hakkas suitsupalakaid aegamööda laiali puhuma ja peagi tekkis neisse linna kohal suur 
lõhe. Selsamal hetkel kõlas tornist kellegi kohkunud hääl: 

«Väravatel lehvivad valged lipud! Me oleme alistunud!» 

Seda kuuldes pöördusid nii sõdurite kui ka ohvitseride pilgud linna poole. Kõigi nägudel 
peegeldus imestus, sõnad jäid kõikidel kurku kinni. 

Linnas aga, Poola väraval ja Ruteenia väraval, lehvisid tõepoolest valged lipud ning veel üks 
lipp paistis Batori tornist. 

Nüüd läks väike rüütelgi näost nii valgeks nagu nood tuules lehvivad lipud. 

«Kas näed, Ketling?» küsis ta sõbralt. 

«Näen!» vastas see. 

Tükk aega vaatasid nad teineteisele silma, öeldes selle pilguga kõik, mis öelda oli kahel nii 
laitmatul sõjamehel, kes polnud eales murdnud antud sõna ja kes olid altari ees tõotanud 
pigem surra kui anda seda lossi käest. Ning alistumine oli sündinud nüüd, niisuguse 
vastupanu, niisuguse võitluse järel, mida võis võrrelda Zbaraži vägitegudega! Pärast 
tagasilöödud rünnakut ja pärast võitu kästi neid nüüd murda oma tõotus ja elada! 

Nagu varem olid lossi kohal lennanud vaenlaste kuulid, nõnda käis nüüd nende peast läbi 
musttuhat sünget mõtet. Nende südameid rusus ääretu kurbus, neil oli kahju kahest armastatud 
olendist, kahju elust ja õnnest, ning vahel pöördus nende ahastav pilk jälle linna poole, nagu 
sooviksid nad veenduda, kas see pole lihtne silmapete ja kas nende tund on ikka tõesti tulnud. 
Linna poolt aga kostis kabjaplaginat ja viivu pärast tormas sinna Horaim, Podoolia kindrali 
adjutant. 

«Käsk komandandile!» hüüdis ta hobust peatades. 

Wotodyjowski võttis käsu vastu, luges selle vaikides läbi ja ütles teda ümbritsevatele 
ohvitseridele viivu pärast: 

«Auväärt isandad! Komissarid on jõest juba paadiga üle läinud ja on praegu teel Dlužekisse, 
rahulepingut alla kirjutama. Varsti tulevad nad siia tagasi... Meie peame lossi õhtuks sõjaväest 
tühjaks tegema ja viivitamatult välja panema valge lipu...» 

Keegi ei öelnud ainustki sõna. Surmavaikust häirisid ainult kiire hingamine ja nohisemine. 
Viimaks lausus Kwasibrocki: 

«Lipp tuleb välja panna! Lähen kohe rahvast kokku kutsuma! ...» 

Peagi võis kuulda siin-seal käsklusi. Sõdurid kogunesid rivisse ja võtsid püssid õlale. Tühjast 
lossist kajasid vastu musketite klõbin ja meeste korrapärased sammud. 

Ketling tuli tasahilju Wotodyjowski juurde. 

«Kas aeg on käes?» küsis ta. 

«Ootame komissarid ära, ma küsin nendelt, missugused on tingimused ... Siis lähen ma ise 
sinna alla.» 

«Ei! Mina lähen! Tunnen paremini kõiki koopaid ja tean, kus see on!» 

Nende juttu katkestasid hüüded: 

«Komissarid tulevad tagasi! Komissarid tulevad tagasi!» 

Tüki aja pärast ilmusidki losskindlusesse kolm õnnetut saadikut. Need olid Podoolia kohtunik 
Gruszecki, stolnik Rzewuski ja Czernihowi horunži pan Myšliszewski. Nad sammusid 
aeglaselt ja' noruspäi. Kõigil olid seljas vesiiri kingitud kuldsäravad kuued. 

Wotodyjowski ootas neid, toetudes alles soojale ja suitsevale kahurile, mis oli Dlužeki poole 
suunatud. Kõik kolm tervitasid teda sõnatu kummardusega, tema aga küsis: 

«Missugused on tingimused?» 


«Linna ei riisuta, elanikele on kindlustatud elu ja varandus. Igaüks, kes ei taha siia jääda, võib 
vabalt lahkuda ja minna, kuhu talle meeldib.» 

«Ja Kamieniec?» 

Komissarid langetasid pea: 

«Sultanile ... igaveseks ajaks ...» 

Siis läksid komissarid ära, kuid nad ei suundunud silla poole, sest seal oli teele juba 
kogunenud hulk rahvast, vaid nad läksid ära kõrvalisest lõunapoolsest väravast. Alla jõudnud, 
istusid nad kohe paati, millega pidid Poola värava juurde minema. Kaljuseinte vahel hakkasid 
juba mööda jõge üles tulema janitšarid. Linnast tuli üha enam inimesi juurde. Paljud tahtsid 
joosta lossi, kuid sealt väljuvad rügemendid hoidsid neid väikese rüütli käsul tagasi. 

Pan Wotodyjowski andis sõjaväele korraldusi, kutsus siis pan Muszalski ja ütles talle: 

«Vana sõber, tee mulle suur teene, mine kohe mu naise juurde ja ütle talle minu poolt...» 
Hetkeks jäi väikesel rüütlil sõna kurku kinni, siis aga lisas (ta kiiresti: 

«Ja ütle talle minu poolt: see ei tähenda midagi!» 

Vibukütt läks. Temale järgnes aegamööda sõjavägi. Wotodyjowski istus hobusele ja jälgis 
nende väljamarssimist. Loss tühjenes, kuid aeglaselt, sest igasugune risu ja rusud takistasid 
marssimist. 

Väikese rüütli juurde tuli Ketling. 

«Ma lähen!» ütles ta hambaid kokku surudes. 

«Mine, kuid oota senikaua, kui sõjavägi on lahkunud... Mine! ...» Nad sülelesid ja viibisid 
tüki aega teineteise embuses. 

Mõlema silmad läikisid iseäralikult... Viimaks jooksis Ketling kaljus asetsevate aukude poole 


Wotodyjowski võttis kiivri peast, vaatas veel kord noid varemeid, seda oma au lõikusvälja, 
rususid, laipu, müürijäänuseid, valle ja kahureid, siis aga tõstis ta pilgu taeva poole ja hakkas 
palvetama ... 

Tema viimased sõnad olid: 

«Issand, anna temale jõudu, et ta kannaks seda nurisemata, anna talle rahu ...» 

Ah! Ketling oli kiirustanud ega olnud kõikide rügementide lahkumist ära oodanud: selsamal 
hetkel kõikusid tornid ja hirmus plahvatus pani õhu värisema. Tornid, müürid, hobused, 

kahurid, surnud ja elavad, mullamassid — kõik lendas õhku, kantud tulest, segamini paisatud 
justkui üheksainsaks laenguks... 


Nõnda hukkus Wotodyjowski, Kamienieci Hektor, Poola riigi kuulsaim sõjamees. 


Keset Stanislawowi kirikut seisis põlevate küünaldega tihedalt ümbritsetud kõrge katafalk ja 
sellel lamas kahekordses — tinast ja puust — kirstus pan Wotodyjowski. Kirstukaas oli juba 
suletud ja toimus matusetalitus. Lese südamesooviks oli, et tema mehe põrm puhkaks 
Chreptiõwis, et aga kogu Podoo-lia oli vaenlase käes, siis otsustati pan Wotodyjowski esialgu 
matta Stanislawowisse, sest sellesse linna toodi türklaste saates Kamienieci exules ja anti üle 
hetmani sõjaväele. 

Helisesid kõik kirikukellad. Kirik oli täis aadlimehi ja sõdureid, kes kõik tahtsid heita veel 
viimast pilku Kamienieci Hek-torile, Poola riigi kuulsaimale rüütlile. Räägiti, et ka hetman oli 
pidanud matusele tulema, et aga teda polnud veel kuskil näha ja et tatarlased võisid iga 
silmapilk siin olla, siis otsustati, et matusetalitust enam edasi ei lükata. 

Vanad sõjamehed, kadunu sõbrad või tema meeskonda kuulunud sõdurid ümbritsesid 
katafalki nagu pärg. Teiste hulgas olid seal võrratu vibukütt pan Muszalski, pan Motowidlo, 
pan Snitko, pan Hromyka, pan Nienaszyniec, pan Nowowiejski ja veel palju endisi 
Chreptiõwi ohvitsere. Imelikul kombel ei puudunud sealt ühtki neist meestest, kes omal ajal 


olid istunud temaga koos Chreptiõwis kamina ees; need kõik olid pääsenud sellest sõjast 
tervena, ainult tema, nende juht ja eeskuju, see hea ja õiglane rüütel, kes oli olnud vaenlastele 
hirmuks ja omadele rõõmuks, ainult see tuvisüdamega sõjamees ja parim vehkleja lamas seal 
kõrgel, ümbritsetud küünlavalgusest ja lõpmatust aupaistest, kuid surma rahus. 

Sõdades kalgistunud südamed hardusid teda nähes; küünlad heitsid sõjameeste karedaile, 
kurbadele nägudele kollast helki, mis sädeles nende silmist veerevais pisarais. Sõdurite ringi 
keskel lamas ristina Basia ning tema kõrval murest murtud ja värisev vana pan Zagloba. Basia 
oli Kamieniecist jalgsi siia tulnud, järgnedes vankrile, millel asetses tema kalleim kirst, ja 
nüüd oli siis aeg kätte jõudnud, mil see kirst tuli sängitada mulla rüppe. Kogu aja oli ta kirstu 
järel sammudes viibinud otsekui teises maailmas, ja siingi, selle katafalgi 

juures, kordasid tema huuled alateadlikult: «See ei tähenda midagi» Nõnda oli öelda käskinud 
tema armas mees, need olid olnud ta viimsed temale läkitatud sõnad; kuid Basia suus olid 
need muutunud sisuta ja tähtsuseta sõnakõlksudeks, milles polnud ei tõtt ega lohutust. Need 
märkisid talle ainult kurbust, pimedust, ahastust, elutust, parandamatut õnnetust, hävitatud jla 
murtud elu: ta oli alateadlikult kindel selles, et nüüd pole tal enam ei halastust ega lootust, on 
vaid igavene tühjus, mida võib täita ainult Jumal, saates talle surma. 

Kellad helisesid; suure altari juures lõppes missa. Viimaks kostis kõrge, nagu kuristiku kohalt 
hüüdev hääl: «Reguiescat in paceh Basia keha värises ja tõmbles nagu palavikus ja tema peas 
oli üksainus mõte: «Nüüd kohe viivad nad ta minult ära!» Kuid matusetalitus polnud veel 
lõppenud. Rüütelkond oli valmistanud lugematul hulgal hauakõnesid, nüüd aga ilmus 
kantslisse ksjonds Kaminski, toosama vaimulik, kes oli omal ajal nii tihti viibinud 
Chreptiõwis ja Basiat surmale ette valmistanud tema raske haiguse ajal. 

Kirikus hakkas rahvas, nagu tavaliselt ikka enne jutlust, kohatama ja köhima, siis jäi kõik 
vaikseks ja pilgud pöördusid kantsli poole. 

Siis aga kostis kantsli poolt trummipõrinat. 

Kuulajad imestasid. Ksjonds Kaminski aga põristas trummi nagu alarmiks; äkki katkestas ta 
trummilöömise; järgnes surmavaikus. Siis kostis seda trummipõrinat veel teist ja kolmandatki 
korda; seejärel yiskas ksjonds Kaminski trummipulgad kirikupõrandale, tõstis mõlemad käed 
üles ja hüüdis: 

«Pan polkovnik Wotodyjowski!» 

Sellele hüüdele vastas Basia kramplik karjatus, õhkkond kirikus muutus lausa õudseks. Pan 
Zagloba tõusis püsti ja viis minestanud naise ühes pan Muszalskiga kirikust välja. 

Vaimulik aga hüüdis edasi: 

«Jumala eest, pan Wotodyjowski! Alarm! Sõda! Vaenlane on meie riiki tunginud! Ja sina 
lamad rahulikult edasi? Sa ei haaragi mõõka, kätte? Ei istugi hobuse selga? Sõjamees, mis on 
sinuga juhtunud? Kas oled sa lahti ütelnud oma endistest voorustest, jätad meid kurbuses ja 
ärevuses üksi?» 

Rüütlite rinnas võttis võimust väga suur kurbus ja kirikus oli kuulda üldist nuuksumist, mis 
vahel rauges ja siis uuesti puhkes, kui vaimulik ülistas kadunu vooruslikkust, isamaaarmastust 
ja mehisust; ka teda ennast kiskus ta kõne kaasa, tema nägu kahvatas, tema hääl värises ja 
laup kattus higipiiskadega. Teda valdas kurbus väikese rüütli surma pärast ja Kamienieci 
pärast, muhamediusulistest häbistatud riigi pärast, ning ta lõpetas palvega: 

«Issand, sinu kirikud muudetakse nüüd mošeedeks. Seal, 

kus me seni oleme laulnud püha evangeeliumi, hakatakse nüüd laulma koraani. Sa oled meid 
maha jätnud, Issand, oled oma palge meist ära pööranud, jättes meid nurjatu türklase kätte. 
Sinu teed on meile arusaamatud. Kuid, Issand, kes peab nüüd veel sellele vaenlasele vastu 
panema? Missugused väed hakkavad võitlema meie riigi piiril? Sina, kellele pole maailmas 
midagi teadmata, tead ka kõige paremini, et ükski vägi ei suuda võistelda meie ratsaväega! 


Kas on maailmas veel teist ratsaväge, kes suudaks nii tormata nagu meie' oma? Kas sa jätad 
meid ilma niisuguseist kaitsjaist, kelle selja taga kogu ristirahvas oleks võinud rahulikult kiita 
sinu nime? Helde Isa! Ära jäta meid maha! Ole meile armuline! Saada meile kaitsja! Saada 
mees, kes nurjatu Muhamedi ära võidaks! Tulgu ta siia, astugu meie keskele, lohutagu ja 
kinnitagu meie lootusetuid südameid, saada ta meie sekka, oh Issand! ...» 

Selsamal hetkel tekkis ukse juures jutukõmin ning kirikusse astus pan hetman Sobieski. 
Kõikide pilgud pöördusid tema poole, inimestest käis läbi külm värin, tema aga läks kannu- 
seid kõlistades katafalgi juurde, uhke keisrinäoga, hiiglase kasvu ... 

Rühm raudseid rüütleid saatis teda ... «Salvator!» hüüdis ksjonds prohvetlikus vaimustuses. 
Tema aga laskus katafalgi juures põlvili ja palvetas Wotodyjowski hinge eest. 


EPILOOG 


Enam kui aasta oli möödunud Kamienieci langemisest. Kui parteide vastuolud olid enam- 
vähem raugenud, asus Poola riik viimaks samme oma piiride kaitseks. 

Ta kutsus ise sõja välja. Suurhetman Sobieski läks oma ratsa- ning jalaväega, kokku 
kolmkümmend üks tuhat meest, sultani valdustesse, Ghocimi alla, ründama selle lossi lähedal 
seisvat, kuid Poola väest palju suuremat, Hussein-pašale alluvat sõjaväge. 

Vaenlased nimetasid pan Sobieski nime juba suure hirmuga. Selle aasta jooksul oli ta oma 
väikese, vaevalt paari tuhande mehelise väega nii palju korda saatnud, nii palju laastanud 
padišahhi tohutut armeed, hävitanud nii palju hordilasi, tagasi võitnud nii palju sõjavange, et 
vana Hussein, kelle käsutuses oli suur, eeskujulik sõjavägi ja keda abistas Kaplan-paša, ei 
julgenud hetmani vastu võitlusse astuda lahtisel väljal, vaid otsustas end kaitsta kindlustatud 
laagris. 

Hetman piiras selle laagri oma vägedega ümber ja kõigil oli teada, et ta tahab seda esimese 
tormijooksuga võita. Paljud arvasid küll sõjaajaloos olevat ennekuulmatu, et väiksema väega 
minnakse välja suurema vastu, mida pealegi kaitsevad vallid ja kaevikud. Husseinil oli sada 
kakskümmend kahurit, poolakatel aga polnud neid üle viiekümne. Türgi jalavägi ületas 
suurhetmani väe kolmekordselt; lähivõitluses nii hirmsaid janitšare oli türklaste vallide taga 
enam kui kaheksateist tuhat. Hetman aga uskus oma õnnetähesse, oma nime võlusse — ja 
lõpuks vägedesse, keda ta juhtis. 

Tema rügemendid olid kogenud ja sõjatules karastatud, sinna kuulusid mehed, kes maast 
madalast olid kasvanud sõjamöllus, kes olid osa võtnud lugematuist sõjaretkedest, 
Tünnakutest, lahinguist. Paljud mäletasid veel hirmsat Chmielnicki 

aega, Zbaraži ja Beresteczkot; paljud olid kaasa teinud kõik sõjad rootslastega, preislastega, 
moskvalastega, taanlastega ja ungarlastega, ja lisaks kõik kodusõjad. Seal oli väeosi, kuhu 
kuulusid ainult veteranid, endised piirialade sõdurid, kellele sõda oli muutunud selleks, mis on 
teistele rahuaeg: tavaliseks elulaadiks. Ruteenia vojevoodi käsutada oli viisteist horugvi 
husaare, ratsaväge, mida välismaalasedki võrratuks, pidasid; seal olid kerged horugvid, nimelt 
needsamad, kelle eesotsas oli hetman nii võidukalt löönud laialipaisatud tatarlaste jõuke kohe 
pärast Kamienieci langemist; seal olid lõpuks jalaväelased, kes oskasid janitšare rünnata 
paljaste püssipäradega. 

Neid mehi oli kasvatanud sõda, sest sõda oli kasvatanud Poola riigis terveid põlvkondi; kuid 
seni olid nftd olnud laiali paisatud või võitlemas üksteisele vaenulikkudes erakondades. Nüüd, 
mil sisemine rahu oli nad koondanud ühte leeri ja ühe ülemjuhataja alla, lootis hetman nende 
abil purustada temast võimsama Husseini ja niisama võimsa Kaplani. Nende meeste eesotsas 


olid kogenud juhid, kelle nimed olid samuti enam kui üks kord märgitud viimaste vahelduva 
õnnega peetud sõdade ajalukku. 

Hetman seisis nagu päike kõikide eesotsas ja tema tahtele allus tuhandeid. Kuid missugused 
olid siis teised väejuhid, kes pidid sel Chocimi ründamisel lõikama surematuid loorbereid? 
Seal oli kaks Leedu hetmanit: suurhetman Pac ja sõjahetman Michal Kazimierz Radziwitf. 
Need ühinesid paar päeva enne lahingut kroonivägedega, nüüd aga, pan Sobieski käsul, asusid 
nad Chocimi ja Zwanieci ühendaval kõrgendikul. Kaksteist tuhat sõjameest allusid nende 
käsule, nende seas oli ka kaks tuhat eeskujulikku jalaväelast. Dnestrist lõuna pool asusid neile 
sõbralikud valahhi väed, kes lahingu eelpäeval olid lahkunud türklaste laagrist, et ühineda 
kristlastega. Valahhide kõrval seisis oma kahurväega pan Katski, kellega ei suutnud keegi 
võistelda kindluse vallutamises, vallide ehitamises ja kahurite juhtimises. Välismaal oli ta 
seda kunsti õppinud, kuid peagi oli ta selles ette jõudnud välis-maalastestki. Pan Katski taga 
seisis pan Korycki oma ruteeni ja masuuri jalaväelastega; edasi sõjahetman Dymitr 
Wišniowiecki, haige kuninga onupoeg. Sellele allus kerge jalavägi. Tema kõrvale tuli oma 
isikliku jala- ja ratsaväega pan Jedrzej Potocki, endine hetman Sobieski vastane, kes nüüd 
tema suurust tunnustas. Tema ja Korycki taga seisid Ruteenia vojevoodi pan Jablonowskiga 
eesotsas viisteist horugvi husaare, peas kiivrid, mis nende nägudele hirmsaid varje heitsid, sel- 
jas läikivad soomusrüüd ja õlgadel «tiivad». Nende peade 

kohal kõrgus piikide mets, nemad aga seisid seal rahulikult, olles knidlad selles, et lõplik võit 
jääb nende otsustada. 

Väiksema tähtsusega, kuigi mitte vähem mehiste sõjameeste hulgast Vid seal Podlasie 
kastellaan Lužeoki, kelle vend oli surma saVnud türklaste läbi, mistõttu ta oli neile igavest 
kättemaksu tõotanud, ja pan Stefan Czarniecki, suure Stefani pojapoeg, kuninglik 
sõjaväekirjutaja. Kamienieci piiramise ajal oli ta Golebi all šlahta eesotsas kuninga pool 
asudes peaaegu kodusõja välja kutsunud, nüüd aga soovis näidata oma vahvusl paremal 
võitlusväljal. Seal oli veel pan Gabriel Silnicki, kelle kogu elu oli möödunud sõdades ja kelle 
juuksed olid juba vanadusest hallid; oli kõiksuguseid vojevoode ja kastellaane, kelle nimed 
olid eelmistest sõdadest vähem kuulsad, kuid kes seda enam ihkasid kuulsust nüüd. 

Rüütlite hulgast paistis kõigepealt silma senaatoritiitlist ilmajäänud pan polkovnik Skrzetuski, 
Zbaraži kaitsmisest kuulus ja rüütlitele eeskujuks seatud sõjamees, kes oli osa võtnud kõigist 
sõdadest, mida Poola riik oli kolmekümne aasta jooksul pidanud. Tema juuksed hakkasid küll 
juba halliks minema, kuid tal oli kuus poega, kes olid tugevad nagu kuus mets-härga. 
Vanemad neist olid juba sõjas käinud, kaks nooremat aga pidid nüüd esimest korda minema 
lahingusse, mida nad seetõttu ihkasid kõigest südamest, nii et isal tuli mõistliku jutuga 
talitseda nende kärsitust. 

Suure lugupidamisega vaatasid kaaslased seda isa ja tema poegi, kuid veel enam imetleti pan 
Jarockit, kes Tšehhi kuninga Jani eeskujul võttis osa sõjaretkest; kuigi oli täiesti pime. Tal 
polnud lapsi ega sugulasi, kannupoisid talutasid teda käe alt ja tema ainukeseks lootuseks oli 
langeda lahingus, teenida oma isamaad ning pälvida kuulsust. Seal oli ka pan Rzeczycki, kelle 
isa ja vend olid langenud sama aasta sõjas. Seal oli ka pan Motowidlo, kes oli äsja pääsnud 
tatarlaste vangipõlvest ja läks uuesti sõtta ühes pan Myšliszewskiga. Üks tahtis kätte tasuda 
vangipõlve eest, teine temale Kamieniecis tehtud ülekohtu eest, sest janitšarid olid teda seal 
keppidega peksnud, tema aadliseisusest ja rahulepingu tingimustest hoolimata. Oli seal 
rüütleid ka endistest Dnestri-äärsetest asulatest, nagu metsistunud pan Ruszczyc ja võrratu 
vibukütt pan Muszalski. Viimane oli Kamieniecist eluga pääsnud seetõttu, et väike rüütel oli 
ta saatnud oma naisele sõnumit viima; siis olid seal veel pan Snitko, pan Nienaszy-niec, pan 
Hromyka ja õnnetuim kõigist — noor pan Nowowiejski. 

Viimasele soovisid surma isegi tema parimad sõbrad ja sugulased, sest ta ei leidnud siin 
maailmas enam mingisugust 

lohutust. Tookord terveks saanud, oli ta aasta otsa hävitanud hordilasi, eriti ägedalt aga 
lipekeid. Pärast seda, kui pan Motowidlo oli Kryczynski tõttu lüüa saanud, oli Nowowiejski 
Kryczyriskit jälitades läbi käinud kogu Podoolia, teda äärmiselt tüüdates ja talle hingerahu 
andmata. Noil retkedel oli ta kinni võtnud Adurowiczi ja lasknud sel naha maha nülgida; 
vange ei jätnud ta kunagi ellu, kuid ometi ei leidnud ta lohutust oma kurbuses. Üks kuu enne 
seda lahingut oli ta astu- 

nud Ruteenia vojevoodi husaaride väkke. 

Niisuguse rüütelkonnaga seisis pan Sobieski nüüd Chocimi all. Kõigepealt Poola riigile, kuid 
samuti ka neile endile tehtud ülekohtu eest ihkasid need sõjamehed kättemaksu, kuna 
lõpmatuis võitlustes paganatega sel verest läbiimbunud maal oli peaaegu igaüks kaotanud 
sõpru või omakspid ja talunud õnnetusi, mida ei suudetud unustada. Seepärast kippus suur- 
hetman võitlusse, nähes, et raevu tema sõjameeste südameis võis võrrelda emalõvi raevuga, 
kellelt hoolimatud kütid on poegi röövinud. 

9. novembril 1673. aastal toimus esimene kokkupõrge. Juba hommikust peale hakkasid 
türklaste väed vallide tagant ette tungima ja poola rüütlid tormasid neile vastu, täis võitlus-iha. 
Langenuid oli mõlemal pool, siiski olid türklaste kaotused suuremad. Tähtsamaid mehi aga 
langes vaid üksikuid, nii türklaste kui ka poolakate seast. Kohe alguses surmas üks 
hiiglasekasvu spaah oma kõvera mõõgaga pan Maj, selle eest aga raius noor Skrzetuski tal 
peaaegu üheainsa hoobiga pea otsast, teenides ära oma isa kiituse ja suure kuulsuse. 

Nõnda nad seal võitlesid rühmiti ja üksikult, teistel aga, kes pealt vaatasid, paisus süda järjest 
kasvavast võitlus-innust. 

Vahepeal hakkasid väeosad asuma hetmani käsu kohaselt igaüks temale määratud paika. 
Hetman ise seisis Koryckl jalaväe taga, vanal Jassy teel; tema pilk hõlmas Husseini kogu väge 
ja tema näos peegeldus leebe rahu, mida tunneb oma kunstis veendunud meister enne 
tööleasumist. Vahetevahel saatis ta välja adjutante käskudega, siis vaatas mõtlikult oma 
sõjameeste võitlemist pealt, õhtupoolikul tuli tema juurde Ruteenia vojevood. 

«Vallid on nii suured, et neid pole võimalik igalt poolt korraga rünnata.» 

«Homme oleme vallide sees ja ülehomme tapame nad kõik kolmveerand tunniga ära,» ütles 
pan Sobieski rahulikult. 

Päike oli loojunud. Võitlejad tõmbusid lahinguväljalt tagasi. Hetman andis kõigile väeosadele 
käsu, et nad koguneksid ööpimeduses vallide ümber, mida Hussein püüdis võimalikult palju 
takistada, tulistades neid suurekaliibrilisest kahurist, 

kuid tagajärjetult. Hommiku poole liikusid Poola väeosad jälle pisut lähemale, jalaväelased 
kaevasid endi ette pisikesi tugipunkte. Mõned rügemendid olid jõudnud juba «hea püssi-lasu 
kaugusele», misjärel janitšarid hakkasidki tublisti tuld andma. HMmani käsul ei vastatud 
tulistamisele, selle asemel valmistus jalavägi lähivõitluseks. Oodati ainult käsku, et alustada 
Aägedat pealetungi. Nende pika võitlusliini kohalt lendas üle vangudes ja rägisedes kartetše 
nagu linnuparvi, sest pan Katski kahurvägi oli alustanud võitlust juba aovalgel ja töötas edaii 
hetkegi puhkamata. Alles pärast lahingut oli näha, kui suult laastamistööd oli ta teinud 
kohtades, kus spaahide ja janitšaride telke kõige tihedamini oli olnud. 

Nõnda jätkus We keskpäevani, ja et novembripäev on lühike, süs tuli rutata. Äkki hakati 
põristama trumme ja puhuma pasunaid. Ligi kahekümnest tuhandest kõrist tõusis nagu ühest 
suust metsik kisa ning jalavägi ja kerge ratsavägi alustasid tihedais ridades rünnakut. 

«Tema Kõrgeausus atakeeris türklasi viiest küljest korraga.» Jan Dennemark ja Krzysztofor 
de Bohan, kogenud sõjamehed, olid välismaalaste rügementide eesotsas. Esimene, kes oli 
väga ägeda iseloomuga, kihutas nii pööraselt edasi, et jõudis enne teisi vallide juurde ja oleks 
peaaegu kaotanud oma rügemendi, keda türklased tulistasid mitmekümne tuhandest püssist. 
Ise ta langes. Sõdurid sattusid segadusse, kuid sel hetkel tuli neile appi de Bohan ja suutis 


paanika ära hoida. Rahulikult sammudes, nagu toimuks see sõjaväeõppusel, läbis ta kogu 
lahinguvälja kuni türklaste vallideni; kogupaugule vastas ta samuti kogupauguga; ja kui 
kaitsekraavid olid haokubusid täis saanud, läks tema sealt kuulirahe all esimesena üle, võttis 
janitšaride ees kummardades mütsi peast ja tappis nende lipukandja oma mõõgaga. Niisuguse 
väejuhi eeskujust vaimustatud sõjamehed järgnesid temale. Ja nüüd algas metsik lahing, kus 
ründajate osavus ja vilumus võistlesid janitšaride metsiku vahvusega. 

Tarabanõwi küla poolt juurdetulevaid traguneid juhtisid Tetwin ja Doenhoff, teist rügementi 
aga Aswer Greben ja Hajdepol, kõik silmapaistvad sõjamehed, kes, välja arvatud Hajdepol, 
olid juba pan Czarniecki käsutuses olles saavutanud Taanis suure kuulsuse. Mehed, keda nad 
juhatasid, olid suured ja tugevad, välja valitud mitmest kuningriigist, osavad võitlema nii 
jalaväelastena kui ka ratsa. 

Väravat kaitsesid nende eest džamakid, s. 0. irregulaarsed janitšarid, kes vaatamata oma 
rohkusele kohe segadusse sattusid ja taganesid, ning kui algas lähivoitlus, panid nad ainult siis 
vastu, kui ei leidnud taganemiseks ruumi. Värav 

saadi kõigepealt enda kätte ja ratsaväel oli võimalus esimesena laagrisse tungida. 

Poola jalaväe eesotsas aga jõudsid vaenlase kaevikuisse kolmest eri paigast pan Kobyleoki, 
pan Michal Zebrowski, pan Piotrkowczyk ja pan Galecki. Kõige koledam võitlus kees Jassy 
teele viiva peavärava juures, kus masuurlaseo olid alustanud võitlust Hussein-paša 
kaardiväega, kellele dii see värav eriti tähtis, sest selle kaudu võis Poola ratsavägi kergesti 
tungida türklaste laagrisse, mistõttu pasa oli otsustanud seda ikaitsta viimse võimaluseni ja 
saatis sinna ühtepuhku uusi janitšaride väeosi. Poola jalaväelased vallutasid selle värava ja 
püüdsid nüüd kõigest jõust oma positsioone' säilitada. Neid suruti sealt välja kahuri- ja 
püssikuulidega n/ng lisaks ilmus suitsupilvedest üha uusi sõdalaste salku, kes jooksid tormi. 
Ent nende sihilejõudmist ära ootamata tormas pan Koby-lecki neile vastu nagu vihane karu 
ning kaks meestemüüri põrkasid kokku ja tungisid teineteise sisse, rüseluses segi minnes, 
keset vereojasid, laipade otsas. Seal võideldi iga-moodi: mõõkadega, nugadega, 
musketipäradega, tapritega, labidatega, vaiadega, ning loobiti üksteist kividega; lõpuks läks 
tunglemine vahel nii hirmsaks, et mehed haarasid üksteisel piha ümbert kinni ning panid 
rusikad ja hambad tööle. Kaks korda katsus Hussein ratsaväe abil jalaväelaste ridadest läbi 
tungida, kuid jalaväelased panid talle erakordse energiaga vastu, nii et ratsaväel tuli segaduses 
taganeda. Viimaks halastas pan Sobieski nende peale ja saatis neile appi kogu laagri 
sõjasulased. 

Nende etteotsa asus pan Motowidlo. See kirju meestehulk, keda tavaliselt lahinguis ei 
kasutatud ja kes oli relvastatud, kuidas juhtus, läks ometi nii suure hooga võitlusse, et isegi 
hetman imestas. Võib-olla andis neile hoogu saagiahnus, võibolla aga valdas rteidki see 
vaimustus, mida tol päeval tundis kogu Poola sõjavägi, igatahes läksid nad janitšaridele 
meeleldi vastu ja hakkasid nendega nii ägedalt võitlema, et surusid nad esimese hooga värava 
juurest eemale, umbes ühe musketilasu kaugusele. Hussein saatis lahingumöllu järjest uusi 
mehi ja ikka uuesti puhkev võitlus kestis tundide viisi. Kuid selle aja sees siirdus Korycki 
väljavalitud rügementide eesotsas värava poole; kaugemal liikusid husaarid nagu määratu 
suur lind, kes hakkab laisalt lendu tõusma, ja lähenesid samuti väravale. 

Samal ajal" tuli hetmani juurde käskjalg laagri idapoolselt küljelt. 

«Belski vojevood on vallidesse tunginud!» hüüdis ta hingeldades. 

Temale järgnes teine: 
«Leedu hetmanid on vallidest läbi tunginud!» 


Neile järgnes veel teisigi käakjalgu, ikka sellesama teatega. Juba hakkas hämarduma, kuid 
hetmani nägu säras. Ta pöördus pan Bidzinski poole, kes sel hetkel seisis tema kõrval, ja 
ütles: 

«Nüüd on ratsaväe kord, kuid see jäägu homseks.» 

Kuid ei Poola ega Türgi sõjaväes teatud ega aimatud, et hetman oli otsustanud teha alles 
järgmisel hommikul üldise rünnaku kogii sõjaväe osavõtul. Adjutandid olid ju viinud 
rittmeistritele käsu olla valmis iga silmapilk. Jalavägi seisis 

tihedais ridadös, ratsavägi ootas kannatamatult, nii et mõõgad ja piigid rtende käes näisid 
põlevat. Kõik ootasid kärsitult käsku, sest mehed olid näljased ja neil oli külm. 

Käsku aga ei tulnud, ja tund möödus tunni järel. Järgnes kottpime öö. Juba päeval oli sadanud 
lumelörtsi, kesköö paiku aga hakkas märatsema torm, tuues kaasa jääkülma vihma ja lund. 
Külm ja niiskus tungisid luust ja lihast läbi. Hobused 

suutsid vaevalt paigal seista, inimesed olid külmast kanged. Kõige kangem kuiv pakane ei 
oleks olnud nii piinav kui too tuisk ja lumelörts, mis peksis nagu . piitsaga vastu nägu. Käsku 
oodates polnud aega mõelda söömise, joomise või tule 

süütamise peale. Iga tunniga muutus ilm järjest hirmsamaks. 

See oli too kuulus «piinade ja hambalõgistamise öö». Rittmeistrid hüüdsid ühtepuhku: «Seis! 
Seis!» ning distsiplineeritud sõjamehed seisid kõige eeskujulikumas korras liikumatult, 
kannatlikult. 

Nende vastas aga seisid vihmas, tormis ja pimeduses samasuguses valmisolekus türklaste 
rügemendid. 

Keegi ei teinud tuld, ei söönud ega joonud. Oodati, et kogu Poola vägi iga silmapilk, ründama 
hakkab, mistõttu spaahid pidid kogu aja hoidma mõõka käes ning janitšarid seisid nagu müür, 
püssid laskevalmis. Karmi talvega harjunud vastupidav poola sõjamees võis niisugust ööd 
veel taluda, aga nendele inimestele, kes olid kasvanud Rumeelia pehmes kliimas või Väike- 
Aasia palmide all, käisid need kannatused üle jõu. Husseinile sai viimaks selgeks, miks 
Sobieski kallaletungiga viivitab: see jäine vihm oli ljahhidele kõige paremaks liitlaseks. Asi 
oli selge: kui spaahid ja janitšarid niiviisi kaksteistkümmend tundi seisavad, siis langevad nad 
järgmisel hommikul nagu viljapead vikati all, ilma mingi vastüpanukatseta vähemalt 
senikaua, kui soojenevad võitlus-tuhinas. 

Sellest said aru poolakad ja said ka türklased, öösel kella nelja paiku tulid Husseini juurde 
kaks pašat: JanišŠ-paša ja 

Kiaja, janitšaride juht, vana kogenud sõjamees. Mõlema nägu oli kurb ja murelik. 

«Isand!» ütles esimesena Kiaja. «Kui minu «tallekesed» peavad niiviisi seisma hommikuni, 
siis pole vaenlasel nonde peale enam tarvis kulutada ei kuuli ega mõõka!» 

«Isand!» sõnas Janiš-paša. «Spaahid jäävad külmast kangeks ega hakkagi homme võitlema!» 
Hussein rebis oma habet, nähes ette kaotust ja oma hukku; Aga mida ta pidi tegema? Niipea 
kui ta oleks üheksainsaks silmapilguks lahingukorda lõdvendanud ja lubanud teha tuld ning 
meestel endid soojendada, süües sooja toitu, oleks silmapilkselt alanud vaenlaste pealetung. 
Niigi kostis vahel vallide poolt pasunapuhu-mist, nagu hakkaks ratsavägi rünnakule 
valmistuma. 

Kiaja ja JaniŠ-paša nägid, et siin oli üksainus võimalus: vaenlaste rünnakut ootamata tungida 
neile kogu väega kallale. Mis see loeb, et nad praegu on lahinguvalmis! Rünnakut alustada 
kavatsedes ei tule neil mõttessegi oodata vastaste äkkrünnakut. Võib-olla õnnestub neid 
vallidest välja suruda; öölahingu kaotamine oli küll üpris tõenäoline, aga homme on kaotus 
päris kindel. 

Ent Hussein ei söandanud talitada vanade sõjameeste nõu kohaselt. 

«Kuidas?» ütles ta. «Te lõhkusite kogu maidaani ära oma kaevikutega, lootes vaid nende abil 
pääseda selle põrguliku ratsaväe eest, nüüd aga tahate ise nendest kraavidest läbi minna, et 


kindlale surmale vastu joosta? See oli teie endi nõu ja need olid teie ettevalmistused, nüüd aga 
räägite jälle hoopis teist juttu!» 

Ja see käsk jäi tal andmata. Ainult kahureist käskis ta tulistada valle, mille peale pan Kakski 
vastas suure eduga. Vihm muutus järjest jäisemaks ja lõikavamaks, tuul mühas ja ulgus, 
tungis läbi rõivaist ja nahast ning pani vere soontes tarduma. Nii möödus see pikk 
novembriöö, mille ajal islami sõdurite vägi nõrgenes ning nende südameid täitis ahastus ja 
läheneva kaotuse aimus. 

Päikesetõusu ajal läks Janiš-paša veel kord Husseinile soovitama lahingukorras taganemist 
Dnestri sillani, et sealt ettevaatlikult alustada sõjamängu. 

«Kui meie väed ei suuda tagasi lüüa ratsaväe ägedat kallaletungi,» ütles ta, «siis võivad nad 
silla kaudu üle jõe tagasi tõmbuda.» 

Kiaja, janitšaride juht, oli siiski teisel arvamisel. Tema leidis, et olevat juba liiga hilja talitada 
Janiš-paša nõu järgi, kartes sealjuures, et ühes taganemiskäsuga levib kogu sõjaväes 

paanika. «Spaahid peavad džamakite abil vastu võtma uskmatute ratsaväe rünnaku esimese 
laine, kuigi neil tuleks seejuures viimse meheni langeda. Selle aja sees lähevad janitšarid 
newe appi; ja kui nad uskmatute esimese rünnaku tagasi löövad, ss saadab Jumal neile võib- 
olla võidu!» 

Nii soovitas Kiaja ning Hussein võttis tema nõuannet kuulda. Türgi ratsavägi asus etteotsa, 
janitšarid ja džamakid aga siirdusid selle taha, Husseini telkide juurde. Nende suured rühmad 
pakkusid toredat ja hirmuäratavat vaatepilti. Valge habemga Kiaja, Jumala Lõvi, kes seni oli 
oma sõjamehi alati võidurikkalt juhtinud, jooksis piki nende tihedaid ridu ja julgustas neid, 
tuletades neile meelde varasemaid lahinguid ja võite. Neilegi meeldis lahingusseminek enam 
kui 

see tegevuseta ootamine lumelörtsis ja vihmas, luudeni tungiva külma niiskuse käes. Kuigi 
nende kangestunud käed suutsid hädavaevu kinni pidada jantšarkapüssi ja puki, rõõmutsesid 
nad ometi selle üle, et saavad end lahingumöllus soojendada. Hoopis halvatujulisemalt ootasid 
seda rünnakut 

spaahid — esiteks seetõttu, et neil tuli esimestena vastu minna vaenlasele, teiseks aga teenis 
seal palju Väike-Aasiast ja Egiptusest pärit sõjamehi, kes olid külma suhtes eriliselt tundlikud 
ning sel ööl poolsurnuks külmunud. Ka hobused 

olid tublisti kannatada saanud; kuigi suurepäraselt ritta seatud, seisid need noruspäi, puhudes 
ninasõõrmeist pakse aurupilvi. Mehed, kelle näod oli sinised ja silmad tuhmunud, ei 
mõtelnudki võidule. Nad mõtlesid vaid seda, et surm oleks 

kergem nendest piinadest, mis oli neil tulnud taluda möödunud ööl, kõige parem aga oleks 
põgeneda oma kodupaika, kõrvetavate päikesekiirte alla. 

Poola väes oli vallidele surnuks külmunud kümmekond meest, kel polnud küllalt sooje 
rõivaid, üldiselt aga oli nii jala- kui ka ratsavägi külma palju paremini talunud, sest neile andis 
jõudu võidulootus ja peaaegu pime usk oma het-manisse: kui hetman on otsustanud, et nad 
peavad niiskuse ja külma käes kangeks külmuma, siis on see neile kindlasti kasuks, türklastele 
aga õnnetuseks ja hukatuseks. Siiski tervitasid nemadki koitvat päeva rõõmuga. 

Sel ajal ilmus vallidele pan Sobieski. Päikese sära polnud sel hommikul taevas näha, küll 
säras aga hetmani nägu, sest mõeldes sellele, et vaenlane tahab temaga lahingut alustada 
laagris, oli ta juba ette kindel, et see päev toob Muhamedile suure kaotuse. Seepärast ratsutas 
ta ühest rügemendist teise, korrates: «Roojastatud kirikute eest! Pühima Neitsi mõnitamise 
eest Kamieniecis! Ristirahvale ja Poola riigile tehtud ülekohtu eest! Kamienieci eest!» 
Sõdurid aga vaatasid ähvardavalt, nagu tahaksid nad öelda: «Püsime vaevu veel paigal! 

Lase meid aga minna, suurhetman, küll siis näed!» Päikesevalgus sai hommiku-hämarusest 
ikka rohkem võitu; udust kerkis ikka selgemini hobuste päid, mehi, piike, lippe, viimaks - 
jalaväerügemente. Kõigepealt hakkasidki jalaväelased liikuma, hoovates läbi udu vaenlase 
poole, nagu voolaks ratsaväe kõrval kaks jõge; nendele järgnes kerge ratsavägi, jättes keskele 
laia tee, et sealt parajal hetkel võiksid järele rutata husaarid. 

Igal rügemendi juhil, igal rittmeistril olid juba vastavad korraldused käes, nii et ta teadis, mis 
tal teha tuli. Pan Katski kahurvägi andis enesest ikka enam märku, kutsudes vastastelt välja 
niisama võimsaid vastuseid. Juba ragises musketite tuli, kogu laager kajas hüüdeist: rünnak 
oli alanud. 

Seal, kus seisid husaarid, polnud tiheda, udu tõttu midagi näha, küll aga kajasid seal 
lahinguhääled: relvade klirin, meeste karjed. Pan hetman, kes selle hetkeni oli viibinud 
husaaride juures, rääkides seal Ruteenia vojevoodiga, vaikis äkki ja jäi kuulatama, siis ütles: 
«Jalavägi võitleb džamakitega, kes on esirinnas laialipaisatult oma kantsikestes.» 

Mõne hetke pärast hakkas tulistamine järk-järgult vaibuma, kuid äkki kostis suur kogupauk, 
millele kohe järgnes teine. Ilmnes, et kerged horugvid olid spaahidest läbi tunginud ja seisid 
nüüd janitšaridega silmitsi. 

Suurhetman kannustas oma ratsut ja lendas nagu välk kümmekonna mehe eesotsas 
lahinguvälja poole, Ruteenia vojevood aga jäi üksinda viieteistkümne husaarihorugviga, kes 
ootasid vaid signaali, et tormata lahingusse ja otsustada selle saatus. 

Nad ootasid veel tüki aega, kuna eemalt laagrist kostis üha suurenevat müra ja kisa. Lahing 
näis liikuvat kord paremale, kord vasakule, kord Leedu vägede ja kord Belski vojevoodi poole 
just nii, nagu käib äikese ajal müristamine taevavõlvil ringi. Türklaste kahurituli muutus 
korratuks, aga pan Katski artilleeria põmmutas kahekordse hooga. Tunni aja pärast näis 
Ruteenia vojevoodile, nagu kanduks lahingu raskuspunkt jälle rohkem keskpaika, just tema 
husaaride vastu. 

Samal hetkel tuli sinna oma meeste eesotsas galopeerides ka suurhetman. Tema silmad 
särasid. Ta peatas oma hobuse-vojevoodi juures ja hüüdis: 

«Anna nüüd pihta, Jumala abiga!» 

«Anna pihta!» karjatas Ruteenia vojevood. 

Tema järel kordasid käsku rittmeistrid. Hirmsa lärmiga-laskus piikide mets ühekorraga 
hobuste peade kõrgusele ja viisteistkümmend horugvi sellest ratsaväest, kes oli harjunud 

purustama kõik, mis tee peale ette juhtus, liikusid nüüd edasi nagu suur tume pilv. 

Sest ajast peale, mil Leedu husaarid kolmepäevases lahingus Varssavi all olid kiiluna sisse 
tunginud Rootsi armeesse, lõhestades selle täielikult, ei mäletatud ühtki nii võimsalt soo- 
ritatud rünnakut. Liikuma hakkasid need horugvid traavis, kuid kahesaja sammu järel andsid 
rittmeistrid käskluse: «Galopp!», mehed aga vastasid hüüdes: «Anna pihta! Tapa!», 
kummardusid sadulais ettepoole ja nende hobused tormasid edasi nii ruttu kui võimalik. Siis 
meenutas see tormavate hobuste, raudsete meeste ja ettepoole langetatud piikide pilv mingit 
märatsevat loodusjõudu. Ta liikus edasi kohinal ja mürinal nagu äike või nagu edasirühkiv 
laine. Maa ägas -tema raskuse all ja oli silmaga näha, et kuigi keegi neist meestest poleks 
tarvitanud piilki ega võtnud mõõka tupest, oleksid nad juba ainult selle hoo ja raskusega maha 
tallanud, hobuste alla trampinud ja purustanud kõik ettejuhtuva, nagu keeristorm metsa maha 
murrab. Nii jõudsid nad laipadega kaetud verisele väljale, kus lahing kees. Kerged horugvid 
võitlesid tiibadel türklaste ratsaväega, keda neil oli õnnestunud juba märksa tagasi suruda, 
keskel aga seisis alles kindla müürina terve janitšaride vägi. Mitu korda olid selle vastu 
tormates purunenud kerged horugvid, nagu puruneb hoogsalt vastu kaljust randa põrkav 
merelaine. Janitšare purustada ja hävitada jäi nüüd husaaride ülesandeks. 

Ligi kakskümmend tuhat jantšarkapüssi andsid tuld, «nagu oleks lasknud üksainuke inimene». 
Veel üks hetk: janitšarid püüavad ikka kindlamalt püsida jalgadel; mõned mehed pilutavad 


silmi seda hirmsat pealetungi nähes, mõnel väriseb piiki hoidev käsi, kõigil peksab süda nagu 
vasaraga, nad suruvad hambad risti ja hingeldavad raskesti. Juba ongi vaenlane nende ligidal, 
juba kostab nende kõrvu hobuste hingeldamine, — nagu lennates tulevad häving, hukk, surm! 
«Allah! ... Jeesus, Maarja!» Need kaks hüüdu, nii õudsed, nagu ei tulekski inimeste rinnust, 
kostavad läbisegi. Elav müür kõigub, paindub, puruneb; murduvate piikide ragin summutab 
hetkeks kõik teised hääled, siis kostab raua kriuksumist ja tagumist, mis meenutab tuhandeid 
kõigest jõust alusele langevaid vasaraid* nagu pekstaks reht tuhande koodiga, hirmsaid 
karjatusi ja oigeid, üksikuid püssi- ja püstolipauke, hirmukarjeid. Ründajad ja rünnatavad 
tormavad arusaamatus segadikus; järgnevad õudsed tapatalgud ja voolab soe, aurav veri, täites 
õhku oma toore lehaga. 

Esimene, teine, kolmas ja kümnes janitšaride rida lamab maas, puruks sõtkutud hobuste 
kapjadest, läbi torgatud pultidest ja mõõkadega sodiks raiutud. Valge habemega Kiaja 

aga, see Jumala Lõvi, saadab kõik väeosad lahingusse. Mis sellest, et nad maha vajuvad nagu 
vili tormis — nad võitlevad! Nad raevutsevad, hingavad surma ja ihkavad surma!' Hobuste 
rindade müür surub neid tagasi, paiskab maha ja nad veristavad nugadega hobuste kohtusid; 
tuhandeid mõõku raiub neid lakkamatult; nagu välgud tõusevad mõõgad ja langevad peadele, 
turjadele, kätele — nemad aga veristavad' ratsanikkude jalgu ja põlvi, vingerdavad ja . 
hammustavad nagu mürgised maod, hukkuvad ja tasuvad kätte. 

Kiaja, Jumala Lõvi, heidab üha uusi võitlejateridu surma-suhu; julgustushüüetega ergutab ta 
neid võitlema ja tormab ise lahingumöllu, kõver mõõk kõrgele tõstetud. Kuid seal tormab 
tema juurde üks hiiglasekasvu husaar, tõuseb sadulas püsti, et löök veel tugevam saaks, ja 
annab valge habemega vanamehele hirmsa hoobi pähe. Sellest hoobist puruneb mõõk; kuid 
terveks ei jää ka Damaskuses taotud kiiver — ja Kiaja langeb peaaegu õlgadeni läbilöõdud 
peaga maha nagu: välgust tabatud. 

Pan Nowowiejski — tema see lööja oligi — oli juba varemgi jubedalt külvanud surma, sest 
mitte keegi ei suutnud vastu panna tema jõule ja süngele raevule; nüüd aga-mõjustas ta 
lahingu käiku kõige soodsamalt, tappes hallipäise vanamehe, kes veel üksinda toetas seda 
metsikut taplust. Oma juhti suremas nähes hakkasid janitšarid hirmsa häälega kisama ja 
kümmekond vaenlast sihtis jantšarkadega noore rüütli rinda, tema aga pööras enese nende 
poole, olles-sünge nagu pime öö. Ja enne veel, kui teised rüütlid suutsid vahele segada, 
kõlasid paugud, mille järel pan Nowowiejski oma hobuse tagasi kiskus ja sadulas ettepoole 
vajus. Kaks kaaslast haarasid ta oma käte vahele, tema näole aga oli haruldase külalisena äkki 
ilmunud helge naeratus, ja otsekohe pöördusid tema silmaterad kuidagi ülespoole ning tema 
kaamed huuled sosistasid kellegi nime, mida lahingumöllus; oli võimatu kuulda. Kuid juba 
olid ka Janitšaride viimased read kõikuma löönud. Võitlushimuliue Janiš-paša tahtis mehi veel 
lahingusse saata, aga kõiki oli vallanud kabuhirm ja siin ei aidanud enam mingisugune 
pingutus, sõjameeste read olid sattunud segadusse ega suutnud enam üldse vastupanu osutada, 
olles igast küljest tõugatud, löödud, raiutud ja jalgade alla tallatud. Nende read katkesid 
viimaks nagu liiga pingule kistud kett ja sõjamehed lendasid nagu selle keti lülid igale poole 
laiali, ulgudes, karjudes, relvi käest visates ja oma pead kätega kaitstes. Ratsavägi jälitas neid, 
nemad aga ei leidnud küllalt ruumi vabalt taganemiseks ja tunglesid korratu massina; veres 
sõtkudes kappasid ratsanikud nende turjadel. Võitlushimulisele Janiš-pašale andis võrratu 

vibukütt Muszalski hoobi kuklasse, nii et üdi tungis puruksraiutud selgroost välja, määrides 
siidrõivaid ja soomusrüü hõbedasi soomuseid. 

Kogu türklaste vägi — janitšarid, Poola jalaväe poolt purustatud džamakid ja osa juba lahingu 
alguses laialipaisatud ratsaväest — põgenes nüüd laagrist vastupidises suunas, kus sügavas 
kuristikus seisis mitmekümne jala kõrgune järsk kaljusein. Sinna kihutas kabuhirm neid 


meeletuid. Paljud viskusid kuristikku, «mitte selleks, et põgeneda surma eest, vaid selleks, et 
mitte langeda poolakate käe läbi». Seda meeleheitlikku toimingut takistada soovides astus 
krooni-strasnik pan Bidzinski neile tee peale ette. Kuid inimeste vool kiskus temagi kaasa, 
tõugates ta kuristikku, mis peagi sai ääreni täis langenute laipadest, haavatuist ja lämbumast. 
Kuristiku põhjast kostis õudseid oigeid; kehad tõmblesid, iõugates üksteist jalgadega või 
veristades surmakrambis küüntega. 

Õhtuni kostsid need oiged ja õhtuni tõmbles veel see kehade mass, kuid ikka nõrgemini, ikka 
märkamatumalt, kuni viimaks õhtuhämaruses täiesti vait jäi. 

Husaaridega võitlemise tagajärjed olid hirmsad. Kaheksa tuhat mõõkadega surmatud janitšari 
lebas Hussein-paša telke ümbritseva kraavi juures, kaasa arvamata neid, kes põgenedes või 
kuristiku põhjas hukkusid. Poola ratsavägi oli telkides tagasi, pan Sobieski triumfeeris. 
Pasunad teatasid juba kähiseval häälel võidust, kui lahing äkki uuesti puhkes. 

Pärast seda, kui janitšarid purustati, sööstis türklaste väejuht Hussein-paša oma ratsanikest 
kaardiväe ja kõikide ratsavägede riismetega laagriväravast välja Jassysse viivale teele; kui 
teda seal aga kohtasid sõjahetman Dymitr Wišnio-wiecki horugvid ja hakkasid tema mehi 
maha nottima, siis tuli ta laagrisse tagasi, et otsida teist väljapääsu, niisama nagu tihnikus 
ümberpiiratud metsloom vaatab, kust võiks minema lipsata. Ta taganes aga nii suure hooga, et 
purustas sealjuures kasakate kerge horugvi, viis segadusse jalaväe, mis osalt oli juba ametis 
laagri röövimisega, ja jõudis «poole püstolilasu kauguseni» hetmanist enesest. 

«Me olime laagris juba üsna lähedal kaotusele,» kirjutas pan Sobieski hiljem, «et seda siiski ei 
juhtunud, selles tuleb au anda husaaride erilisele vaprusele.» Tõepoolest oli türklaste 
pealetung hirmus, sest toimus suurimas meeleheites — ja seda hirmsam veel, et tuli täiesti 
ootamatult. Husaarid aga, kes polnud veel jõudnud jahtuda eelmisest lahingust, tormasid neile 
välkkiirelt ja silmapilkselt vastu. Esimesena osutas ründajaile vastupanu Prusinowski horugv 
ja takistas nende 

edasiliikumist; temale järgnes oma meestega Skrzetuski, mispeale kogu sõjaväe ratsamehed, 
jalavägi ja voorisulased, kuidas keegi seisis ja kus ta parajasti oli, tormasid kõik vaenlasele 
raevukalt kallale ning puhkes lahing, mis oli” küll korratu, kuid ägeduse poolest ei jäänud 
sugugi maha sellest, kuidas husaarid janitšare olid peksnud. 

Pärast lahingut imetlesid rüütlid türklaste vaprust, sest Wišniowiecki ja Leedu hetmanite 
tulekul piirati nad täiesti ümber, aga nad kaitsesid endid nii meeleheitlikult, et kuigi 
suurhetman oli lubanud vange võtta, suudeti elusalt kinni haarata vaid mõni üksik. Kui rasked 
horugvid nad viimaks pooletunnise lahingu järel purustasid, siis jätkasid üksikud väesalgad ja 
hiljem koguni üksikud ratsanikud «Allah!» hüüdes võitlust viimse hingetõmbeni. Seal saadeti 
korda ,nii mõnigi vägitegu, mis püsib inimeste mälestuses tänase päevani. Seal tappis Leedu 
sõjahetman oma käega võimsa pasa, kes oli enne kinni haaranud pan Rudomina, pan Kimbari 
ja pan Rdultowski, kuid hetman lähenes temale selja tagant ja raius tal üheainsa hoobiga pea 
otsast. Seal tappis Sobieski oma armulise käega kogu sõjaväe nähes ühe spaahi, kes oli teda 
püstolist tulistanud; seal segas end oma haavadest ja vigastustest hoolimata kohe jälle 
lahingumöllu kroonistrasnik pan Bidziriski, kes imekombel oli kuristikust välja roninud, ning 
võitles senikaua, kui viimaks väsimusest meelemärkuse kaotas. Pärast oli ta veel kaua haige, 
kui ta aga mõne kuu pärast jälle terveks sai, hakkas ta jälle käima sõjas, kus teda ümbritses au 
ja kuulsus. 

Teistest ohvitseridest aga märatses küll kõige enam pan Ruszczyc, kes murdis ratsamehi, nagu 
hunt karja seast murrab pehme villaga lambaid. Palju kangelastegusid sooritas ka pan 
Skrzetuski, kelle kõrval võitlesid tema pojad nagu vihased lõvid. Kurvalt ja kahetsedes 
rääkisid rüütlid hiljem, mida niisuguse] päeval oleks küll korda saatnud pan Wotodyjowski, 
see meistrite meister vehklemises, kui poleks nüüd juba terve aasta puhanud Jumala rahus ja 


suures aus mulla all. Teised aga, kes tema juhatusel olid võitlema õppinud, lõikasid küllalt 
loorbereid temale ja endile sel verisel lahingu-tandril. 

Selles uuesti puhkenud lahingus langes endistest Chrep-tiöwi rüütleist peale pan Nowowiejski 
veel kaks: pan Motowidlo ja kardetav vibukütt pan Muszalski. Pan Motowidlo rinda läbis 
korraga mitu kuuli ja ta kukkus ümber nagu tammepuu, kelle tund on tulnud. Pealtnägijad 
teadsid rääkida, ta olevat surma saanud nende kasakate läbi, kes Hoholi juhtimisel võitlesid 
lõpuni Husseini leeris oma isamaa ja kristluse vastu. Pan Muszalski aga — kummaline küll! 
— langes ühe 

450 

põgeneva türklase püssikuulist, mis talle tungis kõrisse parajasti siis, kui ta pärast paganate 
väe täielikku purustamist sirutas käe oma vibu järele, et lasta põgenejate suunas veel paar 
kindlat surmanoolt. Tema hing pidi ühinema Dydiuki hingega, et nende türklaste galeeridel 
sõlmitud sõprus saaks jääda lahutamatuks ka igavikus. Varem Chreptiõwis olnud sõjamehed 
leidsid pärast lahingut kolm surnut, keda nad hardasti taga nutsid, kuigi ühtaegu kadestasid nii 
kangelasliku surma pärast. Pan Nowowiejskil oli huulil leebe naeratus ja näol õnnis ilme; pan 
Motowidlo näis rahulikult magavat ja pan Muszalski silmad olid nagu palves tõstetud taeva 
poole. Nad maeti kõik koos sel kuulsal Chocimi väljal ühe kalju alla, millesse nende kolme 
nimed lasti risti alla raiuda — Poola riigile igaveseks mälestuseks. 

Türklaste väejuht Hussein-paša pääses eluga, põgenedes väledal anatoolia hobusel, kuid ainult 
selleks, et saada Stam-hulis sultani' käest siidnöör. Türklaste toredast sõjaväest jäi pärast seda 
üldist lüüasaamist järele vaid mõni üksik väesalk. 

Viimased rühmad Husseini ratsaväest sattusid Poola riigi kätte sel teel, et sõjahetman ajas nad 
suurhetmani juurde, suurhetman Leedu hetmanite juurde, need omalt poolt jälle sõjahetmanile 
ja nii edasi, kuni nad olid peaaegu viimse meheni surma saanud. Janitšaridest ei jäänud samuti 
peaaegu ühtki ellu. Kogu suur laager lainetas lumelörtsiga segatud verest, laipu aga vedeles 
seal nii palju, et ainult tänu külmale ilmale, ronkadele ja huntidele jäid tulemata nakkus- 
haigused, mis muidu laipade mädanemisel vältimatult oleksid puhkenud. 

Poola väed sattusid niisugusesse võitlushullustusse, et vallutasid ka Chocimi, puhkamata 
eelmisest lahingust. Laagrist saadi määratu suur saak. Sada kakskümmend kahurit ja peale 
selle kolmsada lippu ja märki saatis suurhetman sellelt lahinguväljalt, kus poola mõõgad nüüd 
juba teist korda samal sajandil olid saavutanud hiilgava võidu. 

Sobieski seisis kullast ja pärlitest säravas Hussein-paša telgis ja saatis sealt kiirkäskjalgu 
kõikjale, et teatada õnnelikust võidust. Siis tulid sinna ka ratsa- ning jalavägi, kõik poolakate, 
leedulaste ja kasakate horugvid, ja kogu sõjavägi seisis lahingukorras. Peeti 
tänujumalateenistust ja samal maidaanil, kus muezzinid alles eelmisel päeval olid hüüdnud: 
«Lacha il Allah!», kõlas nüüd laul «Te Deum laudamus!» 

Hetman kuulas missat. ja laulu, lamades ristina, ja kui ta üles tõusis, veeresid rõõmupisarad 
tema auväärt palgeilt. Rüütlite väeosad, kes polnud veel aega saanud puhastada 

end verest ja kes värisesid alles võitluse väsimusest, hüüdsid seda nähes kolm korda valjusti: 
«Vivat Joannes victor!» 

Kümne aasta pärast aga, kui kuningas Jan III türklaste võimu Viini lahingus täielikult 
purustas, kõlas see hüüe korduvalt merest mereni ja mägedest mägedeni, kogu maailmas, kus 
aga kirikukellad usklikke jumalateenistusele kutsusid .... 


Sellega lõpeb see palju aastaid kirjutatud raamatute sari, mille kallal on nähtud küllalt vaeva 
— südamete karastuseks. 


SÕNASELETUSI 


Lk. 

14 patienüa (1d.) — kannatus 

16 figuraliter (1d.) — piltlikult 

eo modo (1d.) — sel viisil 

periculum (1d.) — oht 

18 Zagloba sum! (1d.) — Mina olen Zagloba! 

gloria et decus (1d.) — au ja hiilgus 

gaudium (1d.) — rõõmupidu 

20 pro publico bono (1d.) — üldsuse hüvanguks 

coram publico (1d.) — avalikult 

guod attinet (1d.) — mis puutub 

26 contra me (1d.) — minu vastu 

27 vanitates (1d.) — tühisus 

Mons regius (1d.) — Kuningamägi (kloostri nimi) 

carissime frater (1d.) — kallis vend Apage! (krk.) — Tagane minust! 
laudetur (1d.) — kiidetud olgu memento mori! (1d.) — mõtle surmale! 
31 prima charitas ab ego (1d.) — oma särk on ihule ligemal 

34 gallus (1d.) — kukk 

per amicitiam nostram (1d.) — meie sõpruse nimel 

repeto (1d.) — ma kordan 

praemia (1d.) — autasud 

36 vicit Zagloba (1d.) — Zagloba on võitnud 

vivat (1d.) — elagu 

38 Vivat Joannes dux! (1d.) — Elagu juht Joannes! (S. 0. Jan Sobieski) 
44 comparationes (1d.) — võrdlused 

46 effectus (1d.) — tulemus 54 exguisitissimus (1d.) — parim, hiilgavaim 57 barbarus (1d.) — 
barbar, metslane 

Mea culpa! (1d.) — Ma olen süüdi! 

59 Mene, Tekel, Fares! (aramea k.) — loetud, vaetud, tükeldatud (Piibl sisalduv 
surmaennustus) 

absolutum dominium (1d.) — absoluutne võim 

unanimitate (1d.) — ühehäälselt 

primo (1d.) — esiteks 

secundo (1d.) — teiseks 

67 exemplum (1d.) — näiteks 

70 vulnera (1d.) — haavad 

78 primo voto (1d.) — esimeses abielus 

ursus (1d.) — karu 88 periculosus (1d.) — ohtlik 

92 praeparationes (1d.) — ettevalmistused 

94 veni, vidi, vici (1d.) — tulin, nägin, võitsin 

auxilium (1d.) — abi 

personaliter (1d.) — isiklikult solitudo (1d.) — üksildus 

signum (1d.) — märk, tunnus fortissime (1d.) — kõige rohkem 

censura candidatorum (1d.) — kandidaatide hindamine opinia publica (1d.) — avalik arvamus 
in principio (1d.) — põhimõtteliselt 

115 colloguium (1d.) —vestlus 

124 werdo? (sks. wer da?) — kes seal on? 


126 proverbium (1d.) —vanasõna 

129 de publicis (1d.) — riigiasjadele 

132 argumentum (1d.) — põhjendus, argument 

150 praemium (1d.) — autasu 

152 Silentium! (1d.) — Palun vaikust! 

praesidium (1d.) — garnison 

assentior (1d.) — ma olen nõus 

bene natus (1d.) — kõrgest soost imparitatem (1d.) — ebavõrdsust 

ex guo (1d.) — siit 

158 agricolae (1d.) — põlluharijad 

163 vivant, floreant! (1d.) — elagu, õitsegu! 

casus cognoscere meos (1d.) — juhust minuga tutvuda 

odium (1d.) — raev clamor (1d.) — lärm 

Nec Hercules! (1d.) — Ei ole Herakles! 

168 — orbis terrarum (1d.) — maailm 

in pugna navali (1d.) — merelahingus 

canis fidelis (1d.) — truu koer 

finiš coronat opus (1d.) — lõpp kroonib tööd, s. 0. tulemus tasub va 

177 šmulierinsidiosa est (1d.) — naine on salakaval 

efendi (trg.) — isand, käskija 

178 eiusdem matris (1d.) — samast emast 

189 sagacitas narium (1d.) — loomuvaistuga 

203 de publicis (1d.) — riigiasjadest 

208 pro memoria (1d.) — meelespidamiseks 

210 audiatur et altera pars (1d.) — kuulatagu ka vastaspoolt 

216 congressus (1d.) — koondumine 

236 certum guantum (1d.) — teatud hulk 

238 mea culpa, mea maxime culpa (1d.) — olen süüdi,, olen väga süüdi 243 incomparabilis 
(1d.) — võrreldamatu, võrratu 

250 apud Polonos nunguam sine clamore et strepitu gaudia fiunt (1d.) 
poolakad väljendavad rõõmu alati lärmiga ja müraga 

251. Exorcisote! (1d.) — Ajan sinust kuradid välja! 

mores (1d.) — kombed 

252 leo, gui guerit guem devoret (1d.) — lõvi, kes otsib, keda neelata 
253 accurate (1d.) — täpselt 

256 spero (I1d.) — ma loodan 

321 confiteor (1d.) — ma tunnistan 323 casus (1d.) — põhjus 369 ad oculos (1d.) — näitlikult 
373 animalia (1d.) — loomad 

378 «Sub Tuum praesidium» (1d.) - «Sinu hoolde» 387 pro memoria (1d.) — et mäletaksid 
403 consilium (1d.) — nõupidamine 

415 Nec Hercules contra plures! (1d.) — Ei ole Herakles hulga vastut 427 ipsissima verba (1d.) 
— täpseid sonu 

exules (1d.) — pagulased 

Reguiescat in pace! (1d.) — Puhka rahus! 

salvator (1d.) — päästja 


Te Deum laudamus (1d.) — Sind, Jumal, kiidame 
Vivat Joannes victor! (1d.) — Elagu võitja Joannes (Jan)! 


SAATEKS 


Olgugi et romaan «Pan Wotodyjowski» on poola kirjaniku Henryk Sienkiewiczi (1846 — 
1916) Nobeli preemiaga esiletõstetud ajalooliste romaanide ulatusliku sarja viimane köide, 
pakub see raamat, mida peetakse üheks silmapaistvamaks plastilise stiili meistriteoseks 
maailmakirjanduses, oma elu-terve rõõmsameelsu-sega nauditavat lugemiselamustjjca 
üksikult võttes — kõigile neilegi, kes selle epopöa eelmiste köidetega tutvust pole teinud. 
Sündmustik areneb esialgu romaa-ni nimikangelase, Poola tolleaegse kuulsaima sõjamehe, 
äärmiselt kaastundliku südamega väikese rüütli keeruka naisevõtu ümber. Saanud viimaks 
õnnekombel endale naiseks niisama väikese «haidukikese» Basia, kellele mõõk on tähtsam 
kui kedervars, läheb pan Wotodyjowski tagasi oma õilsale tööle ristiusu kaitsmise nimel — 
Poola piirialal asuva väikese kindlustuse komandandina võitlema sissetungivate tatarlaste 
vastu — juba koos oma vapra naisega, keda armastab, nii väga, et ei suuda ilma temata 
peaaegu hingatagi. Tänu autori meisterlikkusele ei ole järgnevad lahingustseenid — kuigi 
mõõkadega vehitakse tublisti ja vereojad voolavad — tülgastavad või masendavad, vaid ikka 
üllad ja patriootlikud. 

Muidugi leidub selles teoses ka salasepitsusi ja sügavat traagikat. Nõnda osutub despootliku 
šlahtitši orjana üleskasvanud ja sõjaväkke põgenenud ning seal kartmatu sõdurina tunnustust 
saanud tatarlasest leidlaps Azja Krimmi khaanide järglaseks. Seda teada saanud, püüab see 
uhke ja auahne noormees saavutada ülimuslikku positsiooni ja röövida enesele pan 
Wotodyjowski väikest abikaasat, keda on hakanud armastama, kuid peab selle kõige eest 
tasuma oma eluga. Ka pan Wotodyjowski ohverdab teose lõpul oma elu isamaa ja ristiusu 
eest, sest kindlus, mida ta on tõotanud viimse hingetõmbeni kaitsta, on sunnitud alistuma. 
Siiski on selle romaani põhiheli kuni lõpuni optimistlik, sest epiloogis kirjeldatakse jälle 
õnnelikult lõppenud lahingut ja ristiusu võitu muhameedluse üle. 

Peale pan Wotodyjowski šotlasest sõbra Ketlingi, kes samuti vabatahtlikult hukkub 
Kamienieci kindluse varemeis, sest on andnud vastava piduliku tõotuse, lisab romaanile 
rohkesti värvikust väikese rüütli väsimatu nõuandja pan Zagloba, juba triloogia eelmistest 
osadest tuntud nutikas vana aadlik, kes pole kunagi suu peale kukkunud ja kelle nõuanded 
autori hinnangul on «nii head, et seni pole mitte keegi, kes neid kuulda on võtnud, seda 
kahetsenud». Kuid siingi pole tegemist üheülbalise Saalomoniga, vaid pigem ainulaadse poola 
musketäriga 17. sajandi II poolelt, millist ajajärku H. Sienkiewicz oma kodumaa olusid 
kirjeldades selles romaanis võluvalt lugejate silme ette toob. 

E. Puskar 


OO GREIF. Teil. nr. 2860 


